Mažoji Keidi Long, nepaprastai gabi virėja, keti- 
na ištekėti už gražuolio vyro ir jaučiasi laimingiausia 
žemėje moteris. Tačiau, atidariusi vos ne antikinę miltų 
dėžutę ir radusi joje žavią seną keturių nepažįstamų- 
jų fotografiją, pajunta nepaaiškinamą trauką... ir ne- 
įveikiamą norą pasimatuoti labai dailią atlasinę ves- 
tuvinę suknelę, ametisto auskarus ir ploną kaip vora- 
tinklis šydą, kuriuos rado dėžėje kartu su fotografija. 
Tada ir prasideda dar keistesni dalykai... 


Atmerkusi akis, Keidi pamatė atsidūrusi ryškios 
saulės nutviekstoje vietovėje, kurioje triukšmavo su- 
sirinkusi gauja vyrų — jie ruošėsi karti žmogų! Kei- 
di, kuriai niekada netrūko išradingumo, sugebėjo iš- 
vaikyti banditus ir išgelbėti auką — aukštą, liemenin- 
29 ir labai patrauklų vyrą. 


Trokšdama kuo greičiau sugrįžti į savo laiką, Kei- 
di paprašo nepažįstamojo pagalbos. Bet Koulas Džor- 
danas iš Legendos, Kolorado valstijos, yra tikras iš- 
daigininkas, todėl mergina, užuot grįžusi namo, tam- 
pa jo žmona! Ji patenka į keblią padėtį, tačiau bent jau 
gali išsklaidyti mitą apie paklusnią devynioliktojo 
šimtmečio nuotaką. Keidi surengs puotą, kuri be galo 
daug kainuos Koului ir kurią žmonės dar ilgai minės. 
O kol kas ji palengva susipažįsta su šiuo paslaptingu 
vyru ir Legenda. Bet netrukus Koulas atskleidžia jai 
paslaptį, kuri, atrodo, užbaigs jų Kolorado pasaką... ir 
sujunęs juos taip, kaip Keidi nė neįsivaizdavo. 

1 skyrius 


— Atrodau kaip šokoladinis pyragaitis, — tarė Keidi, 
nusivaipydama savo atvaizdui triumo veidrodyje. Savo tam- 
siais plaukais, dramblio kaulo oda ir nepaprastai balta ves- 
tuvine suknele ji išties priminė šokoladą ir išplaktus kiau- 
šinio baltymus. Pakreipusi į šoną galvą, persigalvojo: — 
O gal kaip vištienos kukulis? Negaliu apsispręsti, į ką aš 
panaši. 

Už jos stovėjusi Debi, Keidi draugė iš kulinarijos mo- 
kyklos, tyliai nusijuokė, tačiau Džeinei merginos žodžiai 
nepasirodė juokingi. 

— Kad daugiau neišgirsčiau nė žodžio, — rūsčiai tarė 
Džeinė. — Girdi, Keidi Long? Nė žodžio! Tu atrodai nepa- 
prastai gražiai ir tą puikiai Žinai. 

— Gregoris irgi tikrai žino, — atsiliepė Debi, išpūs- 
tomis akimis nužvelgdama Keidi veidrodyje. Kaip viena iš 
dviejų Keidi pamergių, ji atskrido iš Kalifornijos šiaurės 
vakar vakare ir tik šįryt susipažino su Keidi sužadėtiniu. 
Debi vis dar negalėjo atsigauti. Gregoris Normanas atrodė 
tikras gražuolis: jo veidas ir kūnas buvo kažkokie kampuoti 
ir nelygūs, plaukai tamsūs, o jau akys... vyriškis Žiūrėjo į 
moterį, tarsi norėdamas pasakyti, kad labai geistų su ja pa- 
simylėti. Kai vyriškis kilstelėjo Debi pirštų galiukus prie 
savo nuostabių lūpų ir pabučiavo, viršutinė Debi lūpa net 
išprakaitavo. 

— Kaip aš galiu eiti prie altoriaus, kai šitaip atrodau? — 
paklausė Keidi, suimdama, ko gero, apie penkiasdešimt met- 
rų sunkaus atlaso. — Tik pažiūrėkit į šias rankoves: jos 
didesnės už mane pačią! O jau sijonas! — Ji pasibaisėjusi 
apžvelgė balto atlaso platumas, banguojančias aplink sa- 
ve; už keleto žingsnių tysantis kraštas panėšėjo į užutėkį. 

— Bet kurią iš šių suknelių galima pataisyti, — tarė 
aukšta liesa pardavėja, visa savo nejudria išvaizda leisda- 
ma Keidi suprasti, jog jai nepatinka, kai kas nors niekina 
jos vestuvinio salono grožybes. 

Keidi neketino jos įžeisti. 

— Čia ne suknelės kaltos; tai dėl manęs. Kodėl žmo- 
gaus kūnas negalėtų būti kaip duonos kepalas — imtum ir 
išdrožtum formą pagal savo norą. Čia truputį pridėtum, čia 
atimtum... 

— Keidi, — įspėjo ją Džeinė. Jos pažinojo viena kitą 
visą gyvenimą, todėl Džeinė negalėjo pakęsti, kai Keidi 
imdavo niekinti save; per daug ją mylėjo, kad leistų šitaip 
šnekėti. 

Bet Debi sukikeno: 

— Arba tampomas kaip picos tešla, — tarė, Žžiūrėda- 
ma į Keidi veidrodyje. — Tada galėtum ištempti ten, kur 
per trumpa ir palikti apvalumus ten, kur jų reikia. 

Kai Keidi nusijuokė, Debi apsidžiaugė. Jos kartu lan- 
kė kulinarijos mokyklą Niujorke, tačiau Debi visados pri- 
sibijojo draugės. Kol kiti studentai stengdavosi perprasti 
technologiją ir kaip suderinti skonius, Keidi, atrodė, tie- 
siog žinojo. Pažiūrėjusi į receptą, ji galėdavo pasakyti, koks 
bus patiekalo skonis; arba paragavusi valgio, kurio anks- 
čiau nebuvo gaminusi, galėdavo tiksliai jį atkurti. Kol kiti 
studentai lamdydavo receptų korteles, stengdamiesi įsiminti 
skirtumą tarp paplotėlio ir biskvito, Keidi tiesi0g sumes- 
davo viską į dubenį, supildavo į kepimo formą, įdėdavo į 
krosnelę, ir jie išeidavo pasakiški. Nereikia nė sakyti, kad 
mokykloje Keidi buvo visų mokytojų numylėtinė, o ben- 
dramoksliai jai pavydėjo. Debi pasijuto nepaprastai pama- 
loninta, kai Keidi paklausė jos, ar nenorėtų eiti su ja į ki- 
ną; Štai taip ir prasidėjo jų draugystė. 

Dabar, praėjus penkeriems metams, ji ir Keidi turėjo 
jau po trisdešimt. Debi jau buvo ištekėjusi, turėjo porelę 
vaikučių, todėl jos kulinariniai talentai paprastai pasireikš- 
davo tepant sumuštinius riešutų sviestu ir kepant savaitga- 
lio kepsnius. Bet Keidi gyvenimas pasisuko kitaip. Baigu- 
si mokyklą, mergina pašiurpino — ir apstulbino — visus 
bendramokslius bei mokytojus, sutikdama dirbti bankru- 
tuojančiame kepsnių restoranėlyje Aleksandrijoje, Virdži- 
nijos valstijoje. Toji užeiga vadinosi “Svogūnai". Mokyto- 
jai mėgino ją įtikinti, kad priimtų nors vieną iš daugelio 


pasiūlymų, gautų iš ištaigingų restoranų Niujorke, Los An- 
džele, San Franciske ir net Paryžiuje. Tačiau Keidi juos 
visus atmetė. Tada visi gailėjosi, kad tokia gabi virėja kaip 
Keidi švaistys savo talentą niekam nežinomame kepsnių 
restoranėlyje. 

Bet Keidi juokėsi paskutinė, nes jos dėka "Svogūnai" 
tapo trijų žvaigždučių restoranu. Zmonės atvykdavo iš vi- 
so pasaulio, kad paragautų jos valgių. Jei koks diplomatas, 
konstruktorius ar šiaip turistas užklysdavo į rytų pakrantę, 
būtinai aplankydavo Keidi užeigą, — taip visi ją meiliai 
vadino. 

Visi jai pavydėjo ir dėl to, kad Keidi tokią padėtį pa- 
siekė savaip. Ji užsibrėžė tikslą, kad Žmonės eitų ne į patį 
restoraną, 0 valgyti jos patiekalų, ir savo pasiekė. Sian- 
dien “Svogūnus" dar reikėjo atnaujinti; restoranėlis buvo 
nedidelis, talpino vienu metu tik dvidešimt penkis žmones 
ir nepriiminėjo išankstinių užsakymų. Neturėjo ir meniu. 
Žmonės ateidavo ir išsirikiuodavo į eilę laukdami, kol at- 
siras laisvas staliukas, tada valgydavo tai, ką Keidi tam va- 
karui būdavo pagaminusi. 

Debi niekada nepamirš to. videoklipo per vakarines 
naujienas, kuris labai pralinksmino Piterį Dženingsą. Ja- 
me prezidentas Klintonas laukia eilėje prie “Svogūnų" ir 
kalbasi su kažkokios Afrikos genties karaliumi, 0 juos su- 
pa alkana turistų ir vietinių gyventojų minia; tuo tarpu Sau- 
gumo tarnybos vyrukai išsigandę dairosi, laukdami neti- 
kėtumų. 

Dabar Debi, žiūrėdama į Keidi, pasipuošusią jauno- 
sios suknele, regėjo tik savo gabią ir gražią draugę. Keidi 
buvo ne tik nepaprasta virėja — ji dar turėjo patį gražiau- 
sią, Debi nuomone, veidelį. Debi žinojo, kad Keidi nė ne- 
nutuokia, kaip dažyti blakstienas, bet kam gi dažytis, kai 
jos blakstienos tokios tankios ir tokios juodos? O ilgi ir 
stori plaukai tokie tamsūs ir blizgantys, kad jų atspindy 
lyg veidrodyje beveik gali pasidažyti lūpas! 

— Gera dieta, — visados sakydavo Keidi, liežuviu 1š- 
pūsdama žandą, kai kas nors pasakydavo, jog ji graži. 

Nors jos veidukas buvo labai gražus, Keidi turėjo tai, 
ką madų žurnalai apibūdina kaip “figūros problemą". 


Keidi ūgis buvo apie šimtas šešiasdešimt centimetrų; 
krūtinės ir klubų apimtis — apie septyniasdešimt penkis 
centimetrus, o liemens — apie penkiasdešimt. Mokykloje 
ji visados dėvėjo virėjišką švarką, kuris beveik siekdavo 
kelius ir visiškai paslėpdavo krūtinę, todėl atrodydavo, tarsi 
gražus veidelis būtų uždėtas ant stačiakampės figūros. Ir 
tik atsisveikinimo šventės metu, kai. Keidi atėjo persiren- 
gusi prostitute, visi pastebėjo jos ploną liemenį ir išryš- 
kintą smėlio laikrodžio formos figūrą. Po to vakaro kele- 
tas studentų mėgino meilintis, tačiau kai mergina sukriti- 
kavo jų suflė ir lietinius, jie paliko ją ramybėje. 

— Bus dar jų, — šnipštelėjo Keidi Debi ir pridūrė, 
kad laukia tokio vyro, kurį įsimylėtų taip kaip valgių ga- 
minimą. 

Ir štai dabar rado tokį. Gregoris Normanas buvo pašė- 
lusiai gražus našlės, kuriai priklausė “Svogūnai", sūnus. 
Toji moteriškė pasielgė labai išmintingai, priimdama į darbą 
Keidi. Sklandė gandai, jog kai Keidi atsisakė įleisti Jung- 
tinių Valstijų prezidentą anksčiau už grupę turistų iš Ajo- 
vos, ponią Norman teko gaivinti uostomosiomis drusko- 
mis. Bet vėliau, kai savininkė gavo ranka rašytą preziden- 
to laiškelį, dėkojantį poniai Norman ir Keidi už nuostabų 
valgį, ponia Norman savo ruožtu atsidėkojo Keidi ir ne- 
murmėdama apmokėjo nemažą sąskaitą už užsakytus bal- 
tus triufelius, netgi susilaikė sarkastiškai neįgėlusi. Visi sa- 
kė, kad toks santūrumas tikriausiai atėmė iš ponios Nor- 
man penkerius gyvenimo metus. 

— Sitos suknelės tikrai negali dėvėti, tai jau tikrai, — 
neleidžiančiu prieštarauti tonu tarė Džeinė. — Tiesą sakant, 
tavęs net nesimato. — Taip sakydama ji dėbtelėjo į parda- 
vėją, povokuodama pastarąją atsiliepti. — Nagi, lįsk iš to 
skuduro ir eime užkąsti. . 

— Girdėjau apie naują vietelę maždaug už dešimties 
kilometrų, — pradėjo Debi, tačiau Džeinė ją nutildė: 

— Net nemėgink. Mūsų Keidi nevalgys niekur kitur, 
išskyrus “Amerikos skanėstus". Niekas kitas jai neįtinka, 
ar ne taip, panele Išrankioji? 

Keidi nusijuokė, stengdamasi išsipainioti iš pūstos 
suknelės klosčių: 


— “Skanėstuose" gali gauti gero ir paprasto maisto. 
Ten jis toks, koks ir turi būti. 

— Cha! Tau tiesiog nepatinka kitų gaminamas valgis, 
štai kas! Nagi, eime. 

Debi apstulbino valdingas Džeinės elgesys su Keidi, 
nes jai pačiai Keidi buvo šiokia tokia įžymybė — bent jau 
valgių pasaulyje, — mat jos vardas minimas tuose pasa- 
kiško maisto žurnaluose. “Maisto pornografija, — vadino 
juos Keidi. — Nuodėmingai kaloringas ir nuodėmingai ska- 
nus savo svoriu susirūpinusiai visuomenei". 

Po dvidešimties minučių trijulė jau sėdėjo prie nedi- 
delio staliuko nežmoniškai dūzgiančiame skanėstų resto- 
rane ir kirto sumuštinius su kalakutų krūtinėlėmis. 

— Taigi, — prabilo Džeinė. — Aš jaučiuosi šiek tiek 
kalta, kad atvykau keletu dienų anksčiau, todėl galvoju, jog 
galėtum papasakoti Debi apie savąjį sužadėtinį. Tiesą sa- 
kant, aš jau pamiršau tą dalį apie meilę. 

Keidi pavartė akis. Džeinė buvo buhalterė, todėl pas- 
tarąsias dvi dienas tik ir rūpinosi restorano finansine padė- 
timi bei Keidi banko sąskaita. 

— Tikrai, papasakok, — pagyvėjo Debi. — Papasa- 
kok apie Gregorį. Keidi, jis tikrai pats gražiausias vyras. 
Ar jis modelis? 

— O, dar svarbesnis, — paslaptingai žvilgtelėjusi ta- 
rė Džeinė, — kaip jis atrodo su pridengtu veidu? 

— Ką? — Debi suglumusi palinko į priekį. 

— Dar vaikystėje Keidi... — Džeinė nutilo ir pažvel- 
gė į draugę: — Liaukis tūnoti čia kaip katė, kuri ką tik pra- 
rijo kanarėlę, ir papasakok mums viską. Ar tai meilė iš pir- 
mo žvilgsnio? 

— Greičiau “meilė iš pirmo kąsnio", — svajingai šyp- 
sodamasi atsiliepė Keidi, kaip ir visados, kai prisimindavo 
mylimą vyrą. — Kaip žinote, Gregoris yra vienintelis po- 
nios Norman sūnus, bet gyvena Los Andžele, kur dirba ga- 
lingos nekilnojamojo turto kompanijos agentu. Jis perka ir 
parduoda penkių milijonų vertės namus kino žvaigždėms, 
todėl nuolat užsivertęs darbais. Per tuos penkerius metus, 
kai aš čia dirbu, jis apsilankė Virdžinijoje tik kartą. — Tai 

pasakiusi ji žvilgtelėjo į Džeinę, norėdama įsitikinti, jog ši 
girdėjo, mat Džeinė labiausiai vertino vyrų finansinį sava- 
rankiškumą. — Tą kartą, kai jis čia atlėkė, aš buvau išvy- 
kusi aplankyti savo tėvų, todėl su juo nepasimačiau. 

Keidi prisiminusi nusišypsojo: 

— Bet prieš šešetą mėnesių, vieną ankstyvą sekma- 
dienio rytą, apžiūrinėjau restorane savo peilius ir... 

Cia Džeinė prunkštelėjo, o Debi sukikeno. Keidi nie- 
kados niekam neleido liesti savo brangiųjų peilių. Ji laikė 
juos išaštrinusi taip, kad galėjai akimirksniu perpjauti i1šil- 
gai plauką, — Dieve padėk tam, kuris paimtų jos peilį ir, 
sakykime, pamėgintų nugramdyti pjaustymo lentelę. 

— Gerai jau, gerai, — nusišypsojo Keidi ir atsisuko į 
Debi. — Mano brangioji draugė ne vienerius metus bandė 
įtikinti mane, kad esama gyvenimo ir už virtuvės durų. Bet 
aš pasakiau jai, kad toks dalykas, kurį vadiname alkiu, pri- 
verčia tą gyvenimą ateiti į virtuvę. — Vėl atsigręžė į Džei- 
nę. — Taip ir atsitiko. Jis atėjo Gregorio Normano pavidalu. 

— Gana neblogu pavidalu, — tyliai sumurmėjo Debi, 
ir Keidi nusišypsojo. 

— Taigi, kaip jau sakiau anksčiau, kai mane nutrau- 
kėte, buvau virtuvėje, ir staiga įėjo Gregoris. Aš iškart jį 
pažinau, nes ponia Norman buvo rodžiusi milijonus jo nuo- 
traukų ir papasakojusi viską apie jį nuo pat gimimo. Bet 
nemanau, kad Gregoris žinojo, kas tokia esu aš. 

— Pamanė, kad tu indų plovėja ar ne? — šyptelėjo 
Džeinė. — O kątu vilkėjai? Suplyšusius džinsus ir tą savo 
beformį švarką? 

— Žinoma. Bet Gregoris to nepastebėjo. Iš Los An- 
dželo jis atvyko vėlai vakare, o rytą bėgiojo, todėl buvo 
visas suprakaitavęs ir alkanas. Jis paklausė, ar aš turiu ko 
nors, ką galėtų suvalgyti pusryčiams. Tada liepiau jam pri- 
sėsti ir pasakiau, kad ką nors paruošiu. 

"Tai pasakiusi Keidi atsikando didžiulį sumuštinio ga- 
balą, tarsi nė neketintų pasakoti toliau. 

Debi neiškentė: 

— Savo blynelius? 

— Tiesą sakant, lietinius. Su braškėmis. 


10 


— Vargšelis, — rimtai atsiduso Džeinė. — Jis neturė- 
jo kitos išeities. — Ji palinko į priekį. — Keidi, mieloji, 
kuo geriausiai suprantu, kad jis įsimylėjo tave, bet ar tu jį 
myli? Juk neteki už jo vien todėl, kad jis aikčioja, paraga- 
vęs tavo gaminamo maisto, ar ne? 

— Bet nesutikau tekėti už kitų vyrų, kurie, paragavę 
mano valgių, siūlėsi vesti, argi ne taip? 

Debi nusijuokė: 

— O ar daug jų buvo? 

Už Keidi atsakė Džeinė: 

— Jei tikėtume tuo, ką sako ponia Norman, tai kiek- 
vieną vakarą Keidi pasiperša po vieną ir iš viso pasaulio. 
Ką tau pasiūlė anas sultonas? 

— Rubinų. Ponia Norman sakė, kad labai džiaugėsi, 
jog jis nepasiūlė man prieskoninių augalų plantacijos, nes 
baiminosi, jog tada tikrai būčiau su juo išvažiavusi. 

— O ką tau pasiūlė Gregoris? 

— Tik save, — tarė Keidi. — Džeine, liaukis dvejoti. 
Aš labai myliu Gregorį. — Mergina valandėlę užsimerkė. — 
Pastarieji šeši mėnesiai buvo geriausi mano gyvenime. Gre- 
goris mMergino mane kaip kokiame romane — su gėlėmis ir 
saldainiais, visada rodė dėmesį. Jis mielai išklauso visų ma- 
no samprotavimų apie "Svogūnus" ir liepia savo motinai 
nupirkti bet kokius produktus, kuriuos tik užsakau. Nie- 
kam to dar neminėjau, bet prieš pasirodant Gregoriui keti- 
nau išeiti iš “Svogūnų" ir atidaryti nuosavą restoraną. 

— Bet dabar juk pasiliksi? Ar tai reiškia, kad Grego- 
ris paliks Los Andželą ir gyvens čia su tavimi? — sukluso 
Džeinė. 

— Taip. Mes perkame namą Aleksandrijoje — vieną 
Iš tų gražių triaukščių su sodu, o Gregoris pereina dirbti į 
nekilnojamojo turto agentūrą čia, Virdžinijoje. Čia jis ne- 
uždirbs tiek pinigų kaip Los Andžele, bet... 

— Ką gi, meilė, — tarė Debi. — Ar planuojate turėti 
vaikų? 

— Ir kuo greičiau, — tyliai atsakė Keidi, paskui pa- 
raudo ir nudelbė akis į kopūstų salotas, kuriose buvo per 
daug pankolio. 

— Bet kaip jis atrodo prisidengęs veidą šydu? — vėl 
pasiteiravo Džeinė. 

— Tu privalai man papasakoti, — paragino Debi, kai 
Keidi vis dar tylėjo. — Koks ten dar šydas? 

— Gal geriau aš papasakosiu? — atsiklausė Džeinė, 
tr, kai Keidi linktelėjo, tęsė: — Likusi našle, Keidi mama 
dirbo keliose vietose, taigi Keidi praleisdavo su mumis di- 
desnę dienos dalį, — ji buvo tarsi mūsų šeimos narė. Ji 
sapnuodavo, — Džeinė klausiamai kilstelėjo antakį. — Ar 
vis dar sapnuoji? — Keidi linktelėjo. — Kad ir kaip ten 
būtų, visą savo gyvenimą Keidi sapnuoja sapną apie arabų 
princą. 

— Aš nežinau, kas jis toks, — pertraukė ją Keidi, žiū- 
rėdama į Debi. — Tiesiog toks sapnas. Nieko ypatinga. 

— Nieko ypatinga, cha! Zinai, ką ji darydavo visus 
tuos metus? Ji nuotraukose pridengdavo kiekvieno vyro vei- 
do apatinę dalį. Mano tėvas grasindavo ją prilupsiąs, nes 
atsivertęs Time ar Fortune žurnalą (jei Keidi spėdavo pa- 
vartyti juos pirmoji) išvysdavo, jog visų vyrų veidai iki 
pusės užtušuoti juodai. Kad ir kur eitų, ji visur nešiojosi 
juodą pieštuką. — Džeinė palinko į Debi. — Kai ji paau- 
go, kartu su pieštukais ėmė nešiotis ir peilius. | 

— Ir tebesinešioja, — pritarė Debi. — Mokykloje mes 
visados stebėdavomės, kam jai tie juodi pieštukai. Derilas 
kartą pasakė... — ji žvilgtelėjo į Keidi ir nutilo. 

— Tęsk, — tarė Keidi. — Iškęsiu. Kai Derilas nugir- 
do mane sykį sakant, jog nemokąs net viščiuko iškepti, lio- 
vėsi buvęs mano draugu. Tai ką jis ten pasakė apie mano 
pieštukus? 

— Kad tu jais rašai laiškus velniui, nes kitaip iš kur 
taip mokėtum gaminti. 

Keidi ir Džeinė nusijuokė. 

— Tai papasakokit man apie tą vyrą su šydu, — para- 
gino Debi, bet šį kartą Džeinė linktelėjo Keidi. 

— Nieko ypatinga, tikrai. Kai aš augau, buvau tiesiog 
apsėsta minties surasti tą vyrą. — Pažiūrėjo į Džeinę. — Ir 
dabar manau jį radusi. Gregoris labai panašus į jį. 

— Į ką jį?) — nusivylė Debi. — Papasakok arba pri- 
versiu tave valgyti lydytą sūrį! 

— Nežinojau, kad gali būti tokia Žiauri, — sausai at- 
šovė Keidi, paskui nusileido: — Gerai, jau gerai. Nuolatos 
vis sapnuoju tą patį sapną. Štai stoviu dykumoje, staiga pa- 
sirodo tas vyras ant balto žirgo — labai gražaus, arabiško. 
Tas vyras vilki juodus rūbus. Jis žiūri į mane, bet aš matau 
tik jo akis, nes apatinę veido dalį gaubia juoda skraistė. 

Valandėlę Keidi balsas pritilo, tarsi ji būtų užsigalvo- 
jusi apie sapnuojamąjį vyrą, tapusį neatskiriama jos gyve- 
nimo dalimi. — Jo akys labai neįprastos — migdolo for- 
mos. Vokai vos vos primerkti, jis atrodo tikrai liūdnas — 
tartum žmogus, matęs daugiau skausmo nei derėtų. 

Staiga Keidi atsitokėjo ir šyptelėjo Debi: 

— Vyriškis niekada nieko nesako, bet aš jaučiu, kad jis 
kažko nori ir laukia, kad aš padaryčiau. Kas kartą man ten- 
ka nusivilti, nes nežinau, ko jis nori. Po kurio laiko vyras 
ištiesia man ranką. Ji graži, stipri, ilgais pirštais, įdegusi. 

Netgi pasakodama Keidi negalėjo atsikratyti sapno su- 
gestijos. Jei būtų susapnavusi kartą ar du, būtų ramiausiai 
pamiršusi, tačiau nuo tada, kai sulaukė devynerių, mergi- 
na sapnuodavo jį kas savaitę. Ir vyras visados būdavo toks 
pat — nė kiek nepasikeitęs. 

Merginos balsas taip nuslopo, kad Džeinė ir Debi tu- 
rėjo pasilenkti arčiau. 

— Aš visuomet mMėginu paimti jo ranką. Labiausiai už 
viską pasaulyje trokštu šokti ant jo žirgo ir kartu su juo 
nujoti. Noriu eiti ten, kur jis eina, būti su juo amžinai, bet 
negaliu. Po kurio laiko to vyro akyse atsiranda begalinis 
liūdesys; jis atitraukia ranką ir nujoja. Vyriškis joja taip, 
tarsi būtų susiliejęs su žirgu. Vėliau sustabdo žirgą, aki- 
mirkai atsigręžia į mane ir žiūri, tartum tikėtųsi, kad 
persigalvosiu ir eisiu kartu. Aš kas kartą šaukiu, jog 
nepaliktų manęs, bet, atrodo, jis negirdi, tik pasidaro dar 
liūdnesnis ir nujoja. — Keidi atsilošė kėdėje. — Štai šitaip 
visada baigiasi sapnas. 

— Ak, Keidi, — tarė Debi, — man net oda pašiurpo. 
Ir tu manai, kad Gregoris — tavo arabų princas realiame 
gyvenime? 

— Jis irgi tamsus, todėl pačią pirmąją akimirką mudu 
pajutome abipusę trauką; o nuo tada, kai jis pasipiršo, aš 

sapnuoju aną sapną jau kas antrą naktį. Galvoju, kad tai 
ženklas. Kaip manote? 

— Aš manau, kad tai ženklas, jog tau laikas palikti 
savo valgių pasaulį ir vyrus ant baltų eržilų ir grįžti į rea- 
lųjį pasaulį, — tarė Džeinė. 

— Aš niekada nežiūrėjau, — atsiliepė Keidi. 

— Į ką? 

— Niekada nežiūrėjau į žirgo papilvę, kad pamatyčiau, 
ar tai eržilas, ar ne. Gal ten kumelė? O gal kastruotas? Bet 
iš kur žinoti, ar jis kastruotas? 

— Esu tikra, kad jei žmonės valgytų arklieną, tai ži- 
notum, — tarė Džeinė, ir visos nusijuokė. 

Debi giliai atsiduso: 

— Keidi, tai pati romantiškiausia mano girdėta istori- 
ja. Aš tikrai manau, kad turėtum ištekėti už savojo princo. 

— O man įdomu, ką liepsi Gregoriui vilkėti vestuvių 
dieną. Juodus rūbus? 

Keidi ir Debi nusijuokė; bet Keidi tarė: 

— Mano brangusis Gregoris vestuvių dieną galės vil- 
kėti labai daug arba labai mažai rūbų, tiek, kiek norės. Jis 
neturi antsvorio. 

— Tu irgi neturi, — atkirto Džeinė. 

— Pasakyk tai suknelių pardavėjai. 

Džeinė žiojosi1 atsakyti, bet padavėjas ėmė nurinkinė- 
ti stalą, leisdamas suprasti, kad jam jo reikia, o joms lai- 
kas išeiti. Po kelių minučių trijulė stovėjo Aleksandrijos 
gatvėje. Džeinė žvilgtelėjo į laikroduką: 

— Debi ir aš norime eiti apsipirkti, tai gal susitikime 
penktą valandą “Svogūnuose"? 

— Žinoma, — dvejodama atsiliepė Keidi, paskui vyp- 
telėjo. — Turiu visą sąrašą daiktų, kuriuos turėčiau nusi- 
pirkti. Daiktų, kurie nepriklauso virtuvei. 

— Turi galvoje patalynę, rankšluosčius ir panašius 
daiktus? 

— Taip, — viltingai atsakė Keidi, tikėdamasi, kad 
Džeinė ir Debiu pasisiūlys padėti. Tačiau anos nė nemirk- 
telėjo. 

— Mes su Debi turime nupirkti tau kokią nors gražią 

vestuvinę dovaną, todėl negalime vestis tavęs kartu. Nagi, 
nestovėk kaip žemę pardavusi! Padėsime tau išsirinkti pa- 
talynę rytoj. 

— Ar Aleksandrijoje nėra kokios geros indų parduo- 
tuvės? — pasiteiravo Debi, kuri mieliau būtų ėjusi su Kei- 
di pirkti indų, negu ieškoti dovanos su Džeine. 

— Tikriausiai yra, — juokdamasi atsakė Keidi. — Nie- 
kada apie tai negalvojau. Galbūt aš visgi susirasiu ką nusi- 
čiupti. — Buvo aišku, kad mergina juokauja ir kad jau nu- 
mačiusi aplankyti virtuvės reikmenų parduotuves. 

— Eime, — tarė Džeinė, paimdama už rankos Debi. — 
Aišku kaip dieną, kad vargšeliui Gregoriui teks miegoti ant 
virtuvinių pašluosčių ir šluostytis vaškuotu popieriumi. 

— Pergamentu, — kartu atsiliepė Debi ir Keidi. Nuo 
tokio virėjiško humoro Džeinė tik sudejavo ir nusitempė 
Debi gatve. 

Keidi šypsodamasi akimis nulydėjo drauges ir su pa- 
lengvėjimu atsiduso. Ji jau seniai buvo mačiusi Džeinę ir 
pamiršo, kokia valdinga pastaroji gali būti. Pamiršo, kaip 
ją garbina Debi. 

Stovėdama ir dairydamasi po nuostabios rudens sau- 
lės nutviekstą gatvę, Keidi valandėlę padvejojo, ką veikti. 
Turėjo marias laiko. Ir šį laiką jai padovanojo mielasis, 
brangusis Gregoris. Bet jei Gregoris buvo dieviškas, ma- 
lonus ir supratingas, tai jo motina nenusileido tikrai furi- 
jai. Ponia Norman niekados nepageidavo laisvos popietės, 
todėl manė, kad ir Keidi nereikia laisvalaikio. 

Bet, tiesą sakant, Keidi mažai kas ir domino už virtu- 
vės sienų. Sekmadieniais ir pirmadieniais, kai "Svogūnai" 
neveikdavo, Keidi virtuvėje eksperimentuodavo ir tobulin- 
davo receptus savajai valgių gaminimo knygai, kurią rašė. 
Todėl dabar, net ir po penkerių gyvenimo metų Aleksan- 
drijoje, ji nelabai nutuokė, kur eiti. Be abejo, mergina ži- 
nojo, Kur yra geriausia indų parduotuvė, kur geriausia mė- 
sinė, bet neturėjo supratimo, kur žmonės perka patalynę? 
Jei jau apie tai prašneko, tai įdomu, kur galima nusipirkti 
tų daiktų, kurių, kaip Gregoris sakė, reikės jų naujajam na- 
mui? Jis sakė, kad palieka šiuos reikalus jai, nes žino, ko- 

kie jie svarbūs moteriai. Keidi tada jam padėkojo, bet nepa- 
sakė, jog absoliučiai nenusimano apie užuolaidas ir kilimus. 

Tačiau ji paskyrė šiek tiek laiko pertvarkyti būsimojo 
namo virtuvei ir padalijo ją į dvi dalis — vienoje bus ke- 
pykla, kitoje — tai, kas ir turi būti kiekvienoje virtuvėje. 
Abu kambariai (vienas L formos, kitas — U) suėjo prie di- 
delio granitiniu paviršiumi stalo, ant kurio Keidi nieko ne- 
užgaudama galės minkyti tešlą. Ten dar bus atviras sandė- 
liukas, uždaras sandėliukas ir... 

Keidi atsiduso. Laikas liautis galvojus apie valgių ga- 
minimą ir virtuves ir pasukti galvą dėl kitų problemų. Ką, 
po galais, ji vilkės per vestuves? Labai gera ir gražu būti 
įsimylėjusiai šitokį gražų vyrą, bet visiškai nesinori girdė- 
tokiame kukulyje kaip ji?" Debi ir Džeinė buvo tokios ge- 
ros ir atskrido į Virdžiniją, kad padėtų jai matuotis vestu- 
vių sukneles ir vieną iš jų pasirinkti, nors po šešių savai- 
čių ir vėl turės atlėkti į pačias vestuves. Bet štai netgi vi- 
sos trys nesugebėjo nieko išrinkti. Sįryt pamačiusi save 
veidrodyje, Keidi ėmė galvoti, ar ne geriau būtų viską pa- 
miršti. Gal galėtų vilkėti virėjos švarką? Jis irgi baltas. 

Kol mergina šitaip galvojo, pačios kojos atvedė ją prie 
virtuvės reikmenų parduotuvės, kurioje Keidi visados su- 
rasdavo ką nors naudingo. Po valandėlės ji išniro laukan, 
laikydama rankose obuolio formos keptuvę prancūziškam 
pyragui. Na, čia, Žinia, ne jaunosios šydas, bet ja naudo- 
siuosi ilgiau, tarė ji sau, ir patraukė mašinų stovėjimo aikš- 
telės link. Buvo dar anksti, bet restorane visados yra ką 
veikti, be to, ten gali būti Gregoris. 

Ji šypsodamasi ėmė žingsniuoti gatve, bet stabtelėjo 
priešais antikvarinių daiktų krautuvėlę: jos lange išvydo 
seną iš vario lietą rožę. Tarsi užhipnotizuota Keidi pravėrė 
krautuvėlės duris suskambindama varpeliu. Praėjusi pro an- 
tikinį stalą ir iš geležies lietą katės statulėlę, mergina paė- 
mė nuo palangės rožę, pažiūrėjo, jog kaina prieinama, ir 
apsidairė, akimis ieškodama pardavėjo. 

Parduotuvėje nieko nebuvo. O kas, jei aš būčiau vagi- 
lė? — pagalvojo Keidi. Tada išgirdo balsus salės gale ir 


16 


nuėjo už užuolaidos į sandėlį. Pro atviras duris, vedančias 
į kiemą, išgirdo piktą ir susierzinusį moters balsą: 

— Ką man su visu tuo šlamštu daryti? Juk puikiai Ži- 
nai, kad neturiu kur padėti nė pusės šių daiktų! 

— Pamaniau, kad tau jie patiks, ir viskas, — atsiliepė 
vyriškas balsas. — Galvojau darąs tau malonę... 

— Galėjai paskambinti ir pasiklausti. 

— Neturėjau laiko. Jau sakiau. A, tegu juos kur vel- 
niai! — tarė vyras, ir pasigirdo tolstantys žingsniai. 

Keidi tyliai stovėjo sandėlyje, laukdama, ar kas nors 
nekyštelės galvos, bet niekas nepasirodė, todėl ji žvilgte- 
lėjo pro duris. Kieme stovėjo pikapas, prigrūstas purvinų 
senų dėžių ir dėžučių, aplipdytų lipniomis juostomis. Ga- 
linės durelės stūksojo atidarytos, prie jų ant žemės gulėjo 
dar pustuzinis metalinių ir medinių dėželių. Jos visos atro- 
dė tarsi amžių amžius būtų laikytos kiauroje daržinėje. 

— Atsiprašau, — prabilo Keidi, — gal galėčiau šį tą 
nusipirkti? 

Moteris atsisukusi pažiūrėjo į Keidi, bet nieko neat- 
sakė. Paskui tyliai burbtelėjo: 

— Mano vyras važiavo į baldų parduotuvę, bet pake- 
liui pamatė “Aukciono" ženklą, taigi sustojo, išvydo tą 
griozdų krūvą — “Įvairios neatidarytos dėžės" ir nupirko. 
Visas šias dėžes. Jis nė nepažiūrėjo, nė nepasiklausė, kiek 
jų ten yra — tiesiog kilstelėjo ranką ir nupirko jas visas už 
šimtą dvidešimt tris dolerius. Ir ką man dabar su jomis da- 
ryti? Jau vien pažiūrėjus į jas aišku, jog tai šlamštas. Aš 
neturiu kur net pusės jų padėti... 

Keidi nežinojo, ką atsakyti, bet turėjo pripažinti, kad 
dėžių krūva neatrodė labai viliojanti. Galbūt “Neatidary- 
tos dėžės" turėjo duoti tarsi užuominą apie paslėptą lobį, 
bet mergina negalėjo įsivaizduoti, kad jose būtų kas nors 
vertinga: 

— Gal padėti sumesti jas į vidų? 

— O ne, jis sugrįš ir viską sutvarkys. — Atsidususi 
moteris vėl atsisuko į Keidi. — Atleiskite, jūs pirkėja? Ma- 
tote, kaip nusiminiau, net atrodo, kad palikau atrakintas 
duris. Kuo galėčiau padėti? 

Kol moteris kalbėjo, Keidi apžiūrinėjo dėžes. Po tri- 
mis voratinkliais aplipusiomis dėžėmis gulėjo sena meta- 
linė dėžė, kurioje kažkada laikyti miltai. Vietomis ji buvo 
aprūdijusi, užrašas vos vos matėsi, tačiau buvo gražiai pa- 
daryta ir atrodė dar neblogai. Keidi jau įsivaizdavo šią dė- 
žę ant spintelių savo naujojoje virtuvėje. 

— Kiek kainuotų toji dėžė? — rodydama ranka pasi- 
teiravo Keidi. 

— Toji surūdijusi, apačioje? — perklausė moteris, aiš- 
kiai manydama, jog Keidi kvaištelėjo. 

— Mano rentgeninis matymas, taigi regiu, kad ji pil- 
na piratų lobių. 

— Ką gi, pasiimkite ją ir neškitės. Dešimt dolerių. 

— Sutarta, — tarė Keidi, išimdama iš piniginės trisde- 
šimt dolerių — dešimt už dėžę, dvidešimt už varinę rožę. 

Kai moteriškė susikišo pinigus į kišenę, Keidi ištrau- 
kė iš krūvos dėžę ir pakratė. — Joje tikrai kažkas yra. 

— Visos jos pilnos, — nevilties kupinu balsu atsilie- 
pė moteris. — Tas, kam priklausė šis šlamštas, niekados 
neišmesdavo nė menkiausio popierėlio. Daugumoje jų yra 
pelių, pelėsių ir dar visokių šlykščių šliužų. Nagi, imkite 
tą dėžę. Jei joje ir yra kas nors vertinga, tai priklauso jums. 
Spėju, kad ji vis dar pilna miltų. 

— Ką gi, galėsiu išsikepti antikinės duonos, — tarė 
Keidi, ir moteris šyptelėjusi padėjo merginai pakelti dėžę. 

— Ar panešite? Galėčiau paprašyti vyro, kad... 

— Ne, ačiū, — atsisakė Keidi apkabindama dėžę, kuri 
pasirodė esanti didesnė, nei ji galvojo iš pradžių; mergina 
vos galėjo matyti pro jos viršų. — Gal galėtumėt įkišti tą 
rožę į mano rankinę? 

Moteris padarė, ko prašyta, ir mąsliai spoksojo į Keidi: 

— Zinote, manau, kad šeštadienį surengsiu lobių iš- 
pardavimą. Gerai nuvalysiu tas dėžes ir parduosiu jas pa- 
vadinusi “Nežinomas turinys". Po dešimt dolerių už kiek- 
vieną — gal net pasiseks uždirbti. 

— Jei taip padarysite, jūsų vyras prisiims visą garbę, — 
nusišypsojo Keidi iš už dėžės. 

— Ir niekados nepravažiuos pro kitą aukcioną, nenu- 

pirkęs visko, ką tik pamatys! Reikės pagalvoti, — nusijuo- 
kė moteris, išlydėdama Keidi. — Stai ten jau gatvė. Ar tik- 
rai ji jums ne per sunki? Ji beveik jūsų ūgio. Gal geriau 
privažiuokite čia su mašina. 

— Ne, viskas puiku, — sąžiningai atsakė Keidi, nes 
jos rankos, ištisus metus kilnojusios varinius puodus, pil- 
nus viralo, ir minkiusios milžiniškus kalnus tešlos, buvo 
stiprios. 

Nors ir stipri buvo mergina, bet kai atpėdino prie savo 
automobilio ir įmetė dėžę į vidų, rankos ne juokais skau- 
dėjo. Žiūrėdama į seną, surūdijusią dėžę, Keidi niekaip ne- 
galėjo atsistebėti, kas, po galais, privertė ją nusipirkti? Gre- 
goris ketino pervežti į Aleksandriją šiokių tokių baldų iš 
Los Andželo, ta proga minėjo, kad jiems pravers paprasti 
ir kompaktiški baldai, o ne didelės kaimiško tipo sofos ir 
kėdės, kurias turįs, todėl ketino daugumą jų parduoti. 

Užtrenkusi mašinos dureles, mergina atsiduso: 

— Miestietiški baldai, — tarė sau. — Kur Doli Medi- 
son, kai tau labiausiai jos reikia? 

Paėmusi vairą pagalvojo, kad rytoj vakarienei galėtų 
pamėginti pagaminti triušį raudono vyno padaže, — ką nors 
tokio iš aštuonioliktojo šimtmečio. 

Kai Keidi įžengė į savo nedidelį, nykų, menkai apsta- 
tytą butelį, buvo jau vienuolikta valanda vakaro; mergina 
Jautėsi nepaprastai išvargusi. Keidi pasirinko šį butą, nes jis 
buvo netoli “Svogūnų", kita vertus, nereikėjo pirkti baldų. 

Keidi niekaip negalėjo suprasti, ko šįvakar tokia nelinks- 
ma. Atrodė, viskas ėjo tiesiog puikiai. Gregoris buvo nepa- 
kartojamai žavus, mergina vertino jo pastangas linksminant 
Jos drauges. Netgi Džeinei Gregoris padarė įspūdį, todėl pa- 
sakė Keidi, kad jos vyras nejaučiąs pareigos kalbinti jos drau- 
g€s ir dažnai leidžiąs dienas pasislėpęs už laikraščio. O Debi 
nuo Keidi patiekalų ir tokio vyro kaip Gregoris dėmesio išvis 
neteko žado ir beveik nebepajėgė išdaužti bent žodžio. 

— Tu pavargusi, — staiga tarė Gregoris, kai Keidi 
penktą kartą iš eilės pamėgino nuslėpti žiovulį. — Visą die- 
ną praleidai ant kojų. Siūlau eiti namo ir pailsėti. 

— Matyt, laisvas laikas man ne į naudą, — mieguistai 
šypsodamasi atsakė Keidi. — Reikėjo praleisti dieną vir- 
tuvėje. 

Gregoris nukreipė savo tamsias akis į kitas dvi moteris: 

— Ar kuri iš jūsų galite ką nors jai padaryti? Niekada 
nemačiau, kad kas nors dirbtų tiek, kiek ji. Keidi niekada 
nepasiima laisvos dienos, neveikia nieko kita, tik dirba. — 
Šitaip pasakęs paėmė Keidi ranką ir ją paglostė, tada pa- 
žvelgė žvilgsniu, nuo kurio jai pakirto pakinklius. 

Bet kai Keidi vėl nusižiovavo, Gregoris linksmai nu- 
sijuokė: 

— Nagi, mažyte, tu sugadinsi mano, kaip damų užka- 
riautojo, reputaciją. Ką pagalvos apie mane Debi ir Džeinė? 

Keidi nusijuokė; Gregoris visuomet priversdavo ją 
juoktis. Atsisukusi į drauges, ji nusišypsojo: 

— Gregoris tikrai pats geriausias vyras pasaulyje. La- 
bai žavus ir visa kita; tai aš čia tokia netikusi. Nežinau, 
kas man šįvakar yra. Atrodo, kad energijos nelikę nė lašo. 

— Turbūt nuo tų minčių apie baldus, — tarė atsisto- 
damas Gregoris, kartu pakeldamas suglebusį Keidi kūną. 
Vyriškis buvo gerokai aukštesnis už Keidi, jo tarsi iškaltas 
veidas dar labiau pabrėžė jos minkštus apvalumus. 

Gregoris šypsodamasis atsisuko į kitas dvi moteris: 

— Palydėsiu ją namo ir sugrįšiu paragauti, ką Keidi 
paruošė desertui. 

— Avietės su vyšniomis ir... — Ji paraudusi nutilo, 
Kai visi trys smagiai nusijuokė. — Gerai jau, aš tik pavar- 
gusi, o ne mirusi. 

Įsikibusi į stiprią Gregorio ranką, Keidi išėjo, ir jis 
palydėjo merginą namo — nieko nesakydamas, tiesiog glo- 
bėjiškai apkabinęs. Prie buto durų apkabino ją, pabučiavo, 
tačiau nesiprašė įsileidžiamas nakčiai: 

— Matau, kad griūni iš nuovargio, todėl geriau eisiu. — 
Atsitraukęs pažvelgė į ją iš viršaus. — Vis dar nori tekėti už 
manęs? 

— Taip, — šypsodamasi atsakė Keidi ir priglaudė galvą 
prie jo tvirtos krūtinės. — Labai. — Kilstelėjo galvą. — Gre- 
gori, aš tikrai nieko neišmanau apie baldus. Neturiu nė men- 
kiausio supratimo apie užuolaidas, patalynę ir... 

Gregoris bučiniu užčiaupė jai burną: 

— Mes ką nors nusisamdysime. Daugiau apie tai ne- 
galvok. Los Andžele turiu reikalų, kai tik juos baigsiu, ga- 
lėsime sau leisti viską. — Pakštelėjo jai į nosies galiuką. 
— Visus varinius puodus, kokių tik panorėsi. 

Keidi stipriai prigludo prie vyriškio: 

— Nežinau, ką padariau, kad nusipelniau tokį vyrą kaip 
tu. Aš jaučiuosi labai kalta, kad tau tenka atsisakyti darbo 
Los Andžele ir apsigyventi čia su manimi. — Vėl žvilgte- 
lėjo į jį. — Ar tikrai nenorėtum, kad aš persikelčiau? Galė- 
čiau ten atidaryti restoraną... 

— Mano mama nepaliks “Svogūnų"", ir tu tą žinai. Jie 
pastatė šį restoraną kartu su tėčiu, todėl jis kelia jai daug 
prisiminimų. Be to, mama sensta. Gal ji ir atrodo turinti 
Jaunatviškos energijos, tačiau daug ką slepia. Man leng- 
viau persikelti čia; tada visi trys galėtume būti kartu. — 
Trumpai nutilo. — Nebent tu čia nelaiminga ir norėtum iš- 
vykti. Ar taip? 

Keidi vėl prisiglaudė jam prie krūtinės: 

— Ne, aš laiminga ten, kur esi tu. Taigi pasiliksime 
čia; vadovausime “Svogūnams",; aš rašysiu savo valgių kny- 
gą, mes turėsime tuziną vaikų... 

Gregoris nusijuokė: 

— Jie tai tikrai bus storuliukai kramtukai. — Padėjęs 
merginai ant pečių rankas, atstūmė ją nuo savęs. — Dabar 
eik miegoti. Gerai pailsėk. Rytoj draugės palydės tave į par- 
duotuvę išsirinkti kilimų. 

— O ne! — Keidi susiėmė už paširdžių. — Jaučiu, kaip 
mane apima buboninio maro priepuolis. Atrodo, kad rytoj 
teks likti virtuvėje ir išsivirti vaistų. 

Gregoris juokdamasis savo raktu atrakino jos buto du- 
ris ir įstūmė Keidi į vidų: 

— Jei tinkamai nesielgsi, aš pasamdysiu vedybų kon- 
sultantą, kad "suorganizuotų" tave. Pamatysi, kaip jis pri- 

vers tave rūpintis šiukšlių dėžėmis ir monogramom išpuoš- 
tais tualeto dangčiais. 

Pamatęs, jog Keidi net pabalo, vien apie tai pagalvo- 
jusi, Gregoris dar garsiau nusikvatojo. Nesiliaudamas juok- 
tis, uždarė jos buto duris, palikdamas nuotaką išsimiegoti. 

Taigi dabar Keidi stovėjo nugara į duris ir dairėsi po 
savo gražų, bet pustuštį butą. Ji jautėsi dėkinga, kad Gregoris 
šitoks supratingas ir nesispiria, kad jinai išrinktų baldus. Ne 
dėl to, kad Keidi nenorėtų gyventi gražiai, paprasčiausiai 
ji apie tai nieko nenutuokė; nesidomėjo tokiais dalykais 
kaip kėdės ir panašūs daiktai. 

— Aš laimingiausia moteris Žemėje, — ištarė garsiai. 
Taip ji sakydavo mažiausiai dukart per dieną nuo tada, kai 
sutiko Gregorį. 

Tačiau, kad ir kaip būtų keista, vos tik Keidi pasi- 
traukė nuo durų, pajuto atgyjant energiją. Ūmai nuovargis 
dingo, ir Keidi pagalvojo, ar nepasidarius sau kakavos, ta- 
da galėtų paskaityti kokią knygą ar pažiūrėti naktinį filmą. 

Sitaip besvarstant jos akys nukrypo į didelę dėžę, riog- 
sančią svetainės vidury. Keidi nenorėjo sau prisipažinti, ta- 
čiau mintis apie šią dėžę neapleido jos visą vakarą. Net 
gramdydama pridegusią keptuvę, ji negalėjo liautis galvo- 
jusi: kas tos dėžės viduje? 

Nustebusi susivokė, kad nuovargis buvo tik dingstis 
pasprukti nuo kitų ir grįžus apžiūrėti dėžę bei lobį.. 

— Tikriausiai viduje kokia nors žiurkė, — garsiai iš- 
tarė, eidama į nedidelę virtuvę pasiimti trumpos stiprios 
mentelės ir ledų kirstuko. — Turėsiu gerokai paplušėti, kol 
atidarysiu užrūdijusį dangtį. 

Po pusvalandžio jai pagaliau pavyko šiek tiek kilste- 
lėti dangtį, kad galėtų pakišti po juo pirštus. Besistengiant 
atidaryti greitai įskaudo pirštų galiukai, ir Keidi pasibjau- 
rėjo savimi, kad šitaip karštligiškai tampo ir braižo dangtį. 
Juk gali būti, kad vienintelis lobis dėžutėje — seni miltai, 
pilni straubliukų griaučių, kaip ir sakė toji moteriškė krau- 
tuvėlėje. 

Dar sykį pakišusi pirštus po dangčiu, Keidi taip trūk- 
telėjo jį, kad šis pasidavęs barkštelėjo ant grindų, o mergi- 

na net nuvirto aukštielninka. Atsistojusi ji pasilenkė ir įsiste- 
beilijo į dėžę. Ten gulėjo pageltęs vyniojamasis popierius. 

Ant jo styrojo nedidelė sudžiūvusi apvytusių apelsin- 
medžio žiedų puokštelė, aiškiai padėta mylinčių rankų ir 
daugelį metų neliesta. 

Staiga Keidi suprato, kad tai, kas yra po popieriumi, 
kažkas ypatinga. Ir labai asmeniška. Pritūpusi apžiūrėjo gė- 
les, .prismeigtas prie popieriaus, net jos įnirtingos pastan- 
gos atidaryti dangtį jų nesujudino. 

Kurį laiką Keidi dvejojo. Kažkas širdyje šaukė, jog 
geriau uždaryti dėžę ir niekados nebeliesti jos, — užkelti 
aukštai ant virtuvinių spintelių ir retsykiais paganyti akis 
iš išorės pamirštant turinį. O dar protingiau — atsikratyti 
dėžės ir pamiršti, jog išvis kada nors ją matė. 

— Esi juokinga, Keidi Long, — tarė sau garsiai. — 
Tas, kuris ją uždarė, jau seniai seniai miręs. 

Lėtai, bjaurėdamasi savo virpančiomis rankomis, Keidi 
atsegė gėles, padėjo jas į šalį, išvyniojo popierių. Ir iškart 
suprato, kas tai yra. 

Rūpestingai sulankstyta, daugelį metų neliesta švie- 
sos ir oro, dėžėje gulėjo vestuvinė suknelė: puikaus balto 
atlaso, su keturkampe iškirpte, papuošta balto atlaso rauk- 
tais. Prieš akis sutvisko netikrų briliantų sagutės. 

Keidi vis neapleido jausmas, jog reikėtų uždėti dangtį 
ir amžiams uždaryti dėžę. Tačiau po to, kai šitaip nesėkmin- 
gai stengėsi išsirinkti tinkamą suknelę, Keidi nebegalėjo 
trauktis: nežinia kodėl, impulsyviai nusipirkusi seną alavi- 
nę dėžę miltams laikyti, 0 joje radusi vestuvinę suknelę, ne- 
Jaugi dabar imtų ir paprasčiausiai uždarytų dėžę? Beveik 
meiliai mergina pakėlė suknelę ir išskleidė sau prieš akis. 

Suknelė buvo sunki, nes pasiūta iš puikaus balto atla- 
so, kurio, atrodė, sunaudotas ne vienas metras; atlasas su 
metais įgavo beveik tobulą tiršto kremo spalvą. Viršutinė 
dalis baigėsi šiek tiek žemiau liemens; sijonas priekyje bu- 
vo lygus ir tiesus, o nugaroje driekėsi ilgas ir pūstas me- 
džiagos šleifas. Sijoną ir šleifo viršų puošė ranka megzti 
šilko nėriniai. Po jais dar matėsi nedidelės klostelės ir nuo- 
stabios rankų darbo šilko rožės. 


23 


Iškėlusi suknelę priešais šviesą, Keidi negalėjo ja at- 
sigrožėti. Siandien ji pasimatavo kone tuziną įvairiausių 
modernių suknelių, tačiau nieko panašaus į šią nematė. Pa- 
lyginti su šia suknia moderniosios atrodė kaip valstiečių 
drabužiai — be jokių įmantrybių, jokio dizaino; masinė ga- 
myba neprilygsta vienetiniam gaminiui. 

Keidi negalėjo atitraukti akių. Ilgos rankovės užsibai- 
gė susagstomais rankogaliais, papuoštais rankų darbo nė- 
riniais. 

Sukiodama rankose suknelę, Keidi žvilgtelėjo į dėžu- 
tę, ir jai užgniaužė kvapą: 

— Šydas, — iškvėpė ji ir, atsargiai paguldžiusi suk- 
nią ant sofos, atsiklaupė šalia dėžės. 

Jei šnabždesį būtų galima paversti medžiaga, tai jis 
taip ir atrodytų. Ištiesusi ranką į voratinklinius nėrinius, ji 
akimirką dvejojo, paskui atitraukė, tarsi bijodama paliesti 
tokį grožį, tada, giliai įkvėpusi, pakišo rankas po nėriniais. 
Jie buvo tokie lengvi, kad atrodė tarsi besvoriai ir bekū- 
niai, lyg būtų numegzti iš šviesos ir oro. Atsistodama Kei- 
di jautė dievišką jų švelnumą. Nereikėjo būti kostiumų is- 
toriku, kad suprastum, jog nėriniai nunerti rankomis, gėlių 
ir vynuogių motyvai padaryti mažomis adatėlėmis, o jei 
Keidi neklysta, — viskas padaryta su meile. 

Labai atsargiai Keidi patiesė nėrinius ant sofos, jausda- 
ma daranti šventvagystę, kad leidžia šiems pasakiškiems nė- 
riniams liestis prie modernios, plastmase sutvirtintos sofos. 

Grįžusi prie dėžės, mergina lėtai ir rūpestingai ėmė 
kraustyti iš jos likusius daiktus. Atrodė, kad ji tiksliai Ži- 
nojo, ką dar ras: batelius, pirštinaites, korsetą, plonus apa- 
tinius, kojines su išsiuvinėtais keliaraiščiais. Kabliuką ba- 
teliams suvarstyti. Džiovintų gėlių. 

Keidi pagarbiai padėjo viską į šoną ir vėl pasilenkė 
prie dėžės apžiūrėti likusių lobių. Pačiame dugne gulėjo 
atlasinis aplankas, apsiūtas baltais kaspinais, kurie buvo 
surišti. Besidaužančia širdimi Keidi paėmė aplanką, nes 
jautė, jog tai, kas yra jo viduje, papasakos, kodėl nuosta- 
bioji suknelė tokį ilgą laiką laikyta paprastoje alavinėje dė- 
žutėje. Aplankas buvo gana sunkus. 

Atsisėdusi ir atsirėmusi nugara į sofą, Keidi pasidėjo 
aplanką sau ant kelių ir lėtai atrišo kaspinus; dar lėčiau 
atvertė jį, įkišo vidun ranką ir ištraukė seną fotografiją. 
Joje buvo vyras, moteris ir du vaikai: labai graži šeima — 
visi šviesiaplaukiai, laimingai besišypsančiais veidais. 

Keidi negalėjo susilaikyti jiems nenusišypsojusi. Vy- 
ras atrodė rūstus, tarsi jam kliudė aukšta kieta apykaklė. 
Jis laikė padėjęs ranką ant moters peties; pastaroji buvo 
smulki, daili, padūkėliškai spindinčiomis akimis, tarsi fo- 
tografavimasis būtų didžiausias pokštas. Jai iš dešinės, prie- 
šais vyrą, stovėjo aukštas gražus berniukas — kokių de- 
šimties ar vienuolikos metų; jo veide atsispindėjo tėvo rūs- 
tumas ir motinos šelmiškumas. Motinai ant kelių sėdėjo ma- 
ža, maždaug septynerių metų mergaitė, tikra gražuolė. Bu- 
vo aišku, jog suaugusi ji sudaužė ne vieną širdį. 

Keidi pažvelgė į kitą fotografijos pusę: čia buvo užra- 
šytas vienas vienintelis žodis: Džordanas. Keidi padėjo fo- 
tografiją, vėl įkišo ranką į dėžę ir paieškojusi ištraukė sun- 
kų vyrišką auksinį laikrodį. Ant nusitrynusio dangtelio iš- 
vydo užrašą Džordanas; vienas laikrodžio kraštas buvo ge- 
rokai įlinkęs — tarsi laikrodis būtų nukritęs ant kažko la- 
bai kieto. 

— Arba jis įlinko nuo kulkos, — tarė Keidi ir pati nusi- 
stebėjo, kodėl šitaip pasakė. — Per daug žiūriu vesternų, — 
sumurmėjo, perbraukdama nykščiu per įlinkį, kuris iš tiesų 
atrodė tarsi nubruožtas kulkos. 

Dėl įlinkio laikrodį buvo sunku atidaryti, tačiau Keidi 
atkakliai bandė, kol pasisekė. Laikrodis buvo gražus, or- 
namentuotais romėniškais skaičiais ir įmantriomis rodyk- 
lėmis. Korpuso kairėje išvydo dar vieną fotografiją, šį kar- 
tą tik moters. Jos negalėjai sumaišyti su jokia kita dėl spin- 
dinčių akių ir laimingos veido išraiškos. Netgi nuotrauko- 
je ji atrodė mylinti ir laiminga moteris. 

Keidi šypsodamasi uždarė laikrodį. “Kodėl aš taip ne- 
rimauju? — galvojo mergina. — Turbūt dėl šios vestuvi- 
nės suknelės, kuri tą moterį padarė tokią laimingą. Ji turė- 
jo vyrą, kuris mylėjo ją ir porą gražių vaikučių". 

Nesiliaudama šypsotis, Keidi padėjo laikrodį šalia fo- 

tografijos ir vėl žvilgtelėjo, ar dėžėje yra dar kas nors. Ne- 
skubėdama ištraukė porą ametisto auskarų, — jų violeti- 
niai akmenys suspindėjo elektros šviesoje. 

Keidi atsargiai padėjo auskarus ant šilkinio aplanko, 
atsirėmė į sofos atlošą ir apsidairė. Impulsyviai, o galbūt 
IŠ įpročio stvėrė fotografiją ir ranka uždengė apatinę vyro 
veido dalį. Ne, šis šviesiaplaukis negali būti jos arabiška- 
sis princas. 

O Gregoris gali, pagalvojo ji apžiūrinėdama suknią, 
paskui susimąstė: ką.aš su ja darysiu? Gal reikėtų atiduoti 
į muziejų? 

Vieną akimirką ji klausė savęs, ką daryti su visu šiuo 
turtu, o kitą jau įsivaizdavo save einančią prie altoriaus, 
pasipuošusią pasakiškąja suknele. Įgavusi naujų jėgų, Keidi 
pašoko ir griebė suknelę. 

Suknelė labai skyrėsi nuo modernių modelių: ji nebuvo 
skirta aukštai moteriai su ilgomis kojomis, siaurais klubais, 
maža krūtine ir berniokišku liemeniu. Keidi patenkinta šyp- 
telėjo. Gyvenime buvo sutikusi keletą vyrų, kuriems nepa- 
prastai patiko smėlio laikrodį primenanti jos figūra. 

— Ši man tiks, — garsiai pareiškė Keidi, prisidėdama 
prie savęs suknelę; ji išties buvo tinkamo ilgio. 

Tą pačią valandėlę Keidi suprato, jog protingiausia da- 
bar būtų eiti miegoti; rytoj pasikalbėtų apie suknelę su De- 
bi ir Džeine. Kaip puiku, kad jos čia ir gali patarti tokiu 
rimtu klausimu — ar tinka apsirengti šimtmečio senumo 
suknelę šiuolaikinėse vestuvėse? Keidi neturėjo nė men- 
kiausio supratimo. Ar tinka šitaip puoštis? O gal ją išjuoks 
visa bažnyčia? 

Svarstydama šiuos be galo svarbius klausimus, Keidi 
nuėjo į vonią, palindo po dušu ir išsiplovė plaukus. Tvar- 
kydamasi ir džiovindama juos, tarė sau, kad negali vilkėti 
per savo vestuves suknelės su turniuru. Net galvoti apie tai 
per daug įžūlu. 

Stovėdama priešais veidrodį, Keidi ėmė darytis įvai- 
rias šukuosenas. Restorane ji paprasčiausiai susukdavo 
plaukus į kuodą, kad jie nekristų į maistą. Keidi niekada 
nesidarė įmantrių šukuosenų, tačiau dabar norėjo atrodyti 

kuo gražiau. Manipuliuodama šukomis, apvaliu šepečiu ir 
krūva smeigtukų, ji sugebėjo sušukuoti savo tankius ban- 
guotus plaukus aplinkui veidą, palikdama pakaušyje kele- 
tą ilgų tamsių garbanų. 

Užbaigusi apžiūrėjo save veidrodyje ir šyptelėjo: 

— Neblogai, — tarė pasidažydama akis ir lūpas. 

Padariusi, ką galėjusi savo veidui ir plaukams, Keidi 
nuėjo į svetainę ir pamėgino susigaudyti vestuviniuose ap- 
daruose. Čia rado be galo daug apatinių rūbų ir sunkiai su- 
prato, kokia tvarka juos reikėtų vilktis. 

Pasvarsčiusi užsivilko dailius, tačiau beformius marš- 
kinėlius ir ilgas apatines kelnaites. Tada pasilenkusi užsi- 
tempė plonas šilkines kojines ir aprišo jas vos aukščiau ke- 
lių siuvinėtais keliaraiščiais su rožiniais pumpurėliais. Tur- 
būt dabar turėčiau užsimauti batelius, pagalvojo Keidi, nes 
kai užsivarstysiu šį korsetą, nebegalėsiu pasilenkti. 

Tartum Pelenė Keidi įkišo kojas į kulkšniukus siekian- 
čius šviesius batelius, kurie jai puikiai tiko, tada kabliuku 
užsisegė mažas perlines sagutes. 

Siaip ne taip įsispraudusi į korsetą, kuris net truputį 
gniaužė kvapą, mergina žvilgtelėjo į savo atvaizdą veidro- 
dyje. | 

— O Dieve, — aiktelėjo: korsetas pakėlė jos krūtis 
beveik iki smakro. Keidi turėjo pripažinti, jog korsetai turi 
savų privalumų. 

Paskui rado dar porą medvilninių trumpų marškinė- 
lių, nedidelę puošnią liemenėlę, kuri, atrodo, tiko prie kor- 
seto. 

Kai Keidi apsirengė, ji vilkėjo daugiau drabužių nei 
žiemą. 

Užsivilkusi suknelę, mergina vis dar vengė žiūrėti į 
veidrodį, kol visiškai neapsirengs. Prisisegė auskarus ir pa- 
garbiai pakėlė nuo sofos šydą. Nėriniai buvo lengvi kaip 
pūkai ir siekė beveik iki kelių, paslėpdami ilgas tamsias 
garbanas, tačiau tuo pačiu pabrėždami plaukų tamsumą. 
Paskiausiai Keidi užsimovė nėriniuotas pirštinaites. 

Visiškai apsirengusi, ji atsisuko ir žengė keletą žings- 
nių prie veidrodžio. Mergina nusistebėjo, kad šitokia gau- 

sa apatinių drabužių visiškai netrukdo jai eiti. Bendras rū- 
bų svoris, atrodė, turėjo slėgti pečius arba bent jau varžyti 
judesius, tačiau, kad ir kaip keista, ji nieko nejautė. Atro- 
dė, kad suknelė pasiūta kaip tik jai. 

Ištiesusi pečius, pakėlusi galvą ir sumaniai suėmusi 
šleifą — tarsi būtų nešiojusi jį per amžius, Keidi priėjo prie 
veidrodžio ir sustojo. 

Kokią valandėlę ji tiesiog tylėdama ir nesišypsodama 
stovėjo ir stebeilijosi į save. Matė save ne tokią, kokia bū- 
davo paprastai. Nebuvo panaši ir į dvidešimtojo amžiaus 
moterį, besimatuojančią antikinę suknelę. Ji atrodė taip, 
kaip, sakytum, ir turėjo atrodyti. Ė 

— Taip, — sušnabždėjo Keidi. — Stai ką aš vilkėsiu 
per savo vestuves. — Jai nereikia niekieno leidimo, nes, 
be jokios abejonės, ši suknelė ir skirta josios vestuvėms. 

Lengvai šypsodamasi, Keidi sugrįžo prie sofos ir paė- 
mė Džordanų šeimos nuotrauką. 

— Dėkoju, — šelniai tarė moteriai fotografijoje, nes 
žinojo, jog tai turėjo būti jos vestuvinė suknelė; suknelė, 
kurią ji mėgo ir rūpestingai sudėjo į dėžę, kad kita moteris 
kitame amžiuje galėtų ją apsivilkti. 

Vienoje rankoje laikydama nuotrauką, Keidi paėmė 
laikrodį ir atidarė dangtelį, kad matytų antrąją moters nuo- 
trauką. 

— Labai labai jums ačiū, — tarė šypsodamasi visai 
šeimai. — Dėkoju, ponia Džordan. 

Laikydama rankose tuos du daiktus ir sakydama Džor- 
danų vardą, Keidi staiga pajuto svaigulį. “Turbūt dėl kor- 
seto, — pagalvojo sunkiai sudribdama ant sofos; nuotrau- 
ka ir laikrodis nukrito jai ant kelių. — Reikia nusivilkti šią 
suknią. Reikia..." 

Keidi pajuto, kaip ją apleidžia jėgos — tarsi Čia pat 
užmigtų; tačiau tuo pat metu šis silpnumas atrodė kitoks 
nei anksčiau. Mergina jautė, jog reikia priešintis svaigu- 
liui. Iš visų jėgų, galvojo ji, aš privalau kovoti. Turiu atsi- 
merkti! 

— Sakau jums, pakarkime tą niekšą, — išgirdo ji vyro 
balsą. 

— Teisingai. Atsikratykime juo vienąkart ir visiems 
laikams. 

— Girdi, Džordanai? Ruoškis pas savo Sutvėrėją, nes 
tai tavo paskutinės gyvenimo akimirkos. 

— Ne, — silpnai sušnabždėjo Keidi. — Neskriauskite 
Džordano. Tokia graži suknelė. Neskriauskite nė vieno iš 
jų. — Akimirką jai beveik pasisekė atsimerkti ir atsisėsti, 
bet tada išgirdo kito vyro balsą: 

— Padėk man, Keidi. Padėk man... 

Keidi užsimerkusi regėjo tik juodumą, tačiau žinojo, 
kad jei josios arabų princas, kurį tūkstančius kartų sapna- 
vo, prakalbėtų, tai jo balsas skambėtų kaip šio vyro. 

— Taip, — atsiliepė ji ir liovėsi bandžiusi atsisėsti. — 
Taip, aš padėsiu tau. 

Kitą akimirką Keidi susmuko ant sofos nesusivokda- 
ma, nei kur yra, nei kas ji tokia. Ranka suglebusi nukrito 
prie šono, ir Keidi pasidavė gobiančiam ir svaiginančiam 
jausmui. 


3 skyrius 


Kai Keidi atsimerkė, pajuto į akis spiginant akinančią 
saulę; vos spėjo susilaikyti nenugriuvusi, nes ją vėl apėmė 
svaigulys. 

— Oi! — sudejavo Keidi, prisidengdama akis; tada pa- 
žiūrėjo į iki kraujo nubrozdintą delną, kuriuo atsirėmė į 
uolą, apaugusią dygliuotais krūmokšniais. Vis dar svaig- 
dama atsirėmė, jos manymu, į sofos atlošą, tačiau pajuto 
tik kietą uolą. 

Tik po kelių minučių Keidi pavyko susitvardyti ir, pri- 
simerkus nuo spiginančios saulės, apsidairyti, kur esanti. 
Dar neseniai buvo vakaras, ji tvarkėsi savame bute, bet da- 
bar, atrodė, stovėjo priešais milžiniškas uolas, kurių ply- 
šiuose bandė augti ploni ąžuoliukai; be to, buvo pats vi- 
durdienis. 

Susiėmusi už galvos, Keidi pasitraukė į šešėlį ir atsi- 
sėdo ant mažiausio akmens. 

— Jei užsimerksiu ir suskaičiuosiu iki dešimties, pa- 
busiu, — tarė mergina ir pradėjo skaičiuoti. Tačiau, kai at- 
simerkė, uolos stovėjo kaip stovėjusios, saulė tebeplieskė, 
O ji neberegėjo savojo buto. 

Aplinkui augo epušės, užstojančios vaizdą, tačiau ak- 
menuotas siauras takas vedė kažkur žemyn — tikriausiai į 
kalno papėdę. Nereikėjo būti botanikos specialistu, kad su- 
prastum, jog supa ne vešli Virdžinijos žaluma. Cia buvo 
kažkokia plynaukštė. Išgirdusi virš galvos šaižų riksmą, 
Keidi pakėlė galvą ir pamatė paukštį. 

— Matyt, persidirbau, — tarė, pasitaisydama vestuvi- 
nę suknelę, kurią dar vis vilkėjo. — Persidirbau, o dabar 
kliedžiu. 

Pabandžiusi atsistoti, mergina vėl pajuto svaigulį ir tu- 
rėjo atsiremti į akmens luitą. Akmuo atrodė tarsi būtų tikras! 

— Labai tikras, — garsiai ištarė ji. — Taip, iš tikrųjų 
tai pats gyviausias ir realistiškiausias sapnas, kokį kada 
sapnavau, 0 jei turėčiau nors kiek proto, tai mėgaučiausi. 
Aš... — Keidi apsidairė. — Taip, reikia viską gerai įsidėmė- 
ti; vėliau papasakosiu Gregoriui nuostabią istoriją. 

Susikaupti buvo nelengva, nes vis užplūsdavo svaigu- 
lys, o ir kvėpuoti įsispraudus į korsetą buvo sunku. Keidi 
pagalvojo, ar neatpalaidavus raištelių, tačiau baiminosi, kad 
tada negalės pastovėti ant kojų. Sią valandėlę banginio kau- 
lai, prilaikantys jos liemenį, buvo vienintelė atrama. 

— Nėra ko čia baimintis, — griežtai tarė sau. — Tai 
tik sapnas, todėl man nieko neatsitiks. Iš tikrųjų realybėje 
faktiškai nieko neatsitiko, — paaiškino sau. 

Pažvelgusi į uolą, Keidi kažką pamatė po menku vyn- 
medžiu, nukarusiu į vieną luito pusę, todėl patraukė šaką į 
šoną. 

— Petroglifai, — sumurmėjo, perbraukdama pirštinė- 
tais pirštais per senovinius simbolius. Vyrų figūrėlės su lan- 
kais ir strėlėmis medžioja lyg ir briedžius. Vienas vyras 
parkritęs, o kiti trys persekioja nubėgančius žvėris. 

Kai tik Keidi palietė figūras, staiga uolos vidury atsi- 
rado tartum durys, ir pro tas praviras duris ji pamatė savo 
butą. Stai jos sofa, džinsai, virėjiškas švarkas, o ant grindų 
sena alavinė dėžė, kurioje buvo vestuvinė suknelė. 

Niekada gyvenime Keidi nebuvo mačiusi labiau vilio- 
jančio vaizdo kaip šią valandėlę jos butas! Nesivarginda- 
ma pakelti šleifo, ji žengė durų link. 

Tačiau vos tik pasiekė slenkstį, jos koja sustingo ore; 
mergina išgirdo garsą, panašų į šūvį, garsiai ir aiškiai nu- 
skambėjusį tyrame ore. Keidi atsisuko ir pažiūrėjo į me- 
džius, tačiau nieko nepamatė, todėl vėl pasisuko į duris, 
vedančias į butą. 

Bet šį kartą pasirodė jis. Josios arabas ant balto žirgo, 
juodais rūbais, juoda skraiste, dengiančia pusę veido. Kei- 
di skausmingai įkvėpė. Kadangi šį vyrą ji nuolatos sapnuo- 
davo, tai turėjo jį puikiai pažinti, tačiau kiekvienas jo pa- 
sirodymas visados būdavo lyg stebuklas. Išvydusi jį, Kei- 
di pajusdavo kažkokį nepaaiškinamą troškimą. 

Tačiau šį kartą vyras atrodė kitaip, nes buvo aiškes- 
nis, realesnis, tarsi ne sapnuojamas, o tikras Žmogus. 

— Kas tu toks? — sušnabždėjo Keidi. — Ko nori iš 
manęs? 

Jis liūdnai pažvelgė į merginą iš po juodos skraistės. 

— Aš laukiu tavęs, — sušnabždėjo. 

Keidi pirmą kartą išgirdo jo balsą, ir jos nugara pa- 
šiurpo, 0 plaukai ant rankų pasišiaušė. 

— Bet kaip? — paklausė palinkdama į jį, ir jos Žo- 
džiai pasakė viską. Keidi nedvejojo, eiti pas jį ar ne, tie- 
siog klausė, kaip jį surasti. 

Pakėlęs ranką, vyriškis vienu ilgu pirštu parodė į Kei- 
di, tada kilstelėjo ranką dar aukščiau ir parodė jai virš gal- 
vos. Mergina skubiai pasuko galvą ir dar kartą pažiūrėjo į 
medžius, bet nieko nepamatė. 

Kai Keidi atsigręžė, vyras tebestovėjo vietoje, už jo 
bolavo jos tuščias butas, tarsi jis stovėtų didelės fotografi- 
jos fone. Būtent tą valandėlę Keidi suprato, jog princas nori, 
kad ji eitų tuo siauru takeliu ir nebematytų buto vaizdo. Tą 
pačią akimirką prieš akis šmėstelėjo Gregoris, jo šypsena, 
jo rankos, apkabinančios ją. Mergina pagalvojo apie “Svo- 
gūnus" ir savo klientus, Gregorio motiną. Ir apie vestuves, 
apie Debi su Džeine. 

— Ne, — tvirtai atsakė. — Ne, ačiū, — ir žengtelėjo 
savo buto link. 

Bet akimirksniu viskas dingo — ir butas, ir arabas ant 
žirgo. Liko tik šiurkščios uolos, ir Keidi atsitrenkė į jas, 
tarsi būtų bandžiusi pereiti kiaurai akmenis. 

— Ne, ne, ne! — sušuko ji, atsiremdama į uolą. Šis 
sapnas per daug realus, jis yra realus! Ji jo nenori. — Aš 
noriu namo, — atkakliai suspaudusi lūpas tarė. — Aš čia 
nepasiliksiu! — Sukryžiavusi rankas ant korseto iškeltos 
krūtinės, Keidi nusprendė nepajudėti iš vietos, nesvarbu, 
kad ir kas atsitiktų. 

Tačiau netgi sakydama šiuos žodžius, ji jautė vidinį 
norą eiti tuo taku. Ir vėl ją užplūdo svaigulys; Keidi išsi- 
gando, jog tuoj praras sąmonę. Įsikibusi į uolą, ji laukė, 
kol alpulys praeis, tačiau jis tik sumažėjo, tačiau nepraėjo. 

Vėjas atnešė lyg ir vyriškų balsų aidą, ir Keidi pakėlė 
galvą. Ji priešinosi šiam jausmui, tačiau atrodė, kad kaž- 
kokia išorės jėga verčia eiti taku žemyn, kad ji negali pasi- 
likti šioje vietoje. Ir kad eiti turi dabar. 

Svaigulys ne tik nepraėjo, bet atrodė, jog sulig kiek- 
vienu tvinksniu vis stiprėja. Keidi žengė taku, tačiau su- 
stojo, kažką užkliudžiusi koja. Ant žemės gulėjo atlasinis 
vokas, tvarkingai iš naujo užrištas; sprendžiant iš apvalaus 
gumulo, jame buvo laikrodis. Kai Keidi pasilenkė paimti 
aplanką, vos neapalpo; prireikė kelių sekundžių, kad išsi- 
tiestų. 

Pasigirdo dar vienas šūvis, ir šį kartą jos kojos pačios 
pasileido taku. Dukart takas skyrėsi į abi puses, ir nors mer- 
ginos protas buvo apsvaigęs bei miglotas, kojos, atrodė, 
pačios žinojo, kur eiti. Stipriai spausdama rankose voką ir 
saugodama suknelės šleifą, Keidi skubėjo pirmyn. Du kar- 
tus ji vos neapalpo, tačiau kai tik atsimerkdavo, pamaty- 
davo save beveik bėgančią taku žemyn. Kartą ji išklydo iš 
tako ir užkliuvo už akmenų bei išvirtusių medžių, bet grei- 
tai vėl atrado taką, vedantį žemyn. 

Staiga Keidi išlėkė iš medžių pavėsio į skaisčią švie- 
są. Sunkiai gaudydama kvapą, mergina atsirėmė į didelį ak- 
menį ir pamėgino geriau apsidairyti. Šiek tiek žemiau ji 
pamatė sceną iš kino filmo: ant žirgo surištomis už nuga- 
ros rankomis tarsi be sąmonės sėdėjo žmogus; apie jo kak- 

1ą buvo aprišta virvė, kurios kitas galas kadaravo pririštas 
ant storos medžio šakos. Tą žmogų kažkas ketino pakarti. 

Netoliese stovėjo trys ginkluoti raiteliai ir piktai vai- 
pėsi. Keidi nežinojo, kuris čia geras, o kuris blogas, tačiau 
jai nepatiko trijulės veidai. Ji karštligiškai apsidairė, ieš- 
kodama ko nors, kas padėtų sustabdyti šią baisią sceną, kol 
to vargšelio ant žirgo nespėjo pakarti. 

Galvoje ūžė tūkstančiai minčių, tačiau nė viena neat- 
rodė išganinga. Mergina kažkaip abejojo, ar priėjus ir pa- 
prašius paleisti tą vyrą, tie trys paklausytų jos. Neatrodė, 
kad juos būtų galima papirkti pažadais apie pyragaičius ar 
šokoladinį pudingą. 

Keletą akimirkų ji dvejojo, tada vos neišsinėrė iš kor- 
seto, išgirdusi šlykštų kikenimą kairėje. Atsisukusi Keidi 
pamatė atokiau stovintį vyrą su šautuvu ir iš anksto besi- 
džiaugiantį dėl kruvinojo akto, kurį tuoj pamatys. 

Gal Keidi padarė bjaurią įtaką tie tūkstančiai televizi- 
jos šou ar žiaurūs filmai, tačiau toliau ji elgėsi negalvoda- 
ma. Tiesiog instinktyviai prisėlino prie vyriškio iš nuga- 
ros, nusigriebė didelį akmenį ir paleido į galvą. 

Vyras tyliai susmuko ant žemės, ir Keidi čiupo jo šau- 
tuvą. O dabar kas? — pagalvojo ji, žiūrėdama į jį. — Aš 
nemoku šaudyti. Ką turėčiau?.. 

Daugiau galvoti nebereikėjo, nes šautuvas, atrodo, iš- 
šovė pats, o Keidi atatranka nusviedė į plyšį tarp dviejų 
akmens luitų, — ji pataikė partrenktam vyrui į galvą. 

Nepaleisdama iš rankų šautuvo ir išplėtusi iš nuosta- 
bos akis, Keidi atsargiai pažvelgė pro krūmus į raitelius. 
Tarp jų ir jos stūksojo medis, todėl vyrai jos nematė, ta- 
čiau Keidi žinojo, kad triukšmas ir šūvis bus patraukęs jų 
dėmesį. Įrėmusi šautuvą į savo korsetu aptemptą pilvuką, 
Ji vėl paspaudė gaiduką, tačiau nieko neatsitiko. Užtaisyk 
Ji, — pasigirdo balsas galvoje, ir mergina prisiminė ma- 
čiusi per televizorių, kaip vyrai tą daro. Šiek tiek paplušė- 
jus Jai pavyko užtaisyti šautuvą, ir Ji vėl iššovė. Šį kartą 
irgi pasigirdo skausmingas riksmas, ir, savo siaubui, Keidi 
suprato, jog kažkam pataikė. 

Pasigirdus arklių kanopų kaukšėjimui ir trims šūviams 

į jos buvimo vietą, Keidi liuoktelėjo už luitų ir įšliaužė į 
nedidelę 0lą, susiformavusią iš nuvirtusių medžių ir krū- 
mokšnių. Užgniaužusi iš baimės kvapą, ji klausėsi artėjan- 
čių arklių kanopų. 

— O kaip jis? — šūktelėjo vienas iš raitelių, kai jie 
buvo jau taip arti, kad Keidi galėjo justi žirgų šilumą. Ji 
suprato, kad “jis? — tai tas vargšelis, kurį jie ketino pa- 
karti. | 

— Nušaukite jo žirgą ir nešdinamės. 

Keidi vos susilaikė nesurikusi, tačiau savisaugos ins- 
tinktas privertė ją likti vietoje ir kuo labiau sumažėti, ypač 
prisitraukti kuo arčiau savęs suknelės šleifą, kad jie jos ne- 
pastebėtų. Nuaidėjo dar vienas šūvis; tada, savo siaubui, 
Keidi pamatė ant tako atlasinį voką ir ėmė melstis, kad tik 
jo nepamatytų vyrai. 

Bet jie, užtraukę ant arklio sužeistą bendražygį, kuo 
skubiausiai nujojo; viskas aplinkui nurimo. Keidi veržėsi 
išlįsti iš slėptuvės, tačiau kažkas liepė pasilikti joje, kol 
kas nors ateis ir išgelbės. 

Tačiau baimę nugalėjo susirūpinimas žmogumi, kurį 
anie ketino pakarti. Išsikrapščiusi iš po krūmų, Keidi per- 
simetė per ranką suknelės šleifą, pasigriebė voką ir nubė- 
go prie vyriškio. 

Patekusi į šviesą, ji pamatė, jog vyras tebesėdi ant žir- 
go, o kilpa tebejuosia jo kaklą. Sūvis aiškiai išgąsdino žir- 
gą, nes šis buvo paėjėjęs priekin, todėl vargšelio raitelio 
kūnas buvo įsitempęs. 

Keidi suprato, jog negalima delsti nė valandėlės. Ji 
ėmė švelniai kalbinti žirgą, glostyti jo snukį, tuo pačiu 
stengdamasi jį pastumti atgal, kad virvė, veržianti vyro kak- 
1ą, nors kiek atsileistų. Kai tik gyvulys grįžo į ankstesnę 
vietą, mergina sugriebė vyrui už kojos ir pažvelgė jam į 
veidą. 

— Sere? — pašaukė Keidi, tačiau pamatė, .jog jis be 
sąmonės. 

Kaip nukelti jį žemėn? — galvojo Keidi. Vyras buvo 
aukštas ir ganėtinai stambus. Jo rankos surištos, jis pats 
nerodo jokių gyvybės ženklų, taigi, jei skubiai nenuimsiu 
kilpos, jis labai greitai bus lavonas, mąstė mergina. 

— Pone, — vėl pašaukė vyrą, patampydama už blauz- 
dos. Vyriškis nė nemirktelėjo, užtat arklys išvertė į ją akis 
ir žengė į priekį. Jei gyvulys ims dar labiau nekantrauti ir 
nužingsniuos į priekį, raitelis liks kabėti, taigi Keidi žino- 
JO, jog turi veikti nedelsdama. 

Kaip galėdama greičiau, ji nusirengė suknelę, atsikra- 
tė visų nereikalingų liemenėlių, puikiojo šydo, nėriniuotų 
pirštinaičių ir liko tik su kojinėmis, ilgomis apatinėmis kel- 
naitėmis ir bateliais, kurie lengvai įslydo į balno kilpą ša- 
lia batuotos vyro kojos. 

Stipriai atsispyrusi, Keidi užšoko ant žirgo nugaros už 
nejudraus raitelio. 

— Nuostabu, — tarė įsitaisiusi. Virvė buvo gerokai 
aukščiau, nei ji galėjo pasiekti; net jei ji ir turėtų peilį, vir- 
vė tokia stora, kad prireiktų valandos, kol ją nupjautų. Rei- 
kėtų kokių nors replių arba aštraus duoninio peilio, — pa- 
galvojo žiūrėdama į virvę. 

— O gal galėtum atsigauti ir padėti man, ką? — tarė ji 
vyrui, tačiau atsakymo nesulaukė. Pasilenkusi pro plačią 
vyro nugarą, Keidi pažiūrėjo į arklio galvą: — Klausyk, aš 
ketinu dabar atsistoti ant tavo nugaros, taigi stovėk labai 
labiai ramiai. Supratai? Aš ne kokia cirko artistė, todėl ne- 
norėčiau, kad imtumeisi vaikyti triušius, ar ką jūs ten, ar- 
kliai, vaikote. Supranti mane? 

Žirgas atsisuko ir taip pažiūrėjo į ją, jog Keidi vos ne- 
atsisakė savo sumanymo. Įsitvėrusi vyro kūno, ji atsistojo 
ir, atsirėmusi į nepažįstamojo galvą, pasiekė virvę. 

Žirgas neramiai sumindžikavo, ir Keidi būtų nukritu- 
Si, tačiau paskutinę akimirką spėjo tvirtai apsikabinti vyro 
pečius. 

— Stovėk ramiai! — piktai sušnypštė arkliui, ir šiam 
užteko proto, kad paklausytų. 

Nelengvai atnarpliojo painią kilpą. Atrodė, kad virvė 
susiliejo su vyro oda, todėl Keidi teko gerokai pavargti, 
kad pagaliau jį išlaisvino. 
| Tą pačią akimirką vyro kūnas atsirėmė į Keidi kojas, 
If ji vos nenudribo nuo arklio. Mergina atsiklaupė, stipriai 
suėmė vyriškį iš už nugaros ir, laikydama per šimtą kilog- 
ramų sveriantį kūną, kažkaip sugebėjo atsisėsti į balną. 

Atlošęs jai ant peties galvą, vyriškis stūksojo užsimer- 
kęs ir nekvėpuodamas. 

— Na, pabusk gi, — tarė Keidi ir skaudžiai paplekš- 
nojo jam per skruostą. Buvo labai gaila mušti žmogų, ta- 
čiau, tiesą sakant, ji nemanė, kad vyrą atgaivintų net ir stip- 
rus antausis. 

— Iš kur man gauti tau gydytoją? — paklausė Keidi 
nejudančio kūno, gulinčio jos glėbyje; paskui, užuot ban- 
džiusi jį atgaivinti, nubraukė jam nuo akių tankius plau- 
kus. Vyriškio plaukai buvo ganėtinai šviesūs, oda lengvai 
įdegusi, ir tik dabar Keidi pastebėjo, kad jis tikras saldai- 
niukas. 

— Ne toks klasiškas kaip Gregoris, — tarė garsiai, — 
bet galėjo būti ir blogiau. Liaukis, — priminė sau. — Tu- 
riu svarbesnių reikalų, nei galvoti apie vaikinus, žaidžian- 
čius kaubojus. 

Nežmoniškomis pastangomis Keidi palenkė vyro kū- 
ną į priekį, kol jis atsirėmė į žirgo kaklą; tada ėmėsi virvės 
ant jo rankų. Užtruko gana ilgai, nes neturėjo peilio, todėl 
norom nenorom turėjo mazgą atrišti. 

Pagaliau viskas buvo baigta; Keidi, atsargiai prilaiky- 
dama vyro kūną, nulipo nuo arklio. Bet kai ji atsistojo ant 
žemės ir pakėlė į jį galvą, vyras atrodė aukštas ir platus 
kaip kalnas. 

Dabar turėjo pasiimti šautuvą, jei kartais grįžtų tie 
siaubūnai, užsivilkti suknelę, vėl užlipti ant arklio ir nujo- 
ti į artimiausio miestelio ligoninę. Viskas paprasta. 

Bet tą valandėlę, kai ji ištiesė ranką prie šautuvo, už 
nugaros pasigirdo kažkoks garsas, ir Keidi atsisukusi su 
siaubu pamatė, kad didysis kalnas krenta tiesiai ant jos. 

Nebuvo kada galvoti, bet Keidi padarė viską, ką galė- 
jo, kad pasiruoštų jį sutikti: plačiai išžergė kojas ir atkišo 
rankas. Tačiau jokios pastangos negalėjo jai padėti išlai- 
kyti kūną: jis virto tiesiai ant jos ir abu nukrito ant lapų 
bei akmenukų. 

Kurį laiką Keidi gulėjo ir mirksėdama spoksojo į virš 
galvos linguojančias medžių šakas, tačiau poreikis kvėpuoti 
privertė imtis neatidėliotinų veiksmų. Vyras gulėjo ant jos, 

uždengęs tarsi didelė šilta antklodė. Tokia sunki, kad po ja 
buvo neįmanoma kvėpuoti. 

Keidi pabandė pastumti jį už pečių, tačiau kai kūnas 
nė nekrustelėjo, suvokė, jog šitaip pajudinti jo nepavyks. 
Sukaupusi likusias jėgas, mergina ėmė po juo krutėti, steng- 
damasi išlįsti; pirmiausia išlaisvino savo viršutinę dalį ir 
keletą kartų palaimingai įkvėpė, o paskui šiaip taip ištrau- 
kė iš po jo ir kojas. 

— O ką dabar man daryti su tavimi? — garsiai paklau- 
sė, žiūrėdama į jį, miegantį nekaltu kūdikio miegu. 

— Pamaitinti, — džiugiai atsakė sau mergina ir ėmė 
naršyti po jo maišus, ieškodama, ką galėtų pagaminti. 


4 skyrius 


Po valandos Keidi žinojo, jog padarė viską, kad išgel- 
bėtų tą Žmogų. Dabar jis jau normaliai kvėpavo, nors są- 
monės dar nebuvo atgavęs. Kadangi Keidi niekaip negalė- 
jojo vėl užkelti ant arklio ir nugabenti į ligoninę, teko ruošti 
stovyklą nakčiai. 

Maiše nedaug ką rado valgomo — buvo tik džiovintos 
Jautienos, gertuvė su vandeniu ir alavinis puodukas. Už- 
klojusi vyrą vienintele antklode, Keidi užkūrė laužą, — ji 
tą puikiai mokėjo, nes ant atviros ugnies per savo gyveni- 
mą buvo iškepusi ne vieną kepsnį. 

Per kelias minutes iš džiovintos jautienos, laukinių 
garstyčių ir dar kažkokių skanių žalumynų, kuriuos rado 
augant netoliese, išvirė sriubą. Atvėsinusi sultinį, kad ne- 
nudegintų vyro gerklės, Keidi pasidėjo jo galvą sau ant ke- 
lių ir pabandė įpilti skysčio į gerklę. 

Vyriškis priešinosi, ir Keidi teko piktai apibarti jį ir 
pasakyti, jog vėl suriš rankas, jei negers sultinio ir gražiai 
nesielgs. Atrodė, kad rūstus Keidi balsas sudraudė jį tarsi 
mažą berniuką, nes nepažįstamasis nusivaipė, bet pakluso. 
Po to Keidi leido vyrui pamiegoti, o pati, atsisėdusi ant 
didelio akmens, bandė susivokti, kas atsitiko per pastarą- 
sias valandas. 

Ji buvo tikra, jog čia ne Virdžinija, bet nežinojo, ko- 
kia vietovė ir kaip čia pateko. Keidi dar kartą išėmė iš vo- 
ko fotografiją ir ją apžiūrėjo, nes nujautė, jog ji kažkaip 
susijusi su tuo, kas jai atsitiko. 

Nereikėjo būti labai įžvalgiai, kad suprastų, jog su- 
žeistasis, dabar gulintis priešais ją, yra berniukas iš foto- 
grafijos. Netgi užsimerkęs ir Kur kas vyresnis — vis dėlto 
tas pats asmuo. Kartą, kai Keidi jį girdė, nepažįstamasis 
buvo prasimerkęs, ir mergina matė, kad jo akys tamsiai mė- 
lynos kaip safyrai. 

Zinoma, neįmanoma, kad šis žmogus būtų tas berniu- 
kas iš nuotraukos, nes fotografija padaryta gal prieš šimtą 
metų. Jei jis būtų berniukas iš nuotraukos, tada reikštų, jog, 
pereidama per uolą, ji šiek tiek sužaidė su laiku. Kas, be 
abejonės, yra neįmanoma. 

Po kurio laiko Keidi priėjo prie vyro ir ėmė raustis jo 
kelnių kišenėse. Rado pustuzinį monetų, tačiau jokių po- 
pierinių pinigų, o data, iškalta ant monetų, rodė tūkstantį 
aštuonis šimtus septyniasdešimtuosius. Maiše rado laišką, 
parašytą 1873 metų liepos mėnesį, kuriame sakoma, kad 
Koulas Džordanas gavo dvidešimt dolerių už galvijus. Ini- 
cialai ant maišo buvo K. D. 

Neįmanoma, — pagalvojo ji, sukišdama viską atgal į 
maišą. — Geriau liautis apie tai galvojus. 

Saulė leidosi, pamažu darėsi vėsoka; Keidi suvirpėjo. 
Kai ji priėjo pažarstyti laužo, vyras ėmė muistytis ir kažką 
vapėti. Gal jis bandė kažką pasakyti, bet jam per daug skau- 
dėjo gerklę, kad pajėgtų išspausti bent žodį. 

Keidi pasilenkė virš jo ir paglostė kaktą. 

— Viskas gerai, — švelniai tarė. — Aš esu čia, taigi 
tu saugus. Niekas daugiau tavęs nebenuskriaus. 

Keidi sunkiai įsivaizdavo, kaip gali jį nuraminti, jei pati 
gerokai išsigandusi. Kas, jei tie vyrai, kurie mėgino jį pa- 
karti, sugrįš? Kas, jei anie buvo geriečiai, 0 šis Žmogus— 
žudikas, todėl jie ir norėjo jį pakarti? Gal jis iš tiesų padarė 
kažką baisaus, jei tie vyrai ketino nulinčiuoti jį be teismo. 

Bet kol mergina glostė jam kaktą, vyras pradėjo dre- 
bėti, ir nors Keidi rūpestingai apkamšė antklode, jis vis tiek 

virpėjo. Pagaliau Keidi padarė vienintelį įmanomą dalyką 
— atsigulė šalia jo. 

Ją tučtuojau apkabino stiprios rankos ir prisitraukė ar- 
čiau; nepažįstamasis netgi užmetė vieną savo didelę koją 
ant josios smulkių kaulelių. Iš pradžių Keidi norėjo pasi- 
priešinti, bet ją apėmė nuovargis, nes jau beveik dvidešimt 
keturias valandas ant kojų. Tačiau net ir labai išvargusi, 
mergina iš įpročio ėmė stumti vyrą šalin, nes nemėgo mie- 
goti arti kito žmogaus. Tais retais atvejais, kai Gregoris 
praleisdavo pas ją naktį, juodu miegodavo skirtingose 10- 
vos pusėse. Keidi visados sakydavo: “Jei naktį užsirisiu 
ant tavęs, sutraiškysiu". Tačiau su šiuo vyru tokia grėsmė 
nekyla. Keidi net pagalvojo, kad jam būtų patogiau miego- 
ti su arkliu. 

Keidi sukikeno, ir vyras, pūsdamas į ją šiltą kvapą, 
irgi nusišypsojo lyg sapne. Kažką pasakė, bet mergina ne- 
labai suprato. Atrodo, jis pasakė: “angelas". 

Kad ir ką nepažįstamasis pasakė, Keidi padėjo galvą 
ant jo raumeningos rankos ir užmigo. 


Ji lėtai pabudo, jausdama kažkieno švelnų bučinį į lū- 
pas, ir dar galutinai neatsibudusi nusišypsojo ir atsakė į 
bučinį. Jo ranka nuslydo jos šlaunimi, liemeniu, krūtimis. 
Keidi mieguistai praskėtė kojas ir jo šlaunis atsidūrė tarp 
Josios; tada ji prisislinko artyn. Jo bučiniai buvo tokie mei- 
lūs, neskubrūs ir nereiklūs, lyg jam nereikėtų skubėti į dar- 
bą, tarsi jis turėtų visą pasaulio laiką. 

Jo lūpos nuslydo ant jos kaklo, ir Keidi išsirietė; tada 
vyras prigludo veidu prie jos krūtų, kurios pūpsojo aukštai 
iškeltos korseto. 

— O, taip, — sumurmėjo Keidi, siengdamasi priglusti 
kuo arčiau. 

Pasigirdęs arklio prunkštimas privertė merginą atsi- 
merkti ir bemat vėl užsimerkti. Bet kitą akimirką ji atsi- 
merkė su siaubu. Čia tikrai ne jos miegamasis, o tie me- 
džiai ir sniegu padengtos kalnų viršūnės tikrai nėra Virdži- 
nijos gamtovaizdžio dalis. 

Ir jei čia ne jos miegamasis ir ne Virdžinija, tada vi- 

siškai tikėtina, kad vyras, įsikniaubęs į jos krūtis, nėra Gre- 
goris. 

Keidi išrietė nugarą, bandydama atstumti jį, tačiau ne- 
pažįstamojo veidas tarsi prisiklijavo prie jos krūtų, kurios 
kažkodėl buvo pusiau nuogos... 

Staiga mergina viską prisiminė. 

— Patrauk rankas! — suriko šviesiam vyro pakaušiui. 

Jis iškart liovėsi bučiavęs, tačiau tik po kurio laiko 
pakėlė galvą ir pažvelgė į ją. Ir Keidi pamatė vyrą su ne- 
kalčiausiomis pasaulyje akimis. Berniukas iš bažnyčios 
choro, pagalvojo ji. Didelis, gražus bažnyčios choristas, 
nekaltas kaip šviežio šparago šakelė. Bet, ak, labai pavo- 
jingas, mintyse tarė sau, prisiminusi jo lūpas ant savo odos. 

— Tu graži, — ištarė jis ir susiraukė nuo skausmo ger- 
klėje. 

Keidi apsidžiaugė, kad per skausmą vyriškis nepaste- 
bėjo jos nuostabos, nes jo balsas turėjo tokį patį sodrų ir 
gilų tembrą kaip ir arabų princo. Jie ne tik buvo panašūs, 
bet ir kalbėjo panašiai... 

— Gal galėtum mane paleisti? — Keidi pastūmė vyro 
pečius, nes jo rankos tebegulėjo ant jos kūno. 


— O! — aiktelėjo jis. — Labai atsiprašau. Pamaniau, 
kad tu... — Jis skausmingai nurijo. — Pamaniau, kad tu 
mano išsipildęs sapnas. — Ir taip šyptelėjo jai, kad Keidi 


vos nesugrįžo į jo glėbį. 

Tačiau šiaip ne taip susivaldžiusi mergina nusirito į 
šoną, atsistojo, įsirėmė į klubus ir pažiūrėjo į jį iš viršaus. 
Bet nepažįstamojo žvilgsnis privertė Keidi pažvelgti į sa- 
ve ir suvokti savo netvarkingą išvaizdą. Jei vyras, užaugęs 
tarp moterų, dėvėjusių senelės sijonus, staiga pamatytų mo- 
terį su bikini, greičiausiai jo išraiška būtų kaip tik tokia. 
Pagal dvidešimtojo amžiaus pabaigos standartus, Keidi bu- 
vo apsirengusi, išskyrus gal tik apnuogintas krūtis, kurios 
tiesiog veržte veržėsi iš korseto. Tačiau jos nešokiruotų 
šiuolaikinio vyro. 

Nagi, kodėl aš taip pagalvojau? — nusistebėjo Keidi. — 
Kodėl pagalvojau, kad jis nėra "šiuolaikinis" ? 

Keidi skubiai pasičiupo marškinėlius ir užsitraukė 


40 


juos, paskui užsivilko sunkią atlaso liemenę. Visą tą laiką 
vyras nemirksėdamas stebėjo ją. Dideliam Keidi liūdesiui, 
suknelės sijonas vietomis buvo purvinas, o vienoje netgi 
įplyšęs — tikriausiai tada, kai šokinėjo tarp uolų. 

Vyras nesiliovė spoksojęs į ją, ir Keidi pagalvojo, jog 
niekada nematė tokio patrauklaus veido. Tą valandėlę ji 
suprato, jog turi grįžti namo. Namo, kur saugu, kur 
Gregoris. 

Keidi atsitiesė ir pažiūrėjo į vyriškį, stengdamasi at- 
rodyti kaip įmanoma griežtesnė ir dalykiškesnė. 

— Dabar, kai įsitikinau, jog esi sveikas ir gyvas, pa- 
lieku tave,. — tarė ji ir, apsisukusi ant kulnų, ėmė žings- 
niuoti uolų link. 

Reikia tik susirasti uolą su petroglifais ir per ją perei- 
ti į savo butą. Dabar, kai ji padarė tai, ką turėjo padaryti ir 
išgelbėjo Žmogaus gyvybę, gali grįžti namo. 

Keidi tenuėjo tik keletą žingsnių, kai vyriškis pagavo 
ją už rankos; mergina net negirdėjo, kada ją prisivijo. 

— Aš negaliu leisti tau nueiti, — tarė vyras. — Kas 
tavim pasirūpins? 

— Aš pati pasirūpinsiu savimi. Gal malonėtum paleisti? 

Jis prisidėjo ranką prie gerklės ir susiraukė, bandyda- 
mas prašnekėti. 

— Turėtum parodyti savo gerklę gydytojui, — tarė 
Keidi, mėgindama apeiti pašnekovą. 

— Tu negali taip nueiti, — kimiai prašvokštė jis. — 
Kur tu gyveni? Aš pargabensiu tave namo. 

— Ten, — mostelėjo Keidi į uolas. — Netoli nuo čia. 

Vyras pažvelgė į uolas, paskui į ją, tarsi sakydamas: 
ar iš proto išsikraustei? 

— Ten tik kalnai. Jokių rančų, jokių fermų — nieko, 
tik uolos ir barškuolės. — Vėl paėmė ją už rankos. — Aš 
pargabensiu tave, kad ir kur begyventum. 

— Aš ten ir gyvenu, — patikino jį Keidi. — Apskritai ne 
tavo reikalas, kur aš gyvenu ar negyvenu. Dabar prašau — 
eik sau. 

Bet vyras užstojo jai kelią: 

— Negi nori pasakyti, jog rizikavai savo gyvybe, iš- 

buvai su manimi visą naktį, kad įsitikintum, jog esu sau- 
gus, o dabar aš turiu tiesiog nujoti ir palikti tave čia vieną 
kalnuose? Ar aš teisingai suprantu? 

— Visiškai teisingai. — Keidi vėl pabandė jį apeiti. 

Bet nepažįstamasis sučiupo ją į glėbį ir nusinešė atgal 
prie laužo, — nepadėjo joks Keidi priešinimasis. 

— Paleisk mane, nes aš rėksiu. 

— Ir kaip manai, kas čia tave išgirs? 

Vyriškis pasodino ją ant didelio akmens luito — to pa- 
ties, ant kurio ji sėdėjo vakar ir bandė susigaudyti, kas jai 
nutiko. Nusiramink, — tarė Keidi sau. — Reikia kaip nors 
atsikratyti to vyro ir grįžti prie durų uoloje, pro kurias pa- 
tekai į šią keistą vietą. 

Keidi aiškiai suprato, jog ji atsidūrė nežinia kur viena 
su vyriškiu, kurį vakar kažkas bandė pakarti. Jis gali būti 
prievartautojas, žudikas, pabėgęs pamišėlis ar dar kas nors, 
todėl turėtų būti labai atsargi. 

Tačiau kažkoks instinktas jai sakė, kad vyriškis nie- 
kada nepadarytų jai nieko bloga ir, jei būtų reikalas, paau- 
kotų už ją gyvybę. 

Bet nesvarbu, kas ir koks jis yra. Ji turi pasprukti nuo 
jo ir grįžti prie angos. Keidi apsidairė ir ėmė galvoti, kaip 
nukreipus vyro dėmesį, kad nestovėtų čia ir nespoksotų į ją. 

— Žinai, aš alkana. O tu? Jei surastum ko nors valgo- 
mo, aš pagaminčiau. 

Sypsodamasis taip, kaip paprastai šypsosi vyrai, ma- 
nantys, jog laimėjo ginčą, nepažįstamasis tarė: 

— Puiki mintis. Sugausiu porelę triušių. 

Keidi meiliai šyptelėjo jam: 

— Nuostabu. — Ji jau buvo apžiūrėjusi jo maišus ir 
žinojo, kad ginklo jis neturi. — Štai ten guli šautuvas. 

Keidi nuostabai, vyras pabalo, kaip žaibas griebė šau- 
tuvą, gulėjusį prie medžio, ir, nespėjus Keidi nė Žioptelėti, 
trenkė jį į uolą; ginklas sulūžo. 

— Ką tu darai? — beveik riktelėjo Keidi. — Kas, jei 
tie vyrai sugrįš ir vėl mėgins tave užmušti? 

Kai šautuvo dalys pasklido ant žemės, nepažįstamasis 
numetė rankose likusį vamzdį lyg tas būtų kažkoks nešvarus. 

— Nemėgstu ginklų, — kimiai sušnabždėjo jis. 

— Tą jau matau. — Kai žvilgtelėjo į jį, vyriškis su- 
svyravo. — Ar gerai jautiesi? 

— Žinoma, — atsakė, tačiau kai valandėlę užsimerkė, 
Keidi atsistojo ir nuvedė jį į pavėsį; čia vyras nenoriai at- 
sisėdo ant Žemės. 

Susirūpinusi ji priklaupė šalia ir pridėjo ranką jam prie 
kaktos, tačiau ji buvo šalta. Keidi nusišypsojo: 

— Atrodo, kad korimas tau ne į naudą, todėl nema- 
nau, kad turėtum jį pakartoti. 

Nepažįstamasis įdėmiai pažiūrėjo į merginą savo mė- 
lynomis akimis: 

— Kas tu esi ir ką veiki čia prie Korimo medžio, už 
daugelio mylių nuo savo miestelio? Ir kodėl vilki vestuvi- 
ne suknele? 


— Aš.. „aš buvau savo bute ir matavausi suknelę, 
nes po kelių S ailių mano vestuvės, ir kažką išgirdau, tai- 
gi... ee... aš... — Ji pažvelgė į pašnekovą. 

— Tu nelabai moki meluoti. 

— Ačiūdie, man nebuvo reikalo to išmokti. — Pakė- 


lusi galvą, Keidi nužvelgė kalnų papėdę — vietą, iš kurios 
atėjo. — Tu tikriausiai nežinai, kur čia yra kokių nors „pet- 
roglifų, ką? 


— O kas tai yra? Tavo... — Jis padvejojo ir kažkaip 
pašaipiai vyptelėjo: — Tas vyras, už kurio ketini tekėti? 
— Petroglifai — tai piešiniai, išraižyti ant uolų. Aš 


ieškau tų, kuriuose žmogeliukai persekioja briedį. O vy- 
ras, už kurio ketinu tekėti, vadinasi Gregoris Normanas, — 
Išrėžė Keidi ir, savo siaubui, apsipylė ašaromis. 

Tą pačią valandėlę merginą apkabino stiprios rankos 
ir priglaudė jos galvą prie tvirtos ir plačios krūtinės. 

— Atsiprašau, — sumurmėjo Keidi, — paprastai aš... 

— Ššš, mieloji, verk, kiek tik nori, — ramino ją vy- 
ras, glostydamas plaukus. 

Ir Keidi paverkė, tačiau neilgai, bet kai liovėsi ir no- 
rėjo atsitraukti, nepažįstamasis nepaleido. 

— Gal nori man papasakoti, kokia nelaimė tave išti- 
ko? Aš moku klausytis... 

— Aš nežinau, — atsiliepė Keidi, tebelaikydama gal- 
vą prie jo krūtinės. — Aš tikrai nežinau, kas man atsitiko 
ir kur esu. Ir nežinau, kodėl tie Žmonės bandė tave pakarti. 
Tu gerasis ar blogasis? — Keidi klausiamai pažvelgė į jį. 

— Kas toks? — perklausė vyriškis, kilsteldamas anta- 
kį, paskui nusišypsojo ir vėl priglaudė jos galvą sau prie 
krūtinės. — Aš gerasis. Bažnyčios diakonas. Aš netgi gie- 
du sekmadieniame bažnyčios chore. Žiūrėk. — Jis kilste- 
lėjo koją, atsmaukė kelnes ir ištraukė iš bato kažką pana- 
šaus į mažą medžioklinį peilį. Jo rankenoje buvo įtvirtin- 
tas nedidelis medalionas. 

Nepažįstamasis padavė peilį Keidi, ir ši žvilgtelėjo į 
medalioną. 

— Vieneri metai, — perskaitė ji ir pastebėjo, kad me- 
daliono centre katalikiškas kryžius. — Vieneri metai ko? 

— Vieneri metai, kai lankau bažnytines pamaldas, — 
nepraleidau nė vienų. — Vyriškis vėl kreivai šyptelėjo. — 
Kartą net nuėjau į jas sirgdamas vėjaraupiais ir užkrėčiau 
pusę sekmadieninės mokyklos vaikų. 

Keidi nusijuokė ir iš įpročio perbraukė ranka per pei- 
lio ašmenis, galvodama, ar jis pats galando peilį. Ašmenys 
buvo nelabai aštrūs, — ji galėtų pagaląsti geriau: 

— Tai jeigu tu toks dorybės įsikūnijimas, kodėl tie vy- 
rai norėjo tave pakarti? 

— Esi girdėjusi apie gobšumą)? 

— Manau, kad esu, — tarė šypsodamasi. — Tu turi 
kažką, ko nori jie? 

— Keletą galvijų ir gabalėlį žemės. 

— A, tu vienas iš tų. Nesuskaičiuojama galvijų banda 
ir neaprėpiami žemės plotai? 

Nepažįstamasis nusijuokė: 

— Ne visai. Kaip girdėjau, Kolorado Uolėtieji nelai- 
komi gera ganykla. 

Keidi kilstelėjo galvą ir apsidairė: 

— Tai čia aš ir esu? Kolorade? 

Kai ji vėl pažvelgė į pašnekovą, vyriškis įdėmiai ste- 
bėjo ją. 

— Ar pasakysi man, kas čia vyksta? Kodėl tu čia? Kas 

tave pametė? Ar tas Gregoris, — Žmogus tiesiog iškošė var- 
dą, — ar jis tave paliko? 

— Žinoma, kad ne! — atšovė Keidi ir pabandė atsi- 
stoti, bet nepažįstamasis pasodino ją atgal. 

— Gerai, aš atsiprašau. Tiesiog ne taip dažnai tenka 
pamatyti moterį, klajojančią vieną po kalnus su šilkine ves- 
tuvių suknele. — Jis truputėlį primerkė akis ir kimiai pri- 
dūrė: — Ypač tokią gražią kaip tu. 

Keidi raustelėjo. 

— Aš nesu graži. Sveriu per daug ir niekada nekreipiu 
dėmesio į savo išvaizdą. Paprastai aš vaikštau apsmuku- 
siomis kelnėmis ir nešvariu švarku. Turiu tik vieną porą 
juodų batelių ir pustuzinį sportbačių. Aš... 

Ji nutilo, nes vyras ėmė juoktis. 

— Tau labai linksma? — piktokai pasiteiravo. 

— Kokie vyrai apie tave, jei jie nemano, kad esi gra- 
Žiausia iš visų moterų? Niekada dar nemačiau tokios gra- 
žios kaip tu! Tavo veidas ir tavo... — vyriškis įsmeigė akis 
į jos kūną, o kai jas pakėlė, jose atsispindėjo nuostaba. — 
Tu tiesiog tobula. Vyras turi būti aklas, kad nepastebėtų 
tokios Afroditės. 

Kurį laiką ji prasižiojusi ir išplėtusi akis spoksojo į 
vyriškį. 

— Mat kaip, — pagaliau išstenėjo Keidi. — Tiesiog 
taip... — Ji truputėlį atsitraukė. — Manau, kad geriau jau 
eisiu. 

Jis iškart pašoko ir pasiūlė jai savo ranką: 

— Pargabensiu tave... 

Keidi pažiūrėjo į mėlynas akis ir pasijuto linkstanti 
prie jo, tačiau prisivertusi atsistojo tiesiai. Tvardykis! — 
paliepė sau. — Kas iš viso tau darosi? Esi susižadėjusi su 
vienu, sapnuoji kitą, o dabar, atrodo, tik ir mąstai, kaip 
nuplėšus rūbus nuo trečiojo. 

— Ar netoliese pravažiuoja koks nors autobusas? O 
gal yra oro uostas? 

Keidi nerūpėjo, kaip susimokės, nes su savimi neturė- 
Jo nė cento, tačiau kažkodėl jos nenustebino nė susirūpini- 
mas, atsiradęs vyro veide. 

— Kas yra oro uostas? — paklausė jis, bet Keidi, de- 
ja, nesugebėjo paaiškinti; nuo jo balso ji vėl apsvaigo. 

— Ne, neliesk manęs, — ištarė mergina, kai nepažįs- 
tamasis žengtelėjo prie jos. Reikia paimti situaciją į savo 
rankas. — Klausyk, aš dėkinga už tavo senamadišką ga- 
lantiškumą ir petį, ant kurio galėjau paverkti, bet dabar tu- 
riu eiti. Aš tikrai noriu namo. — O ne įsipainioti į šį reika- 
lų, — pagalvojo sau. — /r nenoriu sužinoti, kodėl tu neži- 
nai, kas yra oro uostas. 

Kiek įmanydama oriau, Keidi persimetė per ranką suk- 
nelės šleifą ir ėmė žingsniuoti uolų link, kur, kaip ji Žžino- 
jo, yra takas, vedantis prie Virdžinijos durų — atgal pas 
Gregorį. 


5 skyrius 


Nepažįstamasis nepasekė jai iš paskos, ir Keidi neži- 
nojo, ar džiaugtis tuo, ar baimintis. Kas, jei ji nesuras an- 
gos? Kas, jei tas kaubojus paliks ją vieną šiuose kalnuose 
ir ji niekados neberas kelio į namus? 

Tačiau šią valandėlę Keidi neketino pasiduoti emoci- 
joms, nors klausimas — kodėl aš čia? — niekaip neišėjo 
jai iš galvos. Kodėl toks antgamtinis reiškinys turėjo nu- 
tikti būtent jai? Juk ji eilinė mergina ir turi viską, ko nori: 
savo virtuvę, būsimas vedybas su Gregoriu ir galbūt vieną 
ar porą vaikučių. 

Kadangi josios išgelbėtas kaubojus aiškiai buvo žmo- 
gus iš fotografijos, mergina žinojo, jog tai, kas atsitiko, 
buvo skirta jį išgelbėti nuo virvės. Bet dabar, kai žmogus 
išgelbėtas, kodėl ji taip pat staiga nesugrįžta į Virdžiniją 
pas Gregorį? ; 

Keidi lipo vis aukštyn ir aukštyn vingiuojančiu taku į 
kalną, tačiau jau po kelių minučių suprato, jog nė nenutuo- 
kia, kur rasti petroglifus. Nuo kalno ji nusileido tebebūda- 
ma apsvaigusi. Ne ką geriau jaučiuosi ir dabar, — pagal- 
vojo Keidi, — nes jau ilgokai nieko nevalgiau. 

— Keptos bulvės, — garsiai tarė aplinkinėms uoloms. — 

Kukurūzų spragėsiai su sviestu ir minkštos keptos baltos 
duonos riekutės. Jautienos kepsnys su krauju ir lašiša iš 
Škotijos. Šokoladiniai triufeliai... 

Mintyse ruošiamas meniu tik dar labiau pablogino jos 
savijautą. Keidi trepseno taku, kuris, atrodė, vienu metu 
šakojasi į daugelį šalutinių takelių. Gražioji suknelė vis ka- 
binosi už krūmų, bet mergina kantriai išpainiodavo medžia- 
gą, nes tikėjosi dėvėti suknelę per vestuves su Gregoriu. 
Tai bus jos iššūkis tam, kas nutiko, privertęs ją pakliūti 
ten, kur atsidurti ji neturėjo nė menkiausio noro. 

Keidi nebežinojo, kiek laiko eina, bet kas žingsnį jos 
viltys blėso. Ji niekada nesuras tų durų į namus! Ji numirs 
iš bado arba sušals, o gal ją suės tas Žvėris, kurį ką tik gir- 
dėjo riaumojant. O gal sugrįš tie vyrai, kurie mėgino pa- 
karti kaubojų, ir... ir... 

Keidi atsisėdo ant akmens, jausdamasi absoliučiai ap- 
leista ir vieniša. Gal dabar ji baudžiama už tai, kad gyveno 
tokį nuostabų ir laimingą gyvenimą? Trisdešimt metų neat- 
sitiko nieko bloga. Laiminga vaikystė, sėkminga karjera, gra- 
žuolis mylimas vyras, kuris elgiasi su ja kaip su princese. 

Pajutusi naują energijos antplūdį, Keidi atsistojo ir pik- 
tai trenkė į akmenį kumščiu: 

— Ne, ne, ne! — suriko ji. — Aš nepasiduosiu! Nepa- 
siduosiu! Girdite? Aš nepasiduosiu! 

Žinoma, niekas jos neišgirdo ir niekas neatsakė, todėl 
po kurio laiko Keidi vėl sudribo ant akmens, susiėmė ran- 
komis galvą ir pravirko. Tikriausiai ji nepakankamai verti- 
no savo gyvenimą Virdžinijoje, todėl prarado jį. 

Po kelių minučių jos jėgos išseko, ir Keidi, atsirėmusi 
į akmenį, užsimerkė. Jei susikoncentruotų ir panorėtų, gal 
Jai pavyktų sugrįžti į savo butą, į Gregorio glėbį? Gal, jei- 
gu... Keidi užmigo. 

Ji lėtai pabudo, labiausiai jausdama turinti skrandį. Ne- 
gi ji užuodžia kepamą mėsą? Vis dar užsimerkusi, Keidi 
nusišypsojo. Viščiukas? Ne, negali būti. Aišku kaip dieną, 
Jog tai triušis. Triušis, troškintas vyne arba keptas, su pa- 
skrudusia odele, arba apdėtas bulvėmis. Su morkomis. Ir 
mažais žaliais žirneliais. Čiobreliais ir daug daug pipirų. 

— Ak! — atsiduso ji ir vos nenukrito nuo akmens, ta- 
čiau didelė ranka ją sulaikė. Kai Keidi atsimerkė, neiškart 
susivokė, kur esanti, bet tuoj pamatė tamsiai mėlynas kau- 
bojaus akis. 

— Nori valgyti? — paklausė vyriškis, ištiesdamas sa- 
vo skrybėlę. Jos vidus buvo išklotas ąžuolo lapais, ant ku- 
rių gulėjo keletas gabalėlių triušio. 

Keidi jautėsi tokia išalkusi, kad nedelsdama griebė triu- 
šio kulšį ir ėmė godžiai valgyti, beveik nepastebėdama, kad 
mėsa iškepta neteisingai: naudota per kaitri ugnis, todėl mėsa 
iš išorės sausa, 0 viduje beveik žalia. Tačiau tą suvokė tik 
tada, kai atplėšė akis nuo švariai nugraužto kaulo. 

Vyras šypsodamasis pasiūlė jai dar vieną gabalą ir ger- 
tuvę su vandeniu. 

— Ar suradai, ko ieškojai? — pasiteiravo, kai ji doro- 
jo trečią gabalą. Nepažįstamasis sėdėjo priešais, tingiai at- 
sirėmęs į akmenį, ištiesęs ilgas kojas, kad jo batai beveik 
siekė Keidi sijoną. 

— Ne, — atsiliepė mergina, sukdama į šoną akis. Ji 
nepageidavo jo pagalbos, nenorėjo jaustis jam skolinga. At- 
virai šnekant, nenorėjo turėti dėl jo rūpesčių; vyriškis bu- 
vo labai patrauklus. 

— Tu kai ką pamiršai, — tarė jis, kilstelėdamas atla- 
sinį vokelį. 

Keidi, užuot atsakiusi, sutelkė visą dėmesį į triušį. 

— Ar nenori paaiškinti, kodėl nešiojiesi mūsų šeimos 
fotografiją ir mano tėvo laikrodį? 

— Ne, — atsakė Keidi, nežiūrėdama į pašnekovą, bet 
jausdama jo įsmeigtas akis. 

— Kas tu tokia ir kur gyveni? — tyliai paklausė vy- 


riškis. 

Baigusi trečią gabalą, Keidi pakėlė akis. 

— Esu Elizabeta Keidi Long, — tarė. — Bet žmonės 
mane vadina Keidi. — Dairėsi, į ką nusivalius riebaluotas 


rankas. Kaubojus išsitraukė iš kišenės skarelę, sudrėkino 
ją vandeniu iš gertuvės, pasilenkė prie Keidi ir, paėmęs vie- 
ną jos ranką, ėmė ją šluostyti. Keidi pabandė ištraukti ran- 
ką, tačiau jis nepaleido. 

— Galiu nusivalyti ir pati, — tarė, tačiau nepažįsta- 
masis nesiklausė. Matyt, teks šiam vyrui organizuoti įtiki- 
nėjimo kursą, pagalvojo Keidi, arba paskaityti jam paskai- 
tą apie moterų savarankiškumą. 

Nušluostęs rankas vyriškis atsilenkė, ir Keidi ėmė stotis. 

— Gali sėdėti ir toliau, nes nėra kur eiti. Iš visų trijų 
pusių tik kalnai; į tą pusę yra Legenda, o iki Denverio — 
dvi dienos kelio. 

— Tada geriau jau eisiu, — tarė Keidi stodamasi, bet 
kaubojaus koja užstojo jai kelią. 

— Pasitrauk! — pareikalavo mergina. 

— Tik kai atsakysi į mano klausimus. Paklausyk, pa- 
nele Long: tu išgelbėjai man gyvybę, todėl jaučiuosi sko- 
lingas. Aš privalau pasirūpinti tavimi ir užtikrinti tavo sau- 
gumą. 

— Kaip galiu jaustis saugi su žmogumi, kurio vos ne- 
pakorė? Gal tie vyrai sugrįš ir pakars mus abu? 

— Gali būti, todėl aš ir noriu kuo greičiau dingti iš 
čia ir grįžti į miestelį. Bet be tavęs neisiu. Jei pasakytum, 
kas tave globoja, aš mielai nugabenčiau tave pas juos, ta- 
čiau vienos tikrai nepaliksiu. Tu nesugebi netgi susirasti 
maisto. | 

Tai išgirdusi Keidi išpūtė akis. Ji mažiausiai tikėjosi, 
jog kas nors pasakys, kad ji nesugeba pasigaminti maisto. 
Kaltinimas buvo toks absurdiškas, kad mergina net gūžte- 
lėjo ir nusijuokė. 

— Šitaip jau geriau, — tarė vyras. — Nagi kodėl tau 
neprisėdus ir man nepapasakojus, kokia nelaimė tave išti- 
ko, kad tenka klaidžioti po Uolėtuosius su vestuvine suk- 
nele? 

Keidi norėjo papasakoti. Labai norėjo. Bet kam užkrauti 
šiam Žmogui savas problemas? Bene šeštasis pojūtis priver- 
tė ją susilaikyti ir nesakyti jam nieko, nes nenorėjo, kad jos 
gyvenimas susipintų su jo. Keidi tiesiog troško grįžti namo 
ir daugiau niekada nebepamatyti šio žmogaus. 

— Tai tu tas berniukas iš fotografijos? — paklausė ji, 
stengdamasi nukreipti jo dėmesį. Jei pasisektų šį tą suži- 
noti iš jo, gal suprastų, kodėl čia atsidūrė. 


4. 70 49 


— Taip, — atsiliepė nerimo kupinu balsu, tarsi neno- 
rėtų apie tai kalbėti. 

Sitoks jo elgesys sužadino Keidi smalsumą. 

— Cia tavo motinos vestuvinė suknelė? — švelniai pa- 
siteiravo. | 

— Iš kur man žinoti, aš nebuvau jos vestuvėse. 

Nors ir slegiama neaiškios padėties, Keidi nusijuokė; 
vyriškis irgi nusišypsojo. 

— Kertu lažybų, kad tavo sesuo tapo tikra gražuolė... 

Kurį laiką vyras tylėjo, paskui lėtai ištraukė iš voko 
fotografiją: 

— Niekas to niekada nesužinos. Ji žuvo, kai jai buvo 
septyneri... 

Keidi garsiai įkvėpė: 

— Atleisk. Aš... — Ji pažvelgė į suknelę ir prisiminė, 
kaip galvojo, jog toji moteris atrodo tokia laiminga. — Ta- 
vo Motina... 

— Irgi mirusi, — šaltai užbaigė vyriškis ir atšiaurio- 
mis, vis dar kupinomis skausmo akimis pažvelgė į Keidi. — 
Ši fotografija buvo paskutinė. Po kelių dienų buvo apiplėš- 
tas Legendos bankas, o kai vagys nešdinosi iš miestelio, 
gerieji Legendos miestelėnai juos apšaudė. 

Keidi pastebėjo, kaip vyriškio lūpos piktai išsikreipė: 

— Kai dūmai išsisklaidė, mano sesuo ir geriausias 
draugas gulėjo negyvi. Mano tėvas ir senelis išsivijo plėši- 
kus, bet po dviejų dienų irgi žuvo. Praėjus metams laiko, 
mano motina pasimirė iš liūdesio. 

Valandėlę Keidi priblokšta tylėdama spoksojo į pašne- 
kovą. L 

— Man labai gaila, — galų gale sušnabždėjo ji. — Stai 
kodėl tu nekenti ginklų, tiesa? — paklausė, ir vyras trum- 
pai linktelėjo. 

Keidi jautė, jog toji tragedija turi kažką bendra su jo- 
sios buvimu čia. Tačiau ši mintis tik dar labiau sustiprino 
j0s norą sugrįžti į savo butą — pereiti per uolą ir dingti iš 
šios painiavos. Atsistojusi ji vėl žengė į taką ir atsisuko į 
vyriškį. 

— Aš turiu surasti petroglifus, — tyliai ištarė. — Ar 
žinai, kur jie yra? 

— Šiuose kalnuose yra daugybė indėniškų piešinių, — 
atsakė nepažįstamasis. — Gali visą likusį gyvenimą jų ieš- 
koti ir nesurasti. 

— Bet aš privalau juos surasti! — karštai paprieštara- 
vo Keidi. — Tu nesupranti. Tu nieko nesupranti! 

— Aš noriu pabandyti suprasti, jei tik paaiškintum 
man, kodėl tos indėniškos keverzonės tokios tau svarbios. 

Keidi sugniaužė kumščius. Ji daugiau neverks. 

— Aš gimiau tūkstantis devyni šimtai šešiasdešimt šeš- 
taisiais, — piktai iškošė ji. 

— Tokiu atveju tau būtų tik septyneri, — suglumęs 
atsiliepė vyriškis. 

— Ne aštuoni šimtai šešiasdešimt šeštaisiais. Devyni 
šimtai šešiasdešimt šeštaisiais! 

Vyriškio gražiame, saulėje įdegusiame veide atsispin- 
dėjo įvairiausi jausmai. 

— Suprantu, — pagaliau ištarė jis. 

— Aš suprantu, kad tu netiki manimi, — kietai sučiau- 
pusi lūpas atšovė Keidi. — Bet aš neturiu net vilties, jog 
patikėsi. — Ji piktai dėbtelėjo į jį. — Apie ką galvoji? Kad 
aš pabėgau iš beprotnamio? Turbūt manai, kad mane reik- 
tų uždaryti, kad niekam nepakenkčiau? 

— Tu nelabai moki skaityti kitų mintis, tiesa? Aš gal- 
vojau, kad nesvarbu, kada tu gimei, — šią valandą tau rei- 
kia žmogaus, kuris pasirūpintų tavimi. Tau reikia maisto, 
pastogės ir kitokių drabužių. Manau, kad turėtum tekėti už 
manęs, ir aš... 

Cia Keidi nusikvatojo: 

— Vyrai visi vienodi, ar ne? Viskas baigiasi tuo, jog 
turi eiti su jais į lovą! Nepakartojama sekso naktis išspręs 
Visas moters problemas. 

Vyras paniuro; jo akys pasidarė beveik piktos. 

— Jei būčiau norėjęs tik sekso, būčiau jau seniai nu- 
rengęs tave. Niekas nebūtų manęs sustabdęs... 

Išgirdusi tokį pareiškimą, Keidi liovėsi šypsotis. Pas- 
Kui nusisuko ir žengė taku. Tačiau, nespėjus jai toli nueiti, 
sustabdė vyro balsas. 

— Aš nugabensiu tave į miestelį, — tarė nepažįstama- 

sis; Iš jo tono Keidi suprato, jog bus įžeidusi vyriškio jaus- 
mus. Jos mama sakydavo, kad nevalia juoktis iš besiper- 
šančio vyro, nesvarbu, koks juokingas ar keistas jis būtų. 

Keidi atsisuko. Vyriškis vis dar tūnojo ant akmens, su- 
telkęs visą dėmesį į tėvo laikrodį, tarsi nieko nebūtų atsiti- 
kę, bet mergina jautė, jog jis įsižeidęs. 

— Aš atsiprašau, — prieidama tarė ji. — Tu buvai tik- 
rai man geras, ir aš už tai dėkinga. Tiesiog... 

Nepažįstamasis staiga atsistojo, ir jo ūgis privertė Kei- 
di nutilti: ji siekė jam vos iki krūtinės, be to, suknelė su 
korsetu vertė jaustis ypač moteriška. 

— Ne, panele Long, tai aš turiu būti dėkingas. — Vy- 
riškis kalbėjo nežiūrėdamas į ją. — Aš negaliu ramia sąži- 
ne palikti jus vienos kalnuose, todėl pasiimsiu kartu į Le- 
gendą. Ten, esu tikras, susirasite darbą ir vietą, kur gyven- 
ti, ir tada galėsite sugrįžti ieškoti savo petroglifų. Ar tai 
jums atrodo gerai? 

— Taip, — dvejodama atsakė Keidi. Pasiūlymas buvo 
puikus, tačiau ji pasijuto tarso kažką praradusi. Gal draugą? 

— Prašyčiau sekti paskui mane, panele Long, — šal- 
tai tarstelėjo nepažįstamasis, ir Keidi pakluso. 

Ji labai norėjo kaip nors sušvelninti savo šiurkštų at- 
sisakymą tekėti, net jei jo pasipiršimas buvo iš pareigos. 

— Pone Džordanai, — pradėjo ji, bet nutilo, pamačiu- 
si jo aštrų žvilgsnį. Tada Keidi suvokė, jog taip ir nepa- 
klausė, kuo jis vardu. — Ten buvo užrašyta Koulas Džor- 
danas... aš noriu pasakyti... — Mergina nenorėjo, kad 
vyriškis sužinotų, jog ji šniukštinėjo po jo daiktus. 

Nuo jo žvilgsnio Keidi paraudo ir tartum sumažėjo. 

— Atrodo, kad tu apie mane žinai daugiau nei aš apie 
tave, nes aš žinau tik tavo vardą. — Vyriškio lūpose pasi- 
rodė šypsenėlė. — Ir, žinoma, gimimo datą. 

Ši niūri šypsena užgožė Keidi kaltės jausmą: 

— Kadangi išgelbėjau tau gyvybę, manau, kad bent 
jau iki miestelio gali mane pamėtėti. — Ji giliai įkvėpė ir 
pažiūrėjo į pašnekovą. — Klausykit, pone Džordanai, ma- 
nau, kad geriausia būtų viską iškart išsiaiškinti. Tikite jūs 
ar ne, jog esu iš kito laiko ar iš kito miesto, neturi jokio 

skirtumo. Tiesa ta, kad aš susižadėjusi su vyru, kurį labai 
myliu, todėl neketinu tekėti už kito vien todėl, kad turė- 
čiau stogą virš galvos. Ten, iš kur aš atvykau, moterys pa- 
čios rūpinasi savimi, ir taip jau atsitiko, kad aš esu virėja, 
todėl galiu gauti darbą bet kur. Bet kokiu laiku. Taigi pra- 
šau man atleisti; nenorėjau jūsų įžeisti, todėl labai trokš- 
čiau, kad liktumėte mano draugu. Bet niekuo daugiau. 

Kol mergina rėžė šią kalbą, vyras stovėjo ir neįžvel- 
giamu veidu stebėjo ją, paskui keistokai šyptelėjo, ir Kei- 
di, pamačiusi tą šypseną, pagalvojo, jog geriau laikytis kaip 
įmanoma atokiau nuo šio žmogaus. Ji susižadėjusi, bet ne- 
mirusi. 

— Gerai, panele Long, būsime draugai, — tarė jis iš- 
tiesdamas jai ranką. 

Tą pačią valandėlę jis, atrodė, pasikeitė: iš susirūpi- 
nusio globėjo virto žmogumi, kurio Keidi ir reikėjo. Ji ty- 
lėdama nusekė jam iš paskos taku žemyn į stovyklą, visą 
kelią viena sau mąstydama. 

Geriausia būtų negalvoti apie baisiąją šios situacijos 
pusę, bet žiūrėti į viską kaip į nuotykį, — tarė sau. Kadan- 
gi atrodo, jog dabar grįžti namo nepavyks, reikėtų padary- 
ti tai, ką šis vyras siūlė: susirasti darbą, kur nors apsistoti 
ir kaip Koulas... a... e... ponas Džordanas sakė, savaitga- 
liais ieškoti petroglifų, žyminčių angą uoloje. 

Kol ieškos, su niekuo nesusipainios, nes, be abejonės, 
buvo atsiųsta čionai dėl tam tikros priežasties. Jai nerūpi, 
kokia ta priežastis, be to, neturi jokio noro ją išsiaiškinti. 

Kai juodu pasiekė stovyklą, Keidi jautėsi kur kas ge- 
riau. Tai jos nepalauš! 

— Turbūt norėsi užlipti ant arklio pati, — mandagiai 
tarė Koulas. — Nenorėčiau kliudyti tavo savarankiškumui. 

Kai Koulas nusisuko, Keidi nusivaipė jam už nugaros 
ir pažiūrėjo į arklį. Jau teko kartą lipti ant jo, kai gelbėjo 
šio nedėkingo, nesupratingo, valdingo ir t. t. tipo kailį. Bet, 
kai lipo pirmąjį kartą, svėrė keliais svarais mažiau. Tik pa- 
tyręs Žmogus gali užšokti ant žirgo, vilkėdamas tonas sve- 
Te atlaso jūrą, užsibaigiančią šleifu, o Keidi tokia ne- 

uvo. 

Ji pabandė dar kartą ir vėl nukrito. Koulas rūpestingai 
tvarkė stovyklą. Baigęs atsirėmė į medžio kamieną, išsi- 
traukė peilį ir ėmė pjaustytis nagus. 

— Na, gerai, — prabilo Keidi nežiūrėdama į jį. — Gal- 
būt aš norėčiau šiokios tokios pagalbos. 

— Nenorėčiau kliudyti. Mes niekur neskubame. 

Keidi atsisuko ir, primerkusi akis, pasiteiravo: 

— Ir kodėl tie vyrai tavęs nepakorė?! 

Mergina pastebėjo, kaip vyriškis bando nuslėpti šyp- 
seną; paskui lėtai, tarsi turėtų begalybę laiko, jis užsikišo 
peilį už diržo ir tingiai atlingavo prie jos. Kurį laiką sutri- 
kęs Žiūrėjo į ją. 

— Nenorėčiau piktnaudžiauti mūsų draugyste, bet ar 
man leidžiama tave liesti? 

Keidi dėbtelėjo į jį, tada pakėlė rankas, kad Koulas 
galėtų ją kilstelėti. Jis taip ir padarė, nuleisdamas merginą 
ant arklio nugaros taip smarkiai, kad šiai net dantys kaukš- 
telėjo. Keidi skubiai sugriebė už balno, o vyriškis užšoko 
už jos. Keidi taip nepatogiai sėdėjo balne, kad bet kurią 
akimirką galėjo nukristi. Jei ne suknelės klostės, suspau- 
dusios jos kojas, Keidi būtų galėjusi apžergti arklį. 

Koulas apkabino ją iš už nugaros ir paėmė vadeles, 
tačiau rankas laikė pagarbiu atstumu. Bet mergina jautė jo 
didelį, stiprų kūną ir nenugalimą norą atsiremti į jį. Kad 
nuvytų tokias mintis, Keidi nusprendė kalbėti. 

“— Kokia toji Legenda? 

— Kaip ir dauguma kalnakasių miestelių. 

— Niekada gyvenime nesu mačiusi kalnakasių mies- 
telio. 

— O taip, aš užsimiršau. Tu matei tik... ką gi tu ma- 
tei... Kelinti metai dabar būtų tavajame pasaulyje? 

— Tūkstantis devyni šimtai devyniasdešimt šeštieji, — 
piktai išspaudė Keidi. — Ir būčiau dėkinga, jei liautumeisi 
šaipęsis iš manęs. Toks bažnytinio choro berniukas kaip tu 
neišgyventų manajame pasaulyje. 

— Bažnytinio choro berniukas? — linksmai perklau- 
sė jis. — Papasakok man, ar ateitis išrado naujų nusikalti- 
mų, išskyrus žmogžudystes ir karus? 

— Ne, Žmonės juos tiesiog patobulino. Mano laike po- 
puliarūs narkotikai, atominės bombos ir maisto kritikai. 
Mes turime automobilių, kurie važiuoja fantastišku grei- 
čiu ir neretai trenkiasi vieni į kitus; turime serijinių žudi- 
kų ir užterštą orą. Dar turime tokių žmonių, kurie, — Kei- 
di užsikirto, nes nenorėjo prisiminti tų dalykų, apie kuriuos 
pasakodavo kasdienės naujienos. — Manasis pasaulis la- 
bai greitas. 

— Ir tu nori grįžti į jį? Nepaisant kelių arkliavagių, 
maniškis gana nuobodi skylė. 

— Žinoma. Jūs tik smaginatės, linčiuodami žmones. 
Dar turite vėjaraupius, vidurių šiltinę ir cholerą. Ir lauko 
patogumus. 

— Atrodo, tu nemažai apie mus žinai. 

— Dažnai Žiūriu televizorių. 

— O kas tas televizorius? 

Toliau jojant Keidi vis dėlto atsirėmė į Koulą ir dabar 
jautėsi gana patogiai. Dairydamasi aplinkui po nuostabiai 
gražius, kvapą gniaužiančius Kolorado kalnus, ji, atrodė, 
net nebeprisiminė, kas yra televizija. Mergina anksčiau ne- 
buvo mačiusi Uolėtųjų kalnų ir net nenutuokė, kad jie to- 
kie gražūs. Jie su Gregoriu galėtų atidaryti čia restoraną. 
Gal net pasisektų įtikinti jo motiną palikti “Svogūnus" ir 
čionai atvykti. 

— Gražu, ar ne? — tarsi perskaitęs jos mintis 8 
pasiteiravo Koulas. 

— Nuostabu, — atsakė Keidi. — Aš užaugau Okis 
valstijoje, mokyklą lankiau Niujorke, o UiBaW, Virdžinijo- 
je. Čia dar niekad neteko būti. 

Koulas nieko neatsakė, tačiau Keidi jautė, jog jam sma- 
gu, kad jai patiko gamtovaizdis. 

— Pasakyk nuoširdžiai, kodėl tie vyrai norėjo tave pa- 
karti? — Monotoniškas arklio judėjimas ir stiprus, prilai- 
kantis vyro kūnas jai kėlė saugumo jausmą, todėl netrukus 
pasijuto mieguista. 

— Jie bandė atimti iš manęs keletą galvijų, o aš pasi- 
priešinau. 

— Ar daug turi karvių? 

Jis padvejojo, paskui atsakė: 

— Nedaug. Jau sakiau — Uolėtieji nėra pati geriausia 
ganykla. 

— Tai tu dirbi kasyklose? 

— Ne. 

Vienas iš tų tyliųjų kaubojų, — pagalvojo Keidi atsi- 
dusdama ir pajuto, kaip pasiilgo Gregorio. Jis visada no- 
riai kalbėdavo apie savo verslą arba klausydavosi jos pa- 
sakojimų, kas vyksta restorane. 

— Koks tas Groveris? — paklausė Koulas su tam tik- 
ra panieka balse. 

Keidi žinojo, kad psichologiškai negražu kurstyti vy- 
ro pavydą, tačiau tai labai malonu. Ji visados domėjosi tik 
savo virimo technologijomis, todėl vyrams beveik nelik- 
davo laiko. Iki Gregorio ji turėjo stebėtinai mažai vyrų. 

— Aš nepažįstu jokio Groverio, — perdėtai nekaltai 
atsiliepė mergina. — Net neįsivaizduoju, ką tu turi ome- 
nyje. 

— Tą, už kurio ketini tekėti. 

— Aaaaa, Gregorį. Na, jis tikras gražuolis: nepapras- 
tai tamsiais plaukais, tamsiomis akimis, medaus spalvos 
oda ir... 

— O smegenų turi? — įtemptai paklausė Koulas. 

— Gregoris baigė Virdžinijos universitetą, kur studija- 
vo verslą; jis labai gabus. Perka ir parduoda žemes Kalifor- 
nijoje. Jis ganėtinai turtingas — tiesą sakant, jis nupirko man 
trijų aukštų namą Aleksandrijoje. Oi! — aiktelėjo Keidi, kai 
arklio koja pateko į duobę, ir ji vos nenukrito. Tačiau ją su- 
gavo Koulo ranka, todėl pasiliko ten, kur buvo. 


— O“KMip tu? — meiliai pasiteiravo Keidi. — Turi 
žmoną ar sužadėtinę? O gal merginą? 
— Nieko, — atsakė Koulas. — Esame tik aš ir Manu- 


elis, mano senasis virėjas. 

— Ir jis labai geras virėjas? 

— Jei tau patinka pupos su čili, jos tokios aštrios, kad 
gali nusideginti liežuvį. Gal tu norėtum dirbti man, ką? Aš 
tau mokėčiau. — Vyriškis užsikirto. — Na ką aš čia, tu 
nori būti savarankiška, turėti savą darbą. Sakyk, ar visos 
būsimo šimtmečio moterys panašios į tave? 

Buvo aišku, kad Koulas šaiposi iš jos ir visiškai neti- 
ki, jog ji iš dvidešimtojo amžiaus. 

— Dauguma. Mes darome karjerą ir uždirbame tiek, 
kiek ir vyrai. Matai, moterys gali daryti ką nori. 

Jis piktai prunkštelėjo: 

— O kas tada rūpinasi vaikais? 

Keidi prasižiojo atsakyti, tačiau pagalvojo, kad pasa- 
kojimas apie vaikų darželius ir aukles nepasieks norimo 
tikslo. 

— Moterys pasirenka, turėti vaikų ar ne, ir jei turi, 
yra kas jais pasirūpina. — Nelaimei, prieš Keidi akis šmės- 
telėjo siaubingi kadrai apie vaikų išnaudojimą. 

— Bet jei moteris dirba visą dieną, kas... 

— Ar čia jau Legenda? — paklausė Keidi, pakeisda- 
ma temą. 

— Ne, čia kalnagūbriai. 

— Argi nenuostabu! Jie atrodo kaip... 

— Jei tu esi iš kito laiko, nesakau, kad tuo tikiu, — tai 
kodėl tu čia? Ir iš kur gavai mano šeimos fotografiją ir ma- 
no tėvo laikrodį? Mes manėme, kad juos pametėme. 

— Kas tie mes? 

— Mano senelė ir aš. Ji vienintelė gyva giminaitė. — 
Vyriškis pajudino rankas ir apkabino Keidi šiek tiek stip- 
riau. — Tu velniškai sugebi pakeisti temą. Tai iš kur gavai 
mūsų šeimos nuotrauką? 

— Nusipirkau seną dėžę miltams laikyti ir, kai atida- 
riau, joje radau šią suknelę, po ja — voką su fotografija ir 
laikrodžiu... 

Kai ji nutilo, Koulas sunekantravo: 

— Ir kas atsitiko tada? | 

— Aš nežinau, — tyliai atsakė Keidi, nenorėdama gal- 
Voti apie tas siaubingas minutes, kai blaškėsi tarp dviejų 
Pasaulių. Ji vis dar tikėjosi, jog tuoj tuoj pabus savo bute. 
Ir nesvarbu, kiek bus valandų, — paskambins Gregoriui, 
pasakys, kad myli jį ir... 

— Nagi, — švelniai paragino Koulas, — drąsiau. Tu 
gi esi Mažoji Panelė Savarankiškoji, pameni? Tu gali vis- 
ką padaryti pati. Gal tu bijai papasakoti man, kas atsitiko? 

Koulo balse jautėsi neslepiama pašaipa. 

— Aš galiu pasirūpinti savimi, jei tą turi galvoje! — 
piktai atšovė Keidi. 

Koulas tyliai juokėsi: 

— Stai taip jau geriau. 

Kurį laiką abu tylėjo. 

— Kodėl tu man pasipiršai? — paklausė Keidi. 

Vyriškis atsakė ne iš karto: 

— Kad apsaugočiau tave, nes esu tau skolingas. Jei ne 
tu, manęs jau nebebūtų gyvo. Žinai, man atrodo, kad senis 
Harvudas pagalvojo, kad tu šmėkla, kai išlindai iš kalnų su 
šia balta suknele. 

— Aš maniau, kad tu buvai be sąmonės! Tai tu viską 
matei? 

— Aš tiesiog tausojau savo jėgas. 

Atsisukusi balne, Keidi piktai sužaibavo akimis. 

— Jei turėjai sąmonę, galėjai padėti man gelbėti tave! 

— Mmmm, — sumurmėjo Koulas, ir Keidi pastebėjo, 
j0g jis bando nuslėpti šypseną. 

Mergina nusisuko. 

— Tu galėjai sutraiškyti mane, kai kritai nuo arklio. 

Užuot atsakęs, jis išlygino garbaną, užkritusią jai ant 
veido, ir užkišo už ausies. 

Kažkodėl šis paprastas prisilietimas prie ausies buvo 
intymesnis nei visi kiti jo veiksmai, todėl Keidi susiraukė. 
Tikrai bus geriau, jei ji laikysis atokiau nuo šio vyro. 


6 skyrius 


Legendos miestelis buvo ne toks, kokį mergina tikė- 
josi išvysti. Galbūt dėl įgimto cinizmo Keidi tikėjosi pa- 
matyti purvą ir saliūnus. Dar būdama maža, ji tikėjo tomis 
gražiomis filmų dekoracijomis, vaizduojančiomis dailius 
mažus namukus ir smailias tvoreles, bet kai užaugo, su- 
prato, kad toms moterims ir kaubojams prireikdavo trijų 
valandų, kad susitvarkytų plaukus ir makiažą. O gatves kas- 
dien švariai iššluodavo pagalbiniai darbininkai. 

Tačiau kai juodu su Koulu įjojo į Legendą, teko pa- 
keisti savo nuomonę, nes miestelis atrodė kaip iš Volto Dis- 
nėjaus kūrybos: jis buvo švarus, tvarkingas, žmonės gra- 
žiai apsirengę ir besišypsantys. 

Jie jojo gatve, kuri, kaip Koulas pasakė, vadinosi Am- 
žinybės keliu, paskui pasuko į kairę gerai prižiūrimu pla- 
čiu keliuku, vadinamu Kendalo aveniu. Jie prajojo pro šva- 
rias tvarkingas krautuvėles, viešbutį, krovinių depą, arkli- 
des ir didžiulę ledainę, kuri atrodė tarsi iš Džudi Garland 
filmo. Keidi pastebėjo tik vieną smuklę, tačiau ir ši atrodė 
tartum vieta, į kurią šeštadienio popietę gali atsivesti vai- 
kus. Tarp pastatų žiojėjo tušti žemės plotai; kai kurie labai 
gražiai apsodinti. 

Dar labiau Keidi nustebino tai, kad niekur jos akys 
neišvydo jokio ginklo. Vyrai nesinešiojo šautuvų. Tiesą sa- 
kant, bent jau dauguma žmonių atrodė švarūs, pasiturintys 
ir absoliučiai taikūs. Gal merginą paveikė Koulo pasakoji- 
mas apie jo šeimos mirtį, tačiau Keidi tikėjosi, jog Legen- 
da bus truputėlį... na, pavojingesnė. 

— Tai štai kokie tie Laukiniai Vakarai, — sumurmėjo 
Ji ir prisiminė girdėjusi, jog tai buvęs tik mitas. Jei taip, 
tai Legenda yra to mito įrodymas. 

— Kur man tave paleisti? — paklausė Koulas. 

— Bet kur, kur reikia virėjos, — atsakė mergina. Žmo- 
nės metė darbus ir spoksojo į juodu. Ar tai dėl jos akinan- 
čiai baltos suknelės? O gal jie priblokšti, matydami vyrą ir 
moterį kartu viešumoje? — svarstė Keidi. Sprendžiant iš 
gražaus kaip paveiksliukas miestelio vaizdo, vienintelė 
nuodėmė šioje vietoje — vaikščioti po devintos valandos 
vakaro. 

— Gal prie Pelis Hotel? — paklausė Koulas. 

Dideliam savo nusivylimui, po Koulo žodžių Keidi pa- 
Juto besiartinančią paniką. Ji liks viena. Viena svetimame 
mieste, dar svetimesniame laikotarpyje. Juk ji nieko čia ne- 
pažįsta ir nieko nežino, tai kaipgi susitvarkys? Akimirką ji 
Vos neapsikabino Koulo kaklo ir nepradėjo maldauti, kad 
nepaliktų jos vienos. 

Būk tvirta, Keidi, — tarė ji sau. 

— Puiku, — atsiliepė Keidi ir giliai įkvėpė, kad ne- 
virpėtų balsas. Koulas sustojo priešais medinį dviejų aukštų 
viešbutį, tikriausiai didžiausią pastatą mieste. Kaip ir kiti 
pastatai, jis buvo švarus ir tvarkingas, su nėrinių užuolai- 
domis ant langų. 

Koulas nušoko nuo arklio ir padėjo nulipti Keidi, pas- 
kui stovėdamas kurį laiką žiūrėjo į ją. 

— Ar tikrai neketini persigalvoti? Aš galėčiau pasirū- 
pinti tavimi. 

Vieną mirksnį Keidi jau buvo belinkstanti į jį, bet im- 
pulsą nuslopino pasitikėjimo jausmas. Ji visados pasirū- 
pindavo savimi, todėl negali dabar, būdama trisdešimties, 
imti ir pasiduoti kažkokio vyro globai! 

— Tikrai. — Keidi ištiesino nugarą ir padavė Koului 
ranką. — Dėkoju, pone Džordanai, už viską, ką man pada- 
rėte. Ačiū už jūsų rūpestį. 

Koulas paėmė jos ištiestą ranką ir iškilmingai paspau- 
dė. Jo veidas niūravo. 

— Niekada dar neteko šitaip elgtis. Tu esi mano glo- 
bojama moteris, todėl negaliu palikti tavęs be jokios ap- 
saugos. Kas bus, jei negausi darbo? 

Keidi liūdnai šyptelėjo. Ji buvo įsitikinusi, jog vos tik 
pagamins kam nors net paprasčiausią valgį ir bus pasamdyta. 

— Argi nesakei, jog čia kalnakasių miestelis? Jame tu- 
rėtų būti daugybė vienišų vyrų, taigi kai kuriems, manau, 
tikrai reikės virėjos. Dabar jau prašau eiti, — tarė jausda- 
ma, kaip grįžta pasitikėjimas. Kaip ji gali negauti darbo? 

— Gerai, — nenoriai sutiko Koulas, — bet noriu, kad 
padarytum man paslaugą. 

Keidi sukluso: 

— Kokią? 

— Rytoj, antrą valandą, susitikime priešais bažnyčią. 
Ji štai ten, netoli kelio pabaigos; tikrai surasi. Noriu, kad 
pasirodytum ten rytoj ir papasakotum, kaip tau sekasi, ta- 
da galėsiu ramiai atsidusti. Sutarta? 

Keidi nusišypsojo: 

— Gerai, sutarta. Būsiu ten rytoj, lygiai antrą Valandą 
ir papasakosiu apie savo naują puikų darbą; o gal net būsiu 
suradusi ką nors, kas žino, kur yra petroglifai. 

— Gera mintis, — šyptelėjo Koulas. — Čia yra tokių 
senolių, kurie pažįsta kalnus kaip savo penkis pirštus. Gal- 
būt jie atsimins tą vietą. — Vis dar laikydamas jos ranką, 
Koulas spustelėjo. — Ką gi, elkis kaip pridera, ir linkiu 
tau visokeriopos sėkmės. 

Trumpai kilstelėjęs skrybėlės kraštą, jis apsisuko ir nu- 
ėjo švariai nušluotu mediniu šaligatviu. 

Sunku apsakyti, kokią tuštumą pajuto Keidi, pamačiusi 
tolstančią Koulo Džordano nugarą. Pažinojo jį tik pusdie- 
nį, tačiau jis buvo vienintelis pažįstamas šiame mieste. 

— Vienintelis pažįstamas šiame amžiuje, — garsiai ta- 
rė Keidi, stebėdama, kaip Koulas stabtelėjo prie būrelio ber- 
niūkščių. Jie žaidė dulkėse akmenukais, bet Koulas nutrau- 
kė jų žaidimą ir, kažką išėmęs iš kišenės, padavė. Kadangi 
Keidi jau žinojo jo kišenių turinį, taigi suprato, jog ne sal- 
dainius. Tai ką tada jis jiems duoda? 

Pinigų, pagalvojo mergina, nes vaikai, pažiūrėję sau į 
delnus, puolė ledainės link, kuri, kaip Keidi žinojo, buvo 
už kelio posūkio. 

— Bažnytinio choro berniukas, — tarė sau, paskui per- 
simetė per ranką suknelės šleifą ir įžengė į viešbutį. Gal 
reikėjo paprašyti Koulo, kad nupirktų naują suknelę, pa- 
galvojo ji. Bet ne, geriau jau iš karto viską su juo užbaigti. 

Viduje viešbutis pasirodė esąs toks, kokį Keidi ir įsi- 
vaizdavo: tykus šurmulys, lėtai poromis vaikštantys gra- 
Žiai apsirengę vyrai ir moterys. Fojė stovėjo baldai, aptrauk- 
ti ašutine medžiaga, o grindis dengė didžiulis persiškas ki- 
limas. Kairėje stūksojo didelis stalas su skylutėmis laiš- 
kams, o už jo stovėjo dailus jaunuolis ir kažką rašė į ne- 
žŽmoniškai didelę knygą. 

Keidi šypsodamasi priėjo prie klerko. 

— Gal galėčiau pasikalbėti su valdytoju? Arba su žmo- 
gumi, atsakingu už naujų žmonių priėmimą į darbą? — man- 
dagiai pasiteiravo ji. 

Vyriškis nužvelgė jos baltą atlasinę suknelę ir kilste- 
lėjo antakį. Negi jis mano, kad ją paliko prie altoriaus? — 
Sutriko Keidi. Pirmiausia jai teks įsigyti naują suknelę. Gal 
Pavyks gauti avanso? 

Pirma valanda, galvojo Keidi žiūrėdama į gaisrinės 
bokšto laikrodį. Po valandos ji susitiks su Koulu, o bažny- 
čia matosi iš čia. 

Ką jam pasakys? — svarstė. Negi teks klauptis ir mal- 
dauti, kad nupirktų pavalgyti? Vien pagalvojus apie mais- 
tą, jos pilvas ėmė urgzti. Nuo tada, kai išlindo iš uolos, ji 
valgė taip mažai, kad dabar galėtų dar labiau susiveržti kor- 
setą. 

Nusisukusi nuo gaisrinės, Keidi ėmė žingsniuoti baž- 
nyčios link, bet po kurio laiko stabtelėjo. Ne taip greitai, 
tarė sau, tausok energiją. Stengdamasi neprarasti padorios 
išvaizdos ir išdidumo, ji lėtai ėjo dulkėtu keliu, visomis 
valios pastangomis ignoruodama sutiktus miestelėnus. 

Keidi buvo tikra, kad dabar jie visi žino, kaip ji aki- 
plėšiškai pareiškė viešbučio valdytojui, jog esanti geresnė 
virėja už bet kada dirbusius šiame viešbutyje. Savo ruožtu 
jis taip pat arogantiškai atrėžė, kad nenori matyti jokių mo- 
terų savo virtuvėje, nes tik vyrai išmaną tą darbą. Jis net 
nesvarstė, ar duoti Keidi darbą. 

Taigi tiek apie lygias teises, tarė ji sau, išėjusi iš vieš- 
bučio. Aha, pirmojoje vietoje jai nepasisekė. Na tai kas? 
Mieste pilna kitų galimybių; ji tikrai susiras kokį darbą. 

Tačiau artėjant nakčiai Keidi vis dar neturėjo vietos 
nakvynei; viltis, jog gaus darbą, mažėjo, o nusiminimas vis 
labiau slėgė. Kai ėmė gaubti šalta Kolorado naktis, mergi- 
na prisiminė, koks šiltas buvo aną naktį Koulo kūnas. 

Iki sutemų aplankė beveik visas miestelio parduotu- 
ves. Ji netgi nusigavo į Tariko kasyklas ir ten maldavo dar- 
bo. Jausdama didžiulį pažeminimą, kai kasyklų valdytojas 
pasakė, kad tokia moteris kaip ji sukels riaušes tarp vyrų, 
Keidi apsipylė ašaromis. Valandėlę atrodė, kad valdytojas 
tuoj nusileis, bet paskui pažvelgė į kitą vyrą, kuris neigia- 
mai papurtė galvą, todėl atsakė jai. Tačiau žmogus bent jau 
pasiūlė jai grįžti į miestelį vienu iš vežimų, prikrautų me- 
talo rūdos. 

Kai Keidi, lydima dviejų vyrų, ėjo prie vežimų, pa- 
matė po medžiais atvirą palapinę, kurioje stovėjo stalai, 

apkrauti maistu. Sprendžiant iš kvapo, viskas buvo kepta 
tuose pačiuose riebaluose, kuriais tepami vežimų ratai, bet 
tą valandėlę nuo bet kokio maisto kvapo Keidi burnoje kau- 
pėsi seilės. 

Mergina pamiršo savo išdidumą. 

— Gal galėčiau gauti ko nors pavalgyti? — paklausė 
ji ir iš valdytojo akių pamatė, jog jis ketina jai pritarti. Bet 
tas kitas vyras, leitenantas, blogasis žynys, kaip Keidi ma- 
nė, tvirtai suėmė ją už rankos ir pasakė, kad kalnakasių 
stovykloje damai ne vieta. Nespėjus Keidi sugalvoti kokio 
nors irgi grubaus atsakymo, jis beveik kelte užkėlė ją ant 
kietos vežimo sėdynės ir liepė vežikui važiuoti. 

Po valandėlės Keidi buvo vėl mieste, vežikas išleido 
ją depe, kur sidabro rūda dar turėjo būti pasverta prieš nu- 
leidžiant nuo kalno. Netoliese matėsi skalbykla, ir Keidi 
nuėjusi ten paklausė, ar jiems nereikia pagalbos. Mergina 
visai nenustebo, kai jie atsakė, jog ne. 

Kitoje gatvės pusėje, už ledainės, buvo didelis parkas 
sodriai apaugusiomis vejomis. Viename jo gale buvo kaž- 
kas panašaus į lauko tribūnas. 

Kai mergina pasiekė aikštelę, buvo jau tamsu, ir ji vir- 
pėjo iš šalčio. Mėnulio šviesoje pastebėjo nedidelį pastatą, 
primenantį mokyklą, su varpo formos bokšteliu ir veran- 
da. Beveik svyruodama iš alkio ir nuovargio, Keidi priėjo 
prie namelio, rado atrakintas duris ir, sukalbėjusi padėkos 
maldelę, įslinko į vidų. Palyginti su lauko temperatūra mo- 
kykloje buvo tikrai šiltas rojus. Nedidelėje rūbinėje ji rado 
keletą pamirštų švarkų, atsiduodančių arklių kvapu, pasi- 
klojo juos ant grindų, atsigulė, susivyniojo ir užmigo. 

Rytą, kai pabudo, saulė buvo jau aukštai, ir Keidi ne 
iš karto susigaudė, kur esanti. O kai susivokė, pasistengė 
nesigailėti savęs. Motina sakydavo, kad savęs gailėjimasis 
yra bedugnis šulinys, ir jei kartą į jį įkrisi, tai krisi be pa- 
liovos. 

Kadangi nesigirdėjo jokio vaikų šurmulio, Keidi nu- 
sprendė, jog, matyt, yra šeštadienis arba sekmadienis. Ką 
Jau čia kalbėti apie dienas, kai ji nesusigaudo, kokie čia 
metai. 

Keidi pašniukštinėjo po mokyklą, ieškodama ko nors 
persirengti. Gal kalta ši suknelė, tokia nedovanotinai balta 
skaisčioje kalnų saulėje, kad negali gauti darbo? 

Nedavė net pamėginti įrodyti, kad moku dirbti, kar- 
čiai pagalvojo Keidi. 

Jau susiruošusi išeiti iš mokyklos, Keidi pamatė veid- 
rodį ir priėjo pasižiūrėti į save ir vos nesuriko iš siaubo. 
Argi ši moteris, valdytojo žodžiais tariant, galėtų sukelti 
neramumus tarp vyrų? 

Jos plaukai, kažkada švarūs ir tvarkingai susegti, da- 
bar buvo purvini ir susiviję kaip atšalę makaronai. Skruos- 
tus vagojo juodi dryžiai. 

— Kažin ar seniai aš tokia vaikštau? — garsiai ištarė 
trindamasi purvą. 

O suknelė vargiai bepriminė tą nuostabų kūrinį, iš- 
trauktą iš alavinės miltų dėžės. Vienas petys iširo per siū- 
lę, kai ji skubėjo pasišalinti iš lentpjūvės. Visas sijono šo- 
nas juodavo, kai ji prisilietė prie suodinos krosnies laik- 
raščio spaustuvėje. Jaunuolis su pieštuku už ausies ėmė ag- 
resyviai klausinėti jos, kas atvedė ją į miestelį, kokie jos 
santykiai su Koulu Džordanu, kur ji gyvena ir ar žino ką 
nors apie neseniai įvykdytas vagystes; kodėl ji klausinėja 
Žmones miestelyje, ar ji nėra gaujos narė, kas toks paliko 
ją prie altoriaus, ar jos sužadėtinis Žino apie jos ryšius su 
plėšikais; kur jie paslėpė grobį? 

Keidi taip greitai nėrė iš spaustuvės, kad vos neišver- 
tė krosnies. Ačiū Dievui, kad krosnis nedegė, nes kitaip 
Keidi būtų užsidegusi pati. 

— Bent jau būčiau ką nors pagaminusi, — sumurmėjo 
ji sliūkindama gatve. | 

Po šaltos nakties, praleistos mokyklos pastate, ne ką 
labiau sekėsi ir kitą rytą. Ji ėmė belstis į namų duris. Vie- 
nerias atidarė maloni žilaplaukė moteris, ir Keidi paprašė 
valgyti. Moters veidą užplūdo gailestingumas, Keidi jau- 
tė, jog moteris nori kažką pasakyti, tačiau staiga šalia jos 
išdygo vyras, dėbtelėjo į Keidi ir tarė: 

— Šiame mieste mes elgetų nemėgstame, — ir užtren- 
kė duris prieš pat Keidi nosį. 

Taigi dabar Keidi ėjo bažnyčios link susitikti su Kou- 
lu. Kaip jai elgtis? Kad viskas puiku ir jai nereikia jokios 
pagalbos? Išlaikyti išdidumą bet kokia kaina? 

Keista, kaip žmogus bemat pamiršta išdidumą, kai įsi- 
kiša pilvas. Kai ji sugrįš atgal į dvidešimtąjį amžių, para- 
šys knygą, kuri vadinsis: Kelionė per laiką: naujas būdas, 
kaip numesti svorį. 

Orumą, tarė ji sau eidama keliu, turiu išlaikyti orumą. 
Už gaisrinės kilo ilga kalva, kertanti kelią. Kai Keidi užli- 
po ant kalvos, miestelis, atrodo, pasikeitė. Dalis Legendos, 
kurią ji jau matė, buvo graži, tačiau kitas jos kraštas sken- 
do tikrame žiedų rojuje. Kelias šakojosi į kairę ir į dešinę, 
bažnyčia stovėjo kairėje. Dešinėje dunksojo nuostabus ne- 
didelis namukas su didele veranda ir apvaliais langais. Iš- 
kaba teigė, jog tai Legendos Biblioteka. Į dešinę nuo bib- 
liotekos purvinas keliukas vedė į kalvą, ir Keidi net pa- 
mirksėjo, norėdama įsitikinti, jog tai, ką mato keliuko ga- 
le, yra tiesa. Jei ji nesapnuoja, tas gražus baltas pastatas su 
išraiškingu kupolu yra mečetė. 

Mečetė Senuosiuose Vakaruose, pagalvojo Keidi, pa- 
čiuose augo gėlės, o priešais šventyklą tiesėsi smulkių mė- 
lynų gėlyčių kilimas, supamas vešlios žolės. Matyt, Legen- 
dos šachtos yra gana turtingos, jei valstybiniai pastatai štai 

Artėdama prie bažnyčios, Keidi išgirdo giedant ir nu- 
sišypsojo. Gal pamaldūs žmonės jos labiau pasigailės. Gal 
galės pasikalbėti su pastoriumi ir jis padės jai rasti darbą? 
Kodėl nepagalvojo apie tai anksčiau? 

Keidi lėtai užlipo bažnyčios laipteliais ir atsisėdo prie- 
angio vėsumoje palaukti Koulo. Jis, žinoma, pavaišins ją 
pietumis, nusišypsojo sau Keidi. 

Neteko ilgai laukti, nes Koulas prijojo po kelių minu- 
čių, ir Keidi, pamačiusi jį, pajuto palengvėjimą: jis drau- 
gas, jis padės jai. 

— Aš vėluoju? — susirūpinęs paklausė jis. — Maniau, 
kad mes susitinkame antrą valandą. 

— Ne, — atsakė šypsodamasi Keidi ir visa širdimi 

trokšdama, kad jos plaukai būtų švarūs, suknelė neištep- 
liota ir nesudraskyta. — Aš atėjau per anksti. 

Vyriškis lėtai nulipo nuo arklio, užkopė laiptais, tada 
neryžtingai sustojo, tarsi nežinodamas, ką daryti. | 

— Man reikia parepetuoti savo solo partiją rytojaus 
pamaldoms. Pastorius keletui savaičių išvyksta, todėl mes 
turėsime tą laiką skirti muzikai. Kai aš sugiedosiu jiems 
porą giesmių, jie puls melstis, kad tik pastorius greičiau 
sugrįžtų. — Koulas plačiai šypsojosi, tarsi jam nerūpėtų 
niekas pasaulyje, tarsi nematytų, kaip ji atrodo. 

Jis žengė durų link, bet atsisuko ir padelsęs prisėdo 
ant laiptelio šalia jos: 

— Kaip tu? 

Keidi jau norėjo pasakyti, kad viskas tiesiog puiku, 
tačiau suurzgė pilvas, ir ji negalėjo meluoti: 

— Blogai, labai blogai. 

Koulas suėmė jos nešvarią ranką savo didelėmis ir šva- 
riomis rankomis: 

— Nori pakalbėti? Kaip tavo naujasis darbas? 

— Aš neturiu jokio darbo! — karštai šūktelėjo Keidi, 
bet kai Koulas žvilgtelėjo į pusiau praviras bažnyčios du- 
ris, ji pritildė balsą. — Niekas manęs nenorėjo samdyti. 
Nei visuomeninio maitinimo virtuvė, nei privačiai. Aš net- 
gi pasisiūliau dirbti skalbykloje, bet ir ten manęs nepri- 
emė. | 

— Seimos verslas, — atsakė į jos klausiantį žvilgsnį. — 
Skalbykla priklauso ponui Simonsui, 0 jis turi šešias dukras, 
todėl ir nenori mokėti pašaliniam. 

Keidi piktai pažvelgė į pašnekovą. Jis ką, nesupranta? 

— Aš niekur negalėjau rasti darbo, — pabrėžtinai ra- 
miai tarė. — Niekas manęs nenorėjo samdyti. 

— Ar bandei kasyklose? 

Keidi sumirksėjo, paskui lėtai skiemenuodama, tarsi 
kalbėtų su neišmanėliu, pasakė: 

— Bandžiau gauti darbą Tariko kasykloje, bet į kitas 
nėjau, nes jos labai toli. Pėsčiomis nenueisi. O su šia suk- 
nele ir taip nelengva žingsnį žengti. 

— O, taip! Kertu lažybų, kad valdytojas elgėsi malo- 
niai, tačiau jo prižiūrėtojas liepė tau nešdintis. 

— Taip, — stebėdamasi atsakė Keidi, nes atrodė, kad 
Koulas vis dar nesupranta jos problemos. 
kėjo už kito, taigi dabar jis, kaip čia pasakius, nelabai mėgs- 
ta moteris. — Koulas padėjo merginos ranką ant kelių. — Kaip 
negerai, kad pirmiausia ėjai į Tariko kasyklą. Esu tikras, kad 
Lili arba Amariliui reikia virėjos. O kalėjimui? Jis šiek tiek 
už miesto, pakeliui į Denverį, bet gal jiems reikia darbi- 
ninkės? — Koulas žvilgtelėjo į bažnyčios duris. — Man 
reikia eiti. Dėkoju, kad atėjai, labai džiaugiuosi, kad tau 
viskas gerai. 

Valandėlę Keidi sėdėjo priblokšta. Negi Koulas nueis 
ir paliks ją štai taip sėdėti? 

— Koulai! — sušnypštė jinai, kai vyriškis buvo be- 
dingstąs už bažnyčios durų. 

— Taip, panele Long? — sušnibždėjo jis, nenorėda- 
mas trukdyti žmonėms, giedantiems bažnyčioje. 

— Man nėra gerai, — tarė mergina. — Man visai blo- 
gai. — Ir, nepaisydama pasibjaurėjimo, pravirko. Nusisu- 
ko, kad vyriškis jos nematytų, o atsigręžė tik tada, kai Kou- 
las pasiūlė švarią nosinaitę. Dabar vyriškis sėdėjo šalia ir 
šiek tiek paniuręs laukė, kol ji liausis. Be abejonės, Kou- 
las pyko, kad ji gaišina ir trukdo laiku nueiti į choro repe- 
ticiją. Vargšė beveik miršta iš bado, o jis mat rūpinasi, kad 
pavėluos į repeticiją! 

— Nenorėčiau sulaikyti tavęs, bet man... man reikia 
pagalbos, — ištarė Keidi labai neįprastus žodžius. Net vir- 
tuvėje ji atsisakydavo vyrų pagalbos ir pati kilnodavo mil- 
Žiniškus varinius puodus; ji mėgo viską daryti pati. 

— Kaip aš galėčiau tau padėti? — švelniai pasiteira- 
VO jis. 

— Aš negaliu susirasti darbo, — pakartojo mergina. — 
Niekam nereikia virėjos; niekas net nenori duoti man gali- 
mMybės įrodyti, kad aš moku gaminti. 

Koulas tylėjo. 

Keidi išsipūtė nosį. 

— Negi taip ir tylėsi? 

— Nežinau, ką ir pasakyti. Tu aiškiai leidai man su- 


2. 67 


prasti, jog nenori, kad saugočiau tave, todėl nieko negaliu 
padaryti. Juk negaliu priversti žmogų duoti tau darbo, ar ne? 
Aš juk ne miesto šeimininkas. — Net garsiai nusijuokė. 

— Bet galėtum mane užtarti. 

— Jei taip padaryčiau, vėliau tu imtum manęs nekęs- 
ti. Manytum, kad aš kišau nosį į ne savo reikalus, todėl 
nekęstum manęs. Panele Long, aš per daug vertinu mūsų 
draugystę, kad ja rizikuočiau. 

Jis patapšnojo Keidi per ranką ir žvilgtelėjo į bažny- 
čios duris, tarsi ketindamas vėl nueiti. 

Keidi sugriebė jį už rankos. 

— Aš neimsiu taves nekęsti, kad ir kas atsitiktų. Tu 
visą savo gyvenimą gyvenai šiame mieste, todėl... 

„ — Tiesą sakant, aš atvykau čionai, kai man buvo ket- 
veri. 

— Nesvarbu! — vos neužduso Keidi; paskui giliai 
įkvėpė, kad nusiramintų. — Aš tik prašau tavęs, kad pa- 
kalbėtum su kai kuriais žmonėmis. 

Koulas užjaučiamai Žžvilgtelėjo į merginą. 

— Bėda ta, kad į kiekvieną darbą čia pretenduoja de- 
šimt Žmonių. Kai mums reikėjo mokytojos, to darbo norė- 
jo visų vyrų Žmonos ir pusė dukterų. Miestelio tarybai te- 
ko gerokai pavargti, kol išsirinko tinkamą žmogų. Supran- 
ti, tai dėl sidabro. Legendoje gana daug sidabro, todėl čia 
suplūsta daugybė Žmonių, turėdami viltį praturtėti. — Jo 
veidas nušvito. — Galėčiau nuvežti tave į Denverį. Gal ten 
ką nors rastum. 

— Ne! Negaliu išvažiuoti iš čia, nes turiu susirasti uolą, 
per kurią čionai atėjau. Jei kada ir grįšiu atgal, tai tik iš čia. 
Koulas pasisuko į gražią veją priešais bažnyčią. 

— A, taip, Gilfordas... 

— Gregoris, — pataisė jį Keidi. — Vyro, kurį aš my- 
liu, vardas Gregoris. 

Koulas tebesėdėjo nusisukęs, bet Keidi pastebėjo jo 
lūpų kampučiuose žaidžiančią šypsenėlę, tarsi tai, ką ji sa- 
kė, būtų labai juokinga. 

Bet man visiškai nejuokinga, pagalvojo Keidi ir vėl 
užsidengė veidą rankomis. 2 

— Tu turi man padėti. Aš alkana. Aš nieko nevalgiau 
jau... 

Ji nutilo, nes Koulas gana garsiai nusiriaugėjo. 

— Labai atsiprašau, — tarė, prisidengdamas ranka bur- 
ną. — Pupos. Manuelis tik jas ir temoka gaminti. Pupos pus- 
ryčiams, pupos pietums, pupos vakarienei. Pupos ir pupos... 

— Aš moku paruošti ne tik pupas, — viltingai atsilie- 
pė Keidi, maldaujančiomis akimis žiūrėdama į Koulą. — 
Aš moku gaminti viską. 

Koulas pažiūrėjo į ją akimis žmogaus, aiškinančio pa- 
prasčiausias gyvenimo sąvokas. 

— Tu esi savarankiška, nepriklausoma moteris, ir aš 
už tai gerbiu. Zinau, kad tu labai didžiuojiesi, galėdama 
pasirūpinti savimi, tau nereikia niekieno pagalbos, tai kaip 
galėčiau... 

— Užteks, — nutraukė jį Keidi. — Neversk manęs ke- 
liaklupsčiauti. Tu teisus. Bent jau esi teisus šiame laike ir 
šioje vietoje. 

— Ar tai atsiprašymas? Visiškas atsiprašymas ar tik 
pusė? 

— Tai viskas, ką gausi, todėl būk dėkingas ir už tai. 

Koulas kreivai šyptelėjo. 

— Liaukis vaipytis ir nusivesk mane pavalgyti! Noriu 
pačio didžiausio kepsnio, kokį tik galima gauti šiame mies- 
telyje. Šitaip pavalgysiu paskutinį kartą, o paskui tapsiu 
tavo maisto verge. 

Koulas kilstelėjo antakį: 

— O kokia dar verge galėtum būti? 

— Tiesiog pamaitink mane. Eime! 

Bet Koulas nejudėjo; iš jo veido dingo linksma išraiška. 

— Keidi, aš negaliu duoti tau darbo. 

— Vien todėl, kad aš pasakiau... 

Vyriškis suėmė jos rankas ir pažiūrėjo į akis: 

— Gal jau pastebėjai, kad Legenda nepanaši į kitus 
kalnakasių miestelius? Taip, tiesa, tu sakei, kad nesi ma- 
čiusi kalnakasių miestelių, todėl turėsi patikėti manimi — 
Šis yra kitoks. Legendoje egzistuoja savi įstatymai, kurių 
nerasi kituose miesteliuose. 

Keidi nieko nesuprato: 

— Negi dirbti tavo virėja prieštarauja įstatymams? 

— Ne, žinoma, ne. Tiesiog aš gyvenu tokioje vietoje. 

Keidi Žvilgtelėjo į jį: Koulas buvo švariai apsirengęs, 
medvilniniai mėlyni marškiniai rūpestingai išlyginti. Kaž- 
kaip Keidi negalėjo įsivaizduoti Koulo Džordano, gyvenan- 
čio pašiūrėje. 

— Aš gyvenu štai ten, už miesto, — tarė linktelėda- 
mas į rytus. — Greta nėra jokių kitų namų, todėl, tiesą sa- 
kant, panele Long, atrodys negerai, jei gyvensite tik mano, 
senojo Manuelio ir kelių pagalbinių darbininkų draugijo- 
je. — Vyriškio akis aptraukė liūdesys. — Pasibaigus choro 
repeticijai, galiu nusivesti tave pavalgyti, tačiau tikrai ne- 
žinau, kuo dar galėčiau padėti. Aš negaliu priversti žmo- 
nių, kad priimtų tave į darbą, jei jiems nereikia virėjos. 
Galėčiau atiduoti tau visus savo pinigus, bet miestelis tą 
greitai sužinotų, ir, na, tavo reputacija nukentėtų. — Kou- 
las pritilo. — Šiame mieste pilna vyrų, ir jei paimsi iš ma- 
nęs pinigus, jie gali pagalvoti, kad esi tam tikra moteris, 
kokia nesi... 

Keidi jau įsivaizdavo gaują girtų kaubojų, besilaužian- 
čių į pigaus viešbučio kambario duris, ir... Ji papurtė gal- 
vą. “Per daug žiūri filmų, Elizabeta Keidi", — išgirdo mo- 
tinos balsą. 

Koulas suspaudė jos rankas: 

— Aš tikrai nežinau, kaip tau padėti. — Jis vėl žvilg- 
telėjo į bažnyčios duris. — Turiu eiti. Po repeticijos galė- 
sime dar pasikalbėti. Gal man pavyks ką nors įkalbėti pri- 
imti tave į darbą. Kai kurie žmonės man skolingi, tai gal... 

Pamatęs Keidi grimasą, vyriškis užsikirto. 

— Labdara, — sumurmėjo ji sau po nosimi ir įsivaiz- 
davo, kaip bus nepatogu gyventi svetimuose namuose lyg 
nekviestam svečiui. 

Būtent tą akimirką Keidi pakeitė savo nuomonę. Iš- 
skirtinės problemos reikalauja išskirtinių sprendimų. Prieš 
akis šmėstelėjo Gregorio veidas, ir Keidi pagalvojo, kaip 
kontrastuoja jo tamsi ir paslaptinta išvaizda su Koulo mėly- 
nomis akimis, šviesiais plaukais, atviru ir nuoširdžiu veidu. 

Ji myli Gregorį, labai myli, bet jo čia nėra. Jis dar net 
negimęs, jis tikrai nepadės, jei ji ir toliau laikysis įsikibus 
savo išdidumo ir mirs iš bado, nes tada negalės pas jį su- 
grįžti. 

Giliai įkvėpusi ir sukaupusi drąsą, Keidi ištiesino pe- 
čius ir pažiūrėjo į tyrai mėlynas Koulo akis: 

— Ar tavo pasiūlymas tekėti vis dar galioja? — pa- 
klausė ir iškart pastebėjo apstulbusį jo veidą. 

— Tu susižadėjusi su kitu. 

— Skęstantysis ir šiaudo griebiasi. 

Koulas pažvelgė į ją žvilgsniu, kuris sakė: labai tau 
ačiū. 

— Tu žinai, ką turiu galvoje. 

Koulas žvilgtelėjo į merginos rankas, kurias vis dar 
laikė savosiose. 

— Aš pasiūliau tau tekėti nepagalvojęs. Jaučiausi dė- 
kingas, kad išgelbėjai man gyvybę, bet dabar galvoju, ką 
pasakys Žmonės. Bijau, kad jie... 

— Ak, tu netikėli, melagi, niekše! — sušuko Keidi, 
ištraukdama rankas. — Aš mirštu iš bado! Iš bado, matai? 
O tu rūpiniesi, ką pasakys tas tavo sulaižytas miesteliūkš- 
tis! Turiu pasakyti, pone Džordanai, kad dėl šio miestelio 
neverta nė galvos sukti. Jis ramiai gali leisti moteriai nu- 
mirti iš bado, nes nenori susitepti savo nepriekaištingos re- 
putacijos... 

Mergina taip įpyko, kad, pamiršusi alkį ir nuovargį, 
atsistojo ir pažvelgė į Koulą iš viršaus. 

— Sią akimirką aš trokštu, kad niekada nebūčiau gel- 
bėjusi tavo raumeningo sprando. O kai mane ras kurioje 
nors alėjoje pasimirusią, toji mirtis kris ant tavo galvos! 

Išrėžusi tokią puikią kalbą, Keidi sugriebė suknelės 
šleifą, persimetė jį per ranką ir ėmė leistis laiptais. Nelai- 
mei, jos orumą sugriovė didelė Koulo koja, už kurios Kei- 
di užkliuvo ir vos nenusirito žemyn. Tačiau vyriškis spėjo 
Ją sugauti ir trūktelėjęs pasisodino sau ant kelių. 

Keidi taip niršo, kad negalėjo net pažiūrėti į jį, tačiau 
Stengėsi laikytis kaip galima išdidžiau. 

— Manau, kad visgi aš tau skolingas. 

— Niekas neprivalo vesti manęs, jei jaučiasi skolin- 
gas, — iškošė ji pro sukąstus dantis. — Ir paleisk mane, 
kol mūsų nepamatė koks "legendinis" šventuolis! 

Šitoks miestelio įvardijimas sukėlė Koulo šypseną. 

— Per vėlu, — tarė, nusišypsodamas dar plačiau. 

Keidi atsisuko ir pamatė tarpduryje susigrūdusį visą 
Legendos bažnyčios chorą, kuris, neslėpdamas susidomė- 
jimo, spoksojo į ją ir Koulą. 

— Bijau, kad man nieko kito nebelieka kaip vesti ta- 
ve, — tarė Koulas. — Dabar, kai aš... 

— Oi, tik nesakyk, kad dabar, kai sugadinai mano re- 
putaciją, nes apvemsiu tave! 

Valandėlę Koulas pusiau linksmai, pusiau priblokštas 
dėbsojo į Keidi, paskui žvilgtelėjo į chorą, kuris tebespok- 
SOjo į juos tarsi aborigenai į pirmąjį jų gyvenime striptizą: 

— Prašytume mums atleisti, tačiau mes su panele Long 
turime kai ką aptarti vieni. 

Kai žiūrovai dingo, Koulas atsisuko į Keidi, prasižio- 
jo kažką sakyti, tačiau tik nužvelgė. Mergina sėdėjo jam 
ant kelių tokioje padėtyje, kad jos krūtys beveik lipo iš suk- 
nelės. Aptempta suknelė išryškino visus Keidi kūno apva- 
lumus. Gal dvidešimtajame amžiuje ji ir turi “svorio pro- 
blemą", bet jau pakankamai ilgai svečiavosi šiame amžiu- 
je, kad suprastų, jog moteris čia turi atrodyti moteriškai. 

— Tik paliesk mane, ir mirsi, — sušnypštė jinai be- 
veik jam į nosį. 

Kurį laiką Koulas tiesiog žiūrėjo į ją; paskui nenoriai 
atsidusęs lėtai pasodino Keidi ant laiptelio šalia savęs. 

— Tu teisi, — ištarė. — Aš tikrai tau skolingas. Aš 
skolingas tau savo gyvybę, aš tikrai tau pasipiršau, todėl 
turiu... 

Vyriškis nutilo, pamatęs piktą Keidi dėbtelėjimą. 

— Man būtų garbė, jei taptum mano žmona, — iškil- 
mingai užbaigė jis. — Garbė ir džiaugsmas. Ir noriu, kad 
tu žinotum, jog aš gerbiu tavo neįprastas aplinkybes, todėl 
atleidžiu tave nuo žmonos pareigų. Tai yra, nebent tu pati 
norėtum, — pridūrė. 

Keidi nebuvo taip toli pagalvojusi. Šią valandėlę ji 

troško tik pavalgyti, išsimaudyti ir pamiegoti — ir būtent 
tokia tvarka. Pyktis šiam vyrui išsiurbė paskutinę energiją. 

Keidi giliai įkvėpė, bet, kad ir kaip stengėsi susitvar- 
dyti, balsas vis tiek išdavė nervingą drebulį. 

— Taip, — plonu balseliu atsakė. 

— Atsiprašau? Neišgirdau tavęs. 

Keidi dėbtelėjo į Koulą: 

— Negaliu parodyti pirštu, bet kažkas tavyje man bai- 
siai nepatinka. Tik badas verčia mane tekėti už tavęs. 

Jis liūdnai šyptelėjo: 

— Gal galėčiau surasti kitą vyrą, kuris pasirūpintų ta- 
vimi. Esu tikras, kas nors panorėtų tave vesti. 

Keidi nuleido negirdomis jo kandžią pastabą, nenorė- 
dama net pagalvoti, kas atsitiktų, jei ištekėtų už nepažįsta- 
mo vyro, neturinčio uolaus bažnyčios lankytojo ženkliu- 
ko. 

— Aš tik noriu priminti tau, kad tu man skolingas, — 
išskiemenavo mergina. — Aš išgelbėjau tau gyvybę, o kai 
dėl mano, kaip žmonos, pareigų, jei pamėginsi versti mane 
daryti tai, ko nenoriu, aš... 

Balsas, nutildęs ją, buvo piktas: 

— Aš neverčiu moterų daryti tai, ko jos nenori, ir ne- 
kankinu jų, — sukandęs dantis iškošė Koulas. — Aš vedu 
tave tik todėl, kad apsaugočiau. Mat kaip ir sakai, esu tau 
skolingas. O dabar, jei jau baigei narplioti mano charakte- 
rį, gal eitume į bažnyčią ir susituoktume? O gal ne? — pa- 
klausė Koulas. — Jei nenori, gali netekėti už manęs. 

Keidi pajuto, jog buvo pastatyta į vietą. Gal ji iš tikro 
įsivaizduoja tai, ko nėra? Juk Koulas jai sakė, kad ji graži, 
bet tai nesukėlė nevaldomos jo aistros. Kaip jis ir leptelėjo, 
galėjo ją priversti, kai buvo vienu du prie Korimo medžio, 
bet nieko nepadarė. 

Keidi pajuto užplūstant kaltės bangą. 

— Vedybos — rimtas dalykas, todėl turi žinoti, kad aš 
grįšiu į savo namus, kai tik galėsiu, — tarė Keidi. — O gal 
tu turi kokią merginą, kurią norėtum vesti? Kas nors gali 
įniršti sužinojusi, kad vyras, kurį manė esant josios, ėmė 
1... 

— Dauguma šio miestelio moterų yra įsimylėjusios 
mane, — rimtai tarė Koulas. — Netgi ištekėjusios nori kuo 
greičiau tapti našlėmis, kad galėtų ištekėti už manęs. Mo- 
terys sekioja paskui mane gatvėmis kaip ančiukai. Kas naktį 
aš turiu keisti nakvynės vietą, kad jos manęs nesurastų, nes 
kitaip suvedžiotų ir... 

Keidi sugriebė jam už rankos: 

— Užsičiaupk ir marš į bažnyčią! Kuo greičiau baig- 
sime, tuo greičiau gausiu pavalgyti. 

— Tik po tavęs, — šypsodamasis tarė Koulas ir pla- 
čiau atvėrė bažnyčios duris. — Ponia Džordan, — tyliau 
pridūrė. 

Keidi pabudo, nes siaubingai niežtėjo pakaušį, be to, 
kažkas trukdė kvėpuoti. Kai ji atsimerkė, prireikė šiek tiek 
laiko, kol akys įsižiūrėjo į lubas, sudėtas iš rąstų. Mergina 
tingiai pasvarstė, kada gi buto šeimininkė pertvarkė jos būs- 
tą Aleksandrijoje ir kodėl pasirinko tokį aptriušusį stilių. 

Sukiodama galvą, Keidi apsidairė ir pasitrynė akis, 
bandydama atsikratyti paskutinių miego likučių. Trobelė, 
pagalvojo Keidi, kalnų trobelė. Vieno kambario, labai tvar- 
kinga, su rankų darbo baldais, mėlynomis kartūno užuo- 
laidėlėmis ant langų. 

Staiga viską prisiminusi, Keidi atsisėdo. Ji ne Virdži- 
nijoje, o Kolorado kalnuose... ir dabar 1873 metai... 

Kurį laiką ji sėdėjo užsidengusi rankomis veidą, pri- 
simindama viską, kas nutiko per pastarąsias keletą dienų, 
ypač tai, kas atsitiko vakar. Koulas Džordanas, beveik ne- 
pažįstamas vyras, nusivedė ją į bažnyčią, kuri lūžte lūžo 
nuo gausybės gėlių. Keidi didelėmis akimis apžiūrinėjo ro- 
žes, lelijas ir milžiniškas laukinių gėlių puokštes, dengian- 
čias visas įmanomas bažnyčios vietas. 

— Vėliau čia bus vestuvės, — pasakė Koulas, šypso- 
damasis jos murzinam veideliui. — O gal tos gėlės skirtos 
mums... 

— Tada jos turėtų būti nuvytusios, — tyliai atsiliepė, 
nenorėdama, kad jis išgirstų, bet Koulas išgirdo, ir Keidi 
jo veide pamatė nuoskaudą. Labai gražu iš jo pusės, kad 
šitaip jai padeda; bet ne tokias savo vestuves ji įsivaizda- 
vo. Keidi norėjo, kad čia būtų draugės Džeinė ir Debi, no- 
rėjo atrodyti gražiai, o ne taip, tarsi visą naktį būtų pralei- 
dusi anglių dėžėje. 

Eidama bažnyčios taku, ji žvilgtelėjo į Koulą, į jo sau- 
lės nutviekstus plaukus ir vos nepabėgo. Ji norėjo eiti prie 
altoriaus su žmogumi, kurį myli, o ne su šiuo nepažįsta- 
muoju. 

Po dailia žalumynų ir smulkių baltų žiedelių arka sto- 
vėjo pastorius. Jei būtų kieno nors kito vestuvės, Keidi bū- 
tų nusistebėjusi, kaip viskas gražu. Giedojo choras, tačiau 
ji beveik jo negirdėjo. Per vestuves su Gregoriu ji planavo 
pasikviesti sopraną iš Niujorko Operos. 

Keidi negirdėjo, kada pastorius pradėjo kalbėti, negir- 
dėjo, nei kada jis baigė. Tik jautė, kad visų esančių bažny- 
čioje akys įsmeigtos į ją. 

Vis dar stipriai laikydamas Keidi už rankos, tarsi ji pa- 
bėgtų, jei paleistų, Koulas padavė savo nosinę. Mergina ne- 
suvokė, jog verkia. Tai nebuvo kūną purtantis garsus raudo- 
jimas, tiesiog karštos ašaros nesustodamos plūdo skruostais. 

— Nekreipkite į mane dėmesio, aš visados verkiu per 
vestuves, — tarė ji pastoriui, ir šis, išvydęs patvirtinantį 
Koulo žvilgsnį, tęsė toliau. 

Kažkurioje trumpos ceremonijos vietoje Keidi pasakė 
tai, ką turėjo pasakyti, ir netrukus išgirdo, jog ji skelbiama 
šio vyro Žmona. Keidi įsitempė ir ėmė laukti, kada Koulas 
ją pabučiuos. Juk turi tokią teisę, ar ne? 

Bet Koulas nepabučiavo. Užtat, nepaleisdamas Keidi 
rankos, ėmė priiminėti choristų sveikinimus, o po valan- 
dėlės išsivedė ją į bažnyčios priebutį. Ten žmonės juos api- 
bėrė ryžiais, linkėdami Koului ir jo jaunajai žmonai amži- 
nos laimės ir džiaugsmo. Sveikintojai taip pat reiškė viltį, 
Jog jaunieji susilauks šimto vaikų. 

Džiugiame sąmyšyje, atrodė, niekas nepastebėjo, kad 
Keidi neištarė nė žodžio. 

Koulas padėjo merginai užlipti ant arklio, paskui vis 
dar gindamasis nuo krentančių ryžių, išvedė arklį iš baž- 
nyčios kiemo, užšoko pats, pasuko į kairę ir palei gilų upe- 
liūkštį atjojo prie susispietusių mdinių namukų. Į dešinę 
nuo jų kalne žiojėjo didžiulė anga, kuri, matyt, buvo viena 
iš Legendos sidabro šachtų. 

— Lili kasykla, — tarė Koulas, ir tai buvo pirmieji j 
žodžiai po "vedybų", jei taip galima pavadinti tą šaltą ce- 
remoniją. Koulas nulipo nuo arklio, pasikalbėjo su pora vy- 
rų, paskui atsisuko padėti Keidi. 

Nusivedė žmoną į nedidelę baltą palapinę; joje stūk- 
sojo mažas staliukas, apdengtas balta staltiese, o ant jo sto- 
vėjo įdaužta, bet suklijuota keramikinė vaza su laukinėmis 
gėlėmis. 

— Tuojau atnešime jums pavalgyti, — tarė vienas iš 
vyrų, įėjęs į palapinę iš paskos. — Tik pasakykite, ko jums 
reikia, ponia Džordan, ir mes pasistengsime viską pada- 
ryti. 

Taip pavadinta Keidi vos susilaikė nepuolusi į neviltį. 
Ji be galo tikėjosi būti ponia Norman, o dabar turi šio ne- 
pažįstamojo pavardę. 

— Dėkoju, — ištarė moteris, bet ašarų liūtis tik dar 
labiau pagausėjo. 

— Natai... e... tai palieku jus dviese, — traukdamasis 
atbulomis nervingai sumurmėjo vyras. 

Kai Koulas pasiūlė Keidi kėdę, ji beveik dribte sudri- 
bo. Parsidaviau už lėkštę košės, pagalvojo Keidi, remda- 
ma rankomis galvą. 

Pasilenkęs per stalą, Koulas paėmė vieną jos ranką. 

— Aš nesu toks blogas, kaip tu manai, — švelniai tarė 
jis. — Tikrai. 

Keidi prisivertusi šyptelėjo: 

— Žinau. Aš elgiuosi bjauriai, užtat atsiprašau. Jei tu 
būtum pasirodęs manajame laike, nemanau, kad būčiau taip 
nuoširdžiai padėjusi tau ir pasiaukojusi kaip tu dabar. Aš 
tikrai tau dėkinga. 

— Gerai, — tarė Koulas šypsodamasis. — Na, kokios 
norėtum vestuvinės dovanos? 

— Muilo, — nedvejodama atsakė Keidi. — Ir karštos 
vonios. | 

— Išmintingas pasirinkimas, — rimtai atsiliepė Kou- 
las, ir Keidi silpnai šyptelėjo. 

Ji ketino pasakyti dar kai ką, tačiau atsivėrė palapinės 
anga ir pasirodė maistas — daugybė valgių, nuo kurių net 
stalas įlinko. 

Keidi negaišo laiko nei su šakute, nei su priešais pa- 
dėta įdužusia lėkšte. Koulas irgi valgė, bet daugiau stebėjo 
Keidi. 

— Kaip tau patinka Kolorado virtuvė? — pasiteiravo 


jis. 

— Norėčiau pamatyti to virėjo keptuvę, — atsakė ji 
pilna burna. 

— Keptuvę? 


— Spėju, kad jis turi ganėtinai didelę keptuvę, jei su- 
gebėjo iškepti visą avį — su galva, kanopomis ir visu kitu; 
matau, pridėjo į keptuvę lašinukų ir iškepė viską kartu tau- 
kuose. 

Koulas sumirksėjo: 

— O jūs darote kitaip? 

Keidi turėjo tiek informacijos, kad negalėjo net sufor- 
muluoti žodžių. Ji tik valgė — daržovę po daržovės, vieną 
mėsos gabalą po kito. Net sausainiai iš kepimo miltelių bu- 
vo iškepti taukuose. Bet šią valandą ji buvo tokia alkana, 
kad arterijomis pasirūpins vėliau. 

Kai Keidi prisivalgė tiek, kiek lindo, pajuto norinti 
miegoti. Žiovaudama paklausė: 

— Ar toli tavo namai? 

— Netoli, — atsakė Koulas taip, kad jei Keidi būtų 
buvusi mažiau pavargusi, būtų įsižeidusi: atsakė taip, tarsi 
vieta, kurioje stovi jo namai, būtų kažkokia slapta ar pa- 
slaptinga. 

Keidi vengė žiūrėti vyrui į akis, nes nenorėjo pamaty- 
ti to, ką jau žinojo. Koulas gėdijasi, nes yra tik vargšas 
kaubojus, turintis vieną arklį ir pustuzinį karvių. Nors jo 
drabužiai ir švarūs, mergina abejojo, ar jo namai geresni 
už pašiūrę. 

— Nieko tokio, — švelniai tarė ji. — Nesvarbu, kur 
gyvensiu. Vis tiek tai truks neilgai. 

Jis nusišypsojo merginai ir užkišo už ausies plaukų 
sruogą. 

— Kur gyvensime mes, — pataisė ją ir atitraukė ran- 
ką, kai Keidi baimingai dirstelėjo į jį. 

Koulas nusisuko, bet Keidi spėjo pamatyti nuoskaudą 
jo veide. Bet jis juk nesitikėjo, jog tai bus tikros vedybos, 
ką? — galvojo ji. — Jis negalėjo to tikėtis. Tik ne po to, ką 
ji jam pasakė. Ne po to, kai... 

— Pasiruošusi vykti? — paklausė Koulas, atitraukda- 
mas jos kėdę. 

Bent jau jo manieros puikios, pagalvojo sekdama jam 
iš paskos. Lauke jau žibėjo žvaigždės, o naktis buvo gana 
vėsi; kai Keidi atsisėdo ant arklio nugaros prieš savo vyrą, 
padėtis jau regėjos beveik pažįstama. Atrodė visai natūra- 
lu atsiremti į jo tvirtą kūną, jausti jo stiprias rankas. Ir Keidi 
užmigo. „ž 
Tai buvo paskutinis dalykas, kurį Keidi prisiminė, kai 
šiandien atsibudo lovoje, žiūrėdama į lubas. Viską prisi- 
minusi, ji nuspyrė į šoną antklodes ir apsižiūrėjo, jog esanti 
su apatiniais, iki kurių buvo išsirengusi, kai pirmą kartą 
pamatė Koulą. Nereikėjo būti didžiu detektyvu, kad supras- 
tum, jog vieta šalia jos išgulėta didesnio ir sunkesnio žmo- 
gaus. 

Risdamasi iš lovos, Keidi suprato, jog laikas liautis 
galvojus apie praeitį ir pradėti rūpintis ateitimi. Ji turės 
padaryti viską, kad sugrįžtų namo. 

Ant pušinės kėdės atkaltės karojo vestuvinė suknelė, 
sukėlusi jai tiek problemų, ir Keidi, ją sugriebusi, jau no- 
rėjo sviesti purviną ir sudriskusį apdarą į nedidelį, links- 
mai spragsintį židinį. Ir tik mintis, jog tai gali būti Koulo 
motinos suknelė, sustabdė ją. Nei Koulo motina, nei jis pats 
neužsitarnavo tokios nepagarbos, tuo labiau kad suknelė 
turėjo atnešti laimę. 

Prie sienos dunksojo medinė skrynia, ir Keidi priėjus: 
pakėlė dangtį, norėdama sukišti į ją purviną suknelę. Dė- 
dama suknelę, kitame skrynios gale pastebėjo lyg ir pa- 

auglio drabužius: marškinius, padėvėtas kelnes, apatinius, 
netgi pusbačius ir kojines. Keidi pajuto, jog niekas pasau- 
lyje nesuteikė jai daugiau džiaugsmo nei tie švarūs, minkšti 
drabužiai. Dabar, jei tik suras gabalėlį muilo ir upelį, pir- 
mą kartą per visas dienas galės apsiprausti. 

Tačiau muilo niekur nesimatė. Užtat rado įdomių mais- 
to atsargų, kurias nusprendė išnagrinėti vėliau, bet muilo 
— ko labiausiai reikėjo — niekur nebuvo. 

— Tai tiek tų vestuvinių dovanų, — tarė eidama link 
durų vis dar su apatiniais, rankoje nešdamasi berniokiškus 
drabužius. 

Tik trumpą mirksnį, sugniaužusi durų rankeną, pagal- 
vojo, kad jos bus užrakintos. Bet kai rankena lengvai pasi- 
davė, Keidi nusijuokė iš savo nuogąstavimų. Koulas Džor- 
danas labai malonus vyras, be to, gieda bažnyčios chore. 
Jis ne koks pabaisa, kuris įkalina moteris. 

Pagalbiniai pastatai buvo už namo, nedidelės kalvos 
įkalnėje ar, tiksliau sakant, kalno papėdėje. Įėjusi į vidų, 
Keidi nustebusi pamatė prie sienos pririštą virvę ir ant jos 
— didelį mėlyno kartūno kaspiną. Virvė ėjo į lauką pro sky- 
lę pastato sienoje. 

Keidi išėjo į lauką, apėjo pastatą ir pamatė, jog virvė 
veda į medžius. Kas žingsnį virvę žymėjo mėlyni kaspinai. 

Keidi ėmė smalsiai sekti paskui virvę, norėdama suži- 
noti, kur ji nuves. Gal Koulas suplanavo pasalą? Gal sek- 
sualinį pasimatymą miške? Sulig kiekvienu žingsniu ji žen- 
gė vis atsargiau, padvejodama, adpsidairydama, kad jis ne- 
tikėtai neužkluptų iš už medžių. Jie dabar vedę, taigi jis 
pagalvos, kad turi teisę elgtis su ja kaip šaus į galvą, ar 
ne? 

Kai Keidi priėjo virvės galą, staigiai stabtelėjo, neti- 
kėdama tuo, ką matė prieš save. Ji buvo girdėjusi, kad Ko- 
lorade yra karštų versmių, taigi šis nuostabus baseinėlis 
aiškiai buvo vienas iš jų. Iš šilto vandens telkinio kilo ga- 
ras. Aplinkui akmeninį baseino kraštą buvo išdėliotos lau- 
kinių gėlių puokštelės ir — o, smagumėli! — mažiausiai 
šeši gabalėliai muilo. Ant akmens už baseino gulėjo trys 
mėlyni rankšluosčiai. 

Keidi akyse pasirodė ašaros. Koulas Džordanas tikrai 
nuostabus žmogus, pagalvojo ji, skubiai sagstydamasi apa- 
tinių drabužių kabliukus. Probėgomis šmėstelėjo mintis, 
kad jis galbūt ją stebi, tačiau šią valandėlę jai tas neberū- 
pėjo. Keidi atsisegė korsetą ir, kai šis nukrito prie kojų, su 
palengvėjimu atsiduso; tada įkvėpė gryno kalnų oro, nuo 
kurio iškart apsvaigo. 

Po korseto skubiai nulėkė kiti drabužėliai, ir jau vi- 
siškai nuoga ji atsargiai kyštelėjo vieną pirštą į vandenį. 
Jo temperatūra buvo kaip tik! 

Niekada gyvenime Keidi šitaip nesimėgavo vonia kaip 
dabar. Baseiną papildė požeminis šaltinis, todėl jis buvo 
švarus ir neišseko. Mergina išsimuilino kūną ir plaukus ir 
įslydo į vandenį. 

Keidi sėdėjo vandenyje gerą valandą, kol kūnas išmir- 
ko, o plaukai net gurgždėjo. Tada nenoromis išniro ir apsi- 
vyniojo rankšluosčiu. Kai nuo pirmojo rankšluosčio nukrito 
šukos, Keidi beveik nenustebo, nes Koulas, atrodo, buvo 
apie viską pagalvojęs. 

Į trobelę ji grįžo kaip visai kita moteris. Berniokiški 
rūbai jai puikiai tiko, tik reikėjo stipriai susiveržti diržą, 
kad nenusmuktų kelnės, ir pasiraityti jų galus, kad nesi- 
vilktų žeme. Keidi krūtys buvo šiek tiek per didelės, kad 
galėtų būti be liemenėlės, bet korseto tikrai nedėvės. 

Ji beveik tikėjosi išvysti trobelėje Koulą, tačiau jo nie- 
kur nesimatė, todėl Keidi ėmėsi maisto atsargų. Pasirinki- 
mas nebuvo didelis: miltai, pupos, gabalas kiaulienos, bul- 
vės, džiovinti vaisiai ir žirneliai. 

— Kaip iškepti duoną be mielių? — garsiai pasiteira- 
vo savęs Keidi, bet nudžiugusi šūktelėjo, kai ištraukusi vie- 
nos mažos statinaitės kamštį pamatė, jog joje alus. — Bi- 
ga! — tarė, itališkai pavadindama raugą, kurį galima pa- 
naudoti duonos kepimui. Galėtų raugą pasigaminti ir iš bul- 
vių, bet su alumi bus greičiau. Po miltais Keidi dar rado 
ąsotėlį sviesto ir kiaušinių krepšelį. 

Po kurio laiko darbas jau virė. Keidi sumaišė alų su 
miltais, išgremžė su smėliu emaliuotą kavinuką ir ištirpi- 
no jame sviestą. Pasėmusi iš didelės statinės vandens, už- 

merkė jame pupas. Po to pasigamino savus kepimo milte- 
lius sausainiams. Užsilipusi ant lovos, nusikėlė nuo aukš- 
tos lentynos indėnišką puodą ir apsidžiaugė pamačiusi, jog 
iš vidaus jis glazūruotas. Jame užmerkė džiovintus vaisius. 

Tik atlikusi visus šiuos darbus, Keidi pasidarė sau om- 
letą. Jai nedažnai tekdavo gaminti ant atviros ugnies, bet 
Keidi mėgo eksperimentuoti, be to, jai patiko karštis, kai- 
tinantis veidą. Trobelėje buvo geležinė trikojė keptuvė, 
olandiška krosnelė ant kojų, rūdijanti palei židinį, todėl 
Keidi, išvaliusi ir sutepusi ją taukais, ėmėsi kepti pyragą. 
Kai jis iškepė, Keidi ištraukė, perdėjo džiovintais persi- 
kais. 

Prabėgo kelios valandos, o Koulas vis negrįžo. Keidi 
neturėjo laikrodžio, tačiau, spręsdama pagal saulę, spėjo 
jau esant vėlyvą popietę. Juk negali būti, kad jis išėjo ir 
paliko ją šioje trobelėje? — pagalvojo mergina ir tarė sau, 
jog tai neįmanoma. 

Praėjo dar pusvalandis, bet Koulo nesimatė; Keidi iš- 
ėmė iš krepšelio kiaušinius ir sudėjo į savo pagamintus val- 
gius. Rado ir butelį acto, taigi dabar galima ką nors užma- 
rinuoti, pagalvojo mergina, o prieskonius panaudos tokius, 
kokius ras. 

Pasiėmusi krepšelį, persimetusi per petį užtiesalą ir 
jausdamasi kaip mažoji Raudonkepuraitė, Keidi patraukė į 
mišką ieškoti Didelio Pikto Vilko. Ji net susijuokė šitaip 
pagalvojusi ir tarė sau, jog jos požiūris neteisingas. Ji ne- 
turi pamiršti, kad svarbiausias jos gyvenimo tikslas — iš- 
trūkti iš šios vietos. Ji neturi laiko kepti duoną ir marinuo- 
ti. Neturi laiko klajoti po mišką ir kvėpuoti grynu oru, ku- 
ris niekados nepažino dyzelinių variklių dūmų. 

Koulą rado nesunkiai. Už kelių metrų nuo trobelės ėjo 
status skardis, o apačioje — plati gili upė. Jis stovėjo joje 
nuogas iki juosmens ir susikaupęs žvejojo. Pamačiusi jį, 
Keidi užgniaužė kvapą. Jis tikrai gražus — raumeningi pe- 
čiai, plati krūtinė, plonas liemuo. 

— Ar esi kada nors Žvejojusi? — neatsisukdamas ty- 
liai paklausė Koulas, tačiau leisdamas Keidi suprasti, jog 
seniai žinojo, kad ji čia. 

— Aš labiau žinau, ką veikti su žuvimis po to, kai jos 
sugautos, — atsakė Keidi, stengdamasi neišsiduoti, kaip 
jis ją paveikė. Nukreipusi į šoną akis, ji nusileido nuo šlai- 
to, susirado žole apaugusį lopinėlį Žemės palei krantą ir, 
patiesusi užtiesalą, padėjo krepšelį. 

Kai ji vėl atsisuko į Koulą, negalėjo susilaikyti neaik- 
telėjusi: iš aukštai ji nepastebėjo pustuzinio bjaurių apva- 
lių randų ant jo kūno, kuriuos, matyt, paliko kulkos. 

Tarsi nesuprasdamas, kas privertė Keidi aiktelėti, jis 
pažvelgė sau į krūtinę, paskui į Keidi. — Paduok man marš- 
kinius, aš apsirengsiu, — tarė, klausiamai žiūrėdamas į ją. 

— Ne, nieko tokio. Aš neketinau spoksoti, — atsakė 
ji nusisukdama, tačiau negalėjo susilaikyti ir vėl staigiai 
atsisuko. — Kas tau taip padarė? Tie žmonės, kurie bandė 
tave pakarti? 

Koulas žiūrėjo į iš vandens traukiamą meškerę, bet 
mergina pastebėjo jo šypsenėlę, kuri rodė, kad jam malo- 
nus jos susirūpinimas. 

— Ne, tai atsitiko, kai buvau dar vaikas. Kai nušovė 
mano seserį ir draugą, aš irgi buvau sužeistas. — Jis paty- 
lėjo. — Aš išgyvenau, 0 jie ne, — tyliai pridūrė. 

Ziūrėdama į randus, Keidi negalėjo net pagalvoti, ko- 
kį skausmą teko jam iškęsti, kol užgijo tokios žaizdos. 

— Man sakė, kad bučiniai užgydo bet kokias žaizdas, — 
tarė Koulas, bet kai Keidi pažiūrėjo į jį, pamatė, jog vyras 
spindinčiomis akimis erzina ją. 

— Neatrodo, kad tau tai būtų padėję, — atsakė nusigręž- 
dama. 

— Tikriausiai bučiavo ne tos moterys. — Koulas išli- 
po iš vandens ir priėjo prie žmonos. — Kas tame krepšely- 
je7 

Jis stovėjo taip arti, kad Keidi teko atsitraukti. 

— Tik gabalėlis kiaulienos, sausainiai ir... — Ji pritil- 
dė balsą. — Persikų pyragas. 

— O! — Koulas vėl žengė prie jos. — Išsiplovei plau- 
kus, ar ne? Ar patiko muilas? 

— Labai geras. — Atsisuko į jį ir sužaibavo akimis: — 
Sėsk kitoje pusėje ir nesiartink prie manęs. 

Kažkodėl šis pareiškimas jį prajuokino. Koulas nuėjo 
atgal prie upės ir ištraukė visą virtinę upėtakių. 

Aš išrūkysiu juos, pagalvojo Keidi, bet tuoj pasitaisė: 
privalo grįžti namo ir neturi laiko rūkyti Žuvų. 

— Užkurk laužą, aš atnešiu keptuvę, parinksiu lauki- 
nių česnakų, ir galėsime papietauti. 

— Klausau, ponia, — sparčiai kopdama į skardį, dar 
spėjo išgirsti Keidi. Pakeliui ji pasirinko laukinių česna- 
kų. Koks iššūkis mano gabumams, pagalvojo ji skubėda- 
ma. Čia ji neturi po ranka žinomų ingredientų kaip kad Vir- 
džinijoje. Nei citrininės verbenos, nei anyžių, neturi netgi 
alyvų aliejaus. Kažin ar galėčiau padaryti, ėmė galvoti, 
bet vėl subarė save: ji čia tik trumpam, todėl neverta nieko 
daryti. 

Būk tvirta, Keidi, drąsino save. Turi pareikalauti, kad 
Koulas nugabentų tave rytoj į kalnus. O jei jis atsisakys, 
turi eiti pati. Tačiau staiga Keidi suvokė, jog nežino net 
kelio atgal į miestelį, o ką jau kalbėti apie painius kalnų 
takelius. 

Kai ji grįžo su keptuve, laužas jau degė, o Koulas ty- 
sojo ant užtiesalo ir valgė, atrodė, jau trečią sviestainį. Kei- 
di iškart pastebėjo, jog vyras nepasivargino nuvalyti žuvų, 
bet nieko tokio, nes ji valydavo ir skrosdavo žuvis savaip. 

— Kotau reikia? — pasiteiravo Koulas, kai Keidi, pa- 
ėmusi į rankas žuvį, pažvelgė trobelės link, tarsi tingėtų 
be reikalo lipti. 

— Peilio. 

— Kokiais ašmenimis? 

Ji nusišypsojo iš tokio klausimo. Žinodama, koks jis 
tingus, vis dėlto pagalvojo, kaip būtų gražu iš jo pusės, jei 
nueitų į trobelę ir atneštų jai peilį; nors Keidi nematė jokio 
kito, tik aprūdijusį seną peilį, skirtą pjovimui. 

— Aštuonių colių ilgo plono peilio, skirto žuvims 
skrosti, — niūriai šypteldama atsakė. Tegu pabando suras- 
ti tokį! 

Po akimirkos šalia jos skambtelėjęs nukrito peilis il- 
gais plonais ašmenimis. Keidi išsigandusi apsižvalgė, iš kur 
Jis atskriejo. 

Koulas šypsodamasis nusisuko, ir Keidi suprato, jog 
vyras tikisi, kad ji paklaus. 

Bet Keidi būtų geriau numirusi, negu klausinėjusi. 

— Ačiū, — tarstelėjo ir ėmėsi žuvų, o vėliau bulvių. 

Ilgametis darbas restorane įpratino ją dirbti greitai ir 
našiai. Po valandėlės mergina padėjo priešais vyrą keptu- 
vę su bulvėmis, paskanintomis česnakais, ir puikiai iškep- 
tą upėtakį, pašlakstytą lašeliu acto ir pabarstytą razinomis. 

Koulo išraiška, paragavus žuvies, atstojo Keidi di- 
džiausią padėką. Ji atsisėdo kaip galima toliau nuo vyro ir 
apsikabino kelius. Vienas dalykas — gaminti prezidentui, 
kuris įpratęs prie nepriekaištingo maisto, o kitas — vyrui, 
žinančiam tik monotonišką dietą. Koulas žiūrėjo į jos val- 
gius taip, tarsi jie būtų ambrozija, skirta tik dievams. 

Keidi sėdėjo ir žiūrėjo į tyrą, neužterštą vandenį, O 
Koulas uoliai tuštino. 

Kai keptuvė ištuštėjo, Koulas atstūmė ją ir įsižiūrėjo į 
Keidi profilį. 

— Nieko panašaus nebuvau valgęs, — susižavėjimo 
kupinu balsu tarė jis. 

Keidi tik šyptelėjo ir pastūmė prie jo krepšelį: 

— Ar liko vietos persikų pyragui? 

Koulas neskubėdamas sudorojo pyragą, o kai baigė, 
pasirėmė ant alkūnės ir įsispoksojo į upę. 

— Jei nebūčiau tavęs vedęs, paprašyčiau tavo rankos 
dabar, — labai rimtai ištarė jis, 1r Keidi nusijuokė. 

Paskui ji išgramdė keptuvę ir, paduodama Koului tyro 
kaip krištolas šaltinio vandens ąsotį, paklausė: 

— Kelintą valandą rytoj iš ryto eisime ieškoti uolos, 
per kurią aš atėjau? 

Kai vyras nieko neatsakė, Keidi suspaudė lūpas ir, pa- 
siruošusi kovai, atsisėdo ant užtiesalo priešais. Mergina ži- 
nojo, kad Koulas nenori, jog ji išeitų. 

— Keidi, — prašneko jis. — Tu man patinki. Dar nie- 
kada nesutikau moters, kurios draugija teiktų tokį džiaugs- 
mą. Turi puikų humoro jausmą, esi protinga, graži. O... o 
tai... — Jis mostelėjo ranka į krepšelį, tarsi jos sugebėjimo 
gaminti būtų neįmanoma apsakyti žodžiais. — Man dar ne- 

teko sutikti tokio Žmogaus kaip tu. Prašau pasilikti su ma- 
nimi nors keletui dienų. Tada aš padėsiu tau sugrįžti. Pri- 
siekiu, padarysiu viską, kad padėčiau tau sugrįžti ten, kur 
nori. Pereisiu kalnus ir vandenis, kad tik padėčiau. Tik duok 
man keletą dienų. Tris dienas. Tai viskas, ko prašau. 

Keidi žinojo, jog negali to padaryti. Šitoks gundantis 
vyras, kuris sako, jog jam patinka tavo humoro jausmas, 
mano, kad esi protinga, — to jau per daug, kad atsispirtų 
bet kuri moteris. Ji myli Gregorį, bet sulig kiekviena va- 
landa jis, regis, vis tolsta. Ji nenori pasilikti šiame laike, 
kur nėra medicininio aptarnavimo, nėra vonių, nėra... Ir nė- 
ra Gregorio. 

— Negaliu, — švelniai tarė ji. — Gregoris ieškos ma- 
nęs. 

— Bet tu juk nežinai. Gal tu gali išbūti čia pusę metų 
ar dešimtmetį, net visą gyvenimą, o kai pereisi per uolą, 
pamatysi, jog vėl vilki baltą suknelę, o tavajame laike ne- 
praėjo nė valanda. 

Keidi pasidarė keista, kad Koulas per daug neklausi- 
nėjo apie josios laiką. Jis nepaprašė jokių įrodymų, todėl 
mergina nežinojo, tiki jos istorija, ar ne. Bet, atrodo, tiki, 
kad jei ji susirastų tą uolą, dingtų. 

— Bet iš kur man žinoti, ar taip bus? Aš tik žinau, kad 
Gregoris dabar jau neranda sau vietos iš susirūpinimo. Gal 
manęs ieško net policija. 

— Kai sugrįši, jis dvigubai apsidžiaugs tave pamatęs. 

— Cha! — prunkštelėjo Keidi. — Per tą laiką mano 
vietą užims koks tuntas kitų moterų. Tu nematei Gregorio! 
Netgi mano pamergė Debi, kuri ištekėjusi ir turi tris vai- 
kus, susižavėjusi juo. Ji tik sėdi ir spokso į jį didelėmis 
akimis. 

— O tu? 

— Aš nesėdžiu ir nespoksau, jei tą turi galvoje. 

— Mmmm. Skamba taip, tarsi taip ir darai. Ar tu jo 
bijai? 

— Bijau Gregorio? — atkirto Keidi. — Tai absurdiš- 
ka. Gregoris musės nenuskriaustų. Jis švelnus, malonus ir... 
Seksualus. — Ji žvilgtelėjo į Koulą. Vyras buvo užsimetęs 

ant pečių marškinius, tačiau pilvas liko nuogas, todėl atro- 
dė labai patraukliai. — Taip, — įnirtingai pakartojo ji. — 
Gregoris labai labai seksualus, ir aš kraustausi dėl jo iš pro- 
to. — Keidi prisivertusi apsiramino. — Aš nenoriu praleisti 
trijų dienų nei su tavimi, nei su kitu vyru, aš noriu namo, 
pas Gregorį. 

Koulas patylėjo: 

— Gerai, rytoj rytą aš nugabensiu tave į kalnus, — 
lėtai pratarė jis ir pasilenkė nuimti lapą, užkritusį Keidi 
ant plaukų. 

Tačiau jam prisilenkus, Keidi pašoko, tarsi vyras ke- 
tintų jai smogti. 

— Nesuprantu, ką tokio padariau, kad negali pasitikė- 
ti manimi, — supyko jis. 

— Pasitikėčiau tavim tik tuo atveju, jei būtum eunu- 
chas, — sumurmėjo Keidi nusibraukdama lapą. 

Kurį laiką Koulas sustingęs tylėjo, paskui, Keidi nuo- 
stabai, išplėtė akis ir pabalo. 

— Kaip tu sužinojai? Kas tau pasakė? 

Keidi sutriko: 

— Kas man pasakė ką? Apie ką tu čia kalbi? 

Koulas nieko neatsakė, tik skubiai ėmė rinkti daiktus, 
ir Keidi negalėjo suprasti, kas atsitiko. 

— Atsiprašau, — tarė ji stebėdama Koulą. — Neži- 
nau, ką pasakiau, kad tave taip nuliūdinau. 

Koulas vėl atsisėdo ant užtiesalo. 

— Tai ne tavo kaltė; čia kaltas aš pats, — tarė jis. — 
Tiesiog negaliu pakęsti, kai apie tai sužino moterys. Ži- 
nau, tu gali pagalvoti, kad esu koks siaubūnas, bet man pa- 
tinka, kai tokia graži moteris kaip tu baimingai atsitraukia 
nuo manęs, manydama, jog galiu jai ką nors padaryti. Ne- 
galiu pakęsti, kad miestelio merginos jaučiasi saugios ša- 
lia manęs. Jos elgiasi su manimi kaip su savo drauge. 

Keidi vos neiššoko akys. 

— Nesuprantu, apie ką kalbi. Kaip gali moteris sau- 
giai jaustis šalia tokio vyro kaip tu? 

— Ironiška, ar ne? — tarė Koulas atsisukdamas į Kei- 
di ir kilstelėdamas antakį. — Nedidelė Dievo išdaiga. Jis 


86 


leido man užaugti vyru, bet atėmė mano vyriškumą. 

— Tavo? Tavo...? — Keidi stengėsi susivaldyti, tačiau 
negalėjo susilaikyti nežvilgtelėjusi jam tarp kojų. 

Koulas nusisuko. 

— Kulkos... Tos pačios, — tarė jis, parodydamas į pen- 
kias gilias bjaurias žaizdas ant kūno. — Jos pataikė ir į 
apatinę mano kūno dalį, — tyliai užbaigė. 

Keidi vos nepašoko. 

— Nori pasakyti, kad negali... 

Koulas nusisuko taip, kad ji nematytų jo veido. 

— Negaliu padaryti vaiko? Ne, negaliu. Štai kodėl esu 
nevedęs, nors man trisdešimt treji. Moterys, kurios tai Ži- 
no, nenori manęs, o kurios nežino, ką gi, būtų negarbinga 
jų atžvilgiu, ar ne? Moterys nori turėti vaikų, — tyliai pa- 
aiškino jis. 

— Mano pasaulyje ne visos moterys nori vaikų. 

Jis atsisuko ir dėbtelėjo į ją. 

— O šiame pasaulyje visos nori. 

Keidi dvejojo. Ji, žinoma, buvo skaičiusi apie tai, ką 
daryti, jei vyras impotentas. Reikia būti supratinga, švel- 
nia, malonia ir t. t. 

— Ar tu tik nevaisingas, ar ir... e... impotentas? 

Vyro veide šmėstelėjo sutrikimas, bet jis atsakė: 

— Ir tas, ir tas, — ir giliai įkvėpė. — Keidi, žinau, 
kad atsivesdamas tave į šią trobelę, aš lyg ir apgavau tave, 
todėl esu tikras, Dievas mane nubaus už tai, bet aš nieko 
negalėjau sau padaryti. Labai tikėjausi, kad įkalbėsiu tave 
pasilikti su manimi trejetui dienų. Vienumoje. Tik mes abu. 
Gal imsi manęs už tai nekęsti, bet aš prigalvojau daugybę 
argumentų, kad pabandyčiau įtikinti tave. Net jei grįši tri- 
mis dienomis vėliau — negi taip blogai, kad žmogus, kuris 
myli tave, truputėlį pasijaudins? Negi sugrįžimas nebus dar 
mielesnis, jei priversi jį palaukti? Supranti, tu esi mano 
vienintelis šansas sužinoti, kas yra medaus mėnuo. Aš ga- 
liu susirasti moterį, kuri tekėtų už manęs, tačiau vos suži- 
nojusi teisybę ji imtų manęs nekęsti. Bet su tavimi dėl ta- 
vo išskirtinių aplinkybių, aš pamaniau, kad mes galėtume 
apsimesti įsimylėjėliais — bent keletui dienų. Apsimesti- 

nis medaus mėnuo, taip sakant. Tu nesupyktum, nes tavo 
ateitis ir tai, turėsi vaikų ar ne, nepriklausys nuo manęs. 
Pasibaigus medaus mėnesiui, tu galėtum sugrįžti pas myli- 
mą vyrą, ir niekas neliktų įskaudintas. 

Keidi žiūrėjo į jo liūdnas akis. Ar todėl ji ir atsiųsta 
čionai, kad suteiktų šiam vienišam vyrui trejetą meilės die- 
nų? Kad duotų jam kažką, ko jis kitaip negaus? Kam pa- 
kenktų, jei ji pasiliktų, paklausė jis. Kai ji sugrįžtų pas Gre- 
gorį, Koulas jau šimtą metų būtų miręs. Be to, kas patikėtų 
Virdžinijoje, jei ji pasakytų, kad turėjo romaną su impo- 
tentu kaubojumi? 

Beje, kaip Koulas sakė, ji net nežino — jei grįš net po 
dešimties metų, ar ten nebus praėjusi nė valanda. Bet gi- 
liai pasąmonėje Keidi pagalvojo, jog būtų visai neblogai, 
jei Gregoris nieko nežinotų apie ją ištisas tris dienas. Kar- 
tą per vieną vakarienę jis juokdamasis pasakė svečiams, 
kad visados žino, kur surasti Keidi: “Svogūnų" virtuvėje. 
Tai kas atsitiks, jei ji praleis keletą dienų su šiuo nekenks- 
mingu vyru? Jie galėtų pasikalbėti apie savo pasaulius. Gal 
jis arba ji žino ką nors, kas padėtų jo ar jos pasauliui? Juk 
turi būti kažkokia priežastis, dėl kurios ji pateko čionai; 
tai gal reikėtų prieš sugrįžtant bent pamėginti sužinoti ją? 

Keidi giliai įkvėpė. 

— Trys dienos, — tarė ji. — Trys dienos, o ketvirto- 
sios rytą tu nugabensi mane atgal į kalnus ir padėsi surasti 
tą uolą. 

Atrodė, kad Koulo veidą apšvietė tūkstančiai saulių ir 
kiekviena jų spinduliavo ekstazę. 

— O, Keidi, — sušnabždėjo jis, — tu padarei mane 
laimingiausiu žmogumi pasaulyje. 

Nespėjus merginai nė susivokti, vyras apkabino ją, pri- 
sitraukė prie savo nuogos krūtinės ir apibėrė bučiniais vir- 
šugalvį. 

Jausmas, apėmęs Keidi, buvo toks stiprus, kad mergi- 
na atstūmė jį stipriau nei reikėjo. 

— Atleisk. Aš nenorėjau, — tarė paleisdamas ją. 

Keidi širdis vos neiššoko iš krūtinės. Aiškiai suprato, 
kad neturėtų su juo bučiuotis, bet, antra vertus, prisiminė, 

jog savo laiko gyvenime ji tik susižadėjusi, bet neištekėju- 
si. Amerikječiai keičia po tris partnerius per vieną naktį, 
tai kodėl jai prieš ištekant nepasibučiavus su kitu vyru? Be 
to, tai tęsis tik tris dienas, o Koulo padėtis pašalina neišti- 
kimybės Gregoriui galimybę, ar ne? 

Tvirtai pasiryžusi, Keidi apkabino Koulo galvą ir pri- 
sispaudė prie jo lūpų. Tai nebuvo kažkoks ypatingas buči- 
nys, — mergina, nors ir šiuolaikinė bei susižadėjusi, bet 
menkai išmanė bučinių meną. 

— Mes juk leidžiame medaus mėnesį, taip? 

Nuostabiai švelniai šypsodamasis, Koulas užkišo jai 
už ausies garbaną. 

— Žinai, ponia Džordan, manau, kad galiu įsimylėti 
tave. 

Keidi priglaudė jam prie lūpų pirštą. 

— Nekalbėk taip. Nesakyk ir nedaryk nieko, kas vers- 
tų mane jaustis kalta, kad palieku tave. Jei manai, kad ma- 
no išėjimas skaudins tave, turėsiu išeiti nedelsdama. 

— Ne, — atsiliepė Koulas prisitraukdamas ją arčiau. — 
Trys dienos, tai viskas, ko prašau. 


8 skyrius 


Koulas atsikėlė anksti, užkūrė židinyje ugnį ir, prisitrau- 
kęs kėdę, įsitaisė taip, kad galėtų stebėti miegančią Keidi. 
Vargšas jautė, kaip labai ją myli. Tiesą sakant, jis net ne- 
beprisiminė, kaip gyveno iki susitikdamas Keidi, todėl da- 
bar, galvodamas apie savo praeitį, manė, jog visą laiką tik 
ir laukė Keidi. Kad ir ką darė, ką sutiko — viskas padėjo 
rengtis tai dienai, kai ji iššoko iš už akmenų ir trenkė vie- 
nam iš Harvudo vyrų per galvą. 

Tą valandą Koulas kybojo pririštas prie medžio, jo kak- 
las buvo beveik užveržtas, tačiau Koulas dar tebeturėjo są- 
monę, kad pamatytų ją. Kaip angelas, apsuptas balto šilko 
debesies, ji iššoko, trenkė akmeniu tam vyrui per galvą, 
paskui keletą sekundžių stovėjo bandydama užtaisyti šau- 
tuvą. Kai ji netyčia spustelėjo gaiduką, kulka prazvimbė 


89 


taip arti pro Koulo ausį, kad net pajuto jos karštį. Koulas 
buvo nepaprastai dėkingas savo žirgui, kad šis prisiminė, 
ko mokytas, ir stovėjo nejudėdamas. Jei gyvulys būtų nors 
truputį sukrutėjęs, Koulas būtų žuvęs. 

Tas šūvis sukėlė sąmyšį tarp Harvudo vyrų, nes jie nie- 
kaip negalėjo susigaudyti, kas šovė, mat atatranka nusvie- 
dė Keidi į krūmus, todėl žudikai jos nepamatė. Bet Koulas 
žinojo, kur žiūrėti. Vos pajėgdamas išlaikyti sąmonę ir sun- 
kiai pramerkdamas akis, Koulas stebėjo, kaip moteris vėl 
bando užtaisyti šautuvą. Atlaužk gaiduką, atlaužk, atlaužk, 
kartojo jis mintyse. 

Jo laimei, moteriai pasisekė jį užtaisyti, ir ji iššovė 
dar kartą. Šį kartą Keidi kliudė patį Harvudą, ir tą pačią 
akimirką jo vyrai ėmė šaudyti į visas puses. Koulas užsi- 
merkė ir ėmė melstis, kad atsitiktinė kulka nepataikytų į tą 
moterį. Geriau jau jie pakartų jį, nei surastų ją. 

Bet Harvudo gauja nežinojo, kiek Žmonių juos seka, 
todėl padrikai iššovę po sykį į Koulo arklį nujojo. Ir vėl, 
Koulo laimei, arklys liko stovėti savo vietoje net nekruste- 
lėjęs, nors kulkos švilpė pro pat sprandą. Užsitarnavai pa- 
pildomą davinį avižų, seni, pagalvojo Koulas. 

Per kitas kelias minutes Koulas tai prarasdavo, tai at- 
gaudavo sąmonę ir kas kartą, sugrįžęs į realųjį pasaulį, ma- 
tydavo neįtikėtinus vaizdus. Pirmą kartą jis išvydo, kaip 
moteris nusirengia vestuvinę suknelę. Kitą kartą atsigavęs, 
pajuto ją sėdinčią už savęs ant arklio. Būtent tada jis ir 
pagalvojo, jog mirė ir pateko į dangų su šiuo angelu. 

Kai atgavo sąmonę trečią kartą, jau gulėjo ant žemės, 
0 ji — po juo. Palaimingai šypsodamasis, jis leido sau vėl 
nugrimzti į nebūtį. 

Kai Koulas prabudo, miegojo apsikabinęs tą moterį. 
“Tu angelas", — pamėgino pasakyti, bet gerklę taip skau- 
dėjo, kad nepajėgė suprantamai ištarti bent žodį. 

Dienos šviesa pažadino Koulą dar kartą, ir jis pamatė, 
jog moteris — ne sapnas, o tikrovė, todėl gana natūraliai ėmė 
bučiuoti ją. Ji tučtuojau atsitraukė ir ėmė dėstyti kažkokią keis- 
tą istoriją, jog esanti iš ateities, kad ketina tekėti už kažkokio 
vyro ir dar visokiausius kitus miglotus dalykus. 

Koulas tik suprato, jog moteris nežino, kur dabar gy- 
vena, ir kad kažkoks vyras buvo toks kvailas, kad išleido 
ją iš akių. Ką gi, nusprendė Koulas, kas randa, to ir lai- 
mikis. 

Jei situacija būtų priklausiusi tik nuo jo, Koulas būtų 
tučtuojau pagriebęs ją, vedęs ir nepaleidęs visą likusį gy- 
venimą, tačiau mažoji Elizabeta Keidi Long, deja, turėjo 
kitų planų. Pirmiausia ji, atrodo, tikėjo, jog myli kitą vyrą. 
Koulas turėjo pakankamai nuovokos, kad suprastų, jog kai 
moteris mManosi mylinti kitą, niekas negali jos perkalbėti. 
Tam reikia laiko ir pastangų — tad abu šiuos dalykus Kou- 
las ketino įtraukti į savo planą. 

Gal Koulas ir nelabai patogiai jautėsi, kai pamatė ją 
pirmą kartą, — prakeikta virvė taip veržė kaklą, kad jis 
vos kvėpavo, bet nuo pat pirmos akimirkos nė kiek neabe- 
Jojo savo jausmais. Keidi drąsi ir gera; ji rizikavo savo gy- 
vybe, kad išgelbėtų žmogų, kurio net nepažino. Kaip vė- 
liau ir sakė Koului — nežinojusi, ar jis geras, ar blogas, 
bet vis tiek išgelbėjo ir pasirūpino juo. 

Koulas šypsodamasis galvojo apie Keidi kalbėjimo ma- 
nierą, keistą sakinių formulavimą, svetimus žodžius ir dar 
svetimesnes sąvokas. To užtenka, kad patikėtų, jog ji iš at- 
eities — kaip pati ir sako. Kad ir kaip ten būtų, beveik už- 
tenka. 

Kad ir iš kur ji atėjo, Koulas buvo tikras, jog nežino 
tokios vietos; jis tvirtai tikėjo ir tuo, jog tokios antros mo- 
ters kaip Keidi nėra visoje Kolorado valstijoje. Vieną va- 
landėlę ji energinga ir stipri, o kitą — švelni ir nekalta. 

Tačiau nieko nepaisydama ji nepasiduoda, sakytum, 
glūdi prisidengusi apsauginiu kiautu. Atrodo, kad Keidi gy- 
vena pasaulyje vienui viena, nes nesileidžia, kad jai kas 
padėtų ar pasirūpintų. Ji tarsi galvoja, kad gali išgyventi ir 
viena. 

Keidi neleidžia Koului net prisiartinti, nesvarbu, kad 
ir kaip jis besistengtų. Ko gero, moteris bijo, nes atsidūrė 
vienui viena svetimoje vietoje, tačiau vis tiek atsisako pra- 
šyti pagalbos ir net neleidžia jam pamatyti, kokia ji išsi- 
gandusi. 

Ji vis kalba apie tą... tą vyrą, vardu Gregoris. Jau vien 
jo vardas kelia Koului pasibjaurėjimą. Keidi jo nemyli. Gal 
ir jis, Koulas, nėra meilės reikalų Žinovas, nes tik dabar 
pajuto tikrą meilę, bet jam užteko išgirsti, kaip Keidi taria 
to vyro vardą. Tiesą sakant, ji kalba apie Gregorį taip, tar- 
si jis būtų jos verslo partneris, o ne žmogus, už kurio keti- 
na tekėti. 

O gal Koulas tik mato tai, ką norėtų matyti? Dabar, 
sėdėdamas trobelėje šį ankstų rytą, jis žiūri į Keidi ir žino, 
kad niekada negalės klausytis, kaip Keidi meiliai taria kito 
vyro vardą, — ji gali šitaip švelniai tarti tik Koulo vardą. 

Keidi priklauso jam. Visam laikui. Ji buvo atsiųsta, 
kad išgelbėtų jį. Išgelbėtų nuo mirties, išgelbėtų nuo vie- 
nišumo. Išgelbėtų nuo gyvenimo, kuris vis turėjo mažiau 
prasmės. Nuo tos pragariškos dienos, kai ėjo devintuosius 
ir kai buvo apiplėštas miestelio bankas, o Legendos žmo- 
nės apšaudė plėšikus, jis vis klausinėjo savęs, kodėl buvo 
jo pasigailėta. Tik jo, ir nieko daugiau. Per dvi dienas jis 
neteko sesers, draugo, tėvo ir senelio. Po metų mirė moti- 
na. Senelė pasakė, jog negali daugiau matyti Legendos, per- 
sikėlė į Denverį. Koulas maldavo senelės, vienintelės gy- 
vos likusios giminaitės, kad leistų jam pasilikti kalnų mies- 
telyje, mat negalėjo pakęsti miesto. Senelė Rut buvo minkš- 
tos širdies, todėl leido savo anūkui pasilikti su patikimais 
žmonėmis Legendoje, kurią Koulas taip mylėjo. 

Ir nors žmonės, su kuriais Koulas gyveno, buvo jam 
geri, toji tuštuma, kurią jautė praradęs šeimą, niekados ne- 
išnyko. 

Šypsodamasis jis pažvelgė į Keidi, miegančią kaip an- 
gelas ir vos besimatančią iš po krūvos antklodžių. Ji tokia 
nekalta... tokia nekalta, kokia, jo manymu, iš tiesų ir yra. 
Ir tokia patikli, nes tiki viskuo, ką jis jai sako. Sunku su- 
vokti, tačiau Keidi patikėjo net tuo, jog jis yra eunuchas. 

Sis melas jam šovė į galvą netikėtai. Zodis “eunuchas" 
pažadino vaikystės prisiminimus tų dienų, kai jis gulėjo 
sužeistas ir niekas nežinojo — gyvens ar mirs. Tada Kou- 

vo atsakymus į visus klausimus apie suaugusiųjų paslap- 

tis, kurias juodu su Tariku mėgino išsiaiškinti patys. Vie- 
nas iš klausimų buvo: “Kas yra eunuchas"? Jo senelė atsa- 
kė, jog tai vyras, kuris negali turėti vaikų, todėl nė viena 
moteris nenori už tokio tekėti. Dabar, praėjus daugeliui me- 
tų, kai Keidi nepagalvojusi ištarė šį žodį, Koulas pasinau- 
dojo tuo ir bemat sukurpė išradingą melą. 

Ir Keidi patikėjo juo! Ji patikėjo ir sutiko pasilikti su 
juo. Koulas apstulbęs stebėjo, kaip merginos akys švelnė- 
ja, kaip tirpsta jos širdis. 

Gal Koulas turėtų jaustis kaltas, kad šitaip begėdiškai 
pamelavo, bet padarytų viską, kad tik galėtų kuo daugiau 
praleisti laiko su Keidi. Jis netgi galvojo nukristi nuo ko- 
kios uolos, susilaužyti porą kaulų, kad tik ji pasiliktų ir 
slaugytų. Jei jis būtų sužeistas, gal ir ji manytų Koulą esant 
bejėgį, tai nešokinėtų kiekvieną kartą, kai tik jis prisiarti- 
na. 

Taigi ką dabar darys su šiuo laiku? — svarstė Koulas. 
Meluodamas ir apgaudinėdamas — ji dar visko nežino, — 
jis privertė Keidi pasilikti trims dienoms. Taip pat sugebė- 
jo priversti ją ištekėti. Tai prisiminęs Koulas šyptelėjo. Ve- 
dybų strategijos planavimas kainavo jam šiek tiek pastan- 
gų. Bet buvo verta! Dabar Keidi priklauso jam, net jei ji to 
dar nežino. 

Dabar reikia ištrinti iš jos atminties visas mintis apie 
tą vyrą, kurį ji įsivaizduoja mylinti, ir parodyti, jog iš tie- 
sų ji myli tik Koulą, ir nieką kitą. 

Jis tiesiog turi sugalvoti, kaip tai padaryti. Koulas kartą 
girdėjo vyrus kalbant, kad užtenka moteriai pasakyti kele- 
tą meilių žodelių, pabučiuoti į tam tikrą kaklo vietą, ir ji 
bus tavo. Bet Keidi užsidariusi po savo apsauginiu kiautu 
ir neįsileidžia Koulo, taigi, net jei jis išbučiuotų jos visą 
kaklą, Keidi jo nepamiltų. 

Dabar, žiūrėdamas į moterį, Koulas svarstė, ką padarė 
tas Gregoris, kad pralaužė šį kiautą. O kas, jei Gregoris 
dar neprasiskverbė pro Keidi kiautą? Gal todėl jis jai taip 
patinka? Gas tas Gregoris nieko daugiau iš jos neprašė, tik 
Šį tą pagaminti, pasišypsoti jo draugams ir, ko gero, kad 
Keidi irgi paliktų jį ramybėje. Koulas nebuvo tikras, bet 

jam atrodė, kad Keidi ne tokia moteris, kuri klausinėja vy- 
ro, kur šis praleidęs naktį. 

Jei visa tai tiesa, tai ko tas vyrukas Gregoris nori iš 
Keidi, išskyrus jos paslaugumą? Jei vyras tenori, kad jo ne- 
klausinėtų, tai kam prašo Keidi tekėti? Koulas nežinojo at- 
sakymo, bet nusprendė per artimiausias dienas išsiaiškinti. 

Ir padaryti viską, kad tik suartėtų su Keidi. Jei reikės, 
meluos. Ir toliau tvirtins, jog nežino, kur yra petroglifai; 
jei reikės, net pasakys, kad neprisimena to medžio, ant ku- 
rio jį bandė pakarti. Jis sakys moteriai viską, ko ji pagei- 
daus, kad tik sulaikytų kuo ilgiau, kol galų gale ji pati pa- 
sakys, jog nebenori išeiti. 

Koulas tyliai priėjo prie lovos ir priklaupė šalia, pas- 
kui pradėjo švelniai glostyti Keidi plaukus, kol ji ėmė bus- 
ti. Vakar vakare jis ilgai stypsojo lauke, duodamas jai lai- 
ko susiruošti į lovą ir net užmigti. Kai jis sugrįžo, tamsoje 
nusirengė iki apatinių ir įšliaužė į lovą šalia jos. Keidi pri- 
siglaudė prie jo tarsi šilumos ieškantis šunytis, ir Koulas 
šypsodamasis prisitraukė ją artyn. 

— Aš myliu tave, Keidi, — sušnabždėjo prieš užmig- 
damas. — Aš myliu tave ir laukiau tavęs visą amžinybę. 


Keidi lėtai budo, šypsodamasi neaiškiam sapnui, o kai 
pamatė gražų Koulo veidą su pašėlusiai dailiomis lūpomis, 
nusišypsojo dar plačiau. Vyriškis sėdėjo ant grindų šalia 
lovos, ir nors turėjo pasijusti šiek tiek neramiai, Keidi jau- 
tėsi tiesiog patogiai. 

— Labas rytas, — sušnibždėjo ji vėl užsimerkdama. 
Mergina nelabai žinojo, kur esanti, tačiau aplinkui kvepė- 
jo skania šviežiai kepta duona. O antklodės buvo tokios 
šiltos, kad viliojo amžinai pasilikti lovoje. 

Vos tik pasijuto vėl grimzdanti į miegą, išgirdo balsą: 

— Ar kai buvai vaikas, jodinėjai dėmėtu poniu? 

Atsisukusi į Koulą, Keidi vėl nusišypsojo; tada ilgai 
grožėjosi jo ilgomis ir gražiomis blakstienomis, todėl tik 
po kurio laiko atsiliepė į rimtai nuskambėjusį klausimą. 

— Mes su mama neturėjome nei laiko, nei pinigų to- 
kiems lengvabūdiškiems... — pradėjo ji ir nutilo. — Tiesą 

sakant, aš jodinėjau dėmėtu poniu. Kai man buvo penkeri, 
vienas iš kaimynystėje gyvenančių vaikų šventė gimtadie- 
nį ir buvo išsinuomojęs ponį. Visi vaikai juo jodinėjo; aš 
dar turiu nuotraukų iš tos šventės. 

— Tu vilkėjai raudoną suknutę, — tyliai tarė Koulas, 
žaisdamas su jos plaukų garbanėlėmis. 

— Taip, — atsakė Keidi. — Kaip tu atspėjai? 

— Aš neatspėjau, aš žinau. — Koulas pakėlė į ją akis, 0 
kai prašneko, jo šiltas kvėpavimas glostė jai skruostą. — 
Kai buvau vaikas, iki devynerių metų sapnuodavau sapną 
apie mažą mergaitę su raudona suknele, jodinėjančią juodu 
su baltomis dėmėmis poniu. Ji niekada nieko nesakydavo, 
tik visados juokdavosi, ir aš jaučiau, jog ji mano draugė. 

— K-kas jai atsitiko? — dabar jau išsibudinusi paklau- 
sė Keidi, galvodama ir apie savo pasikartojantį sapną. 

— Nieko. Ji dingo iškart po susišaudymo, kai buvau 
dar vaikas. Ar bent jau man taip atrodė. Prisimenu, kaip 
karščiuodamas kliedėjau motinai, kad dingo mažoji mer- 
gaitė. Bet dabar manau, kad mano sapno pabaiga siejosi su 
visais žmonėmis, kurie žuvo tą dieną. 

Keidi nuliūdo, ir Koulas šyptelėjęs pabučiavo jai į nosį. 

— Tai buvo labai seniai. Jei tiksliau, prieš dvidešimt 
ketverius metus, bet aš vis prisimenu tą mergytę, kuri man 
šypsodavosi. Tu man ją primeni, o kadangi jodinėjai dė- 
mėtu poniu, esu tikras, kad ir esi toji mergaitė. 

Keidi turėjo prikąsti liežuvį, kad nepapasakotų jam 
apie savo pasikartojantį sapną. Ji norėtų pasakyti Koului, 
kad tas josios sapnų vyras — tai Gregoris, bet nutuokė, jog 
Koulas gali išskaityti melą iš jos akių. Bet Gregoris bent 
jau panašesnis į tą vyrą iš sapno nei šis šviesiaplaukis ir 
mėlynakis kaubojus. 

Koulas atsistodamas timptelėjo ją už rankos: 

— Kelkis, tinginiuke, — tarė. — Mes turime darbo. 

Keidi dar kartą palaimingai pasimarkstė, paskui atsar- 
giai iškišo vieną koją iš po antklodės. 

— Pasakyk, kai būsiu prie pat grindų, — tarė ji. 

— Kelkis, aš iškepsiu tau blynų. 

— Riebaluose? — nekaltai pasiteiravo Keidi. 

— Meškos taukuose. 

— O! O ką padarei su likusia meška? 

Koulas žiūrėjo tylėdamas, bet po akimirkos tyliai su- 
urzgė: 

— Suvalgiau jos dvasią ir tapau ja. — Išskėtęs tarsi 
letenas rankas, Koulas puolė ant Keidi ir pabandė įkąsti jai 
į kaklą. 

Keidi kvykė iš juoko, gindamasi nuo Koulo ir liepda- 
ma paleisti, bet vyriškis raičiojo ją po lovą tai sugriebda- 
mas, tai paleisdamas. 

— O, koks skanus gabalėlis mėsos, — suurzgė jis, tvir- 
tai suimdamas jos krūtį. 

— Koulai! — aiktelėjo Keidi, atstumdama jį, bet ne 
per smarkiausiai. Bet kai Koulas pražiojo burną ir palenkė 
galvą, Keidi suprato, kur jis taikosi. Keidi, daugelį metų 
kilnojusi sunkiausius kepsnius bei didžiulius varinius puo- 
dus, buvo gana stipri. Ji netikėtai stipriai kilstelėjo klu- 
bus, ir Koulas, to nesitikėjęs, nusirito nuo lovos ir trenkėsi 
į sieną. 

Nuostaba jo veide atlygino Keidi už viską, ir ji, užme- 
tusi jam ant galvos antklodę, šoko iš lovos. Tačiau vyriškis 
sugavo ją už rankos ir vėl įtraukė į lovą, prispaudė ranko- 
mis ir kojomis ir pasilenkė, tarsi norėdamas pabučiuoti. 

Dar kartą stipriai pasimuisčiusi, Keidi išsirangė iš po 
jo ir nukrito ant žemės. Ji truputį paropojo, pašoko, pribė- 
go prie židinio ir, sugriebusi žarsteklį, sumojavo juo tar- 
tum kardu. 

— Tik paliesk mane, sere Loky, ir aš nulupsiu tau kai- 
lį, ir pasidarysiu iš jo grindų kilimėlį. 

Koulas atsisėdo ir apsimestinai maldaujančiu veidu su- 
sigriebė už širdies ir vėl nuvirto ant lovos. 

— Aš žuvęs. Tu nužudei mane. Manęs nebėra. 

Keidi pastatė žarsteklį į vietą. 


— Kaip man pasisekė, — tarė ji garsiai. — Jei mano 
lokys nebegyvas, man teks daugiau blynų. — Koulas neju- 
dėjo. — Su sviestu. — Jis ir toliau gulėjo. — Su obuoliais 


ir cinamonu. 
Koulas pramerkė vieną akį: 

— Atrodo, kad mano širdis vėl plaka. Matyt, aš ne- 
mirtingas, jei išgyvenau tokias skerdynes. — Jis pasirėmė 
ant alkūnės ir pažiūrėjo į Keidi. 

— Nemirtingieji nevalgo, — atsiliepė Keidi. 

— Tada aš aiškiai esu šioje Žemėje, — tarė jis, lipda- 
mas iš lovos ir eidamas prie Keidi, bet ši pasitraukė į šoną. 

— Eik ir atnešk malkų, kad galėčiau pradėti kepti, — 
kaip įmanydama rūsčiau tarė mergina, nes Koulas nusivil- 
ko marškinius, ketindamas užsivilkti vilnonius apatinius. 
Tik tada jis išėjo iš trobelės, ir Keidi lengviau atsikvėpė. 

Keista, pagalvojo ji, prisimindama žaismingą kovą su 
Koulu. Nors jis ir sakė, kad negali mylėtis, bet neatrodo 
nepajėgus. Tiesa, ji irgi ne ką išmano apie tokius vyrus. 
Atrodė, kad Koului reikia... Keidi garsiai susijuokė. Mo- 
kytojo, pagalvojo ji. Atrodo, kad Koului reikia mokytojo. 

Tu per daug fantazuoji, Keidi, tarė ji sau ir ėmėsi įpras- 
tinės ruošos; paskui patikrinusi savo biga ir pamačiusi, jog 
toji puikiai kyla, ėmė planuoti, ką šiandieną nuveikus. Ji 
pasivaikščios po kalnus ir atgaivins savo žinias apie val- 
gomus augalus. Tada... 

— Ką tu darai? — paklausė Koulo, kuris atnešė į tro- 
belę malkų, o dabar krovė į drobinį krepšį tokius daiktus 
kaip degtukai ir įdervuota drobė. 

— Pamaniau, gal nueitume apžiūrėti indėniškų griu- 
vėsių, — tarė vyriškis. — Kelionė užtruks dieną pirmyn ir 
dieną atgal. 

— Mes stovyklausime? 

Šie žodžiai, atrodė, pralinksmino jį: 

— Taip, stovyklausime. Po žvaigždėmis, tik tu ir aš. 
Ar norėtum pasiimti ką nors svarbaus? 

— Kompanionę? 

Koulas kreivai šyptelėjo, ir Keidi, stengdamasi nuslėp- 
ti nerimą, nusisuko į židinį. 

Jis nekenksmingas, tarė sau mergina, prisimindama tą 
siaubingą istoriją, kurią jis papasakojo vakar. Be to, po tri- 
jų dienų ji grįš pas Gregorį, kur saugu. 

Po kelių minučių abu pasiruošė kelionei. Kadangi ne- 
reikėjo pakuoti neiloninių palapinių, propano krosnelių, 

maišelių su dehidruotu mišiniu, viskas lengvai tilpo į vie- 
ną sunkų drobinį krepšį, kurį Koulas užsivertė ant nuga- 
ros. Keidi nuostabai, ant peties jis jau turėjo lanką ir dėklą 
su strėlėmis. 

— Peiliai, — tarė Keidi, kai jie jau stovėjo nedidelia- 
me priebutyje. 

— Neimk tų surūdijusių iš trobelės, — tarsi žinoda- 
mas jos sentimentus peiliams, pasiūlė Koulas. — Aš pasiė- 
miau peilių. Pasiruošusi? 

Keidi užtrenkė trobelės duris ir paieškojo spynos, pas- 
kui atsisuko ir nusišypsojo: 

— Nerakinama... 

— Ne, nerakinama. — Vien mintis, kad kažkas rakin- 
tų kalnų trobelę, jam pasirodė juokinga. 

Koulas žengė aukštyn vingiuojančiu taku, kurį, kaip 
sakė, išmynė briedžiai. Po valandėlės jis stabtelėjo, liepė 
Keidi stovėti ramiai, nusiėmė lanką, įdėjo strėlę ir nusitai- 
kė į gražią stirną. Akimirką netekusi žado, Keidi šoko prie 
Koulo, ir strėlė nulėkė į medžius. 

— Kodėl, po galais, tu šitaip pasielgei? — piktai pa- 
klausė Koulas. — Per tave aš nepataikiau. Tos stirnos mums 
būtų užtekę ne vienai savaitei. 

Keidi išdrožė, kad dėl štai tokių medžiotojų kaip jis, 
kurie per amžius medžiojo žvėris, jos laike jų liko labai 
mažai. 

Koulas tylėdamas klausėsi, tada užsimetė ant peties 
lanką su strėline. 

— Nemanau, kad man labai patiktų tavo amžius, — 
sumurmėjo; ir abu patraukė toliau. 

Po kelių valandų Koulas sustojo ir paprašė leidimo nu- 
šauti triušį. 

— Tikiuosi, jų visų dar neišžudžiau? 

Keidi nepatiko užuomina, kad jis asmeniškai išnaiki- 
nęs medžiojamus žvėris, bet pasakė, kad tiek to, tegu nu- 
šauna triušį. Per kelias sekundes vyriškis paleido dvi strė- 
les ir nukovė du triušius. Kai Koulas ištraukė strėles, Kei- 
di paprašė peilio ir akimirksniu nulupo jiems kailius. Kou- 
las užsispyrė, kad triušius keps jis, todėl Keidi nuėjo palei 
upelį paieškoti kokių nors prieskonių. 

Po valandėlės ji sugrįžo su krepšeliu, pilnu rėžiukų. 
laukinių rūgštynių, žalių salotų ir žibuoklių. Aliejaus ne- 
turėjo, todėl Keidi padarė, ką galėjo — pakapojo keletą vyš- 
nių ir jų sultimis pašlakstė žalumynus. Didžiuodamasi sa- 
vimi, ji pateikė Koului gražiai atrodantį dubenį: jame kūp- 
sojo įvairūs skirtingų spalvų lapai, o viršuje — keletas 
smulkių žibuoklių žiedelių ir raudonos vyšnios. 

Bet Koulas jų net nepalietė. Jis elgėsi taip, tarsi kiti 
valgiai, išskyrus mėsą, pakenktų jo organams. Pakomenta- 
vusi vyriškio nesubrendėliškus skonio receptorius, Keidi 
su malonumu suvalgė salotas viena. 

Koulas jai neleido padėti. 

— Negi nežinai, kad per medaus mėnesį žmoną aptar- 
nauja vyras? — paklausė jis, įteikdamas jai skanią kepto 
triušio pusę. 

— Aš neįpratusi, kad man patarnautų, — atsakė Kei- 
di. — Nesvarbu kas. 

— O kaip Garvinas? Negi jis neatneša tau dovanų, ne- 
apipila viskuo, ko tik gali trokšti moteris? 

— Zinoma, atneša, — atkirto Keidi. — Gregoris nu- 
pirko man namą Aleksandrijoje ir baldus. Jis turtingas ir 
dosnus. 

— Jis turi turėti kokių nors ydų. Kaip jam sekasi lošti? 

Keidi švelniai šyptelėjo: 

— Gregoris nelošia, negeria ir nevartoja narkotikų. Jis 
sunkiai dirba, gyvena tvarkingai ir labai myli mane. 

— Kaip galima tavęs nemylėti? Aš tik noriu pasirū- 
pinti savo Žmona, tai ir viskas. Nagi papasakok man, kaip 
tas žmogus užsidirbo visus tuos pinigus? 

— Aš nesu tavo žmona. Bent jau ne iš tikrųjų. Grego- 
ris užsidirba pirkdamas ir pardavinėdamas žemes. Ir iš res- 
torano, — tarė ji. — Zmonėms patinka mano valgiai, todėl 
dosniai moka. 

— Arjis ketina atsistatydinti ir gyventi iš tavo lėšų? — 
apsimestinai nekaltai pasiteiravo Koulas. 

— Zinoma, kad ne. Jis galvoja tapti Aleksandrijos me- 
ru, o vėliau ir gubernatoriumi, o tada — kas žino? Gal net 
prezidentu. — Koulas vėl prasižiojo, bet Keidi jį nutrau- 

kė. — Kodėl mums nepakalbėjus apie tave? Kaip tu krau- 
ni savo turtus? Kodėl Legendoje yra mečetė? Ar tikrai tie 
vyrai bandė pakarti tave dėl kelių karvių? Gal pasakei tiems 
mieliems vyrukams ką nors siaubingo ir nusipelnei, kad ta- 
ve pakartų? 

Koulas nusisuko, bet Keidi spėjo pastebėti šypseną jo 
veide ir negalėjo susilaikyti pati nenusišypsojusi. 

— Pasiruošusi eiti? — atsistodamas ir paspirdamas 
žvyro į laužą paklausė Koulas. 

Paduodamas jai krepšelį, vyriškis pakštelėjo Keidi į 
skruostą. 

— Aš truputį pavydžiu tam Guveinui. 

— Tikrai? Aš nepastebėjau. 

— Aš nenoriu, kad paliktum mane, Keidi. Niekados. — 
Jo akys suspindo. 

Keidi paniurdama nusisuko. Nereikėjo sutikti su to- 
mis trimis dienomis, pagalvojo. Gal jos kūnas ir saugus, 
bet širdis — ne. Tas žmogus turi kažką tokio senamadiško 
ir globėjiško, ir tai budina jausmus, kurių ji nė nežinojo 
turinti. Koulas tarsi didelis berniūkštis, kurio dar neaplamdė 
gyvenimas. 

Liaukis, Keidi, subarė ji save. Mama sakydavo: “Jei 
renkiesi vyrą visam gyvenimui, rinkis labai atidžiai". Gre- 
goris yra tas rūpestingai pasirinktas vyras, nes tobulas vi- 
sais atžvilgiais. 

O Koulas Džordanas yra pats netobuliausias vyras, be 
to, ji jo nepasirinko. Tai padarė lemtis. 


9 skyrius 


Matyt, Keidi taip intensyviai mąstė apie savo gyveni- 
mą, kad nė neatkreipė dėmesio į savo kojas. Ji stabtelėjo 
atsigerti iš gertuvės ir sau priminti, kad nenagrinėtų tam 
tikrų išskirtinių Koulo kūno dalių anatomijos. Vėl pajudė- 
jusi slystelėjo ir kitą akimirką jau skriejo nuo kalno ant 
nugaros, dangstydamasi veidą nuo kelyje pasitaikančių ak- 
mens luitų. 

Atsitrenkusi į dugną, Keidi liko gulėti kur nukritusi, 
mėgindama išsiaiškinti, ar nieko nesusilaužė. Tačiau, atro- 
dė, viskas buvo savo vietoje; tik šiek tiek apsidraskė. Pa- 
kėlusi galvą, Keidi pažvelgė į kalno viršų ir apstulbo pa- 
mačiusi, kiek jai teks sukarti kelio. Viršuje ji matė mažą 
Koulo veidelį, apšviestą vėlyvos popietinės saulės. Ji kils- 
telėjo ranką, norėdama pamojuoti, jog viskas gerai, bet stai- 
ga nuleido, pajutusi alkūnėje aštrų skausmą. 

Atsidususi Keidi vėl pažvelgė į viršų: dabar teks lipti 
į viršų šia stačia įkalne. 

Kitą akimirką ji išgirdo nuo kalno atlekiantį Koulą. 
Keidi dar nebuvo mačiusi taip bėgančio Žmogaus. Visiškai 
nesirūpindamas savo saugumu, vyriškis skriejo žemyn, ne- 
paisydamas po kojomis pasipainiojančių akmenų ir krū- 
mokšnių. Keidi norėjo šūktelėti, kad jei jis nuslystų taip, 
kaip ji padarė, tai sutaupytų laiko, bet Koulas nebūtų išgir- 
dęs. 

Po vienos kitos minutės Koulas pasiekė ją ir kaip lo- 
kys griebė į glėbį. Iš jo išbalusio veido Keidi suprato, kad 
vyriškis labai išsigandęs; ji jautė, kaip virpa jo kūnas. 

— Aš sveika, — tarė mergina. — Nieko nesusilaužiau. 
Aš... 

Nesiklausydamas jis apčiupinėjo visą jos kūną, ieško- 
damas lūžusių kaulų ar kraujo, tačiau, išskyrus nubrozdin- 
tą alkūnę ir keletą mėlynių ant šlaunies, daugiau nieko ne- 
rado. Matyt, ją apsaugojo kuprinė ant nugaros. 

Bet Koulo niekas neapsaugojo. Jo skruostas buvo kru- 
vinas, ranka sužalota, kelnės sudraskytos. 

— Gulėk ir nejudėk, — tyliu išsigandusiu balsu tarė 


Jis. — Aš užnešiu tave į viršų. Tada nugabensiu pas dakta- 
rą Ir... 

— Koulai! — garsiai tarė Keidi. — Aš sveika. Man 
nieko neskauda. — Iš Koulo veido buvo aišku, kad jis ne- 


girdėjo nė vieno jos žodžio, todėl Keidi atsistūmė nuo jo ir 
atsistojo. Kai jo išraiška nepakito, Keidi keletą kartų pašo- 
kinėjo. Sutrenkta koja suskaudo, bet Keidi geriau mirtų, 
nei leistų jam tą sužinoti. 

Koulas tylėdamas atsistojo, persimetė merginą sau per 
Petį, paėmė kuprinę ir pradėjo kopti į viršų. 

Po valandėlės Keidi liovėsi aiškinti Koului, jog jau- 
čiasi puikiai. O kai jie pasiekė viršūnę ir Keidi pamatė, 
koks baltas jo veidas, nieko daugiau nebesakė, tik pasiūlė 
įsirengti stovyklavietę ir praleisti naktį šioje vietoje. Kou- 
las neprieštaravo. 

Neprieštaravo jis, kai Keidi, pripildžiusi gertuvę van- 
dens, liepė jam nusivilkti marškinius, kad galėtų nuplauti 
jo Žaizdas. 

Nežinia, ar Keidi susijaudino, pamačiusi vyriškio pla- 
čius raumeningus pečius, bet pajuto virpant rankas, todėl 
pradėjo kalbėti. Rūpestingai tvarkydama Koulo nugarą ir 
rankas, Keidi papasakojo jam apie “Svogūnus", apie tai, 
kaip atėjo pavalgyti pats prezidentas. Papasakojo apie Gre- 
gorį ir jo motiną. Paliepusi Koului nusimauti kelnes, kad 
galėtų sutvarkyti žaizdą ant šlaunies, ji ėmė pasakoti apie 
dvidešimtojo amžiaus stebuklus. Jei prisimins nuostabius 
dvidešimtojo amžiaus išradimus, gal prisimins, kodėl ši- 
taip desperatiškai veržiasi sugrįžti. 

— Na štai, — pagaliau ištarė ji, gręždama raudoną 
Koulo skarelę, kurią naudojo vietoje skudurėlio. — Tai ne 
mirtinos žaizdos, bet rytoj skaudės. Tikrai buvo kvaila ši- 
taip lėkti nuo kalno. Aš juk pamojavau ir parodžiau, kad 
viskas gerai. Kodėl tu... 

Ji nutilo, nes Koulas tarsi verkdamas susiėmė ranko- 
mis galvą. 

Keidi instinktyviai priėjo ir apkabino. Vyro liemuo bu- 
vo nuogas, 0 apatinę dalį dengė tik sudriskusios kelnės. 
Staiga Koulas atsilošė ir, nepaleisdamas Keidi, nuvirto kar- 
tu su ja ant žolės. Stiprios rankos prispaudė Keidi prie be- 
veik nuogo kūno. 

— Aš netekau tiek daug Žmonių, — trūkčiojamai pra- 
bilo jis. — Aš bijau ką nors mylėti, nes tas, kas tampa man 
artimas, miršta. Atrodo, kad aš prišaukiu mylimiems žmo- 
nėms nelaimę. 

— Sšš, — ramino jį Keidi, glostydama plaukus. 

— Tik mano senelė išgyveno, bet todėl, kad išvyko į 
Denverį. Legenda prakeikė Džordanus. 

Koulas panėrė savo dideles rankas į jos plaukus ir 
prisitraukė kiek įmanydamas arčiau. 

— Bijau, kad jei mylėsiu tave, tai ir tau atsitiks kas 
nors siaubinga. 

Keidi pabandė atsitraukti, tačiau vyriškis taip stipriai 
ją laikė, kad ji negalėjo nė pajudėti. 

— Nieko man neatsitiks, nes aš ne iš čia, — tarė ji, 
nors ir pačiai šie žodžiai nuskambėjo kvailai. — Koulai, tu 
manęs nemyli. O aš nemyliu tavęs. Aš tekėsiu už kito, pa- 
meni? Aš netgi negyvensiu čia. Tu juk padėsi man sugrįž- 
ti, ar ne? 

Atrodė, kad Koulas negirdi jos, nes ir toliau laikė ap- 
kabinęs, o Keidi jautėsi saugi jo glėbyje. Gal dėl patirtų 
nelinksmų nuotykių, bet mergina netrukus pasijuto mieguis- 
ta. Žinoma, reikėtų atsikelti, užkurti laužą ir išvirti sultinį 
iš triušio kaulų, kuriuos išsaugojo, ir dar reikėtų pasikloti 
tarp savęs ir Koulo bei ant šaltos kietos žemės keletą ant- 
klodžių. Tačiau šitaip arti Koulo niekas nebeatrodė labai 
svarbu. Ji žinojo, jog turėtų galvoti apie Gregorį ir jam duo- 
tus įžadus, tačiau šią valandėlę tegalvojo apie Koulo šilu- 
mą ir apie tai, kaip gera jo glėbyje. 

Jau snausdama Keidi staiga suvokė vieną dalyką, dėl 
kurio patiko būti šalia Koulo, - ji nesijautė stora. Dvide- 
šimtajame amžiuje ji nuolatos išgyvendavo dėl to, ką vi- 
suomenė vadina “riebalų pertekliumi". Gal jautėsi norma- 
liai todėl, kad Koulas buvo didelis ir stambus; ne toks kaip 
šiuolaikiniai vyrai, kurie tokie ploni, kad jų skruostikau- 
liai primena skustuvo ašmenis. O gal dėl to, kad devynio- 
liktajame amžiuje nepopuliarios moterys, turinčios vamz- 
delio figūrą? Kad ir kokia toji priežastis, bet šalia Koulo ji 
Jautėsi graži, geidulinga ir labai labai trokštama. Keidi be- 
veik norėjo, kad jis galėtų... 

— Pasikalbėk su manim, — sušnabždėjo Keidi, pri- 
gludusi lūpomis prie šiltos jo kaklo odos. Jei niekas neatit- 
rauks jos dėmesio, ims bučiuoti jį. 

Atrodė, kad Koului šalta žemė nė motais; jis ramiai 
glostė Keidi plaukus, paskui užkėlė vieną savo koją ant jo- 
sios: 

— Praėjus trejiems metams po mano draugo Tariko 
mirties, jo tėvas praturtėjo iš sidabro kasyklos. Už tuos pi- 

nigus jis sūnaus atminimui pastatė mečetę. Ji nedaug tepa- 
sikeitė nuo Tariko tėvo mirties, nes aš ja rūpinuosi. Turiu 
raktą, taigi, kai grįšime į Legendą, nusivesiu tave, jei no- 
rėsi. Ji labai graži. Tyli ir pilna maldų. 

Nutilo paskutiniai vyro žodžiai, ir Koulas užmigo, apka- 
binęs Keidi. Mergina pabandė atsitraukti, bet jo rankos buvo 
tarsi surakinusios ją. Keidi jautėsi alkana, norėjo dar pasi- 
tvarkyti, bet vyro šiluma ir tyli naktis greitai užliūliavo ir ją. 


Keidi prabudo, pajutusi kepamos žuvies kvapą. Šyp- 
sodamasi ir vis dar užsimerkusi, ji nusižiovavo ir pasirąžė 
galvodama, kad pateko į rojų. Kai Koulas švelniai pabu- 
čiavo ją, ji visiškai natūraliai apsikabino jo kaklą ir mei- 
liai atsakė tuo pačiu. 

— Labas rytas, ponia Džordan, — tyliai tarė Koulas 
jai į lūpas. — Man patiko miegoti apkabinus tave. Niekada 
dar neturėjau tokios malonios nakties. 

Keidi vis dar užsimerkusi šypsojosi, sunėrusi aplink 
jo kaklą rankas. Kai vyro ranka palietė jos klubą, o paskui 
pajudėjo aukštyn, Keidi tyliai atsiduso. 

Staiga Koulas paniurdamas atsitraukė. 

— Ak! — atsiprašydama ištarė Keidi, žiūrėdama į vy- 
riškį. Be abejonės, ji priminė tai, ko jis negali daryti. Pri- 
minė jam apie... 

— Pusryčiai gatavi, — pasakė Koulas atgaudamas ge- 
rą nuotaiką. 

Keidi prireikė šiek tiek laiko, kad atsitokėtų. Ji buvo 
taip sustingusi miegodama ant kietos žemės, kad vargiai 
išsijudino, todėl Koulas smagiai iš jos pasijuokė. Pasisiūlė 
iššukuoti jos susivėlusius plaukus, bet Keidi neleido jos 
liesti. 

— Tu atrodai kaip moteris, besimėgaujanti medaus mė- 
nesiu, — tarė vyriškis, paduodamas du puikiai iškeptus upė- 
takius. 

Keidi vos nepasakė, jog išties mėgaujasi, bet prisipa- 
žindama būtų išdavusi Gregorį. 

Kadangi juodu taip ir nebuvo įkūrę tikros stovyklos, 
tai netrukus susipakavo daiktus ir ramiai patraukė prie griu- 

vėsių, apie kuriuos Koulas dar turėjo papasakoti. Tačiau 
po poros valandų kelionės prasivėrė dangus ir prapliupo 
šaltas kalnų lietus. 

Ir nors pastogės statymas truko tik keletą minučių, jie 
palindo po ja kiaurai permirkę. Šlapi ir sušalę, juodu su- 
siglaudė po brezento pastoge ir apsivyniojo antklodėmis. 

— Aš noriu valgyti, — tarė Koulas. 

Šie žodžiai nuskambėjo Keidi kaip rago gausmas — ji 
skubiai sviedė į šoną antklodę ir pasiruošė eiti į lietų rinkti 
žalumynų, — negali nieko iškepti, nes neįkurs ugnies. 

Koulas paniuręs sugavo ją už rankos. 

— Vyrai tau nekelia didelio pasitikėjimo, ar ne? — 
piktai pasiteiravo. — Aš esu tas, kuris rūpinasi viskuo, tai- 
gi ir maistu. 

Tai pasakęs vyriškis griebė lanką su strėlėmis ir nėrė į 
lietų. 

— O kur mes susikursime laužą? — sumurmėjo Kei- 
di, stebėdama aplinkui ošiančią liūtį. 

Netrukus Koulas grįžo su pora triušių ir ėmėsi kurti 
laužą po laikinąja pastoge. Keidi pareiškė, kad laužo dū- 
mai virs tiesiai į juos ir uždusins, bet Koulas nepaprastai 
kantriai paaiškino, jog jei vyras geras medkirtys, tai jis Ži- 
no, kaip sudėti laužą, kad dūmai virstų į lauką. 

Jo teorija pasitvirtino tik penkiolika minučių; paskui 
pasikeitė vėjas, ir dūmai atsisuko į juos. Kad neuždustų, 
Jie užsimetė ant galvų antklodę ir pasislėpė. Kai Keidi ėmė 
priekaištauti, Koulas pradėjo bučiuoti ją, kol susivijusiais 
kūnais abu nuvirto aukštielninki. 

Keidi, stengdamasi nepamiršti, kur ir su kuo esanti, ban- 
dė atstumti vyriškį, tuo pačiu kontroliuodama savo kūną. 

Kai Koulo bučiniai nepadėjo Keidi atsipalaiduoti, jis 
nusviedė į šoną antklodę ir, suspaudęs kumščius, atsisėdo 
atokiau nuo jos. 

— Ką man padaryti, kad pamirštum tą vyrą? Keidi, 
negi tu jį taip labai myli, kad nematai kitų vyrų? Ką jis 
padarė, kad nusipelnė tokią begalinę tavo meilę? 

Keidi prasižiojo atsakyti, bet tuoj pat susičiaupė. Ne- 
gražu lyginti Koulą su Gregoriu, tačiau, tiesą sakant, su 

Gregoriu niekada neteko ilgiau pabūti. Nuolatos skambė- 
davo telefonai, į duris belsdavosi žmonės. O Keidi irgi pa- 
prastai būdavo taip pavargusi po ilgos darbo dienos, kad 
jokia romantika neberūpėdavo. Jei Gregoris pakšteldavo į 
kaklą stovinčiai prie viryklės, to ir užtekdavo. 

— Gerai, — tarė Koulas, — gali neatsakyti. 

Keidi matė, jog vyriškis dar pyksta, nes įsižiūrėjo į 
ugnį. Vėjas vėl pasikeitė, ir dūmai nebelindo į akis. Nepai- 
sydama visko, Keidi apgailestaudama pagalvojo: daugiau 
Jokių ęglamonių po antklode. 

Pažiūrėjusi į plačią Koulo nugarą, palinkusią virš lau- 
žo, Keidi pajuto sąžinės graužimą dėl to, kaip elgiasi su 
juo. Jis buvo toks geras, rūpinosi ja, netgi vedė, kai ji ne- 
gavo darbo ir negalėjo savęs išlaikyti. Jei ne Koulas, ji bū- 
tų mirusi iš bado tame nemitelaširdingame miestelyje. Kei- 
di prisiminė viską, ką jis padarė gražaus: vonią karštoje 
versmėje, nuolatos rūpinosi ja, rizikavo gyvybe, kai manė, 
JOg ji sužeista. Be to, kaip jis sakė, tai vienintelis medaus 
mėnuo jo gyvenime. 

— Tu man per daug patinki, — tyliai tarė jam į nuga- 
rą. — Dar joks vyras neskyrė man tiek daug dėmesio. Tu 
lepini mane, ir bijau, kad man tai patinka. 

Atrodė, kad vyriškis jos neišgirdo, bet kai atsisuko, 
laikydamas rankoje gabalą triušio, šypsojosi taip, tarsi ji 
būtų pasakiusi gražiausią komplimentą. Keidi sutrikusi nu- 
leido akis. Ir kodėl jam reikėjo būti tokiam gražiam? 

Pavalgęs Koulas išsitiesė po pastoge, pasirėmė ranka, 
o ilgomis kojomis beveik apkėtė Keidi; vos vos šypsoda- 
masis pažiūrėjo į ją: 

— Noriu, kad papasakotum man apie save viską. 

Keidi nusijuokė, tačiau žvilgtelėjusi į Koulo veidą su- 
prato, jog jis kalba rimtai. 

— Mano gyvenimas buvo gana nuobodus, tu užmigsi 
besiklausydamas. 

— Neįsivaizduoju, kad kas nors, susijęs su tavimi, kel- 
tų man nuobodulį. Noriu žinoti apie tave viską, taigi esu 
pasiruošęs klausytis. 

Gal pastūmėta vyriškio nuoširdumo, o gal norėdama 


106 


pati išsiaiškinti, kas atsitiko, Keidi ėmė pasakoti apie savo 
gyvenimą. Ji papasakojo, kaip visada norėjusi būti virėja, 
kaip mokykloje, užuot mokiusis kitų dalykų, domėjosi tik 
valgių gaminimu. Ji nežinojo, kas buvo prezidentai, kara- 
liai ar karalienės, tačiau puikiai išmanė apie kiekvienos 
epochos valgius ir žymiausius virėjus. Baigusi mokyklą, ji 
įstojo į koledžą studijuoti valgių gaminimo, o vėliau — į 
Piterio Kampo Kulinarijos mokyklą Niujorke. 

Keidi papasakojo Koului, kad jos tikslas — atidaryti 
nuosavą nedidelį restoranėlį, kad galėtų eksperimentuoti 
su maistu, kad nori pakeliauti ir parašyti valgių gaminimo 
knygą. Kai turėjo dvidešimt penkerius, mokykloje ją ap- 
lankė Gregorio motina ir papasakojo apie šeimos kepsnių 
restoraną Aleksandrijoje, Virdžinijos valstijoje. Ponia Nor- 
man sakė, kad josios restoranas dabar tarsi dinozauras val- 
gių pasaulyje, todėl jai reikia Žmogaus, galinčio jį atgai- 
vinti. Keidi sutiko ir ėmėsi darbo “Svogūnuose", pasirašy- 
dama kontraktą trejiems metams. 

— Ir man pavyko, — pasakojo ji Koului. — Prireikė 
šiek tiek laiko, bet pamažu žmonės ėmė lankytis “Svogū- 
nuose", kad paragautų mano valgių. 

— Ir tau patiko dirbti poniai Norman? — tyliai pasi- 
teiravo Koulas. 

Keidi atsakė ne iš karto: 

— Atvirai kalbant, buvo gana sunku, — tarė ji ir ėmė 
aiškinti. Nors Gregorio motina ir sakė, jog nori moderni- 
zuoti restoraną, iš tiesų ji nenorėjo jokių pakeitimų ir prie- 
šinosi viskam, ką Keidi mėgino padaryti. Senoji buvo tik- 
ra šykštuolė, gailinti pinigų naujiems įrengimams, todėl 
Keidi teko dirbti su krosnele, kuri nuolatos gesdavo, ir nau- 
dota virykle, pirkta 1962 metais. 

— Keidi, — prabilo Koulas, — tu buvai restorano sie- 
la. Kodėl nepagrasinai išeisianti, jei ji nenupirks naujų įren- 
gimų? 

Keidi atsiduso ir pakėlė akis į dangų: 

— Kodėl visi galvoja, kad aš esu bejėgė? Ir kvaila? 

— Aš nemanau... 

— Taip, manai, ir visi mokykloje taip galvojo, kai pri- 

ėmiau ponios Norman pasiūlymą, bet aš tiksliai žinojau, 
ką darau. Man siūlė įvairių darbų, bet žinojau, kad jei dirb- 
siu tokiam kaip Žanas Luisas, žmonės sakys, kad mokausi 
iš meistro ir visą laiką lygins su juo. Ėmiausi darbo “Svo- 
gūnuose" iš tuštybės. Grynos, senamadiškos tuštybės. Ži- 
nojau, kad jei pavyks pertvarkyti šį seną, siaubingą resto- 
raną, visa garbė atiteks man. Taigi vėliau gaučiau darbą 
bet Kur, ir kaip virtuvės šefė, o ne padėjėja; arba gaučiau 
finansinę paramą nuosavam restoranėliui atidaryti. 

Koulas nusišypsojo, pripažindamas jos sumanumą ir 
planus. 

— Tai kas gi atsitiko? — paklausė jis. 

— Nieko. Padariau tai, ką buvau sumaniusi. — Keidi 
nusišypsojo. — O priedo gavau šeimininkės sūnų. 

— Bet tu sakei, jog dirbi ten jau penkerius metus. Tai 
ar nupirko tau naują viryklę, pasibaigus trejų metų kon- 
traktui? 

Keidi nusijuokė: 

— Dar ne, bet aš lenkiu šia linkme. Nemanau, kad po- 
nia Norman atsisakytų nupirkti savo marčiai naują krosne- 
lę, kaip sakai? 

Mergina norėjo pajuokauti, bet Koulas nenusišypsojo: 

— Keidi, kam priklauso restoranas, kuriame tu dirbi? 

— Nežiūrėk taip į mane, nes žinau, kur tu lenki. Ište- 
kėjusi už Gregorio, kaip jo Žmona aš vadovausiu pusei res- 
torano. 

— Ar jis pasipiršo tau prieš baigiantis kontraktui ar 
jam pasibaigus? 

Keidi vos nenusišypsojo pajutusi, kaip Koulas vengia 
tarti Gregorio vardą. 

— Pasibaigus. Bet nepradėk įrodinėti man, kad Gre- 
goris veda mane tik tam, kad ir toliau jam gaminčiau. 

Keidi giliai įkvėpė, nes Koulo įtarinėjimai ėmė kelti 
jai pasipiktinimą. 

— Tu nesupranti Gregorio ir mano santykių. Mudu esa- 
me komanda. Gregoris duoda man laisvę, kad galėčiau su- 
sikoncentruoti prie valgių gaminimo. Nuo tos dienos, kai 
mes susitikome, jis sunkiai dirba “Svogūnų" labui. Jis ra- 

šo maisto kritikams, meilikauja laikraščiams ir žurnalams, 
kad jie išspausdintų teigiamus straipsnius. Jis nemokamai 
vaišina įtakingus Žmones, kad šie paskleistų informaciją. 

— Žinoma, jei visas mano pelnas priklausytų nuo vie- 
nos moters, aš irgi viską padaryčiau, kad tik ją išlaikyčiau. 

— O jo pelnas priklauso ne tik nuo manęs! Jis pre- 
kiauja nekilnojamuoju turtu. Be to, Gregoris ir jo motina 
bet kurią dieną gali mane pakeisti kitu darbuotoju. 

— Tikrai? Ir kiek virėjų bandė nusamdyti jo motina, 
kol tu sutikai dirbti tą darbą? 

Keidi jautė, jog neturėtų jam atsakyti, bet, kita vertus, 
kodėl turėtų slėpti? Tegu jis sako, ką tik nori, bet tiesa ne- 
pasikeis. — Septyniolika. 

— Ką? Negirdžiu. 

— Septyniolika! Ar tą norėjai išgirsti? Ponia Norman 
aplankė tris kulinarijos mokyklas ir pasikalbėjo su septy- 
niolika absolventų, tačiau nė vienas iš jų nenorėjo paban- 
dyti dirbti jos restorane. Bet tik todėl, kad jie neturėjo vi- 
zijos. Jie norėjo dirbti Volfgangui Pakui ar kokia kitai įžy- 
mybei... 

— O gal jie tiesiog matė, ką Gregoris ir jo brangioji 
motušė ketina padaryti iš jų — tai, ką padarė ir iš tavęs? 

— Niekas iš manęs nieko nepadarė! Aš esu labai lai- 
minga, ir mudu su Gregoriu susituoksime, nes labai myli- 
me vienas kitą. Tu nežinai, koks jis nuostabus! Jis mergino 
mane tarsi iš kokio romano — su rožėmis, šampanu, kon- 
certais, teatrais ir... 

— Bet nenupirko tau naujos viryklės, ar ne? O kokiu 
vežimu jis važinėja? 

— Tu apie tai nieko neišmanai, bet galiu pasakyti, jog 
Jis važinėja nauju raudonu Porsche, kurį nusipirko praei- 
tais metais. 

— O tu? 

— Dešimties metų senumo Ford Eskortu. Liaukis! Aš 
ėmiausi valgių gaminimo ne tam, kad užsidirbčiau pinigų. 
Ar tu bandai pasakyti, kad joks vyras negali mylėti manęs 
dėl manęs pačios? Ir kad jei jis nori vesti, tai ne iš meilės, 
o dėl kažkokios kitos priežasties? 

— Aš tik sakau, kad tas vyras, kurį tu manaisi mylin- 
ti, daro iš tavęs pinigus; jei ištekėsi už jo, tai visą likusį 
gyvenimą pratūnosi prie sulūžusios viryklės. Jis išdidžiai 
vaikščios po restoraną dailiai apsirengęs, maloniai sveikin- 
damas kiekvieną, o tu virtuvėje dirbsi juodą darbą. Be to, 
sakei, kad jis turi dar ir politinių ambicijų. Neabejoju, kad 
tavo talento dėka jis galės susipažinti su gana svarbiomis 
asmenybėmis. 

— Liaukis, — sušnabždėjo Keidi. — Nenoriu nieko 
girdėti. 

Bet Koulas nesiliovė: 

— Pasakyk, ar jūsų vedybų sutartyje numatyta, kad 
tau priklausys pusė verslo? 

Keidi piktai dėbtelėjo į jį: 

— Mano vedybų sutartis teigia, kad mes pasižadame 
vienas kitą mylėti amžinai. 

Koulas tartum negirdėjo jos: 

— Man atrodo, kad jis viską labai sumaniai patvarkė: 
jei tu išeisi, niekas nesužinos tavo vardo. Tu pelnei gerą 
vardą ne sau, bet jo restoranui. Ir per tuos penkerius metus 
tu padarei tą vietą tokią įžymią, kad net jei ir išeitum, jis 
visados rastų kitą virtuvės šefą, kuris tęstų tai, ką tu pra- 
dėjai. Tai yra, jei jis nupirktų naują viryklę. O tu liktum 
taip, kaip stovi, neturėtum pinigų savam restoranėliui; tau 
liktų tik vėl įsidarbinti kitoje vietoje paprasta virėja. O tai 
gana sunku, kai esi įpratęs būti pats sau šeimininkas. 

— Tu klysti! Mes su Gregeriu susituoksime. Aš būsiu 
pusės verslo savininkė. 

— Tikrai? Aš manau, kad bet kuris sveiko proto turin- 
tis vyras padarytų tai, ką padariau aš — per sekundę už- 
mautų tau ant rankos žiedą. O gal jis įsikibęs laikosi savo- 
sios laisvės, nes jau dabar turi tai, ko nori? Sužadėtuvių 
žiedu jis gali laikyti tave taip ilgai, kiek jam reikės. O tu 
net neišsireikalauji naujos viryklės! 

— Liaukis! Tylėk! — šaukė Keidi. Ji jautė baisų pyk- 
tį, sukeltą ne tiek Koulo klausimų, kiek jų pagrįstumo. Kei- 
di negalėjo pamiršti savo draugės Džeinės žodžių. Vien to- 
dėl, kad buvo buhalterė, Džeinė manė turinti teisę klausi- 

nėti apie kitų Žmonių finansus. Dar nespėjusi išlipti iš lėk- 
tuvo, ji jau klausinėjo Keidi apie restorano pelną ir kiek 
nuo jo gauna Keidi. Džeinė apstulbo sužinojusi, kad Keidi 
gauna tik, jos nuomone, menką atlyginimą, kad nėra ver- 
slo partnerė ir negauna jokios pelno dalies, kurį “Svogū- 
nams" neša jos talentas, kad Keidi net nežino, koks tas pel- 
nas. Keidi juokais nuleido Džeinės žodžius ir pasakė, jog 
gaus viską, kai tik ištekės už šeimininkės sūnaus. 

— Keidi, nenoriu pasirodyti cinike, — tada pasakė 
Džeinė, — bet jei jūs išsiskirsite, tu gali likti be nieko. Tu 
atidavei šiam restoranui keletą metų savo darbo, tačiau ta- 
vo namas, įskaitant ir baldus, bus jo vardu, nes viskas per- 
kama jums dar nesusituokus. Jei skirtumėtės, tau netektų 
absoliučiai nieko. Gautum tik tai, ką įnešei į santuoką, o 
tai reiškia — visiškai nieko. 

Keidi nekreipė dėmesio į draugės žodžius, bet Džeinė 
sugebėjo pasėti abejonės sėklą Keidi širdyje. 

— Liaukis! — vėl šūktelėjo Keidi Koului, tik šį kartą 
tyliau, ir užsidengė rankomis veidą. — Nenoriu daugiau 
klausytis nieko apie tai, kaip turėčiau įvertinti savo meilę 
Gregoriui. 

Koulas atgailaujančiu veidu apkabino ją per pečius. 

— Tu esi mano Žmona, ir aš noriu pasirūpinti tavimi, 
apsaugoti tave. Negi vyrai taip nedaro tavajame laike? 

Keidi nustūmė jo ranką: 

— Tu nesi mano vyras! 

— Esu, — ramiai atsakė Koulas ir vėl apkabino ją; 
šįkart stipriau, neleisdamas merginai atsitraukti. — Gal ne- 
būsiu juo, kai grįši pas aną vyrą; tada būsiu jau miręs, bet 
dabar, bė jokios abejonės, esu tavo vyras. 

Jis stipriai suspaudė ją: 

— Keidi, negi nematai, kaip aš myliu tave? Negi ne- 
Jauti, kaip nekenčiu to vyro, kurį sakaisi mylinti? Aš pasa- 
kyčiau bet ką ir padaryčiau viską, kad tik sukompromituo- 
čiau jį! Esu tikras, jog tu teisi, kad jis myli tave visa širdi- 
mi, kaip galėtų nemylėti? Bet negi negaliu net pamėginti 
padaryti taip, kad jis tau nors šiek tiek nepatiktų? Negi ne- 
galiu? 

Valandėlę Keidi galva sukosi nuo minčių ir jausmų. Ji 
niekada nebuvo iš tų merginų, kurioms vyrai stengiasi pa- 
daryti įspūdį, neriasi iš kailio, kad pakviestų vakarieniau- 
ti. Ji visados buvo apkūni ir drovi, todėl už virtuvės slenks- 
čio labai mažai bendraudavo su vyrais. 

— Jis tikrai myli mane, — tyliai ištarė Keidi, prispau- 
dusi galvą prie stiprios Koulo krūtinės. — Ir jis nupirks 
man naują viryklę, jei užsispirsiu, bet mes tiek daug išlei- 
džiame naujam namui... 

— Kieno vardu tas namas? 

Keidi neišlaikiusi susijuokė. 

— Tu sugedęs, siaubingas Žmogus, — tarė ji. 

Koulas suėmė merginos smakrą ir pažiūrėjo jai į veidą. 

— Ne, aš esu vyras, įsimylėjęs moterį, kuri myli ki- 
tą. — Jis švelniai ir meiliai pabučiavo ją. — Džiaukis, 
kad tavojo Geilardo čia nėra, nes bijau, kad patykočiau 
jo kokią tamsią naktį ir taip išvaduočiau jį nuo Žemės 
vargų. 

— Tada jie tave pakartų, — tarė žiūrėdama į Koulą, 
jausdama jo šiltą kvapą prie savo lūpų. Tą valandėlę ji ne- 
labai prisiminė, kas toks yra Gregoris. 

Bet kaip tik ši mintis privertė ją ištrūkti iš Koulo glė- 
bio: 

— O varge, — džiugiai tarė. — Nustojo lyti, taigi 
mums reikia eiti. Ir kaip tik tada, kai man buvo labai 
smagu. 

Koulas nusijuokė ir vėl norėjo paimti Keidi ranką, bet 
ji spėjo iššliaužti iš po pastogės. 

— Gal jau eitume, ką? — įsirėmusi rankomis į šonus, 
pasiteiravo iš viršaus. 

— Žinoma, — nekaltai atsiliepė Koulas, pradėdamas 
rinkti daiktus. — Aš gyvenu tik tam, kad vykdyčiau kiek- 
vieną tavo norą. 

Po valandėlės jie jau buvo susitvarkę ir pasiruošę ke- 
lionei, bet kai Koulas pasilenkė paimti savo kuprinės, Kei- 
di pasirodė, jog išgirdo žodį “bailė". Ji pasvarstė, ar ne- 
verta apsiginti, tačiau tik užrietė nosį, visa išvaizda saky- 
dama, kad Koulas Džordanas šioje planetoje neegzistuoja. 

10 skyrius 


Keidi ėjo paskui Koulą, bet vis trukdė jam, nes dažnai 
stabtelėdavo nusiskinti augalų, kiekvieną apžiūrinėdavo, 
stengdamasi prisiminti, ko mokėsi mokykloje apie lauki- 
nius augalus. Dienomis ji lankydavo specialybės paskai- 
tas, o vakarais klausydavosi botanikos kurso vietiniame uni- 
versitete. Ją visados domino maisto pradmenys ir tai, ką 
galima valgyti “nuo žemės". Ji taip pat giliai tikėjo, kad 
kiekvienai ligai šioje Žemėje yra vaistas; paprasčiausiai 
kažkas turi jį surasti. 

Staiga Keidi sustojo ir įsižiūrėjo į kažkokius augalus 
palei taką: jie buvo aukšti, dailiais liaunais lapais. 

— Šventoji žolelė! — netekusi žado sumirksėjo ir, ne- 
tikėdama savo akimis, papurtė galvą. 

— Į ką čia taip spoksai? — paklausė Koulas, atsistoda- 
mas šalia, bet nematydamas nieko daugiau, tik piktžoles. 

— Maždaug dvidešimt metų turkų kalėjime, — atsi- 
liepė išplėtusi akis. Kai Koulas klausiamai žvilgtelėjo į ją, 
paaiškino: — Kanapės, — ir nusišypsojo. — Ar esi girdė- 
jęs apie marihuaną? 

— Nesu. Ar tai dar viena piktžolė, kurią ketini man 
sumaitinti? 

— Ne, manau, kad šią geriau praleisiu. 

Koulas vėl patraukė pirmyn, ir Keidi nusekė paskui jį. 

— Manau, galėtum papasakoti apie tas savo kanapes, — 
tarė jai per petį. — Kam jos naudojamos? 

Keidi juokdamasi papasakojo Koului daugiau, nei jis 
norėjo Žinoti apie dvidešimtojo amžiaus problemas. 

Nors saulė ką tik nusileido, Keidi jau beveik nebeįžiū- 
rėjo tako. Koulas įspėdamas kilstelėjo ranką. Ji tučtuojau 
sustojo ir pasiklausė, bet nieko neišgirdo. 

Koulas pasilenkė prie jos ir sušnabždėjo: 

— Griuvėsiai štai ten, bet juose yra žmonių. Noriu, 
kad liktum čia ir lauktum; aš pažiūrėsiu, kas ten tokie. 

Keidi nedvejodama pakluso ir pasislėpė akmens luitų 
šešėliuose, pasidėjusi prie kojų abi kuprines. 

Koulas pasitikrino strėlinę ir lanką. 

— Būk čia ir neišlįsk, kol nesugrįšiu, — tarė. 

— O kas, jei ten tie vyrai, kurie bandė pakarti tave? 

— Jei būsiu toks kvailas ir leisiuosi pagaunamas an- 
trą sykį, tai mane tikrai reikės pakarti. — Kai Keidi žvilgs- 
niu išreiškė viską, ką mananti apie tokią mintį, vyriškis pla- 
čiai nusišypsojo, blykstelėdamas baltais dantimis. — Ar pa- 
bučiuosi meiliai atsisveikindama? — paklausė. 

— Tik laikydama špygą kišenėje, — meiliai atšovė ji 
ir irgi nusišypsojo. 

Koulas sukikeno, apglėbė ją per liemenį ir prisitraukė 
prie savęs. Pajutusi jo švelnias ir truputį praviras lūpas, 
Keidi pasijuto tirpstanti. 

— Kam rūpi, kokie vyrai? — sumurmėjo jis, prisi- 
traukdamas ją dar arčiau ir pabučiuodamas į žandą. — Ar 
ilgėsies manęs? 

— Aš mėgausiuos ramybe. 

Vyras nusijuokė ir dingo tamsoje. 

Koului nuėjus, Keidi apsidairė aplinkui, klausydama- 
si keistų nakties garsų, ir suvokė, jog dabar, kai Koulo nė- 
ra, ji bijo. O jei jam kas nors atsitiks? Jei sugrįš tie vyrai? 
Jei... 

Kaip įmanydama tyliau, ji išslinko iš už akmenų ir nu- 
tykino takeliu, klupinėdama ant pasitaikančių akmenukų, 
peržengdama duobutes. Po valandėlės už posūkio ji paste- 
bėjo šviesą ir, priėjusi dar arčiau, apstulbusi įsispoksojo į 
tai, ką pamatė. 

Už siauro griovio į tamsų dangų kilo stati uola. Uolos 
papėdėje matėsi gili įduba, kurioje stovėjo senovinių mo- 
lio trobesių liekanos. Priešais senuosius pastatus degė ug- 
nis, o aplink ją sėdėjo trejetas vyrų, laikydami rankose ala- 
vinius kavos puodukus. 

Keidi pritūpė ir apsidairė tamsoje galvodama, kad tie 
vyrai neatrodo labai pavojingi, bet tuoj pamatė tai, kas ją 
tikrai pašiurpino: ant sienos už jų kabėjo negyvas erelis. 
Iškišusi galvą iš už medžio, Keidi išvydo dar pustuzinį ne- 
gyvų erelių, pakabintų ant sienos išskleistais sparnais. 

Keidi negalvojo, ką daranti. Atsistojusi ji įsirėmė ran- 
komis į šonus ir garsiai šūktelėjo: 

— Ereliai! 

Vyrai prie laužo sukluso ir sužiuro į tamsą. 

Staiga kažkieno ranka užspaudė Keidi burną ir nutem- 
pė ją į gilesnę tamsą. Ji neabejojo, kad vyras, laikantis ją, 


yra Koulas. 
— Kodėl nepaklausei ir nepasilikai ten, kur liepiau? — 
piktai suurzgė jai į ausį. — Na, tiek to, gali neatsakyti. Ei- 


me. Jie tik medžiotojai, niekam nieko bloga nedaro. 

Keidi nejudėjo: 

— Niekam nieko bloga? — sušnypštė jam. — O kaip 
ereliai? — Pastarąjį žodį ji ištarė ypač jausmingai. 

Netgi tamsoje Keidi išvydo nieko nesuvokiantį Koulo 
žvilgsnį. 

— Tu teisi, jie medžiotojai, o vyrais pasitikėti negali- 
ma. Jei tavęs nebūtų šalia, aš, ko gero, prisidėčiau prie jų, 
tačiau negaliu leisti, kad apie tave sukiotųsi daugiau vyrų. 

Nekreipdama dėmesio į komplimentą, Keidi piktai 
Žybtelėjo akimis: 

— Ar tu ketini kuo ramiausiai dingti iš skerdynių vie- 
tos? 

Blankioje šviesoje ji matė sumišusį Koulo veidą. Pa- 
galiau Koulas ėmė kažką suvokti, ir jo veide pasirodė nuo- 
staba: 

— Negi nori pasakyti, kad tau gaila maitvanagių? 

Keidi giliai įkvėpė: 

— Erelis yra Jungtinių Valstijų simbolis. Šis paukš- 
tis... 

— Ką? — aiktelėjo Koulas, prisilenkdamas taip arti, 
kad nosimi beveik baksnojo į jos skruostą: — Erelis sim- 
bolizuoja mūsų didžią šalį? Gal tu proto netekai? Šie paukš- 
čiai ėda pūvančią mėsą. Jie niekuo ne geresni už grifus. Be 
to, jie kelia grėsmę rančų gyventojams. Juos reikia šaudy- 
ti! 

Skubiai apsisukusi ant kulnų, Keidi ėmė žingsniuoti 
taku. Turi būti koks nors takas per griovį, ir ji būtinai pa- 
teks prie griuvėsių. Ji nežinojo, nei ką pasakys, nei ką pa- 
darys, bet būtinai sugalvos ką nors, kas sustabdytų šias sker- 
dynes. 

Koulas sugriebė ją už liemens ir truktelėjo į save. 

— Paleisk mane arba aš rėksiu, — sušnypštė ji, bevil- 
tiškai kovodama su jo stipriomis rankomis. 

— Jei nusiraminsi, paleisiu. — Kai Keidi suglebo, 
Koulas paleido ją ir atsuko į save. — Na gerai, tau nepa- 
tinka, kad šaudomi ereliai, bet... 

— Kodėl jie šitaip daro? O jei tie vyrai išžudys visus 
šiuos nuostabius paukščius? Netgi aš nemoku paruošti erelio. 

— Džiaugiuosi tai girdėdamas, — tarė Koulas ir, Kei- 
di pamėginus nusisukti, sugavo ją už rankos. — Nieko ne- 
bepadarysi, dabar jau viskas baigta. Niekas nebeprikels tų 
paukščių: Tie vyrai parduos jų plunksnas ir Šiek tiek užsi- 
dirbs; tai ir viskas. 

— O rytoj? Rytoj jie atsikels ir nužudys dar keletą ere- 
lių! — Keidi giliai įkvėpė. — Koulai, tu paprasčiausiai ne- 
žinai, kas atsitiko paukščiams ir žvėrims mano laike. Dau- 
gelyje tuščių žemių Žmonės pasistatė namus, ir paukščiai 
nebeturi kur sukti lizdų; žmonės automatiniais ginklais nai- 
kina vargšus Žvėris; jie... 

— Suprantu, bet ką aš galiu padaryti? Jei nori, gerai 
sumokėsiu tiems vyrams, kad jiems daugiau nebereikėtų 
medžioti. : 

— Kuo didesnė kaina, tuo daugiau jie žudys. Zinau, 
tu negali sustabdyti visų medžiotojų, bet gal gali padaryti 
ką nors, kad šie vyrai liautųsi skerdę? Štai tie trys? 

Koulas, žiūrėdamas į dideles maldaujančias Keidi akis, 
žinojo, kad gal ir nesustabdys jų, bet trūks plyš pamėgins. 
Jo galvoje sūkuriavo įvairiausios mintys, kaip tai padaryti. 
Prigrasinti, kad jei jie kada nors nušaus nors vieną tų pra- 
keiktų paukščių, jis, Koulas Džordanas, asmeniškai susi- 
ras kiekvieną iš jų ir užmuš? Tačiau Koulas žinojo, jog reik- 
tų užmušti ne vieną ir ne du, kad medžiotojai tikrai išsi- 
gąstų. Už pinigus Žmonės drįsta padaryti viską. 

Tada jam į galvą atėjo kita mintis, ir Koulas ėmė šyp- 
sotis, tačiau iš jo veido Keidi suprato, jog tai, ką vyriškis 
ketina padaryti, nėra labai gražu ir dora. Gal net neteisėta. 

— Tu juk nieko nenuskriausi, ar ne? — sušnabždėjo 
ji. — Nepasinaudosi tomis savo strėlėmis, kad... 

— Noriu, kad prisiektum man, jog sėdėsi štai čia, ty- 
lėsi ir stebėsi. Nieko daugiau. Jokiais būdais nesikiši. Pa- 
žadi? 

— Kaip galiu pažadėti? O jei jie bandys nušauti tave? 

Jis užkišo jai už ausies plaukų sruogelę. 

— O tau tai rūpi? 

— Žinoma. Jei būsi negyvas, kas padės man rasti pet- 
roglifus, kad galėčiau sugrįžti pas mylimą vyrą? — Keidi 
žinojo, jog turi priminti sau apie savo didžią meilę, nes šią 
valandėlę jai neegzistavo joks kitas pasaulis, išskyrus šį. 
Ir galbūt negalėjo prisiminti jokio kito vyro, išskyrus šį. 

Koulas paėmė jos rankas ir paniurdamas spustelėjo. 

— Nepamiršk, tau manęs reikia. Prašau nepamiršti, kad 
jei sujudėsi ar imsi triukšmauti, tie vyrai šaus į mane. Jei 
manęs nebebus, kas apsaugos tave? 

— Ak, — išplėtusi akis atsiduso Keidi; tada iš Koulo 
veido išraiškos nusprendė, kad jis, ko gero, tik erzina ją. O 
gal ji bijo todėl, kad žiūri per daug vesternų, kur visi daug 
šaudo. — Ką ketini daryti? 

— Kai ką labai paprasto, — spindinčiomis akimis at- 
siliepė vyras. 

Kurį laiką Keidi nustėrusi Žiūrėjo į jį, tada prisiminė 
savo ilgą paskaitą apie nelegalius narkotikus Amerikoje. 
Gal ji truputėlį nukrypo nuo temos, pasakodama apie žar- 
goną, kreką ir repą? Nespėjus jai prasižioti, Koulas sku- 
biai pabučiavo ją ir tyliai ištirpo tamsoje. 

Įsitaisiusi tarsi kokia Žžiūrovė amfiteatre, Keidi ėmė 
stebėti, kaip vyrai ruošiasi nakčiai. Keidi žiovaudama pa- 
vydėjo jiems, trokšdama kad ir ji galėtų prisiglausti prie 
Koulo. Ne, — subarė save. Ji nori grįžti į savo lovą Virdži- 
nijoje, 0 rytoj pasimatyti su Gregoriu. Ji nenori glaustytis 
miegamajame maiše šalia savo vyro Koulo, pasitaisė. Ji nori 
Gregorio, o ne Koulo. 

 Keidi dėmesį patraukė kažkoks judėjimas už griovio, 
ir ji suklususi įsitempė. Bet tai, ką pamatė, privertė ją pa- 
sitrinti akis. Beveik nuogas vyras, kurio kūno spalva visiš- 
kai atitiko molinių trobesių spalvą, tyliai prislinko prie jau 
miegančių vyrų ir įmetė į laužą glėbelį žolių. Paskui tas 

vyras, pasiėmęs porą erelio sparnų, ėmė vėduoti liepsną, 
kad dūmai slinktų miegančiųjų pusėn. 

Keidi žiūrėjo išpūtusi akis žinodama, kad žolė, įmesta 
į ugnį, yra laukinės marihuanos stiebai. Jis iš tikro labai 
supratingas, beveik žavėdamasi pagalvojo Keidi. 

Kai dūmų kamuoliai pasiekė griovį, Keidi ištempė kak- 
14, stebėdama Koulą, judantį laužo šviesoje. Jis buvo be- 
veik nuogas, tik ant klubų ryšėjo strėnjuostę; jo stambų rau- 
meningą kūną dengė tik džiūvantis molis. 

Patiko Koulas jai ar ne, norėjo ji likti su juo ar ne, 
tačiau negalėjo nesižavėti šio Žmogaus grožiu. Jis mano 
vyras! — staiga pagalvojo, bet tuoj liepė sau išmesti šią 
mintį iš galvos. Jos tikrasis vyras — Gregoris ar bent jau 
greitai bus. 

— Kąjis ten dabar daro? — pusbalsiu sušnibždėjo Kei- 
di, stebėdama Koulą, nukabinėjantį negyvų erelių kūnus ir 
sparnus, paskui dingstantį už senų griuvėsių. Atrodė, kad 
jo nėra jau ištisą valandą. Dar kurį laiką Keidi spoksojo į 
svaiginančiame rūke miegančius vyrus, bet netrukus užmi- 
go ir pati. Gal dūmai pasiekė ir paveikė ir ją. 

Ji pabudo nuo nežemiško riksmo ir taip staiga pašoko, 
kad net trinktelėjo galvą į medžio šaką: laužo šviesoje pa- 
matė iš griuvėsių išslenkančią šmėklą. Kurį laiką Keidi šir- 
dis taip plakė, kad ji ne i1š karto suvokė, jog toji būtybė — 
Koulas. 

Šmėkla, lyg ir primenanti žmogų, bet tamsi kaip šešė- 
lis, liuoktelėjo vyrų link; jos kūną dengė erelių plunksnos, 
ji buvo panaši į didžiulį, pasiruošusį pulti paukštį. 

Koulas ant rankų prisirišo keletą sparnų; dar daugiau 
sio erelio snapu, o galvą ir kaklą dengė ryškios baltos 
plunksnos. Jis atrodė tarsi dvasia, atsiųsta atkeršyti už sa- 
vo išžudytus brolius. 

Jeigu neužtektų vien išvaizdos, Koulas dar ir rėkė, pa- 
mėgdžiodamas spigų erelio klyksmą, ir darė tai taip gar- 
siai ir kraupiai, jog klyksmai raižė nakties orą tarsi aštrieji 
Koulo peiliai. 

Trejetas medžiotojų, apsvaigę nuo marihuanos dūmų, 


118 


lėtai atsisėdo, pažvelgė į virš jų pasvirusį gigantišką erelį, 
tačiau prireikė amžinybės, kol susivokė ir išsigando. 

Koulas, kuriam, atrodo, patiko terorizuoti medžioto- 
jus, išskleidė sparnuotas rankas ir taip suplasnojo virš vie- 
no iš vyrų galvos, kad Keidi net pagailo vargšo. Kiti du 
nelaukė, kol ir juos ims taip nuoširdžiai įtikinėti, todėl pa- 
šoko, puolė bėgti, atsitrenkė į sieną, nesusivokdami iš 
siaubo. Kai pabandė griebtis šautuvų, Koulo spiegimas ta- 
po beveik nepakeliamas, tarsi erelis ketintų sudraskyti juos 
į gabalėlius. 

Po valandėlės vyrai, pasikišę po pažastimis batus, pa- 
liko visa kita ir ėmė kepurnėtis žemyn. O Koulas, ištiesęs 
ilgas rankas, persekiojo vyrus, tarsi erelis, kuriuo jis tapo, 
norėtų juos praryti. 

Medžiotojams pasprukus, Keidi ilgai nejudėdama sė- 
dėjo, stebeilydamasi į laužą, dairydamasi po ištuštėjusią 
stovyklavietę. 

Ji žinojo, jog turėtų atsistoti, susirasti Koulą ir pasa- 
Kkyti jam, kad spektaklis buvo puikus. Turėtų padėkoti 
vyriškiui, kad įbaugino tuos medžiotojus, nes buvo tikra, 
jog šie vyrai niekada gyvenime nebenušaus erelio. Tačiau 
liko sėdėti, kur sėdėjusi. Koulo pasirodymas buvo kažkoks 
bauginantis, — tiesą sakant, jis išgąsdino ir Keidi. Atrodė, 
tarsi Koulas iš tikro būtų tų negyvų erelių dvasia, tarsi ere- 
lių sielos būtų persikėlusios į jo kūną ir vertusios jį judėti. 
Netgi jo riksmas buvo labai panašus į erelio. 

Keidi tikėjosi, kad Koulas ateis per griovį pasiimti jos, 
tačiau visur tvyrojo tyla. Atrodė, kad kiekviena Keidi kū- 
no dalelė klausosi žingsnių, tačiau jų nesigirdėjo. 

Kai praėjo, Keidi nuomone, gal dvi valandos, ji atsi- 
stojo ir pasiklausė, tačiau neišgirdo nei medžiotojų, nei 
Koulo. Kaip įmanydama tyliau ji ėmė slinkti prie griovio 
ir rado nedidelį tiltelį, vedantį į griuvėsius. 

Keidi stovėjo palei griuvėsius, žiūrėdama į rūkstantį 
laužą, jausdama plūstančius dūmus, kai staiga iš už tamsių 
medžių spiegdamas iššoko Koulas. Dantyse jis laikė įsi- 
kandęs peilį, kūnas vietomis buvo molinas, vietomis 
plunksnuotas. Vyriškis atrodė kraupiai, ir Keidi nevalingai 

žengė žingsnį atgal. Šią valandėlę jis niekuo nepriminė cho- 
ro berniuko. Dabar Koulas atrodė tarsi iš blogiausio koš- 
maro, kokį kada nors buvo sapnavusi. 

Žengusi dar vieną žingsnį atgal, Keidi vos neįgriuvo į 
rūkstantį laužą. Aš visiškai nepažįstu šio žmogaus, pagal- 
vojo ji ir, kai jis priėjo arčiau, tarsi gindamasi kilstelėjo 
ranką. 

Bet Koulas išsišiepęs sugriebė ją savo stipriomis ran- 
komis, pakėlė nuo žemės ir apsuko ore. Kai Keidi ėmė spur- 
dėti, jis įsikniaubė veidu-snapu į jos kaklą ir tarė: 

— Pasitikėk manimi, mano mažoji žmonele. Atiduok 
man savo gyvybę ir pasitikėk. 

Keidi sustingo jo glėbyje, šlykštėdamasi plunksnomis 
ir visu tuo, ką jis imitavo, tačiau, matyt, ją paveikė dūmai, 
nes kai vyriškis pradėjo vėl sukti ją aplinkui, ėmė atsipa- 
laiduoti. 


— Atsipalaiduok, Keidi, mano meile, — šnabždėjo 
jis. — Leisk kitiems pasirūpinti tavimi. Atsiduok man. 
| — Aš negaliu, — atsiliepė ji, bet jautė, kaip jos kūnas 
vis labiau glemba jo rankose. — Mano gyvenimas ne čia, 


jis kitame laike. — Ji norėjo tai pasakyti tvirtai, tačiau tik 
dar labiau prigludo prie Koulo, jausdama, kaip puikiai jos 
galva jaučiasi jo kaklo įlinkyje. Jai ėmė atrodyti, kad vy- 
rui nuostabiai tinka ši plunksnų apranga, kad jie abu tuoj 
nuskris. 

— Tau nėra reikalo stengtis būti geriausia mergaite pa- 
saulyje, — tarė jis. — Tau nereikia būti tobulai. Tau nerei- 
kia stengtis, kad Žmonės tave mylėtų. Aš myliu tave tokią, 
kokia esi. 

— Tokią, kokia esu, — pakartojo ji, jausdama, kaip 
nuo pečių krenta viso gyvenimo našta. Jos protas jau nepa- 
Jėgė visko suvokti — jai nebereikia būti geriausia virėja, 
geriausia dukra, geriausia visose gyvenimo srityse. Gal tai 
ir tiesa... Koks ten tas žodis, kurio prasmė jai nelabai aiš- 
ki? Smagu. Taip, būtent; gal ir būtų smagu... 

Keidi atsilošė ir kurį laiką žiūrėjo į Koulą, į paukščio 
snapą ant jo galvos, rudas plunksnas, beveik dengiančias 
jo veidą, — matėsi tik apatinė dalis. Tamsusis vyras jos 

sapnuose visados dengdavo apatinę veido dalį, bet Keidi 
žinojo, kad jei pamatytų jo burną, jo lūpos būtų tokios kaip 
Koulo. 

Ir jai pasirodė visiškai natūralu pasilenkti ir pabu- 
čiuoti jį. 

Keidi svaigo nuo jausmų, užvaldančių jos kūną. Gal 
kalti buvo dūmai, gal tyras kalnų oras, o gal šis gražus vy- 
ras raumeningu kūnu, bet Keidi staiga pajuto neįtikėtinai 
stiprų jausmą. Todėl, kai jis pakišo rankas po jos užpaka- 
liuku ir kilstelėjo ją taip, kad galėtų kojomis apsivyti jo 
liemenį, jai pasirodė gana natūralu. 

— Keidi, aš myliu tave, myliu, — vėl sušnabždėjo jis, 
ir mergina atlošė galvą, leisdama jam glamonėti kaklą. 

Ir tą valandą Keidi žinojo, jog niekada nenorėjo jokio 
kito vyro labiau, nei dabar nori Koulo Džordano. Gal ji jo 
ir nemyli, gal tai marihuanos dūmai verčia ją elgtis taip 
neįprastai, tačiau Keidi neberūpėjo niekas, išskyrus nepa- 
prastai stiprų norą pasimylėti. 

— Tai netiesa ar ne? — sušnibždėjo ji, įsikniaubdama 
jam į kaklą. — Tu ne eunuchas? 

— Ar tu tiki viskuo, kas tau sakoma? — paklausė jis 
stipriau ją apkabindamas. 

— Beveik, — juokdamasi atsakė Keidi ir vėl įsisiurbė 
jam į lūpas. 

Nuo to laiko, kai jie susitiko, jie bučiavosi ne kartą, 
tačiau tai buvo skubūs, paviršutiniški bučiniai, bet Keidi 
to užteko, nes nenorėjo nieko daugiau. Bet dabar ji norėjo 
daugiau. 

TačiauKoulas neatsakė tuo pačiu. Jis neatsiliepė į bu- 
činį. Užuot pabučiavęs, jis nuleido ją ant Žemės ir tarė: 

— Nori užsidėti erelio plunksnų? 

Keidi buvo per daug apsvaigusi nuo dūmų — ir r galbūt 
nuo aistros — kad atsilieptų. 

— Aš... aš, ne, nenoriu tų erelio plunksnų... — Ji Žiojo- 
si pasakyti dar kažką, bet Koulas prisidėjo prie kaktos ranką 
ir susvyravo, ir Keidi susirūpinusi iškart prablaivėjo. 

— Atrodo, kad man nelabai patinka tie tavo marihua- 
nos dūmai, — ištarė jis ir atsisėdo ant Žemės. 

Keidi šypsodamasi išžarstė paskutinius nuodėgulius, 
o kai sugrįžo, Koulas jau miegojo nekalto kūdikio miegu. 
Nė kiek nedvejodama, ji atsigulė šalia, jis meiliai apkabi- 
no, tarsi ji būtų žaislinis meškiukas. Keidi šypsodamasi ir- 
gi užmigo. 


11 skyrius 


Keidi pabudo, užuodusi kažką kepant, bet jautėsi to- 
kia emociškai išsekusi po pastarųjų dienų, kad net nemėgi- 
no atspėti, ką Koulas ten kepa. Jis be žodžių padavė jai 
storą baltą keturkampį, kuris skoniu priminė džiovintą duo- 
ną, ir gabalą kiaulienos. Keidi šiek tiek užkando, bet ne- 
daug. Koulas, matyt, atsikėlė anksti, nes jau buvo nusiplo- 
vęs purvą ir persirengęs. Aplinkui nesimatė nė vienos ere- 
lio plunksnos. 

Po kurio laiko Koulas užgesino laužą, surinko medžio- 
tojų paliktus daiktus ir rūpestingai suvertė juos į vieną iš 
apgriuvusių namukų; tada sukrovė į kuprines savo ir Keidi 
daiktus. 

— Pasiruošusi? — tepaklausė, ir Keidi linktelėjusi at- 
sistojo. 

Ji neklausinėjo Koulo, kodėl jis toks tylus, nes žino- 
JO, jog mąsto apie tą patį, ką ir ji: laikas grįžti namo. 

— Koulai... — pradėjo ji, tačiau vyriškis net neatsisuko. 

— Aš laikausi savo žodžio, — tarė jis, — trys dienos 
jau praėjo. — Vieną akimirką jis nutvilkė ją akimis. — Ne- 
bent norėtum pasilikti, — pridūrė, bet Keidi papurtė gal- 
vą. Ji nori namo. 

— Vakar aš nuvyliau tave, — tyliai tarė Koulas. 

— Ne, nieko tokio, — melavo ji. 

— Aš nenorėjau užmigti, bet tie dūmai... 

— Ne. Gerai, kad užmigai, — atsiliepė ji, nusukdama 
akis į šoną, tačiau pamatė, jog vyriškis sutriko ir paniuro. 

Bet ką ji gali pasakyti? Kad jaučiasi nusivylusi, jog 
nieko neįvyko, nors pati tam visą laiką priešinosi? Be to, 
gal jis iš tikro fiziškai nepajėgus? Keidi, tavo smegenims 
trūksta deguonies šiuose kalnuose, tarė ji sau. 

Jie leidosi nuo kalno tylėdami; Koulas nebeerzino jos 
ir nebebandė įtikinėti, jog Gregoris nori ne pačios Keidi, o 
kažko kito. Koulas ėjo priekyje, ir nors Keidi matė, kaip 
nulinko jo pečiai, žingsniai tebebuvo ryžtingi. 

Jie taip greitai pasiekė trobelę, kad Keidi suprato, jog 
į kalną Koulas vedė ją aplinkiniais takais, todėl kelionė 
truko ilgiau nei reikėjo. Davęs jai tik pusvalandį susitvar- 
kyti, Koulas pasodino ją ant arklio, paskui pats užšoko, ir 
jie nujojo. 

Vėl pasijutusi Koulo glėbyje, mergina atsirėmė į jo 
stiprią krūtinę ir ėmė galvoti, jog niekada nebepamatys jo. 

— Aš išeinu ne todėl, kad tu man nepatinki ar kad ne- 
norėčiau būti tavo Žmona, — tarė Keidi. — Ypač dabar, 
kai per šias dienas geriau pažinau tave. O eiti į lovą su 
vyru dar nereiškia, kad turi jį mylėti. Mano pasaulyje kai 
kurios moterys mano, kad jei eini į pasimatymą, vadinasi, 
eini su vyru į lovą. Tiesiog aš kitokia, aš tikiu ištikimybe. 
Jei mes būtume susitikę kitokiomis aplinkybėmis, esu tik- 
ra, kad dabar būčiau beprotiškai įsimylėjusi tave. Bet esu 
susižadėjusi su kitu vyru, todėl to negali būti. Aš tik neno- 
riu, kad nejaukiai jaustumeisi dėl to, ką galėjau pasakyti... 

— Keidi, užsičiaupk. 

Ji klusniai linktelėjo ir užsičiaupė; tada ėmė stengtis 
galvoti tik apie Gregorį. Bet patogus Koulo glėbys ir siū- 
buojantis žirgo žingsnis greitai užliūliavo ją. 


— Mes jau vietoje, — švelniai tarė Koulas jai į ausį. 

Keidi lėtai prasimerkė ir pamatė pažįstamas stačias uo- 
las. Dienos šviesa jau blėso, ir Keidi sunkiai beįžiūrėjo, 
tačiau žinojo, kad ant jų, kažkur po vynuogynais, yra pet- 
roglifai. 

Koulas padėjo jai nulipti ir atsistojo šalia. 

— Ar tikrai taip nori? — tyliai pasiteiravo. 

Keidi apsimetė neišgirdusi skausmo jo balse. Jis ne- 
gali būti įsimylėjęs mane, tarė ji sau. Tiesiog ji jam egzo- 
tiška, o vyrams patinka neįprasti dalykai. Pagalvojusi apie 
savo egzotiškumą, Keidi vos nesukikeno. 

Ji tvirtai ėmė žingsniuoti uolų link ir tik kartą atsisu- 

ko į Koulą, bet jis žiūrėjo į kažką virš jos galvos. Atsisu- 
kusi ji pamatė, kad uola tarsi nyksta, virsta šešėliu. Keidi 
buvo mačiusi daugybę filmų, todėl tai, kas vyko, neišgąs- 
dino jos taip stipriai, kaip Žmogaus, nė karto nemačiusio 
lėktuvo. Tačiau netgi ji turėjo gerokai valdytis, kai vietoje 
nykstančios uolos pasirodė... pasirodė... 

— Tai mano butas, — garsiai šūktelėjo ji, švytinčiu 
veidu atsisukdama į Koulą. — Viskas! Aš galiu grįžti! Ga- 
liu... 

Mergina nutilo, pamačiusi tokį skausmą Koulo veide, 
kad jai vos širdis neplyšo. Aš nemyliu jo, tarė ji sau, nes 
myliu kitą vyrą, todėl man turėtų būti nesvarbu, kaip atro- 
do Koulas. Nesvarbu, kad... 

Ilgiau negalvodama, Keidi pribėgo prie Koulo, stip- 
riai apsikabino jo kaklą ir prigludo prie lūpų. 

— Aš visados... galvosiu apie tave, — sušnabždėjo ji. — 
Visą savo gyvenimą. Tu buvai man labai geras, ir aš nieka- 
dos nepamiršiu tavęs. Norėčiau... 

— Ko? — skubiai paklausė vyriškis, laikydamas ją taip 
stipriai, kad galėjo sulaužyti šonkaulius. — Ko norėtum? 

— Kad manęs būtų dvi, — atsakė Keidi. — Norėčiau 
ir Čia pasilikti, ir sugrįžti tenai. Norėčiau gyventi abu gy- 
venimus... 

— Neiš... — pradėjo jis, bet Keidi nutildė kitu skubiu 
bučiniu; paskui stipriai pasimuisčiusi, išsinėrė iš jo glė- 
bio. Vos palietusi kojomis žemę, Keidi puolė bėgti prie an- 
gos, nes bijojo, kad jei neišeis štai šią akimirką, tai neišeis 
niekada. 

Priešaky jos laukė nuomojamas butas su pigiais bal- 
dais. Ji jau matė miltų dėžę, kurioje buvo vestuvinė sukne- 
lė, savo virėjišką švarką, numestą ant sofos. Degė autoat- 
sakiklio lemputė; tikriausiai skambino Gregoris. Jos nėra 
jau keletą dienų, — ko gero, jos ieško policija... 

Ištiesusi ranką, Keidi kilstelėjo koją Žengti paskutinį 
žingsnį į savo butą. 

Tačiau staiga pasirodė tamsusis vyras ant balto žirgo, 
ir Keidi į galvą šovė netikėta mintis: štai žmogus, kurį aš 
myliu. Jis nėra šviesiaplaukis kaip Koulas, nepanašus į Gre- 

gorį, bet myli šį vyrą, kuris buvo šalia didžiąją gyvenimo 
dalį. 

Kaip visados apatinė jo veido dalis buvo uždengta. 
Keidi sapnuose jo akys būdavo tokios išraiškingos, jog mer- 
gina suprasdavo jį be žodžių. Bet dabar nesuprato, ką jis 
bando jai pasakyti. Jis stovėjo priešais ją, atrodytų, taip 
arti, kad galėtum net paliesti, bet kai Keidi instinktyviai 
ištiesė į jį ranką, atstumas tarp jų ėmė didėti, ir jis nutolo. 

Vyriškio akys buvo liūdnos, tarsi jis baimintųsi išvys- 
ti kažkokią pabaigą, tarsi bijotų prarasti ją,.Keidi. Mergi- 
na nedvejodama žengė raitelio pusėn, nes kaip ir visada 
norėjo eiti su juo, būti su juo. Tačiau atstumas ir vėl padi- 
dėjo. 

— Kaip man tave pasiekti? — sušnabždėjo ji ir pama- 
tė, kaip vyras kviesdamas kilsteli ranką. — Ar mes būsime 
kada nors kartu? — paklausė tiesdama į jį ranką, bandyda- 
ma jį pasiekti. — Ar mums skirta laiko pabūti kartu? 

Tamsusis vyras neatsakė, bet jo akys nusišypsojo, jo- 
se nušvito tokia meilė, kad Keidi teko giliai įkvėpti, o kai 
pabandė jam nusišypsoti, negalėjo atgauti kvapo. Labiau 
už viską pasaulyje ji norėjo užšokti ant žirgo ir nujoti su 
juo, kur akys veda. 

Tačiau ją sustabdė Koulas. Vienu šuoliu prišokęs prie 
merginos jis sugriebė ją į glėbį ir nutempė nuo angos. 

Tokiu pat greičiu užsivėrė ir anga uoloje. Vieną aki- 
mirką joje dar tamsavo durys į josios laiką, kitą stojo vien 
kieta uola. 

Iš pradžių Keidi negalėjo patikėti tuo, kas įvyko. 

— Ne, — sušnabždėjo ji, bandydama ištrūkti iš Koulo 
glėbio, bet jis stipriai ją laikė. 


— Ne, ne, ne! — suriko Keidi ir ėmė trankyti kumš- 
čiais jam į krūtinę. — Aš nenoriu čia pasilikti! Noriu grįžti 
į savą laiką. Tu! — rėkė Keidi, išvadindama Koulą tokiais 


vardais, kokių jis niekada nebuvo girdėjęs iš moters lūpų. 
Tiesą sakant, sprendžiant iš jo išraiškos, kai kurių žodžių 
Jis išvis nesuprato. 

Koulas atpalaidavo savo gniaužtus: 

— Keidi, aš atsiprašau, aš nenorėjau... 

Atšokusi nuo jo, Keidi nuėjo prie uolos ir perbraukė 
rankomis per jos kietą, nepajudinamą paviršių. Gal ji atsi- 
veria tam tikromis valandomis? O gal tik tam tikromis die- 
nomis? Kokio rakto reikia, kad vėl atvertum uolą? 

— Paklausyk, Keidi, — nuolankiai nuleidęs akis ir visa 
savo išvaizda reikšdamas apgailestavimą už tai, ką padarė, 
prabilo Koulas. — Atsiprašau. Tiesiog negalėjau žiūrėti, 
kaip tu išeini. — Pakėlęs galvą, jis žvilgtelėjo į merginą 
pro tankias blakstienas. — Juk negali kaltinti vyro, kad jis 
myli tave, ką? 

— Jei mylėtum mane, būtum padėjęs man padaryti tai, 
ko aš noriu. Tu, Koulai Džordanai, esi didelis savanaudis. 

— Jei nori pasakyti, kad aš trokštu, jog tu pasiliktum 
ir kad padaryčiau viską, kas mano valioje, kad išlaikyčiau 
savo Žmoną, tada taip, aš iš tiesų esu savanaudis. Jei reika- 
las liečia tave, panele Long, aš galiu tapti didžiausiu gyvu 
savanaudžiu pasaulyje! 

— Ar tai ir yra esmė? 

— Kokia esmė? — paklausė suglumęs. 

— Kad tu gyvas. Kaip manai, jei aš suvaryčiau vieną 
Iš tavųjų peilių į tavo mažą savanaudišką širdutę, gal uola 
vėl atsivertų ir aš galėčiau grįžti namo? Pas vyrą, kurį my- 
liu? — vos ištarė Keidi. 

— Gali pamėginti, — geranoriškai pasiūlė Koulas. 

Keidi beviltiškai sunėrė rankas: 

— Ką gi man dabar daryti? — pati savęs paklausė. 

— Gyventi ilgai ir laimingai su manimi, — pasiūlė 
Koulas. 

Keidi piktai dirstelėjo į jį. 

— Supratau. Gal norėsi pabandyti rytoj? 

— Tu nepalikai man jokios kitos galimybės. — Ji žen- 
gė prie arklio, paskui atsisuko. — Prisiek man visais šven- 
taisiais. Tu privalai prisiekti, kad padėsi man sugrįžti na- 
mo. 

Koulo akyse sužibo vilties ugnelė: 

— Taip, taip, žinoma, aš padėsiu tau grįžti namo. 

Vyriškis sutiko per daug skubotai. 

— Ką tu sumanei? 

— Keidi, mano mieloji žmonele, jau vėlu ir tu turbūt 
pavargusi. Ką manai apie vonią, pūkinį čiužinį ir baltą šva- 
rią patalynę? 

Keidi prasižiojo sakyti, ką jis turėtų daryti su ta “bal- 
ta Švaria patalyne“, tačiau jautė, kad kiekvienas skaudan- 
tis kūno lopinėlis privers ją pasigailėti, todėl tik silpnai 
šyptelėjo: 

— Ir rankšluosčius? 

— Pašildytus priešais židinį. 

— Nekenčiu tavęs, — sušnibždėjo mergina. 

Koulas sukikeno: 

— Galiu suprasti. — Tai pasakęs jis paėmė Keidi ant 
rankų, užkėlė ant žirgo, užšoko pats ir ėmė joti dar niekad 
nematytu taku. 

Ir nors labai niršo ant Koulo, Keidi negalėjo susilai- 
kyti nepasmalsavusi: 

— Ar tu jį matei? 

Kai Koulas neatsakė, ji paaiškino plačiau: 

— Ten prie durų ar matei raitą vyrą? 

Bet iš Koulo veidu buvo aišku, jog jis nieko nematė. 

Keidi atsiduso ir ėmė žiūrėti į kelią. 


12 skyrius 


Keidi nenoromis budo, pažadinta balsų, ypač moteriš- 
kų. Vieną akimirką jai pasirodė, jog dar miega, nes be galo 
puikiai jautėsi šiame šiltame kokone. 

— Senjora Džordan, — išgirdo ji vyro balsą. — Sen- 
jora Džordan, jos atėjo pasimatyti su jumis. 

Krapštydamasi iš lovos, Keidi suvokė miegojusi ne- 
paprastai giliame pūkų patale, kuris bangavo aplinkui tarsi 
kėsindamasis ją praryti. Nuėmusi sau nuo galvos dvi pa- 
galves, nusviedė jas ant grindų, — jos buvo tokios leng- 
vos, kad be jokio garso nukrito; tada pabandė atsisėsti. Bet 
tai nebuvo paprasta, nes sulig kiekvienu judesiu ji grimz- 
do vis giliau į debesų pūkus. 

— Ateinu, — atsiliepė ji tam, kuris ją kvietė, sugriebė 

už raižyto raudonmedžio galūgalio ir šiaip ne taip atsisė- 
do. Bet netgi sėdėdama — kadangi buvo nedidelio ūgio — 
ji vargiai tegalėjo matyti grindis. 

— Turbūt visa žąsų giminė atidavė savo gyvybes šiai 10- 
vai, — sumurmėjo mergina ir apsidairė, kas čia ją kalbina. 

Kambaryje stovėjo senukas metų ir gamtos išvagotu 
veidu ir linksmai žibančiomis akimis stebeilijosi į Keidi. 

— Klausau, — atsišaukė ji. — Kas nutiko? 

Tarp šių dviejų sakinių ji turėjo kumščiu priploti čiu- 
žinį, nes šis kilo tarsi karštoje orkaitėje kepama duona. 

Senis susijuokė stebėdamas jos kovą su pūkų demo- 
nais: 

— Miestelio damos atėjo papasakoti jums apie ber- 
niuką. 

— Ber... — pabandžiusi prašnekti, Keidi vėl nuslydo 
gilyn į patalus, todėl panoro vėl įgauti orumo. Atvirai kal- 
bant, ji menkai teprisiminė praeitą naktį. Koulas buvo pa- 
žadėjęs jai vonią ir minkštą lovą, ir ji tarsi per sapną pri- 
siminė šiltą vandenį, 0 vėliau kritimą į šiuos pūkų patalus. — 
Berniuką? — perklausė ji. 

— Koulą Džordaną, — tarė vyras. — Jūs juk senjora 
Džordan? 

— Taip, atrodo, kad aš, — šypsodamasi atsakė Keidi, 
nes ją pralinksmino tai, kaip šis senukas pavadino Koulą. — 
O jūs, kaip suprantu, esate Manuelis? 

Keidi dar keletą kartų trinktelėjo kumščiu į čiužinį, 
tada apsidairė. Šis namas ne vargšo. Jau vien šis kambarys 
dydžiu lenkia visą jos butą, o masyvūs raudonmedžio bal- 
dai turėjo kainuoti visą krūvą pinigų. Sienos išklijuotos 
blyškiai melsvu damastu, kas, jei Keidi neklysta, yra šil- 
kas, o virš tualetinio stalelio kabantis įrėmintas veidrodis 
atrodo lyg būtų iš Paryžiaus Operos rūmų. 

Vos Keidi pravėrė burną, ketindama atsakyti Manue- 
liui, už durų pasigirdo moterų balsai, ir jos viena per kitą 
sugriuvo į miegamąjį. 

Jos kalbėjo, bet Keidi beveik negirdėjo jų, nes spok- 
SOjO į jų rūbus. Patekusi čionai iš laiko, kuriame moterys 
dėvi dažniausiai juodus rūbus, skoningą grandinėlę su pa- 

kabuku ir auskarus, Keidi negalėjo atsigauti nuo akinančių 
moterų apdarų. Jų sukneles puošė raukiniai, spindintys kas- 
pinai, netikrų briliantų sagutės, o skrybėlės tiesiog lūžo nuo 
žemyn nukarusių plunksnų gausos. O kokie raštai, kokios 
spalvos! Keidi be žado tik pūtė akis ir muistėsi, spoksoda- 
ma į penketą viešnių. 

— Ir mes pamanėme, kad turėtumėte žinoti, už kokio 
vyro ištekėjote, — užbaigė viena iš jų. | 

Keidi suprato, jog praleido visą paskaitą ir pasigailė- 
jo, nes būtų buvę įdomu sužinoti, koks tas Koulas Džorda- 
nas. 

— Aš, atrodo, šio to nesupratau, — tarė ji. — Gal ma- 
lonėtumėte pradėti viską iš pradžių ir viską smulkiai papa- 
sakotumėte? 

Viešnios, visos jaunos ir dailios, 0 pora netgi gražių, 
nusišypsojo Keidi ir, pasikėlusios savo sunkius ilgus sijo- 
nus, sulipo į lovą pas Keidi. Trumpam Keidi pasijuto sė- 
dinti aukščiau už visus, bet pūkai sugėrė papildomą svorį, 
ir netrukus lova sužydėjo ryškiaspalviais apdarais. 

— Gal mums derėtų pirmiausia prisistatyti. Aš esu 
Marta, — tarė gražiausia iš jų ir ištiesė Keidi pirštinėtą 
rankutę. 

Keidi pasistengė negalvoti, kad negražu priiminėti sve- 
čius lovoje, bet šioms jaunoms damoms tai, atrodo, buvo 
nė motais. Prisistatė ir likusios: Meibl, Margaret, Mertl ir 
Meivis. Keidi pasimetė jau ties trečiąja M. 

— Mes manome, kad krikščioniška pareiga liepia pa- 
pasakoti apie Žmogų, už kurio ištekėjote, — tarė Marta, ir 
Keidi nusišypsojo. Jos, aišku, pasakys jai, kad Koulas Džor- 
danas yra melagis ir manipuliatorius. Ji jau tą žino. Ji taip 
pat žino, koks jis moka būti žavus, mielas... 

— Niekada nepatikėsite, ką jis privertė visą miestelį 
padaryti jūsų labui, — tarė Trys M, ir Keidi sukluso. 

Prireikė ištisos valandos, kol penketas M viena per kitą 
išklojo visą istoriją; retsykiais jas pertraukdavo Manuelis, 
atnešdamas kavos ir dieviškų medaus bandelių. Keidi sė- 
dėjo lovoje valgydama, klausydamasi ir vis labiau niršda- 
ma. 

Pasirodė, kad Legenda nebuvo vien kalnakasių mies- 
telis; jis priklausė vienam Žmogui, ir tas žmogus buvo Kou- 
las Džordanas. Jam priklausė visos kasyklos, visi namai, 
parduotuvės, kiekvienas žemės plotelis. Visi miestelio žmo- 
nės dirbo Koului arba, kaip išsireiškė penketas M, buvo jo 
“vergai per prievartą". 

— Visi daro tai, ką jis paliepia. Mes priversti paklus- 
ti, kitaip jis išsiųs mus iš čia. 

— Mano tėvas dešimt metų vadovavo Rivso bakalė- 
jai, tačiau jam nepriklauso nė centas, — tarė antroji M. — 
Viskas priklauso Koului. Absoliučiai. Dabar suprantate, ko- 
dėl mes turėjome taip pasielgti su jumis. 

Koulo įsakymu, miestelio žmonės turėjo neduoti Kei- 
di nei darbo, nei pavalgyti. Tos dvi dienos buvo tokios siau- 
bingos! Keidi prisiminė mačiusi, kaip Koulas kažką pada- 
vė berniūkščiams, žaidusiems palei kelią. Dabar ji sužino- 
JO, jog vyriškis sumokėjo jiems, kad šie apibėgtų miestelį 
ir įspėtų Žmones, jog bet kuris, pamaitinęs arba kažkaip 
padėjęs Keidi, bus išmestas iš miestelio. 

— O tuo metu jis organizavo savo vestuves. Jis liepė 
išpuošti visą bažnyčią, pasamdė berniukų chorą. Beti ma- 
ma tą dieną sirgo, tačiau žinojo, jog geriau nepykinti Kou- 
lo, nes kiekvienas šeimos kąsnis priklauso nuo jo. 

— Jis vedė jus apgaule, štai ką jis padarė, — tarė pir- 
moji M, nosinaite šluostydamasi akis. — Ir mes negalime 
ramiai žiūrėti, kaip Koulas Džordanas negarbingai elgiasi 
su mūsų giminės atstove. 

— Ar žinote, koks iš tikro yra Žmogus, už kurio ište- 
kėjote? — pasiteiravo Marta, vienintelė iš penkių M, ku- 
rios vardą Keidi galėjo ištarti. 

— Nemanau, kad išvis ką nors žinau, — atsakė Kei- 


di. — Gal jūs man galėsite papasakoti daugiau? Gal žino- 
te, kodėl kažkas bandė jį pakarti? 
— A... tai, — tarė ketvirtoji M. — Pusė šalies nori 


užmušti Koulą. Jis niekam nieko neparduoda. Jei jis nu- 
sprendžia, kad kas nors priklauso jam, tai ir pasisavina — 
nesvarbu, ką dėl to tektų padaryti; tai liečia ir pinigus. Ką 
ir kalbėti — dabar jis turi net trisdešimt milijonų. Ar jums 

viskas gerai? — paklausė ji, kai Keidi vos neužspringo ban- 
dele. 

— Trisdešimt milijonų? — atsigavusi paklausė Keidi. 

— Dolerių, žinoma. Daugiausia auksu ir sidabru. Ne- 
gi nesiklausote? Jam priklauso trys labai turtingos sidabro 
kasyklos, visi miestelio verslai, todėl nieko nepaprasta, jei 
žmonės bando tuos pinigus iš jo atimti. Jie labai nusivilia, 
kai Koulas nieko jiems neparduoda, todėl kėsinasi papras- 
čiausiai užmušti. 

— Galima juos suprasti, — tarė Keidi. — O kodėl jis 
nenusisamdo asmens sargybinių, vyrukų su šautuvais, ku- 
rie jį apgintų? 

Tai išgirdusios visos moterys net atsilošė, tarsi ji būtų 
pasakiusi kažką nesuvokiamo. 

— Ar aš ką ne taip pasakiau? 

Kitą akimirką Keidi suprato, jog jos atsilošė tam, kad 
įkvėptų į plaučius oro ir galėtų toliau išraiškingai dėstyti. 

— Ginti Koulą Džordaną? — suaiksėjo jos, paskui ėmė 
pasakoti apie tai, ką Keidi jau buvo mačiusi. Koulas nešiojasi 
tiek daug peilių, suslėptų įvairiausiose drabužių vietose, kad 
kai jis eina pro berniukus, žaidžiančius su magnetais, magne- 
tai išlekia iš berniūkščių rankų ir aplimpa Koulą. 

— O ar matėte rimbą, kurį nešiojasi už nugaros? — 
paklausė antroji M. — Gal jis ir nenori turėti nieko bendra 
su šautuvais, bet kitais ginklais naudojasi puikiai. 

— O aš galvojau, kad jis bažnytinio choro berniukas, — 
sumurmėjo Keidi, ir moterys nusikvatojo. Tačiau jų juokas 
skambėjo keistai, ir Keidi susimąstė. Kodėl jos jai pasako- 
ja? Jei visa tai tiesa ir viską valdo Koulas, kodėl jos rizi- 
kuoja užsitraukti jo rūstybę? 

Ji paeiliui įdėmiai nužvelgė damas. 

— Kiek iš jūsų bandėte už jo ištekėti? 

Trečioji M atsakė nedvejodama: 

— Žinoma, kad visos. Kuri jauna moteris nenorėtų lai- 
mMėti gražaus vyro, verto trisdešimties milijonų dolerių? 

Visas penketas sėdėjo ant lovos ir žiūrėjo į Keidi, tar- 
si tikėdamosi atsakymo į klausimą, bet ji nežinojo, ką at- 
sakyti. 

Marta gražiai šyptelėjo: 

— Matau, kad apstulbinome jus. Prieš porą metų mes 
visos taip karštai troškome Koulo, kad net nekentėme vie- 
na kitos. O Koulas — tas bjaurybė! — žaidė su mumis. Jis 
pasakydavo vienai, ką bandė padaryti kita, kad laimėtų jį, 
tada toji imdavo stengtis dar labiau, kad pralenktų pirmą- 
ją. Ir taip su visomis. Mes puošėmės dėl jo, gaminome val- 
gį, ieškojome būdų, kaip pralinksminti jį. Mūsų gyveni- 
mas buvo tikras pragaras! 

— Marta! — aiktelėjo trečioji M, bet kitos rimtai su- 
linksėjo. 

— Tada mano mama, — tarė ketvirtoji M, — padarė 
taip, kad mes visos susidraugautume, nes kaip galite su- 
prasti, tuo metu buvome kruvinos priešės, — ji parodė 
mums, kaip kvailai atrodome, šliaužiodamos paskui vieną 
siaubingą vyrą. Koulas neketino vesti nė vienos iš mūsų. 

— Taip, jis buvo per daug išpuikęs, kad vestų vieną iš 
mūsų, nes tada būtų praradęs kitas keturias. Išpuikėlio nie- 
kas nepakeis. 

— Aš... ko gero, ne, — atsakė Keidi, niekada anks- 
čiau apie tai nepagalvojusi. 

Antroji M rimta veido išraiška palinko į Keidi: 

— Ką darėte jūs, kad jis taip stengėsi gauti jus į žmo- 
nas? 

Keidi nežinojo, ką atsakyti. 

— Jis paprašė manęs tekėti už jo, bet aš atsisakiau. 
Pasakiau, kad ketinu tekėti už kito vyro. 

— Aaaaach, — vienbalsiai nutęsė moterys ir pažiūrė- 
jo į Keidi taip, tarsi ji būtų puikiausia strategė. 

— Ne, jūs nesupratote. Aš nenoriu už jo tekėti. Tiks- 
liau sakant, nenorėjau, nes iš tikro myliu kitą. — O gal du 
kitus, pagalvojo ji, bet garsiai nepasakė. 

— Jei jis gyvena šiame miestelyje, Koulas išvys jį. 

— Ne, vyras, kurį myliu, gyvena Virdžinijoje. — Ir 
mano sapnuose. 

Damos susižvalgė ir įsmeigė akis į Keidi, tarsi saky- 
damos: tai ką veiki čia, Kolorade? 

— Klausykit, — tarė Keidi, — aš galiu viską išspręs- 

ti. Ar pažįstate ką nors, kas žinotų, kur yra uolos su pieši- 
niais? Stai tokiais, — pridūrė ji ir duonos gabalėliu medu- 
je nupiešė briedį. 

Kai moterys neatsiliepė, Keidi pakėlė galvą ir pama- 
tė, kad jos net nežiūri į lėkštę. 

— Kas yra? — bejėgiškai pasiteiravo. 

Marta žvilgtelėjo į kitas, paskui prabilo: 

— Gal jums irgi reikėtų žinoti, ponia Džordan... 

— Prašyčiau sakyti, Keidi. | 

— Keidi... — Marta giliai įkvėpė. — Koulas išvyko 
anksti rytą ir nebus keletą dienų. Dievas težino kur, nes 
kartais jis būna labai paslaptingas, — ir įspėjo visus, kad 
jūsų neišleistų iš miestelio. 

Keidi pajuto, kaip ėmė daužytis jos širdis: 

— Aš nenoriu išvykti iš miestelio; tiesiog noriu pasi- 
vaikščioti, ir viskas. Vakar mačiau tas uolas, todėl pama- 
niau, kad ten būtų nebloga vietelė piknikui. Galėtume vi- 
sos kartu eiti. 

Trečioji M papurtė galvą: 

— Koulas pasakė ne. Jums negalima išeiti iš rančos. 
Jis net išstatė aplinkui sargybinius. 

— Ir išsivedė visus arklius. 

— Miestelio žmonės gali jus lankyti, bet jūs negalite 
netgi nueiti į Legendą. 

— Jis bijo, kad pasivogsite arklį ir išjosite į Denverį. 

Keidi negalėjo patikėti tuo, ką girdi: 

— Ar norite pasakyti, kad esu kalinė? 

— Teisybė. 

— Didesnė kalinė nei už grotų. 

Kurį laiką Keidi mirksėdama sėdėjo: 

— Palūkėkite, čia vis dar Amerika, ar ne? Aš nesu nu- 
sikaltėlė, todėl jis neturi teisės laikyti mane uždarytą. Esu 
laisvas žmogus! 

„— Jūs kovotoja už lygias teises? — paklausė tre- 
čioji M. 

— Aš esu Žmogus su visomis jam priklausančiomis tei- 
sėmis ir privilegijomis. 

— Gal Virdžinijoje, bet tik ne čia, Legendoje. Čia jūs 

esate tik daiktas, kaip ir visi mes. 

— O! — Keidi kilstelėjo antakius. — Dar pažiūrėsi- 
me. Atrodo, kad Koulas Džordanas bendravo su moterimis, 
kurios nežinojo kai kurių triukų, kuriuos išmanau aš. Ar 
jūs man padėsite? 

Moterys susižvalgė, paskui pažiūrėjo į Keidi. 

— Ne, — tarė Marta. — Mums labai gaila, bet mes 
turime ką prarasti. Mūsų tėvai užmuš mus, jei praras savo 
darbus. 

— Bet mes seserys, — tarė Keidi, tačiau ši frazė ir 
pačiai jai nuskambėjo kvailai. Ji nepažįsta šių moterų, tai 
kodėl jos turėtų rizikuoti dėl jos? 

— Tada aš padarysiu viską pati, — sukaupusi visą stip- 
rybę, pareiškė Keidi. — Aš pabėgsiu, pamatysite! 

Penketas moterų sėdėjo ant lovos ir gailėdamosi Žžiū- 
rėjo į Keidi. Jų veidai sakė, kad mergina greitai sužinos 
tai, ką jos jau žino. 


Dvi dienos, galvojo Keidi, sugniaužusi kumščius, dvi 
dienos absoliutaus dykinėjimo. Dar viena tokia diena, ir ji 
išsikraustys 1š proto. 

Vakar rytą, kai išėjo visos penkios M, Keidi ėmė taip 
siusti, kad buvo pasiryžusi pati susirasti petroglifus ir vi- 
sam laikui dingti iš šio laiko tarpsnio. Ji tenorėjo sugrįžti į 
Virdžiniją pas Gregorį. 

Tačiau bandymai pabėgti buvo tokie pat nesėkmingi 
kaip ir ankstesni mėginimai gauti Legendoje darbo. Ji tu- 
rėjo pripažinti, kad Koulo įsakymai čia vykdomi. 

Išėjus penkioms M, Keidi rado Koulo raštelį ant tua- 
letinio staliuko; jis labai apgailestauja, bet jam teko išvyk- 
ti; tikisi pasimatyti po dešimties dienų. Koulas nė žodžiu 
neužsiminė apie jos įkalinimą ir net nesiteikė paaiškinti, 
Kur ir kodėl išvyko. 

Per visą pirmąją dieną Keidi bandė pabėgti, bet, tiesą 
sakant, kur būtų ėjusi? Vos tik paklausdavo kieno nors apie 
raižinius ant uolų, veidai įgaudavo nieko nesuprantančią 
išraišką, todėl, net jei ir būtų pasivogusi arklį, būtų neži- 
nojusi, į kurią pusę joti. 

Keidi taip nusiminė, kad kitos dienos vakare net para- 
šė Koulo senelei laišką, maldaudama ją atvykti į Legendą 
ir padėti pasprukti. 

O dabar, antrosios dienos popietę, Keidi sėdėjo prie 
rašomojo stalo, atrodo, Koulo kabinete ir klausinėjo savęs: 
kodėl aš? Kodėl šiai nepaprastai istorijai lemtis pasirinko 
mane? Aš tikrai netinku pagrindiniam vaidmeniui. Esu tik 
paprasta mergina iš Ohajo, svajojanti gaminti valgius. Ma- 
no gyvenime — ir Koulo — nebuvo didelių tragedijų, ku- 
rias turėčiau ištaisyti. Tai kodėl aš čia? 

Po kurio laiko Keidi liovėsi kovojusi. Ji įkalbinėjo, 
maldavo, prašė kiekvieno rančoje sutikto žmogaus, kad 
padėtų, tačiau jie žiūrėjo į ją kaip į pamišusią. Kaip ji 
drįsta skųstis, kai yra tokio turto šeimininkė? Keidi turė- 
JO pripažinti, jog Koulas tikrai labai turtingas. Jo namai 
stovėjo nuostabiame žemės kampelyje, o ir paties pastato 
grožis gniaužė kvapą. Jame buvo dvidešimt kambarių, ap- 
statytų prabangiais, patogiais baldais. Tai buvo Keidi sva- 
jonių namas, tik ji niekada nežinojo, kaip įgyvendinti to- 
kią svajonę. 

Keidi mėgstamiausiame kambaryje — virtuvėje — sto- 
vėjo milžiniška malkomis kūrenama krosnis, didžiulis ąžuo- 
linis stalas, keturios kepimo krosnys, įmontuotos į plyti- 
nes sienas, podėlis, kuriame būtų tilpusi visa parduotuvė. 
Deja, tik puodų ir kitokios apyvokos buvo mažoka: keturi 
siaubingai riebaluoti lietos geležies puodai ir keli medi- 
niai šaukštai. 

— Jei viskas būtų kitaip, — sumurmėjo Keidi, dabar 
sėdėdama bibliotekoje ir storu pieštuku brūžuodama po- 
pieriaus lapą. Ji prisiminė, kaip gamino trobelėje tešlą, kaip 
galvojo apie marinavimą, uogienių virimą. 

— Keidi tikra pagalbininkė. — Merginos galvoje su- 
skambo žodžiai, kuriuos tūkstančius kartų buvo girdėjusi 
iš Džeinės mamos. Kai Keidi buvo maža, jos mama turėjo 
dirbti dviejuose darbuose, todėl, kai Džeinės tėvai pasisiū- 
lė prižiūrėti mažąją Keidi, mama nedvejodama priėmė jų 
pasiūlymą. Ji niekada nesužinojo, jog Džeinės šeima elgė- 
Si su ja beveik kaip su neapmokama tarnaite. 

Kaip ten sakė Koulas? Tau nereikia būti geriausia mer- 
gaite pasaulyje. Tau nereikia stengtis būti tobulai. Nerei- 
kia trokšti, kad tave mylėtų kiti žmonės. Aš myliu tave to- 
kią, kokia esi. 

— Tokią, kokia esu, — garsiai pakartojo Keidi. Argi 
tai ne tam tikra laisvė — būti mylima tokia, kokia esi? Gi- 
liai širdyje Keidi Žinojo, jog Koulas sakė tiesą. Ji galėtų sė- 
dėti sau šiame gražiame name likusias aštuonias dienas ar 
aštuonerius metus, daryti ką nori, ir jis būtų patenkintas. 

Keidi nesuprato, iš kur žino, bet jautė, kad jai nerei- 
kia nusipelnyti Koulo meilės. Nereikia valyti vonios kam- 
barių, kaip darydavo Džeinės tėvų namuose, nereikia tau- 
piai gaminti, kaip reikalaudavo ponia Norman. Nereikia net 
tylėti ir nesiskųsti, kaip liepdavo mama. 

— Aš galiu daryti viską, ką noriu, — tarė Keidi, pa- 
keldama akis ir įsistebeilydama į knygų lentynas, prikimš- 
tas oda įrištų tomų. Staiga ji atstūmė kėdę ir atsistojo. — 
Gal aš ir negaliu palikti rančos, bet galiu pasinaudoti vis- 
kuo, ką man siūlo 1873 metų Koloradas. — Ziūrėdama pro 
langą į kalnus ir slėnius, mergina sušnabždėjo sau: — Tai 
ko gi turėčiau norėti labiau už viską pasaulyje? 

Zvelgdama pro langą, Keidi prisiminė savo mėgstamą 
filmą “Babetės puota". Filmo herojė buvo garsi virėja, ku- 
ri dėl kažkokių politinių priežasčių turėjo slapstytis nuo- 
šaliame kaime su savo dviem neturtingomis seserimis. Kai 
Babetė paveldėjo šiek tiek pinigų, galėjo leisti sau nedirb- 
ti, tačiau, užuot pasielgusi “protingai", ji išleido visus iki 
paskutinio cento, kad suruoštų puotą, kokios dar niekas ne- 
buvo matęs. 

Keidi turėjo to filmo videokopiją ir žiūrėdavo ją gana 
dažnai. Kiekvieną kartą jos vaizduotė įsišėldavo, kai im- 
davo galvoti, ką pagamintų, jei turėtų galybę pinigų. 

Pirmiausia reikia apžiūrėti inventorių, galvojo. Reikia 
patikrinti, kas yra čia, o ką reikėtų nupirkti. Gal aš ir nega- 
liu nuvykti į Denverį, bet už mane tai gali padaryti kiti. Ta- 
da reikės iškasti duobes, padaryti lauko virtuvę, pradėti kon- 
servuoti daržoves. Man reikės pagalbos renkant grybus, ža- 
lias salotas ir valgomuosius augalus. Ir dar man reikės... 

Mergina nė nepajuto, kaip atsidūrė prie stalo ir ėmė 
užsirašinėti. 

— Sukviesiu visą miestelį, — garsiai ištarė. — Tris 
dienas visi valgysime Koulo Džordano sąskaita. — Įsikan- 
do pieštuko galą. — Jei tik valgysite, tai aš pagaminsiu, — 
parašė ir užbraukė. — Negaminsiu jokio neįprasto ar pa- 
vojingo maisto, — parašė iš naujo. — Jokių vėžlių, meš- 
kėnų, kalnų liūtų. Ir jokių vabalų! 

Pagriebusi lapelį, Keidi išėjo iš bibliotekos ir pasuko 
į virtuvę. Kadangi jos mintys skriejo, todėl ėmė skubėti ir 
kojos, ir į virtuvę ji beveik bėgte įbėgo. Manuelis ir jo žmo- 
na Dolores lėtai kapojo daržoves. 

— Ar jūs abu žinote, kur galėčiau pasisamdyti žmo- 
nių, pažįstančių šiuos kalnus ir galinčių pririnkti man gry- 
bų? Ir žmonių, galinčių padėti tvarkyti skerdieną bei žuvį? 

Manuelis ir jo Žmona susižvalgė, tada Manuelis tarė: 

— Tokių Žmonių galima rasti Soroko miestelyje. 

— Kiek ten jų gyvena? 

— Trisdešimt šeši. 

Keidi nusišypsojo. 

— Ar galiu nusisamdyti juos visus? 

Manuelis, atrodė, prarado kalbos dovaną, bet prakal- 
bo Dolores. 

— O kam? Niekas nesutiks žudyti senjoro Džordano! 

— Gal Chuanas ir nužudytų, — praktiškai pasvarštė 
Manuelis. 

— Ar jūs to norite? — paklausė Dolores, įdėmiai žiū- 
rėdama į; Keidi. 

Keidi sumirksėjo, svarstydama galimybę, paskui pa- 
purtė galvą. 

— Ne, nenoriu užmušti Koulo, nors jis to nusipelnė. 
Aš noriu suruošti puotą. Tokią, apie kurią niekas net ne- 
sapnavo. Noriu eksperimentuoti; noriu sukurti naujų recep- 
tų ir pamažu parašyti valgių gaminimo knygą. Nofiu iš- 
bandyti kiekvieną naują patiekalą, apie kokį tik esu galvo- 
jusi, ir pajusti jo skonį. Noriu apibarstyti žuvį druska, pi- 
pirais, apvolioti moliu ir apdėti drėgnais lapais. Noriu ma- 
rinuoti mėsą su tokiais augalais, su kuriais niekas nėra ban- 


137 


dęs anksčiau. Noriu suklysti ir vėl triumfuoti. Noriu... no- 
riu... — Ji nusišypsojo senukams, kurie neįžvelgiamais vei- 
dais žiūrėjo į ją. — Noriu laisvės. 

Mergina pamatė, kad Manuelis jos nesuprato ir žioja- 
si sakyti, kad jai nevalia išeiti iš rančos. 

— Noriu išleisti Koulo Džordano pinigus. Daugybę! 
Ar jūs abu man padėsite? 

— Puiku, tada eime su manimi ir pradėkime viską pla- 
nuoti. A, tiesa, pasiųskite ką nors, kad pakviestų visus So- 
roko gyventojus. Pasakykit, kad mokėsiu kiekvienam po 
dešimt dolerių už valandą. 

Manuelis vos spėjo sugauti savo žmoną. Keidi nebu- 
vo tikra, bet jos apskaičiavimais vidutinis 1873 metų atly- 
ginimas buvo koks doleris per savaitę, todėl dešimt dole- 
rių už valandą buvo jiems protu nesuvokiamas dalykas. 

— Ir vaikus? — aiktelėjo Dolores, prilaikoma vyro. 

— Atveskite ir juos; aš sumokėsiu jiems už ragavimą. 
Labai norėčiau parašyti valgių knygą vaikams. Nagi, judė- 
kime, laikas eina! 

Netekę žado, Manuelis su žmona nusekė paskui Keidi 
į biblioteką. 


13 skyrius 


Kai Koulas Džordanas įjojo į Legendą, pamanė, kad 
per tas dešimt dienų miestelis išmirė. Pirma mintis, šovusi 
jam į galvą, buvo ta, kad sugrįžo Harvudo vyrai ir visus 
išskerdė; bet jei taip, turėtų būtų likę žudynių pėdsakai. 
Pažiūrėjęs pro langą į viešbutį ir nieko nepamatęs, vyriš- 
kis pagalvojo, kad visi perėjo per uolą kartu su Keidi. Bet 
to negali būti, nes jis davė įsakymus, ir niekas neišdrįstų 
nepaklusti. 

Jei jų neišžudė, tai gal čia prasiautė vėjaraupiai? O 
gal... 
Koulas nebesugalvojo, kas dar galėjo atsitikti, tačiau 
keistas ištuštėjusio miestelio vaizdas jį nervino. Atsitiko 

kažkas siaubinga; tikrai. Tačiau Koulas nepastebėjo jokių 
nelaimės ženklų, jokių sudegintų namų, tragiškų veidų. 

Matė tik ištuštėjusį miestelį ir nieko daugiau; jokių 
užuominų, kas visiems atsitiko. 

— Ar čia kas nors yra? — pašaukė jis, bet balsas, atsi- 
mušęs į tuščius namus, sugrįžo atgal. Koulas nulipo nuo 
žirgo, įėjo į krautuvę ir dar labiau apstulbo. Du trečdaliai 
lentynų buvo tušti. Kaip visados čia gulėjo krūvos drabu- 
žių ir batų, tačiau bakalėja buvo siaubte nusiaubta; likusi 
tik viena kita skardinė. Dingo netgi “paslaptingosios" skar- 
dinės, kurios vežant įkrito į upę ir vanduo nuplovė jų eti- 
ketes. Ant prekystalio nebebuvo nė vienos dėžutės su traš- 
kučiais, jokio indelio su marinuotomis daržovėmis. 

Koulas išėjo laukan ir nužingsniavo gatve. Skalbykla 
tuščia; kirpyklos kėdėse nesėdi nė vienas klientas; krovi- 
nių depe stovėjo vienas vežimas su rūda, tačiau nesimatė 
nei arklių, nei vežiko. 

Kuo toliau, tuo labiau Džordanas nerimavo, kol galų 
gale ėmė bėgti. Arklidėse nėra nė vieno arklio; pensione 
tuščia. Nė gyvos dvasios laikraščio spaustuvėje ir telegra- 
fe. Ledainėje nėra ne tik Žmonių, bet ir ledų. Jos podėlyje 
nėra nei pieno, nei grietinėlės; tiesą sakant, nėra nieko. 

Vyriškis nubėgo Džordano alėja, įsuko į Rojaus alėją, 
tačiau bažnyčia ir biblioteka stūksojo tuščios kaip ir visas 
miestelis. 

— Keidi, — sušnabždėjo Koulas, pajusdamas didėjan- 
čią baimę. Tai, kas atsitiko miestelio žmonėms, atsitiko ir 
Keidi. Jis skubiai apsisuko ir bėgte pasileido prie žirgo. 
Jis privalo išgelbėti Keidi! 

Koulą apėmė tokia akla panika, kad net nepamatė, kaip 
atsitrenkė į Nedą Volisą. Jie abu nugriuvo ant žemės, nedi- 
delė statinaitė, buvusi ant Nedo peties, sudužo, paliedama 
ant šaligatvio savo turinį. | 

— Tik pažiūrėk, ką pridarei! — ėmė rėkti Nedas. — 
Jos reikėjo Keidi, o ką aš dabar jai pasakysiu? Prakeiki- 
mas! Daugiau pilnų statinaičių turbūt nebėra! 

Koulas krisdamas atsitrenkė į arklių aptvarą ir kurį lai- 
ką negalėjo atsitokėti, nes per pastarąsias dienas buvo ne 

kartą susižeidęs. Kai pagaliau jo galva praskaidrėjo, Ne- 
das buvo dingęs smuklėje. 

Koulas plačiai atvėrė smuklės duris, tačiau Nedo nie- 
kur nesimatė. | 

— Kas čia po galais vyksta? — subliuvo jis. Atsaky- 
mo nesulaukė, nors sandėliuke girdėjosi kažkoks triukšmas. 

Sandėliukas paprastai būdavo pilnas butelių ir stati- 
naičių, bet dabar visos lentynos dūlavo tuščios. Pro angą 
grindyse, apie kurią Koulas net nežinojo, sklido šviesa. Jis 
skubiai nusileido žemyn ir pamatė Nedą, spardantį tuščias 
medines dėžes. Nedo neviltis didėjo kas akimirką. 

— Toji buvo paskutinė, — piktai rėkavo Nedas. — Ką 
dabar darys Keidi? Siandieną makaronų diena, taigi ji no- 
rėjo padaryti alaus ir grietinės padažą. Tai kaip, po galais, 
dabar padarys? — Nedas trumpam liovėsi blaškęsis ir pik- 
tai dėbtelėjo į Koulą, tarsi šis būtų padaręs neatleidžiamą 
nuodėme. 

— Tikriausiai man teks viską jai pasakyti, — piktai 
iškošė Nedas ir žengė pro Koulą kopėčių link. 

Koulas, per daug priblokštas, kad pajudėtų, tik spok- 
SOjO. 

— Kas, po velnių, yra tie “makaronai"? — tyliai burb- 
telėjo jis ir, pasigriebęs Nedo paliktą lempą, irgi išlipo ko- 
pėčiomis į viršų. 

Nedą sugavo beišeinantį iš smuklės: 

— Ei, Volisai, arba pasakysi man, kas čia vyksta, arba 
aš... 

— Tu ką? — atšovė Nedas. — Neleisi man dalyvauti 
makaronų dienoje? O meskitė jau paruošta, aš esu atsakin- 
gas už žibuoklių pacukravimą, be to, Chuanas sakė, kad 
antrąjį tešlos pakilimą prižiūrėti yra mano darbas. 

Vyrukas užsikirto, nes Koulas prirėmė jį prie sienos ir 
prikišo prie gerklės peilį: 

— Tu niekur neisi. Atsisėsi ir viską man papasakosi. 
Supratai? Jei nori dar kada išvysti tą vyrą, vardu Makaro- 
nas, darysi tai, ką tau sakau. 

Nedas paniekinamai žvilgtelėjo į Koulą ir burbtelėjo, 
kad makaronas — tai visai ne žmogus, kad Koulas tikriau- 

siai neatskirtų sausainių tešlos nuo mielinės tešlos, tačiau 
sugrįžo į tuščią smuklę ir atsisėdo. Išsiėmęs iš kišenės di- 
delį kišeninį laikrodį, Nedas atidarė jį ir pasidėjo priešais 
save ant stalo: | 

— Dešimt minučių; tik tiek galiu tau skirti. 

— Skirsi man tiek laiko, kiek reikės. Noriu žinoti vis- 
ką, kas čia vyksta! Pradėk nuo to, kur visi dingę? 

Nedas ėmė stotis: 

— Kodėl mums paprasčiausiai nenuėjus į Keidi virtu- 
vę? Galėsi pats pamatyti. Taip mes sutaupytume laiko. 

Koulas turėjo suskaičiuoti iki dešimties prieš atsaky- 
damas į pasiūlymą: 

— Ir kur yra toji “Keidi virtuvė"? 

— Na, žinai, kur yra Džordano ranča, ten. — Nedas 
staiga nutilo, tik dabar suvokęs, su kuo kalbąs. Jis vėl atsi- 
sėdo ir giliai įkvėpė. — Kol tavęs nebuvo, čia kai kas atsi- 
tiko. | 

— Zinau, tą aš supratau po poros minučių įjojęs į mies- 
telį. Taigi kodėl tau nepapasakojus tiksliau, kas čia atsitiko? 

Koulas manė, kad jei Keidi pavojuje, jam reikia viską 
tiksliai Žinoti, jog galėtų sugalvoti išlaisvinimo planą. Nuo 
to momento, kai įjojo į miestelį, jis pasirengė viskam, — 
tegu tai bus stichinė nelaimė, liga, masinės žudynės ar net 
juodasis maras. Tačiau vyriškis nebuvo pasirengęs tam, 
ką jam ėmė pasakoti Nedas — iš pradžių nenoriai, bet vė- 
liau, stebėdamas didėjančias Koulo akis ir sulig kiekvienu 
Žodžiu atvimpantį žandikaulį, įsivažiuodamas vis smagiau. 

Nedas nebuvo geras pasakotojas, nes pradėjo nuo vi- 
durio, pasakojo apie vieną dalyką, po to peršoko prie kito. 
Tarsi pieštų voratinklį, galvojo Koulas, mėgindamas viską 
sudėti į krūvą. 

Pasirodė, kad Keidi, kol nėra vyro, nusprendė kuo nors 
užsiimti ir prigaminti maisto visam miesteliui. Iš pradžių 
Koulas tik maloningai nusišypsojo, tačiau toliau išgirdo to- 
kių dalykų, kurie jam visiškai nepatiko. 

— Ji pabučiavo ką tokį? — paklausė Koulas. 

— Smirdalių Hovį, — tarė Nedas, prisidegdamas pyp- 
kutę ir giliai įtraukdamas dūmą. 

Koulas neteko žado: 

— Bet jis siūlė du šimtus dolerių Leso merginoms, kad 
kuri nors jį pabučiuotų, bet nė viena nesutiko. Nuo to vyro 
kvapo net arkliai užverčia kanopas. 

— Na, Keidi tai nesutrukdė, ypač kai jis nutraukė nuo 
vežimo brezentą ir ji pamatė tuos puodus ir keptuves. 

Pasirodė, kad praėjus trims dienoms po Koulo išvyki- 
mo, Keidi pasamdė penkis vežimus su vežikais, kad šie nu- 
važiuotų į Denverį ir nupirktų įvairiausių dalykų, reikalin- 
gų valgiams gaminti. 

— Tokiems, apie kuriuos niekas nebuvo net girdėjęs, — 
paslaptingai tarė Nedas, tarsi kalbėtų apie raganavimui skir- 
tus daikčiukus. — Bet dabar mes visi jau žinome, kas tai 
yra, — liūdnai pridūrė jis. Kurį laiką patylėjęs ir įsitiki- 
nęs, jog Koulas net trypia iš nekantrumo, tęsė: — Ji pagei- 
davo tokių dalykų, kaip manų kruopos, alyvų aliejus ir any- 
žiai. 

Koulas prisimerkęs pasilenkė prie Nedo: 

 — Gal pasakysi, kodėl mano žmona bučiavo Smirda- 
lių Hovį? 


— Viskas savo laiku, neskubink manęs. — Nedas vėl 
paptelėjo savo pypkutę. Laikyti savo valioje miestelio šei- 
mininką buvo tiesiog išsipildžiusi svajonė. — Keidi prisa- 


kė, kad vežikai parvežtų visokiausio maisto, apie kurį jie 
nebuvo net girdėję. Ji sakė, kad jei vežikai pamatytų italų 
ar kinų šeimą — nesvarbu, kokios spalvos ar religijos, — 
turi sumokėti labai didelę kainą už... 

— Kodėl didelę? — nutraukė jį Koulas. 

— Keidi sakė, kad jei tu pasidalysi savo turtu su ki- 
tais žmonėmis, užuot laikęs jį užspaustą, tai padėsi na- 
cionalinei ekonomikai, — spindinčiomis akimis paaiški- 
no Nedas. 

— Tęsk,— griežtai įsakė Koulas. 

— Keidi liepė vežikams nupirkti bet kokio maisto, ku- 
ris jiems pasirodysiąs keistas; tokio, apie kurį jie niekada 
negirdėjo. Davė kiekvienam vežikui po sąrašą — ko ir kiek 
nori, pavyzdžiui, alyvų aliejaus ar miltų statinių. Ar žino- 
jai, kad rudi nesijoti miltai yra geresni už baltus? 

Koulas piktai dėbtelėjo į jį. 

— (Gerai jau gerai, turėk kantrybės. Keidi pavedė Smir- 
daliui Hoviui surasti ir nupirkti padorių puodų ir kitokių 
įrankių. Tau reikėjo jį pamatyti! Mes bandėme įspėti Kei- 
di, kad senuoju smirdžiumi negalima pasitikėti, bet ji ne- 
klausė. Keidi padavė jam maišelį aukso ir pasakė, kad vis- 
kas priklauso tik nuo jo. Mes visi manėme, kad Smirdalius 
ištirps, kad niekada jo nebepamatysime. 

Nedas patraukė dūmą: 

— Bet jis apkvailino mus visus. Kitą dieną Hovis su- 
grįžo ir papasakojo neįtikėtiną istoriją. Pasirodė, kad kaž- 
koks žmogelis nutarė atidaryti Denveryje prancūzišką res- 
toraną, taigi pasisamdė tiesiai iš Paryžiaus trejetą virėjų, 0 
šie atvyko su dėžėmis, pilnomis varinių puodų. — Nedas 
rimtai pažvelgė į Koulą. — Varis greičiau ir lygiau pralei- 
džia karštį nei kuris kitas metalas, išskyrus sidabrą. Ar ži- 
nojai? 

— Tęsk ,— lediniu balsu paliepė Koulas. 

— Virėjai atsigabeno visus įrengimus — Keidi juos 
vadina batterie de ciusine, — tačiau po poros dienų pabė- 
go, palikę visus puodus ir keptuves. Smirdalius juos supir- 
ko, o kai pasirodė rančoje su vežimu, pilnu įvairiausių in- 
dų, Keidi taip apsidžiaugė, kad pabučiavo jį. Į burną. 

Cia Nedas stabtelėjo, laukdamas Koulo reakcijos į to- 
kią, jo manymu, nuostabią istoriją, bet Koulas sėdėjo taip, 
tarsi nieko nebūtų girdėjęs. 

— Kas toks tas Chuanas? — tepaklausė. 

— Barela, — apsimestinai nekaltu balsu atsakė Ne- 
das. — Turėjai girdėti apie jį. 

Kurį laiką Koulas tik mirksėjo, paskui lėtai atsistojo 
ir apsičiupinėjo, ar visi peiliai savo vietose. Chuanas Ba- 
rela buvo žudikas; jis galėjo užmušti žmogų vos pažvelgęs 
į Jį. Niekas nežinojo, kiek galvų jis pražudė, bet niekas ne- 
buvo toks kvailas, kad nujotų į Soroką ir pamėgintų suži- 
noti, nors už šio žmogaus galvą buvo siūlomas didelis at- 
lygis. 

Nedas sugriebė Koulo ranką ir mostelėjo jam sėstis: 

— Nesijaudink. Keidi maitina jį iš rankos. Prisiekiu 

Evangelija! Chuanas vadovauja visam paradui, dalija nu- 
rodymus darbininkams ir žmonėms, ateinantiems pavalgy- 
ti. Ir jam puikiai sekasi, nes pašovė tik porą Žmonių. 

— Pašovė? — Koulas vėl ėmė stotis. 

— Tik senį Lindstrumą, — paaiškino Nedas, vėl so- 
dindamas Koulą. Visi, kas pažinojo senį Lindstrumą, norė- 
JO jį nušauti. Net jei jį būtų aplankęs dieviškasis angelas, 
Lindstrumas vis tiek būtų radęs kuo pasiskųsti. 

— Lindstrumas nenorėjo valgyti žaliųjų lauko salotų; 
sakė, kad tai krūva piktžolių, taigi Chuanas šovė į jį. Pa- 
taikė į ranką; paskui Dolores aprišo žaizdą, ir Lindstrumas 
suvalgė savo žalumynus. 

— Suprantu, — tarė Koulas. — O ką apie tai pasakė 
mano žmona? 

— Keidi liepė daugiau į nieką nebešaudyti, bet paskui 
pareiškė, kad, sprendžiant iš senio dantų, jį jau seniai rei- 
kėjo priversti valgyti žalumynus. Ji 1r Chuanas — geriausi 
draugai. 

Kai Koulas prabilo, jo balsas vos girdėjosi: 

— Mano žmona draugauja su įžymiausiu valstijos Ž Žu- 
diku?! Žmogumi, kurio vien vardas priverčia sudrebėti 
kiekvieno širdį?! 

— Keidi sako, kad Chuanas tiesiog stengiasi išlaikyti 
Soroko miestelį ir savo vaikus. Jo metodai blogi, tačiau 
motyvai geri. — Nedas nutilo ir svajingai šyptelėjo. — Kei- 
di tikras stebuklas. Tą dieną, kai Chuanas nusileido nuo 
kalnų su kitais Soroko gyventojais... mes nesitikėjome, kad 
išvysime ir jį, bet jis pasakė, jog mielai eis rinkti grybų, 
jei už tai gaus dešimt dolerių už valandą, taigi jis... 

— Ką? — žagtelėjo Koulas. — Dešimt dolerių už vie- 
ną valandą? 

— Tiek Keidi moka kiekvienam, kas padeda jai, — 
tarė Nedas, kuris nors ir labai stengėsi, nepajėgė nuslėpti 
šypsenos. Šešerius ištisus metus jis bandė nupirkti iš Kou- 
lo smuklę, tačiau pastarasis nė nemanė jos parduoti ir net- 
gi nenorėjo priimti Nedo partneriu. — Tai nori sužinoti apie 
Chuaną, ar ne? 

— Pasakok, — suurzgė Koulas. — Bet palauk truputį — 


144 


ar tikrai čia nelikę nė lašelio viskio? Norėčiau bent taurę 
išgerti. 

— Nė lašo, — linksmai atsiliepė Nedas. — Keidi vis- 
ko reikia. Na, dabar apie Chuaną. Jis pasirodė — pirmą 
kartą per dešimt metų šiapus įstatymų — ir mes negalėjo- 
me atsižiūrėti į jį, nes jis tikrai gyva legenda. Turiu pasa- 
kyti, kad Chuanas gražus vyras. Keidi vadina jį “saldai- 
niuku". 

— Tęsk! — kirste nukirto Koulas. 

— Tą pirmąją dieną, kai visas Soroko kaimas nusilei- 
do nuo kalnų, viename vežime važiavo toks mažas berniu- 
kas — lyg iš akies trauktas Chuanas, ir Keidi pasveikino 
Chuaną su gražiu sūnumi. Tada toks senis, kurio nosis pri- 
mena bulvę, ėmė purkštauti ir pasakė, kad tas berniukas jo 
sūnus. Keidi atsiprašė, bet padėjusi išlipti iš vežimų penk- 
tam berniūkščiui, kuris irgi panėšėjo į Chuaną, ėmė juok- 
tis ir pažiūrėjo į Chuaną; tada jis irgi ėmė juoktis. 

Koulas pasilenkė per stalą: 

— Kodėl tu man nesakai esmės? Ar Keidi sveika? 

— Daugiau nei sveika, sakyčiau. O Dieve, toji mote- 
ris tikrai sugeba priversti žmones dirbti! Ji privertė mus 
kasti duobes, statyti lauko virtuvę. Ji įkalbėjo kalvį kočio- 
ti sluoksniuotą tešlą pyragaičiams, o Leso merginos maišo 
mielinę tešlą pyragams. Ar žinai, kad ji turi išsitempti taip, 
kad per ją būtų galima skaityti laikraštį? — Nedas nutilo ir 
ėmė kikenti. — Zinai, toji mergiūkštė gali pagaminti bet 
ką. Ji davė medžiotojams sąrašą, ko šie neturėtų medžioti, — 
na, pavyzdžiui, kalnų liūtų ir panašiai, taigi senasis Ernis su- 
galvojo papokštauti ir parnešė jai pilną maišą barškuolių. 
Jis manė, kad visi smagiai pasijuoks. 

— Tu leidai, kad kažkas duotų mano žmonai barškuo- 
lių? — pro sukąstus dantis iškošė Koulas. 

— Nesijaudink; Chuanas nukirto joms galvas, Keidi 
akimirksniu išvalė tas gyvates, pusę dienos marinavo pie- 
ne, paskui iškepė. Buvo tikrai skanu, sakau tau. 

— Tu valgei barškuolę?! 

Nedas labai rimtu veidu pasilenkė prie Koulo: 

— Velniai rautų, aš valgiau netgi sraiges. — Leidęs 

Koului suvirškinti, tęsė: — Keidi sumaišo jas su česnaku ir 
laukinėmis petražolėmis, tada jos gana neblogai nuslysta. 

— Sraigės? — sušnabždėjo Koulas. 

— Teko rinktis: arba valgyti jas, arba būti nušautam 
Chuano, — gindamasis atsakė Nedas. — O be to, mes ėmė- 
me pasitikėti Keidi. Tau reikėtų paragauti jos paruošto kar- 
velio. Ji prikemša į jį ryžių, paskui kepa ant medžio an- 
glių. Garsonas padarė specialias groteles. Vienu žodžiu, 
karvelio odelė pasidaro traški, o mėsa tokia minkšta, kad 
net Bedantis Denas gali ją valgyti. 

Kurį laiką Koulas sėdėjo prie stalo ir tylėdamas žiūrė- 
j0 į savo stipriai sugniaužtus kumščius. 

— Kas dar? — tyliai paklausė jis, o kai Nedas neatsa- 
kė, pažiūrėjo į jį. — Kas dar? — garsiau paklausė. 

— Na, visi miestelyje žino, kaip tu apgavai Keidi ir ją 
vedei. Jie labai apgailestauja, kad nusisuko nuo jos, kai ji 
buvo alkana, todėl jie... Na, jie... 

— Baik pagaliau! 

— Visi vyrai peršasi jai. Supranti, ji pati gražiausia 
mergina, kuri kada nors užklydo į mūsų miestelį, ir jei ji 
sugalvotų atidaryti restoraną, žmonės plūstų iš visur, kad 
paragautų jos valgių, taigi Keidi nebereikėtų tavo pinigų. 
Trumpiau tariant, visi iš eilės vyrai jai peršasi. 

— Ir tu? — niūriai paklausė Koulas. 

— Aš pasipiršau vienas iš pirmųjų, — sukandęs dan- 
tis ištarė Nedas, pasiruošęs išgirsti, kad yra atleidžiamas 
iš darbo ir išsiunčiamas iš miestelio. Bet Koulas nieko ne- 
pasakė. Tik nusisuko ir įsižiūrėjo pro langą. 

— Aš nekaltinu nė vieno iš jūsų, — po kurio laiko ištarė 
Koulas. — Ji graži ir turi kažką tokio, kas verčia vyrą šalia 
jos jaustis gerai. Turbūt jau žinai, kad ji nė nenutuokia, koks 
lobis esanti, 0 tai, žinoma, sudaro pusę jos žavesio. 

— Taip, mes visi žinome, — susijuokė Nedas. — Kei- 
di mano, kad ji stora. 

Cia abu vyrai pažvelgė vienas į kitą spindinčiomis juo- 
ku akimis. 

— Stora, — sukikeno Koulas ir ėmė galvoti, ką pri- 
krėtė Keidi. Jam reikėtų įsižeisti ir supykti, kad ji maitina 

visą miestelį jo sąskaita, bet negalėjo užgniaužti juoko. — 
Smirdalius Hovis? — prunkštė jis, ir Nedas ėmė dar labiau 
kvatotis. 

— Maniau, kad jis numirs vietoje. O matytum Chua- 
ną! Keidi sako, kad jis turi lengviausią ranką tešlai gamin- 
ti. Ji įkalbinėja vyruką atidaryti prancūzišką kepyklą ir kepti 
kažką, kas vadinasi... na, žodžiu, daugiau sviesto nei pyra- 
go, bet labai skanūs. 

Valandėlę Koulas stebeilijosi į tolį. Ką jam reiškia pi- 
nigai? Nuo anų žudynių, kai buvo dar vaikas, jis taupė kiek- 
vieną centą. Jam atrodė, kad visa jo šeima žuvo gelbėdama 
pinigus, todėl jo pareiga juos tausoti. Bet Keidi pasinau- 
dojo pinigais, kad padėtų Žmonėms, kuriems jų reikia, ir 
kad suteiktų džiaugsmo. Koulas neabejojo, kad visas So- 
roko kaimas galės dvejus metus gyventi iš to, ką užsidirbo 
per šias kelias dienas. 

— Pasiruošęs grįžti? — paklausė Koulas Nedo. — At- 
rodo, aš gerokai išalkau. 

— Tada tau reikia Keidi. 

— Manau, kad Keidi reikia man ne tik dėl to. 

— Ir ne tik tau vienam, — sumurmėjo Nedas taip, kad 
Koulas neišgirstų. Gal Koulas ir valdo šį miestelį, bet per 
pastarąsias dienas Keidi išaiškino jiems tokių dalykų, kaip, 
pavyzdžiui, Koulo “liguistas monopolizmas"'; sakė, kad jai 
geriau patinka “laisva įmonė". Kaip jie jau spėjo įsitikinti, 
Keidi įgyvendina viską, kas jai patinka. 

„  — Aš pasirengęs, — atsiliepė Nedas, sekdamas pas- 
kui Koulą per duris. 

Tai, ką pamatė Koulas, įjojęs į savo rančą, buvo pana- 
šu į kontroliuojamą chaosą. Iš pradžių jam pasirodė, jog 
tai daugiau chaosas nei kontrolė, bet paskui išgirdo šūks- 
nius ir šūvius į orą. Atrodė, kad jo draudimas naudotis gin- 
klais miestelio ribose buvo pamirštas. 

— Sakiau tau grįžti į eilę, — pasigirdo vyro balsas; 

tada Koulas pajuto, kaip kažkas sugriebė žirgo vadeles ir 
sučiupo jį už kojos. 

— Gal paleisi? — ramiai tarė Koulas, žiūrėdamas iš 
viršaus į žmogų, įsikabinusį jam į blauzdą. 

— O atsiprašau, senjore Koulai, — tarė Žmogus. — 
Bet Chuanas įsakė... 

— Žinau, ką tau įsakė, — atsiliepė Koulas ir, nulipęs 
nuo arklio, metė vadeles netoliese stovėjusiam berniukui. 

Koului teko braute brautis, kad patektų į nuosavus na- 
mus. Atrodė, kad Keidi vienu metu maitina tam tikrą skai- 
čių Žmonių, O tie, kurie nevalgė, stovėjo atokiau ir laukė 
paskirto laiko. Kad nenualptų iš alkio tarp maitinimų, mo- 
terys ant padėklų nešiojo užkandžius. 

Kurį laiką Koulas galvojo, kad teks kai ką užmušti, 
kol pasieks priekines duris, nes Chuanas buvo paliepęs nie- 
ko neįleisti. Tačiau, trumpai pasikalbėjus, buvo pakviestas 
Manuelis, kad patvirtintų Koulo asmenybę. 

— Ką, po galais, jūs padarėte iš mano namų? — pa- 
klausė Koulas, vos tik pateko į vidų. Visi baldai ir kilimai 
pirmojo aukšto kambariuose buvo išstumdyti į pakraščius 
ir apdangstyti paklodėmis, o patys kambariai paversti lai- 
kinomis virtuvėmis. Visur buvo pilna žmonių ir miltų. 

— Jie čia paruošia maistą, paskui kai ką kepa, o ko ne- 
gali kepti vietoje, neša į lauko virtuvę, — tarė Manuelis. — 
Keidi sako... 

Koulas kilstelėjo antakį: 

— Esu tikras, kad tai arba Keidi, arba Chuanas, — 
sarkastiškai tarė jis. — Kur ji? 

Manuelis pažvelgė į jį tarsi sakytų: 0 ar reikia klausti? 

Koulas dideliais žingsniais nužingsniavo į virtuvę ir ėmė 
dairytis, kol Žmonės, bėgiodami vienas prie kito, nenustū- 
mė jo į šoną. Bet kuris armijos generolas būtų galėjęs džiaug- 
tis tokiu autoritetu, kokį turėjo Keidi. Ji sugebėjo vadovauti 
penkiasdešimčiai ar net daugiau žmonių, kurie vikriai tvar- 
kėsi virtuvėje, įeidami ir išeidami pro trejas duris. Koulas 
pritrenktas stebėjo didžiulę spūstį, tačiau, niekas nemėgino 
kėsintis į kito gyvybę. Ypač jis nusistebėjo, išvydęs trejetą 
tipų, kurių atvaizdai kabėjo ant kiekvieno stulpo. 


148 


Įėjo Chuanas Barela, nešdamas tris tuščius padėklus. 
Jis staiga stabtelėjo, atsisuko ir pamatė Koulą, stovintį tarp- 
duryje. “ 

Jo instinktai tebėra tokie patys, pagalvojo Koulas, žiū- 
rėdamas į tamsias Chuano akis. Koulas žinojo, kad Chua- 
nas bando nustatyti, ar Koulas ko nors nesumanė. Gal keti- 
na perduoti jį šerifui? 

Koulas paniuręs mostelėjo galva į krūvą bandelių ant 
stalo šalia sienos. 

Vos vos šyptelėjęs Chuanas pagriebė vieną ir mestelė- 
j0 ją Koului, tada nuėjo prie krosnių, iš kurių, kaip smal- 
siai pastebėjo Koulas, “užkietėjęs žudikas" ištraukė tris me- 
talines kepimo formas, pilnas sausainių. 

Palengva vienas po kito žmonės ėmė pastebėti Koulą, 
ir visų veidai suspindo smalsumu — ką jis darys? Ar nu- 
trauks šią nemokamą puotą? Ar taip supyks, kad išspirs vi- 
sus iš savo miestelio? 

Bet Koulo akys buvo įsmeigtos tik į vieną Žmogų, o 
tas Žmogus — Keidi; jos tamsūs plaukai krito sruogomis 
ant nugaros, o gražų kūną dengė vieneri iš Koulo marški- 
nių. Nuo karščio, sklindančio iš krosnies, merginos oda 
spindėjo — dar niekada ji neatrodė tokia jaudinamai graži. 


— Sudeginsi! — šūktelėjo ji, griebdama už didžiulės 
kaip ji pati varinės keptuvės ir permesdama ją ant šalto- 
sios viryklės pusės. — Tik pažiūrėk į... — Keidi užsikirto 

kur reikia. 

Kai Keidi atsisuko ir pamatė Koulą, jo širdis šoktelė- 
Jo, nes iš merginos akių vyriškis suprato, jog ji apsidžiau- 
gė jį pamačiusi. Tai nebuvo meilė, kurią norėjo matyti, ta- 
čiau jos akyse nesimatė nei pykčio, nei neapykantos. 

Prireikė kelių sekundžių, kad Keidi sutvardytų savo 
Jausmus ir pažvelgtų į Koulą taip, kaip, jos nuomone, turė- 
tų Žiūrėti. Koulas nusišypsojo. Jo mažoji Keidi. Taip turi 
būti, pagalvojo jis, visados daranti tai, ką, jos nuomone, 
reikėtų daryti. 

— Gal norėtum prisidėti? — meiliai pasiteiravo 
mergina. — Mes'čia truputį užkandžiaujame. Tikiuosi, kad 
turi laiko prisėsti ir pavalgyti su mumis. 

Jos sakiniuose styrojo keletas dygliukų. Per pastarą- 
sias dienas visas miestelis priėjo prie vieningos nuomonės, 
kad Koulas tikras kvailys, jei palieka Keidi vieną net ir 
mirksniui. Visi galvojo, kad bet kuris sveiko proto vyras 
privalėtų skirti visą laiką tokiai moteriai kaip Keidi. 

Koulą, nelabai suprantantį moterų charakterius, Keidi 
tonas nudžiugino. Galbūt dabar viskas bus gerai? Dabar, 
kai ji pamatė, jog Legenda ne tokia jau bloga vieta, kai 
pajuto visus privalumus, kuriais ji, kaip jo Žmona, gali nau- 
dotis; ji tikrai susitaikys su esama padėtimi ir nebegrįš pas 
tą savo Garviną. 

Vis dar tebesišypsodama Keidi kažką pasakė Chuanui, 
ir Šis išėjo. 

— Tau mes turime specialų staliuką, — tarė mergina 
Koului, — ir aš pati ketinu paruošti tau valgį. Niekam ki- 
tam nebus leista jo paliesti. 

Dviem žingsniais Koulas atsidūrė prie žmonos. Norė- 
j0 ją apkabinti, tačiau Keidi atsitraukė, todėl pabučiavo tik 
į skruostą. 

— Dabar eik, nes kitaip niekada nieko neparuošiu, — 
pasakė ji tankiai sumirksėdama. 

Koulas troško nusinešti ją į lovą, tačiau juodu stebėjo 
koks šimtas porų akių, todėl tik linktelėjo ir išėjo laukan. 
Tam turės laiko vėliau. 

Už namo po medžiais stovėjo kokie dvidešimt penki 
įvairaus dydžio stalai, nukrauti apetitiškai atrodančiais val- 
giais. Koulas pasuko didžiausiojo link, bet Chuanas parodė 
jam atskirą staliuką, stovintį didžiausio medžio pavėsyje. 

Atsisėdęs Koulas staiga suvokė, jog prie stalo sėdi vie- 
nas, vienas po visu medžiu, kad visų akys nukreiptos tik į 
jį. Marta ir Meivis nešiojo valgius, retkarčiais žvilgčioda- 
mos į jį, tačiau vos tik jis pakeldavo galvą, jos skubiai nu- 
sisukdavo. Pakeliui į rančą Nedas prajuokino Koulą papa- 
sakodamas, kaip Keidi vadina jas penkiomis M. 

Keidi, pagalvojo jis. Vos per dešimtį dienų ji sugebė- 
jo nukreipti miestelio dėmesį nuo sidabro į maistą ir į save 
pačią. Jam vis dar šiaušėsi plaukai prisiminus, kaip Nedas 
pasakojo apie vedybinius pasiūlymus Keidi. Ką, jų nuo- 
mone, ji turėtų padaryti su jau turimu vyru? 

Praėjus maždaug pusvalandžiui, pasirodė Keidi, neš- 
dama didele servetėle uždengtą lėkštę, ir minia nuščiuvo. 
Dabar jau visi žmonės buvo susirinkę prie namo, kad galė- 
tų stebėti, kas vyksta. Ką Keidi ketina pateikti savo vyrui? 

Koulas didžiuodamasis pažvelgė į lėkštę, kurią Keidi 
pastatė priešais, tada paėmė jos ranką ir pabučiavo. Keidi 
pamažu nutraukė servetėlę. 

Netekęs žado, Koulas vėpsojo į tai, ką atidengė serve- 
tėlė. Jo lėkštėje būriavosi bulvės, morkos, keletas duonos 
riekučių, apteptų sviestu, ir... žiurkė. Didžiulė žiurkė, ap- 
voliota duonos trupiniuose ir iškepta, bet su galva ir uode- 
ga, kad būtų visiškai aišku, kas tai yra. 

Koulas išpūtęs akis žiūrėjo į siaubingą patiekalą, o 
žmonės, susirinkę aplinkui, pradėjo juoktis. Vis garsiau ir 
garsiau. Atrodė, kad jie metų metus laukė, jog galėtų iš- 
krėsti jam tokį pokštą, todėl dabar leido prasiveržti ilgai 
tramdytam kvatojimui. 

Koulas lėtai atsisuko į Keidi. Ši šypsodamasi žiūrėjo į 
Jį, tarsi norėdama pasakyti, jog jis yra tas, ką jam pateikė: 
Žiurkei žiurkė, taip sakant. 

Ir tada Koulas apsigalvojo. Kodėl jis stengiasi priversti 
moterį pamilti jį? Kam verčia ją pasilikti čia, jei ji nenori? 
Ką tikisi nuveikti su moterimi, kuri nenori būti jo žmona? 

Koulas staigiai pašoko nuo kėdės, persimetė Keidi per 
petį ir ėmė žingsniuoti arklidžių link. Jam kelią pastojo 
Chuanas, bet Koulas taip pasižiūrėjo į vyruką, kad šis tuo- 
Jau pasitraukė. Nors Chuanas ir buvo grėsmingas banditas, 
tačiau nenorėjo kištis į vyro ir žmonos reikalus. 

Žmonės, nesiliaudami juoktis, skyrėsi į šalis, duoda- 
mi Koului kelią, tačiau dabar jų juokas buvo kitoks. Dabar 
Jie juokėsi ne tiek iš jo, kiek kartu su juo. 

— Paleisk mane, — sušnypštė Keidi, o kai Koulas ne- 
paklausė, kumštelėjo jam į šoną. Už tai Koulas smagiai 
pliaukštelėjo jai per užpakaliuką, glaudžiai prisispaudusį 
prie dešiniosios jo ausies. 

S; kartą Koulas apsidžiaugė pamatęs, kad niekas ne- 
Skabė gėles palei namą. Koulas užmetė Keidi ant balno ir 
užšoko pats. 

— Maniau, kad priimsi tai kaip pokštą, — tarė Keidi, 
kai jie ėmė tolti nuo namų. — Tai tik ir buvo pokštas. Negi 
neturi humoro jausmo? 

Koulas neatsiliepė, ir Keidi liovėsi jį kalbinusi. Jei 
jis nori niršti, tai tegu ir niršta sau, pagalvojo mergina, 
sukryžiuodama ant krūtinės rankas. Pažais tą tylų žaidi- 
mą tr dviese. 

Po valandėlės Keidi suprato, kur jie joja. Koulas ga- 
bena ją atgal prie uolos su petroglifais. Jis ketina išsiųsti 
ją į josios laiką! 

Tai suvokus Keidi galvoje kilo sumaištis. Žinoma, ji 
nori grįžti pas Gregorį į "Svogūnus", pas visus tuos, ku- 
riuos pažįsta ir myli. Bet, tiesą sakant, be Gregorio ir jo 
motinos, nedaug ką tepažįsta. O jei atvirai, gana sunkiai 
susirado, kas sutiktų būti pamergėmis jos vestuvėse. Bet 
Keidi priklauso tam pasauliui! 

Bet, kita vertus, čia, Legendoje, ji susirado naujų drau- 
gų. Daug draugų. Per pastarąsias dienas ėmė geriau pažin- 
ti Žmones, nes visą mielą dieną sėdėjo su kitomis moteri- 
mis, skuto bulves ir pjaustė daržoves. Ji vadino vardais vi- 
sus Soroko kaimo gyventojus — didelius ir mažus, o šie 
buvo dėkingi, kad ji išmokė gamintis tai, kas bet kur auga 
kalnuose. 

O ir pati Legenda, — ji, Keidi, planavo padėti šiam 
miesteliui, kai tik išvaduos jį iš Koulo valdžios. | 

— Atvykome, — šaltai metė Koulas, nulipdamas nuo 
arklio ir nukeldamas Keidi. Kaip paprastai Koulas atjojo 
trumpesniu keliu, todėl ilgai nesugaišo. Kai mergina su- 
stojo lyg įbesta, Koulas griebė ją už rankos ir trūktelėjo 
arčiau prie uolos. 

Priešais Keidi akis tamsavo anga, keistai nyko uola, o 
už jos matėsi blankus vaizdas Keidi buto tokio, kokį pali- 
ko. Ant grindų tebegulėjo surūdijusi miltų dėžė. Kaip jis 
skiriasi nuo čionykščių vietų, nutviekstų skaisčios Kolora- 
do saulės. 

— Eik, — tarė Koulas, stumtelėdamas ją. — Juk tu to 
norėjai, ar ne? 

— Taip, — dvejodama atsiliepė Keidi, tačiau nepaju- 

dėjo. Ji atsigręžė į Koulą. — Aš palikau pudingą ant viryk- 
lės ir neištraukiau duonos iš krosnies. Gal geriau grįšiu... 

Koulas uždėjo rankas jai ant pečių ir privertė vėl atsi- 
sukti į vaizdą priešais: 

— Stai kur tavo vieta. Ne čia. 

— Tu pyksti dėl tų išleistų pinigų, ar ne? Ir žiurkės? 
Klausyk, aš atsiprašau. Pagaminsiu tau tokią vakarienę, kad 
apsiverksi. Pamatysi. 

Koulas dar kartą lėtai, bet atkakliai stumtelėjo ją an- 
gos link. 

Keidi koja atsidūrė angoje, mergina jau matė, jog jau 
bemaž savo bute. Koulo rankos spaudė pečius ir neleido 
grįžti. Gal pasirodys tas tamsusis vyras ant žirgo, pagalvo- 
jo Keidi apsidairydama. Tačiau jo niekur nesimatė, o Kou- 
las vis stūmė. 

Pagaliau Keidi atsidūrė savo bute; Koulo rankų nebe- 
jautė, todėl atsisuko pažiūrėti į jį. Akimirką jai užgniaužė 
kvapą, nes išsigando, jog pamatys tik sieną, tačiau Koulas 
ten tebestovėjo. Jis žiūrėjo į ją, o saulė spindėjo šviesiuo- 
se jo plaukuose. 

Sitaip bežiūrint anga ėmė mažėti, o Koulas tolti. Stai- 
ga Keidi galvoje šmėkštelėjo tūkstančiai vaizdų; prisiminė 
Koulą, apsirengusį ereliu. Prisiminė kaspiną, pririštą už na- 
mo, vonią, paruoštą karštoje versmėje. Prisiminė, kaip jis 
lėkė nuo kalno manydamas, kad ji sužeista. 

Dabar mažėjant angai mergina žiūrėjo vyriškiui į akis, 
tačiau negalėjo jo suprasti. Kodėl jis neištiesia rankos? Ko- 
dėl nesako, kad myli? Kodėl nesako, kad jam reikia manęs 
ir kad geidžia manęs labiau už bet ką pasaulyje?.. 

Pažiūrėjusi dar kartą, Keidi pamatė ant Koulo marški- 
nių dėmę. Dėmė ant kairiojo peties vis tamsėjo ir plėtėsi, 
ir staiga mergina viską suprato. Tas dešimt dienų, kai ne- 
buvo, jis mėgino apsaugoti ją! Jis liepė jai neišeiti iš ran- 
čos ne todėl, kad yra kažkoks monstras, bet todėl, kad no- 
rėjo apsaugoti, jei kas nors atsitiktų. Galbūt apsaugoti, jei 
nesugrįžtų. 

Negalvodama ką daranti, Keidi pašoko. Tarsi šuo, pa- 
Jutęs degančią kilpą, ji nėrė pro sienoje likusią apvalią an- 
gą ir krito Koului į glėbį. 

— Keidi, — teištarė jis, apkabindamas ir suspausda- 
mas ją taip stipriai, kad net kaulai subraškėjo. — Ar tu tik- 
rai nori grįžti? Ar tikrai? 

— Nežinau, — atvirai prisipažino Keidi. — Atrodo, 
dabar nebesusigaudau. — Ji bučiavo Koulo veidą. — Tu 
sužeistas, kraujuoji? 

Koulas atstūmė ją ir pažiūrėjo į veidą: 

— Tu sugrįžai, kad taptum mano slauge? 

Mergina pažvelgė jam į akis: 

— Aš tikrai nežinau, kodėl sugrįžau. Aš tebemyliu... 

Koulas užčiaupė jai burną bučiniu. 

— Gal tu vėliau ir persigalvosi, tačiau aš pasinaudo- 
siu mums duotu laiku. Ar liepsime jai užsiverti? 

Pasisukusi Koulo glėbyje, Keidi pamatė, jog anga pra- 
platėjo. Matėsi jos butas, ant sofos išmėtyti rūbai, blyksin- 
ti autoatsakiklio lemputė. 

— Tu vis dar gali išeiti, — tyliai tarė Koulas. — Aš 
neverčiu tavęs pasilikti. 

Keidi stipriai įsikabino į vyriškį ir padėjo galvą jam 
ant peties. 

— Ne, manau, kad pasiliksiu, — tarė. — Bent jau iki 
tol, kol tu man atsibosi. 

Koulas nusijuokė: 

— Tol, kol turiu pinigų, manau, kad rasi, kuo užsiimti. 

— Ar tu tikrai taip manai? Kad man rūpi tik tavo pini- 
gai? 

— Žinoma, — atsakė jis. — Juk visos moterys tik dėl 
to ir Žiūri į mane. | 

— Bet ne aš! Man tu patinki dėl to, kaip rūpiniesi ki- 
tais ŽMonėmis, ir dėl to, kad kitų poreikiai tau svarbesni 
nei tavo paties. Ir dar man patinki, nes... — Mergina nutilo 
pajutusi jį kikenant. 

— Tu tikrai žiurkė, — tarė pabučiavusi jam į kaklą. 

— Nagi, eikim namo. Aš išalkęs. 

— Tikrai? Ir kas, kaip manai, tave pamaitins? 

— Marta, Meivis, Mertl ir... — Jis nebeužbaigė, nes 
Keidi bučiuodama pargriovė jį ant žemės. 

Anga uoloje užsivėrė. 

15 skyrius 


— Mmmm, — sumurmėjo Keidi, gerdama kavą. Jie 
su Koulu sėdėjo virtuvėje vieni; ką tik baigė pusryčiauti. 
Nuo tada, kai ji nusprendė pasilikti Legendoje — bent jau 
tol, kol jos vėl neišsives kokios antgamtinės jėgos — pra- 
ėjo trys dienos, ir visą tą laiką jie puikiai leido laiką: kartu 
jodinėjo, kalbėjosi, Koulas parodė jai visą Legendą ir jos 
apylinkes. Keidi dar niekada taip smagiai ir senamadiškai 
nesilinksmino. 

Na ir kas, kadjis niekada nemėgino mylėtis? Na ir kas, 
kad kai jie bučiuodavosi, bučiniai niekada neperžengdavo 
nekaltumo ribos? Juk ji to ir norėjo, ar ne? Pagaliau ji vis 
dar susižadėjusi su Gregoriu, net jei ir ištekėjusi už Koulo. 
Ar kažkas panašaus. 

— Nuodėmė tiesiog sėdėti čia, — tarė ji, žiūrėdama 
pro langą į nuostabius Kolorado kalnus. 

Koulas pakėlė akis nuo kavos puoduko ir pažiūrėjo į 
pašnekovę: 

— Ką dar galėtume nuveikti? 

— Negaliu nieko sugalvoti, — smagiai atsiliepė Kei- 
di ir pagalvojo apie dvidešimtojo amžiaus pasaulį, kontro- 
liuojamą laikrodžių ir kalendorių. Čia ji nežinojo, nė kiek 
valandų, nė kokia savaitės diena. 

— Negali būti, — erzindamas atsiliepė Koulas. — Ga- 
lėtume pajodinėti. 

— Ne, — atsakė mergina ir atsistojo įsipilti kavos. 

— Galėtum ką nors pagaminti, ir mes susiruoštume 
pikniką. 

Keidi nusijuokė: 

— Tikriausiai visas miestelis nekenčia tavęs. 

— Taip, esu tikras, kad jie nekenčia manęs, — atsakė 
vyriškis, gurkšnodamas kavą ir dievinančiomis akimis žiū- 
rėdamas į Keidi. Prieš tris dienas, kai Keidi nusprendė pa- 
silikti, jie sugrįžo į Džordano rančą, ir Koulas išvarė visus 
Iš savo valdų. Nuo tos valandėlės jis tapo nekenčiamiausiu 
Vyru visoje valstijoje. Bet tada Chuanas žengė į priekį ir 
pagrasino nušausiąs kiekvieną, kuris pasiskųs, kad Koulas 
savinasi Keidi. 

— Koks vyras jam nepavydėtų? — tada paklausė Chu- 
anas, ir Koulas net užsimerkė džiaugdamasis, kad Keidi to 
negirdėjo. 

Chuanas baigė gaminti, kas buvo pradėta, o Manuelis 
pasirūpino, kad viskas būtų sutvarkyta; žmonės išsiskirstė 
po namus, pasiėmę tiek maisto, kiek galėjo pakelti, taigi 
galų gale miestelio Žmonės pasijuto gana laimingi. 

— Mes galėtume... — tarė Koulas, pakeldamas besi- 
šypsančias akis. — Galėtume eiti paieškoti Dingusios Mer- 
gelės Kasyklos. Joje slypi milijonai dolerių, be to, ji visiš- 
kai netoli nuo čia. 

— Ji jau atrasta, — sumurmėjo Keidi, žiūrėdama pro 
langą. 

— Ką? — suklusęs pažvelgė į ją Koulas. — Tu sura- 
dai Dingusią Mergelės Kasyklą? 

— Ne aš, — atsiliepė ji. — Jie. 

Koulas spoksojo į ją: 

— Ką turi galvoje sakydama, kad "jie" surado Dingu- 
sią Mergelės Kasyklą? 

— Ji buvo atrasta tūkstantis devyni šimtai aštuonias- 
dešimt antraisiais; apie tai rašė visi laikraščiai ir Žurnalai. 
Kurį laiką visą šalį buvo apėmusi Mergelės karštinė, kaip 
ją vadino... 

Kai Keidi daugiau nieko nebepasakė, Koulas sugriebė 
ją už rankos ir stipriai suspaudė, įsispitrėdamas akimis. 

— Gerai, gerai, — tarė mergina. — Aš tikrai nedaug 
ką teprisimenu. Kažkokie klajūnai rado aukso nedidelėje 
oloje šalia uolos, primenančios seno vyro veidą. Ir neklausk 
manęs, kur ji yra, nes aš neturiu nė menkiausio supratimo. 
Maniau, kad toji kasykla buvo atrasta Arizonoje. 

Koulas paniekinamai prunkštelėjo: 

— Kai aš buvau vaikas, į smuklę Legendoje ateidavo 
toks senas aukso ieškotojas, kuris sakėsi radęs tą kasyklą. 

— Ką tu veikei smuklėje, jei buvai dar vaikas? 

— Gerdavau ir išdykaudavau su merginomis. Papasa- 
kok man daugiau apie tą lobį. 

— Aš nedaug ką žinau, tik... — Keidi atsisuko į jį, 
norėdama pasiteirauti apie tuos “išdykavimus". — Ar tas 
aukso ieškotojas turėjo stiklinę akį? 

— Taip, tokią didelę ir bjaurią, o kas? 

— Žmonės taip ir manė, bet nebuvo likę nė vieno gy- 
vo, kuris būtų galėjęs tą patvirtinti, todėl jie nežinojo, ar 
tikrai jį surado toje oloje. 

Keidi vėl nutilo, ir Koulas vienu lengvu judesiu pakė- 
lė ją nuo kėdės ir pasisodino sau ant kelių. Padėjusi jam 
ant peties galvą ir jausdama tvirtas rankas apie liemenį, 
Keidi svajingai atsiduso: 

— Tai buvo nepaprastai romantiška. Pasak legendos, 
tas senis sakėsi suradęs kasyklą, kurią saugojo jaunos gra- 
žios indėnės dvasia, bet niekas tuo netikėjo. 

Kai ji klausiamai pažiūrėjo į Koulą, šis nusikvatojo: 

— Jis buvo girtuoklis, sukčiaudavo lošdamas korto- 
mis, vogdavo ir meluodavo. Žinoma, kad juo niekas nepa- 
tikėjo. Laikraščiai išspausdino jo pasakojimą, tik norėda- 
mi užpildyti puslapį. 

— Na, matyt, jis ne visada meluodavo, o tau reikėtų 
pradėti labiau pasitikėti žmonėmis. 

— Tu tiki viskuo, kas tau ką besakytų, taigi tokio pa- 
tiklumo pakaks mums abiems. Tai kas gi ten buvo roman- 
tiška toje kasykloje ir ką ten rado? 

— Apie pinigus spręsk pats. Kad ir kaip ten būtų, po- 
relė keliautojų pamatė į uolas įskrendantį šikšnosparnį, ėmė 
Jas apžiūrinėti ir aptiko nedidelę olą. Viduje rado du skele- 
tus — vieną jaunos moters, ant kurios dar buvo likę siuvi- 
nėtos suknelės likučių, o kitą — seno vyro, dėvėjusio odi- 
nį švarką. Jis turėjo stiklinę akį ir... — Keidi pažvelgė į 
Koulą. — Nors tyrimai parodė, kad moters skeletas kokiu 
šimtu metų senesnis už vyro, kai juos rado, bet jie laikėsi 
už rankų... 

— Ir tai tau romantiška? Du lavonai? Skeletai tau ke- 
lia susižavėjimą? Gyvenimas yra romantiškas. 

— Tu vyras, čia ir visa blogybė. 

— Ir,„nuo kada tu ėmei skųstis? 

Kai Keidi nusišypsojo, Koulas švelniai pabučiavo ją, 
bet mergina bučiuojama jau buvo išmokusi tramdyti tikrą 
aistrą. Šaltumas priversdavo jį atsitraukti. 

— Eime jos ieškoti. Kasyklos. Eime ieškoti kasyklos! 

— Bet ji... — Keidi prasižiojo sakyti, kad ji jau atras- 
ta, bet tai netiesa, nes čia ėjo tik 1873 metai. 

— Kam tau pinigai? Negi dar mažai turi? 

— Tai ne dėl pinigų; aš noriu pojūčių. Noriu pajusti, 
ką reiškia surasti lobį. Tai būtų nuostabu! O, palauk! Ką 
tie žmonės, kurie surado lobį 1982 metais, padarė su pini- 
gais? Kokį nors gerą darbą? 

Keidi nusivaipė: 

— Ėmė pjautis dėl jų. Vyras ir moteris, kurie surado 
kasyklą, buvo susižadėję ir ketino tuoktis, bet po to, kai 
rado lobį, dešimt metų tąsėsi po teismus, aiškindamiesi, 
kuris pirmasis pamatė olą, nes tam ir turėtų priklausyti liū- 
to dalis. Galų gale beveik visi pinigai atiteko advokatams. 
Atrodo, kad radėjams teko po dvidešimt tūkstančių — ir 
tai iš trylikos milijonų! O ir jų gyvenimai nuėjo šuniui ant 
uodegos. 

Pakėlusi galvą, Keidi pažvelgė į Koulą: 

— O ką tu darytum su tais milijonais? 

Jis valandėlę dvejojo, o kai prašneko, balsas buvo ty- 
lus: 

— Paslėpčiau juos po mečete. Niekas ten, išskyrus ma- 
ne, nevaikšto, taigi jie ten būtų saugūs. Tada, Keidi, jei vis 
dėlto grįši į savą laiką, galėtum sugrįžti atgal čionai ir Ži- 
notum, kur juos rasti. Tu būtum protingesnė ir neatiduo- 
tum jų advokatams. 

Valandėlę Keidi priblokšta tylėjo, nes žinojo, kad Kou- 
las kalba rimtai. 

— Ar tu myli mane, Keidi? — sušnabždėjo vyriškis, 
bučiuodamas jai į viršugalvį. 

Mergina šiek tiek padvejojo, nes prieš akis šmėstelėjo 
Gregorio veidas. Tada prisiminė vyrą, daugel kartų sapnuo- 
tą, persekiojusį ją didžiąją gyvenimo dalį. 

— Aš, — pradėjo, bet vyriškis prispaudė prie jos lūpų 
pirštą, kilstelėjo jos smakrą, kad galėtų pamatyti akis. 

— Kada nors aš pamatysiu meilę tavo akyse, — tarė 
jis. 

Keidi ėmė protestuoti, bet Koulas neleido jai nė pra- 
sižioti: 

— Gal aš ir nesu meilės reikalų Žinovas, bet puikiai 
suvokiu, kad kai ką nors myli, tą žinai. Nereikia dvejoti ar 
apie tai pagalvoti. 

Paskui švelniai pabučiavo ją: 

— Kai žiūriu į tavo akis, visados žinau, kas tavo šir- 
dyje. 

Žodžiai buvo tokie nuoširdūs, jog Keidi akyse susi- 
kaupė ašaros, ir ji įsikniaubė pašnekovui į krūtinę, kad jis 
jų nepamatytų. 

— Ar lieji šias ašaras dėl manęs? — linksmai pasitei- 
ravo Koulas, pakeldamas merginos galvą. — Neprisime- 
nu, kad kokia moteris būtų verkusi dėl manęs. 

Keidi neišlaikiusi nusijuokė: 

— Kiek žinau, tu privertei ašaroti beveik visas mies- 
telio moteris. 


— Aš? — nekaltu balsu paklausė Koulas. — Aš nie- 
kada... 

— Ponia Džordan, — pasigirdo už durų Manuelio bal- 
sas. 

— Eik šalin! — sušuko Koulas. — Mes nenorime nie- 
ko matyti. 

— Mes jau tris dienas nematėme nė gyvos dvasios, — 
priminė Keidi. — O kas, jei dega namas? 


— Tegu kviečia gaisrininkus, — atšovė Koulas, įspaus- 
damas bučinį jai į kaklą. 

— Kas yra, Manueli? — šūktelėjo Keidi. 

— Senjora Rut Džordan nori susitikti su jumis po va- 
landos prie Korimo medžio. 

Keidi ne iš karto suprato, ko iš jos norima. Pirmiausia 
kas toji Rut Džordan? Kodėl ji nori susitikti? Pažvelgusi į 
Koulą, pamatė, jog jis šypsosi, tartum skaitytų jos mintis. 

— Pasakyk jam, kad neisi, — ragino ją Koulas. 

Nekreipdama į Koulą dėmesio, Keidi stengėsi atspėti 
mįslę: 

— Tavo senelė! — išdidžiai švytinčiu veidu šūktelėjo 
mrgina, džiaugdamasi, kad atspėjo be Koulo pagalbos. — 
Aš ir pamiršau, kad nusiunčiau jai laišką, maldaudama pa- 

galbos. O varge, dabar teks gerokai aiškintis. O Korimo 
medis ten, kur mes pirmą kartą susitikome, ar ne? 

— Visiškai teisingai, — vis dar šypsodamasis atsakė 
Koulas, bet jo akys ryte rijo ją, tarsi jis bandytų prisiminti 
kiekvieną merginos garbanėlę, kiekvieną veido bruožą. 

— Netrukus ateisiu! — šūktelėjo ji Manueliui ir išgir- 
do, kaip senis nušlepsėjo koridoriumi. 

— Keidi, — prašneko Koulas, ir ji suprato, kad vyriš- 
kis mėgins įtikinti ją pasilikti. 

— Kodėl tavo senelė neateina čia, į rančą? Kodėl ji 
nori susitikti taip toli nuo miestelio? 

— Ji pasižadėjo nė kojos nekelti į Legendą. Ji neken- 
čia šios vietos. 

Koulo balse nesigirdėjo nė lašelio pykčio, bet Keidi 
žinojo, jog jam skaudu, kad vienintelė gyva giminaitė ne- 
nori turėti nieko bendra su miesteliu, priklausančiu Kou- 
lui. Miesteliu, kurį, kaip Keidi žinojo, Koulas myli. Ji pa- 
bučiavo Koului į pasmakrę: 

— Aš pamėginsiu įkalbėti ją, kad ateitų vakarienės į 
mūsų namus. 

— Namus, — sušnabždėjo Koulas, nukeldamas Keidi 
nuo kelių, paskui atsistojo ir nieko nematančiomis akimis 
įsispoksojo pro langą. — Ji nelaiko šios vietos savo na- 
mais, todėl leidžia jame klaidžioti seniai mirusių Žmonių 
dvasioms. 

Nors kambaryje buvo šilta, Keidi sudrebėjo nuo jo žo- 
džių. 

— Todėl privalai eiti kartu, — tarė ji. — Aš juk nega- 
liu prisistatyti tavo senelei pati. Kiek laiko judu nesimatė- 
te? 

Koulas atsisuko; jo veide atsispindėjo gilus liūdesys; 
paskui staiga išraiška pasikeitė ir jis nusišypsojo: 

— Kodėl tau nenuėjus vienai ir neparsivedus jos čio- 
nai? Galėtum pagaminti ką nors skanaus vakarienei. Jai pa- 
tiks anūko žmona, mokanti gaminti. 

Atrodė, kad vyriškio liūdesys galutinai dingo. Jis per- 
ėjo per kambarį, sustojo priešais Keidi ir, meiliai šypsoda- 
masis, užkišo garbaną jai už ausies. 

— Tu jai patiksi, Keidi. Ir ji labai apsidžiaugs, kad 
galų gale jos anūkas palaidūnas surado moterį, kurią my- 
lės visą amžinybę. 

Ir vėl Keidi užplūdo jausmas, jog kažkas negerai. 

— Gal geriau neisiu, — tarė ji, suimdama jo dideles 
rankas. — Nusiųsiu Manuelį, kad pasakytų, jog turi ateiti 
čionai ir aplankyti mus abu. 

Koulas juokdamasis atsitraukė ir pasilenkęs pažiūrėjo 
jai į veidą: 

— Tu esi ta moteris, kuri susitvarkė su Chuanu Bare- 
la; negi dabar bijaisi stoti prieš mano mielą seneliukę? 

— Bet... 

— Bet nieko. Ji nori pirmiausia pasimatyti su tavimi, 
nes trokšta papasakoti tau apie mano blogus įpročius. Ji 
nori, kad tu žinotum, ko tikėtis iš tokio sugadinto vaikiga- 
lio kaip aš. Be to, norės pasikalbėti su tavimi apie pinigus. 

— Pinigus? 

— O taip, mano senelė mano, kad moteris turi turėti 
savų pinigų, todėl norės duoti tau pinigų. Be to, jei ge- 
rai pažįstu savo senelę, ji bus pasirengusi damų pikni- 
kui. — Koulas paniekinamai išrietė lūpas. — Mažučiai 
arbatos puodeliai, kurie sudūžta, jei bandai paimti juos 
viena ranka. 

— Žinai iš patirties, ar ne? — nusijuokė Keidi. 

— Net per daug. Ji sako, kad aš daužau porcelianą vien 
pažvelgęs į jį. Ir senelė neturės nieko kito valgomo, tik tų 
mažų sumuštinių ir dar mažesnių pyragaičių. Viską galima 
susikišti į burną vienu ypu. 

— Ir tą esi patyręs savo kailiu? — Keidi akys links- 
mai sužibo nuo vaikiškų Koulo prisiminimų. 

— Žinoma. Mes su Tariku pabandėme ir mums pavyko. 

Keidi nusijuokė pagalvojusi, kaip pora išbadėjusių ber- 
niūkščių nusiaubia elegantišką damų arbatėlę, susikišdami 
į burnas iš karto visą maistą. 

— Manau, kad vis dėlto nueisiu. Papasakosiu jai apie 
penkias M ir apie tai, kaip tu žaidei su jomis, kaip aš patei- 
kiau tau žiurkę pietums. 

Staiga Koulas sugriebė ją ir tvirtai suspaudė glėbyje: 

— Ką dar jai papasakosi? Ką gero pasakysi jai apie 
mano charakterį? 

Žiūrėdama į vyriškį, Keidi paglostė jo dygų skruostą. 

— Aš papasakosiu jai, kaip tu išgelbėjai erelius, kad 
padarei viską, jog aš čia jausčiausi gerai. — Kai jis nesu- 
judėjo, Keidi suprato, jog nori Žinoti daugiau. — Ir pasa- 
kysiu jai, kad tu myli mane. 

Koulas šypsodamasis pabučiavo merginą, bet kai ji ap- 
sikabino jo kaklą ir ketino toliau glamonėtis, vyriškis atsi- 
traukė. 

— Mano senelė labai punktuali. Geriau jau eik. 

Keidi išplėtė akis: 

— Galėčiau užsivilkti tą naują suknelę, kurią man nu- 
pirkai, — tarė ji, apžiūrinėdama savo ilgą dulkėtą ir dėmė- 
tą sijoną. 

— Keidi, brangioji, galėtum eiti ir nuoga, bet vis tiek 
būtum gražiausiai apsirengusi moteris pasaulyje. 

Keidi džiaugsmingai nusišypsojo jam, nes žinojo, kad 
Koulas kalba nuoširdžiai. Kai ji eidavo į lovą su Gregoriu, 
visados turėdavo elgtis kukliai, nepamiršti prisidengti, vi- 
sados galvoti apie savo apkūnų liemenį. Tiesiog stebėtina, 
kad dvidešimtojo amžiaus Amerikoje svoris tapo esminiu 
Žmogaus gyvenime. Tačiau šalia Koulo Keidi jautėsi gra- 
ži. Tiesą sakant, visas Legendos miestelis vertė ją jaustis 
gražia, trokštama ir be galo vertinga. 

Gundomai šypsodamasi, Keidi paėmė Koulo ranką ir 
ėmė vestis jį į viršų. Galbūt jis laukia ko nors iš Keidi, 
pavyzdžiui, kad ji pasakytų, jog myli jį. O gal vyriškis lau- 
kia tiesiog kokio nors ženklo. 

— Kodėl tau neprisėdus? — valiūkiškai tarė mergina, 
eidama prie didelės spintos ir ištraukdama šūsnį drabužių, 
kuriuos turėjo dėvėti devynioliktojo šimtmečio moteris. 

Didelėmis akimis tarsi stebėdamas striptizą Koulas iš- 
sitiesė ant lovos, pasikišo po galva pagalves ir ėmė spok- 
soti į persirenginėjančią Keidi. Mergina savo ruožtu pirmą 
kartą gyvenime rinkosi drabužius, kuriuos jai nupirko Kou- 
las. Ji netgi lėtai ištiesė koją — iš pradžių vieną, paskui 
kitą — ant kėdės ir labai lėtai užsitraukė kojinę, apnuogi- 
nančią viršutinę šlaunies dalį. 

Apsirengusi priėjo prie Koulo, kuris keistai stebeili- 
josi į ją. O kai sugriebė ją už galvos ir prisitraukęs giliai — 
pirmą kartą — pabučiavo, Keidi suprato, ką reiškia toji jo 
išraiška. Linksmai šypsodamasi, Keidi turėjo sutelkti visą 
jėgą, kad atsitrauktų nuo vyriškio. 

— Nepamiršk šios minties, — uždususi nuo jo aistros 
pasakė mergina. — Aš, ak, grįšiu kaip galėdama greičiau. 

Koulas žiūrėjo į ją tokiomis degančiomis akimis, jog 
Keidi abejojo, ar pavyks nuo jo pabėgti. Sukaupusi visą 
valią, ji šiaip ne taip nusvirduliavo prie durų ir atšovė sklen- 
dę. 

— Keidi, — tarė Koulas, kai ji atidarė duris. — Nepa- 


miršk — aš myliu tave. — Nuo jo tono jai ėmė trankytis 
širdis. — O tu manęs nepamirši? 

Keidi nusišypsojo: 

— Nemanau, — su šypsena atsiliepė. — Tu ne iš tų 


vyrų, kuriuos moterys lengvai pamiršta. 

Kai mergina jau ėjo pro duris, Koulas dar šūktelėjo: 

— Ir nepamiršk, kad tiesa atsispindi žmogaus akyse. 

— Taip, — atsiliepė Keidi ir skubiai uždarė miega- 
mojo duris. Dar valandėlė, ir ji niekada nebeišeis. Ji kris 
su juo į lovą ir niekada nebeišlips. 

Prie namo laukė Manuelis, laikydamas už pavadžio 
gražų ir romų arklį; Keidi nustebusi suprato, kad prie Ko- 
rimo medžio jos viena, be palydos. Po daugelio dienų ne- 
laisvės tai pasirodė keista, bet senasis Manuelis tik moste- 
lėjo jai į pagrindinę Legendos gatvę ir liepė pasukti kairėn 
į Amžinybės kelią. Korimo medis buvo jo gale. 

Tada senukas nusisuko ir užlipo laipteliais į verandą; 
kai Keidi atsisuko, jis ir Dolores stovėjo ten, liūdnais vei- 
dais žiūrėdami į ją. Užšokusi ant arklio, Keidi nusišypsojo 
Jiems, nes nutuokė, jog senieji baiminasi, kad ji negrįš. Bet 
Keidi dabar jau žinojo, kaip sugrįžti į savą laiką, bet neke- 
tino pasinaudoti tuo maršrutu. Tik ne dabar, kai Koulas lau- 
kia jos. 

Keidi nebuvo patyrusi jojikė, tačiau žirgas, atrodė, ži- 
nojo, kur eiti; jai reikėjo tik laikyti vadeles. Šiek tiek pa- 
Jojusi, Keidi atsisuko ir pamojavo Manueliui ir Dolores, 

stovintiems verandoje, ir Koului miegamojo lange. Iš ar- 
klidžių išėjo keli pagalbiniai darbininkai, kurie irgi stovė- 
dami spoksojo į ją nujojančią. 

Po kurio laiko Keidi pasuko už kampo ir dingo jiems 
iš akių. 

— Tikra paniurėlių armija, — tarė sau ir pagalvojo, 
kaip nuostabu pagaliau pasijusti laisvai. Ji prajojo pro bib- 
lioteką; Žvilgtelėjo į mečetę ir prisiminė, kaip Koulas sa- 
kė, jog paslėps ten Dingusios mergelės kasyklos lobį. 

Keidi įsuko į Amžinybės kelią; prijojo gaisrinę, tada 
telegrafą ir laikinas kalnakasių palapines. Paliko užpakaly- 
je Amarilės kasyklą ir nurisnojo tuštėjančiu keliu kalnų link. 

Sutikti Žmonės mesdavo savo darbus ir mojavo jai; 
Keidi mojavo atsakydama. 

— Atrodo, kad esu įžymi, — juokdamasi tarė sau. — 
Ar tik nebūsiu ta moteris, kuri pamaitino miestą. 

Jodama toliau, ėmė svarstyti, ar nebus paminėta ko- 
kioje nors turistams skirtoje brošiūroje, kurias jie perka, 
apsilankę vaiduoklių miesteliuose. 

Bet Keidi nenorėjo galvoti apie Legendą kaip apie vai- 
duoklių miestą; ji išmetė šią mintį sau iš galvos ir sukaupė 
visą dėmesį į gamtovaizdį. 

Kai miestelis liko toli už nugaros, tolumoje mergina 
pastebėjo dailų vežimaitį su stogu ir vyrą, iškinkantį ar- 
klius. Ant žemės pasitiesusi baltą staltiesę, sėdėjo elegan- 
tiška moteris, apsupta visų senamadiško popietės arbatos 
gėrimo reikmenų. Ten buvo ir sidabrinis arbatinis bei puo- 
dukai — tokie ploni, kad net ir iš toli Keidi galėjo matyti 
pro juos prasišviečiančią saulę. 

Ji nulipo nuo žirgo atokiau nuo pikniko vietos, pririšo 
Jį Žolėtame pavėsyje ir nuėjo pasitikti savo vyro senelės. 


16 skyrius 
Jei Keidi ir šiek tiek nuogąstavo susitikdama su vie- 


nintele gyva savo vyro, kuris jai vis labiau ir labiau pati- 
ko, giminaite, tai netrukus susivaldė, kai Rut Džordan šil- 

tai ir draugiškai ištiesė jai ranką. Aukšta ir liekna moteris 
dėvėjo nepaprastai dailią baltą suknelę ilgomis rankovė- 
mis ir glotniai kūną apgulančiu sijonu, todėl Keidi su savo 
plačiais ir pūstais raukiniais, itin madingais Legendoje, pa- 
sijuto labai senamadiška. Senoji dama nusišypsojo, ir Kei- 
di pastebėjo, kad jos akys labai primena Koulo akis. Jose 
atsispindėjo gilus skausmas, todėl Keidi bemat prisiminė 
siaubingąją tragediją, ištikusią Koulo šeimą. Per trumpą 
laiką ši miela moteris prarado viską ir, sprendžiant iš akių, 
dar neatsigavo nuo praradimų. 

— Eikš čionai, mano mieloji, sėskis ir pasakok viską, 
ką turi papasakoti apie mano anūką. Noriu žinoti viską, — 
maloniai tarė ji, kviesdama Keidi prie baltos staltiesės. 

Kai Keidi atsisėdo ir Rut įpylė jai arbatos, trumpam 
stojo nejauki tyla. Palūkuriavusi Keidi paėmė puoduką ir 
nusišypsojo. 

— Ar tu juokiesi iš mano pasirinkto porceliano? — 
šaltai pasiteiravo Rut. 

— Ne, žinoma, kad ne, — skubiai atsiliepė Keidi. — 
Aš tik prisiminiau, kaip Koulas pasakojo man, kaip juodu 
su Tariku kimšo jūsų sumuštinius kartu su pyragaičiais. Ar 
Jis iš tiesų buvo toks siaubingas berniūkštis? 

Keidi pamatė, kaip Rut — kažkodėl ji negalėjo prisi- 
versti galvoti apie moterį kaip apie ponią Džordan — pa- 
balo ir vos neapalpo. 

Mergina skubiai padėjo savo puoduką ir ištiesė mote- 
riai ranką, tačiau Rut atsitraukė. 

— Ar gerai jaučiatės? 

— Taip, — tyliai atsiliepė Rut, įdėmiai žiūrėdama į 
Keidi, — jos žvilgsnis vėl priminė Koulą. — Mano anū- 
kas, matyt, labai myli tave, jei paminėjo tau apie savo drau- 
gą. Paprastai jis nekalba apie... apie Tariką. 

— Mes su Koulu iš tiesų labai daug kalbamės. Jis turi 
daug ką papasakoti. 

Rut uždėjo ranką ant Keidi rankos: 

— Aš jau sena ir nemačiau savo anūko daug metų, to- 
dėl prašau papasakoti man viską. Nuo pat pradžių. 

Keidi nusijuokė: 

— Jūs nepatikėsite manimi, jei papasakosiu viską. 

Senosios damos akys pasidarė skvarbios — kaip tų ere- 
lių, kuriuos išgelbėjo Koulas. 

— Patikėsiu, — tarė ji. — Patikėk, niekas, ką papa- 
sakosi, nepriblokš ir nenuvils manęs. Aš privalau žinoti 
viską. 

Keidi labai knietėjo pasakyti, kad jei Rut nori sužino- 
ti apie savo anūką, turėtų atsisakyti išdidumo ir jį aplanky- 
tų. Arba apsigyventų kartu. Su mumis, mintyse pasitaisė. 

Tačiau, pažiūrėjusi į moters akis, ji negalėjo prisiversti 
ką nors pasiūlyti. Be to, kas gali teisti žmogų, šitiek daug 
išgyvenusį? 

Keidi giliai įkvėpė: 

— Aš gimiau tūkstantis devyni šimtai šešiasdešimt šeš- 
taisiais... 

Tai sakydama ji atidžiai stebėjo Rut, tikėdamasi, jog 
ši tik prunkštelės, tačiau senoji dama tik sumirksėjo, ir Kei- 
di pasijuto, kaip palengva atsipalaiduoja. Mergina nė ne- 
nutuokė, kaip norėjo kažkam išsipasakoti, kas jai atsitiko. 

Kartą pradėjusi, Keidi nebegalėjo sustoti; ji kalbėjo ir 
kalbėjo. Rut buvo geriausia klausytoja pasaulyje; ji grakš- 
čiai papildydavo Keidi puodelį, kai šis ištuštėdavo, tačiau 
nė akimirką nenuleisdavo atidaus žvilgsnio. Moters susi- 
domėjimas didėjo kas valandėlę. Kartais ji mandagiai pa- 
siteiraudavo ko nors, pavyzdžiui: “Meivis Benson?" — ir 
nusišypsodavo, gavusi atsakymą. Rut turėjo gerokai tvar- 
dytis, kad neimtų kvatotis, kai Keidi papasakojo apie Chu- 
aną Barelą, tarsi Žinotų tai, ko mergina nežinojo. 

Kai Keidi pagaliau užbaigė, buvo jau vėlyva popietė, 
todėl, pažvelgusi į tuščias lėkštes, susidrovėjo. 

— Atrodo, kad aš viską suvalgiau ir tik gaišinu jums 
laiką, nes jūs turbūt nekantraujate pamatyti Koulą? — Keidi 
šitaip pasakė tarsi nežinotų, kad Rut Džordan yra prisieku- 
si niekada nekelti kojos į Legendą. 

Bet Rut neketino niekur eiti; ji susidėjo ant kelių ran- 
kas ir nuleido galvą, slėpdama nuo Keidi akis. Kai moteris 
pagaliau pažiūrėjo į merginą, jos akyse slypėjo tokia nuos- 
kauda, kad Keidi instinktyviai atsitraukė. 

— Aš tikiu tavimi, — po valandėlės ištarė Rut. 

Keidi šyptelėjo: 

— Nesuprantu, kaip jūs neapstulbote, juk Žmonės šiaip 
jau nekeliauja laike. Tik man kažkodėl taip atsitiko... 

Rut abejingai mostelėjo ranka nutildydama pašnekovę; 
jos žiedai sublizgėjo saulėje: 

— Tavo kelionė laike nedidelis stebuklas. Kur kas sun- 
kiau patikėti, kad tu sutikai mano anūką. 

— Bet kodėl sunku patikėti? A, suprantu. Jums sunku 
patikėti, kad iš visų jūsų laiko Žmonių sutikau būtent jūsų 
anūką. — Keidi pasilenkė prie Rut. — Aš irgi apie tai gal- 
vojau. Kodėl Koulas? Jam mažiausiai manęs reikia. Jis tur- 
tingas, gražus, o moterys miršta dėl jo. Tiesą pasakius, jį 
labai lengva įsimylėti. 

— O tu jį myli? 

Keidi nudūrė akis į savo rankas: 

— Ar įmanoma mylėti du vyrus? — Jos balsas pritilo. — 
O gal net tris? 

Kai Rut neatsiliepė, Keidi pakėlė galvą ir pamatė, jog 
senoji dama šypsosi. 

— O taip, galvą dedu, kad galima, — spindinčiomis 
akimis tarė Rut. — Aš esu gyvas įrodymas to, kad moteris 
gali mylėti daugiau nei vieną vyrą. 

Kurį laiką Rut stebeilijosi į Keidi: 

— Mieloji, tu tokia jauna. Tokia jauna ir labai nekal- 
ta. Kai žiūriu į tavo akis, jose nematau skausmo. Niekas 
dar taip neįskaudino tavęs, kad sužeistų sielą. 

Keidi paniuro: 

— Aš netekau abiejų tėvų ir... 

Rut neleido jai užbaigti: 

— Tai natūralios mirtys. Niekas neatėmė iš tavęs to, 
kas priklauso tik tau. 

— Jei čia kokios varžybos, tai tikiuosi, kad pralaimė- 
siu, — vis dar niūriai atsiliepė Keidi. 

Valandėlę Rut tylėjo, paskui pasisuko ir garsiai šūkte- 
lėjo: 

— Džozefai! — Iš po netoliese augančių medžių pa- 
vėsio išžengė aukštas vyriškis žilais smilkiniais ir pilkšva 
uniforma. — Prašyčiau brendžio, Džozefai. 

Akimirksniu Rut rankose atsirado sidabrinė gertuvė ir 
dvi mažytės sidabrinės taurelės. Moteris pripildė vieną ir 
padavė ją Keidi. 

— O ne, dėkoju, — tarė Keidi. — Kai išgeriu po pie- 
tų, užsimanau miego arba man įsiskauda galvą. 

— Noriu, kad išgertum, nes tau labai reikės. 

Keidi iškart pagyvėjo: 

— Ar kas nors atsitiko Koului? Ne, žinoma, kad ne. 
Aš ką tik palikau jį; jei būtų atsitikusi bėda, kas nors jau 
būtų atėjęs ir pasakęs. 

— Noriu, kad išgertum šią taurelę, — primygtinai pa- 
kartojo Rut. 

Keidi atsitiesė: 

— Kas čia vyksta? Aš papasakojau jums viską apie 
save, todėl manau, kad nors iš mandagumo galėtumėte pa- 
sakyti, kodėl, jūsų nuomone, privalau išgerti? Ar kad galė- 
čiau ištverti tai, ką išgirsiu? 

Tarsi drąsindamasi Rut keletą kartų giliai įkvėpė, pas- 
kui prakalbo: 

— Dabar tūkstantis aštuoni šimtai devyniasdešimt sep- 
tintieji. Mano anūkas mirė, kai jam buvo devyneri. 1873 
metais. — Ji atidžiai pažvelgė į Keidi. — Mano anūkas mirė 
prieš dvidešimt ketverius metus. 

Iš pradžių Keidi suglumo; po akimirkos šyptelėjo ir 
galiausiai nusikvatojo. 

— Labai keista. Man atrodo, jog tas, kuris pranešė 
jums apie anūko mirtį, bjauriai pamelavo. Aš mačiau jūsų 
anūką mažiau nei prieš tris valandas ir galiu užtikrinti, kad 
toks gyvas jis dar niekada nebuvo. 

Kurį laiką Rut sėdėjo, laikydama rankoje taurelę su 
brendžiu; paskui vienu mauku ištuštino ją. 

— Gerai, mieloji, eime. 

— Kur eime? — paklausė Keidi. 

— Nagi, žinoma, aplankyti mano anūko. Kvietimas va- 
karienei vis dar galioja, taip? 

Keidi dvejojo nebežinodama, ar nori išvis kur eiti. 

Rut atsistojo ir ištiesė ranką: 

— Nagi, mieloji, eime aplankyti mano anūko. 

Keidi atsistojo, tačiau pasitraukė atokiau nuo Rut 
Džordan. Gal po visų tragedijų moteris neteko proto? Stai- 
ga Keidi panoro tik vieno — kuo greičiau sugrįžti pas Kou- 
14. Pas vyrą Koulą, o ne pas devynmetį berniuką. 

Ji apsisuko ir nubėgo per žolę Korimo medžio link, 
kur paliko savo žirgą. Bet žirgo ten nebebuvo. 


— Gal dabar norėtum brendžio? — tyliai paklausė Rut 
Džordan, o kai Keidi neatsiliepė, prispaudė taurelę jai prie 
lūpų, versdama išgerti. 

— Ne, — nusisukdama ir gaudydama kvapą atšovė 
Keidi, stengdamasi nežiūrėti į griuvėsius, kur kažkada sto- 
vėjo gražusis Legendos miestelis. 

Rut vežimaičiu pasivijo Keidi, bėgančią miestelio link, 
todėl merginai vis dėlto teko sėstis į vežimą. Artėjant mies- 
teliui didėjo Keidi siaubas. Vos prieš kelias valandas ji 1š- 
jojo iš gražaus miestelio, pilno žmonių, kurie jai mojavo ir 
šaukė vardu. Bet dabar čia liko tik vaiduoklių miestas su 
daugybe apgriuvusių pastatų, kurių net perstatyti nebeįma- 
noma. 

Pirmiausia jos pravažiavo Amarilės kasyklą; dabar jau 
užgriuvusią ir užkaltą. Sulūžusi lenta rodė: 9:30 kasykla. 

— Bet tai juk Amarilė! — sušuko Keidi. 

— Koulo jaunesnioji sesutė, kuri žuvo kartu su juo tą 
pačią dieną, ją vadinome Amarile, — tyliai paaiškino Rut. 

Rut ramiai paliepė vežikui apsukti gatvę po gatvės, ir 
Keidi pamatė, kaip pasikeitęs miestelis. Visai nebe tokios 
gatvės, namai, pastatai. Šiame miestelyje matėsi tik smuk- 
lės, o antruosiuose aukštuose, be abejonės buvo viešnamiai. 
Mokykla nebepriminė to jaukaus namuko, kokį Keidi pri- 
siminė, — dabar čia tikra pašiūrė. Nebesimatė šiame mies- 
telyje nei stadiono, nei ledainės. Gražusis Pelis viešbutis 
buvo iš plonų lentų suręsta grytelė, todėl Keidi suabejojo, 
ar kada nors ji turėjo stiklo langus. Akys neužgriebė čionai 
Jokių šaligatvių, jokių aikščių, nes palei gatves vienas prie 
kito spietėsi namai. Skaitinėdama nublukusias iškabas, Kei- 
di spėjo, kad pagrindinis užsiėmimas Legendoje buvo l0- 
šimas. 

Per daug pritrenkta, kad kalbėtų, Keidi tiesiog sėdėjo 
ir dairėsi; jos galva plyšo nuo to, kas jai buvo pasakyta ir 
nuo to, ką matė pati. 

Miestelio gale, įsukus į kelią, kurį Keidi prisiminė kaip 
Rojaus alėją, nors dabar lentelė skelbė, jog čia Prakeiks- 
mų aveniu, dunksojo akmeninė siena, kuri, atrodė, skyrė 
ką tik matytą miestelį į dvi dalis. Prieš keletą valandų jos 
vietoje augo graži gyvatvorė. 

— Džordanų alėja, — tyliai tarė Rut, patapšnojo Džo- 
zefui per petį ir priminė, kad toliau jos eis pėsčiomis. At- 
rodė, kad Rut jaučia, jog Keidi per daug priblokšta, kad 
kalbėtų, — kai jos išlipo iš vežimaičio, moteris stipriai su- 
spaudė merginos ranką. 

— Legenda buvo baisi vieta, — tarė Rut. — Baisesnė, 
nei gali įsivaizduoti. 1867 metais mano tėvas ir mano vie- 
nintelis vaikas, Koulo tėvas, rado čia sidabro. Jie buvo ge- 
ri vyrai, todėl pasiryžo neleisti šiai vietai pavirsti tokia, 
kokiomis virto kitos Kolorado sidabro kasyklų vietovės. 
Jie nenorėjo, kad ji taptų viešnamių ir smuklių židiniu; jie 
troško, kad čia gyventų šeimos, stovėtų bažnyčios ir mo- 
kyklos. 

— Idealistai, — sušnabždėjo Keidi, įsikabinusi į Rut 
ranką, tarsi be jos pargriūtų. Štai čia, tiesiai prieš ją, turėjo 
būti biblioteka, o kairėje — bažnyčia, tačiau jų vietoje sto- 
vėjo pora aptriušusių pastatų, žiojėjo tuščios žemės plotai. 

— Jie buvo dideli idealistai, o kadangi nestokojo tur- 
tų, manė, kad galės įgyvendinti savo planus. Jie turėjo ne- 
pardavinėti žemių ir kasyklų, tada būtų išlaikę valdžią. — 
Valandėlę Rut nutilo ir atsiduso, žvalgydamasi po tuščią ir 
vėjų košiamą miestą. 

— Mums derėjo numatyti, kad nieko neišeis, kai kal- 
nakasiai ėmė vadinti miestelį Legenda. Mano vyras miestą 
vadino Akropoliu, bet kažkoks valkata pasakė, kad jį rei- 
kėtų vadinti Pamazgų Duobe; tada kažkas kitas pridūrė, jog 
ši vieta gyvuoja kaip legenda tik Adamo Džordano galvo- 
je, niekur kitur. Tada ir prilipo Legendos pavadinimas. 

— Vadinasi, to niekada nebuvo, — tyliai sušnabždėjo 
Keidi, bandydama suvokti tai, ką girdi ir mato. Mergina 

jau kaip ir susitaikė su mintimi, jog persikėlė šimtmečiu 
atgal, bet dabar turėjo apsiprasti, jog atvyko į svajonę, į 
vietą, kuri niekados neegzistavo. Ir sutiko vyrą, kuris taip 
niekada ir netapo vyru. 

Rut įdėmiai žvilgtelėjo į ją: 

— Gal tu geriau prisėsk. Aš išgyvenau ne vienerius 
metus, kad apsiprasčiau, o tu neturėjai laiko net atsitokėti, 
tuo labiau suvokti. 

Pasiremdama į stiprų Rut petį, Keidi palengva žings- 
niavo taku, kuris kažkada vedė į mečetę. Bet merginai ne- 
reikėjo nė klausti — dabar ji jau žinojo, kad jokia mečetė 
mirusiam Koulo draugui atminti nebuvo pastatyta. Jos vie- 
toje stovėjo paprastas namukas. Kažkada čia buvo gražus 
namas su didele veranda, langais ir... 

— Jūs čia gyvenote, ar ne? — paklausė ji Rut. 

— Taip, čia gyveno visa mano šeima. Džordanų alėjos 
siena skyrė šią miesto dalį nuo ano galo, o mes su Lili sten- 
gėmės ten neleisti savo vaikų. Mes turėjome savą bažnyčią 
ir savą mokyklą, o tą mažą trobelę vadinome mūsų biblio- 
teka. Mes su Koulu ištisas valandas svajodavome, ką kada 
nors nuveiksime Legendoje. Mes ketinome padaryti ją mo- 
kymosi centru, vieta, į kurią atvyktų žmonės skaityti, ilsė- 
tis ir mėgautis karštomis versmėmis. Jis buvo vaikas, turė- 
Jęs didelių planų ateičiai. 

— Ir jis norėjo didelio namo su plačia veranda bei bal- 
dų iš San Francisko. — pritarė Keidi. 

Rut giliai įkvėpė: 

— Arjis jį gavo? 

Keidi pažvelgė į kelią kairėje, kurio pabaigos nesi- 
matė. 

— Jis pasistatė gražų namą štai ten. 

Rut patylėjo, paskui paėmė Keidi už rankos: 

— Gal eikime pažiūrėti? 

Po valandėlės, kai jos išėjo iš už žole apaugusio kelio 
vingio, Keidi nė kiek nenustebo pamačiusi, jog vietoje Kou- 
lo namo dunkso kapinaitės. Legendoje, kurią ji žinojo, ka- 
pinaičių nebuvo. Rut trūktelėjo ją užeiti, bet Keidi įsispy- 
rė kulnais į Žemę ir nejudėjo. 

— Nenoriu pamatyti, kur jis palaidotas, — tarė Keidi. 
— Nenoriu galvoti, kad jis niekada nesulaukė trisdešimt 
trejų, kad jis niekada... niekada... 

Rut nevertė jos: 

— Grįžkime į namą ir pasikalbėkime. Keidi, yra kaž- 
kokia priežastis, kad šitaip atsitiko tau ir man. Mes turime 
kartu pamąstyti ir sužinoti, kokia toji priežastis. 

Keidi tylėdama linktelėjo, ir jos pasuko atgal į buvu- 
sius Rut Džordan namus. Lipdama laiptais, Keidi paklausė: 

— Kodėl jūs juokėtės, kai paminėjau Chuaną Barelą? 

Rut šyptelėjo: 

— Jis nebuvo didesnis nusikaltėlis nei tu ar aš. Jis buvo 
dailutis tamsiaplaukis berniūkštis, kurio tėvas dirbo mūsų 
arklidėse; bet aš manau, kad jie su Koulu kažko nepasida- 
lijo ir Koulas savo vaizduotėje sukūrė iš jo banditą. Tiesą 
sakant, manau, kad jie nepasidalijo mergaitės. | 

Pirmą kartą per visą Rut pasakojimo laiką Keidi nusi- 
šypsojo: 

— O penkios M? 

— Visos jos dirbo smuklėse, visos labai dailios, to- 
kios jaunos ir nekaltos; jos negailestingai šaipydavosi iš 
Koulo ir Tariko. Vargšelis Koulas siaubingai rausdavo, pa- 
matęs kurią nors iš jų. 

Senojo namo verandoje Džozefas buvo uždegęs lem- 
pas, pastatęs kėdes ir padėjęs apklotus, apsaugančius nuo 
šalto kalnų oro. Kai abi įsitaisė, Rut pasiruošė kalbėti. 

Netrukus Rut ėmė pasakoti apie Koulo vaikystės drau- 
gus, kuriuos Keidi sutiko jau suaugusius, tačiau matomus 
vaiko akimis. Skalbyklos savininkas, kuris, kaip Koulas sa- 
kė, turėjo šešias dukras, iš tikro buvo alkoholikas, išleis- 
davęs kiekvieną centą prostitutėms ir miegodavęs skalbyk- 
los tarpduryje, nes ten būdavo šilčiau. Smirdalius Hovis 
buvo vežikas, vardu Džonas Hovardas, labai mėgęs žalius 
svogūnus. Nedo tėvas vadovavo vienai smuklei, ir Koulas 
pavydėjo Nedui, nes tėvas leisdavo jam atsigerti alaus. 

Rut kalbėjo ir kalbėjo; jos balsas skambėjo lengvai ir 
linksmai, kai kurios istorijos priversdavo Keidi šypsotis, 
tačiau, saulei leidžiantis, mergina ėmė suvokti, kad Rut kaž- 

ką slepia. Arba ji kažko nepasako, arba rengia kažkam siau- 
bingam. 
teikė joms šaltą viščiuką su salotomis. ( 

— Kąjūs slepiate nuo manęs? — tyliai paklausė Keidi. 

— Nesuprantu, apie ką... — pradėjo Rut, bet nutilo, 
pamačiusi Keidi veidą. — Spėju, kad neturiu laiko apsi- 
metinėjimams, jog viskas gerai, ar ne? 

— Ne, neturite. Manau, kad jau per vėlu stengtis nu- 
slėpti ką nors nuo manęs. Nežinau, kodėl buvau pasirinkta 
aš, bet dabar, atrodo, esu įklimpusi iki kaklo. 

Kai Rut vėl prašneko, jos balsas nebebuvo toks kaip 
anksčiau. Ji nebesistengė būti linksma. Moteris papasako- 
jo pašnekovei, kaip supyko, gavusi jos laišką, nes pamanė, 
jog tai dar vienas mėginimas ištraukti iš jos pinigų. 

— Bet tavo laiškas buvo kitoks. Tu kalbėjai apie Kou- 
1ą taip, tarsi norėtum nusukti jam sprandą. 

Keidi nusišypsojo: 

— Taip, dažnai norėjau. Jis elgiasi taip, kad norom 
nenorom sukelia šitokią reakciją. Jis neprašo, o liepia ką 
nors padaryti. — Jai suspaudė gerklę. — Tiksliau sakant, 
liepdavo. 

Rut tęsė toliau: 

— Metų metais sklandė gandai, kad Legendoje vaide- 
nasi. Čia gyvenusių žmonių dvasios dar gyvos. Na, tam tikra 
prasme. 

— Kas atsitiko Legendos gyventojams, kai mirė Kou- 
las ir jo šeima? 

Kai Rut neatsakė, Keidi pažiūrėjo į moterį ir pamatė, 
Jog senoji dama taip susijaudinusi, kad, atrodo, per kelias 
minutes paseno dešimčia metų. Jei Keidi neklysta, Rut 
Džordan slepia kažkokią didelę paslaptį; dabar, kai ji neat- 
sakė, Keidi. įtarimas dar labiau sustiprėjo. 

— Aš nežinojau, kad Koulas žino, jog jo šeima žuvo, — 
tyliai tarė Rut. — Tą siaubingą dieną mes stengėmės nuslėpti 
nuo jo tiesą. Jo sesuo ir draugas Tarikas mirė vietoje, bet 
Koulas išsilaikė dar tris dienas. Mes jam sakėme, jog jie 
sveiki, tik negali aplankyti jo, nes turi eiti į mokyklą. Tai 

buvo nevykęs paaiškinimas, tačiau, atsižvelgiant į aplin- 
kybes, gana pagrįstas, todėl mes su Lili manėme, kad Kou- 
las patikėjo. Tas tris dienas aš nė akimirką neatsitraukiau 
nuo Koulo. Jo motina prižiūrėjo dukters kūną, o vėliau... — 
Ji dvejodama pažvelgė į Keidi. — Lili pasirūpino dukra,o 
vėliau savo ir mano vyrų kūnais, kai juos parnešė. Juos nu- 
žudė tie vyrai, kurie apiplėšė banką. — Staiga gražus Rut 
veidas persikreipė. — Vaikus nušovė ne banditai, bet “ge- 
rieji", — ji paniekinamai iškošė šį žodį, — Legendos žmo- 
nės. Tai jie juos nužudė. 

Kurį laiką Rut sėdėjo nusisukusi į tamsą, slėpdama vei- 
dą nuo Keidi. Kai moteris atsisuko, veide atsispindėjo anks- 
tesnė šypsena. 

— Tą naktį aš praradau visus. Po trijų šaudymo dienų 
gyvaliko tik Lili, Koulo motina, bet mačiau, kaip ji nyksta 
tiesiog mano akyse. Ji negalėjo pakelti to, kas atsitiko vi- 
siems tiems, kuriuos be galo mylėjo. 

Rut ir vėl nutilo, bet Keidi jautė, jog tai dar ne viskas. 
Paprasčiausiai moteris sunkiai rinkosi žodžius. Keidi ty- 
liai sėdėjo ir laukė, klausydamasi medžiuose ūžaujančio vė- 
jo ir kojoto lojimo tolumoje. 

— Negaliu apsakyti tų siaubo dienų, — iš lėto ir vos 
girdimu balsu vėl prabilo Rut. — Dabar jau sunku ir prisi- 
minti. Mano vyras, mano vienintelis vaikas ir abu anūkai 
— visi mirė. Po Koulo mirties Lili susirgo katatonija. Ji 
tik sėdėdavo supamojoje kėdėje, nieko nevalgė ir net ne- 
verkė. Ji tokiomis akimis žiūrėdavo pro langą, kad aš pa- 
jutau, jog vargšė irgi mirs. — Rut giliai įkvėpė. — Vienin- 
telis gyvas liko jaunojo Tariko tėvas, dirbęs mūsų namuo- 
se, — vėl prabilo ir jos veidas sušvelnėjo. — Jis buvo gra- 
žus. Mūsų šeimoje visi augo šviesiaplaukiai, o jis buvo juo- 
daplaukis. Kalbėta, kad vyrukas suvedžiojo pusę Legen- 
dos moterų, bet jei jis taip ir padarė, tai niekam nepasako- 
j0. Jis buvo tylus, labai atsidavęs mano vyrui, visados man- 
dagus ir paslaugus. 

Bet po tos pragariškos savaitės, kai visi mirė, Gama- 
lis — toks to vyruko vardas — tebebuvo gyvas. Išgirdęs 
pirmuosius šūvius, jis šoko į priekį, kad uždengtų vaikus, 

bet buvo sužeistas į koją, todėl nesuspėjo. Po kelių dienų 
vietos chirurgas jam nupjovė koją, todėl kurį laiką manė- 
me, kad jis išgyvens, bet vėliau jo akys ėmė degti karščiu, 
tuomet supratau, kad mirs ir jis. — Rut degančiomis akimis, 
tarsi pati turėtų karščio, pažvelgė į Keidi. — Jis buvo pas- 
kutinė gija, siejanti mane su šeima. Man užteko tik pažiūrė- 
ti į Lili, kad suprasčiau, jog ji tik viešnia šioje žemėje. 

Moteris žiūrėjo į Keidi taip, tarsi maldautų suprati- 
mo, tačiau mergina vis dar nesuvokė, ką pašnekovė bando 
pasakyti. Ji pasilenkė prie Rut ir suspaudė jos ranką. 

Kai Rut vėl prašneko, jos balsas skambėjo beveik iš- 
šaukiamai: 

— Gamalis ištiesė man rankas, aš atsiguliau šalia jo, 
ir mes visą naktį praleidome mylėdamiesi. Kitą rytą jis ėmė 
karščiuoti ir kliedėti. Po dviejų dienų mirė. 

Rut sėdėjo nusisukusi nuo Keidi, tarsi laukdama pa- 
smerkimo, bet mergina tik dar stipriau spustelėjo jos ran- 
ką, ragindama tęsti. 

— Tą naktį mes sukūrėme naują gyvybę. 

Rut įsitempė, tikėdamasi Keidi nuosprendžio, bet dvi- 
dešimtojo amžiaus atstovė pažiūrėjo į šį dalyką visai ki- 
taip nei devynioliktojo šimtmečio moteris. 

— Berniuką ar mergaitę? — pasiteiravo Keidi. 

Tik nežymi šypsenėlė lūpų kampučiuose išdavė Rut 
dėkingumą, jog Keidi nesiėmė jos teisti; moteris atsipalai- 
davo, tarsi nuo pečių būtų nukritusi sunki našta. 

— Tuo metu aš nė nepagalvojau, kad galiu pastoti. Man 
buvo keturiasdešimt aštuoneri, mėnesinės kartodavosi ne 
kiekvieną mėnesį. Po laidotuvių aš nuvežiau Lili į Denve- 
rį, tikėdamasi rasti kokį gydytoją, kuris grąžintų ją į gyve- 
nimą. Tačiau šiek tiek aš jai pavydėjau; man irgi norėjosi 
pasitraukti iš pasaulio. Kaip galėjau galvoti apie gyveni- 
mą, patyrusi tiek mirčių? 

Aš jaučiausi taip blogai, kad net nėštumo simptomai 
man pasirodė normalus dalykas. O be to, nuo paskutiniojo 
mano nėštumo buvo praėję trisdešimt dveji metai, todėl aš 
Jau gerai nebeprisiminiau tų simptomų. Kadangi visą die- 
ną slaugydavau Lili, tai beveik neišlįsdavau iš chalato. 

Pagaliau Rut atsisuko ir pažvelgė tiesiai į Keidi, kuri 
spoksojo į ją didelėmis akimis, pakerėta jos pasakojimo. 
Kur ji lenkia? 

Rut, pamačiusi Keidi veidą, atsipalaidavo dar labiau: 

— Nuėjau pas gydytoją, tik pajutusi kūdikio jude- 
sius. — Rut svajingai įsižiūrėjo į tolį. — Tai buvo keis- 
čiausia diena mano gyvenime. Ėjau pas gydytoją žinoda- 
ma, kad kažkas negerai mano pilve, ir — nors tai ir nuodė- 
mė — meldžiausi, kad tai būtų mirtis, nes norėjau keliauti 
pas savo šeimą danguje. — Ji vėl atsisuko į Keidi. — Bet 
gydytojo kabinetą palikau galvodama apie gyvenimą. Bu- 
vau pamiršusi, kad Dievas ne tik atima, bet ir duoda. 

Keidi tylėjo, nes jautė, jog tai dar ne viskas. Jei Rut 
būtų pagimdžiusi kūdikį ir visi būtų ilgai ir laimingai gy- 
venę, Keidi nebūtų atkelta į šią painią situaciją. 

— Savo gyvenime buvau pridariusi daugybę klaidų, — 
tyliai tęsė Rut, — bet nė dėl vienos taip nesigailiu, kaip dėl 
to, Ką padariau sužinojusi, jog turėsiu kūdikį. 

Rut taip suspaudė Keidi ranką, kad ši vos neriktelėjo 
iš skausmo. 

— Kai buvo išžudyta mano šeima, aš gyvenau tarsi 
mirusi. Man buvo nesvarbu, gyvensiu ar mirsiu. Nebejutau 
jokio jausmo — nei neapykantos, nei meilės, o tuo labiau 
keršto troškimo. 

Staigiai paleidusi Keidi ranką, Rut įsistebeilijo į nak- 
tį. Tekėjo mėnulis, buvo jau gana vėlu, bet Keidi visiškai 
nenorėjo miego. 

Rut tęsė: 

— Kai sužinojau, kad manyje bręsta gyvybė, ėmiau 
galvoti tik apie tai, kaip apsaugoti kūdikį. Nepaisydama, 
kiek tai kainuotų man pinigų, kraujo ar ašarų, buvau pasi- 
rengusi apsaugoti šį vaiką nuo visų nelaimių. — Moteris 
tvirtai suspaudė lūpas. — Pirmiausia savo namą Denvery- 
je paverčiau tvirtove. Joks kalėjimas nebuvo toks saugus 
kaip mano namas ir sodas. Dieną naktį jį saugojo ginkluoti 
sargybiniai su šunimis. Net pasiuntinukai neturėjo teisės 
kelti kojos į mano nuosavybę, o įeinantys ar išeinantys tar- 
nai buvo kruopščiai apieškomi. 

Valandėlę Rut tylėjo, mąstydama apie praeitį, o kai 
prabilo, jos balsas liejosi tykiai ir jausmingai: 

— Dabar jau praėjo daug metų, ir man sunku pasaky- 
ti, kodėl mano neapykanta įgavo tokią kryptį. Gal turėjau 
nekęsti banditų, apiplėšusių banką, tačiau jiems neapykan- 
tos nejaučiau. Miestelyje jie neiššovė nė vieno šūvio. Ne, 
šaudė tik uolieji Legendos gyventojai. Visi jie turėjo gin- 
klus, nors pusė niekada jais nesinaudodavo, bet kai pama- 
tė, kad išnešamas jų sidabras, pasiuto šaudyti. Tą dieną jie 
nužudė tris vaikus. Per kitas dienas — tris suaugusius. Ir 
tik dėl to prakeikto sidabro... 

Kai Rut atsisuko į Keidi, jos akys karštligiškai degė: 

— Ar gali suprasti, kokią neapykantą jutau? Aš nešio- 
jau vaikelį ir žinojau, kad jis bus vienintelė mano šeima 
per visą likusį man gyvenimą. Aš privalėjau apsaugoti jį 
nuo Legendos žmonių. 

— Bet jūs gyvenote Denveryje, — tyliai priminė jai 
Keidi. 

— Taip. — Rut vėl nusisuko į naktį. — Nebandyk ieš- 
koti čia logikos, nes jos nėra. Aš buvau pamišusi, netekusi 
proto. 

Keidi pagalvojo, kad galbūt jai niekada neteks to pa- 
čiai patirti, tačiau sunkiai numanė, kad gilus skausmas pri- 
verčia Žmogų elgtis neprotingai. 

— Ką jūs padarėte? 

— Aš sunaikinau Legendą. Man priklausė visas mies- 
telis, nes mano vyras ir sūnus buvo išlaikę visus žemės lo- 
pinėlius, tikėdamiesi sukurti Utopiją. Aš liepiau išsprog- 
dinti kasyklas, kad jose niekas negalėtų dirbti, paskui pa- 
samdžiau sargybinius su šunimis, kad patruliuotų po tuš- 
čią miestelį. Nepalikau jame nė vieno valkatos. 

Po valandėlės Keidi atsitokėjo: 

— O kas atsitiko Legendos gyventojams? 

Kurį laiką Rut žiūrėjo į mėnulį, neskubėdama atsakyti. 

— Jie išvyko, nekęsdami manęs taip stipriai, kaip ir 
aš nekenčiau jų. Na, smuklių šeimininkai, merginos ir net 
kalnakasiai galėjo gauti darbo bet kur; tačiau mano vyras 
ir sūnus sunkiai dirbo, kad Legendoje galėtų gyventi pado- 

rios šeimos, todėl tuo metu keletas jų jau ir gyveno. Jos 
buvo užveisusios sodus, atsiremontavusios namus, susikū- 
rusios gyvenimus sau ir savo šeimoms. Jos nekentė manęs 
labiausiai. 

Keidi sėdėjo tamsoje, bandydama įsivaizduoti, kokį 
įniršį sukėlė Rut poelgiai. Tai lyg ir mažesnio masto Širo- 
kių Ašarų kelias. 

Rut vėl tyliai prabilo: 

— Tą Žiemą siautė choleros epidemija, ir daugelis bu- 
vusių Legendos gyventojų mirė, įskaitant ir keletą Koulo 
Jaunystės draugų. Jų tėvai atsiuntė man mirusių vaikų nuo- 
traukas. Jie... — Rut nutilo ir giliai įkvėpė. — Jie prakeikė 
mane. Viena senė spjovė į mane gatvėje sakydama, jog ti- 
kisi, kad mano mirusio anūko šmėkla persekios mane per 
amžius. Tikisi, kad mano būsimasis vaikas irgi ims nekęsti 
manęs. 

Keidi rankų oda pašiurpo; mergina ėmė ją trinti. Ji ne- 
buvo gera katalikė, bet jautė, kad būtų ne pro šalį persi- 
žegnoti po tokių piktų palinkėjimų. 

— Ir viskas išsipildė, — tarė Rut. — Koulas vaidena- 
si šiame mieste, beviltiškai norėdamas užaugti, mylėti, tu- 
rėti savų vaikų. O mano gyvasis sūnus... 

Ir Keidi klausėsi, kaip Rut įkalino savo jauniausią sū- 
nų, niekada neleisdama jam išeiti už tvirtovės sienų. Kai 
vaikas turėjo trejus, Rut gavo laišką, kuriame buvęs Le- 
gendos gyventojas grasino pavogti sūnų, todėl Rut padvi- 
gubino apsaugą. 

Moteris nutilo, atrodė, kad daugiau nebesirengia kal- 
bėti, todėl Keidi neiškentusi paklausė: 

— Kas atsitiko jūsų jauniausiam sūnui? 

Ir pabandė pasirengti dar vienai tragedijai. 

— Sulaukęs šešiolikos jis perlipo per sieną ir pabėgo. — 
Rut užsikirto, paskui tęsė toliau: — Jis paliko man laišką, 
kuriame parašė, jog mano neapykanta Legendai stipresnė 
už mano meilę jam. Jis priminė, kad aš leidau savo skaus- 
mui dėl mirusiųjų užgožti meilę gyviesiems. — Rut žvilg- 
telėjo į Keidi. — Iš pradžių pykau ir kaip visados kaltinau 
Legendą, atėmusią iš manęs dar vieną mylimą žmogų, ta- 

čiau bėgant metams supratau, kad mano sūnus buvo teisus. 
Aš kalta, kad praradau vienintelį likusį vaiką. Nieko kito 
dėl šios tragedijos kaltinti negaliu. 

— Ar gavote iš jo kokią žinią? — paklausė Keidi. 

— Taip. Daugybę metų apie jį negirdėjau nieko, o prieš 
pusę metų gavau iš jo laišką. Jis Niujorke, bando susikurti 
sau gyvenimą. Jis nenori iš manęs jokios pagalbos; tiesą 
sakant, nenori net girdėti apie mane. Jis... 

— Pyksta, — užbaigė Keidi, bandydama įsivaizduoti 
vaiką, įkalintą moters, kurią buvo apsėdusi neapykanta. 

— Taip, — tyliai sušnabždėjo Rut, — mano sūnus la- 
bai labai pyksta. 

Kai moteris atsisuko, Keidi instinktyviai pajuto, ką ji 
ketina pasakyti, bet mažiausiai norėjo išgirsti. Rut Džor- 
dan ketina prašyti pagalbos. Ji prašys padėti susitaikyti su 
Legendos žmonėmis ir su piktuoju sūnumi. 

Ir nespėjus Rut prašnekti, Keidi kilstelėjo ranką: 

— Manau, kad turėčiau šį tą papasakoti apie save. Yra 
kai kas, ką jums reikėtų žinoti. Aš nenorėjau patekti čio- 
nai, nenoriu čia pasilikti, ketinu tučtuojau grįžti į savo pa- 
saulį ir pas vyrą, kurį myliu. 

Stai, pagalvojo ji, pasakiau viską. Nusimetusi nuo ke- 
lių apklotą, Keidi atsistojo ir ėmė žingsniuoti po verandą. 
Jau buvo gili naktis; netrukus turėtų švisti. Pradėjusi kal- 
bėti, Keidi pabandė nutapyti kuo gyvesnį Gregorio portre- 
tą. Nepamiršo ir “Svogūnų". Ji norėjo prisiminti pasaulį, 
pilną automobilių, lėktuvų ir kompiuterių. Šią valandėlę 
atominio karo grėsmė merginai atrodė menkesnė nei ši kru- 
vina nesantaika su prakeiksmais ir šmėklomis. 

Per visą šį laiką Keidi niekaip nesugebėjo išsiaiškinti, 
kodėl lemtis pasirinko ją, bet dabar jau žinojo, jog buvo 
perkelta tam, kad susipažintų su vyru, kuris niekada ir ne- 
tapo vyru. Tačiau šią akimirką ji nenorėjo galvoti apie Kou- 
lą, nes jei galvos, tai prisimins per daug dalykų, kuriuos 
spėjo pamėgti. Ne, Koulo ji neįsimylėjo. Ji myli gražų ir 
saugų Gregorį, vyrą, kuris per visus savo trisdešimt viene- 
rius gyveno kaip žmogus, o ne vaiduoklis, vyrą, kurio moti- 
nos niekas neprakeikė (išskyrus keletą restorano tiekėjų). 

— Ar jūs turite daug pinigų? — staiga nei iš šio, nei iš 
to paklausė Keidi. 

— Begales. 

— Tai kodėl negalėtumėte atstatyti Legendos? Pavers- 
tumėte ją vieta, apie kokią svajojo Koulas. Gal todėl ir bu- 
vau atsiųsta čionai, kad pamatyčiau, ko Koulas troško, ir 
papasakočiau jums? 

Rut pakėlė antakius: 

— Kas norėtų gyventi taip aukštai Kolorado kalnuose? 

Keidi nusišypsojo: 

— Gal turėčiau papasakoti apie kalnų slidinėjimą... 

— Suprantu, tu manai, kad jei paversčiau Legendą ma- 
žu gražiu kurortu, tai ištaisyčiau visą padarytą blogį? 

— Aš nežinau, ar galima ištaisyti blogybes, — sku- 
biai atsiliepė Keidi, tyliai melsdamasi, kad tik Rut nepra- 
šytų pasilikti. Šią valandą labiau už viską pasaulyje ji troško 
sugrįžti namo, į savo laiką ir būti su žmonėmis, kuriuos 
pažįsta. 

Kol Keidi nervingai vaikštinėjo, Rut stebėjo ją. 

— Mieloji, prašau prisėsti. Džozefas negalės miegoti, 
jei visą laiką šitaip neramiai vaikščiosi. 

Keidi ir nepastebėjo, kada senasis Džozefas prigulė 
viename verandos gale. Dabar jis rymojo ant alkūnės ir mie- 
guistai spoksojo į abi moteris. Keidi atsisėdo ant kėdės. 

Rut paėmė jos ranką ir suspaudė: 

— Aš neprašysiu, kad pasiliktum. Kokia iš to būtų nau- 
da? Tu jau padarei viską, ką galėjai. Tu suteikei mano anū- 
kui šansą kurį laiką pagyventi. Davei jam progą atkeršyti. 

— Atkeršyti? — nustebusi pakartojo Keidi. 

— Kai gavau tavo laišką, kuriame sakei, kad esi mano 
anūko žmona ir kad tas kietakaktis laiko tave įkalinęs, ne- 
patikėjau juo ir išmečiau. Per tuos metus pripratau prie to- 
kių niekingų išpuolių ir paprasčiausiai nekreipdavau į juos 
dėmesio. Bet kitą dieną Džozefas atnešė man iškarpą iš laik- 
raščio. 

Iš vidinės kišenėlės Rut išsitraukė laikraščio skiautę 
ir padavė jį Keidi; bet kai mergina prikišo jį arčiau prie 
lempos, kad galėtų perskaityti, Rut prašneko: 

— Ten rašoma, kad senasis blogis ištaisytas. Vyrai, api- 
plėšę Legendos banką, taip ir nebuvo sugauti. Mano sūnus 
ir vyras Žuvo persekiodami plėšikus, tačiau šie, atrodė, tirp- 
te ištirpo kalnuose. Jokie pėdsekiai nesugebėjo atrasti jų 
pėdsakų. 

Po kelių metų Denveryje pasirodė Žmogus, turėjęs 
daug sidabro, — iš Legendos banko tada buvo pagrobta dau- 
gybė sidabro. Sklandė gandai, jog tai vienas iš plėšikų ir 
kad jis nužudęs savo bendražygius. Bet niekas nieko nega- 
lėjo įrodyti, nes vyras sugebėjo nupirkti tiriančiųjų šį rei- 
kalą tylėjimą. — Rut žvilgtelėjo į Keidi. — Prieš tris die- 
nas tą Žmogų rado negyvą savo kabinete; jam į širdį buvo 
įsmeigtas peilis. Tas, kuris jį nužudė, neiššovė nė vieno 
šūvio. Jis tyliai perlipo per aukštą tvorą, pašalino sargybi- 
nius ir Įėjo į to žmogaus kabinetą. Ant stalo buvo rastas 
prisipažinimas, kad prieš daugelį metų jis dalyvavo Legen- 
dos banko užpuolime. — Moteris akimis gręžė Keidi. — 
Ant peilio, rasto vyro kūne, buvo medalis; medalis už sek- 
madieninės mokyklos pirmojo skyriaus baigimą. — Ji at- 
sikvėpė. — Aš paprašiau šerifo, kad parodytų man peilį. 
Medalis buvo Koulo, bet aš... aš anuo metu reikalavau, kad 
medalį palaidotų kartu su Koulu. 

Negalėdama žiūrėti į Rut skausmą, Keidi nusisuko; ji 
prisiminė, kaip atrodė Koulas, kai grįžo po dešimties die- 
nų nebuvimo: jo petys kraujavo nuo gilios žaizdos, o ant 
veido ir kaklo matėsi daugybė įdrėskimų. Mergina pasi- 
bjaurėjo beprasmišku kerštu: to žmogaus nužudymas ne- 
prikėlė nė vieno. | 

Rut kalbėjo toliau: 

— Salia prisipažinimo jie rado testamentą, patvirtintą 
liudininkų, visiškai teisėtą, pagal kurį to žmogaus milijo- 
nai skiriami našlaičių namų statybai visoje Kolorado vals- 
tijoje. 

Staiga Keidi pajuto, kad nebeišlaikys; ji užsidengė vei- 
dą 17 ėmė verkti. Koulas, galvojo ji, iki gali išliko geriau- 
sias, tyriausios širdies žmogus. Tokio ji dar niekada nebu- 
vo sutikusi. Gal žudyti iš keršto ir negerai, tačiau jis suge- 
bėjo pinigus, kainavusius tiek daug kraujo, panaudoti ge- 
riems tikslams. 

Rut ilgai sėdėjo tylėdama, leisdama Keidi išsiverkti; 
tik trumpam įsikišo, pasiūlydama merginai nosinę. Kai Kei- 
di susitvardė, Rut vėl prabilo: 

— Dabar tu norėsi grįžti į savo laiką... 

— Taip, — tyliai atsiliepė Keidi. — /Aš noriu grįžti 
namo. Atrodo, padariau viską, ką turėjau čia padaryti. Kou- 
las gavo šansą... pagyventi. — Bet ne mylėti, pagalvojo. Ji 
atėmė iš jo meilę. Bet kaip galėjo jį mylėti, kai jos širdis 
jau priklauso Gregoriui? 

Netikėtai Rut paklausė: 

— Kas į miltų dėžę įdėjo vestuvinę suknelę? 

— Atsiprašau? 

— Aš mąsčiau apie tavo pasakojimą, kaip tu radai se- 
noje miltų dėžėje vestuvinę suknelę ir mano sūnaus laikro- 
dį. Kas juos ten įdėjo? 

— Nežinau. Kaip supratau, tai buvo Koulo motinos 
vestuvinė suknelė, bet... — Susivokusi Keidi šyptelėjo. — 
Bet Koulas pasakė, kad nedalyvavo vestuvėse, tai iš kur 
jam žinoti, kas ją vilkėjo? — Prisiminusi Koulo pajuoka- 
vimą, mergina vėl vos neapsiverkė. 

— Papasakok, kaip atrodė toji suknelė. 

Keidi pagalvojo, kad dabar ne metas kalbėtis apie ma- 
das, tačiau Rut, atrodo, tai buvo svarbu, todėl mergina ėmė 
pasakoti, vaizdingai gestikuliuodama. 

Nepasakius nė trijų sakinių, Rut nutraukė: 

— Ne toks sijonas. Sijonas ne tokio stiliaus. Mano mar- 
ti tekėjo tūkstantis aštuoni šimtai šešiasdešimt trečiaisiais, 
o tada sijonai būdavo labai pūsti, su lankais, o tavoji suk- 
nelė turi turniurą. Tavoji suknelė buvo būdinga tūkstantis 
aštuoni šimtai septyniasdešimt tretiesiems. 

— Tai ji ne Koulo motinos? 

Rut kilstelėjo antakį ir klausiamai pažvelgė į Keidi. 

— One, juk netikite, kad ji buvo pasiūta man. Žinau, 
ji man tiko, bet kas galėjo žinoti, kad aš... noriu pasakyti, 
kas galėjo atspėti, kad... 

— Aš, — paprastai tarė Rut. — Aš galėjau užsakyti 
suknelę ir įdėti ją į alavinę dėžę. 

Keidi keletą kartų žiojosi kažką sakyti, bet vis užsi- 

čiaupdavo. Galų gale ji atsilenkė į kėdės atlošą. — Tai ne- 
sąmonė. Čia tas pats, kaip ta istorija su višta ir kiaušiniu. 
Juk radau suknelę prieš susitikdama su jumis. 

— Taip, bet pati pripažinai, kad dabar yra beveik šim- 
tas metų anksčiau, negu kai radai suknelę. Kodėl manai, 
kad negalėjau užsakyti suknelės ir po to įdėti ją į dėžę? 

— Ar tai reiškia, kad viskas vėl pasikartos? Kad aš 
vėliau surasiu tą dėžę, sugrįšiu į Legendą, suruošiu puotą 
tr... — Keidi nutilo, nes prisiminimai buvo per daug švieži 
ir skaudūs. 

Kurį laiką ji mėgino praskaidrinti mintis ir apgalvoti, 
kas čia vyksta. 

— Ko jūs norite iš manęs? — atsargiai pasiteiravo ji 
senosios moters. — Kur lenkiate? 

— Aš norėčiau, kad prikeltum Koulą. Norėčiau, kad 
sustabdytum mano šeimos išžudymą ir netgi... — Ji sun- 
kiai nurijo. — Netgi norėčiau, kad Legenda gyvuotų. Bet 
nežinau, kaip tą padaryti. Keidi, — nusišypsojo senoji da- 
ma, — aš dėkinga tau už tai, ką davei mano anūkui. Gaila, 
kad nemačiau jo suaugusio, bet žinau, kad jei jis būtų iš- 
gyvenęs, tai būtų atrodęs ir elgęsis taip, kaip tu ir papasa- 
kojai... 

Keidi laukė, kol nukris ir antrasis batas, nes jautė, jog 
Rut Džordan kažko nori. 

— Ko jūs norite iš manęs? — vėl paklausė mergina. 

— Kai sugrįši į savo laiką, noriu, kad sužinotum, ar 
aš turiu palikuonių. Noriu, kad susitiktum su jais. 

Keidi nusišypsojo: 

— Ir ką aš jiems pasakysiu? Kad pažinojau jų propro- 
senelę 1897 metais? Ar kad patyriau nepaprastą nuotykį su 
Jų pro...pusbroliu, ar kaip ten, kuris buvo jau vyras, nors iš 
tikrųjų mirė, kai turėjo tik devynerius? Ir kad viskas atsiti- 
ko prieš šimtą su viršum metų? 

Rut nusijuokė: 

— Skamba neįtikėtinai, ar ne? 

— O kaip Gregoris? — sunerimo Keidi. — Neįsižeis- 
kite, bet jūs, Džordanai, turite įprotį ignoruoti mano myli- 
mą vyrą. Vyrą, už kurio tekėsiu. Nemanau, kad jis tai su- 
prastų. 

— Tu ketini jam papasakoti apie viską? — netikėda- 
ma paklausė Rut. 

— Papasakoti, kad paskutiniąsias dienas prieš vestu- 
ves praleidau su kitu vyru? Kažin... 

— Gerai, suprantu. Neketinu prašyti, kad pažadėtum. 
Tu ir taip padarei dėl mūsų šeimos daugiau nei reikia — ir 
mirusiems, ir gyviems. Bet pažadėk, kad jei pasitaikys to- 
kia galimybė, aplankysi mano palikuonis. Noriu pasakyti, 
jei man pasisekė ir aš jų turiu. 

— Gerai, pažadu, — tarė Keidi ir nusižiovavo. Dan- 
gus dažėsi rožine spalva, ir Keidi pašėlusiai troško eiti mie- 
goti. Mergina papasakojo Rut apie petroglifus, ir pastaroji 
pasakė, kad visi Legendoje žinojo, kur jie yra. Dar vienas 
Koulo pokštas. 

— Pasirengusi vykti namo, mieloji? 

— Taip, — nuoširdžiai atsakė Keidi. Jai jau užtenka 
kelionių laike ir raganavimo. Dabar nori tik pamiegoti, po 
to pasimatyti su Gregoriu. Nuo šios valandėlės ji nori tik 
normalaus gyvenimo. Normalaus ir nuobodaus. 

— Džozefai, — garsiai pašaukė Rut, ir senukas tą pa- 
čią akimirką atsirado šalia, padėdamas šeimininkei atsistoti. 
Keidi akimis, Rut atrodė gerokai jaunesnė, kai jos susitiko 
pirmą kartą. Dabar moteris atrodė taip, tarsi jai nedaug bū- 
tų likę svečiuotis šioje Žemėje. 

Jie pravažiavo pro Korimo medį, o kai patckKėjo sau- 
lė, Keidi pamatė tolumoje pasilikusius ištuštėjusio mies- 
telio kontūrus. Visur, kur žvelgė, tarsi girdėjo ją šaukian- 
čius balsus: 

— Sveika, Keidi; ačiū, Keidi; puikus darbas, Keidi... 

Keidi pajuto dėkingumą, kai Rut šio bei to klausinėjo 
ir Šitaip prablaškė. Važiuodama Rut žymėjosi nedidelėje 
užrašų knygutėje faktus apie Keidi apibūdinamą dvidešim- 
tąjį amžių: kur ji gimusi, koks motinos vardas, tėvo var- 
das, adresas Aleksandrijoje. Mergina juokdamasi pasakė ir 
savo socialinio draudimo numerį. 

— Gaila, kad neprisimenu paso numerio, — pridūrė. 

Bet Rut net nešyptelėjo: 

— Kada atkeliavai pas Koulą? — pasiteiravo, o kai 

Keidi pasakė, tęsė: — Duodu tau šešias savaites. Jei per tą 
laiką nesusisieksi su mano sūnaus palikuonimis, bus aiš- 
ku, jog ir neketini to daryti. 

— Esu gana sąžininga, — atsiliepė Keidi, kai veži- 
maitis sustojo gerai pažįstamų uolų papėdėje. 

— Ar tikrai manai, kad anga atsidarys? — paklausė 
Rut, lyg tikėtųsi, jog Keidi teks visam laikui pasilikti de- 
vynioliktajame amžiuje. 

— Tai tarsi kokie septynmyliai batai, — aš, atrodo, 
turiu galią patekti į namus, kada tik panorėjusi. — Išvydu- 
si suglumusį Rut veidą, Keidi nusišypsojo, paskui impul- 
syviai sugriebė senąją damą ir apkabino jos trapų kūną. 

— Ačiū tau, Keidi, — sušnibždėjo Rut. — Ačiū už vis- 
ką, ką padarei dėl mano anūko. — Atsitraukusi ji pažiūrėjo 
į merginą ir taip pat, kaip ir jos anūkas, užkišo Keidi už 
ausies plaukų sruogelę. — Ačiū už tai, ką padarei ir dėl 
manęs. Aš pasistengsiu, kad kaip nors ištaisyčiau skriau- 
dą, kurią padariau savo jauniausiajam sūnui. Ir galbūt, jei 
galėsiu, padarysiu ką nors Legendos labui. — Jos balsas 
pritilo. — Jei liks laiko... 

Keidi nenorėjo spėti, ką Rut turėjo galvoje tai saky- 
dama. Kai sugrįš į Virdžiniją, Rut Džordan bus jau daugelį 
metų mirusi. 

Kai mergina iššoko iš vežimo, Rut paliepė Džozefui 
palydėti ją, bet Keidi pasakė, jog nereikia, ji norinti eiti 
viena. Iš Rut akių buvo aišku, jog senoji suprato, kad Kei- 
di nori atsisveikinti su Koulu, nes kiekvienas kalnų lopi- 
nėlis jai priminė laiką, praleistą su juo. 

Dar kartą spustelėjusi senosios damos ranką, Keidi nu- 
sisuko ir kiek pajėgdama greičiau nuskubėjo takeliu. Jos 
laikas praeityje baigėsi, todėl geriau kuo greičiau ją palik- 
ti. Dabar ji privalo žiūrėti į ateitį, į ateitį su Gregoriu, — 
vyru, kurį myli. 

Pasiekusi petroglifus, ji visiškai nenustebo, pamačiu- 
Si jau pažįstamą vaizdą: angą uoloje, pro kurią matėsi jos 
butas, alavinę dėžę ant grindų, purviną virėjišką švarką, 
numestą ant sofos. Uždraudusi sau net atsisukti, Keidi šo- 
ko pro angą, ir ši iškart užsivėrė už jos nugaros. 

Kurį laiką Keidi stovėjo savo bute ir dairėsi. Čia ji 
nebuvo daugiau kaip dvi savaites; o kiek laiko praėjo dvi- 
dešimtajame amžiuje? Keidi pasičiupo distancinį televizo- 
riaus pultą ir valandėlę sutrikusi vartė jį, tarsi šis daiktas 
būtų iš kitos planetos. Paskui įsijungė televizorių, paspau- 
dė antrąjį kanalą ir pamatė, jog eina antra valanda nakties 
— tos pačios dienos, kurią ji persikėlė į praeitį. Dvidešim- 
tajame amžiuje nepraėjo nė diena. 

Vis dar neatsigaudama mergina paspaudė autoatsakik- 
lio mygtuką, — kompiuteris primygtinai siūlė pirkti aliu- 
minio apkalus. 

Prie kojų, ant dėmėto pigaus kilimo, gulėjo tuščia miltų 
dėžė. Joje nebebuvo nei vestuvinės suknelės, nei Džorda- 
no laikrodžio, nei kažkada laimingos šeimos nuotraukos. 
Visi šie daiktai pasiliko Legendoje. Jai liko tai, ką vilkėjo: 
ilgas prerijų sijonas, medvilninė bliuzelė ir platus odinis 
diržas. Visiškai paprasti daiktai; jie netgi neatrodo labai 
seni. Keidi neturi absoliučiai nieko, kuo galėtų įrodyti, jog 
ką tik sugrįžo iš nepaprasto nuotykio. 

Akimirką Keidi pajuto tokį vienišumo jausmą, kad pa- 
manė tuoj krisianti ant grindų ir verksianti, tačiau susival- 
dė. Ji neleis sau liūdėti dėl vyro, kuris net nespėjo užaugti. 
Keidi galvos apie viską kaip ir Rut: kad ji suteikė Koului 
kažką, ko jis kitaip nebūtų patyręs. 

Mergina šypsodamasi pagalvojo apie Skarlet. Daugiau 
apie ją pagalvosiu rytoj. Jei dėl jos suksiu smegenis dabar, 
tai išsikraustysiu iš proto. 

Tebesišypsodama Keidi nuslinko į miegamąjį ir krito 
skersai lovos. Ir tą pačią akimirką užmigo. 


17 skyrius 


Pirmoji mintis, dingtelėjusi jai prabudus, buvo: kur 
Koulas ir kodėl namuose taip tylu? Tik po geros valandė- 
lės suvokė, jog ji vėl Virdžinijoje, savo namuose, savame 
laike. O svarbiausia — pas Gregorį. 

Sypsodamasi mergina išsliuogė iš lovos, jausdamasi 
truputį sustingusi po pastarųjų dienų įvykių. 

— Geriau apie tai negalvoti, — garsiai ištarė ir pasu- 
ko į vonią, kurioje šiek tiek pastoviniavo, žavėdamasi šiuo- 
laikinės vonios patogumais. Tekantis vanduo.. klozetas... 
karštas vanduo... 

Mergina palindo po dušu ir taip įnirtingai prausėsi, kad 
vos oda nenusinėrė, paskui pusvalandį trynė kūną losjonu. 
Paprastai Keidi per daug skubėdavo į darbą, kad gaištų laiką 
šitokiems hedonistiniams dalykams, bet šiandien... 

Sunerimusi ji žvilgtelėjo į laikrodį ir pamatė, jog jau 
dešimta valanda ryto, bet nusiramino prisiminusi, kad šian- 
dieną sekmadienis ir “Svogūnai" uždaryti. Paprastai šito- 
kiu laiku, kad ir sekmadieniais, ji jau kišdavo ką nors į 
orkaitę. Gregoris ir jo motina mėgdavo susėsti gausių pie- 
tų antrą valandą, todėl Keidi stengdavosi pagaminti jiems 
ką nors skanaus. 

— Gal norėtumėt šiandieną barškuolės? — sumurmė- 
jo Mergina ir nusijuokusi atsidarė spintą. Tai buvo maža 
sieninė spinta, bet joje menkas Keidi garderobas atrodė dar 
menkesnis. Mergina paniurusi pasklaidė pakabas, apžiūri- 
nėdama plačias, didelių dydžių palaidinukes. Ausyse nu- 
skambėjo Džeinės balsas: “Negi išskyrus šias cirko pala- 
pines neturi nieko dailesnio? Kur tu jas perki?" Keidi tada 
nutylėjo, tik sau pagalvojo, jog gera Džeinei kalbėti ir dė- 
vėti aptemptus drabužius, kai jos dydžiai maži, o Keidi nori 
kaip įmanydama labiau paslėpti savo kūno atsikišimus. 

Šiandieną, sklaidydama savo negausius rūbelius, Kei- 
di pasijuto kitaip. Gal dėl Kolorado vyrų, kurie be palio- 
vos jai piršosi? O gal dėl nesilpnėjančio Koulo dėmesio? 

Uždariusi spintą, Keidi nuėjo prie didelės komodos 
miegamajame ir ėmė knistis. Per praėjusias Kalėdas Džei- 
nė padovanojo tokią raudoną palaidinukę, o gerokai anks- 
čiau — auskarus. Turi juos rasti. 

Po valandos Keidi įžengė į "Svogūnus" ir pirmiausia 
pamatė Gregorį, sėdintį prie vieno stalo. Rankoje jis laikė 
kavos puoduką, o veidą buvo prisidengęs laikraščiu. Vers- 
damas kitą puslapį, probėgomis žvilgtelėjo į merginą ir vėl 
įsmeigė akis į laikraštį. 

Pamačius jį Keidi užgniaužė kvapą. Ji taip seniai ma- 

tė Gregorį, be to, visą tą laiką praleido su kitu vyru. Ar jis 
pajus? Ar pamatys kaltę jos veide? Ar pajus, jog ji kažkaip 


pasikeitė? 
— Mama išvirė kavos, — nepakeldamas akių tarė Gre- 
goris. — Tikiuosi, kad nenumirsiu nuo jos. 


Keidi šypsodamasi pasuko į virtuvę: 

— Tuoj išvirsiu kitos. 

Niekas nepasikeitė, su palengvėjimu pagalvojo mergi- 
na. Gregoris mano, jog matė ją vos prieš kelias valandas. Jis 
nė nenutuokia, kad jos nebuvo ištisas dienas ir kad ji... 

Praeidama pro Gregorį, Keidi milijoninį kartą pagal- 
vojo, koks jis gražus. Beveik toks pat gražus kaip Koulas, 
dabar palygino mintyse, paskui, norėdama atsikratyti šios 
minties, ištraukė jam iš rankų laikraštį ir klestelėjo ant ke- 
lių. Suėmusi Gregorio galvą, prigludo lūpomis prie jo lūpų 
ir pabučiavo aistringiau nei kada nors anksčiau. 

— Ei, kas čia dabar? — Gregoris suėmė ją už riešų ir 
nusuko savo veidą. Jo balse nuskambėjo nepasitenkini- 
mas. — Prieš pusryčius? 

— Pasiilgau tavęs, — tarė Keidi, apsikabindama jo 
kaklą. 

— Na, aš irgi pasiilgau tavęs, — atsakė vyriškis, bet 
vėl atsitraukė, šį kartą net susiraukdamas. — Keidi, — rūs- 
čiai tarė, — viskam yra savas laikas ir sava vieta, 0 resto- 
rano salė sekmadienio rytą tikrai nėra tinkamiausia vieta 
ir laikas. 

Keidi šiek tiek sutriko, tačiau nusprendė viską nuleis- 
ti juokais. 

— Tai gal tada eime pas mane? — Metė į jį, jos nuo- 
mone, gundantį žvilgsnį. 

Gregoris atsilošė ir kurį laiką spoksojo į merginą: 

— Kas, po galais, tau šiandien užėjo? Ir ką čia apsi- 
vilkai? 

— Tau patinka? — paklausė Keidi apsižiūrėdama. — 
Ji su lykra. Džeinė sakė, kad jei ji... na, jei ji būtų tokia 
patraukli kaip aš, tai didžiuotųsi, todėl padovanojo man 
šią palaidinukę. — Pakėlusi galvą, ji plastelėjo blakstie- 
nomis. — Kaip manai, man tinka? 

Dabar Gregoris paniuro dar labiau: 

— Jei klausi, ar man patinka matyti tave pusiau nuogą, 
tai atsakau, kad ne. 

Keidi nudžiugo: 


— Pavydi? 
— Na ne, — atsakė vyriškis, tarsi ši mintis būtų jį pra- 
linksminusi. — Bet šitokia apranga nelabai higieniška, nes 


būdama pusiau nuoga, gali apsideginti prie viryklės. O be 
to, mieloji Keidi, kad ir kokia maloni šitokia padėtis, ma- 
no abi kojos jau nutirpo. Tu juk ne iš tų plunksnelių, ar ne? 

Keidi staigiai pašoko nuo jo kelių: 

— Ne, žinoma, kad ne, — skubiai sumurmėjo ji. — 
Padarysiu tau kavos ir imsiuosi pietų. — Mergina šaltai 
nusisuko, bet Gregoris sugavo jos ranką. 

— Keidi, mieloji, tu puikiai atrodai. Tikrai, bet gal 
geriau rodykis tik man, o ne visam pasauliui. — Jis pabu- 
čiavo jai į ranką, ir Keidi šypsodamasi išėjo: kaip gera na- 
muose. 


— Tau kažkas atsitiko, — tyliai ištarė Džeinė, — bet 
aš tikrai sužinosiu kas. — Jos stovėjo baldų parduotuvėje, 
ir Keidi apžiūrinėjo kiekvieną pavyzdį salėje. 

— Ar dėl to vis dar esi čia? — pasiteiravo Keidi, žvelg- 
dama į žalios aksominės sofos kainą. — Kaip manai, kaip 
ji derintųsi su tomis lakuotomis lempomis, kurias pirkau 
aukcione? Ir su naujuoju kilimu? 

— Naujas kilimas, nauja sofa, naujos lempos! Štai apie 
tai aš ir kalbu. Kas tau atsitiko? 

— Žmonės spokso, — ramiai atšovė Keidi, kai Džei- 
nė pakėlė balsą. 

— Jie ims dar labiau spoksoti, kai nusigriebsiu antai 
tuos užuolaidų raiščius, pririšiu tave prie tos geležinės l0- 
vos ir laikysiu, kol nepasakysi. 

— Aš ir nežinojau, kad turi tokių keistų įpročių, — 
tarė Keidi, bet kai Džeinė nenusišypsojo, atsiduso. — Sa- 
kiau tau šimtą kartų, kad nieko man neatsitiko. Aš tiesiog 
ketinu ištekėti ir renkuosi daiktus savo namams. Siunčiu 
sąskaitas Gregoriui. Negi tau nepatinka? 

— Prieš ketvertą dienų tu bijojai nusipirkti net paklo- 
dę, o dabar vaikštai po parduotuves ir vardiji: “Aš noriu 
šito", “Aš noriu to", tarsi būtum tam ir gimusi. O kaip de- 
rėjaisi su tuo kilimų pardavėju, — man beveik jo pagailo. 

— Tikrai? — nusišypsojo Keidi. 

— O be to, panele Keidi Long, tu nesiliaudama flir- 
tuoji su vyrais. 

— Aš i1šteku, o ne mirštu. Kas čia blogo, jei truputėlį 
paflirtuosiu? 

Džeinės galvoje sukosi tiek daug klausimų, kad varg- 
šė nebežinojo, nuo ko pradėti. Toji Keidi, kurią ji pažinojo 
visą savo gyvenimą, pabėgdavo vos vyrui į ją pažvelgus. 
Tačiau štai prieš trejetą dienų daugiau nei valandą laiko 
gėrė mėtų arbatą su kilimų pardavėju ir derėjosi dėl kilimo 
kainos. Džeinė ir Debi manė tuoj numirsiančios iš nuobo- 
dulio, o Keidi, atrodė, mėgavosi kiekviena minute. O kai 
jos išėjo iš parduotuvės, Keidi tarė: 

— Jis paprašė manęs būti jo antrąja Žmona. Tačiau tik 
savajame bute. 

Veždamos į oro uostą Debi, kuri turėjo išvykti namo, 
jos visą kelią juokėsi iš tokio įžūlaus pasiūlymo. 

— Keidi, — rimtai tarė Džeinė. — Rytoj turiu grįžti 
namo. Mano vyras grasina paliksiąs mane, jei nesugrįšiu, 
jau nekalbant apie bosą, kuris sako, kad nori pasikalbėti su 
manimi ir tučtuojau. 

— Gerai, — atsiduso Keidi, žinodama, jog nebeįma- 
noma atidėlioti to, kas neišvengiama. Mergina džiaugėsi, 
kad Džeinė pastebėjo jos pasikeitimą, tačiau, kita vertus, 
troško, kad draugė būtų panašesnė į Gregorį ir jo motiną, 
todėl nebūtų nieko pastebėjusi. 

Po dešimties minučių jos prisėdo Nordstromo kavinu- 
kėje, o kadangi buvo dar anksti, čia tvyrojo ramybė. 

— Kas tau darosi? — vėl paklausė Džeinė. 

Vieną akimirką Keidi jau žiojosi meluoti, jog nieko, 
bet Džeinė buvo per daug pastabi. Keidi visiškai nenorėjo 
jai pasakoti apie Koulą, Legendos žmones ar neįtikėtiną 
Rut istoriją. Tiesą sakant, sulig kiekviena praeinančia die- 
na įvykis vis labiau blėso jos atmintyje; mergina kartais 

net pati suabejodavo, ar tikrai kažkas įvyko. Atmintis at- 
gydavo tik tais atvejais, kai gamindavo maistą žmonėms, 
norintiems sužinoti, ko galinti juos išmokyti. Sioji atmin- 
tis, atrodė, stiprėjo kas dieną. 

Keidi žaidė su šiaudeliu. 

— Zinai, man atrodo, kad noriu kažką daryti su savo 
gyvenimu. Pavyzdžiui, pastatyti Kolorado valstijoje naš- 
laičių namus. Skanaus valgio gaminimas Žmonėms, kurie 
jau yra ragavę daug skanių patiekalų, staiga man pasidarė 
per daug paprastas dalykas. Norėčiau gyvenime kažko dau- 
giau... 

— Našlaičių namai? — Džeinė išpūtė akis. — Ką vai- 
kų namai turi bendra su valgių gaminimu? 

— Gaminti tiems, kurie nėra išlepinti skanių valgių, 
yra kur kas maloniau. Smagu mokyti žmones, kaip įvai- 
riais būdais suderinti atskirus ingredientus. 

— Keidi, apie ką tu čia, po galais, kalbi? 

— Apie socialines problemas, — atsakė mergina, žiū- 
rėdama į priblokštos Džeinės veidą. — Ar žinojai, kad ame- 
rikiečiai daro troškinius su bulvių traškučiais ant viršaus? 
Jokios maistinės vertės. Kitose šalyse žmonės mokomi ga- 
minti; o štai vaikai Amerikoje auga galvodami, kad mėsai- 
niai — tai geriausias maistas. 

— Tai ką tu nori daryti? Įsteigti kulinarijos mokyklą? 

— Nežinau. — Keidi prisiminė Legendos vaikus ir 
kaip ji įtikinėjo juos valgyti daržoves. — Zinau, jog visi 
galvoja, kad visos pasaulio nelaimės kyla dėl narkotikų, 
bet vaikai gal nebūtų tokie apsnūdę, jei geriau maitintųsi. 

— Ką tu sumąstei? — dar sykį paklausė Džeinė, nu- 
stebusiom akim spoksodama Keidi į veidą. Pirmą kartą gy- 
venime ji išgirdo iš draugės tokias mintis. 

— Nieko konkretaus. Tiesiog mano galvoje kažkas 
bręsta. Nemokamos kulinarijos pamokos moterims. 

— Kulinarijos pamokos? Nemokamai? — niūriai šyp- 
telėjo Džeinė, i1r Keidi supyko. 

— Taip! Kulinarijos pamokos. Vargšams reikia pasiti- 
kėjimo savimi ne mažiau nei turčiams! Ne visi socialiai 
remtini yra valkatos ir tinginiai. Pagalvok, kaip jiems būtų 
naudinga sužinoti, kaip gaminti paprastą, bet kaloringą 

maistą savo vaikams! O moterys galėtų išmokti virti ir gal- 
būt netgi susirastų darbą. 

Valandėlę Džeinė tylėdama stebeilijosi į draugę. Dar 
niekada joje nematė tokios aistros. Ak, teisybė, visi žino, 
kaip ji mėgsta gaminti, kad peiliai jai tarsi vaikai, bet Kei- 
di niekada nebuvo kovotoja. Jei vykdavo kokia protesto ak- 
cija, Keidi sakydavo: 

— Aš einu, pagaminsiu ką nors pietums, — ir dingda- 
vo artimiausioje virtuvėje. 

— Tau kažkas atsitiko, — tyliai ištarė Džeinė. 

— Nieko neatsitiko, — atkirto Keidi. 

— Tai dėl Gregorio, ar ne? 

— Su Gregoriu viskas gerai. Kodėl moterys mano, kad 
kitų moterų problema — tik vyras? 

— Istorija? 

Kai Keidi nusišypsojo, Džeinė suspaudė jai ranką: 

— Pažįstu tave visą savo gyvenimą — tu niekados ne- 
vaidinai kryžiuočio. Tu visados tenkindavaisi užnugariu ir 
leisdavai kitiems tave mindžioti. 

Keidi pasipiktinusi ištraukė ranką: 

— Tai siaubinga. Aš neleidžiu Žmonėms savęs min- 
džioti! 

— Cha! Toji tavo anyta... 

Čia Keidi užsirūstino: 

— Manau, kad tu per toli sieki. Aš noriu išeiti. 

Džeinė pasilenkė prie draugės: 

— Aš nenorėjau tavęs įžeisti. Tiesiog noriu tau padėti. 

Keidi stipriai sučiaupė lūpas: 

— Norėčiau tau priminti, kad nesi mano terapeutė ar 
mano bosė. Jei nori padėti, nekišk nosies į mano reikalus. 
Ar jau eisime? 

— Taip, žinoma, — šaltai atsiliepė Džeinė. — Atrodo, 
man iš tiesų metas namo. 

Keidi tylėdama išėjo iš kavinės, pasuko į kairę, kur 
stovėjo jos automobilis; Džeinė sekė iš paskos. Į “Svogū- 
nus" grįžo tylėdamos. 


“Kas man darosi?" — svarstė Keidi jau ne pirmą kar- 
tą. Atrodė, kad viskas ją erzina. Prabėgus trims su puse sa- 

vaitės nuo tada, kai sugrįžo iš Legendos, pasikeitė visas 
jos gyvenimas. Ponia Norman dabar taip erzino merginą, 
kad nebegalėjo net žiūrėti į ją. 

Keidi stengėsi apie tai negalvoti, bet atrodė, kad lai- 
kas, praleistas Legendoje, sugriovė jos gyvenimą. Ji ėmė 
nebemėgti kažkada viliojusių dalykų. Regėjosi, kad, užuot 
priėmusi viską taip, kaip yra, dabar ji klausinėjo, ar nega- 
lėtų būti kitaip? Ar nori, kad būtų kitaip? Per kelias savai- 
tes ji virto iš viskuo patenkintos nuolatos ko nors reikalau- 
jančia... 

Mergina įsigijo gyvą bėdą. Ji nežinojo, ko iš tikro no- 
ri, ir tas nežinojimas varė iš proto. Ji sakė Džeinei, jog no- 
rėtų duoti kulinarijos pamokas, — gal ir norėtų, bet tai dar 
ne viskas. Ji trokšta kažko gilesnio, tik nežino, kas tai yra. 

Be to, Keidi ėmė erzinti ir vėl pasikartojantys sapnai 
apie arabą. Anksčiau sapnai keldavo smalsumą, o dabar jie 
tarsi kažko reikalaudami persekiojo ją netgi dienomis. Ara- 
bo akys kažko prašė, netgi maldavo. 

Nesunku numanyti, kad tas vyras kažkaip susijęs su 
Legenda; tą atskleidė jo pasirodymas uolos angoje. Ir kol 
ji buvo Legendoje, sapnai nesikartojo. Širdies gilumoje 
Keidi žinojo, kad jos svajonių vyras panašus į Koulą. Tą 
naktį, kai jis vaidino erelį, ji suvokė, kokie juodu panašūs. 
Svajonių vyras susijęs su Koulu, su Rut, su visais tais žmo- 
nėmis, kuriuos ji stengiasi išmesti iš galvos, todėl liepė jam 
dingti iš jos gyvenimo. Ji nebenorėjo grįžti atgal į tą laiką 
ir vėl pusiau įsimylėti vyrą, kuris taip ir liko devynerių. 
Keidi žinojo, kad tikrai nori namų ir poros vaikučių, tuo 
labiau kad jai jau trisdešimt, jau ilgiau laukti nebegali. Ji 
tikrai neturi laiko užsiiminėti kelionėmis laike ir aiškintis, 
kodėl vis sapnuojasi kažkoks vyras. 

Bet jei ji Žino, ko nori gyvenime, tai kodėl jaučiasi 
tokia nerami? Su Gregoriu viskas puiku. Jis turi viską, ko 
moteris gali trokšti iš vyro: yra švelnus, mandagus, nekarš- 
takošis. Ji turės viską: namus, restoraną; be to, Virdžinija 
nuostabi vieta. Jos gyvenimas tobulas, bet jei ji nesiliaus 
ir toliau ieškos kabliukų — kodėl taip, o ne kitaip — pra- 
ras viską. 

Kai pagalvoji, argi svarbu, kad Gregoris retai mylisi? 
Per pastarąsias savaites, kai ji sugrįžo iš Legendos, jie tik 
vieną kartą trumpai pasimylėjo jos bute. Ir argi svarbu, jog 
kai Keidi nori apsikabinti jį po visko, jis išsirita iš lovos ir 
apsirengia? Gyvenime yra ir svarbesnių dalykų nei seksas! 

Bet Keidi neapleido mintis, kad ji anksčiau niekada 
nepastebėjo Gregorio seksualinio abejingumo, nes neturė- 
j0 su kuo palyginti. Tegu iš tikro nesimylėjo su Koulu, ta- 
čiau gerai prisiminė, kaip vyriškis žiūrėjo į ją. Būdavo taip 
gera glamonėtis su juo, kutentis, kvatoti, išdykauti po visą 
kambarį. Net ir neprisiliesdamas jis žiūrėjo į Keidi taip, 
kad ji iškart pasijusdavo graži ir labai geidžiama. 

Bet šalia Gregorio Keidi jaučiasi saugi. Saugumas juk 
gerai, tiesa? Na ir kas, kadjis neglamonėja, nepabučiuoja į 
kaklą ir nebando nusitempti į lovą tiesiog nuo viryklės? 
Gregoris ją myli, nes pasiūlė tekėti. Kokio dar geresnio įro- 
dymo reikia? Be to, ką ji dar turi, kas galėtų vilioti Grego- 
rį? Ji juk ne kokia turtinga paveldėtoja, taigi jis negali my- 
lėti jos dėl pinigų, — vadinasi, pasipiršo iš meilės. Tiesa? 

Kad ir kaip stengėsi Keidi įtikinti save, vakar ji be- 
veik piktai užsipuolė Gregorį: 

— Kodėl tu nori vesti mane? 

Gregoris nusišypsojo: 

— Ar čia vienas iš tų klastingų klausimų, į kurį kad ir 
kaip atsakyčiau, vis vien likčiau kaltas? Noriu vesti tave, 
nes myliu. 

To, atrodo, turėjo užtekti, bet Keidi nesiliovė: 

— Taip, bet man reikia logiško paaiškinimo. Noriu ži- 
noti ir kitas priežastis, ne vien tik tą, kad moku gaminti 
valgius. 

— Manau, kad su tavimi bus lengva gyventi. 

Keidi pabandė nuslėpti siaubą. Kuri moteris norėtų būti 
"sugyvenama"'? 

— Gerai, — tarė ji. — Kas dar? 

— Tu rami, nereikli ir... ką dar galiu pasakyti? Tu daug 
neprašai iš vyro, ir man tai patinka. 

— O jei paprašyčiau iš tavęs daug daugiau? 

— Pavyzdžiui? — Gregoris sėdėjo restorano ofise ir 

žiūrėjo į krūvą dokumentų; merginos klausimai nelabai jį 
domino, — o tai dar labiau papiktino Keidi. 

— Aš norėčiau tapti “Svogūnų" bendrasavininke, no- 
rėčiau, kad namas būtų nupirktas mano vardu. Dar norė- 
čiau turėti savą buhalterį, kuris rūpintųsi restorano veikla 
ir informuotų, kiek mes uždirbame; dar norėčiau gauti dalį 
pelno. 

Kurį laiką Gregoris išpūtęs akis Žiūrėjo į merginą, pas- 
kui atmetė galvą ir nusikvatojo: 

— Keidi, brangioji, tu prakalbai kaip toji baisioji tavo 
draugužė Džeinė! — Sypsodamasis papurtė galvą ir vėl įsi- 
spoksojo į dokumentus. — Jei tu nori ką nors nusipirkti, 
tik pasakyk man arba mano motinai, ir mes duosime tau 
pinigų. Man atrodo, kad tau pakanka darbo ir virtuvėje. Nė- 
ra reikalo stengtis tapti dar ir buhaltere. — Nesiliaudamas 
šypsotis, jis Žvilgtelėjo į pašnekovę. — Tu kepk kiaušinie- 
nę, 0 aš pasirūpinsiu visa kuo kitu. 

Tą akimirką Keidi suprato, jog turi arba tęsti įsižie- 
biantį ginčą, arba palikti viską ramybėje. Jei ji kovos, tu- 
rės naudotis savais ginklais, bet mergina nebuvo tikra, ar 
to nori. Kam jai dalis restorano? Ar tik dėl to, kad Koulas 
ir Džeinė privertė ją manyti, jog ji turėtų tapti bendrasavi- 
ninke? Nejaugi ji nebetiki, jog kai ištekės už Gregorio, taps 
restorano šeimininke? 

Keidi tylėdama išėjo iš Gregorio kabineto ir tą vakarą 
kaip visados paruošė vakarienę. Bet šiandien merginą apė- 
mė toks nerimas, kad net supyko. Keidi labai nepatiko Gre- 
gorio pasakymas, jog jos priedermė — tik kepti kiaušinie- 
nę. Ar tai šitokios jis nuomonės apie jos gabumus? Kad ji 
sugeba iškepti tik kiaušinį ? 

Po vakarienės Keidi atleido ketvertą jaunų vaikinų, pa- 
dedančių jai virtuvėje, ir nusprendė viską sutvarkyti pati. 
Nėra geresnio būdo išlieti pykčiui, kaip plaunant bokštą 
nešvarių lėkščių ir gramdant puodus... 

Mergina buvo ką tik baigusi darbą ir šluostėsi rankas, 
Kai į virtuvę įžingsniavo Gregoris. 

— Ką čia veiki taip vėlai? — pasiteiravo vyriškis. 

— Kadangi esu tinkama tik kiaušinienei kepti, tai ko- 
dėl nepabuvus ir indų plovėja? — atšovė ji. 

— Vien dėl to, kad susikirtai su savo drauge, nereikia 
pulti manęs, — šaltai pastebėjo Gregoris. 

Ir vėl Keidi suprato, jog turi rinktis. Galėtų pasakyti, 
j0g jos blogos nuotaikos priežastis — ne Džeinė, arba nu- 
tylėti. Pagaliau juk geriau palaikyti taiką su mylimu vyru, 
ar ne? 

— Atleisk, — tarė ji. — Mes su Džeine išties susiki- 
virčijome. — Kai Gregoris nieko nepasakė, Keidi pagal- 
vojo: Koulas būtų paklausęs, dėl ko mes kivirčijomės. — 
Negi tau neįdomu, dėl ko mes ginčijomės? — piktokai iš- 
sprūdo Keidi, ir ji pasigailėjo šitaip pasakiusi. 

Bet Gregoris tik nusišypsojo: 

— O jei aš nepaklausiu, tai man bus priklijuota etike- 
tė “Nejautrus vyras"? 

Keidi irgi šyptelėjo: 

— Ji bus įspausta tau ant kaktos. 

— Tokiu atveju, geriau pasakyk. Bet pirmiausia gal 
duotum man vieną iš tų daikčiukų? 

Padavusi jam duonos pudingą, mergina papasakojo 
apie savo mintį duoti pamokas socialiai remtiniems žmo- 
nėms. Kai ji užbaigė, Gregoris ilgai tylėjo. 

— Ir iš kur ketini gauti pinigų šiam projektui? — ra- 
miai pasiteiravo atiduodamas nešvarų indą. 

— Pinigų? Aš neketinu to daryti nacionaliniu mastu. 
Bent jau kol kas. Galvojau apie asmeninę veiklą. Tik aš vie- 
na ir vieną kartą per savaitę. Nemokamos kulinarijos pamo- 
kos — ne turtingoms namų šeimininkėms, kurios nori suži- 
noti naujausius receptus, bet moterims, norinčioms išmokti 
nebrangių, sveikų būdų maitinti save ir savo šeimą. 

— Suprantu. Ir kur tu vestum tas pamokas? 

— Čia, “Svogūnuose". Sekmadieniais arba pirmadie- 
niais, kai restoranas nedirba. Čia daug vietos ir įrengimų. 

— O kaip ingredientai? Kas už juos sumokės? 

Keidi įsitempė: 

— Aš. 

Šypsodamasis, tarsi Keidi būtų maža mergaitė, Gre- 
goris apkabino ją per pečius: 

— Mano nuomone, tai pati kilniausia idėja, kokią esu 


196 


girdėjęs. Tačiau nemanau, kad mūsų draudimas sutiktų įleis- 
ti čionai svetimus Žmones. 

— Kiekvienas, įėjęs čionai per priekines duris, yra sve- 
timas, — apstulbusi ištarė Keidi. 

— Gal pakalbėkime apie tai vėliau, kai nebūsi tokia 
nusiminusi. 

Keidi išsinėrė iš po jo rankos. 

— Tu turi galvoje ne svetimus, o vagis, taip? Tu ma- 
nai, kad visi vargšai yra vagys! Legendoje tu būtum krei- 
vai žiūrėjęs į kiekvieną. 

Tai buvo pirmas kartas, kai dvidešimtajame amžiuje 
Keidi garsiai ištarė tą pavadinimą ir jį išgirdusi pajuto sa- 
vyje kažką atsipalaiduojant. Ji sudribo ant kėdės ir, užsi- 
dengusi veidą rankomis, ėmė verkti. 

Gregoris apkabino ją, ir Keidi prigludo prie jo. 

— Žinoma, gali naudotis restoranu kam tik nori, — 


švelniai tarė jis. — Keidi, prašau pasakyti, kas tau darosi? 
Pastarosiomis savaitėmis tu gana keistai elgiesi. 
— Aš nežinau, — atvirai atsakė mergina. — Atrodo, 


kad staiga mano gyvenimas neteko prasmės ir krypties. 

— Kodėl taip sakai? Ar atsitiko kas nors, apie ką aš 
nežinau? 

Kaip ji galėjo pasakyti, jog kartais, kai pažvelgdavo į 
Gregorį, prieš akis šmėsteldavo mėlynakis veidas? Kaip ji 
galėjo paaiškinti tai, ko nesuprato pati? 

Kai Keidi nieko neatsakė, Gregoris pakštelėjo jai į 
plaukus ir tarė: 

— Geriau eik namo. Tu per daug dirbi. Eik namo ir 
porą dienų pasivartyk lovoje, žiūrėdama televizorių. Kurį 
laiką nieko neveik. Ilsėkis. Ateik antradienį ir pasijusi nauju 
žmogumi. 

Poilsio, pagalvojo ji, štai ko man reikia. 

— Taip, — atsiliepė atsistodama. Gregoris pabučiavo 
Ją į abu skruostus. — Einu namo. 

Vyriškis padėjo jai susirinkti daiktus, paslaugiai ati- 
darė duris, bet nepasisiūlė palydėti iki buto ir nepasakė, 
kad užeis pažiūrėti, kaip ji laikysis per tas dvi dienas. Tu- 
rėčiau būti dėkinga, kad jis neliepia ateiti sekmadienį ir 

pagaminti jiems su motina pietus, pagalvojo Keidi, tačiau 
tuoj pat atmetė šią mintį. Reikia tik šiek tiek pailsėti. Ke- 
lios dienos poilsio, ir viskas bus puiku. 


18 skyrius 


Tačiau Keidi nesiilsėjo. Sugrįžusi į savo butą, ji tarsi 
atgijo. Kartais merginai atrodydavo, kad Gregoris ir jo mo- 
tina išsunkia iš jos visą energiją. 

Nors buvo pirma valanda nakties, Keidi nutarė užsi- 
rašyti receptus. Tuos, kuriuos eksperimentuodama sukūrė 
Legendoje. 

Ji išsimaudė po dušu, susivyniojo į chalatą ir susirangė 
lovoje, pasidėdama ant kelių rašymo lentelę. Tačiau, užuot 
rašiusi receptus, Keidi pradėjo rašyti Legendos istoriją. Su- 
rašė faktus ir datas, Žmonių pavardes; nupiešė žemėlapį. Jei 
viską susirašys, gal galės nuspėti, kas jai atsitiko. 

Slinko valandos, popieriaus lapų daugėjo, tačiau Kei- 
di niekas nepaaiškėjo. Ar ji buvo nusiųsta į praeitį, kad su- 
teiktų Koului galimybę pagyventi suaugusiojo gyvenimą? 
O gal tam, kad duotų šansą atkeršyti už šeimos žūtį? 

Patekėjo saulė, o mergina teberašė; įpusėjus rytui, vis 
dėlto užmigo ir kaip visados ėmė sapnuoti vyrą su šydu. 
Sapnas buvo toks pats — jis ištiesė jai ranką, bet kad ir 
kaip Keidi stengėsi, negalėjo jos pasiekti. 

Keidi pabudo nuo savo pačios kūkčiojimo ir pirmą kar- 
tą po sugrįžimo leido sau pagalvoti, kaip ilgisi Legendos 
žmonių. Ne tik Koulo, visų. 

— Jie privertė mane pasijusti reikalinga, — garsiai iš- 
tarė Keidi. — Jų dėka pasijutau naudinga ir svarbi. 

Mergina labai stengėsi nelyginti ano gyvenimo su sa- 
vo dabartiniu, tačiau žinojo, kad Gregoris verčia ją jaustis 
taip, tarsi vesdamas darytų jai malonę. Staiga ji suprato 
tai, nuo ko pasidarė beveik šleikštu — prieš išeidama į Le- 
gendą, Keidi buvo susitaikiusi su savo padėtimi. Iki gyve- 
nimo Legendoje ji dažnai klausinėdavo savęs, kodėl gra- 
žuolis kaip Gregoris nori vesti tokią storuliukę. Be abejo, 

Keidi žinojo, jog iš veido yra graži, bet Žmonės taip ir sa- 
kydavo: “Toks gražus veidukas... Kaip gaila, kad ji nesirū- 
pina savo figūra". 

Visą savaitgalį Keidi mąstė, kaip jautėsi anksčiau, kaip 
jaučiasi dabar, ir bandė kaip nors išspręsti savo dilemą. Ar 
ji buvo įsimylėjusi Koulą? Ar dabar myli Gregorį? 

O svarbiausia — ką ji nori veikti gyvenime? Vienu me- 
tu viskas buvo aišku kaip dieną. Tačiau artėdama prie tris- 
dešimtojo gimtadienio, mergina pasikeitė ir pajuto, jog nori 
namų ir vaikų. Ji ėmė galvoti, kad gyvenime turėtų būti 
kažkas daugiau negu tik virtuvė. 

Atėjo antradienis, tačiau Keidi taip nieko nesugalvojo 
ir neapsisprendė. Ji nukulniavo į “Svogūnus"", tarsi niekas 
nebūtų pasikeitę, tačiau giliai širdyje jautė, jog pasikeitė 
viskas. Tik Keidi dar nežinojo, kaip tie pasikeitimai pasi- 
reikš. 


Pirmas dalykas, atsitikęs “Svogūnuose", siejosi su po- 
nios Norman šykštumu. 

Kaip paprastai, kol Keidi ruošė vakarienę, ponia Nor- 
man baksnojo jai į šoną: 

— Ar reikia naudoti tokį brangų išgrynintą alyvų alie- 
jų? O kam tos vanilinės pupos? Negi neužtenka ekstrakto? 
Jis pigesnis, pati žinai. Ne, ne, nevyniok žuvies į popierių. 
Jei jie nori žuvies, įvyniotos į popierių, tegu eina į užkan- 
dinę. 

Vakaras buvo nepaprastai įtemptas; už durų lauke jau 
stovėjo išsirikiavusi triguba eilė, ir Keidi žinojo, kad šį- 
vakar neturi teisės emocinei isterijai, bet jos nervai neiš- 
laikė. 

— Lauk, lauk! — suriko ji poniai Norman. — Dink iš 
mano virtuvės! 

Keletą sekundžių ponia Norman apstulbusi spoksojo į 
Keidi, paskui prasižiojo kažką sakyti, bet merginos veidas 
nė kiek nesušvelnėjo, taigi ponia Norman pasisuko ant kul- 
nų ir įniršusi išlėkė iš virtuvės. 

Pasitraukus mažajai moteriškutei, virtuvėje stojo kur- 
tinanti tyla. Tada vienas iš Keidi padėjėjų tarė: 

— Keidi tris kartus valio! 

Ir jie visi sykiu tris kartus garsiai sušuko: 

— Valio, valio, valioooo! 

Paskui kažkuris pradėjo giedoti “Respublikos kovinį 
himną" (pagaliau juk čia Virdžinija), o kiti du susiėmė už 
rankų ir ėmė šokti; tuo tarpu ketvirtasis daužė į ritmą puo- 
dų dangčiais. 

Kurį laiką Keidi stovėjo be žado; paskui pradėjo juok- 
tis, ir kažkas šokdamas nusitempė ją per virtuvę. Pasigir- 
dęs šampano kamščio šūvis ir pilnos taurės tik dar labiau 
padidino linksmybę. 

Tai buvo pirmas kartas, kai Keidi nuoširdžiai juokėsi 
po to, kai išvyko iš Legendos. 

— Kas čia, po paraliais, vyksta? — subliuvo Grego- 
ris, perrėkdamas triukšmą ir išdygęs virtuvės tarpduryje. 
Linksmybės iškart liovėsi, ir visi, išskyrus Keidi, skubiai 
grįžo prie savo darbų. Ji viena liko stovėti virtuvės vidury, 
laikydama pilną taurę šampano. Gregoris suraukė juodus 
antakius. — Mano mama verkia kabinete, — tyliu ir be- 
veik grėsmingu balsu tarė jis. — Restoranas pilnas žmo- 
nių, už durų laukia dar visas būrys, o tu, Keidi, geri čia 
lankytojams skirtą šampaną ir... ir šoki. 

“ Pakėlusi taurę, Keidi pažvelgė į vyno burbuliukus: 

— Žinai, ką tau pasakysiu, Gregori brangusis: jei kas 
pasiskųs — nušauk jį. Ne visiškai, tik sužeisk. Tik tiek, 
kad pamokytum gerų manierų. 

Tai išgirgęs Gregoris apstulbo ir sustingo, o kiti virė- 
jai apmirė savo darbo vietose. Vienas dalykas rėkti ant tos 
mažos pabaisos ponios Norman, bet kitas dalykas mesti 1š- 
šūkį savininkės sūnui. Personalas gerai žinojo, kad Keidi 
yra tokia pat darbuotoja kaip ir jie, o dabar, sprendžiant iš 
Gregorio veido, buvo aišku, kad sužadėtuvės neturėjo di- 
delės reikšmės. 

Gregorio veidas dar labiau persikreipė: 

— Tai virsi ar gersi? — šaltai pasiteiravo jis. — Norė- 
čiau tą Žinoti, kad galėčiau pranešti lankytojams. — Pasa- 
kė tokiu tonu, tarsi Keidi būtų tikra alkoholikė, todėl da- 
bar maldauja ją padėti į šalį butelį bent jau šiam vakarui. 

Keidi nė nevirptelėjo. Ji savo akimis matė korimo sce- 
ną, todėl įpykęs sužadėtinis neatrodė pavojingas. 

— Tikriausiai ir virsiu, ir gersiu, — atšovė, nenuleis- 
dama akių nuo Gregorio. 

Gregorio veidas šiek tiek sušvelnėjo, vyriškis žengė 
žingsnį link Keidi, tačiau šioji atsuko jam nugarą. 

— Gal geriau eik į kabinetą ir palaikyk kompaniją sa- 
vo motinai, o virtuve pasirūpinsiu aš, — metė per petį. 

Valandėlę atrodė, kad Gregoris sprogs iš pykčio, bet 
tik žvilgtelėjo į padėjėjus, kurie jau atvirai spoksojo į jį, ir 
trūktelėjo pečiais. 

— Zinoma, mieloji, kaip pasakysi. 

Tada suokalbiškai mirktelėjo vyrams, tarsi sakydamas: 
Moterys! — ir išėjo iš virtuvės. 


Kurį laiką Gregoriui išėjus Keidi sėdėjo pasimetusi ir 
išsigandusi. Ji jautė nenugalimą norą bėgti jam iš paskos ir 
atsiprašyti, tačiau netrukus širdyje ėmė virti toks maištin- 
gumas, kokio Keidi niekada anksčiau nejautė. 

— Kas nori supjaustyti man tris bulves? — tarė ji nuš- 
čiuvusiai virtuvei. 

— Aš! — garsiai atsiliepė vienas vyrukas. 

— Ne, aš! — šūktelėjo kitas; paskui visi keturi, pui- 
kiai imituodami Tris Nevykėlius, ėmė trankytis vienas į ki- 
tą, kol Keidi apsiašarojo iš juoko. Po to visi darbai vyko 
greičiau ir sklandžiau, be to, gerokai maloniau nei papras- 
tai. Vienas padėjėjas praeidamas pakštelėjo Keidi į žandą 
ir sušnibždėjo: 

— Ačiū. 

Nereikėjo aiškinti, už ką jis jai dėkoja. Dabar, kai ne- 
sigirdėjo įkyraus ponios Norman burbėjimo, jiems atrodė, 
kad virtuvėje skamba dieviška muzika. 

Pagaminus paskutinę partiją patiekalų, vienas iš pa- 
davėjų šūktelėjo, kad “bosas" norįs matyti Keidi. 

— Ar turi galvoje poną Normaną? — paklausė kažku- 
ris virėjas. — Man atrodo, kad šįvakar šis tas pasikeitė. 
Stai kur “bosas", — pasakė jis, parodydamas į Keidi. 

Padavėjas purkštelėjo. 

— Kur gi ne, — tarė jis ir nuėjo atgal į salę. 

Negi visi mano, kad aš ištižėlė? — pagalvojo Keidi. — 
Negi niekas netiki, jog galiu save apginti? Legendoje nė vie- 
nas šitaip apie ją nepagalvojo. 

— O juk buvau ta pati moteris, kokia esu dabar, — 
sušnibždėjo ji sau, eidama į Gregorio kabinetą. 

Vos pažvelgusi vyriškiui į veidą, Keidi suprato, jog 
keliais sakiniais neatsipirks. Gregoris tylėdamas parodė jai 
kėdę, ir mergina atsisėdo, pasiruošusi Rimtam Pamokslui. 

— Keidi, — pradėjo jis kupinu nepasitenkinimo ir “pa- 
reigos" diktuojamu balsu. — Tavo elgesys šįvakar buvo ne- 
pakenčiamas. Aš galiu pakęsti, kad pažeminai mane viso 
personalo akivaizdoje, tačiau negaliu tau leisti šitaip kal- 
bėti su mano motina. Dabar ji guli apačioje. Man teko duoti 
jai raminančiųjų. 

Jis atsistojo ir susidėjo už nugaros rankas, paskui pa- 
silenkė prie Keidi. 

— Ji verkė. 

Keidi žinojo, kad dabar jos eilė pasakyti, kaip gailisi, 
tačiau niekaip negalėjo prasižioti. Ji tik sėdėjo ir Žiūrėjo į 
Gregorį, laukdama, ką jis dar pasakys. 

— Mes su mama buvome tau geri; restorane turėjai 
visą laisvę. Mano mama — oji nėra stipri moteris — labai 
sunkiai dirbo, kol pakėlė "Svogūnus" į tokias aukštumas, 
kokiomis nelabai kas gali didžiuotis; jai buvo gana sunku, 
nes ji neturėjo vyro. Bet jai šiek tiek pasisekė, ir ji įtraukė 
tave į visą šitą veiklą. 

Gregorio teiginys buvo toks absurdiškas, kad Keidi vos 
nenusikvatojo. Tai ji, Keidi Long, buvo atsakinga už nu- 
smukusio kepsnių restorano prikėlimą, ir tai, ką ji padarė, 
padarė neatsižvelgdama į nesiliaujantį ponios Norman ki- 
šimąsi. 

Gregoris, atrodė, laukė Keidi atsiprašymo, bet ji ir to- 
liau tylėdama žiūrėjo į vyriškį. Gregoris sunkiai atsiduso 
ir ištraukė iš stalčiaus storą aplanką. 

— Norėjau padaryti tau siurprizą. — Jis priekaištin- 
gai dėbtelėjo į merginą. — Siurprizą mūsų vestuvių nak- 
čiai, bet šiandieninis tavo elgesys verčia mane atsisakyti 
tokio mielo netikėtumo. 

Keidi pajuto šiokią tokią kaltę. Kas ten? Papuošalai? 
Naujos mašinos rakteliai? Gal užrašė namą jos vardu? Ar- 
ba davė trečdalį restorano, kurį ji prikėlė? 

Gregoris piktai numetė aplanką Keidi ant kelių; mer- 
gina neskubėdama atvertė jį, tačiau viduje buvę dokumen- 
tai nieko jai nesakė. Atrodė, kad Gregoris ir jo motina kar- 
tu su dar kažkokiais žmonėmis kažką perka. Kad ir kaip 
atidžiai Keidi ieškojo, savo vardo niekur nerado. 

— Keidi, — dusliai ištarė Gregoris. — Niekada tau to 
nesakiau, bet aš turiu kai kurių povestuvinių planų. Visai 
neseniai tu išjuokei mane, kai suabejojau dėl tavo sociali- 
nės programos. Tu pamanei, kad aš snobas ir šališkas, bet 
nepaklausei, kodėl dvejoju, — nes turiu kitų planų, liečian- 
čių mus abu. 

Kiek patylėjęs jis bedė pirštu į aplanką ant Keidi kelių. 

— Aš ketinu pasinaudoti tavo geriausiais receptais, 
ypač tų patiekalų, kuriais vaišinai prezidentą, ir paleisti juos 
į masinę gamybą. 

Keidi sumirksėjo nesuprasdama, apie ką jis kalba: 

— Mano receptus į masinę gamybą? 

— Taip. Bet dabar tu sugadinai siurprizą, — atsakė 
vyriškis, nepraleisdamas progos dar kartą įgelti. — Aš jau 
kalbėjausi su investitoriais, kurie yra čia valgę, taigi jie 
nori investuoti nemažus pinigus į Normanų restoranus, at- 
sidarysiančius visoje šalyje. Aš ketinau nustebinti tave mū- 
sų vestuvių naktį pasakydamas, kad rengiuosi leisti tau to- 
bulinti receptus, kurie būtų paskleisti plačiu mastu ir labai 
pigiai. 

Keidi ne iš karto suvirškino informaciją: 

— Tu ketinai balsuoti už mane? 

Gregoris, atrodė, neišgirdo pasibaisėjimo jos balse. 

— Moterys visoje Amerikoje skundžiasi, kad vyrai gal- 
voja apie jas kaip apie kažką, kas rūpinasi namais ir vai- 
kais, bet aš niekada taip negalvojau apie tave, Keidi, — 
pasididžiuodamas tęsė jis. — Man tu esi... — Jo veidas pra- 
skaidrėjo. — Didelis biznis. Taip, tu man esi didelis biz- 
nis. — Gregorio balsas skambėjo taip, tarsi būtų pasakęs 
didžiausią komplimentą. 

— Tu niekados nemylėjai manęs, taip? — tyliai pa- 
klausė Keidi. 

Gregoris pavartė akis tarsi rodydamas, kaip tai nesvar- 
bu, o balsas išdavė pasibodėjimą visom tom meilėm: 

— Zinoma, mylėjau. Ir myliu. Man patinka tai, ką mes 
abu nuveiksime, ką pasieksime. 

— O kaip su aistra? Kaip dėl sekso? 

— Nagi, Keidi, tikrai jau! Jei dar nesupratai, tai pasa- 
kysiu, jog esu labai praktiškas Žmogus. A, žinau, kad ma- 
no nepaprastas grožis verčia moteris regėti manyje roman- 
tiką, bet galiu užtikrinti tave, kad už šių akių slypi smege- 
nys. O be to, Keidi, būkime realistai: jei būčiau norėjęs 
Žmonos aistrai ir seksui, būčiau išsirinkęs ne tokią... — Jis 
nužvelgė ją nuo kojų iki galvos. 

— Storą? Ar šito žodžio ieškojai? — paklausė Keidi. 

— Nemanau, kad turėtume gilintis dabar ar kada nors 
ateityje. Vedybos iš meilės baigiasi skausmingomis ir bran- 
giomis skyrybomis. Mūsų vedybos turės betoninį pamatą. 

Staiga Keidi pasijuto, tarsi nuo jos pečių būtų nukri- 
tęs didžiulis svoris. Ji žinojo, kad turėtų nusiminti dėl to, 
ką sako Gregoris. Juk ji girdi, kad vyras, kurį ji mylėjo, už 
kurio ketino tekėti, jos niekada nemylėjo. Jis tik norėjo įpai- 
nioti ją į kontraktus, kad turėtų galios priversti ją padėti 
jam prikimšti amerikiečių skrandžius riebaus ir antrarūšio 
maisto. Ir visa tai ketina pavadinti Normanų restoranais. 
Kažin ar jis ketino skirti man nors nedidelį veiklos barą? — 
pagalvojo Keidi. 

Bet mergina nenusiminė. Atvirkščiai, ji dar niekada 
gyvenime nesijautė geriau ir džiugiau. Nereikės tekėti už 
Gregorio! Galbūt ji tai žinojo nuo pat pirmosios dienos, 
kai slapta apsidžiaugė, pamačiusi jį restorane, tačiau Gre- 
goris tik burbtelėjo, kad ji nepultų bučiuotis. Galbūt ji jau 
Legendoje žinojo, kad nemyli Gregorio. Matyt, ji papras- 
čiausiai stengėsi įtikinti save, kad myli kitą vyrą, todėl ir 
negalėjo pamilti Koulo. 

Keidi išsitraukė iš kišenės raktų ryšulėlį, atskyrė du 
restorano raktus ir padėjo juos ant Gregorio stalo. 

— Viso, Gregori, — tarė ir, apsisukusi ant kulnų, 
nužingsniavo prie durų. 

Nespėjus dar jai pasiekti durų, Gregoris sugavo ją už 
rankos: | 

— Ką tu čia dabar išdarinėji? — paklausė jis, bet pa- 
matęs Keidi veidą, paleido jos ranką ir nutaisė švelnesnę 
išraišką. — Keidi, aš myliu tave. Iš visų moterų, kurias 
galėjau turėti, aš... 

Keidi veide suspindo pašaipa: 

— Tu pasirinkai mane. Tu su savo “nepaprastai gražia 
išvaizda" pasirinkai storą, mažą Keidi, pilką pelytę, kuri 
buvo be galo dėkinga už tokio vyro dėmesį, kad nieko ne- 
paprašė mainais. Tau nereikėjo siuntinėti man gėlių, ve- 
džiotis į muges ar piknikus. Tau nereikėjo pirkti man suža- 
dėtuvių žiedo. Tau netgi nereikėjo kviesti manęs vakarie- 
niauti. 

— Keidi, viskas ne taip! Klausyk, aš ką tik nupirkau 
du bilietus į spektaklį ant ledo ketvirtadienio vakarui, — 
tarė jis, išsitraukdamas iš švarko kišenės bilietus ir kišda- 
mas jai į ranką. 

— Ketvirtadienio vakarais aš dirbu, negi pamiršai? — 
atsiliepė Keidi, Žžvilgtelėjusi į bilietus; ūmai pamatė, jog 
ant vieno iš jų kažkas užrašyta: “Nekantrauju pamatyti ta- 
ve, Gregi. Myliu, Bembi". Visos i raidės buvo papuoštos 
širdutėmis. 

Keidi pažiūrėjo į Gregorį ir nusijuokė: 

— Pasveikink nuo manęs Bembi, — tarė ir išėjo pro 
duris, palikusi trypčiojantį Gregorį. 


19 skyrius 


— Baigta! — šypsodamasi pasakė Keidi, žiūrėdama į 
tvarkingą užrašytų ir užklijuotų vokų krūvelę. Iš viso tris- 
dešimt vienas; visi paruošti išsiųsti į Amerikos restoranus 
ir viešbučius. 

Nuo tada, kai ji paliko “Svogūnus", Gregorį, stovintį 
su bilietais rankose, ir jo Bembi, praėjo trys dienos. Tą va- 
karą ji jautėsi laisva ir pasirengusi užkariauti pasaulį, bet 
kitą rytą ėmė nerimauti. Ką, po galais, aš padariau? Banko 

sąskaitoje tebuvo 6 212, 32 dolerių — ne tiek daug, kad 
pragyventų, kol susiras kitą darbą. O be to — kaip ieškotis 
darbo? Bent jau tokio, kokio ji nori. Keidi per ilgai buvo 
pati sau šeimininke, kad imtų dirbti kokiam susiraukėliui 
šefui. 

Tačiau, matyt, Legendoje įgyta patirtis suteikė jai drą- 
sos, nes Keidi negaišo laiko aimanoms dėl neaiškios atei- 
ties. Ji paskambino kelioms buvusioms bendramokslėms, 
apsiklausinėjo, susidarė vietų sąrašą, kuriose galėtų dirbti. 
Šiek tiek užtruko rašydama savo gyvenimo ir veiklos apra- 
šymą; paskui padaugino jį ir susirado norimų restoranų bei 
viešbučių adresus. Taigi dabar viskas paruošta, ir Keidi, 
užtikrintai šypsodamasi, susimetė vokus į rankinę. Liko tik 
susirasti pašto dėžutę. 

O už durų, kaip ir kiekvieną pastarąją dieną, stovėjo 
gėlės nuo Gregorio. Ji paėmė gėles, įsinešė į kambarį, iš- 
traukė kortelę ir užrakino duris. 

— Įdomu, ką jis trokšta pasakyti šiandien? — sumur- 


mėjo Keidi, pakeliui permesdama kortelę akimis. — My- 
liu... ilgiuosi... galiu aplankyti? ... išsiunčiau motiną į Flo- 
ridą... — Nusišypsojusi dar plačiau, Keidi įmetė kortelę į 


šiukšlių dėžę. Jos visai neviliojo Gregorio tauškalai apie 
meilę ar motinos išsiuntimą į Floridą. Štai jei jis atsiųstų 
dokumentą, kuriuo perduotų "Svogūnus", gal ji ir susigun- 
dytų, 0 gal ir ne. 

Artėdama prie pašto dėžutės, ji beveik šokinėjo iš 
džiaugsmo, o euforiją dar labiau padidino užrašas didelio 
knygyno lange: Ar jūsų ateitis turi aukso kasyklą? Po juo 
gulėjo keletas knygų. 

Galvodama apie Legendą, Keidi prisiartino prie lango 
ir ėmė skaitinėti knygų pavadinimus. Suraskite Skrajojan- 
čio Olando kasyklą, — sakė viena. — Nauja informacija 
apie Trigubos Zvaigždės kasyklą, — teigė kita. — Dingu- 
sios Mergelės kasykla gali būti jūsų, — ragino trečia. 

— Dingusios Mergelės kasykla? — garsiai tarė Kei- 
di. — O varge! Juk šios knygos pasenusios! 

Ji nusisuko nuo lango ir ėmė žingsniuoti pašto dėžu- 
tės link, bet, pasiekusi knygyno duris, stabtelėjo. Kažko- 

kio impulso pastūmėta, įėjo vidun. Netoli durų stovėjo sta- 
las, apkrautas įvairiausiomis knygomis, tačiau ta pačia te- 
ma: apie prarastus lobius. Ten buvo knygų apie kasyklas, 
miestus-vaiduoklius, nuskendusius laivus, prakeiksmus, 
vaiduoklius; įvairovė atrodė begalinė. 

Keidi abejingai, tarsi jai tai nieko nereikštų, paėmė 
knygą apie prarastas kasyklas vakarinėje Jungtinių Valsti- 
jų dalyje ir pažiūrėjo, ar įtraukta Dingusios Mergelės ka- 
sykla. Tikėdamasi pamatyti išvardytus lobius, atrastus 1982 
metais, ji suglumo, kai kažkurioje knygoje perskaitė, jog 
šią kasyklą dar reikia atrasti. Juk negali būti, kad visos šios 
knygos pasenusios, svarstė Keidi. 

Ji sustabdė pardavėją ir pasiteiravo, kur galėtų rasti 
knygų tik apie Dingusios Mergelės kasyklą. Keidi prisimi- 
nė, kad kai toji kasykla buvo atrasta, visų knygynų lenty- 
nos lūžo nuo žaibiškai išleistų knygų apie kiekvieną ka- 
syklos kampelį ir apie tai, kas joje rasta. Pardavėjas ne- 
kantriai mostelėjo ranka: 

— Viskas, ką turime, yra ant šio stalo, — ir nutapno- 
jo, nes buvo per daug užsiėmęs, kad skirtų laiko tokiam 
nereikšmingam dalykui kaip pirkėjas. 

Keidi vis dar suglumusi grįžo į savo butą. Gal knygos 
apie kasyklą neilgai domino žmones, todėl greitai buvo iš- 
imtos iš prekybos? Štai kodėl neįmanoma jų gauti. Net ne- 
pastebėjusi, jog taip ir neišsiuntė laiškų, mergina numetė 
rankinę ant grindų prie durų, padėjo Gregorio gėles šalia 
kitų šešių puokščių ant valgomojo stalo ir paskambino Džei- 
nei. 

Tai buvo pirmasis Keidi skambutis Džeinei po to, kai 
jos prieš keletą savaičių šaltai išsiskyrė, Keidi žinojo, jog 
turėjo paskambinti draugei anksčiau ir pasakyti, kad išsi- 
skyrė su Gregoriu, tačiau vis atidėliojo, nes žinojo tai, ką 
žino kiekviena moteris, išsiskyrusi su vyru: teks išklausy- 
ti, koks jis buvęs siaubingas. 

Džeinės tirada tęsėsi net penkiolika minučių, bet Kei- 
di pagalvojo, jog dar gana pigiai atsipirko. 

— Būtum mačiusi, kaip jis ėmė atakuoti Debi tą vaka- 
rą, kai tu nuėjai miegoti! Jis tikrai per daug gražus, kad 
būtų padorus, ir aš niekada nepasitikėjau juo. O be to... 

— Džeine, — šiurkščiai nutraukė ją Keidi, — ką pri- 
simeni apie Dingusios Mergelės kasyklą? 

— O ką ten prisiminti? Atrodo, esu girdėjusi apie ją, 
bet ne ką teprisimenu. Keidi, ką tu dabar darysi? Zinau, 
kad Gregoris ir jo motina nedaug tau mokėjo, taigi tu tik- 
riausiai neturi santaupų... 

— Negi neprisimeni, kad kai buvo atrasta toji kasyk- 
la, visa šalis ėjo iš proto dėl romantiškos istorijos, vėliau 
teismo bylos ir viso kito? 

Kitame laido gale stojo ilgoka tyla. 

— Nežinau, apie ką tu kalbi, — pagaliau įtariai pra- 
kalbo Džeinė, — bet labai norėčiau sužinoti, kas vyksta. 

Keidi skubiai padėjo ragelį. Džeinė nepaprastai įžval- 
gi, o Keidi dar nepasirengusi kalbėti ir galbūt paminėti to- 
kius dalykus, apie kuriuos nenorėjo niekam pasakoti. 

Mergina nusisuko nuo telefono ir pažvelgė į gėles ant 
stalo. Jei Dingusios Mergelės kasykla dar neatrasta, tai gal 
ją atrado Koulas? O jei ją rado Koulas, tai tik todėl, kad ji, 
Keidi, pasakė, kur ieškoti kasyklos. O jei pasakė, vadina- 
si, Koulas gyveno ir toliau, o nemirė devynerių metų. 

Pasičiupusi raktus, Keidi išbėgo iš buto ir pasuko į ar- 
timiausią biblioteką. 


Rymodama ant savo bjaurios sofos, Keidi pasitrynė 
akis. Kiek valandų? Trečia nakties? Pakėlusi galvą, pama- 
tė, jog laikrodis rodo penkias; greitai švis. 

Neišsiųsti laiškai guli jos rankinėje štai jau savaitę. 
Gėlės, puošusios stalą, nuvyto, sudžiūvo; niekas jomis ne- 
besirūpino. Valgomasis stalas ir visi kiti buto kampai buvo 
užversti knygomis, faksimilėmis, fotokopijomis, Keidi už- 
rašais. Jau visą savaitę mergina tyrinėja, kas atsitiko Ko- 
lorado valstijos Legendoje. 

Pirmiausia Keidi norėjo aptikti, kur rašoma apie Din- 
gusios Mergelės kasyklos atradimą. Peržiūrėjo trijų metų 
senumo leidinius, ypač “Taim" žurnalą, nes aiškiai prisi- 
minė mačiusi kasyklą ant jo viršelio. Tačiau nė viename 
nebuvo net užsiminta apie kasyklą. Nieko nei laikraščiuo- 
se, nei paklaustų Žmonių atmintyje. 

Keidi ėmė atrodyti, jog ji vienintelė žemėje prisimena 
tą įvykį, kuris tarsi viesulas nušvilpė per Ameriką. Greito 
praturtėjimo idėja visuomet patikdavo amerikiečiams, ir tie 
milijonai, gulintys ten ir laukiantys, kad juos paimtų, tapo 
amerikiečių pasaka. Prekyboje pasirodė Dingusios merge- 
lės drabužiai, Mergelės bateliai, Mergelės plaukai. Visi te- 
levizijos kanalai keletą kartų per dieną pasakojo romantiš- 
ką istoriją apie vyrą, kuris įsimylėjo dvasią ir numirė, lai- 
kydamas ją už rankos. 

Po metų, išblėsus romantikai, pasipylė kitokio pobū- 
džio istorijos, kurias amerikiečiai irgi labai mėgsta, — kva- 
pą gniaužiantys mitai. Tas kalnakasys pasilikęs šalia mo- 
ters griaučių ne iš meilės; abi jo kojos buvusios sulaužy- 
tos, kai ant jų užkritęs aukso luitas, todėl jis negalėjęs pa- 
bėgti. Ir jie visai nesilaikę už rankų, 0 tiesiog mirštantis 
kalnakasys siekęs peilio, buvusio šalia jos. Ką jis ketinęs 
daryti su tuo peiliu? Nusižudyti ir užbaigti savo kančias? 
Jis miręs iš troškulio, bet apsuptas aukso. Kaip ir kiekvie- 
noje panašioje istorijoje pabrėžta, jog auksas buvęs užkeik- 
tas, todėl kiekvienas, palietęs jį, turėjęs mirti. “Vis per tą 
gobšumą", — tada pasakė Keidi; ji ir dabar tuo tikėjo. 

Įsitikinusi, jog kasykla dar neatrasta, Keidi ėmė ieš- 
koti medžiagos apie pačią Legendą. Darbelis buvo tikrai 
nelengvas, nes teko nusiaubti Kongreso biblioteką ir per- 
žiūrėti kilometrus į mikrofilmus perrašytų laikraščių. 

Viskas, ką Keidi rado, rodė, jog Rut sakė tiesą. Viena- 
me trumpame, tačiau piktame straipsnyje buvo parašyta 
apie tragediją Legendoje, kurios metu žuvo daug suaugu- 
siųjų ir vaikų. Tačiau jame nepaminėta, kad žudikai buvo 
Legendos gyventojai, o ne banko plėšikai. 

Vėliau aptiko nedidelę Žinutę apie tai, jog ponia Džor- 
dan ir jos našle tapusi marti persikėlė į Denverį, o dar po 
aštuonių su puse mėnesio pasirodė žinia, kad ponia Džor- 
dan pagimdė devynių svarų berniuką, vardu Koulas Tari- 
kas Džordanas. 

Keidi teko peržiūrėti trejų metų iš eilės mikrofilmus, 
kol surado šį tą apie kėsinimąsi pagrobti ponios Džordan 
Jauniausiąjį sūnų. Žurnalistas, be abejo, buvo Legendos 

žmonių pusėje, nes beveik pavykusį pagrobimą pateisino 
— kaip atlygį užtai, ką Rut padarė Legendos gyventojams. 
Keidi net ėmė siusti skaitydama žurnalisto išvedžiojimus, 
kaip Rut liepusi išsprogdinti kasyklas, kaip išmetusi žmo- 
nes iš jų namų tiesiai į audrą (tada buvo vasara, bet žurna- 
listui tai, atrodo, nerūpėjo). Jis netgi užsiminė, kad Rut kaž- 
kaip bus užnešusi cholerą, nuo kurios mirė daugybė Le- 
gendos Žmonių. 

Ejo dienos, o Keidi vis tyrinėjo archyvus, tačiau nie- 
ko daugiau apie Džordanų šeimą negalėjo rasti. Galiausiai 
1897 metų mikrofilme surado žinutę, kurią jai buvo rodžiusi 
Rut, — tą, kurioje sakoma, jog ponas Smitas buvo rastas 
nužudytas savo namuose Denveryje ir kad paliko visą savo 
turtą našlaičių namų statybai. Rut nuomone, jį nužudė Kou- 
las, kol Keidi rengė savo garsiąją puotą. 

Kitais, 1898 metais, Keidi rado Rut Džordan nekrolo- 
gą. Jame sakome, kad ji paliko sūnų K. T. Džordaną iš Niu- 
Jorko, kuris, deja, dėl neatidėliotinų reikalų neatvykęs į lai- 
dotuves. 

Tai perskaičius Keidi akyse susikaupė ašaros. Neatro- 
do, kad Rut pavyko iki mirties susitaikyti su sūnumi. 

Mergina perskaitė, kad “palydinčiųjų buvo nedaug" ir 
kad laidotuvių metu įvyko keletas nemalonių įvykių, ku- 
riuos sukėlė senos nuoskaudos. 

Po nekrologu Keidi rado šiek tiek informacijos apie 
Džordanų šeimą. Džordanų namas buvo parduotas per ad- 
vokatus, o 1926 metais nugriautas. 

Keidi peržiūrėjo senuosius Niujorko gyventojų sąra- 
šus, bet nerado nieko apie K. T. Džordaną ar Koulą Džor- 
daną. Kas gi atsitiko Rut piktajam sūnui? 

Pervertusi laikraščius, Keidi ėmėsi knygų ir tarp jų ra- 
do tai, ko nenorėjo matyti. Knygoje apie miestus-vaiduok- 
lius buvo skyrius, pavadintas “Miestas, kurį sugriovė ne- 
apykanta". Jame labai dramatiškai pasakojama, kaip Rut 
susidorojo su miesteliu. Atvertusi kitą puslapį, Keidi net 
aiktelėjo pamačiusi piešinį, kuriame sulinkusi, styrančiais 
plaukais sena ragana piktdžiugiškai juokiasi, matydama nuo 
choleros mirštančius vaikus. “Jūs atėmėte iš manęs šeimą, 
dabar aš atimsiu iš jūsų", — bylojo užrašas po piešiniu. 

Niekada gyvenime Keidi dar nejautė noro sunaikinti 
knygą, tačiau šią, kupiną melo ir pagiežos, tikrai norėjo 
sudraskyti. Ji taip garsiai užvertė knygą, kad vyras, sėdė- 
jęs priešais, net susiraukė. 

Dabar, sėdėdama savo bute prieš patekant saulei, Kei- 
di jautėsi pasimetusi ir nežinanti, ką daryti toliau. Jos nuo- 
tykis Legendoje pasibaigė. Dabar jai reikėtų kristi į lovą, 
pamiegoti, o rytoj išsiųsti jau beveik pamirštus laiškus, taigi 
pamėginti pradėti naują gyvenimą. 

Bet Keidi neturėjo jėgų net nueiti iki lovos, todėl tik 
nustūmė nuo sofos užrašus ir išsitiesė. Ir iškart užmigo. 

Vos užsimerkusi pradėjo sapnuoti. Iš pradžių viskas 
buvo kaip visada. Vyras su šydu ištiesė jai ranką, Keidi 
bandė ją pasiekti, bet šį kartą kažkas buvo ne taip. Sį kartą 
j1, atrodė, traukiasi nuo jo, 0 vyras, sprendžiant iš jo akių, 
pyksta ant jos. 

— Dabar, — ištarė jis, ir Keidi pirmą kartą išgirdo jo 
balsą. Jis buvo gilus, kažkoks keistas, tarsi jo gerklė būtų 
prikimšta sudžiūvusių lapų. 

— Tu privalai ateiti dabar, — tarė vyriškis. Jo balsas 
skambėjo tarsi įsakymas, tačiau kartu ir lyg maldavimas. — 
Jei tu neateisi, aš negalėsiu sugrįžti. 

Tai taręs jis akimirksniu dingo, ir Keidi liko viena 
kažkokioje sausoje, smėlingoje vietoje, kuri atrodė keis- 
tai tuščia. 

— Kur tu? — sušuko ji ir ėmė dairytis aplinkui, ieš- 
kodama jo, ieškodama kažko, kas pasakytų, į kurią pusę 
eiti. — Kaip galiu ateiti, jei nežinau, kur tu esi? — Ji šau- 
kė ir karštligiškai gręžiojosi, akimis ieškodama ko nors, 
kas pasakytų, kur esanti. 

Mergina staiga pabudo; ten, kur gulėjo jos galva, sofa 
buvo drėgna, — ji verkė miegodama. Valandėlę ji neįsten- 
gė prisiminti sapno, bet netrukus į atmintį atplūdo visa jo 
sukelta neviltis. Kur reikėjo eiti? Kaip ji gali kažkur eiti, 
Jei turi tiek nedaug pinigų? Ji privalo susirasti darbą ir pra- 
dėti realų gyvenimą. 

Impulso pastūmėta, Keidi priėjo prie sienos, pro kurią 
kažkada išėjo į Legendą. Dabar čia buvo tiesiog siena. 

— Eikit visi velniop! — tarė atsiremdama į sieną. — 
Jūs norite, kad aš kažką padaryčiau, tačiau visiškai man 
nepadedate. 

Ir tą akimirką jos galvoje suskambo Rut Džordan balsas: 

— Duodu tau šešias savaites. Jei per tą laiką nesurasi 
mano sūnaus palikuonių, man bus aišku, jog neketini to 
daryti. 

"Sešios savaitės?“ — pagalvojo Keidi ir skubiai puo- 
lė ieškoti užrašų knygelės. Sirdis taip smarkiai daužėsi, kad 
ji beveik negalėjo galvoti. Kiek liko laiko? Net jei turėtų 
marias laiko, kaip suras Rut palikuonis? Kokios jų pavar- 
dės? Kur jie gyvena? 

— Trys dienos, — garsiai ištarė, žiūrėdama į kalendo- 
rių. — Man liko trys dienos. — “Bet kur?" — galvojo, aki- 
mis varstydama kambarį, tarsi tikėtųsi pamatyti kokį nors 
užrašą ant sienos. 

Pakėlė akis į lubas: 

— Velniai rautų tave, Rut Džordan! Padėk man! Kur 
man jų ieškoti? 

Vos ištarusi šiuos žodžius, mergina vėl išgirdo Rut bal- 
są ir tai, ką ji aną naktį sakė: 

— Jis Niujorke, stengiasi susikurti sau gyvenimą. Jis 
nenori jokios pagalbos iš manęs, tiesą sakant, jis nenori nė 
girdėti apie mane. 

— Niujorkas, — ištarė Keidi ir nuskuodė į miegamąjį 
krautis krepšio. Traukiniu ji pasieks didįjį miestą per tris 
valandas. 

Po dvidešimties minučių Keidi pasirengusi išeiti ati- 
darė savo buto duris ir atsitrenkė į Gregorį. 

— O, Keidi, brangioji. — Gregoris visaip stengėsi ją 
apkabinti. — Tu nežinai, kaip pasiilgau tavęs. Atleidžiu tau 
už viską ir prašau, kad ir tu man atleistum; tikiuosi, kad 
mes galime... 

— Gal galėtum pasitraukti? Turiu suspėti į Niujorko 
traukinį. 

— Traukinį? Tu juk nepalieki manęs? Jei paliksi, aš... 

Keidi matė, jog lengvai neatsikratys vyriškio. 

— Jei paliksiu tave, tu susilauksi dar mažiau lankyto- 

jų, nei turėjai šią savaitę, — patenkinta išdrožė. Keidi bjau- 
rėjosi savo tuštybe, tačiau kiekvieną vakarą nepamiršdavo 
praeiti pro “Svogūnus" ir matė, kad gatvėje lankytojai ne- 
besibūriuoja. Netrukus po to, kai ji išėjo iš restorano, kaž- 
koks mielas maisto kritikas parašė, jog “Svogūnų" resto- 
ranas dabar virto tiesiog užkandine. Jis netgi pasvarstė, kur 
ketina pereiti Keidi; straipsnis galėtų jai padėti susirasti 
darbą. 

— Gerai, — pagiežingai tarė Gregoris, atsitraukdamas 
nuo jos, tačiau užstodamas kelią. — Tu laimėjai. Ko nori? 
Dešimt procentų nuo pelno? 

— Jei klausi, ar aš noriu dešimt procentų nuo Norma- 
nų restoranų, atsakysiu, kad ne. O dabar gal malonėtum 
pasitraukti į šalį, kad galėčiau praeiti? 

— Penkiolika procentų, ir tai mano galutinis pasiūlymas. 

— Puiku! Aš atsisakau, taigi dabar gali pasitraukti. — 
Mergina pabandė jį nustumti, tačiau Gregoris nė nekruste- 
lėjo. 

— Tai ko tada nori iš manęs? — subliuvo jis, tarsi Kei- 
di būtų kokia nors reikli ragana. 

Keidi pastatė ant žemės krepšį ir pažiūrėjo jam tiesiai 
į akis: 

— Iš tavęs aš nenoriu nieko. Visiškai nieko. Tiesą sa- 
kant, nenoriu tavęs net matyti. 

— Vien todėl, kad tarp mūsų kilo įsimylėjėlių ginčas, 
dar nereiškia... 

— Aaaach, — suurzgė Keidi ir spyrė vyriškiui į blauz- 
dą, priversdama jį pasitraukti; tada pasigriebė krepšį ir nu- 
dundėjo laiptais žemyn. Kai Gregoris susigaudė, mergina 
Jau važiavo į Junjen stotį. 


20 skyrius 


Atvažiavusi į Niujorką, Keidi suprato, kad varganų še- 
Šių tūkstančių ilgam neužteks. Spaudžiamai pinigų ir laiko 
stygiaus, jai teks kuo greičiau surasti Rut Džordan pali- 
kuonis. Mergina apsigyveno gana apšepusiame viešbutyje 

Medisono aikštėje ir visą dieną praleido bibliotekoje bei 
skambinėdama telefonu visiems, turintiems Džordanų pa- 
vardę. Netrukus ji sužinojo, kad Niujorko Džordanai neži- 
no, kas buvo jų proprosenelės ir svarbiausia nenori būti 
trukdomi. 

Į pavakarę Keidi buvo pasirengusi pasiduoti. Ji sėdė- 
jo Niujorko delikatesų bare ir valgė kalakutieną su bande- 
Ie. Ant stalo gulėjo atversta užrašų knygutė, ir Keidi kram- 
snodama svarstė, kur dar galėtų ieškoti, kai staiga priešais 
sėdinčio vyro rankoje pastebėjo peilį. Nuleidusi akis į lėkš- 
tę, ji prisiminė, kaip Koulas slėpdavo peilius tarp savo rū- 
bų ir kaip mokėjo juos galąsti. 

Keidi nejučiomis paėmė tušinuką ir ėmė piešti, o kai 
užbaigė, pamatė nupiešusi kardą — ilgais ašmenimis, ries- 
ta rankena — tokį, kokį buvo mačiusi filme apie piratus. 

Kramtydama ir žiūrėdama į piešinį, Keidi svarstė, ar 
pomėgis gali persiduoti iš kartos į kartą. Koulas mėgo pei- 
lius. Gal jo giminaičiai irgi mėgsta peilius bei kardus? 

Mergina pasičiupo savo sumuštinį ir baigė jį valgyti 
pakeliui į viešbutį. Pervertusi Geltonuosius puslapius, su- 
sirado keletą prekiautojų antikvariniais dirbiniais adresų 
ir vėl išbėgo į gatvę. 

Tačiau tik trečiosios dienos — paskutiniosios dienos 
— rytą jai nusišypsojo šiokia tokia sėkmė. Mergina gavo 
adresą mažos krautuvėlės, esančios senamiestyje, — tokios, 
į kurią einant reikėjo turėti pinigų, nes tik rimtas kolekcio- 
nierius galėjo Žinoti šią vietą; kai Keidi ją pamatė, supra- 
to, kad tik Žinovas rizikuotų eiti vidun. Langai, matyt, ne- 
valyti nuo pastato pastatymo, 0 ant palangių, išskyrus nu- 
dvėsusias muses ir purvo sluoksnius, daugiau nieko nesi- 
matė. Stiklinės durys buvo nudažytos juodai, o vienintelis 
dalykas, rodantis, kad Keidi pateko ten, kur reikia, styrojo 
auksiniais, bet jau nublukusiais dažais nudažyta lentelė: An- 
dersonas. Šalia durų kėpsojo mygtukas ir mikrofonas. 

Nelabai tikėdama, kad čia pasiseks, Keidi paspaudė 
mygtuką ir po kelių minučių išgirdo išdidų vyro balsą: 

— Taip, klausau. 

Keidi giliai įkvėpė: 

— Mane atsiuntė ponas Džordanas, — tarė į mikrofo- 
ną. Kai be jokių klausimų ir abejonių buvo įleista, Keidi 
kurį laiką apstulbusi stovėjo ir spoksojo, švaistydama bran- 
gias sekundes, per kurias reikėjo uždaryti duris. 

Nešvarios krautuvėlės sienos buvo nukabinėtos kar- 
dais — tokiais, kokius galėjai rasti tik muziejuose: riestais 
ašmenimis, plonais ašmenimis, aprūdijusiais bei iškapotais 
ašmenimis, — kai kurie kardai atrodė visiškai nauji, o kai 
kurie — amžius pragulėję po žeme. Stiklo dėžėse riogsojo 
įvairiausi peiliai su neįtikinamiausiomis rankenomis. Kei- 
di dairėsi, negalėdama atsitokėti. 

— Ir ko gi šiandieną ieško ponas Džordanas? — tarė 
balsas už nugaros. Keidi atsisuko ir pamatė senyvą vyrą, 
aukštą ir liekną, pražilusiais smilkiniais; jo veidas aiškiai 
bylojo, kad jis yra geriausias šios srities žinovas. Jo iš- 
vaizda buvo be galo tvarkinga — visiškas kontrastas krau- 
tuvėlės netvarkai. 

— Tiesą sakant, man reikėtų dovanos. 

Vyro veide švystelėjo neryški šypsenėlė, kai jis nu- 
žvelgė paprastus ir pigius Keidi drabužius. Staiga mergina 
suvokė, jog ant kardų nėra kainų žymeklių. 

— Manau, jums derėtų pasižvalgyti Blumingdeile; gal 
rasite kokį gražų kaklaraištį. — Vyriškis išraiškingai Žvilg- 
telėjo į duris. 

Keidi karštligiškai mąstė, stengdamasi ką nors sugal- 
voti, kad vyriškis jos neišspirtų: 

— Aš norėjau sužinoti, kas patinka Koului ir... — Keidi 
neprisiminė, ką dar pasakė, bet kažkas jos sakinyje suža- 
dino vyro smalsumą, nes jis žaibiškai kilstelėjo antakius. 

— Suprantu, — ištarė jis, bandydamas susivaldyti, bet 
daugiau nespėjo nieko pasakyti, nes krautuvėlės kitame gale 
pasigirdo kažkoks triukšmas, — Keidi išgirdo atsidarant ir 
užsidarant duris. — Prašau man atleisti, — sumurmėjo vy- 
ras ir dingo salės gilumoje, palikęs Keidi vieną. Tačiau mer- 
ginai labiau rūpėjo tai, kas vyksta aname gale, nes iš ten 
sklido gana garsus ir piktas šnabždesys. 

Po valandėlės iš sandėlio išėjo dailus jaunas blondi- 
nas, laikydamas rankose krūvą paketų. Jis pažvelgė į Kei- 
di ir sušnabždėjo: 

— Jis padarys viską, kad tik sužinotų, ką reiškia T, — 
ir vėl dingo krautuvės gale. 

Valandėlę Keidi stovėjo apstulbusi, nesuprasdama, 
apie ką kalba jaunuolis, bet paskui vos neapalpo iš džiaugs- 
mo. Ji ką tik aptiko Rut Džordan palikuonį poną K. T. Džor- 
daną. Dabar lieka tik iškeisti savą informaciją į krautuvė- 
lės savininko žinias, nes ji puikiai žino, ką reiškia T. 

Po penkiolikos minučių Keidi šypsodamasi paliko 
krautuvėlę, rankoje spausdama adresą. 


21 skyrius 


— Aš jau jums sakiau, — rūsčiai pakartojo administ- 
ratorė, — kad ponas Džordanas nepriima nieko, jei nesate 
susitarusi iš anksto. 

— Bet ar nesuprantate, jog privalau pasimatyti su juo 
šiandien! Tai paskutinioji diena! — Keidi jau antrą kartą 
bandė paaiškinti, kodėl taip svarbu pasimatyti su ponu 
Džordanu šiandieną, bet ką gi ji galėjo pasakyti? Kad jo 
proprosenelė, kuri jau devyniasdešimt aštuoneri metai kaip 
mirusi, davė tik šešias savaites, jog susitiktų su žmogumi, 
kuris dar tik turėjo gimti? Jos teiginys, jog šiandien pasku- 
tinioji diena, nedarė jokio įspūdžio, nes Keidi negalėjo at- 
sakyti į klausimą, kieno paskutinioji diena? 

Kai moteris tik piktai dėbtelėjo į Keidi, mergina vėl 
prisėdo ant kėdės elegantiškame laukiamajame, kur jau tū- 
nojo ilgiau nei valandą. 

Per tą valandą jai ne tik nepasisekė palenkti administ- 
ratorės į savo pusę, bet nepavyko išgauti nė jokios infor- 
macijos. K. T. Džordano kontora užėmė visą viršutinįjį gra- 
žaus marmuru puošto pastato aukštą, ir kai Keidi įžengė į 
pastato pirmąjį aukštą ir pasakė sargybiniui, ką norinti ma- 
tyti, šis tik nusijuokė. Keidi susigriebė ir parodė jam krau- 
tuvėlės savininko kortelę. Laimei, sargybinis kažkam pa- 
skambino, ir jai buvo leista pasikelti privačiu liftu į viršu- 
tinįjį aukštą. 

Bet čia mergina sutiko priešiškai nusiteikusią būtybę, 

įsikūnijusią stambios ir humoro jausmo neturinčios moters 
asmenyje, kuri iš pradžių net jėga bandė išmesti Keidi. Bet 
tada suskambo telefonas, moteris pakėlė ragelį, pasiklau- 
sė, padėjo jį ir pasakė Keidi, jog ji negalėsianti pasimatyti 
su ponu Džordanu. Keidi ne iš karto suprato, kas pasikeitė 
moters elgesyje: ji daugiau nebegrasino, jog lieps sargybi- 
niams ištempti viešnią iš laukiamojo. Ji gali likti patalpo- 
je, tačiau negali pasimatyti su K. T. Džordanu. 

— Tai aš palauksiu, — neryžtingai pareiškė Keidi, bet 
moteriškė tik abejingai gūžtelėjo ir nusisuko. 

Keidi prasėdėjo laukiamajame pusantros valandos ir kas 
minutę vis labiau glumo. Kodėl jai leido čia tūnoti? Ar kas 
nors dabar tikrina antikvariato savininką, o paskui ištemps 
ją rėkiančią iš laukiamojo? Ir kodėl administratorė neatsako 
į jokį klausimą, pavyzdžiui, koks tas ponas Džordanas, kuo 
užsiima jo kompanija, ar jis turi šeimą? Moteris tik atrėžė, 
jog neturi jokio noro plepėti apie savo darbdavį. Visa jos 
išvaizda sakyte sakė, kad ji nesupranta, kodėl šiai pigiai ap- 
sirengusiai merginai leidžiama čia pasilikti. 

Keidi impulsyviai pasičiupo nuo stalo lapelį popieriaus 
ir ėmė rašyti raštelį. 


Gerbiamasis pone Džordanai! 
Jūs manęs nepažįstate, bet aš norėčiau pasikalbėti apie 
Jūsų prosenelę Rut ir apie tai, kas atsitiko Legendoje. 


Apačioje ji užrašė savo viešbučio Niujorke adresą, ta- 
da sulankstė raštelį ir maldaujančiomis akimis paprašė ad- 
ministratorės pasistengti, kad ponas Džordanas jį gautų. 

— Jis labai supyks, jei jūs to nepadarysite, — kaip 
įmanydama grėsmingiau pridūrė mergina. Tai, atrodo, pa- 
veikė moterį, nes ji paėmė raštelį ir išėjo iš laukiamojo. 

Kai Keidi atsigręžė, laukiamajame, be jos, dabar sė- 
dėjo ir vyras, pasidėjęs ant kelių atidarytą lagaminėlį; kai 
Jis pakėlė akis ir pažvelgė į Keidi, mergina pajuto, jog vy- 
riškis susidomėjo ja. Prieš keletą savaičių jos draugė Džeinė 
sakė, kad Keidi tapo nepataisona flirtuotoja, taigi kodėl ne- 
pasinaudojus tuo, ko išmoko Legendoje. 

Keidi priėjo ir atsisėdo ant kėdės priešais vyrą: 

— Kreipiatės dėl darbo? — pasiteiravo ji, nekaltai iš- 
plėsdama akis. 

Jis vertinamai nužvelgė Keidi nuo galvos iki kojų, ir, 
matyt, tai, ką pamatė, patenkino jį, nes nusišypsojo ir link- 
telėjo. 

Keidi išleido atodūsį, kuris turėjo reikšti, kad ji džiau- 
giasi, turėdama likimo bendrą. 

— Aš irgi ieškau darbo. Jei gausite savo darbą, gal 
galėčiau būti jūsų sekretore, — tarė suplazdendama blaks- 
tienomis ir truputį pasilenkdama prie jo. — Jūs turbūt ži- 
note, koks tas K. T. Džordanas? 

Vyras užkibo ant kabliuko. Jis narsiai atstatė krūtinę 
ir nutaisė protingą veidą: 

— Uždaras. Džordanas labai uždaras Žmogus. Viešu- 
moje jį retai pamatysite. 

— Mane čia atsiuntė agentūra, o aš net nežinau, ką 
veikia jo kompanija. 

— Perka ir parduoda. Jam daug kas priklauso. 

Keidi burna suapvalėjo: 

— Vajetau, tai jis turtingas? 

— Matyt, neskaitote Forbes žurnalo, — nusijuokė vy- 
riškis. 

— Ne, man labiau patinka iliustruoti valgių gamini- 
mo žurnalai. 

— Tarkim, kad paslaptingasis ponas Džordanas yra la- 
bai pasiturintis Žmogus. 

— O varge! Ką jūs sakote! Ir kaip su juo susitikti? 

— Tik jei jis atsiunčia pakvietimą. Niekas nežino, ka- 
da jis būna čia, o kada išvykęs. Jis bendrauja tik su keliais 
žmonėmis, kurie dirba jam jau daugybę metų, ir, žinoma, 
su savo asmenine sekretore. 

Tuo metu sugrįžo administratorė, dar kartą piktai dėb- 
telėjo Keidi pusėn ir pranešė vyrui, kad ponas Koldenas 
pasiruošęs jį priimti. Kai šis išėjo iš laukiamojo, administ- 
ratorė su niūria šypsenėle atsisuko į Keidi: 

— Ponas Džordanas jau išėjo namo, taigi negalės jūsų 
priimti. 

Keidi vos širdis neiššoko: 

— Ar perdavėte jam mano raštelį? 

— Taip, jis sako, kad nepažįsta jokios Rut Džordan ir 
niekada nėra girdėjęs apie Legendos miestelį Kolorado 
valstijoje. 

Ką gi, štai taip, pagalvojo Keidi, paskui pasiteiravo, 
ar negalėtų pasinaudoti tualetu, tačiau net ir ten jos neno- 
rėjo leisti. 

— Gal duotumėt man ramybę? — piktai atrėžė Keidi, ir 
moteris, šiek tiek susigėdusi, parodė jai į koridoriaus galą. 

Po valandėlės plaudamasi rankas, Keidi pažvelgė į 
veidrodį ir sustingo: raštelyje ji paminėjo tik Legendą, ta- 
čiau neužsiminė, jog ji Kolorado valstijoje. 

— Jis Čia ir jis Žino, — garsiai tarė ji. Keidi nesumo- 
jo, ką žino ponas K. T. Džordanas, bet užteko to, kad jis 
leido jai pasilikti laukiamajame, nors ir nepanoro pasima- 
tyti su ja. 

Pasigriebusi popierinį rankšluostį, Keidi skubiai nu- 
sišluostė rankas ir piktai suglamžė jį. Rut davė šešias sa- 
vaites, kad Keidi surastų jos palikuonius, ir ji padarys vis- 
ką, kad suteiktų tai mielai damai ramybę. 

Tyliai išsliūkinusi iš tualeto kambario, Keidi pasuko 
ne į kairę, kur stovėjo administratorės stalas, bet į dešinę, 
kur rikiavosi kabinetai. Jau buvo po penkių, ir kabinetai 
stūksojo apytuščiai. Tiesą sakant, visa kontora atrodė lyg 
išmirusi. Ant visų durų matėsi varinės lentelės su pavardė- 
mis, ir visos jos šaukte šaukė apie Harvardą ir Jeilį; po kai 
kuriomis pavardėmis buvo skaičiai, tokie kaip III ir pana- 
šiai. 

Ilgo koridoriaus gale tamsavo dvigubos durys be jo- 
kos pavardės. Jau pačios durys buvo įspūdingos, padary- 
tos iš senovinio tiko, išraižytos drakonais ir horizontaliais 
medžiais. Keidi net neabejojo, jog šios durys veda į K. T. 
Džordano kabinetą. 

Mergina negalvojo, ką daranti; ji tiesiog sugriebė už 
abiejų durų rankenų ir atidarė jas. 

Prabangiai apstatytame priimamajame stovėjo vyras. 
Jis buvo apsirengęs juodai, tarsi pasiruošęs karo meno už- 

siėmimams, — plačiomis juodomis medvilnės kelnėmis, 
juodais marškinėliais, — tą akimirką, kai Keidi atidarė du- 
ris, jis vilkosi juodą megztinį. Išgirdęs trinktelėjimą, vy- 
riškis sustingo, todėl megztinis dengė pusę veido — matė- 
si tik akys. Apatinė veido dalis buvo uždengta — tarsi jis 
būtų su šydu. 

Keidi stovėjo nejudėdama, net nekvėpuodama ir spok- 
sojo į jį. Šias akis ji pažintų bet kur. Jis ir yra tas vyras su 
šydu! 

Mergina žiūrėjo į vyriškį, atrodė, visą amžinybę, pri- 
simindama tuos šimtus kartų, kai jį sapnuodavo. Visados, 
kai ji būdavo nusiminusi ar sutrikusi, jis ateidavo, ramin- 
davo, ir ji pasijusdavo nevieniša. 

Užgniaužusi kvapą, Keidi stebėjo, kaip vyriškis pa- 
traukia žemyn megztinį, ir dabar pirmą kartą pamatė visą 
jo veidą. 

Tas veidas kampuotas; aukšti skruostikauliai pabrėžia 
keturkampį ir truputį kreivą smakrą. Nosis tiesi, išsipūtu- 
siomis šnervėmis — aristokratiška. Vienintelė minkšta vei- 
do vieta — sodrios lūpos; Keidi nesusilaiko nepagalvoju- 
Si, jog jos atrodo švelnios kaip vaiko. 

Tačiau akyse slypi skausmas — toks gilus, kad tikriau- 
siai nė pats vyras nežino, iš kur jis kyla. Bet Keidi žino. 

Ji prisiminė, kaip kažkada galvojo, jog Gregoris pa- 
našus į šį vyrą. Ne, sumetė ji dabar, Gregoris nė iš tolo 
neprimena šio vyro. Niekas kitas šioje Žemėje negali būti 
panašus į jį. 

— Jei neklystu, jūs esate panelė Long, — prakalbo vy- 
ras, ir jo balsas nuskambėjo taip kaip ir sapne — gilus, 
šiek tiek gergždžiantis, gal net'primenantis urzgimą. 

Keidi pagalvojo, jog verta kuo greičiau atsisėsti, kol 
nenugriuvo. Nenuleisdama nuo vyro akių, ji įsikabino į ak- 
somu trauktos kėdės atlošą ir beveik sudribo ant jos. 

— Dabar, kai jau įsiveržėte čionai, gal pasakysite, ko 
norite iš manęs? 

Tačiau Keidi negalėjo net išsižioti. Ji tik spoksojo, ap- 
imta džiugesio ir tuo pačiu metu baimės, nes jautėsi ap- 
stulbusi matydama vyrą gyvą. 

K. T. Džordanas irgi paniuręs stebeilijosi į merginą, 
trokšdamas, kad ji nebūtų tokia velniškai graži. Lankytoja 
turėjo nepaprastai ilgus tamsius šilkinius plaukus, supin- 
tus į jo rankos storumo kasą, kuri raitėsi ant kėdės akso- 
mo. Tankios blakstienos supo gražias tamsias akis; nosytė 
mažutė, lūpos tamsiai raudonos ir nesugadintos kosmeti- 
kos. O kūnas! Mergina jį slėpė po pigios medžiagos drabu- 
žiais, bet jis matė gundančius išlinkius, į kuriuos vien pa- 
žiūrėjus prakaitavo delnai. Jį pažįstami dažnai kaltindavo 
senamadiškumu, nes jam patiko moteriškos moterys, 0 ne 
tos, pastaruoju metu itin madingos, — dvylikamečių ber- 
niukų kūnais ir didelėmis dirbtinėmis krūtimis. 

Aistra, Džordanai, tarė jis sau. Tu per senas, kad leis- 
tum geiduliams valdyti tavo širdį. Vyriškis žinojo, kodėl ji 
čia ir ko nori. Juk pagaliau argi jis per visą savo gyvenimą, 
nežinojo, jog tokia diena ateis? 

Reikia liautis spoksoti jam į akis, tarė sau Keidi. Pri- 
valau atgauti blaivų protą, galvoti apie savo misiją, prisi- 
minti, kas aš tokia ir kur atsidūriau. Jei dabar prisiversčiau 
pakartoti meduolių receptą, gal pavyktų susikoncentruoti. 

Nusukusi į šoną akis, Keidi pradėjo galvoti... 

Tačiau niekaip negalėjo prisiminti jokio recepto, nes 
už vyriškio stūksojo didžiulė apšviesta stiklinė spinta, o 
Joje prilaikomi nematomų virvių kabojo nepaprasto grožio 
kardai — iš viso pasaulio ir įvairiausių istorijos laikotar- 
pių. Tokius kardus Keidi buvo mačiusi specialiuose auk- 
cionams skirtuose žurnaluose, kuriuose vėliau galėjai per- 
skaityti, kad vienas ar kitas daiktas buvo parduotas “pano- 
rusiam likti nežinomam" už ketvirtį milijono dolerių. 

Keidi atsisuko į vyriškį ir pamatė, jog jis net nepaju- 
dėjo iš vietos ir taip pat stebeilijosi į ją. Mergina numanė, 
kad po jo drabužiais slepiasi lieknas ir stiprus kūnas, ir nė 
kiek neabejojo, kad jis moka naudoti bet kurį iš šių kardų. 

— Aš... aš sutikau jūsų senelę, — šiaip ne taip išste- 
nėjo Keidi. 

— Mano senelė mirė, kai man buvo treji, be to, abejo- 
ju, ar jūs išvis tada buvote gimusi. 

— Ne, aš... aš sutikau tą, kuri mirė dar prieš jums gims- 

tant. — Net jai pačiai tai skambėjo kvailai; ji kalbėjo tarsi 
Naujojo Amžiaus guru. 

Vyriškio globėjiška šypsena leido suprasti, kad visiš- 
kai jai pritaria: 

— A, suprantu. Ar aš teisingai manau, kad jūs sutiko- 
te tą, kurią mano senelis — aišku, kai jis buvo dar gyvas, — 
meiliai vadino Negailestingąja Rut? 

Keidi krūptelėjo: 

— Rut Džordan buvo labai miela dama, ji tik stengėsi 
apsaugoti... — Mergina nutilo, nes vyras šypsojosi taip at- 
laidžiai, kad ji nebegalėjo tęsti. Kažkodėl pajuto kaupian- 
tis pyktį, nors pati įsiveržė į jo kabinetą, taigi pykti turėtų 
jis. Tačiau Džordano įvaizdis sudarė didžiąją jos gyveni- 
mo dalį. Jis — arba jo dvynys — šimtus kartų lankydavo 
ją sapnuose. Negi jis neturėtų jos atpažinti? Ar bent jau 
pamatęs ją pajusti kokį širdies krustelėjimą? 

Tačiau vyriškis žiūrėjo į ją kaip į paskutinę kvaišą ir 
tarsi laukė, kol jinai padarys ką nors, ko jis ir tikėjosi. 

— Atrodo, imu suprasti, — lėtai prabilo vyras. — Jūs 
manote esanti aiškiaregė ir atėjote čionai, kad perduotu- 
mėte man — kaip ten dabar vadinasi? — pranešimą iš pra- 
eities? Sakykit susimildama, kiek aš jums skolingas už šią 
informaciją? Šimtą? O gal norėtumėte tūkstančio? Labai 
tikiuosi, jog ne daugiau. 

Keidi paniuro ir kietai sučiaupė lūpas: 

— Aš nenoriu iš jūsų jokių pinigų. 

— Tikrai? 

Vyriškis nužvelgė ją nuo galvos iki kojų, tada dėbte- 
lėjo jai į akis, ir Keidi pajuto, kaip ją pila prakaitas. Toji 
ugnis ir energija, deganti jo akyse, atrodė, sunaikins ir ją. 

Keidi norėjo pulti jam į glėbį, bet išsigandusi dairėsi į 
duris. Kažin, ar jis šitaip Žiūri į visas moteris? 

Kantriai, tačiau nepatikliai žiūrėdamas, vyras laukė, 
ką ji atsakys. 

Privalau vykdyti Rut prašymą, priminė sau Keidi ir 
išsitiesė: 

— Rut labai apgailestavo dėl to, ką padarė savo sū- 
nui, ir norėjo tai kažkaip ištaisyti, bet nesuspėjo, nes ne- 

trukus mirė. Sūnus į jos laidotuves neatvyko. — Keidi jau- 
tė, jog netgi pati tuo netiki. Ji giliai įkvėpė, bandydama 
suvaldyti virpulį. — Ji paprašė manęs surasti palikuonius 
ir... na, tiesiog surasti juos, ir viskas. Aš tik norėjau jums 
pasakyti, kad... 

Kabineto šeimininkas ciniškai nusišiepė: 

— Jūs prašote manęs patikėti, kad buvote sutikusi ma- 
no seniai mirusią senelę ir kad ji paprašė jus aplankyti ma- 
ne? Tik tam, kad pasisveikintume? 

Keidi tyčia meiliai nusišypsojo: 

— Aš ne tik sutikau jūsų senelę, aš taip pat ištekėjau 
už Rut anūko, kuris mirė, kai turėjo devynerius. — Tegu 
galvoja, ką nori, nutarė mergina. 

Pajuto, jog labai nori nutrinti nuo jo veido tą visa Ži- 
nančio išraišką. Nėra ko abejoti — šis Džordanas pripra- 
tęs, kad Žmonės pagarbiai lankstytųsi prieš jį ir pasišoki- 
nėdami vykdytų kiekvieną paliepimą, tačiau ji nė nesiren- 
gė taip daryti, ypač kai dabar tokiu piktu ir grėsmingu vei- 
du žiūri į ją. Tačiau ne vien įniršis privertė smarkiau su- 
plakti mano širdį. Jis pavydi, pagalvojo Keidi, bet nuspren- 
dė, jog tai neįmanoma. 

Skubiais ir ilgais žingsniais vyriškis žengė prie bufe- 
to, atsidarė baro dureles ir, įsipylęs pusę stiklo gelsvo vis- 
kio, vienu gurkšniu ištuštino. Kai jis net nesusipurtė, Kei- 
di pagalvojo, kad vyriškis arba būsimasis alkoholikas, ar- 
ba kažkas jį labai nuliūdino. Kartu suvokė, jog jai nepa- 
siūlė nieko. 

K. T. Džordanas atsisuko į Keidi. 

— Panele Long, aš neturiu laiko tokiems pokalbiams. 
Ir galiu užtikrinti, jog jokių pinigų jums neduosiu, nesvar- 
bu, kad ir kokia neįtikėtina būtų jūsų istorija. 

Keidi apstulbusi liko sėdėti kur sėdėjusi. Koks jis nie- 
kingas, taip įsimylėjęs savo pinigus, kad jam atrodo, jog ir 
kiti miršta dėl jų; bet vis dėlto kažkas ją traukė prie šio 
pasipūtėlio. Jis visiškai svetimas, tačiau Keidi atrodė, tar- 
si daugumą savo naktų būtų praleidusi su šiuo vyru. 

Džordanas paniuręs piktai dėbsojo į ją. Smarkiai be- 
sitrankančia širdimi Keidi atsistojo, atsuko jam nugarą ir 

žengė prie stiklinės spintos. Joje, be kardų, matėsi ir peilių 
kolekcija — labai panašių į tuos, kuriuos Koulas slėpdavo 
savo drabužiuose. Beveik visą gyvenimą Keidi darbavosi 
su peiliais, todėl nesunkiai paslapčia ištraukė vieną peilį, 
užsimojo ir sviedė. 

Tarsi žaibas vyriškis sugavo ore skriejantį peilį. 

Ir tą akimirką Keidi išvydo Koulą. Vos mirksnį tam- 
susis paniurėlis, stovintis priešais ją, dingo, o jo vietoje 
stojo Koulas besijuokiančiomis mėlynomis akimis ir sau- 
lės nutviekstais auksiniais plaukais. Taip pat skubiai, kaip 
ir atsiradęs, vaizdas išblėso, ir Keidi vėl stovėjo viena ka- 
binete su vyru, šimtą kartų sapnuotu, visados tiesiančiu jai 
ranką, visados kviečiančiu joti su juo. 

Bet šis vyras tik stebeilijosi į ją degančiomis ir nepa- 
tikliomis akimis. 

— Jei ketinate nualpti, tai turiu jus perspėti, kad ši- 
taip mėgino ir kitos moterys; beje, galiu užtikrinti, kad man 
tai nedaro jokio įspūdžio. — Pažiūrėjo į peilį savo ranko- 
je. — Tačiau dar nė viena nebandė sviesti į mane peilio. 

— Kaip gaila, — atšovė Keidi, žiūrėdama į vyriškį; 
paskui persimetė per petį savo krepšį. — Ką gi, pranešimą 
perdaviau, tai dabar jau ir eisiu... 

— Jūs taip manote? Kaip matote, turiu dar ir kitokių 
ginklų, kuriais galite pasinaudoti. 

Keidi skubiai atsisuko ir įsmeigė į jį akis: 

— Pone Džordanai, jūsų protėviai buvo nuostabiausi 
ir maloniausi žmonės, kokius kada esu sutikusi. Koulas 
Džordanas buvo vyras, kuris žinojo, kaip mylėti moterį, 
mylėti tokia meile, kuri padeda sukurti visą pasaulį. O Rut 
Džordan padarė tai, ką padarė, nes ji per stipriai mylėjo ir 
labai kentėjo, kai neteko tų, kuriuos mylėjo. — Mergina 
sužaibavo akimis. — Kaip bjauru, kad tokių mielų žmonių 
palikuonis tesugeba galvoti tik apie pinigus. 

Ji trumpam nutilo ir paniekinamai nužvelgė vyriškį. 

— Ir kai pagalvoju, kad šitiek metų ieškojau jūsų... — 
tyliai pridūrė ir pasuko durų link. 

Vyriškis sustabdė Keidi, kai šios ranka jau palietė ran- 
keną, ir pats sustojo šalia, bet nesiliesdamas. 

— Kas buvo Rut meilužis? — tyliai paklausė. 

Keidi pyktelėjo, tačiau, kai atsigręžė ir pažiūrėjo į jį, 
pajuto, jog sunkiai gali atsispirti artumo poveikiui. Mergi- 
na galėjo įsivaizduoti, ką reiškia jausti meilę, geismą ar 
aistrą kitiems vyrams, tačiau niekas jos neparengė tam, ką 
pajuto, stovėdama šalia šio vyro. Atrodė, kad virpa kiek- 
viena jos kūno ląstelė, o žiūrint į jo tamsias akis, — tarsi 
krinta į bedugnį tvenkinį — vis žemyn ir žemyn, ir žemyn. 

Vyriškis atsitraukė, tarsi ji būtų kokie nuodai, ir šis jo 
veiksmas grąžino Keidi blaivų protą. Ji žinojo, kad Džor- 
danas ją bando. Jauniausio Rut sūnaus tėvas, kaip visi ma- 
nė, buvęs tikrasis vyras. 

— Jis buvo Koulo draugo Tariko tėvas, egiptietis, — 
vos įstengė sušnabždėti ji. — Štai kodėl jūs turite jo vardą. 
Ir štai kodėl jūs tamsus, tuo tarpu kai kiti Džordanai — 
šviesiaplaukiai. — Virpančiomis rankomis Keidi sugraibė 
rankeną, atidarė duris ir išėjo. 

Palikusi prašmatnų K. T. Džordano kabinetą, Keidi nė- 
JO į viešbutį, bet ėmė klajoti miesto gatvėmis. Sokas, apė- 
męs ją, vis labiau stiprėjo. Ji atpažino vyriškį, tačiau jis 
nieko jai nejautė, išskyrus galbūt... Išskyrus galbūt aistrą 
jo akyse. Bet tai neturi reikšmės. Svarbu, ką pasakė jam ir 
kaip viskas baigėsi. Ji susitiko su juo, ir jis jai nepatiko. 

Bet jei tas vyriškis jai nepatinka, tai kodėl mintis, jog 
niekada jo nebepamatys, skaudina labiau nei išsiskyrimas 
su Koulu ar Gregoriu? Būdama su Koulu Keidi žinojo, jog 
nerealu tai, kas vyksta tarp jų ir kad ilgai nesitęs. O Gre- 
goriui ji jautė labiau dėkingumą nei meilę už tai, kad ši- 
toks vyras susidomėjo ja. 

Tačiau sapnuodama arabą, mergina visuomet tikėjo, 
kad jei jį suras, patirs ir Tikrąją Meilę. 

Bet gyvenimas — tai ne pasaka. Ji surado savo sapnų 
herojų, bet jis nieko nepajuto. Meilės iš pirmo žvilgsnio 
nebuvo. 

Tai kas dabar? — galvojo Keidi. Dabar, kai reikalai 
su Legenda visiškai baigti, ką veikti su savo gyvenimu? 
Susirasti darbą, sutaupyti pinigų ir atidaryti nuosavą res- 
toranėlį ar kulinarijos mokyklą ar... Staiga Keidi pasijuto 

be galo vieniša. Gyvenimas dabar primena laikotarpį po 
mokyklos baigimo, tik tada jai buvo atviras visas pasaulis. 
O dabar, praėjus keleriems metams, ji atsidūrė ant paties 
dugno. Ji jau nebe taip graibstoma specialistė. 

Ne, pasiryžo Keidi, ji nepradės gailėtis savęs. Ji pa- 
darė, ką galėjo, kad padėtų Rut, Koului ir Legendai, taigi 
pats laikas eiti maldauti darbo. Laikas pradėti naują gyve- 
nimą — su naujais nuotykiais, su... 

Keidi apsisuko ir patraukė viešbučio link, stengdama- 
si pakelti sau ūpą, tačiau nelabai sekėsi. Atidariusi kamba- 
rio duris, pirmiausia pastebėjo mirksinčią autoatsakiklio 
lemputę ir nusistebėjo — kas jai galėjo skambinti? Milijo- 
ninę sekundės dalį šmėstelėjo mintis, jog galbūt Tarikas 
Džordanas; bet merginos spėjimas nepasitvirtino, — buvo 
pranešta, kad jos vardu gautas paketas, — ar jį atnešti į 
kambarį? 

Po valandėlės pasiuntinys įteikė Keidi didelį skubų pa- 
ketą iš Virdžinijos, ir jos širdis nukrito į kulnus. Kaip, po ga- 
lais, Gregoris sužinojo, kur ji apsistojusi? Numetusi paketą 
ant lovos, mergina nuėjo į dušą, išsiplovė plaukus, įsijungė 
televizorių ir tik tada pastebėjo siuntėjo vardą: Džeinė. 

Keidi smalsiai atidarė paketą. Viduje buvo du standar- 
tinio dydžio vokai — vienas storas, kitas — plonas. Pir- 
mąjį laišką siuntė vienas vyrukas, dirbantis “Svogūnuo- 
se". Kai Keidi pradėjo jį skaityti, iš tiesų pagerėjo nuo- 
taika. Vyrukas rašė, jog nuo tada, kai Keidi paliko restora- 
ną, reikalai taip pablogėjo, kad visi pas Keidi dirbę virėjai 
ėmė ieškotis kitų darbo vietų. Toliau jis dėkojo Keidi, kad 
tiek daug ko jį išmokė ir kad "išauklėjo" mažąją pabaisą 
ponią Norman. 

Šypsodamasi Keidi paskambino kambarių tarnybai ir 
užsisakė svogūnų sriubos bei vaisių salotų, tada ėmė skai- 
tyti toliau. Vyrukas teigė: kadangi jie visi savo gyvenimo 
aprašymuose mini Keidi vardą, todėl gauna geresnius dar- 
bus, taigi jaučiasi esą skolingi Keidi ir norį kaip nors jai 
atsidėkoti. 

Čia Keidi neišlaikiusi nusikvatojo, nes pasirodė, kad 
šniukštinėti, šnipinėti ir mėgėjiškai sekti ir buvo būdas at- 

sidėkoti. Pirmiausia jie ėmė dažnai slapčia lankytis Gre- 
gorio kabinete ir peržiūrinėti visus dokumentus. “Tas sto- 
rasis vokas yra mūsų pirmųjų savaičių darbo rezultatas, — 
rašė vyrukas. — Vėliau mes dar labiau įsidrąsinome". 

Iš smalsumo padidėjusiomis akimis Keidi pakratė sto- 
rąjį voką, ir iš jo iškrito koks tuzinas laiškų. Ant daugu- 
mos jų matėsi garsių restoranų ir viešbučių rekvizitai; kiek- 
vienas laiškas maldavo Keidi dirbti pas juos. Kai kuriuos 
laiškus parašė Žmonės, norintys atidaryti restoranus; jie 
maldavo Keidi vadovauti jų veiklai. 

Kurį laiką Keidi negalėjo patikėti tuo, ką mato. Laiš- 
kuose kartojos1 žodžiai | "prašome", "maldaujame", buvo 
kai buvo sudraskyti į skutelius, bet kažkokia draugiška siela 
pasistengė juos atidžiai suklijuoti. 

Suvokusi, ką mato, Keidi ėmė šokti po kambarį; tada 
paskambino kambarių tarnybai ir užsisakė butelį geriausio 
šampano. 

— Jokių darbo interviu, — tarė ji. — Jokių darbo mal- 
davimų. Jokių... — Daugiau Keidi nieko nebesugalvojo, 
bet kai padavėjas atnešė valgį ir šampaną, ji davė jam de- 
šimt dolerių arbatpinigių, atsikimšo butelį, įsipylė taurę vy- 
no ir pasveikino save. 

Nuostabu, kaip per tokį trumpą laiką gali pasikeisti 
pasaulis, galvojo mergina, žvilgčiodama į laiškus ant Io- 
vos. Vieną momentą ji neturėjo kur eiti, o kitą — gavo pa- 
siūlymų iš viso pasaulio, nes vienas laiškas buvo iš Lon- 
dono, o kitas — iš Paryžiaus. 

Kaip jie mane surado? — staiga nusistebėjo Keidi ir, 
grįžusi prie lovos, pažvelgė į dar neatplėštą laišką. Pama- 
čius, jog jis nuo Džeinės, merginos širdis net suspurdėjo. 
Ar įžvalgioji Džeinė vėl ims pamokslauti, kaip kvaila išei- 
ti iš vieno darbo nesusiradus kito? 

Keidi išgėrė pirmą taurę, įsipylė antrą sykį ir tik tada 
atplėšė Džeinės laišką. Pusę puslapio užėmė Džeinės aiš- 
kinimas, kiek ji turėjo vargo, kol surado Keidi, — jai teko 
apskambinti beveik visus Niujorko viešbučius. Kad Keidi 
Niujorke, Džeinė sužinojo iš Gregorio užsiminusi, jog keti- 

na jį sutaikyti su mergina. — Tas vyras iš tikro tiki, kad 
gali nugalėti bet kurią moterį, ar ne? — klausė Džeinė, pri- 
versdama Keidi nusišypsoti. 

“Aš tau pavydžiu, — rašė Džeinė. — Visi Žmonės, su 
kuriais tu dirbai, labai myli tave. Jie labai rizikavo, šniukš- 
tinėdami po Gregorio šiukšles, o paskui paskambino man, 
nes žinojo, jog aš padarysiu viską, kad surasčiau tave". 

Keidi suvalgė keletą šaukštų sriubos ir užbaigė skai- 
tyti Džeinės laišką. “Keidi, gal pastaruoju metu aš iš tikro 
elgiausi neteisingai, — rašė draugė. — Zinau, kad dažnai 
būnu valdinga — tą patvirtintų ne vienas, — bet tikiuosi, 
jog Žinai, kad rūpinuosi tavimi. Vienintelis Gregorio pri- 
valumas — graži išvaizda. Jis elgėsi su tavimi kaip su men- 
kai apmokama tarnaite — taip pat, kaip ir mano šeima. Aš 
supratau tą tik dabar. Noriu tau pasakyti, jog tu esi geriau- 
sias ir švelniausias Žmogus, kokį esu sutikusi, todėl jau- 
čiuosi tau skolinga už praeities nuodėmes. Taigi atleisk 
man, jei pamačiusi tave su vyru sakau, jog jis nevertas val- 
gyti prie tavo stalo. Kad ir kaip nuspręstum tvarkyti savo 
gyvenimą, nepamiršk pasiimti iš jo tai, ką jis tau siūlo ir 
neatiduok jam visos savęs. Kai sutiksi kitą vyrą, pasistenk, 
kad tr jis tau ką nors duotų. Tu to verta". 

Gal paveikė vynas, bet staiga Keidi akis aptraukė mig- 
la, ir ji chalato rankove nusibraukė ašaras. Mergina keletą 
kartų perskaitė Džeinės laišką, tada įsikišo jį į kišenę ir ėmėsi 
valgių. Bjauri diena virto nepaprastai puikiu vakaru. 

Baigusi valgyti ir išgėrusi dar vieną taurę šampano, 
Keidi prisiminė, jog neatplėšė dar vieno laiško. Nusišluos- 
čiusi rankas, ji pasklaidė širdžiai mielus laiškus, gautus iš 
dar mielesnių žmonių, ir ištraukė iš po jų ploną voką. Jis 
buvo baltas, puikios kokybės, o atgalinis adresas rodė kaž- 
kokią teisinę Niujorko firmą. Visai kaip šešiasdešimtųjų 
Medisono aveniu. 

— O varge, — garsiai tarė ji, peiliu perpjaudama vo- 
ką. — Man tokia garbė. 

Kai Keidi pamatė, jog laiškas adresuotas poniai Koul 
Džordan, ji vos neužspringo šampanu. 

Pats laiškas buvo labai trumpas. Ponas V. Hartfordas 
Fauleris IV prašo ponią Džordan paskambinti jam kaip ga- 

lima greičiau. Reikalas skubus. Toliau sekė ilgas telefonų 
numerių sąrašas su išraiškingomis frazėmis: užmiesčio na- 
mas, butas, mobilus, pakrantės jachta — ir dar keturi fir- 
mos numeriai. “Negaliu nė apsakyti, ponia Džordan, kaip 
tai skubu, — rašė jis. — Turite susisiekti su manimi ne- 
delsdama, jei norite suspėti padaryti tai per laiko tarpą, nu- 
statytą Rut Džordan. Paskambinkite man bet kuriuo metu. 
Bet kada, bet kur. Tiesiog paskambinkite kuo skubiau". 

Keidi perskaitė laišką tris kartus ir tik tada pastebėjo, 
kad jis datuotas prieš mėnesį. Tai reiškė, kad Gregoris ga- 
vo jį dar prieš jai išeinant. Taip pat reiškė, jog kažkam te- 
ko pasiknisti tarp jo dokumentų. Dar daugiau: laiškas bu- 
vo siųstas į jos butą, o ne į restoraną, o tai reiškė, kad Gre- 
goris tikrino jos asmeninį paštą. 

— Įdomu, kiek jis sumokėjo mano šeimininkei, kad 
pirmas patikrintų mano paštą? — iškošė Keidi. Kurį laiką 
ji dar svarstė, kiek gavo kitų pasiūlymų, kol dirbo “Svogū- 
nuose"', ir kuriuos perėmė Gregoris. Žinoma, viskas Nor- 
manų restoranų labui. 

Nėra prasmės gaišti laiko, pagalvojo mergina, ir, pa- 
stvėrusi telefono ragelį, ėmė sukti pirmąjį iš laiške pami- 
nėtų telefono numerių. Firmos telefonu atsiliepė autoatsa- 
kiklis, ir Keidi paliko žinutę. Tada pasigarsino televizorių, 
nusprendusi pažiūrėti kokią programą, tačiau, dar kartą per- 
skaičiusi advokato laišką, išjungė televizorių ir paskambi- 
no kitais numeriais. 

Keidi prisiskambino mobiliojo telefono numeriu ir vos 
prisistačiusi išgirdo cypiant mašinos stabdžius. 

—-Keidi Džordan? — netikėdamas perklausė vyriš- 
kis. — Jūs tuo tikra? 

Ji nusijuokė, nes nujautė, kad tas žmogus paprastai ne- 
prarasdavo santūrumo kaip kad dabar. 

— Kiek valandų? — beveik karštligiškai pasiteiravo 
Jis. — Dešimta vakaro, taip? Jei atsiųsčiau malūnsparnį, ar 
per porą valandų atskristumėte iš Virdžinijos į Niujorką? 
Ar įmanoma suspėti tai padaryti dar šiandien? 

— Aš jau Niujorke. Ar negalėtumėte man pasakyti, kas 
čia vyksta? Ką jūs žinote apie Rut Džordan? 

— Mažiau nei jūs, esu tuo tikras, — skubiai atsiliepė 
jis. — Klausykit, ponia Džordan. 

— Būčiau dėkinga, jei manęs taip nevadintumėte. Aš 
Keidi Long. Keidi, taigi prašyčiau... 

Vyras, atrodė, nė negirdėjo jos: 

— Gerai, taigi jūs Niujorke, aš Konektikute, o jis... O 
kur, velniai rautų, jis? 

Keidi ėmė irzti. 

— Kas jis? — piktokai pasiteiravo ji. 

— Džordanas, K. T. Džordanas! Jūs privalote pasima- 
tyti su juo iki vidurnakčio. Jei to nepadarysite, testamen- 
tas taps negaliojančiu. 

— Nesuprantu, apie ką kalbate, bet aš jau mačiausi su 
ponu Džordanu šiandieną. Man teko apgaule įsiveržti į jo 
kabinetą, bet aš... 

Keidi nutilo, nes vyras ėmė juoktis. Ne, ne juoktis, o 
stūgauti. Tiesą sakant, jai atrodė, jog jis šokinėja mašino- 
je, dainuoja ir šaukia iš visų plaučių, mojuodamas mobi- 
liuoju telefonu. 

— Pone Fauleri! — sušuko Keidi, bet jis jos negirdė- 
j0. 

Prispaudusi prie peties ragelį, Keidi pasiėmė taurę ir 
ėmė laukti, kol tas pamišėlis apsiramins ir paaiškins, kas 
čia vyksta. 

Jai teko gerokai palaukti, o kai vyras vėl prašneko, ji 
pamanė, jog jis verkia. Verkia taip, kaip verkia vyrai, lai- 
mėję “Indianapolį 500". 

— Keidi, — tarė jis, stengdamasis suvaldyti savo trūk- 
čiojantį kvėpavimą, — ar kas nors matė jus šiandieną Džor- 
dano ofise? Bet kas? 

— Keletas žmonių. Administratorė, vyras, atėjęs dėl 
darbo, sargybinis apačioje, koks pustuzinis kitų darbuoto- 
jų... Todėl padėkite man, pone Fauleri, nes jei jūs vėl pra- 
dėsite stūgauti, aš numesiu ragelį. 

Vyras vėl nusijuokė ir pamėgino susivaldyti: 

— Gal galėtume pasimatyti rytoj? — mandagiai pasi- 
teiravo jis. — Mes turime kai ką aptarti. 

— Ar būtų nemandagu, jei paklausčiau — ką? 

Vyriškis valandėlę patylėjo, tada paklausė: 

— Keidi, ar turite gyvenimo svajonę? 

— Zinoma, turiu, — atkirto mergina, pažvelgusi į te- 
lefoną. Jis tikrai pamišęs. 

— O kokia jūsų svajonė yra pati neįtikinamiausia? 

Ne tavo reikalas, pagalvojo Keidi, tačiau, pažvelgusi 
į laiškus ant lovos, nusišypsojo. 

— Norėčiau atidaryti nuosavą restoraną. 

Kažkodėl josios svajonė vėl sukėlė juoko audrą, ir Kei- 
di teko kantriai palaukti. 

— Jūs turėsite savo restoraną. Turėsite viską, ko nori- 
te, tik privalote rytoj ateiti į mano firmą. 

— Kokiu laiku? 

Ir vėl jis ėmė juoktis: 

— Ateikite bet kuriuo laiku, Keidi. Aš jūsų lauksiu. 
Mano automobilis lauks jūsų prie... o Dieve, aš net neži- 
nau, kur jūs apsistojusi! 

Keidi padvejojo, ar išvis sakyti šiam Žmogui ką nors 
apie save. 

— Man nereikia automobilio, aš ateisiu į jūsų firmą 
rytoj, dešimtą valandą. Ar ne per anksti? 

— Ne, — linksmai atsakė vyriškis. — Kada tik jums 
patogu. Mes visi lauksime jūsų. 

— Tai iki pasimatymo, — tarė mergina ir padėjo rage- 
lį. Koks keistas žmogus, pagalvojo ji, su nuostaba žiūrėda- 
ma į telefoną; paskui nutarė nesukti sau galvos ir pažvelgė 
į darbo pasiūlymus. Kurį man priimti? — svarstė ji. — Siet- 
las — nebloga vietelė. 

Po pusvalandžio Keidi užmigo tarp laiškų ir prabudo 
tik be penkiolikos dešimtą, todėl pavėlavo į susitikimą su 
ponu Fauleriu. Bet, kaip jis pats sakė, tai nesvarbu, nes jie 
visi jos lauksią. 


22 skyrius 
Senojo pasaulio elegancija Faulerio ir Teito firmoje 


privertė Keidi dar stipriau suvokti, kokie pigūs ir prasti jos 
rūbai. Ši vieta skirta Šane!, pagalvojo mergina, eidama mar- 

muriniu koridoriumi. Šane! rūbus ji buvo mačiusi tik žur- 
naluose, bet turėjo vaizduotę. 

— Aš esu Keidi Lon... — tarė ji administratorei, tačiau 
šioji net neleido jai baigti ir pašokusi pradėjo aikčioti. 

— O taip, prašom čia, ponas Fauleris laukia jūsų. Gal 
norėtumėt kavos? O gal arbatos? Gal norėtumėte ko nors 
užsisakyti? 

Keidi nespėjo net atsiliepti į visus pasiūlymus, kai at- 
sidarė didelės dvigubos durys su gražiais variniais vyriais 
ir jose pasirodė aukštas, gražus, žilas vyriškis, dėvintis nuo- 
stabiai dailų trijų dalių kostiumą. 

— Keidi, — iškvėpė jis, tarsi visą gyvenimą būtų lau- 
kęs, kada galės tai pasakyti. 

— Jūs esate ponas Fauleris? — netikėdama paklausė 
Keidi, nes negalėjo patikėti, kad šis elegantiškas vyriškis 
ir yra tas stūgautojas. Jis atrodė kaip kino žvaigždė iš so- 
fistikuotų 1930 metų filmų, kuriuose paprastai vaidindavo 
Keris Grantas. 

— Bilas, — tarė jis ir, uždėjęs ranką ant Keidi užpa- 
kaliuko, palydėjo ją į savo kabinetą, į kurį įžengusi mergi- 
na nevalingai aiktelėjo. Tai buvo tarsi biblioteka anglų už- 
miesčio name, — viskas čia tamsiai žalios ir vyšnių spal- 
vos, su mediniais raižiniais ant sienų. Ant vienos sienos 
kabojo paveikslas, labai primenantis Van Gogo originalą. 

— Gal ko nors norėtumėt? — paklausė vyriškis. 

Keidi jautėsi taip nejaukiai, kad net pabandė pajuo- 
kauti: 

— Gal naujų batelių? — tarė ji ir šyptelėjusi atsisėdo 
ant dailios nedidelės tamsiai žalios sofos. Vyriškis šiltai 
jai nusišypsojo. 

Atsisėdusi Keidi įdėmiai pažvelgė į vyrą. Ji nė už jo- 
kius pinigus neprisivers vadinti jį Bilu. 

— Gal papasakotumėte man, kas čia vyksta? 

Valandėlę vyriškis stovėjo, palinkęs prie jos tarsi bokš- 
tas; paskui atsisėdo ant kėdės priešais ir mostelėjo į tvar- 
kingą dokumentų krūvelę ant antikvarinio kavos staliuko: 

— Turiu prisipažinti, kad nė vienas klientas nesukėlė 
man tokio smalsumo kaip jūs. Aš nieko nežinau apie jūsų 


232 


ryšius su moterimi, mirusia jau beveik prieš šimtą metų. 
Tik žinau, kad jūs buvote ištekėjusi už jos anūko, bet jei 
tai būtų tiesa, jums turėtų būti irgi netoli šimto. — Cia jis 
nusikikeno ir pažvelgė į ją tokiu žvilgsniu, kuris, Keidi nuo- 
mone, turėjo sakyti: “Tu gali pasitikėti manimi". 

Keidi irgi šyptelėjo jam, tačiau nė trupučio nesųsigun- 
dė išsipasakoti, ką teko patirti. 

— Ką gi, aš neketinu lįsti į jūsų sielą. — Senasis vy- 
ras ir vėl sukikeno. — Ne, jei galėčiau, tai įlįsčiau, bet jau- 
čiu, kad nieko iš to neišeitų. Jei jūs bent perpus tokia pa- 
slaptinga kaip kiti Džordanai, tai aš nieko nesužinosiu. 

Keidi prasižiojo sakyti, kad ji nėra Džordan, bet susi- 
laikė. Kuo mažiau ji kalbės, tuo greičiau galės nešdintis iš 
čia, sugrįžti į savo viešbutį ir pradėti skambinėti būsimiems 
darbdaviams. Kai kurie pasiūlymai atsiųsti jau prieš treje- 
tą mėnesių, o tai reiškia, jog Gregoris gavo juos seniai, to- 
dėl Keidi abejojo, ar jie dar galioja. 

— Tikriausiai mums reikėtų pradėti nuo šio, — tarė 
vyriškis ir padavė jai voką — pageltonavusį nuo amžiaus, 
perrištą kaspinu ir užantspauduotą raudonu vašku. 

Net nepalietusi jo, Keidi suprato, jog jis nuo Rut, ir 
skubiai sumirksėjo, slėpdama ašaras. Buvo skaudu pagal- 
voti, kad moteris, kurią ji sutiko vos prieš keletą savaičių, 
taip seniai mirė. Kartais atrodydavo, kad štai pravers du- 
ris, o už jų stovės Rut. Kartais ji nei iš šio, nei iš to pagal- 
vodavo — apie tai reikėtų papasakoti Rut, bet tuoj pat skau- 
džiai suvokdavo, jog moters, kuri jai tapo tokia brangi, jau 
seniai nebėra. 

Keidi pasidėjo voką ant kelių ir pažiūrėjo į advokatą: 

— Negi jums nereikia jokio įrodymo, kad įsitikintu- 
mėte, kad aš esu aš? 

Sypsodamasis jai advokatas ištraukė keletą popieriaus 
lapų iš storo odinio aplanko, gulėjusio ant grindų šalia sta- 
lo, ir padavė merginai. Keidi pamatė, jog pageltusiuose la- 
puose rašalu nupieštos jos su Rut, — visos scenos buvo iš 
tos popietės ir nakties, kurias jos praleido kartu. Štai jos 
vaikštinėja, kalbasi, juokiasi, sėdi šešėlyje prie pikniko sta- 
lo, ant kėdžių verandoje. 

— Toji kita moteris — Rut Džordan? — švelniai pa- 
klausė advokatas, žiūrėdamas, kaip Keidi pirštų galiukais 
liečia popierių. 

— Taip, — sušnibždėjo Keidi. Po piešiniais, lapo kam- 
putyje, ji išvydo užrašytą vardą Džozefo, ištikimojo Rut 
tarno, kuris patarnavo joms ir laukė, kol jos šnekėjosi. Ar 
daug jis išgirdo tą naktį? 

— Ji visai ne tokia, kaip tame piešinyje “Miestas, ku- 
rį sugriovė neapykanta", ar ne? 

— Ji buvo miela, labai miela, — tesugebėjo pasakyti 
Keidi, tačiau, kai ponas Fauleris atsilošė kėdėje patenkin- 
ta veido išraiška, mergina suprato, jog pasakė per daug. 
Pasidarė aišku, kad jis norėjo sužinoti, ar Keidi iš tikro 
kažkaip buvo susitikusi su Rut Džordan, ir dabar tą žinojo. 

— Prašau man atleisti, — tarė atsistojęs Fauleris. — 
Manau, kad norėsite perskaityti Rut laišką vienumoje. Kai 
baigsite, paspauskite šį mygtuką ant stalo, ir aš sugrįšiu. 
Aš palauksiu, kol jūs pasirengsite. — Ir jis išėjo, palikęs 
Keidi vieną. 

Kurį laiką mergina dvejojo prieš atplėšdama laišką, 
nes žinojo, jog tai, ką jame ras, dar kartą įtrauks ją į Džor- 
danų gyvenimą Legendoje. Viena vertus, ji norėjo mesti 
laišką į šalį, grįžti į viešbutį ir imtis ieškoti darbo. Tačiau, 
kita vertus, ją persekiojo K. T. Džordano akys. 

Skubiai, kol nepersigalvojo, sidabriniu peiliuku, kurį 
jai apdairiai paliko ponas Fauleris, Keidi atplėšė laišką. 


Mano brangiausioji Keidi! 

Jei tu dabar skaitai, tai žinau, jog bandei ir tau pavy- 
ko surasti mano palikuonis. Aš daviau tau laiko limitą, nes 
norėjau įsitikinti, ar tau tai įdomu. Jei būtum atidėjusi pa- 
ieškas vėlesniam laikui, būčiau žinojusi, kad nėra ko tikė- 
tis ir kad tu neturi tos meilės ir aistros, kurių tau prireiktų, 
Jei norėtum mums padėti. Aš jaučiau, kad šešių savaičių 
pakaks, jog įsitikintum, kad nebemyli savo Gregorio. Jei 
būtum jį mylėjus, tavęs nebūtų atsiuntę pas mus. 

Jei dabar skaitai mano laišką ir susisiekei su mano 
šeima per duotąjį laiko tarpą, tada esi absoliuti mano šei- 
mos turto paveldėtoja. 

Keidi giliai įkvėpė. Ne, negali būti, jog tai, ką ji skai- 
to, yra tiesa. Ji vėl įsmeigė akis į laišką. 


Galbūt aš tau nepalikau nieko. Kiek žinau, praėjus de- 
vyniasdešimt aštuoneriems metams nuo šio meto, mano šei- 
ma tebėra neturtinga, bet jei mano palikuonys yra tokie 
kaip mano sūnus Koulas Tarikas, tai kažkodėl tuo abejoju. 
Spėju, kad šiuo metu tu esi labai turtinga jauna moteris. 

Kodėl aš tau tiek daug duodu ir visiškai pasitikiu? 
Keidi, tik tu gali tą išspręsti. Tu gali ištaisyti siaubingą 
blogį, ištikusį ne tik mano šeimą, bet ir visus Legendos 
gyventojus. Nes dėl to, kas atsitiko tą lemtingą savaitę, 
kai buvo išžudyta mano šeima, šimtai žmonių kentėjo karta 
po kartos. 

Aš nežinau, kaip tu gali padaryti tai, ko tavęs prašau, 
ir ar išvis tai įmanoma, tačiau maldauju — pamėgink. Zmo- 
nės, kuriuos sutikai Legendoje, niekados neturėjo galimy- 
bės gyventi. Jie neturėjo galimybės užaugti, turėti savų vai- 
kų, pasenti. 

Klydome mes, Keidi, bet ne tu. Tu buvai tik marione- 
tė, bet tavo gerumas ir kilniaširdiškumas buvo tokie dide- 
li, kad sugebėjai prikelti mirusiuosius. Kuriam laikui tu su- 
teikei mums viltį; suteikei mums gyvenimą. 

O dabar aš prašau, kad sugalvotum, kaip tai vėl pa- 
daryti. Aš padariau, ką galėjau, kad padėčiau tau. Sutei- 
kiau tau galią, kokią pinigai gali suteikti žmonėms; tavo 
labui atėmiau iš savos giminės palikimą — dėl moters, su 
kuria praleidau vos kelias valandas. Bet aš pasitikiu tavi- 
mi, nes tu buvai pasirinkta ir atsiųsta mums. Tu gali nau- 
dotis pinigais kaip panorėjusi; jie tavo be jokių sąlygų. Pa- 
sistatyk rūmus, nusipirk tuziną paauksuotų vežimų, — aš 
suteikiu tau tokią teisę. 

Bet neįsivaizduoju tavęs, darančios šitokius dalykus. 
Prašau, maldauju, Keidi, padėk mums. Mums tavęs reikia. 
Visiems mums tavęs labai reikia. 

Su meile ir viltimi — 
Rut Džordan 

Padėjusi laišką, Keidi pasijuto, tarsi ją būtų apleidę 
paskutinės jėgos. “Kuriam laikui tu suteikei mums viltį; 
suteikei mums gyvenimą, — dar kartą perskaitė. — Tavo 
gerumas ir kilniaširdiškumas". Beveik tokius pačius žo- 
džius pasakė ir Džeinė. 

Kaip? — klausė Keidi savęs. Kaip jai atlikti tai, ko 
prašo Rut? Galva taip sukosi, kad Keidi negalėjo nieko su- 
galvoti, negalėjo sudaryti jokio plano. Ji spustelėjo myg- 
tuką, ir tą pačią akimirką pasirodė ponas Fauleris. 

Kai jis atsisėdo, Keidi kilstelėjo Rut laišką: 

— Ar K. T. Džordanas apie tai žino? — pasiteiravo ji. 

— Zino apie ką? — spindinčiomis akimis perklausė 
advokatas, bet Keidi suprato, jog jis tik stengiasi išsiaiš- 
kinti, kiek Žino jinai. 

— Arjis Žino, kad nuo vakar, kai pamatė mane, viskas 
priklauso man? 

Ponas Fauleris nusišypsojo jai: 

— Taip, žino. 

Nenuostabu, kad jis atsisakė priimti mane, pagalvojo 
Keidi. Štai kodėl jis neliepė manęs išmesti į gatvę. Juk nuo 
to momento, kai aš įėjau pro priekines duris, tapau pastato 
savininke. 

Keidi galva kvaito nuo tūkstančio minčių. O svarbiau- 
sia iš jų: ką gi man dabar daryti? 

Tarikas privalo man padėti, galvojo ji, ir staiga mer- 
ginai pasidarė keista, kad pavadino jį Tariku, kai visi kiti 
kreipėsi K. T., — tiksliau sakant, pone Džordanai. Gal to- 
dėl, kad labai dažnai girdėjo šį vardą iš Koulo, o gal todėl, 
kad visą gyvenimą matė K. T. Džordaną arabišku apdaru, 
ir tas arabiškai skambantis vardas jam tiko. 

Nesvarbu, koks jo vardas, bet vyriškis privalo jai pa- 
dėti. Tą Keidi žinojo ir nė kiek neabejojo, nes kažkur gi- 
liai po jo niūria išvaizda slepiasi Koulas. Skausmas ir įtam- 
pa jo akyse atsirado dėl to, kas atsitiko Koului, ir dėl to, 
kas buvo padaryta jauniausiajam Rut sūnui. Koulas suge- 
bėjo išvengti neapykantos, apsimesdamas, jog nieko neįvy- 
ko. O gal tiesiog jis jautėsi itin laimingas, gavęs galimybę 

pagyventi suaugusiojo gyvenimą, jog užpildė skirtąjį Že- 
mėje laiką meile. 

Ir kerštu, pagalvojo Keidi, prisiminusi, ką jis veikė per 
tą dešimtį dienų. Bet mergina nenorėjo patikėti, kad kerštas 
ir buvo toji pagrindinė priežastis, dėl kurios Koului buvo 
suteikta antra galimybė gyventi, nors ir labai trumpa. 

O dabar Rut padarė viską, ką galėjo, kad Keidi padėtų 
Koului ir visiems Legendos žmonėms grįžti į realų gyve- 
nimą. 

Tarikas privalo man padėti, vėl šmėstelėjo mintis; ta- 
da Keidi prisiminė, kokiomis aplinkybėmis yra jį mačiusi: 
sapnuose, o vakar jo kabinete svaidantį piktas pastabas. Ta- 
rikas nepadės vien tik paprašytas. 

— Kas man priklauso? — paklausė ji pono Faulerio. 

— Beveik viskas. Visa nuosavybė, kurią Rut Džordan 
valdė iki savo mirties, — ją sudarė keletą milijonų; visas 
pelnas nuo tos nuosavybės buvo kaupiamas jūsų vardu, tik 
jį valdė jos jauniausio sūnaus palikuonis. Testamente yra 
sąlyga, jog vyriausias kiekvienos kartos sūnus būtų pava- 
dintas Koulu Tariku Džordanu. — Pono Faulerio akys sma- 
giai spinduliavo, ir Keidi pagalvojo, jog jam turbūt dar nie- 
kada nebuvo taip džiugu kaip dabar pranešti, kad kažkada 
buvęs Džordanų turtas pereina jai. — Žinoma, su metais 
tas vardas pasidarė nemadingas, todėl tai, ką reiškia ini- 
cialai, buvo laikoma griežtoje paslaptyje. 

Keidi linktelėjo, nes jau buvo susidūrusi su šia paslap- 
timi. 

— Ar man priklauso ir drabužiai ant jo kūno? — rim- 
tai pasiteiravo ji. 

Cia ponas Fauleris paniuro, ir Keidi pajuto, jog vyriš- 
kis mano ją esant gobšuole, kerštinga ar dar kokia pabaisa. 
O gal jis tik susirūpino, jog ką nors praleido. 

Keidi pasilenkė prie advokato: 

— Pone Fauleri, jūs aiškiai esate advokatas, atstovau- 
jantis bent jau kažkokiai turto daliai, kuri priklausė Džor- 
danams; dabar, kai turtas priklauso man, ar galiu manyti, 
kad būsite ir mano advokatas? Ar galiu atvirai kalbėtis su 
jumis? 

— Taip, žinoma, — atsakė advokatas, ir Keidi paste- 
bėjo, jog jam palengvėjo, bet, kita vertus, rimtai sukluso. 

Mergina kilstelėjo laišką: 

— Rut Džordan prašo manęs kai ką padaryti jos labui. 
Ką konkrečiai, negaliu atskleisti, bet Žinau, kad man pri- 
reiks Tariko, tai yra K. T. Džordano pagalbos. Jūs jį pažįs- 
tate, aš jį mačiau, todėl abu galime drąsiai teigti, kad jis 
atsisakys man padėti. Nebent aš jį kažkaip šantažuočiau. 
Noriu tiksliai žinoti, kas man priklauso, ypač iš asmeninių 
daiktų, — pavyzdžiui, jo kardai, tada galėčiau priversti jį 
man padėti. Ir noriu, kad jūs sudarytumėte kontraktą, ku- 
riame būtų teigiama, jog jei jis man padės, visas turtas jam 
sugrįš. Visas iki paskutinio cento. Man nieko nereikia. 

Ponas Fauleris atlaidžiai šyptelėjo: 

— Tai labai kilnu iš jūsų pusės, bet jūs nė neįsivaiz- 
duojate, kiek daug atsisakote. Galėtumėte pasiimti keletą 
milijonų, ir jis nė nepastebėtų. 

Keidi apstulbusi sumirksėjo, — pirmoji mintis, šovu- 
si į galvą, buvo gražus restoranėlis galbūt Sietle su papil- 
domais kabinetais ir nuolatiniu finansavimu, kad galėtų 
duoti nemokamas kulinarijos pamokas. Mintis jau sukosi 
ant liežuvio galo, bet Keidi susilaikė. Tai ne jos pinigai, 
taigi ji neturi jokios teisės į juos. — Aš neimsiu daugiau, 
nei reikės darbui atlikti. 

— Nemanau, kad jūs suvokiate... 

— Ne, pone Fauleri, nemanau, kad jūs suvokiate, kas 
čia vyksta. Jei Rut nebūtų paprašiusi manęs, būčiau pasi- 
rašiusi tuo dokumentus tą pačią valandą ir grąžinusi viską 
jos palikuonims, bet negaliu. Kaip ji sako: man reikės ga- 
lios, 0 pinigai suteiks man šitą galią. O dabar pasakykite 
man tai, ką turėčiau žinoti. 

Kurį laiką advokatas sėdėjo šypsodamasis, ir Keidi nu- 
jautė, apie ką jis mąsto. Gal dabar ji ir tiki, kad galės atsi- 
sakyti šių pinigų, bet ar pajėgs, kai ateis laikas? Bet vyriš- 
kis nežino, kad Keidi jau matė, kokį blogį gali sukelti pi- 
nigai. Šūviai, kuriais Legendos žmonės bandė apsaugoti sa- 
vo turtą, davė pradžią šimtmečio nelaimėms. Ne, ji nenori 
Rut pinigų. 

— Gerai, — tarė Fauleris, kai Keidi nieko nebepridū- 
rė. — Gal pradėkime nuo šių dokumentų. Tai užims šiek 
tiek laiko. 

— Aš ketinu tam paskirti visą savo laiką, kol baigsis 
šis reikalas, — tarė Keidi ir vos neapsiašarojo nuo savo 
žodžių kilnumo. Ar praėjus dar keleriems mėnesiams dar- 
bo pasiūlymai tebegalios? O gal šis reikalas truks metus? 
Šiandien ji dar žvaigždė valgių pasaulyje, bet žmonių at- 
mintis trumpa. Gal po pusmečio visi klausinės: “O kas toji 
Keidi?" 

Ji giliai atsiduso: 

— Pradėkime. 

Tvirtai laikydama rankose “Reindž Roverio" vairą, 
Keidi stengėsi neiškrypti iš vėžių giliai išvažinėto keliu- 
ko, vedančio į kalną. 

Nuo susidūrimo su Tariku Džordanu jo kabinete pra- 
ėjo kelios dienos, ir visas šias dienas Keidi keikė save, kad 
išvis galėjo pagalvoti, jog vyriškis padės jai. Kodėl, po ga- 
lais, ji tikėjosi, kad jis padės? 

Kai mašina smuktelėjo į duobę ir visi daiktai šoktelė- 
Jo į viršų, Keidi skubiai nurijo seiles. 

— Aš neverksiu, — tvirtino ji, visomis jėgomis laiky- 
dama vairą. — Neverksiu, neverksiu, neverksiu! 

Bet sulaikyti ašarų nepajėgė. Metusi greitą Žvilgsnį į 
dangų, mergina pagalvojo, ar Rut Džordan iš aukštybių da- 
bar bjaurisi ja. Ir ji turi teisę, nes Keidi visiškai nesugebė- 
jo ištaisyti praeities blogio. 

Nuostabu, kiek klaidų ji pridarė per tą laiką, kai suži- 
nojo, jog jai priklauso visi Džordanų pinigai. Tiesą sakant, 
Jei gerai pagalvotų, ar galėtų pasakyti, jog padarė nors vieną 
— kad ir menkiausią — darbą teisingai. Ne, galvojo Keidi, 
ko tik ji nesiėmė, viskas žlugo. Ne tai, kad šiek tiek nepa- 
sisekė, — viskas tiesiog akimirksniu žlugo. 

Pirmiausia — ponas Fauleris. Ką ji ten pasakė jam pir- 

mąją dieną? Kaip gražu ir kilnu, — ji esą Žinanti, kokį blo- 
gį galį sukelti pinigai, todėl nesileisianti sugundoma Džor- 
danų pinigų, nesvarbu, kad ir kaip jie gundytų. 

“Kaip blogai mes save pažįstame", — pasibjaurėda- 
ma pagalvojo Keidi ir stipriai pasuko vairą. 

Toji diena Faulerio kabinete buvo nepaprastai gundan- 
ti. Tapti iš Nieko Kažkuo buvo labai malonu. Visą dieną ją 
vaišino vynu, valgydino ir lepino, — to užteko, kad pasi- 
mirštų visos kilnios mintys. 

Ji turi pagirti Faulerį: jis nieko nepraleido. Tos firmos 
asmeninis virėjas išėjo iš virtuvės pasitikti Keidi, paskui 
droviai paprašė, jog ji parodytų, kaip gaminti jauniklį ba- 
landį serbentų padaže, apie kurį jam buvo papasakota, ta- 
čiau jis taip ir nesugebėjo tinkamai pagaminti. Visiems ste- 
bint ir plojant, Keidi pademonstravo savo virėjiškas žinias, 
pasinaudodama savais peiliais, kuriuos atsitiktinai buvo at- 
sivežusi. Išpuikusi nuo nesiliaujančių liaupsių, ji padarė 
neįtikėtiną dalyką: uzurpavo kito virėjo virtuvę. Bet šefas, 
matyt, buvo gerai ištreniruotas (ir gerai apmokamas), nes 
nė necyptelėjo, o Keidi skraidžiojo padebesiais, jausdamasi 
esanti geriausia virėja Žemėje. 

Taip prabėgo visa diena. Ji dalijo patarimus, atsakinė- 
jo į klausimus, konsultavo. Atrodė, jog viskas, ką ji sakė, 
buvo protinga ir verta dėmesio. 

Ponas Fauleris aprodė dabar jau jai priklausančią nuo- 
savybę ir pamažu, tarsi tai būtų nesvarbu, pasakojo apie 
Tariką ar, tiksliau, poną Džordaną, kaip visi jį vadino. At- 
rodė, kad tik Keidi galvoja apie jį kaip apie Tariką. 

K. T. Džordanas buvo labai uždaras žmogus. Netgi su 
firmos advokatais, kurie jau dvi kartas dirbo su jo šeima, 
buvo ganėtinai paslaptingas. 

— Jis niekuo nepasitiki, — šitaip ponas Fauleris leido 
Keidi suprasti, jog, jo nuomone, tam vyrukui reikia profe- 
sionalios pagalbos. — Nors pirmą kartą sutikau jį, kai jam 
buvo devyneri, Žinau apie jį labai mažai. 

Keidi nenorėjo klausinėti apie vyrą, kuris buvo jai toks 
šiurkštus, bet jei jau ketina užsitikrinti Tariko paramą, pri- 
valo sužinoti kuo daugiau, ar ne? 

Tarikas Džordanas turi Niujorke butą, kuris dabar jau 
yra Keidi nuosavybė, ir didžiulę fermą Konektikute — tai 
jo asmeninė nuosavybė. 

— Vedęs? — pasiteiravo, tarsi atsakymas jai nieko ne- 


reikštų. 

— Ne... — dvejodamas atsakė ponas Fauleris. 

— A, — stengdamasi pasirodyti plačių pažiūrų, su- 
murmėjo Keidi. — Moterys. 


Ponas Fauleris šyptelėjo: 

— Tiesą sakant, ne. Bent jau ne ta prasme, kurią jūs 
turite galvoje. Kai buvo jaunesnis, turėdavo po kelias 
žvaigždutes, bet pastaruoju laiku susitikinėja su viena mo- 
terimi vienu metu. 

Kai Keidi ir toliau nerodė jokio susidomėjimo doku- 
mentais, ponas Fauleris tęsė: 

— Ką dar galiu papasakoti apie jį? Vienintelis ypatin- 
gas jo hobi — tai tie kardai, be to, jis įvaldęs daugybę Ry- 
tų kovos menų. Dar būdamas vaikas, jis jau laimėdavo įvai- 
riausias varžybas. — Advokato balsas pritilo. — Bet jis, 
regis, turi nesveiką pomėgį aštriems instrumentams. 

Keidi nutylėjo, nes kai kurie Žmonės ir ją buvo apkalti- 
nę tuo pačiu, tačiau liovėsi apsimetinėjusi, jog jai neįdomu. 

— O kaip jo šeima? Jo motina? 

— Ją buvau sutikęs tik keletą kartų. Ji elegantiška, gra- 
Ži ir šalta kaip ledas — kaip ir jo tėvas. Kiek žinau, kai toji 
moteris pagimdė sūnų, jai buvo leista gyventi laisvai, tik 
nekelti jokių skandalų. Ji gyvena Europoje, o jos vyras — 
Niujorke, tai yra, kai neskraido savo asmeniniu lėktuvu. 
Vaiką, tai yra K. T. trečiąjį, išaugino tarnai Konektikute. 

Valandėlei .Keidi širdis suspurdėjo, tačiau ji nuspren- 
dė, kad vieniša šio vyro vaikystė negali jai sukliudyti. Ką 
reiškia vieniša vaikystė, kai kiti iš viso neturi vaikystės? 

Vienu metu Keidi pasiteiravo pono Faulerio, kodėl jis 
atrodė toks laimingas, atiduodamas jai pinigus. 

Vyriškis uždėjo ranką ant Keidi peties ir tėviškai nu- 
sišypsojo: 

— Sakykim, kad man patinka žiūrėti, kaip toks mielas 
Žmogus kaip jūs gauna galimybę padaryti ką nors gero su 
tokiu dideliu turtu. 


16. 70 241 


Keidi grąžino šypseną, prisiminė, kaip Koulas panau- 
dojo savo pinigus našlaičių namų statybai, ir pasvarstė, ką 
ji galėtų nuveikti. Jei, aišku, tie pinigai būtų jos, bet jie 
nėra jos, todėl geriau išmesti šią mintį iš galvos. 

Slinko valandos; ponas Fauleris aprodė Keidi kitus jos 
turtus, todėl mergina ėmė klausinėti advokato, kaip jai elg- 
tis su Tariku. Iš pradžių advokatas nenorėjo nė klausytis, 
bet po pakartotinų klausimų pasidavė ir ėmė dėstyti, ką jis 
Iš tiesų mano: : 

— Bet aš nė nežinau, ko jūs iš jo norite. — Cia jis 
nutilo, leisdamas Keidi paaiškinti, bet ši tylėjo. — Tačiau 
žinau, kad turite būti kieta ir nepalenkiama. Jis susitvarky- 
davo ir su Dideliais Berniukais, o ką čia kalbėti apie mažą 
virėjėlę iš Virdžinijos. Atleiskite, kad taip kalbu, bet jums 
geriau žinoti, kaip jis tikriausiai Žiūri į jus. 

Keidi linktelėjo ir padėkojo už patarimą. 

Advokatas tęsė: 

— Jūs turite aiškiai ir griežtai išdėstyti savo reikala- 
vimus. Nemanau, kad čia padėtų šokoladinis tortas, — glo- 
bėjiškai šyptelėjo. 

Bet Keidi nenusišypsojo. Gal ponui Fauleriui ir juo- 
kinga, bet jai tai rimtas dalykas. 

Tą vakarą iš advokato firmos ją namo parvežė ilgas 
juodas limuzinas — tokios prabangos anksčiau mergina ne- 
buvo patyrusi. Po to, ką matė per dieną, ji visiškai nenu- 
stebo, kai limuzinas sustojo prie Plaza viešbučio ir jaunas 
vyrukas nuvedė ją į didelį kambarį. Neypatingai nustebo ir 
pamačiusi pilną spintą pritaikytų jos dydžiui rūbų su skam- 
biomis dizainerių pavardėmis. Apgalvodama dienos įvy- 
kius, Keidi prisiminė, kad į kabinetą buvo įėjęs toks vyras, 
kuris nužvelgė ją nuo galvos iki kojų, tarsi matuodamas 
karstui. Ne karstui, tik Versačei ir Sanel, pagalvojo dabar. 
Bateliai buvo sustatyti ant batų dėžės, rankinės sudėtos ant 
lentynos. Stalčiuose gulėjo krūva šilkinių apatinių. 

Eidama į dušą, Keidi įtikinėjo save, jog neturėtų viso 
to priimti. Tai kas, kad pinigai teisiškai priklauso jai, bet ji 
neturi jokios moralinės teisės į juos. Bet merginos valia 
palūžo prieš raudonus šilkinius naktinius marškinius. Ji dar 
niekada gyvenime nemiegojo šilkuose. 

— Jei tik būčiau paklausiusi savo aukštesniojo "aš", — 
tarė dabar vairuodama automobilį senu, išplautu keliu Le- 
gendos link. Jei būtų turėjusi aukštesnę moralę, būtų iš- 
vengusi tos scenos Tariko bute; scenos, kurią prisiminus ją 
imdavo pykinti. 

Prisiminusi savo nuotaiką, su kuria ji įžengė į Tariko 
Džordano butą, Keidi net sudrebėdavo iš gėdos. Ji buvo 
pasiruošusi mūšiui; ji nutarė kautis kaip tie Dideli Berniu- 
kai, o ne kaip virėja iš Virdžinijos. Stai kaip jis apie mane 
galvoja, piktinosi Keidi. 

Ponas Fauleris iš anksto paskambino, kad ji neturėtų 
jokių problemų su apsauga, bet kai liftas sustojo viršuti- 
niame aukšte, mergina jau norėjo paspausti skambutį. Bet 
kodėl turėčiau skambinti? — pagalvojo ji. Juk tai jos bu- 
tas, ar ne? Be to, ji abejojo, ar Tarikas bus viduje. Nors 
ponas Fauleris tvirtino kitaip, Keidi numanė, kad toks vy- 
ras kaip Tarikas turi daugybę moterų. Daug, daug moterų. 

Vos atrakinusi duris, Keidi ėmė nekęsti šio buto. Nors 
jis, kaip mergina ir manė, buvo įrengtas, dizainerio nuo- 
mone, klasiškai. Čia stūksojo dirbtinės Rytų vazos, Stoi- 
beno stiklai, daugybė chromo bei juodos odos. 

Koks tas Tarikas Džordanas? — svarstė Keidi. 

Ji nuėjo per kambarius į virtuvę. Jei apie kambarių de- 
koravimą ji menkai teišmano, tai apie virtuves tikrai žino 
daug, — šioji pasirodė jai visiškai nefunkcionali, tarsi di- 
zaineris būtų nežinojęs, kaip turi atrodyti tikra virtuvė. Vi- 
siškai nefunkcionali, galvojo ji, apžiūrinėdama juodo stik- 
lo paviršius, kurie atrodytų siaubingai, jei ant jų pagamin- 
tum nors vieną patiekalą. 

Miegamasis buvo kaip ir likusi buto dalis; Čia irgi vy- 
ravo vyšninė ir juoda spalva, todėl Keidi neabejojo, kad 
jei nutrauktų tą brangų užtiesalą, rastų juodas šilkines pa- 
klodes. 

Pravėrusi vonios duris, pamatė didžiulius juodo mar- 
muro plotus, varinius įtaisus ir veidrodžius. 

Ji nežinojo, kiek ilgai stovėjo žvalgydamasi, kol su- 
vokė, jog šalia stiklinių dušo kabinos durų sustingęs stovi 
Tarikas Džordanas, apsisupęs rankšluosčiu, ir apstulbęs 
spokso į ją. 

— Ak! — išsigandusi pratarė mergina, tačiau negalė- 
jo susilaikyti nepažiūrėjusi į jį, nes rankšluostis dengė tik 
apatinę kūno dalį. Vyriškis buvo lieknas ir raumeningas — 
ne apvalainas kaip Koulas ir ne plonas kaip Gregoris. Ne, 
šis vyras turėjo tokį kūną, į kurį vien pažvelgus suskaus- 
davo akys. 

Tačiau jo akyse atsispindėjo nevaržoma aistra, ir Kei- 
di oda dar labiau įsitempė. Žvilgsniai, kuriais į ją žiūrėjo 
Legendos vyrai, buvo tik švelni versija, palyginti su šiuo 
žvilgsniu, įsmeigtu dabar į ją. Dar joks vyras neprivertė 
Keidi šitaip pasijusti. 

— Gal norėtumėt prisidėti? — paklausė jis tuo savo 
urzgiančiu balsu. 

Keidi aiktelėjusi apsisuko ir išlėkė. Grįžusi į svetai- 
nę, turėjo gerokai pasistengti, kad susivaldytų. Valdykis, 
priminė ji sau. Tu privalai susivaldyti. Kaip sakė ponas 
Fauleris, turi reikalą su Dideliais Berniukais ir privalai 
atsiminti, jog esi milijonierė. Multimilijonierė. 

Kai Tarikas sugrįžo į kambarį, jis dėvėjo paprastus, 
bet brangius drabužius, visiškai juodus, ir labai panėšėjo į 
tą nuolat sapnuojamą vyrą, — jai net kelius pakirto. Kol 
jis ėjo per kambarį įsipilti sau išgerti, Keidi turėjo įsika- 
binti į kėdės atlošą, kad išsilaikytų nepargriuvusi. 

— Kadangi atėjote čionai teisėtai, tai gal pasakysite, 
ko norite? — paklausė jis, atsukęs jai nugarą. 

Keidi giliai įkvėpė; šalia šio vyro jai sunkiai sekėsi 
galvoti: 

— Man reikia jūsų pagalbos. 

— O! Nagi, kodėl tokiai turtingai moteriai staiga pri- 
reikė mano pagalbos? Galite nusipirkti viską, ko tik norite. 
Negi Fauleris jums nepaaiškino? — Tarikas atsisuko į ją ir 
kilstelėjo antakį. — Gražus kostiumėlis. Jūs negaišote lai- 
ko, švaistydama pinigus, kuriuos uždirbo mano šeima? 

Keidi užplūdo nedidelė gėdos banga, tačiau mergina 
skubiai susivaldė. Ištiesinusi pečius, pažvelgė jam į akis: 

— Aš atėjau čia ne tam, kad įžeidinėtumėte mane. 

— Tada geriau išeikite. Bet ką gi aš kalbu? Tai jūsų 
butas. Viskas priklauso jums, ar ne? 

Keidi iš visų jėgų stengėsi išvengti ginčo: 

— Turiu jums pasiūlymą. Verslo pasiūlymą, taip sa- 
kant. — Ji žvilgtelėjo į stiklą jo rankoje. — Gal galėčiau ir 
aš ko nors išgerti? 

— Prašom. Gėrimai jūsų. 

— Jūs tikrai esate pats grubiausias vyras, kokį tik kada 
buvau sutikusi, — tarė Keidi, įsipildama džino su toniku. 

— Kodėl gi neskubate pasakyti, ko norite, ir viskas 
būtų baigta? O gal atėjote išmesti mane į gatvę? 

— Liaukitės! — Keidi giliai įkvėpė. — Aš viską grą- 
žinsiu, jei tik padarysite, ko paprašysiu. 

Kurį laiką vyriškis stebeilijosi į ją: 

— Tai gana nelengva sąlyga, ar ne? — Jis vėl įsipylė 
viskio. — Kai žinai, jog nesvarbu, kad ir kiek dirbsi, bet 
viskas atiteks kažkokiai nepažįstamajai iš Ohajo, norom ne- 
norom susidomi ta persona. 

Keidi nieko nesupratusi sumirksėjo, ir Tarikas niūriai 
šyptelėjo. 

— Aš žinojau apie tave visą savo gyvenimą. Mano tė- 
vas žinojo apie tave, jo tėvas irgi. Juk Rut testamentas ga- 
lioja jau beveik šimtą metų. Visi Džordanų vyrai žinojo, 
kad pinigai, kompanijos, viskas, kas priklauso jiems, bus 
Jų iki tol, kol mažoje Ohajo ligoninėje 1966 metais negims 
tokia panelė Elizabeta Keidi Long. — Jis matė, kaip Keidi 
apstulbo. — Na, tai ko norėjote iš manęs? Dar ko nors, ko 
neatėmėte? 

Keidi sunkiai sekėsi galvoti, nes smegenis ėmė slėgti 
informacijos perteklius. Visą jos gyvenimą turtinga ir ga- 
linga Džordanų šeima žinojo apie ją. Keidi žvilgtelėjo į 
Tariką. Ar jis buvo matęs jos nuotrauką? Ar todėl ji visa- 
dos jį sapnuodavo? Ar yra tarp jų koks nors fizinis ryšys, 
sąlygojamas Rut testamento? Dar gerokai prieš jai susitin- 
kant Koulą ar Rut, senosios ponios Džordan testamentas 
jau galiojo. Tik ji nieko apie jį nežinojo. 

— Tai papasakok, ką judu su Fauleriu sumąstėte. — 
Tarikas ištuštino stiklą. — Nors ir labai žavus mūsų pokal- 
bis, laikas pasakyti, ko nori iš manęs. 

Keidi sunkiai nurijo: 

— Noriu, kad vyktum su manimi į Kolorado valstiją, 
pamėgintum surasti kelią atgal į 1873 metų Legendą ir... 

Mergina nutilo, nes jis pradėjo juoktis — tokiu pačiu 
tonu, kaip Rikis juokėsi iš Liusi, tarsi ji būtų gana daili, 
bet visiška kvaiša. 

— Kelionės laike? — paklausė jis. — Ar tai turi gal- 
voje? Ar dėl to, tavo nuomone, Negailestingoji Rut paliko 
tau visus savo pinigus? 

Keidi nesivargino atsakyti, tik tylėdama žiūrėjo į vy- 
riškį, o jis vis tebesijuokdamas perėjo per kambarį ir su- 
stojo šalia jos. 

— Tu nori, kad sugrįžčiau į miestą-vaiduoklį, paban- 
dyčiau pereiti per laiką ir... ir ką? Pakeisti istoriją? Ar ten 
lenki? Zinai, turėjau daugybę moterų, kurios įvairiais bū- 
dais bandė įsigauti į mano banko sąskaitą, bet šis būdas 
tikrai naujas. 

Pritildęs balsą, jis geismingai pažvelgė į ją: 

— Sakykit, panele Long, gal pastaruoju metu per daug 
prisiskaitėte H. Dž. Velso? 

Keidi nebežinojo, ar yra ko nors labiau nekentusi, nei 
dabar nekenčia šio vyro. Vienu skubiu judesiu ji šliūkšte- 
lėjo gėrimą jam į veidą. 

Atsitraukęs nuo merginos, Tarikas Džordanas ranka 
nusišluostė veidą: 

— Iš pradžių peilis, dabar gėrimas. Kas toliau? Kokia 
nors suflė? 

Keidi atsitiesė ir ėmė artintis prie jo: 

— Pasakysiu jums vieną dalyką, pone Džordanai, — 
aš šito niekada nenorėjau. Niekada nieko neprašiau. Jei bū- 
tumėte susisiekęs su manimi prieš trejetą mėnesių, būčiau 
mielai pasirašiusi dokumentus ir grąžinusi visus pinigus 
jums, nes jie ne mano, todėl aš jų nenoriu. 

— Cha! 

Keidi nekreipė į jį dėmesio. 

— Bet pastaraisiais mėnesiais mano gyvenimas pasi- 
keitė, drastiškai pasikeitė, ir tai dėl jūsų šeimos. Ne mano. 
Jūsų! Aš pažadėjau labai mielai damai, kad pabandysiu su- 
rasti jos palikuonis, ir ištesėjau. Tada ji man atsiuntė iš ka- 

po laišką, kuriame maldauja padėti jai. Ir kadangi ji pasi- 
stengė suteikti man galią, kurios reikia, kad jai padėčiau, 
tai aš pamėginsiu. Štai jums sandėris, pone Midai: padėki- 
te man ir atgausite savo pinigus iki paskutinio cento. Ne- 
padėsite — pinigus pasiliksiu sau. Visus. Taigi rinkitės. 

Kurį laiką vyriškis tiesiog stovėjo ir žiūrėjo į ją, ir 
akimirką Keidi pajuto baimę. Ne todėl, kad jis galėtų tyčia 
ją įskaudinti. Ne, ją gąsdino tos juodos degančios akys, ku- 
rios, atrodė, prarys. 

Keidi širdis šoktelėjo, nes vienu metu jai pasirodė, kad 
vyriškis tuoj tuoj pabučiuos ją. Bet momentas praėjo, ir 
Keidi atsitraukė; paskui Tarikas ištraukė iš kišenės raktų 
ryšulėlį ir padėjo jį ant stiklinio staliuko. 

— Jie jūsų, — tarė jis. — Visi. Viso geriausio, panele 
Long. 

Tai pasakęs jis išėjo, palikęs Keidi vieną brangiame ir 
šaltame bute. 

Jam išėjus, Keidi pasijuto, tarsi kartu su juo kambarį 
ir jos kūną būtų apleidusi visa energija. Ji sudribo ant so- 
fos ir gerą pusvalandį sėdėjo kurtinamoje tyloje. 

Sėdėdama ji pradėjo atgauti sveiką protą. Tarikas Džor- 
danas pagrįstai pyksta ant jos. Visiškai ir besąlygiškai pa- 
grįstai. Tai jo šeimos pinigai, taigi ji neturi teisės nė į vie- 
ną centą. O tuo labiau neturi teisės šantažuoti jį. Rut prašė 
pagalbos, nieko kito. 

Mergina susirinko daiktus ir išėjo iš buto. 

Sugrįžusi į savo viešbutį, ji paskambino ponui Faule- 
riui ir pasakė, jog nori viską grąžinti K. T. Džordanui, ir 
tučtuojau! Tik nori pasilikti nuosavybės teisę į Legendą Ko- 
lorado valstijoje ir dvidešimt penkis tūkstančius grynais, 
kad padengtų savo išlaidas. Keidi neturėjo nė menkiausio 
supratimo, ką darys, kai nuvyks į Legendą, bet padarys vis- 
ką, kas įmanoma, kad kaip nors padėtų senajai Rut. 

Kai mergina pasakė advokatui, kad dokumentai turi būti 
paruošti aštuntai valandai ryto, pastarasis tik sumurmėjo: 

— Taip. 

Keidi šypsodamasi padėjo ragelį ir pagalvojo, kad kai 
kurių turtingo gyvenimo dalykų ji tikrai pasiges. 

Kaip ir buvo sutarta, pasiuntinukas atnešė dokumen- 
tus aštuntą ryto. Netrukus, dar Keidi juos skaitant, kažkas 
pasibeldė į duris, o kai mergina jas atidarė, pamatė jau- 
nuolį, kuris prisistatė esąs teismo įgaliotinis. Vyrukas pa- 
davė jai storą dokumentų krūvą. Nereikėjo daug žiūrėti, 
kad suprastų, jog K. T. Džordanas duoda ją į teismą už tai, 
ką ji, jo nuomone, "pavogė". 

Keidi iškart paskambino ponui Fauleriui, bet pastara- 
sis liepė nesijaudinti, nes viskuo bus pasirūpinta. Zinoma, 
jis teisininkas, todėl teismo bylos buvo jo kasdieninė duo- 
na. Bet ne Keidi, kuri galvojo, kad Tarikas Džordanas ne- 
gaišo veltui laiko prieš užpuldamas ją. Ji paklausė Faule- 
rio, ar galėtų įteikti dokumentus jam asmeniškai. 

Pasirodė, kad Džordanas Niujorke turėjo ne vieną bu- 
tą, ir kol Keidi nebuvo pasirašiusi dokumentų, jai priklau- 
sė du butai. 

Kol mergina rengėsi, ponas Fauleris atsiuntė palydą, 
kad ji nekliudoma praeitų pro pastato apsaugą. 

Dabar, važiuodama džipu į Legendos kalną, Keidi pa- 
niuro visa tai prisiminusi. Ji susirado Tariko butą, kuris ir- 
gi buvo viršutiniame aukšte, nuspaudė durų skambutį ir il- 
gai jo neatleido. Po kelių minučių iššoko iš pykčio pajuo- 
dęs Džordanas. 

— Velniai rau... — pradėjo jis, bet pamatė Keidi ir 
apstulbo. — Tai ko šiandieną nori iš manęs? — susidomė- 
Jęs pasiteiravo. — Kelionės kosmosu? O gal bandysime iš- 
siaiškinti, kas atsitiko mažajai princesei bokšte? 

Jis turėjo išskirtinę savybę priversti Keidi pasijusti 
paskutine kvaile. Pažiūrėjusi į vyriškį, mergina pastebėjo, 
Jog jis tik su chalatu, seniai nesiskutęs ir aiškiai ką tik pri- 
žadintas. Zvilgtelėjusi jam už nugaros, pamatė marmuri- 
nes koridoriaus grindis ir aštuonioliktojo šimtmečio stalą; 
netgi Keidi, tik šiek tiek nutuokdama apie antikvarinius 
daiktus, matė, jog jis tikras. Butas atrodė visiškai kitoks 
nei anas pirmasis, ir Keidi nevalingai pasvarstė, kuris iš jų 
atspindi tikrąjį K. T. Džordaną. 

— Norėjau grąžinti, — paniurdama atsakė mergina; ji 
Iš visų jėgų stengėsi nepasiduoti sklindančiai nuo jo trau- 
kai. Džordanas, aišku, galvoja, jog ji tikra puodynė. 

— Ir kokie gi čia dokumentai? — paklausė jis, bet jų 
nepaėmė. — Nagi, panele Long, ar tik nesiruošiate duoti 
manęs į teismą? 

— Tavęs? — aiktelėjo Keidi. — Tu juk esi tas, ku- 
ris... — Ji užsikirto, nes pašnekovas vėl nusišypsojo, ir 
toji šypsena kėlė merginai dvigubą jausmą — ji troško pri- 
glusti prie jo ir tuo pačiu metu gerai įspirti. 

Kietai sučiaupusi lūpas, Keidi piktai dėbtelėjo į jį: 

— Ar tu išvis kada nors duoti žmonėms galimybę pa- 
aiškinti? 

— Paprastai ne, — atsakė žybčiodamas akimis. — Tai 
vienas iš mano verslo triukų. Man patinka paveiksliukai. 
Greitai besikeičiantys vaizdai. 

Dabar jis tikrai šaipėsi iš jos, todėl Keidi ausyse su- 
skambo žodžiai: “mažoji virėja iš Ohajo". Ir nesvarbu, ką 
sako Džordanas ar kaip juokiasi iš jos, — tiesa jos ranko- 
se. Jis kviečia ją į teismą net nepaprašęs grąžinti pinigus. 

Kadangi vyriškis stovėjo užtvėręs duris, Keidi nega- 
lėjo įžengti į butą, todėl numetė teisminius dokumentus ant 
žemės po jo kojomis. Tačiau jis nė nepažvelgė į juos. 

Tada mergina parodė jam keletą dokumentų lapų, ku- 

— Jei būtumėte turėjęs nors kiek mandagumo, būtu- 
mėte paskambinęs man ir pasikalbėjęs, ir aš būčiau pasa- 
kiusi, kad vakar nusprendžiau jums viską grąžinti. Be jo- 
kių sąlygų, šantažo, o ypač — neprašydama jūsų pagalbos. 

Keidi laikė dokumentus rankoje, tačiau vyriškis vis 
tiek jų neėmė. Jis tik stovėjo tylėdamas ir spoksojo į ją. Ir 
Keidi turėjo pripažinti, jog Tariko išraiška atrodo visiškai 
nekalta. Jei nebūtų žinojusi tiesos, būtų beveik patikėjusi, 
jog Džordanas nė nenumano, kas yra teismo byla. Taip pat 
būtų galėjusi patikėti, kad jis galvoja ją esant nepaprastai 
patrauklią. Tačiau vienas dalykas, kai ją įsimyli vieniši si- 
dabro kalnakasiai, o kitas — kai toks vyras kaip K. T. Džor- 
danas, kuris gali turėti bet kurią moterį šioje žemėje, kuris 
gali... 

— Kei Ti, brangusis, — pasigirdo murkiantis balsas 
už jo nugaros, ir Keidi pamatė už jo plačių pečių stovinčią 

moterį. Ji buvo aukšta ir liekna; tik nuolatinis badavimas 
gali šitaip išsekinti žmogų. Be to, moteris buvo gana graži 
elegantiška blondinė — tokia, kurioms reikia daug pinigų. 
Ji vilkėjo šilkinį dramblio kaulo spalvos chalatą, — Keidi 
galėjo lažintis, kad drabužis kainuoja daugiau nei ji uždir- 
ba per mėnesį. — Ar viskas gerai? — puikiai išauklėtos 
damos balsu pasiteiravo ji. 

— Puikiai, — beveik atkirto Džordanas. Bet nė nepa- 
judėjo ir toliau spoksojo į Keidi. 

Moteris praslydo pro Tariką, pademonstruodama ilgas 
plonas kojas, suėmė jį už rankų ir stipriai prisispaudė. 

— Brangusis, — murkė ji. — Ar čia toji virėjūkštė, 
apie kurią man pasakojai? 

Keidi net aiktelėjo. Ne jos reikalas, apie ką Tarikas 
Džordanas kalbasi su savo meilužėmis, bet ji taip dažnai jį 
sapnuodavo, kad jo "išdavystė" skaudžiai užgavo. 

— Džiaugiuosi, kad pralinksminau jus, — tyliai pra- 
tarė Keidi, paskui padavė jam dokumentus ir apsisukusi nu- 
spaudė lifto mygtuką. 

— Keidi, — lyg ir pasigirdo jai, tačiau anos moters 
burkavimas nustelbė tai, ką, Keidi manymu, jis būtų galė- 
jęs pasakyti. 

— Gal mes galėtume pasisamdyti ją, — garsiai tarė 
moteris. — Kaip pagalbininkę Žanui Pjerui. Esu tikra, jam 
praverstų šiokia tokia pagalba... virtuvėje. 

Paskutinįjį Žodį ji ištarė tartum žodžio "atmatos" eu- 
femizmą. Ką ji dar sakė, Keidi nebeišgirdo, nes atvažiavo 
liftas, ir mergina, nė neatsisukusi į Tariką ir jo džiūsną mei- 
lužę, žengė į kabiną. 

Išsilaisvinusi nuo kerinčios Tariko draugijos, Keidi pa- 
sistengė suvaldyti savo pyktį. Ką gi man dabar daryti? — 
svarstė ji. Kaip įvykdyti pažadą, duotą Rut, ir padėti Le- 
gendai? Kaip patekti į aną laiką? Juk aš nežinau, kaip tai 
atsitiko pirmąjį kartą, tai kaipgi pakartosiu viską? Ir kaip 
padarysiu viską viena? 

Sugrįžusi į viešbutį, Keidi rado paketą nuo pono Fau- 
lerio. Ji buvo papasakojusi apie savo ketinimą vykti į Le- 
gendą, todėl advokatas atsiuntė jai pirmos klasės bilietą į 

lėktuvą, užsakė viešbutį ir iš anksto apmokėjo, o laiške pri- 
dūrė, kad kai nuvyks, jos lauks automobilis su visa sto- 
vyklavimui būtina įranga. Jis taip pat linkėjo sėkmės tuo 
reikalu, kurį ji nori atlikti. 

Kitą dieną Keidi nuskrido į Denverį, kur jos laukė se- 
danas ir vairuotojas. Vyrukas nuvežė ją į viešbutį. Viešbu- 
čio tarnautojas įteikė naujutėlaičio “Reindž Roverio" rak- 
telius. Automobilyje rado moderniausią stovyklavimo įran- 
gą, kurios jai prireiks, apsistojus mieste-vaiduoklyje. 

“Tačiau aš neparūpinau maisto, — rašė ponas Faule- 
ris, ir Keidi beveik girdėjo jį juokiantis. — Kažkodėl pa- 
maniau, kad galbūt norėsite juo apsirūpinti pati. Ir dar no- 
riu pasakyti, panele Long, kad mano siela atsigavo, susiti- 
kus su tokiu žmogumi kaip jūs. Jūs atnaujinote mano tikė- 
jimą Žmonija". 

Čia Keidi nusivaipė. Būtų gerai, jei kas nors atnaujin- 
tų ir jos tikėjimą žmonija. 

Kitą dieną po atvykimo į Denverį Keidi pabudo anksti 
ir iškeliavo į Uolėtuosius kalnus ieškoti to, kas liko iš Le- 
gendos. Jei būtų galima tikėti tomis knygiūkštėmis apie 
miestus-vaiduoklius, iš Legendos likę vien yrantys griu- 
vėsiai, kuriuos pavojinga net tyrinėti. Be to, tai asmeninės 
valdos ir patekti į jas griežtai draudžiama, — taip teigia 
aplinkui miestelį ženklai, informuojantys galimus tyrinė- 
tojus. Tačiau dabar miestelis priklauso Keidi, taigi ji nėra 
įsibrovėlė. 

Kelias į kalnus buvo siaubingas, giliai išvažinėtas, to- 
dėl Keidi stengėsi neiškrypti iš vėžių, kad nenuslystų į pa- 
kelę. Tai buvo gana nelengva, nes mergina buvo įpratusi 
važinėti tik miesto gatvėmis. Ir tai dar skųsdavosi duobu- 
tėmis! 

Dabar, kaip rodė žemėlapis, ji yra arčiau nei per tris 
mylias nuo Legendos, tačiau Keidi nieko nematė, o keliu- 
kas vis blogėjo, nors atrodė, kad ir taip jau nebegali būti 
blogesnis. Iki šiol ji matė tris ženklus, įspėjančius laikytis 
atokiau nuo asmeninės nuosavybės, tačiau Keidi nekreipė 
į juos dėmesio. Juk ši nuosavybė dabar jos, ar ne? 

Tai pagalvojusi Keidi paniekinamai šyptelėjo. Ponas 
Fauleris juk aiškiai sakė: 

— Keidi, jūs atsisakote teisės į milijonus ir prašote 
tik beverčio miesto-vaiduoklio? Juk neketinate ieškoti si- 
dabro, ką? 

Keidi tada nusišypsojo ir papurtė galvą. Ne, nieko pa- 
našaus ji nedarys. 

— Gerai, — tęsė advokatas, — nes tai jau bandyta da- 
ryti prieš kokius trisdešimt metų. Buvo manoma, kad Ne- 
gailestingoji Rut tyčia uždarė kasyklas, kurios davė mili- 
jonus, todėl K. T. tėvas jas vėl atidarė. Pasirodė, kad ka- 
syklose beveik nebėra sidabro. Aš dažnai svarstydavau, kad 
galbūt Rut vyras ir sūnus žinojo tai, todėl ir nepardavė že- 
mės kitiems Žmonėms. Jie nenorėjo apgaudinėti žmonių, 
nes ką gi pirkėjai būtų darę, kai nebūtų radę sidabro? 

— Ne, — tyliai tarė Keidi. — Sidabro man nereikia. — 
Ir ji pagalvojo, kokią Žmonių neapykantą sukėlė šios beveik 
tuščios kasyklos. Jei Rut būtų leidusi jiems tęsti kasinėji- 
mus, užuot išsprogdinusi kasyklas, Legendos žmonės ne- 
būtų pradėję nekęsti jos, todėl galbūt jauniausias jos sū- 
nus... 
Keidi nebenorėjo galvoti, kas būtų buvę, bet nebuvo. 
Vietoje to ji sukaupė visą dėmesį į keliuką. Tiesą sakant, 
mergina nenorėjo ir galvoti, ką darys, kai nuvažiuos. 

Ji taip susikaupusi galvojo apie pastarąsias savaites, 
Tariko Džordano pasipūtėliškumą, kad nepastebėjo priekyje 
didžiulės gilios duobės. Atrodė, jog kažkas tyčia iškasė šią 
duobę, kad žmonės nepravažiuotų. Dar kurį laiką Keidi va- 
žiavo, tikėdamasi tuoj tuoj pamatyti Legendą, bet netrukus 
užklimpo. 

— Prakeikimas, prakeikimas! — susierzino Keidi, 
kumščiais trankydama vairą. Dvylikos mylių spinduliu nė 
gyvos dvasios, o ji užklimpo! 

Vieną akimirką mergina kovojo su noru atremti galvą 
į vairą ir paverkti; bet po valandėlės nenoromis išsiropštė 
iš mašinos. Gal pažiūrėjusi į ratus, sugalvos, kaip išsika- 
panoti? 

— Jau geriau gaminčiau suflė, — sumurmėjo Keidi; 
mintis apie suflė priminė K. T. Džordaną ir jo paniekina- 
mą pastabą, todėl mergina neišlaikiusi spyrė į akmenį. Zi- 

noma, suskaudo kojos pirštą, ir ji ėmė šokinėti; pagauta 
nevilties, dar apspardė mašinos ratus, bet koją dar labiau 
suskaudo. 

Ką dabar darysiu? — pagalvojo, tačiau neturėjo laiko 
ilgiems apmąstymams, nes kai pasilenkė pažiūrėti, ar ne- 
sužalotas didysis kojos pirštas, virš galvos prašvilpė kul- 
ka. Keidi instinktyviai atsitiesė ir apsidairė, bet išgirdo an- 
trą šūvį. 

Kurį laiką mergina tikėjo, kad perėjusi per laiką, to- 
dėl bet kurią akimirką vylėsi pamatyti Koulą — jau regėjo, 
kaip bėga jam į glėbį, kaip jis apkabina ją; bet jei ji jau 
grįžo į praeitą šimtmetį, tai kodėl jos automobilis vis dar 
čia? 

Trečia kulka prazvimbė visai šalia ir net pervėrė jos 
storo vilnonio megztinio rankovę, — tik tada Keidi suvo- 
kė, jog kažkas šaudo tiesiai į ją. Mergina šoko už mašinos, 
ketindama bėgti į miškelį kitoje pusėje, bet ir iš tos pusės 
pasigirdo šūvis, ir ji sustingo iš baimės. Keidi stovėjo ke- 
lio vidury nejudėdama ir nežinodama, kur bėgti, nes į ją 
šaudė iš abiejų pusių. 

Tą akimirką pasigirdo arklio kanopų kaukšėjimas, ir 
Keidi, vis dar neatgaudama žado, atsisuko pažiūrėti. Prie 
jos lėkė baltas žirgas, o ant jo sėdėjo vyras, skara prisiden- 
gęs pažįstamą kaip penki pirštai veidą. 

Nuaidėjo dar keli šūviai, bet dabar nutaikyti į raitelį, 
tačiau pastarasis, nekreipdamas dėmesio į juos, artėjo prie 
Keidi; prijojęs pasilenkė ir ištiesė jai ranką. Kadangi jau 
buvo nemažai jodinėjusi su Koulu, Keidi žinojo, kaip įkiš- 
ti koją į balno kilpą, kurią vyras atlaisvino, taigi nieko ne- 
laukdama, užšoko ant žirgo už vyriškio nugaros. 

Ji stipriai apsikabino raitelį per liemenį, O jis, paragi- 
nęs žirgą, pasuko į kalnus. Keidi pasirodė, jog keletą kartų 
jie peršoko per kažkokius rąstus ir gilius griovius, bet nu- 
tarė geriau nežiūrėti ir įsikniaubė vyrui į nugarą. 

Po kurio laiko raitelis pristabdė žirgą ir pasuko jį ne į 
pakalnę, bet dar aukščiau į kalną. Keidi atsimerkė ir pama- 
tė, jog jie toli nuo kelio ir joja kalnų taku, tačiau netrukus 
vėl užsimerkė ir prisiglaudė prie vyro nugaros. Be abejo, 

mergina žinojo, kas jis, ir prisiminė, jog jis visiškai jai ne- 
patiko, bet šią valandą be galo nudžiugo, kad kažkas rūpi- 
nasi ja, gelbėja... Daugiau nebenorėjo galvoti, tik užsimer- 
kė ir laikėsi. 

Keidi ramybė ilgai nesitęsė, nes netrukus raitelis su- 
stabdė žirgą ir nušoko. Paskui piktai atsisuko į ją ir, padė- 
jęs nulipti, ėmė šaukti: 

— Dar nemačiau moters, kuri keltų tiek rūpesčių kaip 
tu! — praplyšo jis. — Ar turi bent kiek proto? Jei nebūčiau 
atjojęs, ar supranti, kad jau būtum seniai negyva? Negyva! 
Senis Hanibalas būtų nušovęs tave, ir niekas net kūno ne- 
būtų suradęs. Kas būtų tavęs ieškojęs? Fauleris? Tas tavo 
jaunikis, kuris nori atidaryti mėsainių užkandinių tinklą ta- 
vo vardu? O gal manei... 

Kodėl jis visados priverčia ją pasijusti kvailele? 

— Oko tu čia atjojai? Gal supykai, kad pasiėmiau nors 
šį tą iš to, ką Rut paliko man? Norėjai visko? 

Raitelis priėjo arčiau ir pasilenkė prie merginos: 

— Atėjau išgelbėti tavo kailio. Zinojau, kas atsitiks. 
Negi nematei ženklų “Asmeninė nuosavybė"? O gal tik val- 
gių knygas moki skaityti? 

Jei vyriškis dar kartą pasityčios iš jos specialybės, mer- 
gina paleis jam į galvą akmenį. O gal pasinaudos jo pasiū- 
lymu ir apmėtys jį suflė. Storuose porcelianiniuose puo- 
duose. 

— Kodėl turėčiau žiūrėti į ženklus, jei nuosavybė pri- 
klauso man? Ir kas tas Hanibalas? 

Tarikas trumpai šyptelėjo, tarsi leisdamas Keidi su- 
prasti, jog skaito jos mintis. 

— Jis yra tas Žmogus, kuriam devyniasdešimt devy- 
neriems metams išnuomota ši žemė, štai kas jis! Nesvarbu, 
kad miestelis priklauso tau, bet tu neturi teisės į jį patekti 
— bent jau ne per artimiausius aštuoniasdešimt dvejus me- 
tus. — Vyriškio šypsena praplatėjo, ant skruosto pasirodė 
duobutė. — Bet aš visai pamiršau. Tu šokinėji per laiką 
kaip triušiukas nuo vieno urvelio prie kito. Ką reiškia aš- 
tuoniasdešimt dveji metai tokiai kaip tu? 

Kietai suspaudusi lūpas ir sugniaužusi kumščius, Kei- 
di nusisuko ir ėmė kulniuoti žemyn nuo kalno. 

Tarikas sugavo ją po dviejų žingsnių: 

— Gal galėtum pasakyti, kur susiruošei ? 

— Kuo toliau nuo tavęs. Tu pats nemaloniausias, ne- 
mandagiausias, bjauriausias tipas, kokį kada nors esu suti- 
kusi! Aš net nenoriu būti su tavimi vienoje valstijoje, jau 
nekalbu apie vieną kalną. 

Vyriškis nepaleido merginos rankų, tačiau ji matė, jog 
Tariką gerokai pritrenkė jos žodžiai. Be abejo, turint omeny 
jo išvaizdą ir pinigus, nė viena moteris tikriausiai nedrįso iš- 
tarti jam blogo žodžio. Gal jos net vadino jį ponu Džordanu. 

Keidi pabandė ištraukti rankas, tačiau Džordanas ne- 
paleido. 

— Tu niekur neisi, — tarė jis, stipriai spausdamas jos 
rankas. 

— Man skauda, — riktelėjo Keidi, ir Tarikas paleido 
rankas, bet kai mergina vėl žengė žingsnį, užstojo jai kelią. 

— Ar ketini paimti mane į nelaisvę? 

— Jei reikės. Negali šiaip sau klajoti po šiuos kalnus. 
Abejoju, ar skiri, kur rytai, o kur vakarai. 

— Sugebėjau pakilti, sugebėsiu ir nusileisti. 

— Tu, — grėsmingai suurzgė Tarikas, — užklampinai 
“Reindž Roverį". Tu nesugebi net važiuoti, dar labiau ne- 
sugebi vaikščioti, todėl negaliu tau leisti... 

Keidi pribaigė tas "leisti": 

— Aš esu laisva pilietė, ir tu neturi teisės laikyti ma- 
nęs čia! — suriko ji ir giliai įkvėpė. — Aš privalau kai ką 
padaryti, todėl ir padarysiu. Prašau atleisti, bet jei kliudy- 
si, aš kovosiu su tavimi visomis įmanomomis... 

— Puiku, — tarė pasitraukdamas vyriškis. — Eik. Tik- 
rai neketinu tau kliudyti. Tik pasakyk man vieną dalyką. 

— Ką? — piktai atšovė mergina. 

— Kur tavo testamentas, kad galėčiau pasirūpinti, jog 
tavo paveldėtojai gautų tai, ką jiems palieki? 

Tai, kad Tarikas atvirai šaiposi iš jos, dar labiau su- 
stiprino Keidi pasiryžimą padaryti tai, ką turinti padaryti 
viena. Užrietusi nosį, kaip įmanydama greičiau prašvilpė 
pro gelbėtoją ir pasileido kalnu žemyn. 

Po valandos Keidi vis dėlto sugebėjo surasti mašiną. 
Ji jautėsi pavargusi, sukaitusi, o dabar, leidžiantis saulei, pa- 

juto vėsą, 0 ir valgyti norėjosi. Apžiūrėjusi naujutėlaitį rau- 
doną džipą, pastebėjo, jog ratai numauti, visa įranga dingu- 
si — o su ja ir keletas maišelių su maistu, kurį pirko pati. 
Keidi atsisėdo ant kelio pakraščio ir susiėmė už galvos. 

— Ar pasiruošusi pasiduoti ir grįžti į civilizaciją? — 
už nugaros pasigirdo gilus balsas; Keidi nebuvo ko atsi- 
gręžti, kad pažiūrėtų, kas ten. 

— Aš negaliu grįžti, — pavargusi atsiliepė ji, jausda- 
ma, kaip virpa nuo ašarų balsas. Bet ji geriau prasmegs, 
nei leis jam pamatyti save verkiančią! Jis turbūt dar gar- 
siau užsikvatotų. 

Bet vyriškis nesijuokė. Džordanas atsisėdo šalia — ar- 
ti, bet nesiliesdamas, — ir kurį laiką tylėjo. 

— Tu jį labai stipriai mylėjai? — tyliai paklausė jis. 

Pirma Keidi mintis buvo paklausti — “ką?", bet susi- 
laikė. Kažkodėl prieš akis išniro toji gražuolė blondinė Ta- 
riko bute. 

— Taip, aš jį labai labai mylėjau. 

Tiesą sakant, ji net nežinojo, ar jis klausia apie Koulą, 
ar apie Gregorį. Bet argi svarbu? 

— Klausyk, ten, šiek tiek Žemiau, aš įsirengiau sto- 
vyklą. Kodėl mums ten nenuėjus ir nepagalvojus, ką galė- 
tume nuveikti drauge? 

Keidi atsisuko ir tirštėjančioje tamsoje pažiūrėjo į pa- 
šnekovą. Jis siūlo praleisti su juo naktį — ir vienumoje? 
Gal net dalytis vienu miegmaišiu? 

— Nežiūrėk į mane taip. Nors apie mane ir prastai gal- 
voji, aš nesu prievartautojas. Be to, Leonė nuluptų man kai- 
lį, jei paliesčiau kitą moterį. 

— Toji blondinė? — paklausė Keidi. Žinoma, mergina 
neturėjo nieko prieš tą moterį, išskyrus keletą nemalonių 
pastabų, kurias anoji pasakė apie jos darbą. Bet jei jam pa- 
tinka tokia beformė kaulų krūva, tai kas ji, Keidi, tokia, 
kad prieštarautų? 

— Taip, blondinė, — atsiliepė vyriškis su šypsenėle, 
kuri vertė Keidi jaustis permatoma. 

Kai Keidi daugiau nieko nepasakė, Tariko veidas pa- 
sikeitė: 

— Klausyk, aš neliesiu tavo kūno, kad ir koks jis gun- 
dantis. Man reikia aptarti su tavimi verslo reikalą. 

— Kokį? — nepasitikėdama prisimerkė Keidi. 

— Paklausyk, jau temsta, o dėdės Hanibalo regėjimas 
nėra geras, taigi jis gali nepažinti manęs ir vėl pradėti šau- 
dyti. Gal galėtume šneką pratęsti mano stovykloje? 

Keidi žinojo, kad neturi kitos išeities. Ji negali eiti 
per kalnus tamsoje, be to, jaučiasi pavargusi ir išalkusi. 
Tačiau vis tiek sudvejojo: 

— Kokią šneką? 

Tarikas Žžvilgtelėjo per petį į tamsėjančius miškus, tarsi 
tikėtųsi pamatyti ką nors iš jų iššokant: 

— Senoji Negailestingoji Rut įrašė į testamentą vieną 
sąly gą. 

— Liaukis ją taip vadinęs! — piktai tarė Keidi. — Ji 
buvo labai mielas Žmogus, ir aš noriu jai padėti. 

— O taip, aš vis pamirštu, kad buvai susitikusi su ja, 
kad tau šimtas metų, tai... 

— Ko turi valgyti? — Ji nesileis pamokslaujama. 

— Upėtakį. Pats jį paruošiu. 

Kaip Koulas, šmėstelėjo neapdairi mintis. 

— Nebent norėtum ruošti jį tu. Man pranešė, kad esi 
gana nebloga virėja. — Jis vėl šaiposi iš jos! 

— Ne, nenorėsiu, — tarė mergina atsistodama ir dai- 
rydamasi. — Aš nemoku gaminti tikro maisto, tokio kaip 
Žuvis, tik suflė. Ir mano suflė tokios sunkios, kad jei svies- 
čiau kokią vieną, tai tikriausiai sulaužyčiau tau kaulus. — 
Kai ji stabtelėjo ir atsisuko atgal, Džordano akys spindėjo 
skaisčiau už Žvaigždes danguje. 

Jo žirgas stovėjo netoliese; šį kartą Keidi užšoko ant 
jo nenoromis, o kadangi niekas nebešaudė, ji nebeprisiglau- 
dė, o atšlijo nuo Tariko. Netrukus jie pasiekė jo stovyklą, 
kurioje buvo palapinė, džipas ir treileris arkliams gabenti. 
Priešais beveik gęstantį laužą stovėjo stalas su kėdėmis. 

— Keliaudamas, kaip matau, neapsikrauni, — kaip 
įmnydama išdidžiau tarė Keidi, nušokusi nuo žirgo. — Tur- 
būt tuoj pamatysiu liokajų ir porą tarnaičių? 

— Netgi Džordanams kartais tenka pakentėti. 


17. 70 257 


Keidi turėjo prikąsti liežuvį, kad nepasakytų dar ko 
nors, nes vyriškį linksmino beveik viskas, ką ji sakė. Gi- 
liai širdyje mergina žinojo, jog turėtų padėkoti, kad išgel- 
bėjo jai gyvybę, kad atėjo į pagalbą, bet kažkodėl negalėjo 
prisiversti. Gal todėl, kad šitiek kartų buvo jį mačiusi. Sė- 
dėdama ant kėdės ir stebėdama, kaip Džordanas ruošia žu- 
vį, galvojo, kad puikiai pažįsta net jo rankų judesius. 

Tarikas pripylė jai taurę vyno — žinoma, puikiausios 
kokybės — ir mergina ėmė šilti jausdama, kaip gilėja tam- 
sa, o dar labiau — Tariko niūrų grožį. 

— Tai kokia gi toji sąlyga? — pasiteiravo Keidi, klau- 
sydamasi savo pačios nervingo balso. 

Tarikas padalijo patiekalą — po du upėtakius kiekvie- 
nam, — įdėjo truputį apsinešusių laužo pelenais bulvių, ku- 
rios kvepėjo dūmais, ir atsisėdo priešais ją. 

— Ji nelabai logiška. Joje sakoma, kad jei Koulas 
Džordanas, gimęs 1864 metais, mirė devynerių, tada joks 
kitas Džordanas negali priimti iš tavęs pinigų dar trejus 
metus po 1996 metų. 

Džordanas žvilgtelėjo į Keidi, tarsi tikėtųsi, jog ji ką 
nors pasakys, bet mergina susikaupusi valgė toliau. 

— Aš šiek tiek pasiknaisiojau po šeimos istoriją, — 
pasirodo, iš tiesų buvo toks Koulas Džordanas, gimęs 1864 
metais, Kuris iš tikro mirė, kai jam buvo devyneri. 

Keidi net nekrustelėjo. Ko ji tikėjosi? Kad Tarikas at- 
ėjo jai į pagalbą, nes beprotiškai ją įsimylėjo? Kad pasa- 
kys, jog visą gyvenimą tik ir svajojo apie ją? 

— Ką tu apie tai žinai? — nekantriai paklausė jis, kai 
mergina ir toliau tylėjo. 

— Na, mano pasakojimas nesudomintų tokio versli- 
ninko kaip tu. Kaip ten sakei — kad aš šokinėju iš vieno 
šimtmečio į kitą kaip triušis iš vieno urvo į kitą? Kaip to- 
kia kvailė gali sudominti tokį kaip tu? 

— Aha, ketini priversti mane paprakaituoti, ar ne? 

Keidi gurkštelėjo vyno ir nusišypsojo jam: 

— O kodėl aš turėčiau gražiai elgtis su tavimi? Ar bran- 
giai kainavo iškelti man bylą? O gal turėjai ją parengęs dar 
gerokai prieš man pasirodant? 

Džordanas nesupyko, tik nusišypsojo jai, ir Keidi pa- 
galvojo, kad ši šypsena tikrai ištirpdė daugybę širdžių. 

— Viskas buvo parengta dar prieš mums susitinkant. 
Bet jei būčiau žinojęs, kokia tu miela ir gera, tada... 

— Jei jau sekei mane nuo gimimo, tai turėjai nemažai 
sužinoti apie mane, todėl gal liautumeisi elgęsis su mani- 
mi kaip su kvaiša? Ką nori, kad padaryčiau ir padėčiau tau 
atgauti brangiuosius pinigus? 

Tarikas atsilošė kėdėje, ir šypsena dingo iš jo veido. 

— Gerai, jei biznis, tai biznis. Aš nesuprantu, apie ką 
senoji Rut kalba savo laiške, bet, tiesą sakant, man tai rūpi 
mažiausiai. Manęs nedomina, kas atsitiko prieš šimtą metų. 

— Zinau. Tu tik nori savo pinigų. 

Vyriškis išlenkė antakį: 

— Taip, Žinoma, aš pardaviau savo sielą velniui ir man 
rūpi tik pinigai. O jūs esate tokia kilniaširdė, kad galite 
atsisakyti milijonų. Tačiau man smalsu: kas bus su tais tūks- 
tančiais žmonių, kuriems Džordanai moka pinigus, jei nie- 
kas trejus metus nevadovaus kompanijai? Bankai įšaldys 
darbuotojų atlyginimus? O jų vaikai trejus metus nieko ne- 
valgys? O gal... 

— Gerai, aš supratau. Tu šventasis, tenorintis padėti 
Žmonėms. 

— Juk mano asmeniniai interesai niekam nerūpi, ar 
ne? Paprasčiausiai man pasirodė, kad mes abu norime to 
paties, todėl pagalvojau, kad mudu galėtume kartu šį tą nu- 
spręsti. 

— Man pagalbos nereikia, — tvirtai iškošė Keidi. Žiū- 
rėdama į pašnekovą mėnulio šviesoje, ji galvojo, kad kuo 
mažiau praleis su juo laiko, tuo geriau. Jis nėra toks mie- 
las kaip Koulas, netgi toks paprastas kaip Gregoris. Šis vy- 
ras... kitoks. 

Džordanas papildė merginos taurę. 

— Norėčiau, kad nežiūrėtum taip į mane. Priešingai, 
nors tu apie mane prastai galvoti, nesu pabaisa. 

Keidi nepalietė taurės: 

— Ko tu nori iš manęs? 

— Kartą manęs prašei padėti, todėl dabar ir sakau, jog 

noriu padėti. Kodėl mums nepradėjus nuo to, kas sieja ta- 
ve ir mano — ak! — proproprosenelę? 

Keidi atsistojo, pasirėmė rankomis į stalą ir palinko 
prie pašnekovo: 

— Nieko aš tau nepasakosiu, — meiliai šyptelėjo. — 
Tu man nepatinki, aš tavimi nepasitikiu ir nenoriu nė va- 
landėlės ilgiau pasilikti tavo draugijoje. — Tai išrėžusi mer- 
gina apsisuko ir ėmė žingsniuoti į tamsą, tik nežinojo, į 
kurią pusę Denveris. 

Tyliai tarsi vėjas Tarikas atsistojo priešais ją: 

— Klausykit, panele Long... — Jo balsas sušvelnėjo. — 
Panele Long, mes abu ne ta koja išlipome iš lovos. Aš atsi- 
prašau, bet nuo pat vaikystės jūsų vardas mums buvo kaip 
keiksmažodis. 

Keidi aiktelėjo. 

— Prieš daugelį metų tėvas slapta papasakojo man 
apie testamentą ir apie tave. Aš augau, girdėdamas apie 
tave ir... — Vyriškis ištiesė jai ranką. — Gal galėtume 
pradėti iš naujo? Gal galėtume padėti vienas kitam? Tu jau- 
ti, jog privalai kažkaip padėti Legendai, tačiau be mano 
pagalbos nepateksi į ją. Mano dėdė pažįsta mane, ir, jei 
eisi su manimi, jis nešaudys į tave. 

Keidi žinojo, jog Tarikas sako tiesą, be to, būtų visai 
teisinga, jei kuris iš Džordanų padėtų jai atlikti tą neįma- 
nomą užduotį, paskirtą Rut. Pakreipusi galvą, Keidi tarė: 

— Ar tu kartais nežinai, kur čia esama petroglifų? 

— Tų, už kapinių? Netoli Korimo medžio? Tų petrog- 
lifų? 

Keidi negalėjo susilaikyti nešyptelėjusi. 

— Taip. Tų pačių. 

Tarikas jai nusišypsojo, ir Keidi pasijuto pasiduodan- 
ti, o vyriškio šypsena rodė, kad jis Žino, jog ji pasiduoda. 

— Kai man buvo penkiolika, aš gerokai prisidirbau, to- 
dėl mano tėvas atsiuntė mane pas dėdę Hanibalą, kad šis... 
įkrėstų man į uodegą — atrodo, kad kaip tik šitaip išsireiškė. 


— Tr padėjo? 
— Nė truputėlio, — atsakė Tarikas nusišaipydamas; 
paskui pasiūlė merginai ranką. — Turiu šviežių persikų 


desertui. Domina? 

— Taip, — atsakė Keidi ir leidosi nuvedama prie laužo. 

Bet po valandos tingiai spoksodama, kaip vyriškis 
žarsto laužo nuodėgulius, Keidi prisiekė sau, kad jokiais 
būdais nesileis jo supančiojama. Džordano judesiai buvo 
grakštūs, todėl galėjo patikėti, kad jis puikiai įvaldęs Rytų 
kovos menus. 

— Kodėl grąžinai pinigus? — paklausė jis, pažadin- 
damas ją iš minčių. 

— O kodėl tu iškėlei man bylą? — klausimu į klausi- 
mą atsakė mergina. 

— Man net į galvą nešovė, kad tu savo noru grąžin- 
tum pinigus, — nusišypsojo jis. 

Keidi nenorėjo net pagalvoti, kaip ją šildo šio vyro 
šypsena. Kažin ar jis atsivežė vieną miegmaišį, ar du? 

— Jei tavoji Leonė būtų atsidūrusi mano padėtyje, ar 
būtų grąžinusi pinigus? — Šiuos žodžius ji ištarė garsiau, 
nei norėjo. 

Bet Tarikas nė kiek nesutriko: 

— Leonė būtų išleidusi juos per keturias dienas. 

Keidi tikėjosi, jog vyriškis prieštaraus, nes myli tą mo- 
terį, o mylima moteris turi būti tobula. 

— Kam? — paklausė ji išplėtusi akis. — Kaip galima 
taip greitai išleisti tiek pinigų? 

— Papuošalams, jachtai, asmeniniam lėktuvui, na- 
mams visame pasaulyje, — atsakė Tarikas, pritūpdamas pa- 
lei laužą ir iš naujo įpūsdamas ugnį. 

— Tada gerai, kad likai turtingas, ar ne? Gal ji ir ne- 
trokštų ištekėti už tavęs, jei būtum vargšas. — Keidi žino- 
jo, kad bando išsiaiškinti, ar jis susižadėjęs, ir norėjo sau 
įsipirti. 

— Jei tavo šneka turėtų mane šokiruoti ar priversti per- 
sigalvoti dėl vedybų, tai nieko neišdegs. Mes tinkame vie- 
nas kitam. Aš visą laiką dirbu, todėl beveik nebūnu namuo- 
se, taigi negaliu vesti žmonos, kuri nuolatos bambėtų, kad 
manęs niekada nėra. 

— Tai kam išvis vesti? 

— Dėl vaikų. Norėčiau keletą turėti. 

— Tai tu manai, kad Leonė būtų gera motina? 


261 


— Aš manau, kad ji gerai atrodys, įsikabinusi man į 
parankę, o toji miela porelė, kuri užaugino mane, užaugins 
ir mano vaikus. 

— A, suprantu, tik pažiūrėkit, koks geras tu užaugai! 

Merginos kandumas prajuokino jį: 

— Nagi, dabar leisk spėti ir man — tu lauki žmogaus, 
kuris mylėtų tave iki mirties ir padovanotų tris gražius vai- 
kučius. Ir dar nori daryti karjerą — ne darbą, bet tikrą kar- 
jerą, tokią, kurti teiktų tau pasitenkinimą. 

Keidi neatsakė, bet už ją bylojo tyla. 

— Tai kuris iš mūsų svajotojas — tu ar aš? Aš imu tai, 
ką galiu gauti; tu sieki svajonės, kurios nori visi, bet nie- 
kas nepasiekia. 

Gal Tariko žodžiai turėjo ją įžeisti, bet mergina neįsi- 
žeidė. 

— Be vilties Žmogus miršta, — šypsodamasi atsakė 
Ji; pašnekovas irgi nusišypsojo. 

— Taip kaip tavo viltis padėti prikelti mirusiuosius? 

— Rut atrodo, kad aš galiu, todėl tikrai pamėginsiu. 

Tarikas atsistojo ir pasirąžė — tarsi tamsus žvėris laužo 
šviesoje. Paėmęs degantį pagalį, uždegė lempą ir atsisėdo 
šalia Keidi. 

— Papasakok man tiksliau, ką ketini daryti? 

Jei atvirai, Keidi būtų pasakiusi, kad nė nenutuokia ir 
neturi jokio plano. Tačiau ji abejojo, ar šitoks verslininkas 
kaip Džordanas supras jos strategiją. Tai ne tas atvejis, kai 
nežinai, ką gaminsi, kol nuėjusi į turgų nepamatai šviežių 
tos dienos produktų. 

— Manau, kad kurį laiką pasilaikysiu savo planus, — 
tarė stengdamasi, kad jos žodžiai nuskambėtų paslaptin- 
gai, tačiau vyriškis tik šyptelėjo, ir Keidi suprato, jog jis 
žino, kas vyksta jos galvoje ar, tiksliau pasakius, kas ne- 
vyksta. ž 

Mergina atsistojo ir atsargiai Žvilgtelėjo palapinės link; 
Tarikas vėl nusijuokė: 

— Nesibaimink. Siąnakt dar gali pasilaikyti savo ne- 
kaltybę. 

— Aš ne... — pradėjo ji ir užsikirto, nes pamatė, jog 

pašnekovas ją erzina. — Kaip linksminaisi, kol nesutikai 
manęs? — pyktelėjo Keidi. 

— Dirbau po aštuoniolika valandų per dieną. Gali mie- 
goti palapinėje; aš permiegosiu džipe. 

— Ar tikrai nenorėtum prigulti prie savo žirgo šono? 

— Ar taip būtų pasielgęs Koulas? — staiga surimtėjęs 
paklausė jis. 

— Ką tu apie jį Žinai? 

— Jei tu gali turėti paslapčių, tai ir aš galiu. Laba- 
nakt, panele Long, — tarė Tarikas ir dingo tamsoje, kur ji 
jo nebematė. 

Pasiėmusi lempą, Keidi įėjo į palapinę. Iš pradžių pa- 
galvojo, ar neįlindus į miegmaišį su visais drabužiais, bet 
suprato, jog tai būtų juokinga. Juk Tarikas užtikrino ją, kad 
neketina liesti; kad ir ką ji galvotų apie Tariką, žino, jog 
su juo yra saugi... Tokia saugi, kad jei jai kiltų koks pavo- 
jus, jis pasirodytų ir apsaugotų. Argi jis nepasirodydavo 
jos sapnuose? Argi nepasirodė Kolorade, kai ji galvojo, jog 
jis už tūkstančio mylių? 

Užsnūsdama Keidi lyg ir išgirdo žodžius: “Labanakt, 
Keidi", bet nebuvo tuo tikra. Gal tai buvo tik vėjas, bet 
mergina užmigo šypsodamasi. 


24 skyrius 


— Ką? Tu nori, kad padaryčiau ką? — paklausė Kei- 
di, suėmusi rankomis kavos puoduką ir spoksodama į Tari- 
ką Džordaną. Buvo ankstyvas rytas, o jie pusryčiavo vieni 
vidury nuostabios dykynės. 

— Nusiplautum, — tarė vyriškis šypsodamasis. — Pa- 
bėgtum iš mokyklos. Pasiimtum laisvą dieną. 

— Negaliu, — išsigandusi tarė Keidi. — Tu nesupranti, 
kaip tai svarbu. Nuo manęs priklauso žmonės. Jie laukia 
manęs, kad prikelčiau juos gyvenimui, taigi aš turiu... 

— Jie laukia jau šimtą metų, tai ką reiškia viena die- 
na? — Patylėjo. — Panele Long, ar jūs kada nors linksmi- 
natės'?) 

Vien pagalvojus apie tai, Keidi galvoje pralėkė tūks- 
tančiai vaizdų: štai ji grįžta iš mokyklos padėti Džeinės 
motinai susitvarkyti namuose, visą savaitgalį gamina vi- 
siems valgyti; dieną mokosi, vakarais lanko kursus ir ruo- 
šia vakarėlius, kad galėtų susimokėti už mokslą. Paskui 
“Svogūnai" ir Gregoris. Gregorio supratimu, sąvoka “links- 
mintis" reiškė, kad Keidi gamina pietus dvidešimt penkiems 
asmenims, kurie kada nors galbūt padės jo ateities politi- 
nei karjerai. Vėliau Legenda, kur ji karštligiškai baimino- 
si, jog niekada nebesugrįš namo. Po to prasidėjo rūpesčiai 
dėl darbo, o dabar... 

Mergina liovėsi galvojusi, nes išgirdo Tariką juokian- 
tis, ir rūsčiai pažiūrėjo į jį. 

— Permąstai savo gyvenimą? — pasiteiravo jis ir, kai 
Keidi išpūtė akis, nusišypsojo. — Panele Long, man atrodo, 
kad galiu skaityti jūsų mintis, nes manau, kad jus suprantu. 
Mano tėvas galvojo, kad vaikystė skirta pasirengti sutikti 
stresą, kurį sukelia suaugusio gyvenimas, o kadangi vieną 
dieną turėjau perimti šiuos milijonus, jis pasirūpino, kad vi- 
są savo gyvenimą praleisčiau mokykloje. Vėliau ant mano 
pečių užgriuvo visa atsakomybė už Džordanų kompaniją. 
Manau, kad mano gyvenimas nebuvo linksmesnis už jūsų. 
Taigi ką pasakysi, jei pasiimtume laisvą dieną? 

— Ko tu nori iš manęs? — įtariai pasiteiravo Keidi. 

— Visko, ką turi, — su šypsena atsakė vyriškis, ir Kei- 
di nusijuokė. 

— Tai, ką aš turiu, galėtų tilpti vienoje rankoje, — 
tarė ji. — Man trisdešimt metų, o aš nieko neturiu. Šiuo 
metu neturiu netgi darbo. 

Tarikas nepatikliai žvilgtelėjo į ją: 

— Negi nori pasakyti, kad virėja su tokia reputacija 
neturi jokio pasiūlymo? 

— Na, keletą turiu, — kukliai prisipažino Keidi, žiū- 
rėdama į kavos puoduką. Džordanas rankiniu būdu sumalė 
pupeles ir neleido jai nė prisiliesti, kai kepė grikių paplo- 
tėlius. 

— Eikš, — tarė ištiesdamas jai ranką. — Pasiimkime 
abu laisvą dieną. 

Keidi nugara nubėgo šaltukas, nes tai buvo gestas, kurį 
tūkstančius kartų sapnavo. Šešėlis dengė apatinę Tariko vei- 
do dalį, bet pro medžių šakas prasiveržė saulė ir šviesa nu- 
tvieskė jo akis. 

— Eikš, habibbi, — sušnibždėjo jis, ir Keidi suprato, 
jog tai meilybinis svetimos kalbos žodis. — Sį kartą tu ga- 
li pasiekti mane. 

Keidi širdyje grūmėsi blaivas protas ir jausmai, bet 
mergina nepamiršo, kaip bandydavo paimti jį už rankos, 
tačiau jai vis nepavykdavo. Dabar Keidi ištiesė ranką — iš 
pradžių nedrąsiai; paskui palietusi jo pirštų galiukus, nu- 
sišypsojo ir priglaudė savo ranką prie jo delno... 

Tarikas garsiai nusikvatojo, paskui impulsyviai truk- 
telėjo Keidi ir pakėlęs ją ėmė sukti aplink save. Kurį laiką 
abu juokėsi; Keidi plaukai švytravo vėjyje, sukantis vis ap- 
link ir aplink. 

Pirmoji blaivų protą atgavo Keidi ir ėmė muistytis: 

— Pone Džordanai, — tarė ji, — manau, kad mes tu- 
rėtume... 

Tarikas tebesijuokdamas nuleido ją ant žemės, tačiau 
rankų neatitraukė. 

— O aš manau, kad šiandieną galėtume išsiversti ir be 
mąstymo, — tarė šiltai nusišypsodamas. 

Keidi norėjo neprarasti priešiškumo šiam vyrui, tačiau 
jai sekėsi vis sunkiau. Nepamiršk, kad jis šaltas kaip žu- 
vis, įtikinėjo ji save. Nepamiršk, kad jis ketina vesti kitą 
moterį. Nepamiršk, kad jis turtingas, įžymus, 0 tu jam esi 
tik priemonė, padėsianti atgauti pinigus, ir viskas. 

— Manau, man reikėtų eiti į Legendą, — tarė Keidi. — 
Turiu ten reikalų. Be to, man tikrai reikia darbo, o potencia- 
lūs darbdaviai nelauks per amžius. — Keidi pamažu trau- 
kėsi nuo Tariko. 

— Velniop darbdavius! Aš nupirksiu tau restoraną, ir 
galėsi... 

— Ar tai šito, tavo nuomone, aš ir siekiu? Kad nupirk- 
tum man ką nors? Ar tu... 

— Aš tik noriu praleisti dieną su dailia mergina, — 
švelniai atsiliepė vyriškis. — Noriu nors vienai dienai ati- 

trūkti nuo reikalų, šeimyninių tragedijų ir kitų rūpesčių. 
Norėčiau parodyti tau vietą, kurią atradau, kai buvau dar 
vaikas. Nesu rodęs jos jokiai kitai gyvai dvasiai, bet tau 
tikrai... 

— Kodėl? — įtariai pasiteiravo Keidi. 

— Todėl, kad niekada nesu sutikęs tokio žmogaus kaip 
tu, štai kodėl! — su beviltiška išraiška veide paaiškino jis. 
— O be to, gal norėčiau pataisyti tavo nuomonę apie save. 
Aš ne toks, kaip tu apie mane galvoji, ir norėčiau, kad su- 
žinotum prieš... prieš mums išsiskiriant. — Tarikas vėl iš- 
tiesė jai ranką. — Ar eisi su manimi? 

Keidi jau Žiojosi prieštarauti, bet ūmai pagalvojo: 

“Po galais, kodėl gi ne? Kas keistesnio ar blogesnio 
gali atsitikti, nei jau atsitiko?" 

— Gerai, — sutiko šyptelėdama ir paimdama jo ran- 
ką. — Bet su viena sąlyga. 

— Kokia? 

— Mes nekalbėsime apie pinigus, o tu neversi manęs 
pasakoti, kas atsitiko Legendoje. Aš noriu pailsėti nuo pra- 
eities. 

— Sutarta! Mes kalbėsimės tik apie mudu. 

— Puiku. O vėliau aš parduosiu istoriją apie turtingą- 
jį ir paslaptingąjį K. T. Džordaną žiniasklaidai ir užsidirb- 
siu pinigų savam restoranui. 

Tarikas nedvejodamas kilstelėjo merginos ranką ir pa- 
bučiavo ją. 

— Moteris, kuri atsisako milijonų taip kaip tu, nieka- 
da nepadarytų tokio niekingo ir klastingo dalyko. 

Nežinia, ar ją paveikė šitoks Tariko pasitikėjimas, ar 
jo didelė ranka, laikanti josios ranką, tačiau, pakėlusi į pa- 
šnekovą akis, Keidi pasijuto, tarsi nuo širdies būtų nusiri- 
tęs sunkus akmuo, slėgęs visas pastarąsias savaites. Jų ne- 
galima net pavadinti įtemptomis, — tai būtų per švelnu. 

— Ar nori pasakyti, kad aš nuobodi? Kad per daug 
gera, jog padaryčiau ką nors tokio išdavikiško? 

— Ne, žinoma, ne. Kaip ten Alisa Toklas pasakė apie 
kiaušinius? 

Keidi nusijuokė: 

— Kad ji geriau išplaktų vyrui kiaušinius, užuot ke- 
pusi jam omletą, nes tam reikia mažiau sviesto, o be to, jis 
žinotų, jog yra nubaustas. Taip, aš galėčiau tą padaryti. 

— Bet ar esi ką nors panašaus dariusi? 

Tarikas paleido jos ranką ir pradėjo skubiai ardyti sto- 
vyklą. Keidi stovėjo ir stebėjo. Jis tikrai moka dirbti, pa- 
galvojo mergina. 

— Tai ar esi? 

— Esu ką? 

Tarikas pasilenkęs gesino laužą; paskui atsisuko ir pa- 
žiūrėjo į merginą: 

— Ar esi tikrai ką nors bjauraus padariusi kitam žmo- 
gui? 

— Aš aprėkiau ponią Norman, — kaltu balsu atsakė 
Keidi. — Ji... 

— Įkyrioji Gregorio motušė. Sprendžiant iš to, ką man 
apie ją pasakojai, stebiuosi, kad neužpuolei jos su kirvuku. 

— Žinai, keista, bet ji niekados bemaž neerzino ma- 
nęs, kol nesutikau Koulo. Po susitikimo su juo mano vidu- 
je kažkas pasikeitė. 

Tarikas kimšo daiktus į kuprinę. 

— Gal tu pradėjai suvokti, kiek esi verta? 

— Maniau, mes nekalbėsime apie pinigus. 

Imdamas iš džipo butelius su vandeniu, Džordanas nu- 
sišaipė: 

— Aš tir nekalbu apie pinigus. Argi Biblijoje nesako- 
ma, kad dora moteris verta tiek perlų, kiek ji pati sveria? 
Ar kažkaip panašiai. 

— Aš nesu dora, — nusivaipė Keidi. — Per savo gy- 
venimą turėjau tris vyrus, kurie sakė, jog myli mane, — 
Koulas, Gregoris ir dar vienas vaikinas iš koledžo; iš jų 
trijų Miegojau su dviem. Atrodo, kad einu į lovą su beveik 
visais vyrais, kurie sakosi mylintys mane. 

Čia Tarikas palinko prie Keidi ir, nosimi beveik lies- 
damas jos nosį, tarė: 

— Tokiu atveju, Keidi, aš myliu tave, myliu tave, my- 
liu tave! 

— Dink iš čia! — Keidi juokdamasi stumtelėjo jį. 

Džordanas atsitraukė, bet nesiliovė žiūrėjęs į merginą 
tokiomis erzinančiomis akimis, kad ji neišlaikiusi paraudo. 

— Jei nesiliausi, niekur neisiu su tavimi, — tarė, bet 
ir pati jautė, jog meluoja. Būtų nuostabu atitrūkti bent die- 
nai nuo rūpesčių ir nerimo. Praleisti dieną be šmėklų, be- 
sikišančių į jos gyvenimą. 

— Ar tikrai nenori pamėginti nueiti į Legendą viena? — 
Tarikas nutaisė pasibaisėjusį veidą. — Galėtum pabandyti pra- 
eiti pro dėdę Hanibalą viena pati. — Cia jis taip pasipurtė, 


kad Keidi susijuokė. — Tu dar jo nematei. Kraupus žmo- 
gus. Kai buvau vaikas, galvodavau, kad jis Mėlynbarzdis. 
— Jis vagis! — tarė Keidi. — Jis sugadino gražųjį 


“Reindž Roverį", kurį man nupirko ponas Fauleris. 

— Ahem, — burbtelėjo Tarikas, užsimesdamas ant nu- 
garos kuprinę. 

— O gal tu nupirkai? Ar jis apdraustas? 

— Jokių kalbų apie pinigus, pameni? Pasiruošusi? 
Kaip tavo kojos? Reikės gerokai paėjėti. 

— Mano kojos tvarkoje, — atsakė mergina, žiūrėda- 
ma į sportinius batelius, kuriais avėjo. Ant kojų praleisda- 
vo beveik kiekvieną dieną, o jei tekdavo ilgiau pasėdėti, 
imdavo nerimauti. 

— Tada, habibbi, sek paskui mane. 

— Ką šis Žodis reiškia? — paklausė Keidi, eidama pas- 
kui vyriškį per brūzgynus. Netrukus juodu pasiekė siaurą 
takelį, vedantį aukštyn. — Kokia čia kalba? 

— Arabų, Rut meilužio kalba. Gal kartais Žinai, kodėl 
ji įšoko pas jį į lovą? Turiu omeny, ar tai buvo kažkas dau- 
giau nei geismas? Juk ji turėjo gedėti savo mirusio vyro? 

— Viskas buvo visiškai ne taip! — karštai atšovė Kei- 
di. — Rut neapsakomai kentėjo ir liūdėjo, todėl ji ir... — Ji 
nutilo. — Ak, kaip protinga! Bet nieko neišeis. Sakei, jog 
šiandien laisva diena — tokia ji ir bus. Daugiau jokių Džor- 
danų! 

— Per vėlu, — atsiliepė Tarikas per petį, ir Keidi nusi- 
juokė, nes trumpam buvo pamiršusi, jog ir jis Džordanas. 

Ji tebesijuokė, kai Tarikas pasuko už posūkio ir jie ėmė 
pamažu kopti į kalną. Keidi netrukus pajuto, kad vaikščio- 

ti restorane nuo viryklės prie viryklės yra ne tas pat, kaip 
kopti į vis statėjantį kalną. Jos kulkšniukai vis dažniau kry- 
po tai į vieną, tai į kitą pusę, o ant mažojo pirštelio ėmė 
jausti nuospaudą. 

Bet Keidi nesiskundė. Dar būdama vaikas, ji išmoko 
niekuo nesiskųsti, priimti tai, kas jai skirta, ir stengtis gy- 
venti. Todėl, kai Tarikas atsisuko ir pasiteiravo, kaip ji lai- 
kosi, Keidi atsakė, jog puikiai. 

Išskyrus kojas, mergina jautėsi išties gerai. Oras buvo 
vėsus ir gaivus, ir Keidi pamažu ėmė pamiršti praeitį bei 
savo neaiškią ateitį. Šią dieną ji nenorėjo galvoti apie nie- 
ką, išskyrus saulę ir įvairiausias žoleles, kurias rinko ir kro- 
vė į nedidelį krepšį. 

Sunkiausia Žygio dalis einant paskui Tariką — negal- 
voti apie jį. Keidi nepajėgė nežvilgčioti į jį ir nenusišyp- 
soti, kai vyriškis atsisukęs ką nors pasakydavo. Atrodė, kad 
Tarikas puikiai pažįsta šitą mišką — kaip ir savo kardus. 

— Kada tu pradėjai domėtis peiliais? — paklausė Keidi 
ir vos neįspyrė sau, nes klausimas buvo aiški užuomina į 
Koulą. 

Tarikas suprantančiomis akimis Žvilgtelėjo į ją: 

— Ar aš iš ko nors paveldėjau savo hobį? 

— Ar prie tavęs limpa magnetai? 

— Kartais, — nusijuokė vyriškis. — Žinai, panele 
Long, aš visą gyvenimą svarsčiau, kokia tu. 

— O aš net nežinojau apie tavo ir tavo šeimos egzista- 
vimą, — perdėtai abejingai atrėžė Keidi. Jau geriau atsisa- 
kys keptuvių, nei papasakos jam apie savo sapnus. Staiga 
mergina pagalvojo, ką pareikštų Džeinė, jei Keidi paskam- 
bintų jai ir pasakytų, jog surado vyrą su šydu. Džeinė, be 
abejonės, sušuktų, jog Keidi tučtuojau privalo ištekėti už 
jo, nes valdinga ir viską tarsi kalkuliatorius apskaičiuojanti 
Džeinė širdyje buvo tikra romantikė. 

— Aš tai tikrai Žinojau apie tave. Mano tėvas buvo 
nusamdęs privatų detektyvą, kuris dukart per metus pateik- 
davo tėvui ataskaitas ir tavo nuotraukas. Aš atsitiktinai su- 
radau tėvo seifo kombinaciją, todėl atsidarydavau ir pa- 
skaitinėdavau tą medžiagą. 

Keidi žinojo, jog turėtų tuo pasibaisėti, tačiau ji tik 
dar labiau susidomėjo. 

— Kas įdomaus galėjo būti tuose pranešimuose apie 
mane? Aš gyvenau labai nuobodų, neįdomų gyvenimą. 

Tarikas ilgai tylėjo, ir Keidi pamanė, jog jis visai ne- 
atsakys, bet po kurio laiko vyriškis sustojo po dideliu me- 
džiu ir išsitraukė butelį vandens; Keidi tuo tarpu prisėdo 
ant akmens ir spoksojo į Tariką. Jis pirmiausia padavė bu- 
telį jai; atrodė visiškai natūralu, kad Džordanas gers po jos. 

— Tavo gyvenimas visada domino mane, — tyliai at- 
sakė, žiūrėdamas kažkur virš medžių, tarsi negalėtų pa- 
žvelgti į ją. — Esu tikras, kad Fauleris papasakojo apie 
mane viską, ką galėjo. Jis ėmė nemėgti manęs nuo tada, 
kai atsiėmiau iš jo didesnę verslo dalį. 

— Ne, jis nedaug ką tepapasakojo, — tarė Keidi. Me- 
džių šakos kabojo Žemai nusvirusios, o miškas dūlavo ne- 
paprastai ramus. 

-— Aš neturėjau daug draugų, kai buvau vaikas; be to, 
visados kybojo grėsmė, kad galiu būti pagrobtas, todėl tu- 
rėjau kažkaip kompensuoti draugijos stoką. — Patylėjęs Ta- 
rikas pažiūrėjo į merginą. — Aš jaučiausi daug geriau ži- 
nodamas, jog kažkas kitas šioje Žemėje turi dirbti, kad iš- 
gyventų. 

Keidi nusišypsojo, bandydama praskaidrinti nuotaiką, 
nes pastebėjo, kaip abipus vyriškio lūpų įsirėžė baltos kar- 
tėlio linijos. 

— Aš būčiau pagalvojusi, kad toks turtingas vaikas 
kaip tu gauna bet kokį norimą žaislą ir žaidžia įvairiausius 
žaidimus. Jei norėjai žaidimo draugų, negi tavo tėvas ne- 
galėjo jų nupirkti? 

Tarikas paniekinamai prunkštelėjo: 

— Mano tėvas manė, kad turi atsipirkti kiekvienas iš- 
leistas centas. Jis nupirko man žirgą ir ėmė tikėtis, kad len- 
tynos lūžte lūš nuo jodinėjimo prizų. Rytų kovos menai bu- 
vo dar viena sritis, kurioje turėjau pasižymėti ir taip pama- 
loninti tėvą. 

— Ir tu tą padarei? Ar tau viskas pasisekdavo? 

Kurį laiką Tariko akys apsiblausė nuo prisiminimų; 
paskui jis Žvilgtelėjo į merginą ir nusišypsojo: 

— Velniškai! O tau ne? Juk tau teko virti valgį savo 
motinai, vėliau tai šeimai, kurioje gyvenai, — negi po to 
nenorėjai tapti geriausia virėja pasaulyje? 

— Taip, — atsakė Keidi, nustebusi ir išplėsdama 
akis. — Aš niekada šitaip negalvojau. Aš maniau, kad 
išmokau gaminti, nes vertė būtinybė. Ir paklausa. Zmo- 
nės nori valgyti. 

— Zmonės nori ir pinigų. Jiems reikia darbo, o kai 
mano tėvas sukūrė jiems darbo vietas, žinojau, kad jis el- 
giasi gerai. Bet kartais norėdavau, kad galėčiau suklysti, 
bet jis nesiliautų mylėjęs manęs. 

Keidi mirksėdama pažiūrėjo į pašnekovą. Tai, ką jis 
sakė, labai priminė Džeinės pripažinimą, jog josios šeima 
išnaudojo Keidi ir dabar Džeinė jaučiasi skolinga. 

— Tai aš padėjau tau jaustis ne tokiam vienišam? — 
tyliai paklausė ji. 

— Taip, — kreivai šyptelėjo Tarikas. Jo niūrumas, at- 
rodė, išgaravo. — Aš skaitydavau visus pranešimus apie 
tave, studijuodavau nuotraukas, kol pajutau, jog pažįstu ta- 
ve. — Jis įsikišo butelį atgal. — Taigi, panele Long, jei 
kartais elgiuosi per daug familiariai, prašau man atleisti. 
Atrodo, kad pažįstu tave jau seniai. 

— Nuo tada, kai tau buvo devyneri, — sušnabždėjo 
Keidi. 

— Taip, — guviai atsiliepė vyriškis, ištiesdamas jai 
ranką. — Bet neprisimenu, kad būčiau tau tą sakęs. 

— Matyt, sakei, nes kitaip iš kur aš žinočiau? 

— Ko gero, — šyptelėjo Tarikas, bet įdėmiai pažvel- 
gė jai į akis, tarsi netikėtų. 

— Ar nemanai, kad galėtum vadinti mane Keidi? — 
tęsė ji ir padvejojo. — O... kaip man vadinti tave? 

— Ponu Džordanu, kaip ir visi kiti, — atsakė jis spin- 
dinčiomis akimis. 

— Bjaurybe! — šūktelėjo Keidi ir jau taikėsi kumšte- 
lėti jam, bet pašnekovas atsitraukė, ir Keidi neteko pusiau- 
svyros; sugavo ją už rankos. 

— Mmm, Keidi, — sumurmėjo, prisitraukdamas ją ar- 
čiau ir įsikniaubdamas veidu jai į plaukus. — Tu mane tik- 
rai pritrenkei. 

Keidi iš visų jėgų stengėsi išlaikyti blaivų protą; ji jau- 
tė, jog tuoj ištirps, todėl atstūmė jį. — Jei taip gerai paži- 
nojai mane, kaip galėjau sukelti tau šitokį šoką? 

— Aistra visados sukelia šoką. 

— Ak! — Keidi pakėlė antakius kiek tik galėjo. 

— Pasiruošusi eiti? Atrodo, jog gali lyti, todėl geriau 
būtų radus pastogę prieš prasidedant. 

Keidi tik linktelėjo ir paėmė savo krepšį. Aistra, pa- 
galvojo ji. Argi gyvenimas neįdomus? 

Jie ėjo dar kokią valandą, ir Keidi sulig kiekvienu 
žingsniu vis labiau atsipalaidavo. Tačiau nesiliovė klausi- 
nėjusi savęs: kuris tikrasis Tarikas Džordanas? Ar tas, kurį 
sutiko Niujorke, ar tas, kuris išgelbėjo ją nuo kulkų ir da- 
bar vis juokina? 

Po pietų jie stabtelėjo užkąsti duonos su sūriu, ir Kei- 
di paklausė, kodėl jis, Tarikas, atsisakęs ją priimti savo ofi- 
se Niujorke. Vyriškis ilgai tylėjo prieš atsakydamas. 

— Aš tikėjausi ilgo mūšio, kad išlaikyčiau tai, ką su- 
kūrė mano šeima. Jei būčiau išsisaugojęs 1r nepamatęs ta- 
vęs tą dieną, testamentas būtų nustojęs galioti ir man ne- 
būtų tekę kreiptis į teismą. 

— Tai kodėl tu paprasčiausiai nepasislėpei kur nors 
tomis paskutinėmis savaitėmis? Juk privertei mane gana 
ilgai laukti tavo priimamajame, tai kodėl paprasčiausiai ne- 
dingai, išgirdęs, jog aš jau ten? 

— Ko gero, iš smalsumo. Norėjau pamatyti, kokia tu 
iš tikro, taip sakant. 

— Galėjai susitikti su manimi kitą dieną, — beviltiš- 
kai išsunkė Keidi, įsižeidusi, kad jis tyčia vengia atsakyti. 

Tarikas nusijuokė ir sudėjo likusį maistą į kuprinę. 

— Galėjau, bet nepajėgiau prisiversti išeiti. Galbūt 
man rūpėjo, ar iki galo sieksi savo. Įtariau, jog tu nežinai 
apie testamentą, bet, kita vertus, galvojau, kad yra dar kaž- 
kas, dėl ko taip stengiesi pasimatyti su manimi. Kler sakė, 
jog buvai gana atkakli. 

— Jei Kler — tas buldogas laukiamajame, tai ar nega- 
lėčiau dar kurį laiką pasilaikyti kompaniją, kad turėčiau 
teisę ją atleisti? Ji tikrai bjauri. Galėjau pagalvoti, kad 
kompanija priklauso jai, kad ji... 

Keidi nutilo, pamačiusi jo žvilgsnį. 

— O, — sumurmėjo ji, — ji turi savų užmačių. Tapti 
ponia Bosiene... 

— Na ir pareiškimas. Pasirengusi? 

Keidi atsistojo ir čiupo savo krepšį. 

— Tai kiek gi tau dirbančių moterų puoselėja mintį 
tapti tavo žmona)? 

— Viena ar dvi. Pavydi? 

— Ne daugiau, nei tu pavydi vyrams mano gyvenime. 

— Tada turėtum kankintis be paliovos, — labai tyliai, 
kad neišgirstų mergina, sumurmėjo jis, bet Keidi išgirdo, 
ir nors liepė sau netikėti, nuo tų žodžių jai pasidarė gera. 

Apie ketvirtą valandą pradėjo lyti, 1r Tarikas stabtelė- 
jo po medžiu. Iš kuprinės jis ištraukė du geltonus pončo — 
pirmiausia vienu apsiautė Keidi, užmovė kapišoną ir stip- 
riai surišo jai po smakru. 

— Gerai? — paklausė prikišęs nosį; ji linktelėjo. 

Kai užsivilko savąjį pončo, Tarikas buvo jau permir- 
kęs, tačiau lyg niekur nieko patraukė vėl į kalną, o po va- 
landos stabtelėjo prie vijokliais apaugusios uolos. Keidi su- 
stojo šalia; nuo jos upeliais tekėjo vanduo. Tarikas patrau- 
kė į šoną vijoklius ir atidengė kažką panašaus į nedidelę 
olą. Prilaikydamas vijoklius, mostelėjo jai įeiti. 

Ola buvo maža ir tamsi, tačiau jau po kelių minučių 
įsižiebė Tariko sukrautas laužas, nes viduje buvo sausų mal- 
kų. Trindamasi rankas, kad sušiltų, Keidi apsidairė, tikėda- 
masi pamatyti urvinių piešinius, tačiau sienos buvo iš smil- 
tainio, 0 grindys — vien smėlis. Palei vieną sieną stovėjo 
sulūžęs suolelis, ant jo gulėjo keletas apipelijusių knygų 
minkštais viršeliais. Šalia knygų kūpsojo surūdijęs peilis. 

— Praleisdavai čia daug laiko, ar ne? — šypsodamasi 
paklausė Keidi, nusivilkdama šlapią pončo ir pasidėdama 
krepšį. 

Metęs žvilgsnį į peilį, Tarikas nusišypsojo ir pamoja- 
vo pončo priešais laužą, padidindamas liepsną. 

— Tiek, kiek galėdavau. Prie tos sienos yra lentyna su 
medine dėžute. Pažiūrėk, kas joje. 

Mergina taip ir padarė, o pamačiusi dėžutėje savo nuo- 

traukas, kažkodėl nenustebo. Dabar kažkaip niekas nebe- 
stebino ir nebešokiravo jos. Tarp jų buvo ir neryškių, iš 
tolo fotografuotų nuotraukų, kuriose ji dar vaikas. 

— Ši man patinka labiausiai, — tarė Tarikas, prieida- 
mas iš už nugaros ir paimdamas iš krūvelės vieną nuotrau- 
ką. Joje Keidi, kokių trylikos metų, buvo mokyklos žaidi- 
mų aikštelėje, — aplinkui vaikai žaidžia, o Keidi stovi at- 
sirėmusi į sieną ir skaito. 

— Turbūt šeimininkės vadovą, — nusišypsojo Keidi 
ir atsisukdama padarė klaidą, nes jos veidas atsidūrė per 
milimetrą nuo jo. 

Tą akimirką Keidi neabejojo, kad vyriškis pabučiuos 
ją, tačiau Tarikas tik nusisuko, palikęs Keidi lengviau atsi- 
kvėpti, bet kartu ir supykti. Bet, tiesą sakant, ko gi tikėjo- 
si? Jis susižadėjęs su kita. 

Keidi nevalingai pagalvojo: taip kaip ir aš buvau susi- 
žadėjusi su Gregoriu, nors ir nemylėjau jo. 

— Nagi, papasakok man apie Leonę, — tarė mergina 
grįždama prie laužo. 

Tarikas neatsiliepė į jos prašymą. 

— Sėsk. Noriu apžiūrėti tavo kojas. 

Keidi nesivargino klausti, iš kur jis žino, kad kažkas 
negerai su jos kojomis; apskritai, atrodo, žino apie ją pa- 
kankamai daug. Atsisėdusi ant akmens, kuris aiškiai buvo 
naudojamas vietoje kėdės, mergina pradėjo atsirišinėti raiš- 
telius, bet Tarikas nustūmė jos rankas. Po sekundėlės jos 
koja jau buvo basa. 

— Ar tu bent suvoki, kokia pavojinga ši nuospauda? — 
piktai paklausė vyriškis. — Pažiūrėk tik! Ant šios kojos dvi 
nuospaudos, o kiek ant kitos? 

Nelaukdamas atsakymo, nutraukė antrą šlapią batą ir 
ilgokai apžiūrėjo kitas tris nuospaudas. Viena buvo jau pra- 
plyšusi, o kruvina kojinaitė prilipusi prie odos. Tarikas švel- 
niai atlupo kojinę. | 

Išsitraukęs iš kuprinės vaistinėlę, jis ėmė tvarstyti ko- 
ją prieš tai tepdamas nuospaudas dezinfekuojančiu tepa- 
liuku. 

— Tu rūpiniesi visais, tik niekas nepasirūpina tavimi, 

ar ne? — tarė jis, švelniai suimdamas jos pėdą savo dide- 
lėmis šiltomis rankomis. 

Keidi nenorėjo prisipažinti, tačiau šitoks intymus ir 
švelnus rūpinimasis jos kojomis vertė ją jaustis labai arti- 
mą, tokia artimą, kokia nesijautė esanti nė vienam vyrui. 
Ji miegojo su Gregoriu, tačiau taip ir nepažino jo. Praleido 
šiek tiek laiko su Koulu, tačiau nesijautė esanti jo dalimi 
— bent jau ne tokia, kokia jautėsi esanti šiam vyrui. Gal 
turėtų trikdyti tai, kad Tarikas visą gyvenimą žinojo apie 
ją, bet juk ir ji žinojo apie jį, argi ne? 

— Ką tu čia žaisdavai? Ar ateidavai vienas? — pa- 
klausė Keidi. 

— Visada, — atsakė jis, vyniodamas apie koją tvarstį. 

— Žaisdavai kaubojus? O gal kosmoso reindžerius? 

— Nei tuos, nei tuos, — atsiliepė vyriškis, paimda- 
mas kitą jos koją savo šiltomis rankomis. — Žaisdavau 
Tūkstantį ir vieną naktį. — Sypsodamasis pakėlė į ją akis. — 
Kai buvau vaikas, tiesiog kliedėjau viskuo, kas arabiška. La- 
biausiai mane žavėjo Al el Dinas, o ne Aladinas, kaip jį 
vadina vakariečiai. Vienu metu, kai žaidžiau Berberio prin- 
cą, laksčiau po namus su vilnoniu apsiaustu, pusiau prisi- 
dengęs veidą. Taip kaip šydu, — jis turėjo apsaugoti mane 
nuo dykumos smėlio. 

Linksmai žiburiuodamas akimis, po valandėlės pridūrė: 

— Turėjau jo atsisakyti, kai nuo vilnos išbėrė veidą. 

Tačiau Keidi nesišypsojo: 

— Ką tu turėjai galvoje, sakydamas “šį kartą tu gali 
pasiekti mane''? 

— Neprisimenu. Ar taip sakiau? Na štai, argi dabar ne 
geriau? — paklausė, turėdamas omeny jos kojas. — Ma- 
nau, kad šiąnakt privalai leisti savo kojoms pailsėti. Šian- 
dieną daugiau nekopsime, nes rytoj man gali tekti nunešti 
tave nuo kalno. 

— Jau šito tikrai nedarysi. Tai ką tu turėjai galvoje? 

— Apie ką? 

Ji prisimerkusi pažvelgė į jį. 

— Aaa. Kad gali mane pasiekti? Nežinau. Neprisime- 
nu, kad būčiau taip sakęs. 

Keidi matė, kad Tarikas sako tiesą. Niekas negalėtų 
tyčia nutaisyti tokio tuščio žvilgsnio. 

— Ar galvodavai apie mane, kai dėvėdavai savo juo- 
dąjį apsiaustą? 

— Iš kur žinai, kad jis buvo juodas? 

Keidi neatsakė, — ji laukė jo atsakymo. 

Imdamas iš kuprinės maistą, Tarikas vėl prisiminė jos 
klausimą: 

— Tikriausiai aš galvodavau apie tave visada, — ty- 
liai pareiškė. — Tu buvai mano vaikystės dalis. 

— Ar įsivaizduodavai jojąs ant balto žirgo per dyku- 
mą ir kviečiąs mane joti kartu? — tyliai paklausė Keidi. 

— Žinoma, — akinamai nusišypsojo vyriškis. — Na- 
gi, ką mes valgysime vakarienei? Turiu dehidruotos troš- 
kintos jautienos, dehidruotą viščiuką ir dehidruotą... 

— Tu juokauji, tiesa? Negi tikiesi, kad aš valgysiu per- 
dirbtą... — Keidi neužbaigė sakyti “ maistą", tarsi vien nuo 
šio žodžio ji galėtų susirgti. 

— O ką tu gali pasiūlyti? 

— Duok man tą maišelį, pažiūrėsiu, ką jame turi, — 
tarė mergina ir Tarikas mostelėjo jai pasižiūrėti. 

Po pusvalandžio Keidi pateikė virtų ryžių su priesko- 
niais ir sūriu, o desertui iškepė duonos pudingą. 

— Neblogai, — tarė Tarikas, suvalgęs tris porcijas. — 
Visai neblogai. 

Keidi nusijuokė, nes staiga suprato, kad visos jo kal- 
bos apie jos darbą yra tik pokštavimas. 

Lauke vis dar lijo, o mažoje oloje buvo šilta ir jauku, 
bet kai sutemo, Keidi sunerimo. Kas bus dabar? Ar teks 
miegoti viename miegmaišyje su Tariku? 

Keidi instinktyviai jautė, jog seksas su šiuo vyru būtų 
kitoks nei su kitais vyrais. Ji jautė, kad seksas, arba mylė- 
jimasis, su Tariku pakeistų jos gyvenimą. 

Bet blogiausia, kad ji 1ma jo trokšti, nors jis skirtas ne 
jai. Tarikas ves moterį, panašią į Leonę, kurios balse skam- 
bės pinigai ir žymaus universiteto diplomas. Tokie vyrai 
kaip Tarikas Džordanas neparsiveda į namus virėjų iš Oha- 
jo, kad supažindintų su Motina. Ypač tokia, kuri visą gy- 

venimą paskyrė savo grožiui puoselėti. Ką ji pagalvotų apie 
Keidi, kuri visados pamiršta pasidažyti lūpas, jau nekal- 
bant apie visa kita? 

— Ir kas gi vyksta toje mažoje tavo galvelėje? — pa- 
klausė Tarikas, pasidėdamas dubenį lietaus vandens prie 
laužo ir imdamas plauti indus. 

— Kad niekada nebūčiau pagalvojusi, jog šis vyras gali 
plauti indus. 

— O aš niekada nebūčiau pagalvojęs, kad tu melagė. 
Apie ką tu iš tikro mąstei? 

— Apie tavo motiną. Ar jai patinka tavoji Leonė? 

— Jos labai panašios. Motina ją man ir išrinko. 

— Nori pasakyti — kaip indų rinkinį? 

— Teisingai, — atsakė Tarikas. 

— O tavo tėvas? Ar jis spėjo susitikti su tavo... tavo... 
prieš mirdamas? 

Keidi dvejojo, ar paminėti jo tėvą, nes ponas Fauleris 
buvo sakęs, kad prieš pusę metų Tariko tėvas žuvo lėktuvo 
katastrofoje. Kita vertus, negalėjo prisiversti ištarti žodį 
sužadėtinė. 

Tarikas mandagiai apsimetė nepastebėjęs Keidi kal- 
bos problemų. 

— O taip. Jis pasakė, kad aš kvailys. Jis pareiškė, kad, 
užuot vedęs vieną iš Motinos draugių, geriau vesčiau valy- 
tojos dukrą. Mano tėvai gyveno kaip šuo su kate. 

— Tai kodėl jie neišsiskyrė? 

— Jei mano tėvas būtų išsiskyręs, būtų turėjęs atiduo- 
ti dalį turto, todėl geriau keitė meilužes. O mano motina, 
kiek žinau, neužsiiminėjo seksu nuo tada, kai pastojo su 
manimi, nes jis, matai, sugadina makiažą. 

Keidi nusijuokė: 

— Ar ir Leonė tokia kaip tavo motina? 

— Ateik čia, — tarė Tarikas, sėdėdamas ant akmens 
plačiai išskėtęs kelius. — Ne, nežiūrėk į mane taip, tarsi 
kėsinčiausi atimti tavo dorybę. Noriu, kad atsisėstum čia, 
ir aš galėčiau iššukuoti tavo plaukus. Juose tiek daug šake- 
lių, kad bijau, jog eiguliai gali areštuoti tave už nacionali- 
nio turto grobstymą. 

Šypsodamasi Keidi priėjo ir atsisėdo ant žemės tarp 
jo kojų, ir Tarikas švelniai pradėjo šukuoti plaukus, kart- 
kartėmis numesdamas jai ant kelių po šakelę. Urve jau bu- 
vo visai šilta, o laužo šviesa teikė jaukumo. Keidi jautėsi 
pavargusi, tačiau netroško eiti miegoti, nes nenorėjo, kad 
pasibaigtų ši diena. Kad ji niekada nesibaigtų! 

— Ar jau nieko nebenori manęs paklausti? — švelniai 
paklausė, glostydamas jos plaukus. 

— Ne, — atsakė Keidi, — nebenoriu. — Patylėjo. — 
Bet galėčiau klausytis. Aš mielai pasiklausyčiau, jei norė- 
tum man ką nors papasakoti. 

— Gal savo gyvenimo istoriją? — šypsodamasis pa- 
klausė vyriškis. — Bet apie jį aš tau ir pasakoju visą laiką, 
juk taip? Mudu pradėjome ne kaip, todėl norėjau pasitai- 
syti tavo akyse. 

— Kodėl? Argi tai svarbu? Ar tu šitaip maloniai su 
manimi elgiesi dėl Rut sąlygos? 

Kurį laiką Keidi atrodė, kad jos plaukai ėmė patys jaus- 
ti, nes pajuto nuo Tariko plūstelėjusią pykčio bangą, ta- 
čiau nė neketino atsiprašyti. 

Po valandėlės vyriškis nusiramino ir vėl ėmė šukuoti. 

— Aš gyvenu gan uždarą gyvenimo būdą, nes neno- 
riu, kad mane suptų žmonės, kurie iš manęs tyko tik pini- 
gų. Aš turiu asmeninį gyvenimą, tačiau labai privatų ir tik 
savo namuose. 

— O! Tame Niujorko bute? Kuriame iš tų dviejų tu 
gyveni? 

Tarikas susijuokė: 

— Nė viename. Tas plastikinis, — jis linksmai spin- 
dinčiomis akimis pažiūrėjo į Keidi, — tas, kuriame užklu- 
pai mane duše, yra skirtas klientams, o kitas — Leonės. 

— Suprantu. Jos butas, nors tavo pastatas. 

— Pavydi? — viltingai paklausė vyriškis. 

Keidi nekreipė dėmesio į jos klausimą. 

— Tai kur tada tu gyveni? 

— Turiu didelį žemės plotą ir milžinišką namą Ko- 
nektikute. 

— O kokia jame virtuvė? 

Tarikas nusijuokė: 

— Siaubinga! Ją reikia pertvarkyti, bet nerandu žmo- 
gaus, kuris norėtų tą padaryti. Ei! Gal /4 išmanai ką nors 
apie virtuves? 

— Tęsk, — nutraukė Keidi jo sarkazmą. — Papasa- 
kok apie savo namą ir save. Tu visados pažinojai mane, 0 
aš nieko nežinojau apie tave. 

Tarikas pradėjo pasakoti, ir kuo toliau, tuo labiau Keidi 
suvokė, kokie juodu panašūs. Žinoma, jų vaikystės skyrėsi 
finansų prasme, bet kuo daugiau išgirdo apie jo gyvenimą, 
tuo labiau jo gyvenimas panėšėjo į josios. Pinigai buvo 
svarbiausia priežastis, dėl kurios juos abu užaugino sveti- 
mi žmonės. 

— Tai tame Konektikuto name tu ir gyvensi su Leo- 
ne? — tyliai paklausė mergina, kai jis ėmė pinti jos plau- 
kus į kasą. 

— Bet kuriuo atveju aš ten gyvensiu su mūsų vaikais. 
Ji galės gyventi kur panorėjusi, man nesvarbu. 

— Tai siaubinga! — Keidi atsisuko ir piktai dėbtelėjo 
į jį. — Vaikams reikia motinos! Vien todėl, kad tavo moti- 
nos — kaip ir manosios — niekada nebuvo šalia, dar ne- 
reiškia, kad ir mūsų vaikai taip turėtų būti auginami. Jie 
turėtų... — Mergina užsikirto, nes pamatė, kad jis vėl juo- 
kiasi. Vėl! 

— Eik velniop! — beveik šūktelėjo ji. — Tu toks pat 
bjaurus kaip ir Koulas! Jis nuolatos šaipydavosi iš manęs 
ir apgaudinėdavo. 

— O! Ir kaip jis tave apgaudinėdavo? 

Nuleidęs akis, Tarikas valė šepetį, o jo balsas skambė- 
jo tarsi nekaltybės įsikūnijimas. Jau toks nekaltas, kad, tie- 
są sakant, Keidi nesuprato, kokį velnią iš tikrųjų galvoja. 

Mergina sakė, jog nekalbės apie tai, kas atsitiko Le- 
gendoje, tačiau jau po valandėlės dėstė, kaip Koulas ap- 
gaule ją vedė. 

— Kai aš pasirodžiau, jis buvo toks tikras, kad mirštu 
iš noro tekėti už jo, jog net buvo išpuošęs bažnyčią, — ta- 
rė ji. — Ar gali įsivaizduoti? Jis nukamavo mane badu, kad 
tik ištekėčiau už jo. 

— Bet atrodo, kad tu pati paprašei, kad vestų tave, o 
ne atvirkščiai? 

Keidi pasilenkė pažarstyti laužą, bet atsitiesė ir pa- 
žiūrėjo į jį: 

— Tu ką, esi jo pusėje? Nori pasakyti, kad jis pasielgė 
teisingai? 

— Aš sakau, kad nekaltinu žmogaus už tai, jog padarė 
viską, kad tik neprarastų tavęs, — švelniai atsiliepė Tari- 
kas. 

Keidi skubiai nusisuko, nes aplinkui viskas — uždara 
mažos olos erdvė, rusenantis laužas ir šis vyras, kurį paži- 
nojo ir kartu nepažinojo, — Žžeidė jos jausmus. 

— Aš pavargau, — tarė ji ir nervingai dirstelėjo į pa- 
šnekovą galvodama, kaip jie miegos. 

Netardamas nė žodžio, Tarikas atsegė nuo kuprinės 
dugno vieną miegamąjį maišą, iš jo vidaus ištraukė antrą- 
Jį, ir Keidi garsiai, su palengvėjimu atsiduso. 

Tarikas kreivai šyptelėjo: 

— Tai palengvėjimo ar apgailestavimo atodūsis? 

— Palengvėjimo, — skubiai atsiliepė mergina, ir iš 
to, kaip vyriškis nusijuokė, buvo aišku, jog jis nepatikėjo 
ja; Keidi nusisuko, kad Tarikas nepamatytų jos akių. 

Kai atsisuko, miegamieji maišai buvo ištiesti abipus 
laužo, ir Keidi vėl teko sukti akis į šoną, nes Tarikas pra- 
dėjo nusirenginėti. Likęs vien su baltomis trumpikėmis, už- 
sivilko flanelinius marškinius, palikdamas nuogas stiprias 
ir raumeningas kojas; Keidi turėjo gerokai pasistengti, kad 
neimtų spoksoti. 

Ji pati vos sugraibė marškinių sagas ir kurį laiką gal- 
vojo, ar nepermiegojus su visais rūbais. Bet žvilgtelėjusi į 
Tariką, kuris jau gulėjo maiše ir spoksojo į lubas, persigal- 
vojo. 

Dėdamasi, jog tai visai jai nerūpi, Keidi nusirengė iki 
apatinių ir įslydo į miegmaišį. 

Nors juos skyrė šioks toks atstumas ir laužas, Keidi 
jautė vyriškio artumą. Ir šis jausmas kamavo ją, nes žino- 
J0, JOg jų ryšys tik laikinas. 

— Kodėl tu man kalbi apie tokius dalykus kaip pavy- 

dą, vyrus mano gyvenime? — negalvodama paklausė ji. — 
Argi tau svarbus mano gyvenimas? Mes juk svetimi. 

— Juk netiki tuo, ką sakai, ar ne? Aš jaučiuosi, tarsi 
būčiau pažinojęs tave amžinai, ir tu tai jauti, ar ne? 

— Nieko panašaus, — kuo įtikinamiau atšovė Keidi. — 
Tu priklausai Leonei. 

— O kam priklausai tu, Keidi? 

— ... Sau, štai kam, — bet net jai pačiai šis pareiški- 
mas nuskambėjo nykiai. 

Kurį laiką Tarikas tylėjo, o kai prašneko, visiškai pa- 
keitė temą: 

— Virtuvė Konektikuto name yra seniausioje namo da- 
lyje, o šalia jos įsikūrusi nedidelė daili studija, kurios lan- 
gai išeina į daržą ir prieskoninių augalų plantaciją. Palei 
pietinę tvorą auga vynuogės ir abrikosai. Jau daugybę me- 
tų niekas nesirūpina daržu, nors, įdėjus šiek tiek darbo, jį 
būtų galima prikelti. Studijoje stovi dvi senos pušies spin- 
tos, kuriose rastum tikriausiai kokį tūkstantį knygų, gal net 
valgių gaminimo vadovėlių. O kaip jau sakiau, virtuvė iš- 
liko tokia, kokia buvo, todėl joje rastum sandėliuką maisto 
atsargoms, didelę indaują, ir dar trečią patalpą storomis ply- 
tų sienomis. Mes nežinome, kam jis buvo naudojamas, bet... 

— Mėsai laikyti. 

— Kam? 

— Tai sandėliukas, kuriame mėsa laikoma šaltai. Grin- 
dyse yra nuotaka vandeniui? 

— Na taip, ir dar yra požeminis... 

— Sulinys, — ilgesingu balsu tarė Keidi. — Po kam- 
bariu teka šaltinis, ir vanduo padeda išlaikyti žemą tempe- 
ratūrą. 

— Leonė nori išgriauti tuos papildomus sandėliukus 
ir padaryti iš jų vieną didelę modernią virtuvę su juodo stik- 
lo spintelėmis ir... 

— Ne! — šūktelėjo Keidi. — Negalima to daryti! Tie 
maži kambarėliai turi savo paskirtį. — Ji atsikvėpė. — Zi- 
noma, tai ne mano reikalas. — Dar kartą ramindamasi įkvė- 
pė. — O ką ji nori daryti su daržu? 

— Vietoje jo įrengti altaną. Nori pastatyti didelius uo- 
los luitus ir sukurti natūralų gamtovaizdį. 

— Abrikosų medeliai irgi yra natūralūs. 

— Žinoma, medžius teks išrauti. Leonė sako, kad jų 
lapai užkimš vonios filtravimo sistemą. 

Keidi gulėjo ant nugaros, žiūrėdama į ugnį, atsispin- 
dinčią olos lubose, ir galvojo, kaip siaubinga ardyti tokį 
grožį. 

— Kas yra izopas? 

— Prieskoninis augalas. Juo paskanindavo riebią Žu- 
vį;, beje, iš jo gaminamas šartrezas. Kodėl klausi? 

— A, šiaip sau. Kažkas sakė, kad kaip tik jis augo dar- 
že, bet Leonė taip čiaudėdavo nuo jo, kad turėjome jį iš- 
rauti. O tu? 

Keidi taip įsigilinusi galvojo apie būsimą senojo dar- 
žo nuniokojimą, kad ne iš karto suprato jį. 

— Aš? — nesuvokdama paklausė ji. 

— Ar tu nuo ko nors čiaudai? 

— Tik jau ne nuo prieskonių, — pro kietai sukąstus 
dantis iškošė Keidi. — Dabar jau norėčiau miegoti, — pri- 
dūrė, nes nebegalėjo daugiau klausytis apie Leonės planą 
suniokoti tokią nuostabią seną vietą. 

— Taip, žinoma, — atsiliepė Tarikas, ir Keidi išgirdo, 
kaip jis apsivertė miegmaišyje, atsukdamas jai nugarą, bet 
po valandėlės dar ištarė: — Plytos. 

Kai Keidi nepasiteiravo, apie ką Tarikas šneka, nes jai 
atrodė, jog jau žino, vyriškis tarė: 

— Daržo sienos sumūrytos iš senų plytų, bet Leonė 
nekenčia jų, nes jos pasidengusios pelėsiais ir žaliomis sa- 
manomis. Ji nori nugriauti tas sienas ir pastatyti ką nors 
nauja ir tvarkinga, Leonei patinka modernūs daiktai. 

— Kaip ir tau, — piktokai atsiliepė Keidi. 

— Tu manai, kad aš modernus? 

— Tu gyveni Niujorke ir... 

— Aš dirbu Niujorke. O gyvenu dviejų šimtų metų se- 
numo name Konektikute. 

— Ir tu... — Mergina nutilo, nes nebegalėjo sugalvo- 
ti, ką dar bloga jis daro. Išskyrus, žinoma, tai, kad veda ją 
iš proto. Vieną akimirką jis šaiposi iš jos, kitą — gelbėja, 
trečią — plauna indus. — Norėčiau miegoti, — vėl tarė 

Keidi, leisdama suprasti, jog nebenori daugiau šnekėtis. 
Netgi kalbėdamas apie tokius nekaltus dalykus kaip, pa- 
vyzdžiui, jo namas, Tarikas sugebėjo ją suerzinti. Koks jos 
reikalas, ką jo Žmona padarys su jų namu ir sodu? Tai ne 
jos rūpestis, ar ne? 

— Žinoma, habibbi, — švelniai atsakė jis. — Susap- 
nuok ką nors nuostabaus. 

— Tu irgi, — atsiliepė Keidi, bandydama patogiau įsi- 
taisyti miegamajame maiše. — Ar tu šitaip vadini Leonę? 
— paklausė ir tuoj pat pasigailėjo taip padariusi. 

Jos nuostabai, užuot pasijuokęs iš jos, Tarikas švel- 
niai tarė: 

— Ne, šio meilybinio žodžio neskiriu niekam kitam. 
Jis skirtas tik tau. 

Nepaisant gerų Keidi ketinimų, nuo jo žodžių mergi- 
nai pasidarė gera ir ji užmigo šypsodamasi. 

Bet kitą rytą, saulei nuvarius lietų, Keidi pajuto, jog 
gali matyti aiškiau. Tarikas Džordanas kreipia į ją dėmesį 
tik dėl Rut sąlygos. 

Kai ji pabudo, vyriškio nebebuvo oloje, o kai jis su- 
grįžo, nešdamasis glėbį drėgnų malkų, Keidi buvo tikra, 
kad sugebės suvaldyti savo jausmus. Ji prisiekė sau, jog 
nesvarbu, kaip jis provokuodamas kalbintų, nesileis sugun- 
doma. Gal jis aptarė su draugais, kad Keidi tik bedarbė vi- 
rėja ir kad lengvai sugundys ją? 

— Ir ką gi tokio padariau, kad užsitarnavau šitokį prie- 
šišką žvilgsnį? — draugiškai pasiteiravo Tarikas, krauda- 
mas į krūvelę malkas, kad galėtų jomis pasinaudoti kito 
apsilankymo metu. 

— Nieko. Pasiruošęs eiti? Jei išeitume anksčiau, ga- 
lėtume pasiekti Legendą iki sutemų. 

— Nekantrauji susipažinti su dėde Hanibalu? 

— Aš tik noriu... dingti iš čia, — atsakė mergina karš- 
čiau nei norėjo. 

Tarikas ramiai užgesino laužą, įsitikino, kad neliko nė 
vienos žarijos, o kai pažiūrėjo į Keidi, jo veidas buvo šal- 
tas ir kietas — toks, kokį mergina matė pirmąją dieną, tie- 
sa, vėliau nė sykio. 

— Gal pasakytum, ką padariau, kad įžeidžiau tave? 

Keidi troško turėti visą skundų sąrašą, bet neturėjo. 
Išskyrus tai, kad Tarikas buvo per daug geras, per daug pa- 
slaugus, per daug malonus, per daug linksmas. 

— Tau nėra ko stengtis, — šaltai tarė jis. — Aš neinu 
ten, kur nesu laukiamas. Pasirengusi? 

Keidi prasižiojo aiškintis, tačiau nusprendė verčiau ne- 
sakyti nieko. Geriau tegu nueis į Legendą, padarys tai, ką 
galės, kad padėtų Rut, o tada visiems laikams išsiskirs su 
šiuo ŽMoguMmi. 

Eidami Žemyn, jie beveik nesikalbėjo; Keidi sekė pas- 
kui Tariką, kuris žengė gana sparčiai. Porą kartų atsisuko 
pasiteirauti, kaip jos kojos, tačiau daugiau jie apie nieką 
nesikalbėjo. 

Pasiekę kalno papėdę, rado stovyklą tokią, kokią ir pa- 
liko; Tariko džipas stovėjo po medžiais, jo Žirgas paten- 
kintas ganėsi aptvertame garde, kuris, Keidi įsitikinimu, 
buvo pastatytas specialiai Džordanų žirgams. 

Jie kartu sutvarkė stovyklą, dirbdami šalia vienas kito 
taip, tarsi metų metus būtų buvę drauge. Staiga Tarikas at- 
sitiesė ir taip sviedė porą palapinės kabliukų, kad šie su- 
lindo į žemę. | 

— Kas tau yra? — beveik sušuko jis. — Ką aš pada- 
riau? 

— Tu nieko nepadarei, — riktelėjo Keidi atgal. — Tu 
priklausai kažkam kitam. Tu priklausai kitam pasauliui. 
| Kurį laiką Tariko veide grūmėsi keli jausmai; paskui 
jis šyptelėjo, parodydamas stiprius baltus dantis: 

— A, suprantu, klasinė sistema. Ką gi, tu teisi. Mano 
padėties vyrai naudojasi tokiomis mergytėmis kaip tu; po 
to mes jų atsikratome. Mes vedame tokias kaip Leonė. Ar 
tą turi galvoje? 

Kai vyriškis ištarė viską garsiai, jos skundai nuskam- 
bėjo kaip iš Viktorijos laikų. 

— Tavo motina... — tyliai išspaudė mergina, bet ne- 
užbaigė. Ką ji gali pasakyti? Kad jo motina nenorėtų, kad 
sūnus vestų virėją? 

— O taip, karalienę, — tarė Tarikas, ir Keidi suprato, 

jog jis juokiasi iš jos. — Jos sūnus princas turi vesti titu- 
luotą princesę, tiesa? 

— Sią akimirką tu man nelabai patinki, — pro sukąs- 
tus dantis iškošė Keidi. 

— Manau, Keidi, meile mano, kad tik tau aš atrodau 
esąs princas. Galiu užtikrinti, kad mano motinai taip neat- 
rodo. — Tai pasakęs jis nusisuko ir nuėjo prie savo žirgo, 
bet Keidi girdėjo jį kikenant. 

Kad ir ką Tarikas sakytų, geriau laikytis nuo jo ato- 
kiau, galvojo Keidi. Jis dar gražesnis nei Gregoris, 0 ji 1š 
patirties Žino, jog gražūs vyrai sukelia tik rūpesčius. 

— Pasirengusi susitikti su mano dėde? — paklausė vy- 
riškis po valandėlės, sugrįžęs į stovyklą su žirgu. 

Keidi išsitiesė visu ūgiu, tačiau vis tiek spoksojo jam 
tik į krūtinės vidurį. 

— Aš manau, kad mums derėtų išlaikyti dalykiškus 
santykius. Daugiau jokių neaiškių ryšių, jokių atostogų, jo- 
kių Žygių su nakvyne, jokių... — Mergina nutilo, nes Tari- 
kas pasilenkė ir meiliai pabučiavo ją į lūpas. 

— Kaip pasakysi, Aabibbi, — tarė jis ir mostelėjo, ke- 
tindamas padėti užlipti ant arklio. 

Keidi mirksėdama užsikorė į balną. 

— Tai mano žmona, — tarė Tarikas Džordanas, stip- 
riai apkabindamas Keidi per pečius. 

— Tavo? — išsižiojo mergina, bet jis taip stipriai su- 
spaudė jos petį, kad tik aiktelėjo ir nutilo. 

— Ji šiek tiek pyksta ant manęs, dėde Hanibalai, todėl 
nekreipkite dėmesio, ką ji kalbės. 

— Aš nesu jo Žmona, — tarė Keidi aukštam plonam vy- 
rui, stovinčiam priešais. Po to, kai sutvarkę stovyklą, juodu 
išjojo, Tarikas pasuko žirgą ne keliu, bet vingiuojančiu taku, 
kuris atvedė į Legendą iš kitos pusės. Netrukus Keidi supra- 
to, kad vyriškis stengiasi įjoti į Legendą nepastebėtas. — Aš 
maniau, kad tavo dėdė laiko tave šeimos dalimi, — tarė Tari- 
kui, sėdėdama už jo nugaros. 

— Yra šeima, ir yra šeima, — mįslingai atsakė vyriškis. 

— Suprantu. Ir ką tu jam padarei, jog dabar baiminie- 
si, kad jis nenušautų tavęs kaip kokio prašalaičio? 

Tarikas atsisuko į merginą ir kreivai šyptelėjo: 

— Tavo gražioje galvelėje esama ir smegenų, ar ne? 

— Tik tam, kad įsiminčiau receptus ir atskirčiau, ka- 
da vyrai meluoja. 

— Nesu labai įsitikinęs. Tu tikrai leidiesi kvailinama 
vyrų. Gilfordas juk apmovė tave, ar ne? 

— Gregoris, — pataisė jį Keidi ir pajuto, kaip pašiur- 
po jos oda, — Koulas irgi apsimetinėdavo, jog neprisime- 
na Gregorio vardo. — Bet aš bent jau pabėgau nuo vyro, 
kuris norėjo iš manęs ko kito, o ne meilės, — kandžiai at- 
kirto ji. 

Tarikas suprato jos užuominą: 

— Kai Leonė turi tokias kojas, kam rūpi, myli ji ma- 
ne, ar ne? 

— Tu pasibaisėtinas! 

Tarikas nusijuokė ir laisvąja ranka spustelėjo Keidi 
rankas, sunertas aplink jo plokščią pilvą. 

— Žinai, Keidi, niekada nemaniau, kad jojimas gali 
būti toks — kaip čia pasakius — malonus. — Taip sakyda- 
mas jis truputėlį atsilenkė, ir pilnos Keidi krūtys dar la- 
biau prigludo prie jo nugaros, o kai mergina, supratusi jo 
ketinimus, pabandė atsitraukti, arklys suklupo ir vos nenu- 
metė jos. Kad išsilaikytų, turėjo dar stipriau įsikabinti į 
Tariką, o tai prajuokino vyriškį dar labiau. — Užsidirbai 
papildomų avižų, drauguži, — tarė jis žirgui. 

Jei aplinkybės būtų buvusios kitokios, Keidi irgi būtų 
nusijuokusi, tačiau ji negalėjo leisti sau tokios prabangos. 
Ji negali priprasti prie šio Žmogaus, nors ir kaip stengiasi. 

Bet dabar, stovėdama priešais dėdę Hanibalą, kuris sa- 
vo degančiomis akimis ir ilga išdrika barzda labai priminė 
pranašą iš Senojo Testamento, mergina buvo pasiruošusi 
atsisakyti net minties padėti mirusiems Žmonėms. 

— Vairuotojo pažymėjime parašyta, kad ji yra Long, — 
tarė grėsmingasis vyras, atsukdamas savo ilgą nosį į Keidi, 
tarsi ji būtų melagė ir nusidėjėlė, kuriai ne vieta šioje že- 

mėje. Žinoma, kaipgi jis nežinos jos vardo, jei pats pavogė 
jos rankinę iš mašinos. Matai, vogti ir šaudyti į nekaltus 
žmones pagal jo knygą galima? 

Keidi prasižiojo, kad paklaustų šių dalykų, bet Tari- 
kas užbėgo jai už akių. 

— Mes vedę, ir aš turiu įrodymą. 

— Gal paleistum mane, — sušnypštė Keidi, muisty- 
damasi ir stengdamasi ištrūkti, tačiau jo ranka laikė kaip 
plieninė. 

Apstulbusi Keidi stebėjo, kaip Tarikas iš vidinės kiše- 
nės ištraukia kažkokį popierių ir paduoda jį seniui. 

— Tai, žinoma, kopija, — tarė Tarikas Hanibalui Džor- 
danui, kuris įdėmiai apžiūrinėjo dokumentą. — Bet joje sa- 
koma, kad panelė Keidi Long ištekėjo už Koulo Džordano, 
o tai, kaip žinote, yra mano vardas. Patys matote — jis ati- 
tinkamai pasirašytas ir paliudytas. 

— Parodykite ir man. — Keidi skubiai išplėšė doku- 
mentą iš senio rankų. Tai tikrai buvo jos vedybų su Koulu 
pažymėjimo kopija. Ji pažvelgė į Tariką. — Ji datuota 1873 
metais... 

— Iš tikrųjų, — atsiliepė Tarikas, tarsi tik dabar pa- 
matęs datą; paskui šyptelėjo dėdei. — Be abejo, tai kom- 
piuterio klaida. Zinote, kaip dirba tos mašinos. 

— Nežinau ir Žinoti nenoriu, — subambėjo Haniba- 
las. — Mašinos griauna mūsų kažkada didžią naciją. 

Įnirtingai pasipurčiusi, Keidi ištrūko iš Tariko gniaužtų: 

— Sis liudijimas buvo parašytas ranka, ir parašytas 
dar gerokai prieš išrandant kompiuterius. Aš nesu ištekė- 
jusi už šio Koulo Džordano. 

— Suirzusi, — suokalbiškai mirktelėjo Tarikas dėdei, 
palenkdamas savo galvą. — Bet ji mano žmona, tai ką ga- 
liu padaryti? Ar eisi drauge, mieloji? Dėdė Hanibalas leis 
mums apsistoti sename Džordanų name, kur gyvena ir jo 
šeima. — Tarikas primygtinai pažvelgė į Keidi. — Mes ga- 
lime pasilikti čia tik su sąlyga, kad esame vedę, nes dėdė 
Hanibalas nepateisina nuodėmės. 

Nereikėjo būti špionažo specialistu, kad suprastum, ką 
vyriškis nori pasakyti, bet Keidi sudvejojo, paskui nera- 
mMiai pasimarkstė. 

— Bet, brangusis, tai mūsų medaus mėnuo. Gal galė- 
tume apsistoti atskirame name? — Nuleidusi akis, ji nutai- 
sė susidrovėjusią išraišką. Atskirame name ji galėtų mie- 
goti atskirame kambaryje. Būtų geriau su užraktu, kad ga- 
lėtų užsirakinti. 

— Atpildas už nuodėmę, — pradėjo sakyti senis ir, 
Keidi siaubui, artintis prie jos. Bet Tarikas žengtelėjo ir 
sustojo tarp jų: 

— Atleiskite jai, dėde, ji nežino, ką kalba. — Jis ap- 
kabino Keidi per pečius ir stipriai suspaudė. — Mes mielai 
apsistotume su jumis ir jūsų vaikais. Mes tikrai labai apsi- 
džiaugtume. Tik prašau leisti pasiimti kartu ir jaunamartę. 

Valandėlę Keidi atrodė, kad senis tuoj iškels ranką ir 
lieps jai nešdintis arba mirti kokiu nors bibliniu būdu, ta- 
čiau jis tik nusisuko ir bambėdamas nuėjo. 

Kai Hanibalas nuėjo pakankamai, kad negirdėtų jų, 
Keidi atsisuko ir sužaibavo akimis: 

— Kodėl nepasakei man, kad tavo dėdė pamišęs? 

— O tu manei, kad sveiko proto žmogus šaudytų į ta- 
ve? Ar kad gyventų čia, šioje prakeiktoje vietoje? Kaip tu 
dar kitaip supranti pamišimą? 

— Tai kodėl neįspėjai manęs, kad ketini pasakyti jam, 
jog mes susituokę? Tu aiškiai viską suplanavai, nes kitaip 
nebūtum pasiėmęs Koulo santuokos liudijimo. Tarp kitko, 
iš kur tu jį gavai? 

Tarikas tylėdamas nusisuko ir pažiūrėjo į miestelį: 

— Jau seniai čia nebuvau; nors sunku tuo patikėti, da- 
bar čia dar blogiau nei anksčiau. Dėdė Hanibalas nelabai 
rūpestingas. Taigi, sakyk, Keidi, mano žmona, kurioje lo- 
vos pusėje tu miegi? 

— Tik paliesk mane, ir mirsi gailėdamasis, kad taip 
padarei. 

Jis atsisuko ir, nutaisęs pasibaisėjusį veidą, pasiteiravo: 

— Su kitais juk miegi, tai kodėl su manimi negali? 

— Ar tau kas nors sakė, koks pasibjaurėtinas esi? 

— Ne, ne, nė viena moteris to nėra sakiusi, tikrai ne. 

Keidi skubiai prašvilpė pro jį ir ėmė žingsniuoti ten, 
kur žinojo esant senąjį Džordanų namą. 

Eidama ji dairėsi. Legendą mergina buvo mačiusi 
dviem pavidalais. Pirmiausia ji išvydo ir pamilo Koulo sva- 
jonių miestą — su dailiais namais, mokykla su didele žai- 
dimų aikštele, be jokių ženklų apie gyvenimo ydas. 

Vėliau ji matė miestelį su Rut. Tada jis jau buvo ap- 
leistas, pastatai griuvo. O dabar miestelis atrodė iš tiesų 
liūdnai. Vos keli pastatai stūksojo su stogais; iš kitų buvo 
likusios tik lentų krūvos. 

Keidi apėmė liūdesys, nes ji žinojo, kokia galėjo būti 
ši vieta ir kas atsitiko, kad čia viskas sudūlėjo. 

— Kaip viskas atrodė, kai tu buvai čia? — paklausė 
šalia atsiradęs Tarikas; šį kartą jis nesišaipė 1š jos. Iš pra- 
džių Keidi pagalvojo, jog neatsakys, nes nenorėjo klausy- 
tis jo kandžių pastabų apie keliones laike, tačiau bemat ją 
užplūdo melancholiški prisiminimai. 

— Šio keliuko gale buvo mokykla su didžiule sporto 
aikšte. Spėju, kad Koulas sugalvojo ją, nes devynmečiui 
tai labai svarbu. Cia stovėjo krovinių depas, o štai ten — 
didžiausia, kokią tik esu mačiusi, ledainė. 

Mergina ėmė eiti greičiau, rodydama į pastatus. Kaip 
ir Koulas, ji nekreipė dėmesio į tai, kad dauguma pastatų 
vis dėlto buvo smuklės, — Keidi norėjo prisiminti tik tai, 
kas buvo juose, kai ji čia lankėsi su Koulu. 

— Čia driekėsi Džordanų alėja, bet kai aš atvykau, bu- 
vo likusi tiesiog daili gyvatvorė, — tarė Keidi, žiūrėdama 
į akmeninės sienos likučius, kuri kažkada skyrė "gerąją" ir 
"blogąją" miestelio puses. — Šią gatvelę vadino Rojaus 
alėja; čia stovėjo didelė ir graži bažnyčia, o ten — didžiu- 
lė biblioteka. 

Pasukusi į dešinę, mergina stabtelėjo priešais siaurą 
keliuką, vedantį į; Džordanų namą. 

— Stai ten Koulas pastatė mečetę. — Keidi atsisuko į 
Tariką. — Ji buvo skirta jo geriausio draugo atminimui; jis 
žuvo kartu su Koulu. — Jos balsas pritilo. — Jo vardas 
buvo Tarikas, kaip ir tavo. 

Netrukus mergina pradėjo justi, kad sunki vietovės at- 
mosfera ėmė ją slėgti. Tarikas paėmė jos ranką ir pakėlė 
sau prie lūpų. 

Pamačiusi, jog vyriškio akys kupinos gailesčio, Keidi 
atšoko: 

— Tu manimi netiki, todėl geriau neapsimetinėk. 

Tarikas paniuro: 

— Nežinau, kodėl tu laikai mane monstru be jokių 
jausmų, bet tai, ar tikiu tavimi, jog buvai sutikusi Žmones, 
gyvenusius čia prieš šimtą metų, nieko nereiškia. Matau, 
JOg ši vieta slegia tave. Gal norėtum išvažiuoti iš čia ir su- 
grįžti į Denverį? Arba į Niujorką? 

— O kaip su Rut sąlyga? Negi nori trejiems metams 
atsisakyti pinigų? 

— Galėtum grįžti su manimi į Niujorką, ir tuos trejus 
metus aš priiminėčiau sprendimus, 0 tu pasirašinėtum do- 
kumentus. 

Keidi sumirksėjo: 

— Dirbti su tavimi? Kiekvieną dieną? Visus trejus me- 
tus? 

Tarikas kreivai šyptelėjo: 

— Man tai skamba gana smagiai. 

Keidi vėl pradėjo eiti: 

— O ką pasakys tavo mieloji Leonė? 

— Ji nėra pavydi, be to, ko jai pavydėti? Juk mes ne... 

— Teisingai, — metė mergina per petį. — Juk tarp mū- 
sų nieko nėra. Tiesą sakant... — Ji.staiga stabtelėjo ir atsi- 
suko į vyriškį: — Kodėl tau neišvykus? Tu jau pasakei dė- 
dei, kad aš priklausau šeimai, taigi jis daugiau į mane ne- 
šaudys, todėl tu man nebereikalingas. — Nepaisant to, ką 
sakė, Keidi širdis vos nesustojo. Dabar ji troško apkabinti 
jo kaklą ir maldauti, kad nepaliktų jos su tuo kraupiu se- 
niu. Bet, kita vertus, norėjo, kad Tarikas išeitų ir ji nieka- 
da jo nebepamatytų. 

Tarikas nesivargino atsakyti: 

— Korimo medis štai ten. Nori jį pamatyti? 

— Jau mačiau, dėkoju, — atsiliepė mergina, išleisda- 
ma užgniaužtą atodūsį ir žengdama pirmyn. 

Bet Keidi pamiršo, kad tas keliukas veda ir į kapinai- 
tes. Kai ji buvo čia su Rut, atsisakė apžiūrėti jas, bet da- 
bar, ryškioje dienos šviesoje, sustojo priešais apgriuvusią 

tvorelę ir tarsi užhipnotizuota įsispoksojo į vėjo ir lietaus 
nugairintus antkapius. 

— Eikš, — švelniai tarė Tarikas, trukteldamas ją už 
rankos. 

— Ne, — sušnibždėjo mergina, — nenoriu to matyti. 

Bet vyriškis nesiliovė: 

— Ei1me, tau reikia pažiūrėti. 

— Ne! — pasipriešino jau įnirtingiau, bandydama at- 
sitraukti nuo jo. 

Tačiau Tarikas nepaleido jos rankos, ir kai Keidi ėmė 
muistytis, prisitraukė ir apglėbė ją. 

— Keidi, prašau, — tarė apkabindamas ir glostyda- 
mas jos plaukus. — Noriu, kad pasitikėtum manim. Juk aš 
niekados nepalieku tavęs vienos. 

Įsikniaubusi veidu vyriškiui į krūtinę, Keidi linktelė- 
j0. Jo kūno šiluma ramino, o vilnonis megztinis pabrėžė jo 
vyriškumą. Jokio kito vyro prisilietimai nekėlė Keidi to- 
kių jausmų kaip Tariko. Salia jo jautėsi saugi, tačiau kartu 
ir įsibaiminusi. Mergina suvokė, kad jis yra draugas ir kar- 
tu priešas; saugotojas ir užpuolikas. 

— Apsidairyk, — švelniai tarė jis, atplėšdamas jos vei- 
dą nuo savo krūtinės. — Čia kapinės, ir žmonės, gulintys 
jose, mirė labai seniai. 

Kai Keidi šiaip ne taip prasimerkė, pirmasis antkapis, 
kurį pamatė, buvo Chuano Barelos, todėl vėl įsikniaubė Ta- 
rikui į krūtinę. 

— Ne, — sušnabždėjo ji ir pabandė nueiti, bet vyriš- 
kis ją sulaikė. 

— Kodėl tu taip darai? — paklausė mergina, pakelda- 
ma į jį akis. 

— Aš noriu, kad tu pajustum skirtumą tarp gyvųjų ir 
mirusiųjų. Tu niekada nebuvai ištekėjusi už Koulo Džor- 
dano, nes jis seniai miręs. 

Tai išgirdusi Keidi atsiplėšė nuo vyriškio ir nubėgo 
prie vartelių; paskui atsisuko ir piktai jam sušuko: 

— Tu nieko nežinai, visiškai nieko! Tu manai, kad tik 
tai, ką galima įvesti į kompiuterį, egzistuoja; kitu atveju 
niekas neegzistuoja! Tu manai... beje, kam rūpi, ką tu ma- 

nai? Man tavęs nereikia, aš tavęs nenoriu, tik trokštu, kad 
paliktum mane ramybėje! 

Keidi apsisuko ir puolė bėgti Korimo medžio link, kur 
pirmą kartą sutiko Koulą, bet Tarikas netrukus sugavo ją į 
glėbį. Kai mergina ėmė muistytis, jis tik dar stipriau su- 
spaudė ją ir laikė, kol ji nusiramino ir ėmė kūkčioti. 

— Keidi, žinau, nes sakai, jog aš tau nepatinku, — 
švelniai tarė jis, — ir galbūt turi tam priežastį, bet aš nepa- 
liksiu čia tavęs vienos. Man atrodo, kad per daug žmonių 
tavo gyvenime yra palikę tave vieną. Ir nesvarbu, tikiu aš 
tavo istorija, ar ne. Padėsiu, kuo galėsiu. 

Tarikas pasitraukė nuo merginos, tačiau Keidi nė ne- 
Žvilgtelėjo į jį; po valandėlės jis suėmė ją už smakro ir pa- 
kėlė jos veidą į save: 

— Mes juk partneriai, pameni? 

Pažvelgusi į jo tamsias akis, Keidi pamatė vyrą, kurį 
beveik visą savo gyvenimą sapnuodavo. Ji prisiminė, kaip 
vaikystėje nupiešdavo šydą ant kiekvieno veido, ieškoda- 
ma tų akių, į kurias dabar žiūri. Ji žinojo, kad jei Tarikas ir 
toliau bus toks malonus, ji įsimylės jį, labai įsimylės. 

O to negali būti! Jie iš skirtingų pasaulių; Tarikas tik 
nori, kad ji padėtų atgauti šeimos turtus. Jei Rut nebūtų 
prirašiusi tos sąlygos, Keidi nebūtų daugiau jo pamačiusi. 
O kai šis projektas bus įgyvendintas, jis išjos iš Keidi gy- 
venimo taip pat lengvai, kaip ir įjojo. 

Ji atšlijo nuo vyriškio ir nusišluostė akis. 


— Teisingai, — tarė ji. — Mes verslo partneriai, todėl 
norėčiau, kad šitaip viskas ir liktų. Taigi prašau patraukti 
nuo manęs rankas. — Keidi kilstelėjo smakrą. — Ir dau- 


giau nenoriu girdėti tavo tauškalų, jog turiu apžiūrėti ant- 
kapius. Ką aš darau ar nedarau, ne tavo reikalas. O dabar, 
jei tu nieko prieš, norėčiau pabūti viena. 

Kol Tarikas klausėsi Keidi šnekos, iš jo veido išnyko 
susirūpinimas ir atsirado arogantiškai pašaipi kaukė. 

— Zinoma, — atsiliepė jis. — Atsiprašau, kad taip už- 
sipuoliau tave. Esu tikras, jog žinai kelią į namą, ir, kaip 
ganėtinai aiškiai išsireiškei, tau manęs nebereikia. — Jis 
šyptelėjo puse burnos. — Jei kartais susidurtum su praeiti- 
mi, pasveikink nuo manęs mano giminaičius. 

Tai pasakęs Tarikas apsisuko ant kulnų ir nužingsnia- 
vo atgal į Legendą. 

Jausdamasi be galo vieniša, Keidi ėmė eiti kalnų link. 
Ji buvo beveik tikra, kad pati gali surasti petroglifus, o kai 
suras juos, ras ir koridorių. O kai pereis jį, ką tada ras? Gal 
įvyks laiko klaida, ir ji nuvyks į 1917 metų Legendą? O 
gal uola užsidarys ir ji liks ten? 

Staiga Keidi panoro, kad šalia būtų Tarikas, bet tuoj 
tarė sau, jog tai kvaila mintis. Kodėl tas vyras ją taip trau- 
kia? Kodėl ji neprisimena laiko, praleisto su Koulu ir ne- 
trokšta grįžti pas jį? Kodėl šis tamsus vyras blokuoja jos 
prisiminimus apie bet kurį kitą vyrą? 

— Jis man absoliučiai nieko nereiškia, — garsiai tarė 
ji į orą ir aukščiau kilstelėjo smakrą, nepastebėdama, kad 
"jis" reiškia Tariką. 

Per tą šimtmetį, kada ji buvo čia paskutinį kartą, take- 
lis į kalnus pasikeitė. Kai kurios uolos labiau aptrupėjo, 
medžiai paseno. Kai kurių išvis nebesimatė, 0 jų vietoje 
augo jauni medeliai. Tik senosios pušys atrodė kaip ir ta- 
da. 

Pagaliau pasiekusi tą uolą, Keidi atitraukė į šoną išsi- 
kerojusius vijoklius, norėdama pamatyti petroglifus — da- 
bar jau nebe tokius aiškius kaip seniau, tačiau dar mato- 
mus. 

Žengusi žingsnį atgal, Keidi ėmė laukti, kada uola pra- 
sivers. Kai nieko neįvyko, mergina priėjo prie uolos ir ran- 
komis perbraukė per jos paviršių, tarsi ieškodama užrakto. 

— Pabandyk pasakyti: “Sezamai, atsiverk", — pasi- 
girdo balsas už nugaros. 

Keidi atsisuko ir išvydo Tariką su įprastine pašaipia 
šypsena gražiame veide; tačiau kai jis pamatė ją žiūrint, 
toji išraiška bemat pasikeitė. Nušokęs nuo akmens, ant 
kurio stovėjo, vyriškis apkabino ir prisitraukė Keidi prie 
savęs. 

— Keidi, mieloji, tu virpi kaip lapelis. Eikš, prisėsk. — 
Nepaleisdamas jos iš rankų, Tarikas nuvedė ją prie akmens ir 
švelniai pasodino, paskui davė atsigerti vandens iš butelio, 
prisegto prie diržo. 

— Jau geriau? — paklausė, atsisėsdamas šalia ir vėl 
apkabindamas. 

— Aš ne tavo mieloji. Ir ką čia veiki? 

— Rūpinuosi savo žmona. O gal tau geriau patinka 
habibbi? 

— Man nepatinka jokie tavo meilikavimai, be to, ne- 
su tavo Žmona. — Merginos žodžiai būtų nuskambėję tvir- 
čiau, jei ji nebūtų apkabinta, nebūtų padėjusi galvos jam 
ant peties ir nebūtų leidusi jam pirštų galiukais nubrauki- 
nėti plaukus nuo akių. 

— Iš kur tu tiek daug žinai? — po kurio laiko tyliai 
paklausė Keidi, atsiremdama į vyriškį. 

— Aš žinau stebėtinai mažai, bet esu geras klausyto- 
jas. Gal dabar nori man papasakoti viską? 

Keidi labai norėjo nuodugniai papasakoti jam apie sa- 
vo keistuosius nuotykius, bet bijojo atgaivinti jausmus, ku- 
rie niekur nenuves. 

— Ne, — tarė ji, atsitraukdama ir atsisėsdama tiesiai. 

— Prakeikimas! Kas tau manyje taip nepatinka? 

— Tai, kad padavei mane į teismą! — atšovė ji. — 
Ir... ir... 

— Toji byla buvo parengta dar prieš metus iki sutin- 
kant tave. Fauleriui buvo liepta paskambinti į kitą advoka- 
tų firmą, kai tik tu pasirodysi, todėl byla automatiškai bu- 
vo persiųsta į teismą. 

— Ir tai turėtų priversti mane tau atleisti? 

Kai mergina pamėgino nueiti, Tarikas sugavo ją už pe- 
čių ir atsuko į save: 

— Taip, — tyliai prisipažino jis, — aš noriu, kad at- 
leistum man. Aš noriu, Keidi, aš noriu tavęs... 

Nespėjus Keidi nė paprieštarauti, vyriškis griebė ją į 
glėbį ir pabučiavo, ir mergina suprato, kad jokie bučiniai 
jOs gyvenime neprilygo šitam. Dar niekas jos šitaip nebu- 
čiavo. Gregorio bučiniai buvo vėsoki ir atsargūs. Koulas 
bučiavo su humoru ir jauno berniūkščio įkarščiu. Bet šis 
vyras bučiavo taip, kad norėjosi susilieti su juo. 

Didele ranka pasukęs Keidi galvą, vyriškis pakreipė 
jos burną taip, kad galėtų geriau prieiti prie vietelių, kurių 

nebuvo lietęs joks kitas vyras. Jo liežuvis palietė josios, ir 
Keidi pajuto tokį silpnumą, jog atrodė, kad jos kūnas tuoj 
sutirps. 

Tariko rankos išpynė jos plaukus, kurie tarsi šilkas pa- 
sklido ant nugaros. Jo burna visiškai užvaldė josios, rankos 
glamonėjo, pirštų galiukais švelniai braukydamos krūtis. 

— Keidi, aš... — pratarė jis, atitraukdamas burną, bet 
priglausdamas ją dar arčiau. Jo glėbys beveik dusino mer- 
giną, tačiau šią akimirką jai tai nerūpėjo. 

— Taip, — sušnabždėjo ji, skatindama jį kalbėti. Bet 
ką Tarikas ketina pasakyti? Kad jis irgi dar niekada taip 
nesijautė? Kad nė su viena moterimi jam nebuvo taip ge- 
ra? Nepanašu! 

Tarikas, laikydamas Keidi glėbyje, žinojo, kad nega- 
lės susilaikyti ir paims ją čia ir dabar. Tai štai ką reiškia 
būti įsimylėjusiam, pagalvojo jis, pakeldamas akis į uolą, 
bet nuo to, ką ten pamatė, jo protas sustingo. 

Atrodė, kad tvirtas uolos paviršius virto didžiuliu ki- 
no ekranu ir jame pasimatė Legenda — tokia, kokia kažka- 
da buvo. Smuklės balkone sėdėjo keturios ryškiai pasipuo- 
šusios moterys. Arkliai, pririšti prie turėklų, uodegomis vai- 
kė nuo savęs muses, o purvina gatve ėjo du vyrai, kurie 
atrodė taip, tarsi niekada gyvenime nebūtų matę vonios. 

Vaizdas taip pribloškė Tariką, kad jis kuriam laikui net 
užmiršo pasiekęs seniai brandintą tikslą — apkabinti Kei- 
di. Vyriškis instinktyviai stipriau suspaudė ją glėbyje, bet 
ne aistringai, o apsaugodamas. Iki šiol jis netikėjo nė vie- 
nu žodžiu iš to, ką Keidi pasakojo apie savo ryšius su Džor- 
danų šeima. 

Prieš keletą metų jis išnagrinėjo visą, kokią tik galėjo 
rasti, savo šeimos istorijos medžiagą, bandydamas išsiaiš- 
kinti, kodėl jo pirmtakė Rut Džordan paliko jų šeimos pi- 
nigus visiškai svetimam žmogui, kuris dar tik turėjo gimti. 
Tarikas labai daug ką sužinojo apie savo šeimos istoriją, 
tačiau nerado jokio paaiškinimo. 

Dabar, žiūrėdamas į gyvą, kvėpuojančią sceną prie- 
šais savo akis, Tarikas suprato, jog viskas, ką Keidi pasa- 
kojo, buvo tiesa. 

Atsidarė smuklės durys, ir Tarikas išgirdo blogai su- 
derinto pianino garsus. Užuodė purvą, arklių mėšlą ir ne- 
praustų kūnų kvapą. 

— Kas čia buvo? — paklausė Keidi, bet kai pabandė 
atsisukti, Tarikas sulaikė ją. 

— Nieko, mieloji, — sušnabždėjo jis, prispausdamas 
jos galvą sau prie peties. Dar niekada nejautė moteriai to- 
kio jausmo, — tartum norėtų ją suvynioti į šilką ir apsau- 
goti nuo visų gyvenimo negandų. 

— Ne! — staiga šūktelėjo Keidi ir stipriai stumtelėjo 
vyriškį, paskui Žvilgtelėjo į uolą. 

Tariko nuostabai, vos tik mergina pasuko galvą, uola už- 
sidarė, todėl kurį laiką jie abu spoksojo į paprasčiausią uolą. 

— Ji buvo atsivėrusi, tiesa? 

— Atsivėrusi? — perklausė Tarikas, visomis pastan- 
gomis stengdamasis nuduoti nekaltą. Tačiau tai, ką vyriš- 
kis pamatė, taip pribloškė jį, kad sunkiai gebėjo nuslėpti 
šoką. — Kas atsivėrusi? — Karštai pažvelgė į ją. — Tik tu 
atsivėrei man. — Žinojo, jog elgiasi kaip paskutinis niek- 
šas, tačiau norėjo supykdyti Keidi, taip supykdyti, kad ji 
apsisuktų ir neatsigręždama nubėgtų nuo kalno — kuo to- 
liau nuo šios vietos. Jei toji bjaurioji uola "atsivers" dar 
kartą, — ar ji pašoktų ir pereitų per ją? 

— Pasitrauk nuo manęs, — tarė Keidi, pastumdama 
Tariką. — Ir ateityje būčiau dėkinga, jei laikytum savo le- 
tenas atokiau nuo manęs. 

— Kaip aš galiu, kai matau tiek daug tavęs, kai noriu 
viską paliesti? 

Tarikas norėjo ją supykdyti, tačiau gavo daugiau nei 
norėjo. 

Keidi pašoko, įsirėmė rankomis į klubus ir piktai su- 
žaibavo akimis: 

— Tai tu manai, kad aš stora, taip? 

— Stora? — Tarikas taip apstulbo, kad net pamiršo 
apie uolą. Ką, po galais, jis tokio pasakė, jog mergina pa- 
galvojo esanti stora? Jis žinojo, kad Keidi nėra tokia liesa, 
kokios dabar madingos, tačiau ji buvo pati geidžiamiausia 
Iš visų turėtų moterų. Kiekviena akimirka, kai turėdavo 
tvardytis, kad nepaliestų jos, kėlė jam tikrą skausmą. 

— Laikykis atokiau nuo manęs, — sušnypštė ji ir pa- 
sisukusi nulėkė nuo kalno, o Tarikas be žado liko sėdėti 
ant akmens. 

Bet vos Keidi dingo už posūkio, uola vėl atsivėrė, ir 
vyriškis pamatė Legendą visame jos purviname spindesy. 
Tarsi užhipnotizuotas jis atsistojo ir žengė angos link. Rei- 
kėjo tik žengti žingsnį, ir jis patektų į kitą laiką ir vietą. 

Tačiau Tarikas, pažvelgęs į angą, atsitraukė atgal. Vy- 
riškis žinojo, kad jo protėviai gyveno šiame miestelyje, bet 
jei jis pereis, gali niekada nebesugrįžti į savo laiką. O jei 
nesugrįš, praras Keidi. Jis praras moterį, kurios laukė visą 
gyvenimą. 

Tarikas apsisuko ir ėmė bėgti nuo kalno paskui Keidi, 
bet mergina ėjo taip sparčiai, kad prisivijo ją tik netoli Ko- 
rimo medžio. Ji buvo taip supykusi, kad apsimetė, jog ne- 
mato jo. 

Po kelių bandymų prakalbinti merginą, Tarikas sugrie- 
bė ją į glėbį ir stipriai suspaudė, nekreipdamas dėmesio į 
priešinimąsi. 


— Aš — ne Gregoris, — tarė jai į veidą, — ir būsiu 
prakeiktas, jei leisiu tau galvoti, jog esu kaip jis. 
— Paleisk mane, — tarė Keidi muistydamasi. — Aš 


nenoriu tavęs. 

— Nemanau, kad sakai tiesą, — tarė jis, nepaleisda- 
mas merginos. — Tiesą aš įžvelgiu tavo akyse. Keidi, mei- 
le mano, pažiūrėk į mane. 

— Ne, — sumurmėjo ji, daugiau nebesipriešindama, 
tik laikydama prieš jį į kumščius sugniaužtas rankas. 

— Aš manau, kad tu graži, — tarė Tarikas ir pabučia- 
vo jai į skruostą. — Tikrai labai graži. — Pabučiavo į kitą 
skruostą. — Aš manau, jog tu pati geidžiamiausia ir trokš- 
tamiausia moteris mano gyvenime. — Pabučiavo jai į kak- 
tą. — Nieko pasaulyje taip nenorėčiau, kaip nusinešti tave 
į lovą ir, — pakštelėjo jai į nosį, — ir visą dieną mylėtis su 
tavimi. — Pabučiavo į smakrą. — Mane uždega jau vien 
tavo vaizdas, todėl labai norėčiau paliesti tavo... 

Likusią sakinio dalį nustelbė labai garsus motociklo 
garsas už Keidi nugaros. Tarikas globėjiškai sunėrė aplink 


297 


ją rankas, bet mergina pamėgino pažiūrėti, kas atvažiuoja. 
Kažkodėl ji negalėjo įsivaizduoti dėdės Hanibalo, važinė- 
jančio motociklu. 

— Prakeikimas! — tyliai iškošė Tarikas, paskui 
žvilgtelėjo į Keidi. — Iš karto atsiprašau už tai, kas dabar 
įvyks, — tarė jis, ir jo akyse suspindo gilus skausmas. 

— Atsiprašai už... — pradėjo ji, tačiau vyriškis atstū- 
mė ją ir liepė eiti ir atsistoti po Korimo medžiu. 

Keidi nedvejodama pakluso. Sustojusi po medžiu, ji 
atsisuko ir išvydo didžiulį motociklą ir motociklininką juo- 
dais odiniais drabužiais ir šalmu, dengiančiu veidą. 

Motociklas kaip Žvėris riaumojo tiesiai į Tariką, ir Kei- 
di instinktyviai žengtelėjo arčiau medžio, tačiau Tarikas, 
stovėdamas atviroje vietoje, nė nekrustelėjo. 

— Saugokis! — riktelėjo Keidi, vos girdėdama savo 
balsą per motociklo riaumojimą, bet Tarikas kilstelėjo ran- 
ką, rodydamas jai, kad liktų ten, kur stovi. Jo veide atsi- 
spindėjo gilus pasibjaurėjimas. 

Motociklas, žarstydamas akmenukus, apvažiavo siau- 
rą ratą aplink Tariką, tačiau pastarasis nė nekrūptelėjo. Galų 
gale, sukėlęs didžiulį dulkių debesį, motociklininkas su- 
stojo tiesiai priešais Tariką, tačiau šis ir toliau stovėjo ne- 
judėdamas. 

Keidi, stovėdama už keliolikos pėdų ir kosėdama nuo 
dulkių, žvelgė, kaip motociklininkas nusimovė odines pirš- 
tines, ir pamatė moteriškas rankas. Po akimirkos motocik- 
lininkas nusiėmė šalmą, ir iš po jo pasklido raudonų plau- 
kų kupeta. Grakščiai permetusi nepaprastai ilgas kojas, mo- 
teris nulipo nuo motociklo ir atsistojo priešais Tariką taip 
arti, kad jos krūtys beveik lietė jo krūtinę. 

Be abejo, net jei aš stovėčiau visai šalia, toji moteris 
elgtųsi taip pat, pagalvojo Keidi, spoksodama į moterį. Pa- 
lyginti su ja Keidi buvo tikra coliukė, nes anoji buvo aukš- 
ta, raumeninga, tvirtai sudėta. Ziūrėdama Tarikui tiesiai į 
akis, ji uždėjo ranką jam už galvos ir pabučiavo jį, nors 
vyriškis ir tolia stūksojo nejudėdamas ir neprisiliesdamas 
prie viešnios. 

Bet ir neatsitraukia, pagalvojo Keidi, suspausdama 
kumščius. Bet tai ne mano reikalas, priminė ji sau ir pagal- 

vojo, jog reikėtų grįžti į namą. O gal į... Na, bet kur, kad 
tik čia nestovėtų. Tačiau kad ir kokios protingos buvo jos 
mintys, Keidi lyg įaugusi į Žemę stovėjo ir spoksojo į mo- 
terį, bučiuojančią jos vyrą. 

Kitą akimirką Keidi vėl priminė sau, kad su ponu K. 
T. Džordanu jos nesieja jokie ryšiai. Jie netgi ne draugai. 

— Brangusis, Žinojau, kad atvažiuosi manęs, — ger- 
kliniu balsu prabilo moteris, ir Keidi pagalvojo, kad toks 
balsas sujaudintų bet kurį vyrą. — Kai tik išsiunčiau tą fak- 
są, iškart pajutau, kad atvažiuosi ir išgelbėsi mane. 

Tarikas nieko neatsakė, bet išsivadavo iš jos glėbio. 

Tarsi turėtų šeštąjį jausmą, moteris atsisuko ir nejįti- 
kėtinai žaliomis kaip smaragdai akimis pažvelgė į Keidi. 
Kontaktiniai lęšiai? — pagalvojo Keidi. 

Kai Tarikas atsisuko į Keidi, jo išraiška buvo kaip žmo- 
gaus, kuris žino, jog turės problemų, bet nesusigaudo, kaip 
jų išvengti: 

— A, Vendel, čia Keidi Long, Keidi, čia mano pusse- 
serė Vendel Džordan. 

Vendel nužvelgė Keidi nuo galvos iki kojų. 

— Tarikai, brangusis, ji visai nepanaši į tavo tipo mer- 
ginas. O gal tavo standartai keičiasi? — moteris savinin- 
kiškai apkabino Tariką per pečius. Jis tik šiek tiek buvo 
aukštesnis už ją. 

Prieš keletą mėnesių Keidi būtų nusigandusi tokios ga- 
lingos ir įspūdingos būtybės kaip Vendel Džordan, bet po 
to, ką teko išgyventi, niekas per daug nebebaugino jos. 

— Sveika, kaip laikotės? — pasiteiravo ji, artėdama 
ir meiliai šypsodamasi moteriai, paskui linksmai nusijuo- 
kė. — Atrodo, mano vyras šiek tiek pasimetė. Aš esu Kei- 
di Džordan, ne Long, o čia mes atvykome leisti medaus 
mėnesį. Legenda — jo vestuvių dovana man. Argi jis ne 
mielas? 

Keidi patenkinta pastebėjo, kad jos pareiškimas atėmė 
moteriai žadą; tada Keidi priėjo prie Tariko, pasistiebė ir 
kaip žmona pakštelėjo jam į žandą. 

— Kai baigsi aptarinėti su savo pussesere senus lai- 
kus, pareik, brangusis, nes noriu, kad padėtum man išsi- 
plauti plaukus. Zinau, kaip tau patinka juos šukuoti. 

Ir Keidi apsisukusi nuėjo. 

Ji išgirdo, kaip už nugaros Vendel tarė: 

— Brangusis, juk tu nevedei jos iš tikrųjų, ką? 

Keidi dar nugirdo, kaip Tarikas atsakydamas nusijuo- 
kė, ir suprato, jog ji nustebino ir galbūt suteikė jam malo- 
numą. 

Smagiai niūnuodama ir jausdamasi, tarsi būtų nuko- 
vusi drakoną, Keidi sugrįžo į namą. 

— Įdomu, kas šiuose namuose gamina valgyti? — gar- 
siai tarė ji, užlipusi į verandą. 

— Tas, kas pirmas išalksta, — atskriejo atsakymas, ir 
Keidi vos nepašoko. 

Ant verandos turėklų rymojo gražus jaunas vaikinas. 
Ne Tariko kalibro, bet panašus į Li Abnerį. Jis vilkėjo fer- 
merio kombinezoną ant nuogo kūno, demonstruodamas at- 
sikišusius raumenis; jo mėlynos akys linksmai spindėjo iš 
po kupetos šviesių plaukų. Keidi bet kur būtų atpažinusi jį 
kaip Koulo giminaitį. 

— Tikiuosi, pokštus supranti? — paklausė jis, užkre- 
čiamai šypsodamasis. 

— Ar kada matei filmą Li Abneris? 

— Atrodo. Ar tau ką nors primenu? — Aiškiai matėsi, 
kad vyrukas labai didžiuojasi. 

— Li Abnerį, žinoma. O toji moteris ant motociklo pa- 
naši į Munbym Maksvain. — Keidi nusijuokė, paskui su- 
glumo. — O! Ji turbūt tavo... 

— Sesuo. Daug daug vyresnė sesuo. Dar nebuvau gir- 
dėjęs, kad kas nors ją tiksliau apibūdintų kaip tu. Aš — 
Lukas Džordanas, o kas gi tu? — Jis žengtelėjo prie Keidi. 

— Mano žmona, — pasigirdo nuo vejos prie namo, ir 
jie abu atsisukę pamatė Tariką. Jo akys piktai žibėjo tarsi 


įkaitę angliukai. — Ir jei dar kartą pažiūrėsi į ją tokiu 
žvilgsniu, pasigailėsi. — Buvo aišku, kad Tarikas nė kiek 
nejuokauja. 


Tą pačią akimirką šviesiaplaukis vyras liuoktelėjo per 
turėklus, aiškiai ketindamas šokti ant Tariko, tačiau vyres- 
nysis vyras pasitraukė į šoną, ir jaunesnysis dribtelėjo tie- 
siai į purvą. 

— Manai, kad lengvai paimsi mane, berniuk? — šūk- 
telėjo Tarikas, atsistodamas tradicine Žmogaus, išmanan- 
čio Rytų kovos menus, poza. 

— Man reikia tavo moters. Tu man visiškai nerūpi. 

Keidi siaubui, vyrai ėmė kautis taip, tarsi būtų ringe. 
Tarikas lengvai atrėmė jaunesniojo ataką ir sviedė jį ant 
žemės, o šis pašokęs mėgino pulti Tariką, naudodamas 
šiurkščią jėgą. 

Kurį laiką Keidi stovėjo verandoje ir pasibaisėjusi, ta- 
čiau kartu ir susižavėjusi stebėjo besikaunančius vyrus. Ji 
dar niekada nebuvo mačiusi vyro, taip lengvai ir grakščiai 
judančio kaip Tarikas; jo veide žaidė niūri šypsenėlė. Jis 
buvo kur kas pranašesnis už jaunąjį vyrą, ir netrukus Luko 
nosis jau kraujavo, o ant veido raudonavo kruvinas dryžis, 
kurį užsidirbo parkritęs ant Žvyro. 

— Liaukitės! — suriko Keidi, bet nė vienas iš vyriš- 
kių nekreipė į ją dėmesio — jaunesnysis vis puldinėjo, o 
vyresnysis šokinėjo, išvengdamas smūgių, 0 po to staigiu 
judesiu pargriaudamas priešininką. 

— Liaukitės! — vėl sušuko Keidi ir nubėgo laiptais 
žemyn. Daug negalvodama apie savo saugumą, ji puolė į 
tarpą tarp vyrų. Deja, merginos įsikišimas buvo blogai ap- 
skaičiuotas, nes ji atsidūrė tarp jų būtent tuo momentu, kai 
Jaunesnysis pašokęs leidosi tiesiai į Tariką, ketindamas jį 
pargriauti, tačiau Tarikas sugriebė Keidi ir jie abu nugriu- 
Vo į šoną, o Lukas nukrito veidu į retą žolę ir ėmė spjaudy- 
tis purvais. 

Ištrūkusi iš Tariko glėbio, Keidi priėjo prie vaiki- 
nuko: 

— Žiūrėk, ką tu padarei! Tu sužeidei jį. 

— Taip, pusbroli, tu sužeidei mane, — tarė atsisėsda- 
mas ir šluostydamasis nosį Lukas. 

Iki šiol Keidi galvojo, jog jie kaunasi iš tikro, tačiau 
dabar, žiūrėdama į vieną ir į kitą, suprato, jog tai buvo vie- 
nas iš tų berniokiškų reikalų, kurie moteriai nelabai supran- 
tami. Pasigailėjusi, kam demonstravo savo susirūpinimą, 
Keidi atsistojo. 

— Tu irgi gali pats susitvarkyti savo žaizdas, — tarė 

ji, piktai dėbsodama į Tariką, kuriam iš lūpų kampučio irgi 
sunkėsi kraujas. 

Eidama atgal į namą, Keidi girdėjo vyrų juoką ir, už- 
trenkusi už savęs duris, nusivaipė. Vyrai! — pagalvojo ir 
ėmė ieškoti virtuvės. 


26 skyrius 


Virtuvė senajame name labai panėšėjo į Koulo svajo- 
nių virtuvę — su didžiule lietos geležies krosnimi ir dide- 
liu ąžuoliniu stalu patalpos vidury. Šalia virtuvės buvo san- 
dėliukas, iki lubų užgrūstas įvairiausiomis konservuotomis 
gėrybėmis bei miltų ir ryžių maišais. Už lango žaliavo ne- 
didelis daržas, kuriame augo šiokie tokie prieskoniai, ko- 
vodami dėl savo gyvavimo, nes žemė buvo gana apleista. 

Pasičiupusi iš sandėliuko konservuotų pomidorų ir 
maišelį obuolių, Keidi atsinešė į virtuvę: 

— Tarikai, brangusis, — garsiai ėmė maivytis ji, lai- 
kydama rankoje buką peilį. — Aš juk per daug dieviška, 
kad apsakytum mane žodžiais. 

Tarikas, stovėdamas tarpduryje, susijuokė: 

— Nesileisk, kad Vendel išmuštų tave iš vėžių. Ji to- 
kia nuo pat vaikystės. 

— Kokia tokia? Aukšta, graži ir tikra kalė? 

— Tiesiog tarkim, jog ji neturi daug draugių moterų. 
Ką čia darai? 

Keidi pažvelgė į vyriškį taip, tarsi jis būtų beviltiškas 
kvailys. Mergina niršo, kad jis nepatikėjo ja, jog uola gali 
atsiverti, siuto dėl tos baisios moters, paskui dėl tų kvailų 
muštynių su Luku, kad vos galėjo apversti liežuvį: 

— O į ką tai, tavo nuomone, panašu? 

— Jei ketini virti vakarienę, o aš tikiuosi, jog ketini, 
tai turiu įspėti, kad dėdė Hanibalas nėra didelis gurma- 
nas. Jam nepatiktų makaronai su kalmaro rašalu ar kas 
nors, kas apšlakstyta balzamo actu; be to, tau teks virti 
ant jos, — tarė jis, linktelėdamas į krosnį. — Ar esi kada 
tokią mačiųsi? 

Keidi metė jam įspėjantį žvilgsnį, tačiau Tarikas tarsi 
nepastebėjo. 

— Esu mačiusi istorijos vadovėliuose. 

Tarikas paėmė vieną ką tik Keidi nuluptą obuolį: 

— Gal malonėtum paprašyti dėdės Hanibalo, kad pa- 
rodytų, kaip veikia ši krosnis? 

— (Gal geriau man parodys Lukas, — meiliai atlenkė 
mergina. 

— Bandai sukelti mano pavydą? 

— Bandau patobulinti savo seksualinį gyvenimą, — 
negalvodama atsakė ji. 

— O! — Tarikas susidomėjęs žengė žingsnį arčiau. — 
Aš galėčiau... 

— Dar žingsnis, ir neteksi kai kurių kūno dalių. 

Vyriškis šypsodamasis atsitraukė: 

— Gerai, tokiu atveju palieku tave; nekantriai lauksiu 
vakarienės. Bet nepamiršk: nieko ypatingo. Tik ką nors pa- 
prasto, pavyzdžiui... pavyzdžiui... 

— Ką pasakysi apie spageti ir obuolių pyragą? O gal 
spageti per daug užsienietiškas maistas tavo paprastajai šei- 
mai? — nekaltai pasiteiravo mergina. Hanibalą ir du jo 
"vaikus" galėjai pavadinti bet kokiais, tik jau ne papras- 
tais. 

— Ne, ne, puiku, — šypsodamasis pritarė Tarikas; jis 
aiškiai mėgavosi erzindamas Keidi. — Jei manęs prireiks, 
būsiu lauke. Noriu apžiūrėti tą harlėjų, kuriuo važinėja Ven- 
del. Nebloga mašinytė, ar ne? 

— Bijau, kad nelabai ką teišmanau apie motociklus. 
Sakyk, ar ji dar kramto ir tabaką bei žaidžia futbolą su vy- 
rais? 

Suleisdamas dantis į obuolį, Tarikas taip pažiūrėjo į 
Keidi, kad jai net plaukai ėmė svilti. — Vendel daro ką 
nori, kur nori ir su kuo nori. 

— Taip, ir matau, kad dėl to tapo labai puiki mergina. 

Kai Tarikas kikendamas išėjo, Keidi sviedė jam iš pas- 
ko saują obuolio žievių. 

Paskui ėmė galvoti apie tą siaubingą raudonplaukę. 

— Ar galiu kuo nors padėti? — pasigirdo nuo durų 
drovus Luko balselis. — Ir ar tu tikrai moki gaminti? 

Vyrukas buvo kažkoks mielas, priminė Koulą. Keidi 
šyptelėjo ir pamojo jam prieiti arčiau: 

— Eikš ir pasikalbėk su manimi, kol aš gaminsiu. Pa- 
pasakok man viską apie savo šeimą. 

Lukas pasiėmė obuolio skiltelę: 

— Apie Džordanus ar tik apie pusbrolį Tariką? 

— Tarikas manęs tikrai nedomina. Visiškai. Tegu jis 
daro, ką nori. Jis gali... — Keidi užsikirto, nes Lukas ėmė 
juoktis. 

— Zinoma. Jūsų žvilgsniai gali padegti daržinę. Tai 
nuo ko gi man pradėti? Nuo jo motinos, tėvo ar jo drau- 
gės? 

Keidi nepakėlė akių nuo obuolio, kurį lupo. 

Lukas pritildė balsą: 

— O gal man geriau papasakoti apie jo sapnus? 

— Kokius sapnus? — ūmai paklausė Keidi. 

— Apie mažą mergaitę ant ponio. Mažą mergaitę il- 
gais tamsiais plaukais, supintais į kasą. Tiesą sakant, jos 
kasa labai panaši į tavąją. Sudominau? 

— Galbūt, — lyg ir abejodama atsiliepė Keidi. 

— Na, ką gi, tada geriau eisiu į lauką ir padėsiu sese- 
riai sureguliuoti karbiuratorių. 

— Sėsk! — įsakė Keidi, atkišdama peilį. 

— O ką aš gausiu už tai, kad atskleisiu savo kūno ir 
kraujo paslaptis? 

— Pavalgyti, ir taip skaniai, kaip nesi valgęs savo gy- 
venime, — rimtai atsakė Keidi. 

Išplėtęs akis, Lukas įsispoksojo į merginą: 

— Aleksandrija, Virdžinijos valstija! “Svogūnai"'! Kei- 
di su d. Štai kas tu tokia. 

Keidi negalėjo nuslėpti pasitenkinimo šypsenos: 

— Būtent. Todėl sėskis ir kalbėk, kol aš ruošiu vaka- 
rienę. 

— Klausau, ponia, — tarė Lukas, atsisėsdamas už sta- 
lo priešais ją; Keidi įdarbino ir jį, liepusi nulupti likusius 
obuolius. 

Mergina skubiai ir našiai plušo, o Lukas kalbėjo. Jis 
pakartojo tai, ką Keidi jau buvo girdėjusi, — apie vienišą 


304 


Tariko vaikystę, tačiau turėjo nuleisti akis, kai Lukas pa- 
sakė, jog dar niekada nematė pusbrolio tokio atsipalaida- 
vusio ir besišypsančio. 

— Tu kažką jam padarei, — tarė Lukas. — Aš iš karto 
pamačiau, kad jis ne toks kaip visada. Kai buvau vaikas, 
Tarikas dažnai apsilankydavo Legendoje, tačiau kartais 
dingdavo ištisomis dienomis. Niekas nežinojo, kur jis išei- 
na. Mes su Vendel bandydavome pasekti jį, tačiau Tarikas 
lengvai pasprukdavo. Bet šiandieną... su tavimi... 

Keidi neišsidavė, kokie svarbūs jai Luko žodžiai: 

— Esu tikra, kad jei jis būtų atsivežęs kokią draugę, 
būtų... 

— Kartą buvo atsivežęs. Žinoma, kai Vendel negalėjo 
atvykti. Bet toji draugė taip išsigando kojotų kauksmo, kad 
kitą dieną Tarikui teko nuvežti ją atgal į miestą. 

— Tarikas, — švelniai ištarė Keidi. — Ar žinai, kad 
Niujorke žmonės nežino jo vardo? 

Lukas kreivai šyptelėjo kaip ir Tarikas, todėl Keidi te- 
ko nusukti akis į šoną: 

— Jis uždaras. Labai uždaras. Dabar papasakok apie 
save, Keidi. Kodėl tu ištekėjai už mano surūgėlio pusbro- 
lio? 

Keidi nenorėjo kalbėti apie save, ji geidė klausytis. 

— Eime su manimi į lauką, noriu pasiskinti priesko- 
nių; ten ir galėsi man papasakoti apie jo sapnus. 

Lukas šypsodamasis išsekė paskui Keidi į daržą ir, kol 
Ji skynėsi prieskonius, papasakojo, kad Tarikas dažnai sap- 
nuodavo mažą mergaitę ant ponio. Kai dar buvo vaikas, 
sakydavo, jog toji mergaitė — jo geriausia draugė ir kad ji 
ateis bei gyvens kartu su juo. Tariko fantazijos apie tą ma- 
Žąją mergaitę buvo šeimos pašaipų šaltinis. 

Sugrįžusi į namą, Keidi ėmė kočioti tešlą. Ji ruošė faz- 
ZzOletto: prieskoninių augalų lapelius reikėjo įkočioti į Ia- 
bai ploną tešlą, paskui supjaustyti ją keturkampiais, kad 
Matytųsi visas grožis. Įprastiniam pomidorų padažui, ku- 
ram paruošti reikia trijų valandų, Keidi neturėjo laiko, to- 
dėl panaudojo konservuotus pomidorus, svogūnus ir prie- 
skonius. 

Desertui mergina pagamino patį dieviškiausią iš visų 
patiekalų: į karamelizuotą sviestą ir cukrų pridėjo plonai 
supjaustytų obuolių skiltelių, viską pakepino ant krosnies, 
paskui užpylė trapios tešlos, pakepino iki pageltonavimo; 
galiausiai viską išvertė į lėkštę dugnu į viršų. Pyragas at- 
rodė nepaprastai gražiai; nepakartojamas buvo ir skonis. 

Apie septintą valandą vakaro, viliojami pro atvirus lan- 
gus sklindančių kvapų, į virtuvę pradėjo rinktis šeimos na- 
riai. Hanibalas atrodė tarsi būtų dirbęs kasyklose, nes jo 
drabužiai buvo apdulkėję uolienų dulkėmis. Vendel tebe- 
vilkėjo tą patį juodą odinį kostiumą, tik buvo dar ryškiau 
pasidažiusi, — Keidi net susidomėjo, kaip ji gali pakelti 
vokus, jei blakstienos tiesiog svyra nuo tušo. 

Tarikas atėjo paskutinis, ir iš to, kaip priekaištingai 
Vendel išvertė akis, Keidi suprato, kad jie nepraleido po- 
pietės kartu. Žinoma, ne todėl, kad merginai tai labai rūpė- 
tų, tačiau nusisukusi ji sau šyptelėjo. Po valandėlės jai pa- 
rūpo, kur slankiojo Tarikas, nes jo batai buvo aplipę pur- 
vu, o ant skruosto raudonavo purvina dryžė. 

Keidi patenkinta pastebėjo, jog jos maistas be galo pa- 
tiko Tariko giminaičiams. Netgi Vendel padarė įspūdį. Už- 
gniaužusi kvapą, Keidi laukė, ką pasakys dėdė Hanibalas. 
Gal toks gražus patiekalas kaip fazzoletto nepatiks jam. Ta- 
čiau vyriškis valgė tylėdamas. 

Po vakarienės visi išėjo į verandą pasėdėti ir pasimė- 
gauti vėsiu vakaro oru. Tarikas atsisėdo ant turėklų, ir Ven- 
del skubiai pasistatė kėdę šalia jo kojų. O Keidi atsisėdo 
tolimiausiame verandos kampe. 

Dėdė Hanibalas atsilošė supamajame krėsle ir išsitrau- 
kė dantų krapštuką. 

— Keidi, mergaite, jei nebūtum jau ištekėjusi, po ši- 
tokios vakarienės pats paprašyčiau tavo rankos. 

Tik po valandėlės Keidi suprato, kad dėdė erzina ją; O 
gal ne. Bet Keidi nusišypsojo ir atsakė, kad rimtai apsvars- 
tys jo pasiūlymą. 

Tada Lukas pareiškė, kad jei būtų advokatas ir turėtų 
butą Denveryje, irgi norėtų ją vesti. 

Vendel neiškentusi pastebėjo, kad Keidi jau turi vyrą, 
be to, yra miestelio savininkė: 

— Argi vienai moteriai negana? 

— Tau niekada nieko negana, didžioji sese, — tarė Lu- 
kas, ir po jo žodžių ėmė bręsti ginčas, bet Tarikas nutraukė 
Ji, pabrėždamas, kad taip, Keidi jau turinti vyrą ir tegu jie 
geriau to nepamirštą. 

— Lukai, tu esi teisininkas, — prabilo Keidi, — kaip 
manai, ar santuokos liudijimas, išduotas prieš šimtą dvide- 
šimt metų, galioja šiandien? 

Lukas nukreipė akis nuo Tariko į Keidi: 

— Ne, nemanau. Kodėl? Ar tokia klaida padaryta jūsų 
santuokos pažymėjime? 

— Kompiuterio klaida, — tarė Hanibalas, tarsi būtų 
programuotojas ir viską puikiai žinotų. 

— Jis rašytas ranka, — paprieštaravo Keidi. 

— Nuostabu, kokį šriftą galima išgauti kompiuteriu, 
ar ne? — nusišypsojo Tarikas. 

— Dabar, kai apie tai prakalbome, — tarė Lukas, žiū- 
rėdamas į Tariką, — man pasidarė įdomu, kaip judviem pa- 
vyko susituokti paslapčia. Maniau, kad tavo motina suruoš 
Aliaskos dydžio vestuves. 

— Taip, berniuk, ir aš dabar galvoju, kodėl nepakvie- 
tei mūsų į vestuves? — pasiteiravo Hanibalas, atgavęs sa- 
vo pranašišką išraišką. 

Visų akys nukrypo į Tariką, ypač Keidi. Jei dėdė Ha- 
nibalas sužinos, kad jie nevedę, ar išmes juos iš Legen- 
dos? Jei išmes, tai kaip ji padės Rut? 

Tarsi visiškai nesidomėdamas pokalbiu, Tarikas atsi- 
stojo ir pasirąžė: | 

— Vis vien nė vienas iš jūsų negausite jos, todėl gali- 
te neieškoti kabliukų. Ji — mano žmona, nesvarbu, ką tas 
popiergalis sakytų. — Jis šypsodamasis pažvelgė į Keidi. — 
Be to, jei nebūtume vedę, nebūtų reikalo pasilikti čia ir ban- 
dyti pereiti per koridorių, ar ne taip? Ar mes miegosime 
mėlynajame miegamajame, dėde Hanibalai? 

— Jis visados tavo, — atsakė Hanibalas, maloningai 
šypsodamasis Keidi. 

— Kokį koridorių? — susidomėjęs pasiteiravo Lukas. 

Tarikas apkabino Keidi: 

— Koridorių, kuris neturėtų dominti tokių mažų ber- 
niukų kaip tu. 

Lukas išdidžiai nusijuokė: 

— Gal tau aš ir berniukas, pusbroli Tarikai, bet tik ne 
damoms. 

— Tarikai, mielasis, — sumurkė Vendel, — tu negali 
dabar pat eiti miegoti. Vakaras dar tik prasideda. Esu tikra, 
tavo mažoji... draugė turbūt pavargo nuo viso to lupimo ir 
kapojimo, bet mudu... Pameni, tokiu laiku mes tik pradė- 
davome linksmintis. 

Kai Vendel suplazdeno blakstienomis, Keidi išsigan- 
do, kad nenupūstų kėdžių nuo verandos. 

— Taip, brangusis, — sarkastiškai atsiliepė Keidi, — 
kodėl tau nepasilikus ir nepadėjus Vendel... pakeisti moto- 
ciklo dirželį ar dar ką nors? Esu tikra, jus abu susirasite 
kokį tikrai vyrišką darbelį. O aš eisiu ir pasėdėsiu supama- 
jame krėsle su mezginiu ar nėriniu rankose. Labanakt vi- 
siems. — Atidariusi duris, ji įėjo į vidų. 

Tarikas atėjo iš paskos, tačiau sustojo laiptų apačioje 
ir pažiūrėjo į merginą; valandėlei jo veide šmėstelėjo skaus- 
mas. 

— Aš... aš pabūsiu dar kurį laiką apačioje. 

Keidi užrietė nosytę. Nesvarbu, ką Tarikas darys, bet, 
žvilgtelėjusi į praviras duris, pastebėjo, kaip godžiai jų 
klausosi Vendel. Dažyta Vendel burna ir patyrusi išraiška 
privertė Keidi širdį susigniaužti į kamuoliuką. 

— Kaip nori, — atsiliepė Keidi ir ėmė lipti laiptais, 
bet Tarikas prispaudė jos ranką prie turėklo. 

— Klausyk, aš turiu galvoje, ne tai, apie ką tu galvo- 
ji, — tyliai, kad neišgirstų kiti, pratarė vyriškis. — Pri- 
valau kai kuo pasirūpinti. Ateisiu, kai tik galėsiu. 

— Iš Kur tu ištraukei, kad aš noriu dalytis su tavimi 
tuo pačiu miegamuoju? — sušnypštė Keidi, paniekinamai 
žiūrėdama į jį. 

Tarikas tartum negirdėjo jos: 

— Nieko taip netrokštu, kaip praleisti su tavimi naktį, 
bet turiu... 

— Nešvaistyk veltui žodžių! Eik ir būk su savo pus- 

sesere! O gal Leonė atskrenda aplankyti tavęs? Tarp mūsų 
nieko nėra, tik... 

Mergina neužbaigė, nes vyriškis, vienu šuoliu prišo- 
kęs prie jos ant laiptų, apglėbė ir bučiavo tol, kol ji su- 
glebo. 

— Ar nemanai, jog mums laikas liautis žaidus slėpy- 
nes? Tu taip pat puikiai kaip ir aš žinai, kad mes skirti vie- 
nas kitam. Toks likimas, jei nori. Nuo pat pirmosios die- 
nos, kai pažvelgiau tau į akis, aš... — Tarikas nutilo ir už- 
kišo jai už ausies plaukų sruogelę. 

— Ką tu? — paklausė mergina, pakeldama į jį akis. 
Kai Tarikas ją liečia, ji nesugeba blaiviai galvoti. 

— Nuo pat pirmosios dienos aš supratau, jog myliu 
tik tave. 

— Tai netiesa! — šūktelėjo Keidi, bandydama jį at- 
stumti. Du vyrai sakė jai, jog myli, bet abu, kaip pasirodė, 
melavo. Gregoris norėjo pasinaudoti ja ir užsidirbti pini- 
gų, o Koulas... 

— Tiesa, — tarė jis, nepaleisdamas merginos iš glė- 
bio. — Mes jau seniai vienas kitą mylime. Man atrodo, kad 
mes mylėjome vienas kitą dar prieš susitikdami. 

— Tai absurdiška. Tai juokinga. — Keidi vėl pabandė 
atsitraukti, bet Tarikas jos nepaleido. 

— Tu dabar neprivalai pasakyti, jog myli mane, — ta- 
rė jis. — Pirmiausia noriu pelnyti tavo pasitikėjimą. 

— Kurios moters lovoje? — rėžė Keidi jam. — O kaip 
dėl tavo susižadėjimo su liesąja Leone? 

— Aš nutraukiau jį tą pačią dieną, kai tu nusviedei 
dokumentus ant mano grindų. Ji dingo iš mano gyvenimo. 

— Aš netikiu tavimi, — tarė Keidi, vengdama vyriš- 
kio akių, nes negalėjo pakelti jo žvilgsnio. — Mes beveik 
nepažįstame vienas kito, tu atvykai čionai tik dėl Rut sąly- 
gos... 

— Nėra jokios sąlygos, — tyliai tarė Tarikas. 

— Beto, tu gyveni kitame pasaulyje nei aš... beje, ką 
nori pasakyti — “nėra jokios sąlygos"? 

— Na štai, šitaip jau geriau, — nusišypsojo Tarikas, 
nes Keidi liovėsi priešintis ir netikėdama stebeilijosi į jį. — 
Aš viską išgalvojau. Esu geras aktorius. 

— Tu ne aktorius, tu melagis! 

— Kaip nori, taip vadink. Mmm, kokia tu skani! — Jis 
lūpomis glamonėjo merginos kaklą. — Kaip keistai tu pasa- 
kei apie spageti ir obuolių pyragą. Tai tas pats, kaip lyginti 
ferari su autobusu. Kaip tu ir prisimeni visas tas sudedamą- 
sias dalis? Gal nešiojiesi valgių gaminimo knygą? 

— Aš sugebu įsiminti valgių receptus. Bet negaliu gal- 
voti, kai tu šitai darai. 

— Čia ir visa esmė. 

Keidi labai stengėsi atitraukti nuo jo kaklą. Ji privalo 
išlaikyti sveiką protą. Su stulbinančia jėga pagaliau mer- 
ginai pavyko atsitraukti nuo Tariko, tačiau jos liemenį vis 
dar juosė jo rankos. 

— Ką turi omenyje sakydamas, kad nėra jokios sąly- 
gos? Kas pasakyta Rut laiške? Ir išvis — kodėl tu čia? 

Atsidusęs Tarikas paleido merginą. Jis niekada nega- 
lės atsakyti, jei ir toliau ją lies. 

— Mano pirmtakė Rut Džordan paliko man laišką, ku- 
riame kalba kažką apie tai, kad užkrovusi tau užduotį pasi- 
stengti padėti jos anūkui gyventi ir po to, kai jis sulauks 
devynerių. Ji prašo manęs, kad padėčiau tau atlikti tą už- 
duotį. 

— Bet tu netiki, kad aš galiu tai padaryti? . 

— Aš nenoriu, kad tu bandytum... 

— Kodėl ne? — įtariai pasiteiravo mergina. 

— Nes mano protėvį nužudė kulkos. Jei jį apsaugosi, 
gali nušauti tave. 

— O! Aš nepagalvojau apie tai. 

— Atrodo, kad jūs abi nepagalvojote apie daugelį da- 
lykų. Pavyzdžiui, kad ir apie jos testamentą — jis būtų už- 
ginčytas teisme. Be to, mano šeima jau daugelį metų žino- 
jo apie testamentą. Mes ėmėmės atsargumo priemonių. 

Keidi sumirksėjo, bandydama suprasti, ką Tarikas sako: 

— Tu nori pasakyti, kad viskas surežisuota? 

— Daugmaž. 

— Ponas Fauleris... 

— Jis nieko nežino. Jis galvojo, kad tu tapsi viso turto 
šeimininke, ir manė, jog grąžina man turtus tavo prašymu. — 

Pamatęs merginos veidą, Tarikas suprato, kad pasakė per 
daug ir per greitai. — Klausyk, mieloji, pakalbėkime apie 
tai vėliau. Cia, ant laiptų, tikrai ne vieta. 

— Ar verta kalbėtis apie tai, kaip pasijuokei iš manęs, 
melavai man ir išvis — manipuliavai manimi?! 

— Ką gi, taip ir buvo, bet viskas iš gerų paskatų. 

— Ir kokios gi jos? — pro sukąstus dantis iškošė Keidi. 

— Vos tik pamatęs tave, aš supratau, jog myliu tave, 
bet norėjau sužinoti, ar4u myli mane. 

— Aš nemyliu tavęs, — piktai šūktelėjo Keidi. — Ne- 
galiu tavęs pakęsti! Tu šaipeisi iš manęs, juokeisi, tyčio- 
jaisi iš mano profesijos ir... ir aš daugiau nebenoriu tavęs 
matyti! — įsiutusi ėmė lipti laiptais. 

— Keidi, mieloji, brangioji, širdele, sakai ne tai, ką 
galvoji! Aš turėjau tą padaryti: Po to, ką tas niekšas Gre- 
goris padarė tau, tu nebūtum patikėjusi, jei pačią pirmąją 
dieną būčiau pasakęs tau, kad myliu tave. 

— Aš netikiu tavimi ir dabar, tai koks gi skirtumas? 

— Tu tiki, — tarė Tarikas, absoliučiai pasitikėdamas 
savimi. — Tą sako tavo akys, tavo judesiai. 

— Tada tau reikėtų geriau suprasti mane apskritai, nes 
aš nemyliu tavęs ir niekada nemylėsiu. Tu man netgi nepa- 
tinki. 

— O taip, patinku! Jei turėčiau dabar laiko, nusineš- 
čiau tave į viršų, ir tu parodytum, kaip aš tau patinku. Bet 
aš neturiu laiko. Mes su Luku... 

Keidi.kažkada galvojo, kad Gregoris pilnas tuštybės, 
bet šis vyras susirenka visus prizus. 
| — Tu manęs nesiklausai, taip? Aš nenoriu turėti nieko 
bendra su tavimi! Eik, leisk naktį su Luku, su savo vyriš- 
kąja Vendel ar anoreksiška Leone, — kas man rūpi. Manęs 
tai visiškai neliečia. 

— Keidi, mieloji, tu nesupranti, ką kalbi! Sakau, jei 
turėčiau laiko... Oi! Kodėl tu man įspyrei? 

— Nes neturiu po ranka peilio. 

— Tu juk nerimtai? — paklausė Tarikas, tačiau jo bal- 
Se jautėsi nuostaba. 

— Labai rimtai. Eik ir permiegok kokiame viešnamy- 

je, ten tau ir vieta. — Tai pasakiusi, Keidi nusisuko ir užli- 
po į viršų ieškoti mėlynojo miegamojo. 


— Atrodo, kad ji nenori turėti su tavimi nieko ben- 
dra, — kikendamas tarė Lukas pusbroliui, kai juodu li- 
ko vieni verandoje. Jis buvo matęs, kiek moterų apsikvai- 
lino, siekdamos jo nepaprastai gražaus ir nepaprastai tur- 
tingo pusbrolio. 

— Kas? A, tu kalbi apie Keidi. Ne, ji eina iš proto dėl 
manęs. 

— Tą mes jau girdėjome. Man atrodo, kad ji norėtų 
įkišti tau į burną obuolį ir pašauti tave į krosnį. 

— Ne, jokių problemų. Ji tiesiog nusiminusi, nes jos 
paskutinis vaikinas pasirodė esąs tikras niekšas. Tai neturi 
nieko bendra su manimi. 

— Girdėjau, kad tu padavei ją į teismą ir primelavai 
be galo, be Krašto. 

Tarikas abejingai mostelėjo: 

— Geriau nešniukštinėk už durų. Klausyk, man reikia 
tavo pagalbos. Ar galėtum šiai nakčiai kaip nors atsikraty- 
ti Vendel? 

— Nori pasakyti, kad prigirdyčiau ją alaus ar ko nors 
panašaus? 

— Ar gali taip padaryti? 

Lukas netikėdamas papurtė galvą: 

— Kas tau yra? Dauguma vyrų dievina Vendel. 

— Aš ne, štai todėl ji ir geidžia manęs. Nenoriu įžeisti 
tavo sesers, bet neturiu tiek atsparumo, kad bendraučiau 
su ja. Todėl sakyk, kaip man jos atsikratyti ir ar nori šią- 
nakt man padėti? 

— Aš? Toks berniukas kaip aš? — sarkastiškai įgėlė 
Lukas. 

Tarikas kreivai šyptelėjo jam: 

— Tik dar kartą paliesk Keidi, ir tau teks įrodinėti sa- 
vo vyriškumą. 

Lukas nusijuokė: 

— Tik nepasakok, kad sakei Keidi tiesą! Kietaširdis 
Džordanas negalėjo įsimylėti tokios dailios moteriškutės 

kaip Keidi. Aš maniau, kad tu sekioji paskui tokias pirani- 
jas kaip Leonė ir mano brangioji motociklininkė sesuo. 

— Kada nors, kai užaugsi, aš papasakosiu tau apie gy- 
venimo tiesas, bet ne dabar. Tai nori man padėti ar ne? 

— Ar bus per daug, jei paklausiu, ko iš manęs nori? 
Ar bus pakankamai įdomu, kad rizikuočiau atsisakyti nak- 
ties miego? 

— O kas, jei pasakyčiau, kad radau skylę laike, ir jei 
mes, perlindę per ją, patektume į praeitį? 

Kurį laiką Lukas mąsliai spoksojo į pusbrolį. Mintis 
gana įdomi, tačiau Lukas nepasitikėjo Tariku. 

— Šią valandą tu turėtum būti viršuje, bandydamas 
kaip nors įsigauti į Keidi lovą — aš nė akimirkai nepatikė- 
jau istorija apie jūsų vedybas; tačiau tu nori praleisti naktį 
medžiodamas šmėklas? — tyliai paklausė jis. 

Tarikas tylomis žvilgtelėjo į jį. 

— Jei tikrai taip svarbu, mane staiga apėmė nemiga. 

— Tai ką darysime su tavo seserimi? 

— Palik ją man. Mokydamasis teisės mokykloje, iš- 
mokau kai kokių dalykėlių. 

— Žinojau, kad pinigai, kuriuos išleidau tavo moks- 
lams, atsimokės. 

— Tiesą sakant, aš tų dalykėlių išmokau bare miesto 
centre, taigi su mokykla jie neturi nieko bendra. 

— Tai ko lauki? Pasirūpink, kad Vendel nesektų mū- 
sų; O po valandos susitiksime prie Korimo medžio. 

— Ar nereikėtų tau bent dešimčiai minučių aplankyti 
Keidi?7 — liūdnokai pasiteiravo Lukas, norėdamas pasakyti, 
kad tik tiek laiko senovinis pusbrolis ir gali skirti moteriai. 

Tarikas nenusišypsojo, tik tylomis pažvelgė į mėlyno- 
jo miegamojo langus: 

— Jei aš grįšiu į tą kambarį, tai niekados nebeišeisiu, 
bent jau kelias dienas, — apgailestaudamas atsiduso jis. 

— Tada tai išties turi būti svarbu, — tyliai tarė Lukas. 

— Taip ir yra. Aš ketinu padaryti taip, kad Keidi ne- 
tektų rizikuoti savo gyvybe. O dabar eik ir padaryk, ką turi 
padaryti; susitinkame po valandos. 

— Klausau, klausau, kapitone. 

27 skyrius 


Tai tiek apie meilę, tarė sau Keidi, klajodama senais 
takeliais, vingiuojančiais į kalną. Kas jai darbo, kad Tari- 
kas, vyras, kuris sakėsi mylįs ją, nesugrįžo visą naktį? Juk 
jie iš tiesų nėra vedę — ne daugiau, nei ji buvo ištekėjusi 
už Koulo. Juk pagaliau žmogus negali ištekėti už vaiduok- 
lio, ar ne? 

ZŽingsniuodama takeliu, ji kartkartėmis stabteldavo ir 
nusiskindavo prieskoninį augalą ar laukinę gėlę ir dėdavo 
į krepšelį. 

Sį rytą, jau tekant saulei, Tarikas įgriuvo į “jų" kam- 
barį ir sudribo ant lovos šalia jos. Vyriškis buvo purvinas, 
aplipęs moliu, nuo jo sklido nestiprus mėšlo kvapas, bet 
jis nenusirengė nešvarių drabužių — tiesiog krito ant lo- 
vos kaip stovis. Keidi pabudo ir pažiūrėjo į Tariką; jis su- 
murmėjo: “Sveika, brangioji" — ir iškart užmigo. 

Lipdama iš lovos, Keidi piktai pažvelgė į jį. Reikėjo 
Jį palikti taip gulėti, bet mergina vis dėlto nutraukė batus, 
paskui šiaip ne taip nuvilko odinį švarką. Tarikas prabudo 
ir sumurmėjo, jog ji gardžiai kvepia, kad jis labai džiau- 
giasi ją matydamas, ir vėl užmigo. Keidi užklojo jį ir nusi- 
leido į apačią pasigaminti pusryčių. 

Po to Keidi paruošė užkandžių pietums, pasiėmė tru- 
putį sau ir išėjo į kalnus, norėdama pabūti viena ir pagal- 
voti apie savo gyvenimą, kuris, kaip jai atrodė, buvo visiš- 
kai sugriautas. 

Tarikas pasakė jai, jog myli ją, bet, aišku, jis meluoja. 
Kaip galima įsimylėti žmogų, jei pažįsti jį vos kelias die- 
nas? Net jei knygose daugybė tokių istorijų — juk gyveni- 
me taip nebūna, ar ne? 

O ką ji jaučia Tarikui? 

— Nieko, — garsiai ištarė Keidi, pažiūrėdama į dan- 
gų ir į tamsėjančius debesis. Jaučia jam tai, ką jis jaučia 
jai, tai yra nieko. 

Kai ji išspręs Legendos problemą — tik nežino, kada 
tai padarys, nes šįryt uola vėl neatsivėrė, — susiras kur 
nors virėjos vietą ir daugiau niekada nebepamatys Tariko 

Džordano. Jis sugrįš pas savo Leones ar Vendeles, 0 ji iš- 
garuos jam iš galvos. 

Dabar dairydamasi aplinkui, Keidi pagalvojo, jog 11- 
gėsis Legendos. Jei Tarikas sako tiesą (tiesą apie savo me- 
14), vadinasi, Legenda jai nepriklauso, nes šie turtai nieka- 
dos ir nepriklausė, taigi ji negalėjo pasidovanoti sau šios 
vietovės. 

Ant veido nukrito pirmieji šalti lašai, ir Keidi supra- 
to, kad laikas pasiieškoti pastogės. Ji išėjo, nepasiėmusi 
jokios apsaugos nuo lietaus, o kalnuose hipotermija gana 
pavojinga. 

Po valandėlės ėmė lyti smarkiau, ir Keidi leidosi bėg- 
ti. Gal ras kokią uolą, po kuria galėtų pasislėpti? Gal... 

Staiga Keidi stabtelėjo ir įsispoksojo priešais save. 
Mirksėdama ir trindama akis, ji negalėjo patikėti tuo, ką 
mato. Priešais stūksojo trobelė. 

— Koulo trobelė, — negalėdama patikėti sumurmėjo 
mergina. Toji trobelė, kurioje jie buvo apsistoję, kurioje 
jis riaumojo, erzino ir juokino ją. 

Nekreipdama dėmesio į purvinas balas, Keidi pasilei- 
do trobelės link ir po kelių minučių pasiekė sausą trobelės 
verandą. Užgniaužusi kvapą, paėmė už rankenos, vildama- 
si, kad prieglobstis nebus užrakintas, nes atrodė puikiai pri- 
žiūrimas. Kažkas aiškiai ją tvarko. 

Gerai sutepti vyriai lengvai pajudėjo ir durys atsida- 
rė; Keidi, sulaikiusi kvapą, kyštelėjo galvą vidun. Čia bu- 
-vo gana gražu: ant langelių kabojo trijų spalvų — raudo- 
nos, žalios ir auksinės — užuolaidėlės, ant grindų — Ber- 
berio kilimėliai, stovėjo tamsiai žalia sofa ir lova, kurios 
užtiesalo spalvos atitiko užuolaidų spalvas. Ši trobelė vi- 
dury laukų buvo tikras stebuklas. 

Didžiulis akmeninis židinys atrodė toks pat kaip ir 
Koulo laikais; jis buvo paruoštas užkūrimui. Drebėdama 
nuo šlapių drabužių, Keidi prikišo degtuką, ir po valandė- 
lės kambarį apšvietė jauki šviesa. 

Salia lovos stovėjo raižyto medžio skrynia, ir Keidi 
prisiminė panašią mačiusi ir pas Koulą; tada joje rado rū- 
bų. Atidariusi šią dailiai raižytą skrynią, mergina visai ne- 

nustebo, radusi joje drabužių. Netrukus Keidi jau mūvėjo 
sausomis kelnėmis, vilkėjo storu megztiniu, o kojas šildė 
storos vilnonės kojinės. 

Pasijutusi kur kas geriau, Keidi šypsodamasi nuėjo į 
kampą apžiūrėti virtuvinių spintelių, kuriose rado paslėptą 
mikrobangų krosnelę ir virtuvinį kombainą, o tai reiškė, 
j0g į trobelę yra atvesta elektra. 

— Lukas, — tarė Keidi, galvodama apie vaikiną, tu- 
rintį teisininko išsilavinimą. Dabar mergina suvokė, jog nie- 
ko nepaklausė jo apie jį patį, — kaip jis gyveno Legendo- 
je, bet tuo pačiu metu sugebėjo lankyti teisės mokyklą. 

Trobelėje buvo net vandentiekis, o šalia lovos — dar 
vienerios durys, kurių Keidi anksčiau nepastebėjo. Kai jas 
atidarė, dideliam savo džiaugsmui, rado tvarkingą vonios 
kambarį. 

Staiga atsidarė trobelės durys, ir pro jas įgriuvo labai 
šlapias ir labai piktas Tarikas: 

— Ką tu, velniai rautų, galvoji šitaip pradingdama? 
Niekas nežinojo, kur tu išėjai. Nuo šiol daugiau niekada 
nedrįsk palikti manęs, nepasakiusi, kur eini. 

Pradinį merginos džiaugsmą pamačius Tariką užgesi- 
no jo žodžiai: 

— Palikti tave? Tu kas esi, ar Jo Karališkoji Didenybė? 

Tarikas atrodė dar labiau patamsėjęs iš pykčio, o nuo 
jo nosies ant megztinio lašėjo vanduo. Keidi turėjo gero- 
kai pasistengti, kad nepribėgtų ir neapsikabintų. 

Tačiau ji tik nusisuko ir įsistebeilijo į židinį. 

— Na dabar, kai įsitikinai, jog su manimi viskas ge- 
rai, gali sau eiti, — tyliai tarė ji. Už savęs Keidi negirdėjo 
jokio garso; Tarikas nepasitraukė nuo durų, nenusirengė šla- 
pių rūbų. 

Kurį laiką Keidi stovėjo nusisukusi; paskui atsigręžė. 
Vyriškis tokiomis degančiomis akimis spoksojo į ją, kad 
Keidi net oda pašiurpo. Ji tiesiog fiziškai jautė jo žvilgsnį. 
Žiūrėdama Tarikui į akis, Keidi matė vyrą, šimtus kartų 
sapnuotą, vyrą, kurio ieškojo ir apie kurį svajojo. Būtent šį 
vyrą ji lygindavo su kitais. 

Dabar kaip ir sapne jis ištiesė jai ranką. Jis nesėdėjo 

ant žirgo, tačiau štai tokį ji jau matė, kai jis išjojo iš miško 
ir išgelbėjo ją nuo kulkų. Apatinė veido dalis buvo atvira, 
tačiau buvo pridengta tą pirmąjį kartą, kai pamatė jį. Už jo 
šią valandą netvyrojo bekraštė dykuma, o tik trobelės du- 
rys, plakamos lietaus. 

Ir nors vyriškis buvo ne toks, kokį ji sapnuodavo, vis 
dėlto tai buvo jis. Jis buvo tas pats vyras, tomis pačiomis 
juodomis ir skvarbiomis akimis, ta pačia išraiška, kuri sa- 
kė, jog jis rūpinsis ja amžinai. Ir Keidi žinojo, jog gali juo 
pasitikėti. Nors tarp jų ir buvo kilę nesutarimų, mergina 
žinojo, jog Tarikas paaukotų dėl jos savo gyvybę. 

Keidi dvejojo vieną kitą akimirką. Sapnuose ji nieka- 
dos nepajėgdavo pasiekti jo rankos. Kažkas ją vis sulaiky- 
davo. Bet dabar jiems nekliudo niekas, išskyrus jos pačios 
užsispyrimą. 

Užuot paėmusi vyriškį už rankos, Keidi plačiai išskė- 
tė rankas, pribėgo prie jo ir prigludo prie krūtinės; Tarikas 
stipriai ją apkabino. 

— O, Keidi, — tarė jis jai į plaukus. — Aš taip tave 
myliu! Tu nežinai, koks aš laimingas, kad daugiau nebe- 
pyksti ant manęs. Aš atsiprašau dėl tos bylos, bet ją paruo- 
šė mano tėvas. Aš net buvau ją pamiršęs. Atsiprašau, kad 
melavau apie Rut sąlygą, bet bijojau, kad tu išsiųsi mane 
atgal, jei neturėsiu jokios priežasties. 

— Taip ir būčiau padariusi, — tarė Keidi, priglaudus: 
galvą prie jo šlapių rūbų. 

— O tos vedybos... Tai buvo mano svajonė. Aš norė- 
jau gyventi su mergaite, turinčia ilgą tamsią kasą. Ar kar- 
tais neturi ponio, ką? 

Tai buvo tas pats sapnas, apie kurį jai pasakojo Kou- 
las — šioje pačioje trobelėje. 

Truputėlį atitraukęs merginą nuo savęs, Tarikas kils- 
telėjo jos smakrą, kad galėtų pažiūrėti jai į akis. 

— Ar atleidi man už tas kelias melagystes? Aš tik no- 
rėjau būti šalia tavęs ir priversti tave pamilti mane. 

Keidi nuleido akis. Ar myli jį? Ji tikrai nežino, tačiau, 
kita vertus, nesuprato savo jausmų nė vienam vyrui. Būda- 
ma su Koulu, ji įtikinėjo save ir Koulą, jog myli Gregorį. 

Vėliau, sužinojusi tiesą apie Gregorį, ėmė prisiminti ir ide- 
alizuoti Koulą. Bet tai juk nieko blogo, nes jis miręs. 

— Aš nežinau, — pradėjo ji, tačiau Tarikas nutraukė 
jos žodžius švelniu bučiniu. 

— Tu nežinai, myli mane, ar ne, — linksmai spindin- 
čiomis akimis tarė Tarikas. — Aš kantrus, galiu palaukti, 
kol išsiaiškinsi. Tai tik laiko klausimas. 

Vyriškis nusinešė ją į lovą ir ėmė nurenginėti, visą lai- 
ką bučiuodamas apnuoginamas vietas. 

— Keidi, aš... — pradėjo Tarikas, tarsi norėtų pasakyti 
kažką svarbaus, bet tik kilstelėjo galvą ir aistringai pažiūrė- 
jojai į akis. — Velniop subtilybes! — šyptelėjęs sumurmėjo 
ir po sekundės visi jos drabužiai nuskriejo ant žemės. 

Keidi pajuto, jog ją apima toks deginantis geismas, ko- 
kio niekada nejautė anksčiau. Ji irgi nekantriai plėšė nuo 
j0 šlapius drabužius, trokšdama pajusti jo odą, trokšdama 
ragauti ir liesti jį, daryti viską, ką jis daro jai. 

Atrodė, kad Tariko burna ir rankos spėja visur tuo pa- 
čiu metu, o kai jau buvo nuogas, išsitiesė ant lovos ir užsi- 
traukė Keidi ant savęs, burna glamonėdamas jos krūtis, o 
rankomis klubus. Jie abu karštligiškai bučiavo, ragavo, lietė 
vienas kitą. 

Kai Keidi nebegalėjo tverti, jis paguldė ją aukštielnin- 
ką ir energingai įėjo į ją. Keidi pasitikdama išrietė klubus ir 
beveik riktelėjo, pajutusi pirmąjį prisilietimą. Štai vyras, ku- 
rio ji laukė, vyras, kurio norėjo visą savo gyvenimą! 

Netrukus jie pasiekė ekstazės viršūnę, ir Tarikas su- 
glebęs sudribo ant jos, nepaleisdamas iš glėbio. Keidi kurį 
laiką gulėjo ramiai, bandydama atgauti kvapą, bet tada jis 
pradėjo bučiuoti jai kaklą, jo ranka nuslydo žemyn, ir jie 
pradėjo iš naujo. 


Keidi sėdėjo ant grindų atsirėmusi į lovą ir klausėsi, 
kaip po nuogomis krūtimis daužosi jos širdis. Ji žinojo, jog 
turėtų atsikelti ir ką nors užsimesti ant savęs, tačiau jautė- 
Si per daug išsekusi, per daug persisotinusi, kad pajudėtų. 
Tiesą sakant, ji jautėsi per daug laiminga, kad rūpintųsi to- 
kiais nereikšmingais dalykais kaip drabužiai. 

Kambaryje tvyrojo betvarkė. Vienu metu Tarikas bu- 
vo užkėlęs ją ant stalo ir per tą įkarštį išspardė visus kili- 
mėlius bei kitus daiktus. Jie liovėsi trumpam mylėjęsi, kai 
išalko; jie valgė nuo vienas kito nuogų kūnų. 

Dabar, atsidarius vonios durims, Keidi pakėlė į jį akis 
ir ėmė traukti ant savęs lovos užtiesalą, gulėjusį ant grindų. 

— Nereikia, — šyptelėjo Tarikas, Keidi irgi nusišyp- 
sojo. Tarikas stovėjo nuogas, ir ji nebuvo mačiusi gražes- 
nio kūno. Vyriškio pečiai buvo platūs, krūtinė tankiai ap- 
žėlusi, kūnas raumeningas nuo ilgų treniruočių su ginklais. 
Per pastarąsias valandas ji sužinojo, koks jis iš tiesų lanks- 
tus ir stiprus. Ant kūno matėsi randų, ir, kai Keidi pasitei- 
ravo apie juos, Tarikas pasipūtėliškai vyptelėjęs ir tarė: 

— Treniruotės... 

Tarikas atsisėdo ant grindų šalia Keidi ir padėjo jos 
galvą sau ant peties. 

— Norėtum išsimaudyti kartu su manimi? 

— Labai karštoje ir su burbuliukais vonioje? 

— Labai karštoje ir labai burbuliuojančioje, — tarė 
vyriškis atsistodamas ir apsiausdamas Keidi užtiesalu. — 
Apsirenk ką nors, bet ne per daug, — geidulingai nusišyp- 
sojo. 

Keidi jau žiojosi klausti, kam jai drabužiai, einant į 
vonios kambarį, bet staiga suprato, ką Tarikas turi galvoje: 
Koulo karštąją versmę, kurioje ji kažkada plovėsi plaukus. 

Po pusvalandžio jie jau mirko karštoje natūralioje ver- 
smėje, toje pačioje, kurioje Keidi kažkada maudėsi. Dabar 
čia daug kas buvo pasikeitę; stūksojo pastatyta natūraliai 
atrodanti grota su dailiomis uolienų atbrailomis ir virš jų 
augančiais paparčiais. 

— Ar tu tai padarei? — paklausė Keidi, atlošdama gal- 
vą ir užsimerkdama. — Ar tu sutvarkei trobelę? 

— Taip, — tyliai atsakė Tarikas meiliai į ją žiūrėdamas. 

— Kodėl? Jei Hanibalas šaudo į žmones vien už tai, 


kad šie peržengė asmenines valdas, tada... — Ji atsimerkė 
Ir pažiūrėjo į pašnekovę. — Bet ar jis paprastai šaudo į 
Žmones? 


Tarikas kreivai šyptelėjo: 

— Paprastai ne. 

Iš pradžių Keidi pasipiktino, nes sužinojo dar vieną jo 
melagystę. Mergina jau norėjo apkaltinti Tariką už tai, kad 
privertė Hanibalą dalyvauti jo... Bet po valandėlės nusira- 
mino ir atsipalaidavo. Siekdamas manęs, pagalvojo Keidi, 
Tarikas padėjo nemažai pastangų, ir man tai patinka. Paly- 
ginus santykius su Gregoriu, — taip, labai gera turėti tokį 
vyrą, kuris padarytų dėl manęs bet ką. 

— Keidi, — tyliai ištarė Tarikas, — aš noriu, kad pa- 
pasakotum man viską, kas atsitiko tarp tavęs ir Rut. 

Keidi atsiduso: 

— Tu niekada nepatikėsi. Tiesą sakant, kuo daugiau 
laiko praeina, tuo mažiau aš pati tuo tikiu. 

— Vis dėlto norėčiau išgirsti, nesvarbu, tiki tu ar ne. 

Akimirką Keidi dvejojo. Vakar ji už jokius pinigus ne- 
būtų pasakojusi nei jam, nei kam kitam, kas kažkada atsi- 
tiko, bet šiandien Tarikas jau nebe svetimas. Mergina pa- 
žinojo jo kūną taip, kaip nė vieno kito. Ir jei atvirai prisi- 
pažintų pati sau, Tarikas niekada nebuvo jai svetimas. 

Keidi giliai atsikvėpė: 

— Kartą, visiškai atsitiktinai, nusipirkau seną dėžę 
miltams laikyti. Tikėjausi, jog pravers naujajame name, ku- 
riame ketinome gyventi su Gregoriu. Joje radau vestuvinę 
suknelę, laikrodį ir nuotrauką. 

Keidi pasakojo ilgiau nei valandą. Po kurio laiko, ne- 
pertraukdamas pasakojimo, Tarikas išlipo iš baseino, pa- 
dėjo išlipti ir Keidi, nušluostė ją, abu neskubėdami apsi- 
rengė. Kai grįžo į trobelę, jau temo, bet Keidi nesiliovė 
pasakojusi. Tarikas nepratarė nė žodžio, tačiau mergina be- 
veik fiziškai jautė, kaip atidžiai jis klausosi. Atrodė, tarsi 
vyriškis klausytųsi visa siela. 

Tik kartą jis paklausė vieną klausimą: 

— Artu jį mylėjai? 

— Koulą? — pasitikslino Keidi, nors žinojo, kad jį Ta- 
rikas ir turi galvoje. — Nežinau. Galbūt ir mylėjau, tačiau 
žinojau, jog mūsų ryšys neilgai truks, todėl valdžiausi. 

— Tu be galo moki valdytis, — tyliai sumurmėjo vy- 
riškis ir paprašė tęsti toliau. 

Įžengus į trobelę, Tarikas jau žinojo viską, kas Keidi 
atsitiko Legendoje. 

Jis apvedė merginą aplink apvalų ąžuolinį stalą, ant 
kurio prieš keletą valandų juodu mylėjosi. 

— Tu netiki manimi, — tarė Keidi, atsisėsdama ant jo 
pasiūlytos kėdės. 

— Aš tikiu kiekvienu tavo žodžiu, — atsakė Tarikas. — 
Na, ko norėtum ant omleto? 

-— Žmogus nori omleto su kuo nors, o ne ko nors ant 
omleto, — atšovė ji, neįsitikinusi, kad vyriškis ja patikė- 
jo. Kas gi patikėtų tokia istorija? — Nagi leisk padirbėti 
man! — tarė ji ir pasuko virtuvės link. 

— Keidi, meile mano, — tarė Tarikas, uždėdamas jai 
ant pečių rankas ir pasodindamas atgal prie stalo. — Aš 
neįsimylėjau tavęs todėl, kad man reikėjo virėjos. Tu — 
mano viešnia, todėl pasirūpinsiu tavimi. Gal ir neparuošiu 
tokių patiekalų kaip tu, bet jau omletą tai tikrai galiu iš- 
kepti. 

Keidi nusišypsojo. Niekas niekur ir niekada nedrįsda- 
vo jai gaminti. Išskyrus Koulą. Išskyrus Tariką. 


— Visko, — tarė ji. — Noriu visko, ką turi su omletu 
ir ant jo. Pertempk jį per daržą. 
— Vienas omletas su purvu, tuoj bus, — tarė jis, nusi- 


sukdamas į viryklę. — O dabar papasakok apie... — Tarikas 
padvejojo, tarsi jam būtų sunku ištarti. — Apie Gregorį. 

Keidi nusijuokė: 

— Tik kai išgirsiu apie Leonę, Vendel ir visas kitas. 

Tarikas atsisukęs taip šyptelėjo, kad jai net kvapą už- 
gniaužė. 

— Mano praeityje yra tiek daug moterų, kad visą li- 
kusį gyvenimą tik ir pasakosiu apie jas. Manau, kad dabar 
geriau apsiriboti tavo vyrais. Jų buvo turbūt mažiau. 

— Cha cha! Mano gyvenime buvo daug vyrų. 

— Sakyk man jų vardus, ir aš paklosiu juos! 

Keidi nusijuokė, žiūrėdama į pašnekovą, ir staiga jai 
šovė Mintis, jog pirmą kartą gyvenime jaučiasi laiminga. 
Visą savo gyvenimą ji ieškojo kažko, tik nežinojo ko. Kei- 
di niekada nebuvo patenkinta tuo, ką darė. Dirbdama virė- 

ja “Svogūnuose""', ji svajojo ištekėti už Gregorio ir turėti 
vaikų. Būdama senojoje Legendoje, norėjo būti kitur. O kai 
sugrįžo į realų gyvenimą, jis pasirodė esąs toks bjaurus, 
kad ėmė trokšti bėgti nuo jo kuo toliau. 

Bet dabar ji jautėsi savo vietoje, daranti tai, ką turi 
daryti, šalia vyro, su kuriuo ir turi būti. 

— Gal pasakytum ir man, apie ką mąstai? — švelniai 
paklausė Tarikas, nenuleisdamas akių. 

— Ar tau nebūna taip, tarsi norėtum akimirkai susi- 
kristalizuoti? Ar nebūna, kai pasakai sau: — Aš noriu, kad 
tai tęstųsi amžinai? 

Tarikas padėjo peilį ir atsiklaupė priešais merginą, su- 
imdamas jos rankas į savąsias: 

— Nuo tada, kai pamačiau tave savo kabinete, taip ir 
aš jaučiuosi. 

— Cha! Tu buvai su kita moterimi, kai atėjau į tavo 
butą. O prieš tai buvai šiurkštus ir bjaurus... 

— Aš nesakau, kad man patiko tas jausmas, — žibu- 
riuojančiomis akimis atsakė jis. — Nuo pirmos akimirkos, 
vos pažvelgęs tau į akis supratau, kad matau savo laisvės 
pabaigą. Daugiau jokių pašėlusių vakarėlių. Jokių super- 
modelių. Jokių... 

— A, štai koks uždaras žmogus esi! Tiesą sakant, žmo- 
nės net nežino tavo vardo. Negalima būti uždaram ir tuo 
pačiu metu ruošti vakarėlius su tuntu merginų! 

Tarikas šypsodamasis grįžo prie pjaustymo lentos. 

— Ar tau kas nors yra sakęs, kad moterys, turinčios 
smegenų, erzina vyrus? 

— Gregoris. 

— Kurgi ne! Įsivaizduoju, kaip jis manėsi radęs savo 
svajonių moterį, kurį jam virtų ir tylėtų. Kertu lažybų, kad 
jis buvo pritrenktas, kai pasakei, jog negrįši? 

Stovėdama už jo nugaros, Keidi nusišypsojo, nes ži- 
nojo, kad vyriškis klausia jos, norėdamas įsitikinti, jog ji 
iš tikrųjų paliko Gregorį: 

— Tu teisus. Jis negalėjo tuo patikėti. — Patylėjo. — 
Turbūt ir Leonė neapsidžiaugė, kai pametei ją? 

Tarikas suglumęs atsisuko: 

— Nežinojau, kad damos moka tokių žodžių. Ji pa- 
vartojo tokių, kokių nebuvau net girdėjęs. 

Keidi juokiantis Tarikas padėjo priešais ją didžiulį ga- 
ruojantį omletą; paskui prisitraukė prie jos kėdę ir abu ėmė 
valgyti iš tos pačios lėkštės, gurkšnodami iš tos pačios tau- 
rės vyną. 

— Aš noriu daug sužinoti apie tave, — tyliai tarė Kei- 
di, žiūrėdama į vyriškį pro taurės viršų. — Apie save papa- 
sakojau viską, bet apie tave beveik nieko nežinau. Ką vei- 
kia tavoji kompanija? 

— Daro pinigus. Mes, Džordanai, sugebame daryti pi- 
nigus. Asmeniniuose santykiuose mums nelabai sekasi, bet 
tai, matyt, dėl prakeikimo, kurį paliko mums Legendos 
žmonės už tai, ką, jų nuomone, padarė Rut. O gal mus pra- 
keikė mano proprosenelis, jauniausias Rut sūnus? O gal tai 
ir mano kaltė, nors aš visiškai tuo netikiu. 

Akimirką už jo besijuokiančios, pasitikinčios ir pa- 
sipūtėliškos šypsenos Keidi pajuto vienišumą. Ir skaus- 
mą. Ponas Fauleris sakė, jog K. T. Džordanui trisdešimt 
ketveri, bet jis niekada nebuvo vedęs, dabar jai pasidarė 
įdomu — kodėl. 

— Ar tu tikrai ketinai vesti tą Leonę? Vien dėl vaikų? 

— Taip, tikrai ketinau, nes, matai, aš buvau praradęs 
viltį, jog kada nors surasiu tave. 

Keidi norėjo paklausti, ką jis turi galvoje šitaip saky- 
damas, bet, tiesą sakant, juk ji žino. Uždėjusi ant jo rankos 
savąją, Keidi pažiūrėjo vyriškiui į akis: 

— Aš privalau sugrįžti, tu tai Žinai, ar ne? Kai tik uola 
vėl atsivers, aš turėsiu grįžti į Legendą. 

Tariko akyse tučtuojau įsižiebė pyktis: 

— Ir ką tu ten veiksi? Kaip pakeisi tai, kas jau atsiti- 
ko? O gal nori prikelti gyventi savo šventuolį Koulą, kad 
galėtum sugrįžti pas jį? 

— Ne, žinoma, ne. Aš tik noriu padaryti tai, ką ga- 
liu... 

Tarikas atsistojo ir piktai pažvelgė į merginą iš vir- 
šaus: 

— Tu neturi nė menkiausio supratimo, ko nori ir ką 

gali. Vienintelis būdas išvengti Legendos tragedijos — ap- 
saugoti Koulą nuo kulkų. Ir kaip tu tai padarysi? Užstoda- 
ma jį savo kūnu? 

Keidi iš tikro nebuvo taip toli pagalvojusi. 

— Aš nežinau, ką galiu padaryti. Gal man pavyktų su- 
rasti Rut prieš banko apiplėšimą ir įspėti ją? 

— O kaip ketini pereiti Džordanų alėją? 

Mergina nesuprasdama pažiūrėjo į Tariką. Šalia sie- 
nos tysojo tuščias kelias, kuris ir vadinosi Džordanų alėja. 
Ką gi, vis tiek reikia eiti tuo keliu. 

Tarikas atsiklaupė priešais Keidi ant kelių ir suėmė 
jos rankas; jo akys maldavo: 

— Džordanų alėja yra akmeninė siena, skirianti mies- 
telį — vienoje pusėje gyvena švarūs, tyri ir neliečiami Džor- 
danai, kitoje — vagys ir banditai. Ar Rut sakė tau, kad sie- 
ną kiaurą parą saugo ginkluoti sargybiniai? Ar sakė, jog 
bet kokie pašaliniai žmonės, pamėginę prisiartinti prie 
Džordanų dramblio kaulo bokšto, nušaunami? Kiti žmonės 
negali taip paprastai prisiartinti prie karališkųjų Džordanų 
ir pasikalbėti su jais! 

— Kodėl tu sakai “yra" ir “dabar"'? Nori pasakyti — 
"buvo"? 

Tarikas atsistojo ir nuėjo prie židinio. 

— Taip, Žinoma, — tyliai atsakė jis. — Tu sakei, jog 
bijojai kam nors papasakoti šią istoriją, nes niekas būtų ne- 
patikėjęs, bet aš tikiu ir matau, jog tai pavojinga. Tu negali 
grįžti atgal, Keidi. Net jei uola atsivers, tu negali ten eiti. 

— Aš privalau, — paprastai tarė Keidi. 

— Ne! — suriko vyriškis, trenkdamas kumščiu į židi- 
nio atbrailą. — Aš negaliu tavęs leisti! 

Kitu atveju Keidi būtų įsižeidusi dėl tokių žodžių, ta- 
čiau dabar matė, koks jis susirūpinęs, ir panoro nuraminti: 

— Tik nemanau, kad turėsiu galimybę, nes kiekvieną 
kartą, kai pažiūriu, uola būna užsidarius. 

Tarikas šiltai nusišypsojo jai ir apkabino per pečius: 

— Gerai, tikiuosi, kad ji niekada neatsivers. — Pasi- 
suko ir pažiūrėjo merginai į akis. — Ar tekėsi už manęs, 
Keidi? — švelniai paklausė. 

Keidi dvejojo. Juk šito ir ji norėjo, ar ne? Bet kažkas 
širdyje vertė susilaikyti ir neatsakyti. Gal dėl to, kad pas- 
taruoju metu jos gyvenime buvo trejetas vyrų ir ji jautėsi 
šiek tiek sutrikusi. 

Kai mergina prasižiojo atsakyti, Tarikas bučiniu nu- 
traukė ją: 

— Pasiūlymas galios visada, — nusišypsojo jis, — to- 
dėl neskubėk. Galvok tiek, kiek tau reikia. 

Keidi apsikabino jį per liemenį ir stipriai prisiglaudė. 

— Nagi, — draugiškai tarė vyriškis, — eime į lovą, 
mums reikia pamiegoti. 

— Tikrai? — atsiliepė Keidi kilstelėdama antakius. 

— Jei tu galėsi miegoti šalia manęs toje pačioje lovo- 
je, tai ir aš galėsiu, — tarė jis, tarsi mesdamas iššūkį. 

Po poros valandų pasimylėjusi Keidi visgi užmigo jo 
glėbyje. 

Bet kai mergina prabudo kitą rytą, Tariko neberado. 
Pagalvojusi, jog jis lauke, ji apsirengė ir išėjo iš trobelės, 
tačiau kad ir kaip ieškojo, Tariko niekur nerado. Dienai įpu- 
sėjus, Keidi prarado viltį, kad jis pasirodys ant savo žirgo 
ir pateiks kokią svarbią priežastį, dėl kurios turėjo palikti 
ją vieną, taigi ėmė leistis nuo kalno. 

Kol pasiekė Legendą, Keidi viena sau nutarė, kad ne- 
kenčia visų vyrų, ypač tų, kurių pavardė Džordanai, nes 
Jie nuolatos dingsta, nepasakę jai nė žodžio. Gal jis tik žaidė 
su ja, norėdamas įsivilioti į lovą, o kai savo pasiekė, pali- 
ko ją? Iš kur ji žino — gal Tariką paėmė sraigtasparnis ir 
pargabeno į Niujorką? Juk pagaliau Legendoje jo niekas 
nelaiko, nes čia Keidi niekas nepriklauso ir nepriklausė. 

Miestelis atrodė tarsi išmiręs, ir Keidi apsidžiaugė, nes 
buvo nutarusi susikrauti savo daiktus ir išvažiuoti. Tarikas 
buvo teisus, galvojo ji, skubiai kopdama į antrąjį Džorda- 
nų namo aukštą. Ką ji darytų, jei sugrįžtų į Legendą? Be 
to, kam jai tą dabar daryti? Ką jai reiškia Džordanai? Prieš 
keletą mėnesių ji nebuvo net girdėjusi apie juos, o... 

Mergina sustingo su kažkokiu rūbu rankoje, nes į kam- 
barį įgriuvo Lukas, į tą kambarį, kurį ji turėjo dalytis su 
vyru, kurio dabar net matyti nenorėjo! Keidi buvo taip įpy- 
kusi, kad ne iš karto pamatė ir Luką; tada netikėdama savo 
akimis sustingo ir įsispoksojo į jį. 

Vyruko marškiniai buvo purvini ir sudraskyti; veidas 
kruvinas. Galvoje ir aplink kaklą irgi raudonavo šviežias 
kraujas, jis vos gaudė kvapą. 

Keidi atsitokėjusi pribėgo prie Luko, apkabino jį per 
liemenį ir padėjo atsisėsti ant lovos krašto. Tačiau pasiro- 
dė, kad vyrukas nelabai gali sėdėti tiesiai, todėl Keidi švel- 
niai stumtelėjo jį ir paguldė. 

— Kas atsitiko? — išsigandusi paklausė. — Ar kasyk- 
la sugriuvo? Ar Hanibalas liko joje? O kaip... — Ji bai- 
mingai išplėtė akis. — Tarikas? — sušnabždėjo, pamiršusi 
savo priešiškumą. Pamačiusi Luko žvilgsnį, Keidi supra- 
to, kad jis kaip tik dėl to ir atėjo. — Kažkas atsitiko, taip? 
Reikia kviesti pagalbą? Ar yra čia telefonas? Kaip man... 

— Ne, — šiaip ne taip iššvokštė Lukas. — Tai nebuvo 
nelaimingas atsitikimas. Mes su Tariku... — Jis nutilo ir 
susiėmė už gerklės, tada mostelėjo į grafiną su vandeniu. 

Drebančiomis rankomis Keidi įpylė stiklinę vandens 
ir padavė. Ji ėmė galvoti apie Luko žaizdas ir kad reikėtų 
jas aptvarstyti, nes negalėjo žiūrėti į vaikino žvilgsnį, ku- 
ris galėjo reikšti, kad Tarikas nebegyvas. 

Atrodė, kad praėjo amžinybė, kol Lukas baigė gerti ir 
grąžino stiklinę. 

— Mes perėjome per tą koridorių, — sušvokštė jis, 
paskui prisidėjo prie gerklės ranką. — Atleisk man, bet ko- 
rimas tikrai neduoda naudos žmogaus gerklei. 

Tai išgirdusi Keidi prisėdo šalia ir sužiuro į jaunuolį: 

— Ar jie pakorė jį? — vos girdimu balsu paklausė. 

— Kai išėjau, jis dar buvo gyvas, bet nežinau, kiek 
jam liko laiko. — Lukas pažiūrėjo į merginą. — Gal jaujie 
nušovė jį. 

Keidi pagalvojo, jog tuoj apalps — matyt, taip ir atro- 
dė, nes Lukas sugriebė ją už pečių. 

— Kodėl? Kaip? Kiek liko laiko? — sušnabždėjo ji. 

— Rytoj auštant, bet kas žino, kaip skiriasi laikas toje 
vietoje? 

Staiga Keidi galva praskaidrėjo ir ji pasuko durų link. 
Bet Lukas sugavo ją, nespėjusią pasiekti laiptų. 

— Kur? — sugargaliavo jis. 

— Einu jo vaduoti. 

— Tarikas sakė, kad neitum ten. — Luko akyse pasi- 
rodė skausmo ašaros, nes žodžiai kėlė pašėlusį skausmą ger- 
klėje, be to, Keidi matė, jog jo jėgos silpsta. 

Prieš grįždama į Legendą — jei tik galės praeiti kori- 
doriumi, — ji privalo sužinoti, kas atsitiko ir į kokią situ- 
aciją ji pati pateks. 

Keidi atsargiai nuvedė Luką atgal į miegamąjį, paskui 
nuskubėjo į vonią atsinešti dubens karšto vandens ir švarų 
skudurą. Tvarkydama jaunuolio žaizdas, Keidi sugebėjo i1š- 
klausinėti beveik viską. 

Pasirodė, kad tą dieną, kai Tarikas ir Keidi atvyko į 
Legendą, jis matė atsiveriančią uolą, todėl tą naktį paprašė 
Luko eiti kartu. Kai jie ten pateko, sužinojo, jog dar buvo 
likusi diena iki Koulo ir jo šeimos sušaudymo. 

Keidi klausėsi, kol Lukas pailsėdamas pasakojo, kaip 
juodu su Tariku stengėsi įspėti Džordanų šeimą, kad šie 
kitą dieną laikytųsi atokiau nuo banko. 

— Bet jie mūsų nesiklausė, — sakė Lukas. — Mes iš- 
bandėme viską. Tarikas netgi įsivėlė į peštynes su kažko- 
kiu vyru prie Džordanų alėjos. 

Keidi ranka, plaunanti Luko žaizdas, sustingo: 

— Su peiliu? 

— Su peiliu ir karišku kardu, kabėjusiu ant sienos, ir 
kumščiais... 

Nenuostabu, kad Tarikas tą rytą sudribo ant lovos ir 
iškart užmigo, pagalvojo Keidi. Jį reikėjo nugabenti į li- 
goninę ir peršviesti. 

— O kas atsitiko praėjusią naktį? — paklausė ji, im- 
dama tvarkyti žaizdą Luko šone. Iš jaunuolio marškinių bu- 
vo likę vieni skutai, todėl Keidi lengvai juos nuplėšė. 

— Tarikas pasakė, kad jei mes negalime sustabdyti 
Džordanų, turime sustabdyti banko plėšikus, todėl visą die- 
ną kiūtojome banke. 

Keidi beveik jautė, ką Lukas pasakys. 

— Miestelyje buvome svetimi, ir jie... — Lukas susi- 
ėmė gerklę ir skausmingai užsimerkė. 

— Jie pagalvojo, kad jūs išvien su plėšikais, — užbai- 
gė Keidi. 

Lukas išplėtė akis: 

— Taip. Jie pagalvojo, kad mes plėšikų žvalgai. Jie 
juokėsi iš manęs, kai pasakiau, jog mes išgelbėjome visą 
Džordanų šeimą nuo mirties, kad, tiesą sakant, išgelbėjo- 
me visą prakeiktą miestelį. Jie sakė... 

— Sšš, — tarė ji. — Nekalbėk daugiau. Tiesiog ilsėkis. 

— Ne, — pasimuistė Lukas. — Aš turiu grįžti. Jie ke- 
tino nulinčiuoti mus, bet Tarikas išsvaidė juos visus ir da- 
vė man laiko pereiti per koridorių. Bet jie šaudė... 

Keidi neleido sau nė pagalvoti, ką tai galėtų reikšti. 
Dabar reikia išlaikyti sveiką protą. 

— Tai tu nežinai, jis gyvas, ar ne? 

— Ne, — sudejavo Lukas, griūdamas ant lovos. — 
Man reikia grįžti pas jį. 

— Zinoma, žinoma. Bet pirmiausia truputį pailsėk, kol 
aš paruošiu ką nors užkąsti. Ir noriu, kad išgertum aspiri- 
no. Ar padarysi tai dėl manęs? 

Jaunuolis užsimerkęs šyptelėjo, ir Keidi nujautė, ką 
jis galvoja — kad toji kvaila moteriškė netgi baisiausiu me- 
tu galvoja tik apie maistą. 

Bet Keidi turėjo savų planų. Virtuvės spintelėje ji ra- 
do migdomųjų piliulių ir, sugirdžiusi porą Lukui, palūkėjo 
penkiolika minučių, įsitikino, jog vyrukas kietai miega, ir 
paskubomis pasiruošė grįžti į senąją Legendą. Apsirengusi 
tais pačiais drabužiais, kuriuos dėvėjo būdama su Koulu, 
mergina išėjo iš miegamojo. 

Tačiau, leisdamasi laiptais, Keidi pasijuto bejėgė. Kaip 
ji išgelbės Tariką iš kartuvių? Niekas iš Legendos Žmonių 
neatpažins jos, taigi jokios įtakos jiems ji neturės. Juk ne- 
gali ji prijoti prie kalėjimo, išsitraukti ginklą ir pareika- 
lauti atiduoti Tariką? O gal gali? 

Lauke su savo juodais odiniais drabužiais, kurie tiko 
jai tarsi antra oda, stovėjo Vendel, ir Keidi galvoje staiga 
suskambo žodžiai “greitieji pervežimai". 

— Ar tas daiktas gali užvažiuoti į kalną? — pasiteira- 
vo Keidi, pasukdama Vendel link. 

Vendel pažiūrėjo į merginą tokiu žvilgsniu, tarsi jai 
po nosimi būtų pakištas koks smirdantis daiktas. 

— Priklauso nuo to, kas jį vairuoja, — niūriai atsilie- 
pė. — Pati gali suprasti, kad viryklė pati neruošia valgių. 

Keidi prarijo sarkastišką užuominą: 

— Tada kodėl Tarikas sakė, kad tu moki tik vairuoti, 
bet nesugebi tinkamai perjungti bėgių? 

Ilgšei raudonplaukei užkando žadą, bet, atgavusi jį, 
skubiai paklausė: 

— Kur jis? 

Keidi meiliai nusišypsojo: 

— Aš kaip tik ketinau susitikti su juo. 

— Šok, — tarė Vendel, permesdama koją per moto- 
ciklą ir užvesdama jį. Nespėjus Keidi nė kojų tinkamai pa- 
sidėti, Vendel nuriaumojo Korimo medžio link. 

Bet tik vėliau Keidi suvokė, jog Vendel važiuoja kitu 
motociklu, o ne savo didžiuoju Harlėjumi-Davidsonu. Sio 
padangos turėjo gilų protektorių, todėl, kai tik Keidi tars- 
telėjo “Petroglifai", motociklas ėmė kastis į kalną, ir Kei- 
di teko laikytis iš paskutiniųjų, kad nenukristų. 

Aplinkui zvimbiant akmenukams, Keidi neturėjo daug 
laiko apmąstymams, tačiau artėdama prie uolos ji pagal- 
vojo: kas, jei koridorius uždarytas? 

Vis dėlto koridorius buvo atviras, ir pro jį Keidi matė 
kapinaites, kuriose buvo kur kas mažiau antkapių nei Rut 
laikais. Ji dar matė, jog ten jau po saulėlydžio. Lukas sakė, 
kad Tariką pakars auštant. Auštant rytojui, ar auštant šiai 
dienai? Gal jis jau negyvas? 

— Labai ačiū, — tarė ji Vendel, nulipdama nuo moto- 
ciklo. — Dėkoju už pagalbą. Kai sugrįšiu, aš pagaminsiu 
tau ką nors skanaus. — Mergina beveik bėgte perbėgo ko- 
ridoriumi ir iškart pateko į Legendą. 

Tada, savo siaubui, ji suvokė, jog Vendel stovi už nu- 
garos, tempdama paskui save tą didžiulį motociklą. Keidi 
stabtelėjo ir atsigręžė, įsirėmusi rankomis į klubus. 

— Tu negali eiti kartu! Grįžk į Legendą! 

— Man atrodo, jog čia ir yra Legenda, — tarė Vendel, 
apsidairydama aplinkui. — Šiek tiek pasikeitusi; bet štai 
kapinaitės, — visą gyvenimą jas matydavau. 

— Man dabar mažiausiai tavęs reikia, — tarė Keidi, 
suspausdama kumščius, nes Vendel pralenkė ją ir išsiveržė 
į priekį. — Aš turiu padaryti kai ką labai svarbaus ir neno- 
riu, kad man kas trukdytų. 

Išlenkusi antakius, Vendel atsisuko į Keidi: 

— Kas čia vyksta su tavimi, mano broliu ir mano sek- 
sualiuoju pusbroliu? Jei imsi man vėl meluoti apie judvie- 
jų vestuves, aš pasistengsiu pridaryti jums nemalonumų. Ir 
patikėk, galiu pridaryti daugybę nemalonumų. 

— Klausyk, dabar aš tam neturiu laiko. Mudvi galėsime 
pasipešti ir vėliau. Privalau sužinoti, ar Tarikas gyvas, ir... — 
Sprendžiant iš Vendel žvilgsnio, Keidi pasirinko blogą takti- 
ką. — Tu privalai sugrįžti atgal. Tiesiog eik tuo taku ir... 

— Jei tik kas nors išneštų mane. Ar tau pakaks jėgų? 

— Pakaktų, bet ne tokiam drambliui, — kuo meiliau- 
siai nusišypsojo Keidi ir ėmė skubiai žingsniuoti miestelio 
link, o Vendel neatsiliko, stumdama motociklą. 

— Kodėl mano pusbrolis turėtų būti negyvas? — pa- 
klausė Vendel. 

Keidi pagalvojo, jog gali pasakyti ir teisybę, nes ne- 
turėjo laiko sumesti kokį nors įtikinamą melą: 

— Jį galėjo pakarti už banko apiplėšimą. 

— Suprantu. 

Keidi stipriau suspaudė lūpas: 

— Gali liautis globojusi mane, nes matau, kad nieko 
nesupranti. 

— Aš suprantu, kad tu neturi jokio ginklo ir jokios 
pagalbinės armijos. Velniai rautų, tu net neturi informaci- 
jos, tai kaip gali išvis ką nors nuo ko nors išgelbėti? 

Keidi paspartino žingsnį. 

— Tai ką ketini daryti? Išvirti ką nors tokio labai ska- 
naus, kad tie blogieji atiduotų tau Tariką kaip dėkingumo 
dovaną? 

— Ne, aš ketinu jį iškeisti į tave, — kaip įmanydama 
kandžiau atšovė Keidi ir panoro įspirti sau už tai, kad pa- 
prašė tos moters pavėžėti motociklu. 

— Tai visai nebloga mintis, — tyliai tarė Vendel. 

Keidi vos nesustojo, pažvelgusi į Vendel, kuri plačio- 
mis akimis stebeilijosi kažkur į tolius. 

— Tu tikrai sugebėtum atitraukti jų dėmesį, — tarė po 
akimirkos, ir Vendel nusišypsojo. 

— Klausyk, virėjėle, mes turime sugalvoti planą. 

— Gerai, mergele, jį sugalvosiu aš. 

Vendel prunkštelėjo, neatsilikdama nuo Keidi nė per 
žingsnį; vesdama šalia savęs motociklą ir plevėsuodama 
raudonais plaukais, išspaudė: 

— Iš moterų maža naudos, bet tave beveik galėčiau 
pamėgti. E 

— Jei tai komplimentas, tai ačiū. Stai planas. — Kei- 
di nesivargino klausinėti Vendel, ką apie tai galvojanti, ne- 
panoro ir papasakoti, kas čia vyksta. — Noriu, kad tu pasi- 
slėptum. Noriu, kad nesimaišytum po akimis, kol aš nuei- 
siu į miestelį. 

— Kur gi ne! Aš... 

— [ tave visi spoksos! — beveik riktelėjo Keidi. — 
To noriu ne mažiau už tave, bet tu pasirodysi tik tada, kai 
aš pasakysiu, jog gali. 

Vendel vos laikėsi nesusijuokusi, ir Keidi giliai įkvėpė: 

— Aš eisiu į miestelį viena ir sužinosiu, kur yra Tari- 
kas ir kas ten vyksta. Į mane niekas nekreips dėmesio. Tu 
lauksi čia; aš sugrįšiu ir pasiimsiu tave. 

— Nesimaišyti po akimis, a? — vyptelėjo Vendel, tar- 
si norėdama pasakyti, jog tai vargiai įmanoma. 

Ziūrėdama į jos aptemptus odinius drabužius, Keidi 
papurtė galvą: 

— Ką tu veiki realiame gyvenime? 

— Nieko. Aš ištekėjau už turtingo senio, 0 jis mirė 
praėjus trims dienoms po vestuvių. Ir viską paliko man, — 
iššaukiamai užbaigė Vendel, tarsi skatindama Keidi pa- 
smerkti ją. 

— Tu tikriausiai labai vieniša, — tarė Keidi, ir Vendel 
taip nustebo, kad iš jos veido dingo įprastinė pašaipa. 

Tačiau ji skubiai susitvardė ir prunkštelėjo: 

— Tęsk. Aš nusnausiu. Naktis buvo gana įtempta. 

Keidi patylėjo, kol Vendel paguldė savo motociklą me- 
džių pavėsyje, paskui ėmė bėgti. Kaip prisiminė iš pasi- 
vaikščiojimo su Rut, ten buvo Prakeikimo aveniu, o į kairę 
nuo jos — Džordanų alėja, o tai reiškia, jog ji neteisėtai 

vaikščioja po Džordanų pusę. Kažin ar sargybiniai ims šau- 
dyti? 

Dešinėje pasiliko purvinas keliukas, vedantis į Džor- 
danų namą, — dvidešimtajame amžiuje ten gyvena Hani- 
balas. Valandėlę mergina stabtelėjo ir padvejojo. Miestelis 
kas kartą būdavo vis kitoks, ir jai buvo sunku susigaudyti, 
tuo labiau kad jau temo. Už keliuko į Džordanų namus stūk- 
sojo pastatas, kurį Koulas vadina biblioteka. Jo svajonių 
pasaulyje ji buvo didelė ir graži, o realybėje — mažas, pa- 
prastas lentų pastatas, kurį verkiant reikėjo perdažyti. To- 
liau matėsi bažnyčia, kuri nė per pusę neprilygo Koulo 
miestelio bažnyčiai. 

Tarp bibliotekos ir bažnyčios keliukas vedė į kairę, o 
toliau jis darė didžiulį ratą, kad galėtų apsisukti ir didžiausi 
vežimai ir niekas neturėtų preteksto įvažiuoti į Džordanų val- 
das. Už akmeninės sienos, saugančios jų valdas nuo valka- 
tų, driekėsi Legendos miestelis, ir Keidi net iš tolo galėjo 
matyti sienos paskirtį. Ar, išskyrus smukles, Legendoje yra 
dar ko nors? Mat Keidi regėjo tik rėkiančius ženklus, rekla- 
muojančius lošimą ir merginas: prancūziškos merginos, dai- 
lios merginos, pašėlusios moterys. Ir taip toliau. 

— Nenuostabu, kad Rut nekentė šios vietos, — su- 
šnabždėjo Keidi, paskui pasisuko ir pasileido gatve galvo- 
dama, kad galbūt reikėjo pasiimti kokią šaudyklę. 

Mergina sustojo kaip įkalta, išgirdusi garsą, kurio su 
niekuo negalėjo sumaišyti, — plieno į plieną. 

— Tarikas! — tyliai tarė ji sau ir dar kurį laiką pasiklau- 
sė. Vėl išgirdusi tą garsą, nebedvejodama pasikaišė sijonus ir 
ėmė dumti per žoles ir piktžoles atgal prie bibliotekos. 

Pribėgusi vietą, iš kur sklido garsai, Keidi sustabarė- 
jo iš siaubo. Kažkoks vyras laikė Tariką sučiupęs už ger- 
klės, pasiruošęs lenktu kardu nukirsti jam galvą. Kaip Ven- 
del ir sakė, Keidi neturėjo jokio ginklo, todėl pasičiupo ak- 
menį ir iš užpakalio smogė vyrui į galvą. Žmogus tučtuo- 
jau susmuko. 

— Kas čia? — tarė Tarikas, kai vyras staiga jį paleido. 

— Ar tu sveikas? — paklausė Keidi, apsikabindama 
Tariko liemenį. — Ar jis sužeidė tave? Jie tave pakars? Lu- 
kas paspruko, bet norėjo sugrįžti pas tave, tačiau aš... 

Ji nutilo, nes pajuto, kad Tarikas juokiasi. Juokiasi. 
Kvatojasi! 

Keidi lėtai atsitraukė nuo vyriškio ir pažvelgė į jo juo- 
ku spindintį veidą. 

— Aš labai atsiprašau, — šaltai pareiškė ji ir nusisuko 
eiti, bet Tarikas sugavo ją už rankos ir sulaikė. 

— Keidi, mieloji, Aabibbi, — tarė Tarikas, tačiau vos 
galėjo sulaikyti juoką. — Aš viską tuoj paaiškinsiu, bet pir- 
miausia, manau, reikėtų pasirūpinti mano seneliu. 

Kad ir kaip suintriguota, Keidi atkakliai nežiūrėjo į jį. 
Pastarąsias valandas ji taip išgyveno dėl jo, kaip ir Lukas, 
O jis čia juokiasi, tarsi niekas pasaulyje jam nerūpėtų. Tik- 
rai, Keidi nebenori jo matyti, todėl, kai Tarikas paleido jos 
ranką, kad apžiūrėtų senelį, mergina žengė į šalį. Ji sugrįš 
į Hanibalo Legendą ir pamirš visą šį incidentą. Dar geriau — 
ji pamirš apie Džordanų egzistavimą. 

— Ne, tu to nepadarysi, — tarė Tarikas, tvirtai apka- 
bindamas Keidi per pečius ir vesdamasis atgal prie vyriš- 
kio ant žemės, kuris jau bandė stotis. — Ar tu sveikas? — 
paklausė Tarikas. 

Keidi nenorėjo Žiūrėti nė į vieną iš jų, nes dabar įsiti- 
kino, kad tai, ką ji matė, buvo vėlgi vienas iš tų kvailų da- 
lykų, kuriuos taip mėgsta vyrai ir berniukai. Bet kai vyres- 
nysis vyras pakėlė į ją akis, mergina vos neaiktelėjo, nes 
jis buvo gyvas Tariko, tik vyresnio, atvaizdas — tos pačios 
tamsios akys, tos pačios lūpos, tas pats jausmingumas, ku- 
ris visada pakirsdavo Keidi pakinklius. 

Nustebusi Keidi pirmiausia norėjo prieiti prie jo ir at- 
siprašyti už tai, kad trenkė, tačiau ji negalėjo pajudėti. 
Užuot apžiūrėjusi vyriškį, mergina spoksojo į tolį ir netarė 
nė žodžio. 

— Tai čia Keidi? — paklausė vyriškis su kažkokiu ak- 
centu, kurio Keidi neatpažino. — Ji dar gražesnė, nei tu 
man sakei. 

Tarikas dar stipriau suspaudė jos pečius: 

— O be to, ji drąsi, sąžininga, garbinga. 

— Aš neatleisiu tau, — sušnypštė Keidi ir kumštelėjo 
alkūne jam į šoną, stengdamasi išsilaisvinti. — Kodėl ne- 
pasakei Lukui, kad tau viskas gerai? 


333 


Nepaleisdamas Tarikas nubraukė jai nuo kaktos plau- 
kus ir pabučiavo. 

— Mieloji, Lukas išėjo jau prieš tris dienas. Jei mane 
būtų pakorę, tai būtų atsitikę gerokai prieš tau ateinant gel- 
bėti mane. 

Tada Keidi pirmą kartą pakėlė į jį akis, o kai tai pada- 
rė, jos pyktis išgaravo. Ką reiškia pyktis palyginti su tuo, 
kad jis gyvas ir sveikas? Bet vis dėlto... 

Supratęs viską iš merginos akių, Tarikas priglaudė ją 
dar stipriau: 

— Ką tu pasakytum, jeigu mudu ko nors užkąstume? 

— Aš nealkana, bet esu tikra, kad kiti, likę Legendo- 
je, tai tikrai. Turėčiau sugrįžti ir pamaitinti juos. 

Vyresnysis vyriškis jau stovėjo, jo vienoje galvos pu- 
sėje iškilo guzas, ir Keidi pasijuto kalta. Galėjo bent žvilg- 
telėti jam į veidą prieš trenkdama. 

— Nieko tokio, — tarė vyriškis, pasilenkdamas ir pa- 
imdamas merginos ranką, paskui pabučiuodamas orą virš 
jos. — Toks kaip aš yra nevertas bučiuoti tokią gražuolę 
kaip tu. 

Keidi žvilgtelėjo į Tariką, tarsi klausdama: ar tas vy- 
ras tikras? Bet Tarikas raukėsi, kaip raukosi pavydintys vy- 
rai, — Keidi tai be galo patiko. Lanksčiai išsisukusi iš Ta- 
riko glėbio, ji įsikabino vyresniajam vyrui į parankę: 

— Jūs tikriausiai Gamalis? 

— Turiu garbę, — atsiliepė vyriškis, ir jie abu nuėjo. 

Bet Tarikas prisivijo juos ir įsikabino į Keidi iš kitos 
pusės. Gamalis mandagiai atsiprašė ir pasišalino. Jis Žino- 
jo, kada palikti įsimylėjėlius vienus. 

— Gal papasakosi, kodėl jie tavęs nepakorė? — sku- 
biai pasiteiravo Keidi, vos tik juodu liko vieni. — Tai tu 
išgelbėjai Koulą? — Dabar jau buvo visiškai tamsu, ir juos 
supo nakties garsai. Keidi beveik nematė, kur eina, bet Ta- 
rikas, atrodo, regėjo kaip katė, nes nė karto nesuklupo. 

— Taip, — šypsodamasis atsakė jis. — Aš sugebėjau 
apsaugoti banką nuo apiplėšimo, bet atrodo, kad gerieji 
miestelėnai pamanė, jog bandžiau jį apiplėšti. Na, jie ir gob- 
šuoliai! Nenuostabu, kad Rut uždarė visą miestą. 

— Tai kaip tau pavyko pabėgti nuo jų? — Ji, žinoma, 

išvis neturėtų su juo kalbėtis. Jei Tarikui rūpėtų kitų jaus- 
mai, jis būtų grįžęs ir pasakęs, jog viskas gerai. 

— Gamalis, — tyliai atsakė Tarikas. — Kai Lukas pa- 
spruko, miestelėnai tiesiog įsiuto. Zinai, mūsų laike mes 
turime kino teatrus ir televizorius, kur gali pažiūrėti apie 
korimus ir žmogžudystes, bet čia viskas vyksta iš tikrųjų. 
Žmonės ruošėsi piknikų krepšelius, kad galėtų eiti kartu ir 
stebėti, kaip kars mane ir Luką. 

Pagalvojusi, kaip viskas tikra ir kaip arti mirties buvo 
Tarikas, Keidi stipriau suspaudė jo ranką, ir vyriškis apka- 
binęs pabučiavo ją taip švelniai, kad Keidi atleido jam vis- 
ką. — Tai kaip jis tave išgelbėjo? Mosuodamas kardu? 

— Pasakydamas jiems, jog esu jo giminaitis ir kad 
Džordanai pasamdė mane saugoti banką. Miestelėnams te- 
reikėjo pažvelgti į mus abu, kad suprastų, jog Gamalis sa- 
ko tiesą apie mūsų giminystę. 

Apkabinęs merginą, Tarikas skruostu prigludo prie jos 
viršugalvio: 

— Atsiprašau, kad priverčiau tave jaudintis. Bet kai 
Lukas nesugrįžo ir neatvedė armijos, supratau, kad kažkas 
atsitiko su laiku. Norėjau iškart sugrįžti pas tave, bet pa- 
galvojau, kad jei jau išgelbėjau savo nedėkingųjų protėvių 
gyvybes, uola niekada nebeatsidarys, todėl nutariau pasi- 
naudoti galimybe ir... na, pasižvalgyti aplinkui. Ir susipa- 
žinti su savo proproproseneliu. 

Keidi dar tvirčiau prisiglaudė prie jo krūtinės, klausy- 
damasi, kaip plaka jo širdis, jausdama jo kūno šilumą. Jaus- 
dama jį gyvą. 

— Arjis žino, iš kur tu? 

— Ne. Aš jam dar nieko nepasakojau, bet jis gana pro- 
tingas, todėl manau, kad šį tą nutuokia. Bet Gamalis ne- 
klausinėja. 

— O kaip likusi šeima? Ar matei juos? 

— Tik probėgomis. Jie su niekuo nebendrauja. Kiek 
supratau, tokie nereikšmingi įvykiai kaip kieno nors pako- 
rimas jų nejaudina. — Tariko balse nuskambėjo kartėlis. 

Laikydamas Keidi už pečių, vyriškis atitraukė ją nuo 
savęs. 

— Keidi, mieloji, tu alkana? Mano tėvas — taip aš jį 
vadinu — kažką kepa ten ant laužo. 

— O! — Keidi intonacija prajuokino Tariką. 

— Gal ir tu galėtum pasimokyti ko nors, — paskatino 
Tarikas. — Jis neturi nei varinių keptuvių, nei dujinės viryk- 
lės. Jis turi tik keletą lazdelių ir porą lietos geležies puodų. 

— Nori pasakyti, kad aš nemoku gaminti ant laužo? — 
tarė Keidi piktai dėbtelėjusi, paskui suvokė, jog vyriškis ją 
erzina. — Tu man sumokėsi už tai, — tyliai pagrasino, kai 
jie priėjo prie laužo; bet, pamačiusi virš jo kepamą visą 
ėriuką ant iešmo, pamiršo Tariko žodžius. 

— Keptas ėriukas, — tarė mergina ir metė akį į ema- 
liuotą lėkštę šalia laužo. — Ir kebabai, ir... čia baba ganuj? 

Kai Gamalis atrėžė jai gabalą ėriuko, Keidi net sudejavo: 

— Oo, su kuo marinavote mėsą! Ne, nesakykit. Tai... 

Tarikas nusijuokė: 

— Maniau, atėjai čionai gelbėti manęs, o ne dalytis 
receptais. 

— Reikėjo jiems leisti pakarti tave. 

— Būtum ilgėjusis manęs. Kas praskaidrintų tavo gy- 
venimą, jei manęs nebūtų šalia? — Tarikas pažiūrėjo į Ga- 
malį. — Ji nuostabi, ar ne? 

— Taip, labai. Ir ji moka gaminti? 

— Dieviškai. 

— Tai kiek vaikų tu jai padovanojai? 

— Nė vieno. Kol kas. 

— A, štai kas atsitinka, kai praskiedžiamas arabiškas 
kraujas. Auga nevyriški vyrai. 

Keidi ir Tarikas nusikvatojo. Mat toks senamadiškas po- 
žiūris: spręsti apie vyrą iš to, kiek jis gali padaryti vaikų! 

Kurį laiką Gamalis tylomis stebėjo juos; paskui pasi- 
suko į Tariką: 

— Sakai, kad tu mano sūnus, bet tada kas tavo motina? 

Nespėjus Tarikui atsakyti, Keidi išpūtė akis: 

— Vadinasi, tai tiesa? Tavo vaiko motina gali būti bet 
kuri moteris. 

Gamalis dalijo jiems lėkštes su maistu. Kai jis nusi- 
šypsojo, akių kampučiuose susikaupė raukšlelės. 

— Rut Džordan, — po valandėlės atsiliepė Tarikas. 

— Bet aš niekada... — prasižiojo Gamalis ir nusišyp- 
sojo. — Bet norėjau. Ji labai graži moteris, bet jei tu jos 
sūnus, tada tu ne mano sūnus. 

Tarikas paėmė jam ištiestą lėkštę: 

— Tiesą sakant, aš ne tavo sūnus, bet tavo propropro- 
anūkis, o jei tu nieko nenuveiksi su Rut, tai aš galiu ir iš- 
nykti. 

— Suprantu, — susidomėjęs tarė Gamalis. — Tu pa- 
sakorius. Svajonių audėjas. . 

— O taip, — įsiterpė Keidi. — Jis etatinis Secheraza- 
da. Būtumėte girdėjęs, kiek jis pritauškė apie man apie Rut 
testamento sąlygą. — Ji tyčia kalbėjo linksmai, kad nuslėp- 
tų, kaip ją nuliūdino Tariko žodžiai, nes apie tai anksčiau 
nepagalvojo. Jei Tarikas padėjo Džordanams išvengti tra- 
gedijos, kaip tai paveiks dvidešimtojo amžiaus Džordanus? 
Jei Rut netaps našle ir nepermiegos su Gamaliu, tai būda- 
ma keturiasdešimt aštuonerių nepagimdys kūdikio, — tai 
kaip tada su Tariku dvidešimtajame amžiuje? 

Tarikas žiūrėjo į merginą, tarsi skaitytų jos mintis: 

— Aš manau, kad kai kam, gyvenančiam Legendoje 
dabar, reikėtų sužinoti visą istoriją, nes kai kas turi įvykti 
šiais metais, — pabrėžė Keidi. 

Tarikas pro lėkštės kraštą pažvelgė į Gamalį: 

— Kaip manai, ar man pavyktų įkalbėti tave suvedžioti 
Rut Džordan? 

— Tai priklauso... 

— Nuo ko? 

— Nuo to, kiek turėsiu tau sumokėti. Aš neturtingas 
žmogus. 

Kol abu vyrai suokalbiškai juokėsi, Keidi nužvelgė Ta- 
riką nuo galvos iki kojų: 

— Jis tikrai tavo senelis. 

Valgydamas Tarikas ėmė pasakoti visą istoriją nuo pat 
pradžios, ir Keidi susižavėjusi stebėjosi, kaip jis prisime- 
na kiekvieną jos pasakytą žodį. Reikia pasakyti, Tarikas 
pasakojo sąžiningai, nepraleisdamas nė Keidi santykių su 
Koulu. Tuo metu Gamalis sumalė kavos pupeles ir išvirė 
kavos. Labai stiprios. Labai skanios. 

Kadangi Gamalis buvo puikus klausytojas, Tarikas tę- 
sė pasakojimą net tada, kai visi išgėrė kavą. Keidi nusižio- 
vavo; Tarikas paguldė jos galvą sau ant kelių, Gamalis už- 
klojo ją sena antklode ir ji užmigo. 

Prieš įmigdama, mergina dar girdėjo du gilius ir be 
galo panašius vyriškus balsus, ir jai buvo gera. Vienu metu 
Tarikas paklausė Gamalio apie jo giminaičius ir protėvius, 
nes jie buvo ir Tariko giminaičiai. Keidi šypsodamasi nu- 
sisuko nuo laužo ir įsikniaubė į šiltą Tariko pilvą, o jis pa- 
glostė jai plaukus ir nugarą. 

Ir vėl Keidi pasijuto tarsi būtų ten, kur ir turi būti, nes 
data ir vieta neturi reikšmės. Jei esi su tau skirtu žmogumi, 
vadinasi, esi tau skirtoje vietoje. 

— Aš myliu tave, — sušnabždėjo mergina taip tyliai, 
kad vos pati girdėjo save. Bet Tarikas išgirdo, nes akimir- 
ką jo ranka, glostanti jos plaukus, sustingo, o prie skruosto 
Keidi pajuto, kaip susitraukė ir vėl atsileido jo pilvo rau- 
menys. Bet Tarikas niekuo neišsidavė Gamaliui, ir ji šyp- 
telėjo. Disciplina, pagalvojo Keidi ir užsimerkė. Metų me- 
tus jis varžėsi parodyti tikruosius jausmus. Ir šypsodamasi 
nugrimzdo į miegą. 

Keidi miegojo, o Tarikas su Gamaliu šnekėjosi visą 
naktį, ir tik auštant mergina prabudo, atsisėdo ir pasirąžė. 
O kai baigė Žiovauti, atsisuko ir pamatė Tariką, Žiūrintį į 
ją tokiomis karštomis akimis, kad drabužiai staiga jai tapo 
per ankšti. 

Gal tą pastebėjo ir Gamalis, nes tyliai atsiprašė ir pa- 
sišalino. Vos tik jie liko vieni, Tarikas prisitraukė Keidi į 
glėbį ir pabučiavo. 

Kai vyriškis atsitraukė, jo akyse buvo tiek meilės, kad 
Keidi net suglumo. Joks vyras dar nežiūrėjo į ją taip, bet, 
kita vertus, gal jo akyse atsispindi josios jausmai. 

— Tu rizikavai gyvybe, kad apsaugotum mane, — su- 
šnabždėjo ji. 

— Žinoma. Ką dar galėjau padaryti? 

— Sugrįžti į darbą ir palikti mane vieną. 

— Ir prarasti tokią moterį kaip tu? Tokią, kuri atsisa- 
ko milijonų, nes, jos galva, jie jai nepriklauso? 

— Kalbant apie tuos tavo pinigus — susituokime pa- 
gal bendro turto valdymo įstatymą. 

a 

Tarikas nusijuokė: 

— O! Tai tu nori tekėti už manęs? 

Atsakydama ji tik pakštelėjo jam į kaklą. 

Bet Tarikas surimtėjęs atsilenkė ir pažiūrėjo į merginą: 

— Keidi, ar tikrai to nori? O kaip tavo Koulas? Kaip 
Gregoris? 

— Tikrai, — atsiliepė ji. — Nemanau, jog kada mylė- 
jau Gregorį. Tik bijojau, kad jokio kito negausiu. O dėl 
Koulo... 

Jo rankos tvirčiau suspaudė merginos pečius: 

— Kas dėl jo? 

Keidi jau norėjo ką nors smagiai atrėžti, tačiau jo akys 
pasidarė per daug įdėmios. 

— Koulas galėjo mylėti bet kurią iš šimto moterų, ir 
jos būtų jį mylėjusios. Bet tu verti mane jaustis taip, tarsi 
aš būčiau vienintelė, kurią tu gali mylėti. Man atrodo, kad 
tu su manimi gali dalytis tokiais dalykais, kuriais nesida- 
lytum su niekuo kitu šioje žemėje. 

Tariko veide pamažu nušvito šypsena: 

— Taip, kaip tik taip aš ir jaučiuosi, tarsi būčiau paži- 
nojęs tave visą savo gyvenimą, tarsi tu būtum dalis manęs. 
Bet su manimi gyventi nelengva, — šypsodamasis pridūrė. 

— Tikrai? O aš pamaniau, kad lengva. Tu toks ramus, 
toks atviras, toks... 

— Gerai jau, gerai, nes turiu šiokių tokių neaplygintų 
kampų. 

— Aš juos aplyginsiu... na taip, tarsi gaminčiau ką nors 
gražaus iš svogūno. 

Juokdamasis Tarikas pabučiavo merginą ir plačiai nu- 
sižiovavo: 

— Manau, kad privalau pamiegoti. Gal norėtum prisi- 
dėti, ką? 

— Mmm, — lyg svarstydama sumurmėjo Keidi. — Ga- 
lėčiau. 

— Kas čia dabar? — paklausė Tarikas, pakeldamas 
galvą. 

— Nieko negirdžiu. 

— Panašu į motorą. Tiksliau, į dviejų cilindrų variklį. 

Keidi apsidairė, nužvelgė atokiau stovintį Džordanų 

namą, ūkinius pastatus ir daržinę. Jie buvo nauji, nes ėjo 
1873 metai. 

— Gal mes vėl perėjome per laiką, ką? — negalvoda- 
ma paklausė mergina ir staiga išpūtė akis. — Vendel, — 
sušnabždėjo ji. 

Tarikas tučtuojau sukluso: 

— Ką Vendel? 

— Aš visai ją pamiršau. 

Tarikas sugriebė Keidi už pečių: 

— Ką čia nori pasakyti — pamiršai ją? Nejaugi nori 
pasakyti, kad Vendel čia, ar ne? Prašau pasakyti, kad ne 
tai turėjai omeny. 

— Naaaa, — nutęsė Keidi, žengdama žingsnį atgal. 

— Su savo motociklu? — Tariko akys liepsnojo. 

Keidi įsirėmė rankomis į klubus: 

— Aš skubėjau, ir ji pavėžėjo mane į kalną, o paskui 
atsekė iš paskos koridoriumi. Kaip galėjau sustabdyti tą 
stulpą? Gal tu ir gali susitvarkyti su tokiomis kaip ji, bet 
aš tepajėgiau pasakyti, kad lauktų manęs, kitaip būtų tekę 
ją iškepti. Moteriškė paklausė manęs, bet aš visai ją pa- 
miršau; ar esi su ja miegojęs, su ta savo pussesere? 

Kurį laiką Tarikas mirksėjo, stengdamasis suvokti Kei- 
di logiką, tačiau po kokių trijų sekundžių pasidavė: 

— Lik čia, — įsakė jis. — Niekur neik iš čia. Supratai? 

Kai Tarikas pasuko arklidžių link, Keidi nuskubėjo jam 
iš paskos, stengdamasi neatsilikti. 

— Ką tu ketini daryti? Gal tau nereikėtų atkreipti į 
save dėmesio, nes jie gali persigalvoti ir pakarti tave. Gal 
aš geriau eisiu vietoje tavęs? 

Čia Tarikas sustojo ir atsisuko į ją: 

— Ar nori pasakyti, kad aš turėčiau likti čia, 0 tu eisi 
ten, kur vyrai prie šonų segi ginklus? Gal turėčiau leisti 
tau nuraminti mano didžiąją įsiutusią pusseserę? — Jis, ma- 
tyt, manė, jog klausia retoriškai, nes iškart apsisuko ir ėmė 
eiti, kol mergina nespėjo atsakyti. 

— Iš kur tu žinai, kad ji įsiutusi? — paklausė Keidi, 
bėgdama šalia. Ji jautėsi tikrai kalta, kad pamiršo Vendel. 

— Mano pusseserė visuomet įsiutusi. Ji tokia jau gi- 
mė. — Pasiekęs arklides, vyriškis žvilgtelėjo į ją. — Kaip 

tu galėjai pamiršti Vendel? Tai tas pats, jei generolas pa- 
mirštų, jog atsivedė armiją. 

— Arba cirko valdytojas pamirštų savo laukinius Žžvė- 
ris, — sumurmėjo Keidi, kai Tarikas ėmė balnotis didžiulį, 
akis vartantį arklį. Mergina protingai padarė, kad nėjo į 
vidų paskui Tariką. 

— Ar seniai moki jodinėti? — paklausė Keidi. 

— Nekeisk temos. Noriu, kad lauktum čia, ir kol ma- 
nęs nebus, neįsivelk į jokias bėdas. Kai sugrįšiu su Vendel, 


mes visi lėksime atgal į Legendą. — Jis stabtelėjo. — Ti- 
kiuosi, dėdės Hanibalo neatsivedei, ką? 
— Ne, — meiliai nusišypsojo Keidi. — Lukui daviau 


migdomųjų, o dėdei Hanibalui palikau šaldytuve maisto. 
Abejoju, ar jis pastebės, jog mūsų nėra. 

— Gerai, — atsiliepė Tarikas, užšokdamas ant arklio; 
paskui rūsčiai pažvelgė į ją. — Aš moku jodinėti visą gy- 
venimą. Keidi, niekur neik iš čia, labai prašau. Aš sugrįšiu 
kaip galėdamas greičiau, bet su Vendel nelengva susitvarky- 
ti. — Žirgas ėmė trypčioti, ir Tarikui teko jį sutramdyti. — O 
aš niekada nemiegojau su Vendel, — pridūrė jis ir nušuo- 
liavo Legendos link, iš kur dabar jau ir Keidi girdėjo sklin- 
dant Vendel motociklo garsą. 

Vos tik Tarikas prajojo pro Džordanų alėją, Keidi at- 
sisuko į žirgus arklidėje. 

— Nori pajodinėti? 

Mergina krūptelėjo, išgirdusi už nugaros balsą. Atsi- 
sukusi pamatė Gamalį, stovintį medžių šešėlyje, susikry- 
žiavusį ant krūtinės rankas. Pirma mintis, šovusi Keidi į 
galvą, buvo ta, kad jis girdėjo Tariko įsakymus ir dabar 
viską suprato. 

— Aš nemoku jodinėti, — nekaltu balsu atsakė Kei- 
di, — tiesiog šiaip sau apžiūrinėju gyvulius. 

Gamalis nusišypsojo jai, ir Keidi ūmai suvokė, jog Ta- 
rikas šitaip ir atrodys, kai bus šio vyro amžiaus. Visai ne- 
blogai, pagalvojo ji sau. 

— Nejaugi turiu patikėti, kad esi vienintelė moteris 
pasaulyje, daranti tai, kas įsakyta? 

Keidi sumišusi šyptelėjo: 

— Tai Kurį arklį galėčiau pasiimti? Negaliu leisti 

joti jam vienam. Dangus žino, kas gali atsitikti tame mies- 
telyje. 

— Ar toji Vendel graži? 

— Nokautuojanti. 

Gamalis gal ir nebuvo girdėjęs šio termino anksčiau, 
bet suprato jo reikšmę. 

— Tada siūlyčiau joti drauge. Mano arklys jau pabal- 
notas. 

Po valandėlės ji jau sėdėjo Gamaliui už nugaros: 

— Jei per daug stipriai apsikabinsi mane, jaunasis Ta- 
rikas gali imti pavydėti. Ė 

— O! — nusijuokė Keidi. — Stai šitaip? — Mergina 
sunėrė apie jį rankas, ir jos krūtys prisispaudė jam prie nu- 
garos. 

— Taip, kaip tik šitaip, — atsiliepė vyriškis šypsoda- 
masis, o po akimirkos jie jau lėkė keliu. 

Bet Keidi nepanoro joti iki miestelio centro, kur, spren- 
džiant iš garsų, Vendel demonstravo dvidešimtojo amžiaus 
motociklo privalumus. Pamačiusi du berniūkščius, einan- 
čius kapinaičių link su meškerėmis ant pečių, paprašė Ga- 
malio nusodinti ją. 

— Cia! — beveik riktelėjo Keidi. — Aš noriu nulipti čia! 

Gamalis tučtuojau sustabdė žirgą; atsisuko su šypse- 
na savo gražiame veide ir ištiesė ranką, padėdamas nulip- 
ti. Berniukai stabtelėjo ant kelio, spoksodami į du žmones 
ant žirgo. Gamalis kažką arabiškai pasakė vienam iš jų — 
tamsesniajam, kuris, be abejo, buvo jo sūnus; paskui man- 
dagiai linktelėjęs Keidi, nujojo. 

Valandėlę Keidi stovėjo kitame kelio pakrašty, žiūrė- 
dama į berniukus, o šie spoksojo į ją. Jaunasis Tarikas pa- 
žiūrėjo į savo draugą devynmetį Koulą, paskui į Keidi ir vėl 
į Koulą, nes pastarieji įdėmiai stebeilijosi vienas į kitą. 

Tarp jų prajojo kažkoks vyras, šypsodamasis Keidi vi- 
liojančia šypsena, bet kai mergina neatkreipė į jį jokio dėme- 
sio, jis gūžtelėjo ir nujojo. O kai jis dingo, Keidi, nenuleisda- 
ma akių nuo šviesiaplaukio berniuko, perėjo per gatvę. 

Devynerių metų Koulas buvo aukštas berniukas; jame 
jau ryškėjo bruožai, rodantys, koks jis taps suaugęs, 0 jo 
didelės mėlynos akys ir saulės nubalinti šviesūs plaukai lei- 
do numanyti, koks nepaprastai dailus jis bus. 

Kurį laiką Keidi tik smygsojo į berniuką, nors jis bu- 
vo beveik tokio paties ūgio kaip ir ji. Jis gyvens, galvojo 
mergina. Dėka to, ką padarė Tarikas, Koulas ir jo šeima 
gyvens. Koulas pastatys savo gražųjį namą, padarys viską, 
ką galės, kad padėtų Legendai. 

— Labas, — pagaliau ištarė ji, tebežiūrėdama Koului 
į akis, bet berniukas ir toliau tylėdamas spoksojo, tarsi nie- 
kada nebūtų matęs moters. — Eini žvejoti? — paklausė ji. 

Koulas tylėdamas tebežiūrėjo, todėl atsakė Tarikas: 

— Kodėl tu jodinėji su mano tėvu? 

Keidi atsisuko į jį ir pamatė, jog berniukas labai pa- 
našus į savo tėvą. Josios Tarikas buvo šviesesnio gymio ir 
nebeturėjo tokių apvalių veido bruožų, bet buvo nesunku 
pastebėti, jog jie giminės. 

— Aš čia esu su tavo giminaičiu. Jo vardas irgi Tarikas. 

Berniukas įtariai prisimerkė: 

— Mes neturime giminių šioje šalyje. Mes su tėvu čia 
vieninteliai. 

— Tu pati gražiausia moteris, kokią esu matęs, — tarė 
Koulas, pagaliau atgavęs žadą, ir Keidi šypsodamasi atsi- 
suko į jį. — Kas tu? Kam tu dirbi? — tęsė berniukas. 

— Kam dirbu? — perklausė Keidi ir patylėjo. — A, 
suprantu, — tarė suvokusi, jog jis turi omenyje viešuosius 
namus, kurių buvo apstu už Džordanų alėjos. Kaip siau- 
binga, — jis bet kurią nepažįstamą moterį laiko prostitute. — 
Aš niekam nedirbu. Aš esu virėja. — Buvo kvaila tikėtis, kad 
mažasis ką nors prisimintų iš to, ko niekada iš tikrųjų ne- 
buvo, nors mergina vis tiek tikėjosi, kad... 

— Man tu nieko neišvirei, — tarė Koulas, atkišdamas 
apatinę lūpą, — Keidi buvo mačiusi jį taip darant suaugusį. 

— Išviriau, — nusijuokė mergina. — Aš paruošiau tau 
žiurkę. 

Cia Koulą suėmė juoko priepuolis, ir Keidi juokėsi kar- 
tu, o Tarikas tylomis žiūrėjo tai į vieną, tai į kitą, galvoda- 
mas, kad jie visiškai pakvaišo. 

Pagauta impulso, Keidi apkabino Koulą, ir tą akimir- 
ką išsisklaidė visos abejonės. Iki šiol ji galvojo, kad gal- 
būt jos meilė Koului trukdys judviejų su Tariku meilei. Jei 
turėtų galimybę, ar grįžtų pas Koulą? Bet dabar Keidi ži- 
nojo, kad jis — tik vaikas, ir toks buvo su ja. Net jei ji 
buvo berniuko svajonės dalis, o jis pats jautėsi suaugęs, 
vis dėlto visą laiką buvo vaikas. 

Keidi atsitraukė nuo Koulo per gerą žingsnį. Ten to- 
liau motociklo burzgimas staiga nutilo, ir Keidi suprato, 
jog Tarikas netrukus ateis. 

— Paklausyk manęs, — tarė ji, žiūrėdama Koului į 
akis. — Aš neturiu daug laiko, bet privalau kai ką tau pa- 
sakyti. Tavo priedermė — pasirūpinti šiuo miestu. Supran- 
ti mane? 

Rimtai išpūtęs akis, Koulas linktelėjo. 

— Legenda priklauso tau, ir tu turi pasirūpinti ja, ne- 
svarbu, kad ir kas atsitiktų. Sie Žmonės žiūri į tave, nuo 
tavęs priklauso jų gyvenimai. Niekada neleisk, kad kas nors 
sukliudytų tau rūpintis jais. Pažadi? Duodi garbės žodį? 

Koulas vėl linktelėjo. 

— Kas dar? — garsiai savęs paklausė Keidi, naršyda- 
ma atmintį. Kodėl ji nepasiruošė šiam susitikimui? Iš kai- 
rės girdėjosi artėjantis kanopų kaukšėjimas, ir mergina ži- 
nojo, jog tai Tarikas atskuba ją paimti į josios laiką. 

— Būk laimingas, — skubiai tarė mergina. — Pasirū- 
pink savo šeima, perduok nuo manęs linkėjimus savo se- 
nelei Rut... — Atsisukusi ji pažiūrėjo į kelią ir netikėdama 
savo akimis sumirksėjo... prie jos jojo Tarikas, o priešais 
Jį, skersai žirgo nugarą, tysojo gerai pažįstamas Vendel kū- 
nas. Sprendžiant iš to, kaip moteris kabojo, ji buvo be są- 
monės, jei dar nemirusi. 

— Man reikia eiti, — pasakė Keidi, žengtelėjusi Tari- 
ko link. Net iš tolo matėsi, kad jis įniršęs. 

— Koulai, vesk moterį, kuri puikiai moka ruošti val- 
gius, ir... ir surenk didžiulę puotą. Didžiausią puotą, kokios 
dar nebuvo Kolorado valstijoje. Ir pastatyk Tarikui ir jo tė- 
vui mečetę... — Keidi nutilo, pribėgo prie Koulo ir dar kar- 
tą apkabino berniuką, pajusdama, kaip jis irgi glaudžiasi prie 
jos. — Tikiuosi, mano sūnus bus panašus į tave, — sušnabž- 

dėjo ji, tada pabučiavo jam į žandą, bet pažiūrėjusi į vaiko 
akis prisiminė, jog ponas Fauleris sakė, kad kasyklos be- 
veik tuščios. — Jei tau reikės pinigų, — tarė gręždama aki- 
mis, — ieškok senio veido... 

Kai berniukas, tarsi supratęs linktelėjo, Keidi paleido 
jį ir taip pat impulsyviai apkabino jo bičiulį Tariką. 

— Gražiai elkis su Rut, — sušnibždėjo jam. — Ji taps 
puikia tavo tėvo Žmona. — Pabučiavo ir jį, paleido ir ėmė 
bėgti priešais sparčiai artėjantį žirgą. 

Tarikas beveik nesulėtino žirgo, tik pasilenkęs ištiesė 
jai ranką, ir Keidi, pasispyrusi į balno kilpą, užšoko jam 
už nugaros. 

— Stai ten tavo senelio sūnus, — tarė Tarikui į ausį, 
apsikabindama jį per liemenį ir mostelėdama į berniukus, 
kurie išsižioję spoksojo į juos. Tarikas tik Žvilgtelėjo į ber- 
niukus ir paragino žirgą. 

Keidi atsisuko, norėdama dar kartą juos pamatyti ir 
pamojavusi pasiuntė jiems oro bučinį. 

— Aš myliu jus, — šūktelėjo ji, tačiau nebuvo tikra, 
ar berniukai ją išgirdo, todėl vis mojavo, kol jie išnyko už 
kelio vingio. 

Stipriau apsikabinusi Tariką, ji priglaudė galvą jam 
prie nugaros ir taip sėdėjo, kol žirgas skriejo pro kapinai- 
tes Korimo medžio link. Keidi norėjo pasiteirauti apie Ven- 
del, tysančią ant arklio nugaros priešais vis dar be sąmo- 
nės, tačiau jie per daug greitai lėkė, kad susikalbėtų. 

Kai pasiekė kalno papėdę, žirgas jau sunkiai alsavo, pa- 
vargęs nuo trijų Žmonių svorio, todėl pusiaukelėje į kalną Ta- 
rikas nulipo ir ėmė vesti gyvulį kaip įmanydamas greičiau. 

— Arji sveika? — paklausė Keidi, truputį susirūpinu- 
si, nes Vendel nė karto nesujudėjo. Dabar milžinė karojo 
persverta per balną, o Keidi siūbavo ant arklio pasturgalio. 

— Kuo sveikiausia, — irzliai atsiliepė Tarikas, trūk- 
čiodamas žirgo pavadį. 

— Ar jai kas nors atsitiko? 

— Taip, ji susidūrė su mano kumščiu, — iškošė Tarikas. 

— O, — supratingai linktelėjo Keidi ir nusivaipė. — 
Ar man taip ir teks traukti iš tavęs po žodį? Kas atsitiko? 

— Vendel norėjo pasilikti, štai kas. Jai patiko laiko- 
tarpis, kuriame vyrai nešiojasi prie šono ginklus. Ji pasa- 

kė, jog jie yra tikri vyrai, palyginti su brokeriais ir banki- 
ninkais, kurie visiškai nevyriški. 

— Todėl tu jai trenkei? — tyliai paklausė Keidi. 

— Nežiūrėk taip į mane! — atkirto Tarikas. — Tik no- 
kautavęs galėjau sugrąžinti ją atgal. Kiek Žinau iš praei- 
ties patyrimo, ji niekada nesiklauso jokių įtikinėjimų, to- 
dėl kalbėtis buvo beviltiška, taigi padariau tai, ką turėjau 
padaryti. 

Keidi nebūtų net pagalvojusi, kad kas nors galėtų ją pri- 
versti užjausti Vendel, bet dabar jai pagailo moters. Keidi 
labai gerai žinojo, ką reiškia norėti būti ten, kur negali būti. 

Kai jie pasiekė uolą su petroglifais, koridorius į dvi- 
dešimtąjį amžių buvo atviras. Net nestabtelėdamas, Tari- 
kas pervedė jas kartu su arkliu per angą, ir jie išlindo toje 
pačioje vietoje, iš kurios ir išėjo, tik po šimto metų. 

Tarikas padėjo nulipti Keidi, tada nutraukė nuo balno 
Vendel. Ji jau buvo beatsigaunanti, o kai pamatė Tariką, 
ėmė spurdėti. 

— Velniai tave rautų! — prapliupo šaukti ji. — Man 
ten patiko. Aš puikiai jaučiausi tarp tų Žmonių. Aš... 

— Tu ten nepriklausai, — ramiai atsakė Tarikas, tvir- 
tai suimdamas ją per liemenį ir nugręždamas savo galvą, 
nes Vendel taikėsi apdraskyti jam veidą. — Nesupranti, ko- 
kią žalą gali padaryti istorijai, jei pasiliktum. Be to, ten 
siaučia įvairios ligos, o ligoninių nėra! 

— Užsičiaupk! — klykė Vendel. — Tiesiog užsi- 
čiaupk! — Po akimirkos, atrodo, moterį apleido visos jė- 
gos, ir ji atsisėdusi pradėjo verkti. 

Tarikas paleido ją ir nuėjo prie žirgo. Keidi taip įdė- 
miai žiūrėjo į Vendel, kad net nepastebėjo, jog anga vis 
dar atvira; bet tą pastebėjo Tarikas ir, pliaukštelėjęs arkliui 
per pasturgalį, pasiuntė jį atgal pas jo šeimininką. 

— Ar jūs abi jau pasirengusios eiti? 

Vėliau Keidi nesuprato, kodėl padarė tai, ką padarė, 
bet suvokė, jog koridorius turi ir savo protą. Kai anąkart 
turėjo praeiti ji viena, jis atsidarė jai vienai. Vėliau, kai 
turėjo eiti Tarikas, koridorius atsivėrė tik jam. Dabar jie 
visi sugrįžę, žirgas nurisnojo į savo laiką, todėl, pagal vi- 
sas taisykles, anga turėtų užsidaryti. Tačiau ji Žiojėjo atvi- 
ra, tarsi lauktų dar kažko, pagalvojo Keidi. 

Tarikas atsistojo tarp nusiminusios Vendel ir korido- 
riaus; jis aiškiai laukė, kad abi moterys pajudėtų nuo kal- 
no. Keidi matė, kad vyriškis nė už ką nepakrutės, kol Ven- 
del nepasišalins nuo koridoriaus. | 

Keidi pasisuko, tarsi ketintų leistis nuo kalno, tačiau 
praeidama paslapčia timptelėjo Vendel už plaukų. Keidi tu- 
rėjo pripažinti, kad Vendel nekvaila, nes moteris nė necyp- 
telėjo ir neišdavė Tarikui, ką padarė Keidi. Ji tik klausia- 
mai dirstelėjo į merginą, ir kitą akimirką Keidi jau ritosi 
nuo kalno. Kaip ir tikėjosi, Tarikas ėmė bėgti iš paskos, o 
kai sugavo ją, abiems beliko žvilgsniu palydėti Vendel, ne- 
riančią per angą. Vos tik ji išnyko, anga garsiai užsivėrė. 

Tarikas tučtuojau suprato, kad Keidi padėjo Vendel pa- 
sprukti, ir atsisuko į merginą paraudusiu iš pykčio veidu. 
Bet, pamatęs iššaukiantį Keidi žvilgsnį, nurimo ir beviltiš- 
kai papurtė galvą: 

— Ar tu ketini priešintis man, atsiradus bet kuriai 
progai? 

— Zinoma. 

— Gerai, — tarė jis ir apkabinęs pabučiavo. — Ar tai 
buvo tiesa? — sušnabždėjo jis. — O gal aš tik įsivaizdavau? 

— Nežinau. Manau, mums reikia eiti ir pažiūrėti, ar 
Legendoje niekas nepasikeitė. 

— Ne, ne tai turėjau galvoje, — tyliai tarė vyriškis. — 
Aš turėjau omeny mus. Vis dar nori tekėti už manęs? 

— Taip, visa širdimi. 

— Neapsigalvosi? Net dėl... dėl... 

Jis, atrodė, negali prisiversti pasakyti, bet Keidi žino- 
jo, ką Tarikas turi galvoje; 

— Dėl Koulo? 

Vyriškis pabučiavo ją ir linktelėjo. 

— Džiaugiuosi, kad pamačiau jį dar vaiką, dabar visa- 
dos jį prisiminsiu tokį. — Apglėbusi Tariko kaklą, Keidi pa- 
dėjo galvą jam ant peties. — Dabar esu tikra. Esu tikra tuo, 
jog tu esi tas vyras, kurio noriu, vyras, kurį jau seniai myliu. 

Tarikas neklausė, ką ji nori tuo pasakyti, bet jautė, jog 
sužinos, nes nuo šiol jų laukia ilgas bendras gyvenimas. — 
Eikš, habibbi, — tarė. — Keliaukime namo. 

— Taip, — atsiliepė Keidi, paimdama jo ranką, ir juo- 
du ėmė leistis nuo kalno. 


Epilogas 


Nei Keidi, nei Tarikas nebuvo pasirengę tam, kas pa- 
sitiko juos Legendoje. Griūvantys seni namai buvo sutvar- 
Kyti, ir vietoje yrančio miestelio griuvėsių stovėjo dailus 
nedidelis turistų miestelis su restoranais ir dovanų parduo- 
tuvėmis. Kiekvienas pastatas buvo restauruotas pagal 1873 
metų stilių. Kaip jie suprato, buvo bandyta atkurti Koulo 
svajonių miestą. 

Susiėmę už rankų, juodu tylėdami įžengė į miestelį ir 
išplėtę akis apžiūrinėjo pasikeitimus. Zenklas virš kažka- 
da apgriuvusio seno pastato, kurį tik Koulas galėjo įsivaiz- 
duoti biblioteka, dabar skelbė, jog čia įsikūrė istorinė or- 
ganizacija. Bažnyčia puikavosi gražiais vitražiniais stik- 
lais, o senajame Džordanų name buvo muziejus. Gatvių san- 
kryžose jie suskaičiavo tris viešbučius, kurie buvo perda- 
ryti iš keleto pastatų. 

Ir visur matėsi gausybė turistų, daugiausia šeimų su 
vaikais; visi jie šūkavo: 

— Ateik ir pažiūrėk čia! Pažiūrėk ten! Tėti! Neįtikėtina! 

— Tai miestas-muziejus, — stebėdamasi tarė Keidi, 
žiūrėdama į restauruotą parduotuvę; šalia jos stūksojo 10- 
šimo namai, o lauke stovėjo vyras šilkine liemene. 

— Fantazijų muziejus, — susidomėjęs atsiliepė Tari- 
kas, nes šis miestelis buvo tikra fantazija, kokią sukūrė 
Koulas. Čia nebuvo viešnamių, svirduliuojančių gatvėse 
girtų kalnakasių, o gatvėse nesimatė purvo ir mėšlo. 

— Įdomu, ar jie žinotų, kas atsitiko Koulo šeimai, — 
tarė Keidi, žiūrėdama į Istorinės organizacijos pastatą. 

— O man įdomu, kokia mano finansinė padėtis, — su- 
siraukęs burbtelėjo Tarikas, ir Keidi nusikvatojo. 

— Jei ir Džordanų giminės istorija taip pasikeitė, tai 
gal jau nebesi turtingas. Ziūrėk, kad netektų ieškotis darbo 
kaip ir visiems kitiems. 

Tarikas nesijuokė: 

— Zinai, man reikia kai kur paskambinti. Susitiksime 
čia po valandos. — Skubiai pabučiavęs ją, vyriškis pasuko 
viešbučio link. 

Keidi iš karto nužingsniavo į senąjį bibliotekos pasta- 

tą, bet pamačiusi užrašą, jog kas penkiolika minučių vyks- 
ta ekskursija į senuosius Džordanų namus, patraukė ten. 

Kai po valandos Keidi susitiko su Tariku, turėjo jam 
daug ką papasakoti: kad Koulas vedė panelę Ketrin de 
Long, vieną žymiausių devynioliktojo amžiaus virėjų, kad 
ji iškėlė tokią puotą, apie kurią žmonės kalbėjo ir po šimto 
metų. 

Sėdėdama priešais Tariką prie stalo, užtiesto raudonai 
balta staltiese, Keidi paskleidė keletą knygučių apie šian- 
dieninę Legendą. 

— Bet jos gali palaukti, — tarė ji. — Taigi, ar tu vis 
dar turtingas? 

Tarikas kreivai šyptelėjo: 

— Mums sekasi gana neblogai, dėkoju. Ką dar suži- 
nojai? 

— Aš mieliau pasiklausyčiau, ką sužinojai tu. Kas at- 
sitiko Vendel? 

— Dėdė Hanibalas vis dar gyvena čia. Atrodo, kad jam 
priklauso pusė atrakcijų, kad jį mėgsta žmonės, kurie jam 
dirba. Jis turi sūnų Luką, kuris dirba advokatu Denveryje 
ir tvarko visus juridinius Legendos reikalus. — Tarikas pa- 
silenkė prie Keidi. — Bet jis neturi dukters ir niekada ne- 
turėjo. — Atsilošė atgal. — Dabar tavo eilė. 

Keidi papasakojo jam apie Ketrin de Long ir jos nepa- 
kartojamus sugebėjimus. 

— Tr... — tarė mergina, nutęsdama, kad sustiprintų 
įspūdį, — palūkėk, kol papasakosiu apie likusią Džordanų 
šeimą. — Ji pastūmė jam knygutę, ant kurios buvo parašy- 


ta "Džordanai". — Pabaigoje yra šeimos medis. 

Valandėlę paskaitęs, Tarikas pakėlė į ją akis: 

— Įdomu... 

— Taip, labai. Bet... — Keidi nutilusi atsisuko į šei- 
mą, sėdėjusią prie gretimo staliuko. — Gal galėtumėte pa- 
sakyti, ar Dingusios Mergelės kasykla atrasta? 

— Ne, aš apie ją nieko negirdėjau, — tarė vyras, pas- 
kui žvilgtelėjo į žmoną. — O tu, mieloji? 


Apklaususi pusę lankytojų ir personalo ir sužinojusi, 
jog neatrasta, Keidi atsisuko į Tariką: 
— Man atrodo, ją surado Koulas, — sušnabždėjo ji. 

— Ką žinai apie Dingusios Mergelės kasyklą ir ko dar 
nepasakei man? 

— Prieš man patenkant į Legendą pirmą kartą ji buvo 
atrasta po uola, primenančia senio veidą. 

— Ką? — šūktelėjo Tarikas ir susivokęs pritildė bal- 
są. — Kodėl man nepasakei? 

— Tau trūksta pinigų? — pasipiktinusi paklausė Keidi. 

Tarikas nekreipė dėmesio į jos klausimą: 

— Kaip manai, ką čia bando surasti dėdė Hanibalas? 

— Neturiu nė menkiausio supratimo. Ar jis ieško... 

Ji nutilo, nes Tarikas ėmė įnirtingai sklaidyti knygutes 
ir liovėsi, suradęs puslapį, skirtą kasykloms. Apsukęs kny- 
gutę, vyriškis stumtelėjo ją arčiau prie Keidi. Fotografijoje 
Amarilės kasyklos fone (matyt, ją pervadino Koulas) matė- 
si uola, kurios reljefas priminė seno Žmogaus veidą. 

Tarikas atsilošė kėdėje ir godžiai atsigėrė vandens: 

— Kaip suprantu, tu pasakei Koului, kur surasti ka- 
syklą, — tarė jis, ir Keidi linktelėjo. 

— Aš pasakiau jam, kad jei turės problemų, tegu ieš- 
ko šios uolos. — Mergina laukė, ką pasakys Tarikas. Ji myli 
Jį, bet ar Žino visas jo asmenybės puses? Ar jis supyks, kad 
ji nuslėpė tokią didelę paslaptį ir atvėrė ją kažkam kitam? 

Bet Tarikas ištiesė per stalą ranką ir paėmė Keidi ranką: 

— Nemanau, kad visi šie pasikeitimai būtų įvykę, jei 
ne tu. Ir ne tiek dėl to, ką padarei, kad Rut neuždarytų mies- 
telio, bet ir dėl pinigų. Tavajam Koului, matyt, reikėjo tų 
pinigų, ir iš to, ką sako mano žmonės Niujorke, ir iš to, ką 
matau čia, jis panaudojo juos išmintingai. 

— Taip, manau, kad jis taip ir padarė. Tikiu, kad jis 
buvo laimingas. Vienoje iš knygelių rašoma, kad Legen- 
dos pavadinimas kilo iš vietovės, pasižymėjusios legendi- 
nėmis gražuolėmis. Geriau nei tiesa, kaip manai? 

— Galbūt. Bet man geriau patinka tiesa. Gal susituo- 
kime šiame miestelyje? Atrodo, kad didesnė jo dalis vis 
dar priklauso man. 

Keidi nusijuokė: 

— Ką gi. Susituokime čia. 

— O kokios norėtum vestuvinės dovanos? — links- 
mai žibančiomis akimis pasiteiravo Tarikas. 

— Pagalbininko, kuris padėtų pertvarkyti virtuvę ir 
daržą Konektikute, porelės vaikų, medaus mėnesio Pary- 
žiuje ir kelionės į Dehileriną nusipirkti varinių puodų... 

Tarikas juokėsi: 

— Tavo noras — man įstatymas, habibbi. O ką dabar 
valgysi pietų? 

Keidi paklusniai įsmeigė akis į meniu, bet jo nematė. 
Ačiū tau, Rut, galvojo ji. Dėkoju tau ir Koului, ir visiems 
Legendos žmonėms. Aš nebūčiau ta, kas esu šiandien, jei 
ne jūs. Ačiū. 

